
Prefaţă la ediția franceză 


Programele primului ciclu universitar au cunoscut evoluții diverse, în special în științele 
umane. Consacrate, odinioară, mai ales introducerii unei culturi de bază diversificate, 
programele au propus, apoi, o formaţie axată pe specialitatea aleasă de student. Astăzi 
se revine la noțiunea de trunchi comun al mai multor discipline de specialitate, care se 
vor ramifica numai în ciclul al doilea. 

Această tendinţă nu are nici o legătură cu o întoarcere în timp. Ea ţine seama de 
adevărata libertate de alegere pentru student. De fapt, se întîmplă rar ca un student să 
fie suficient de informat, la intrarea în universitate, pentru a putea să-şi decidă orientarea 
în furnicarul ştiinţelor umane actuale, științe cu care liceul nu-l familiarizează suficient. 
Dar această tendinţă corespunde, mai ales, unei exigențe pluridisciplinare care s-a impus 
în practica ştiinţelor umane contemporane. Psihologii, lingviști, logicienii, istoricii, socio- 
logii, biologii, arheologii nu se mai pot ignora reciproc. Autonomia, pe care păreau să 
o fi dobîndit, nu se datora, cel mai adesea, decît nivelului încă foarte elementar al 
cercetărilor lor. Psihologul începutului de secol, care se preocupa de rezolvarea unor 
probleme și de raționament, putea să aibă iluzia că explorează un teritoriu care îi era 
specific, fără să-l intereseze prea mult cunoștințele logicianului sau ale lingvistului. Temele 
pe care le abordează astăzi îl obligă însă la un dialog cu aceștia. 

Prezenta lucrare se înscrie în acest context. Ea îşi propune să ofere un motiv de 
reflecţie în legătură cu demersul psihologiei moderne, corelînd-o cu istoria sa, inclusiv 
cu trecutul ei filozofic. Acest lucru facilitează înțelegerea apariţiei sale, iar dezbaterile 
filozofice majore se perpetuează în ea, în ciuda declaraţiilor de ruptură între psihologia 
filozofică și psihologia ştiinţifică. 

Pe de altă parte, această lucrare situează psihologia față de ansamblul de cunoștințe 
ştiinţifice după cum ele se caracterizează prin unele reguli de joc, prin anumite convenții 
în însușirea cunoștințelor. Ea invită studentul să se întrebe în legătură cu modul în care 
psihologia este în măsură să se supună acestor reguli, în legătură cu dificultățile de care 
trebuie să țină seama psihologia sau în legătură cu rezistenţa pe care aceasta o manifestă 
față de ele. 

Această reflecţie se sprijină, în mod obligatoriu, pe o informare referitoare la experiența 
cercetării psihologice la care se va recurge. În această privinţă, volumul de faţă este 
departe de a fi cuprinzător. Exemplele care sînt amintite aici rămîn aluzive și trimit la 
date infinit mai bogate pe care studentul le va găsi în altă parte. Ele sînt prezentate 
sistematic — şi articulate cu grijă în perspectiva adoptată aici — în alte volume din 
colecţia „Premier cycle“ la care ne vom referi recurgînd la semne ce corespund inițialelor 
cuvintelor din titlu după codul următor ` L'homme en développement (HD), L'homme 

psychopathologique (HP), L'homme en société (HS), L'homme cognitif (HC) și 
L'homme biologique (HB). Autorii celorlalte volume s-au referit la al nostru, Histoire 
et méthodes, prin inițialele HM. 

Cititorul va fi, poate, derutat de o aparentă lipsă de unitate a acestei lucrări. În primul 
rînd, ea cuprinde două părţi scrise de doi autori diferiţi, una de factură istorică, cealaltă 
mai mult de factură metodologică. Am subliniat deja, mai sus, importanţa perspectivei 
istorice pentru cel care abordează o știință, şi acest lucru va fi mai pe larg analizat în 
Introducerea la prima parte. Chiar și reflecția de ordin metodologic trimite la problema- 
tici epistemologice şi deschide drumul problemelor de etică, care nu îşi au rostul decît 
dacă sînt raportate la activități și responsabilități profesionale ale psihologilor de azi și 
de miine. Am căutat să oferim studentului nu numai o vedere de ansamblu privind metodele 
— în principiile lor generale și nu în tehnicitatea detaliilor —, ci și o deschidere asupra 
practicilor. 

Privind mai îndeaproape, distanța dintre prima parte şi cea de-a doua nu este o simplă 
problemă de conţinut. De fapt, fiecare din cei doi autori și-a abordat subiectul într-o 
viziune psihologică diferită. Partea de istorie scoate în evidență continuitatea dintre 
tematicile psihologiei filozofice și cele ale psihologiei epocii ştiinţifice, şi, mai mult decît 
atît, ne conduce spre întrebarea dacă acestea din urmă marchează faţă de cele dintii mai 
mult decît un progres de suprafață. Ea propune, pe de altă parte, după cum ni se explică 
mai departe, o concepție așa-numită externalistă a istoriei ideilor în psihologie, mai exact 
o concepție care preferă să-şi caute determinările în celelalte aspecte ale istoriei sociale 
în loc să analizeze acest versant ca atare, ca și cum ar fi izolat de ele. 

O concepție diferită reiese din partea a doua a lucrării. Aici se afișează o încredere 
mai accentuată în meritele demersului ştiinţific. Tot de aici reiese și convingerea că, fără 
a se elibera de contextul social în care, inevitabil, se înscrie, știința dispune de logica sa 
personală de dezvoltare, distinctă de cea a reflecției filozofice sau ideologice, și care îi 
permite, mai ales, să-și cumuleze cunoştinţele pe baza unei anumite forme de consens. 

Această diferență de abordare nu este decit un exemplu din multiplele contraste ce 
caracterizează reflecţia ştiinţifică şi filozofică, mai ales în ştiinţele umane. Este bine ca 
studentul să se miște în largul său în acest teritoriu, chiar de la începutul formării sale, 
percepînd poziţiile divergente ca poziţii care pot fi explorate şi confruntate, și nu ca un 
crez la care să adere. Într-un domeniu în care şcolile de gîndire capătă, prea des, aspect 
de bisericuțe, şi unde teoriile se transformă cu ușurință în doctrine, este bine să se înveţe 
descentrarea, să se privească lucrurile din puncte de vedere diferite pentru a descoperi 
că, adesea, ele sînt complementare, sau că le rafinăm tocmai pentru a le compara și, 
eventual, că aici se face o alegere în cunoştinţă de cauză. 

În sfirșit, o ultimă remarcă trebuie făcută în legătură cu vocabularul. Este dificil să 
se aprecieze întinderea lexicului specializat de care dispun cititorii cărora li se adresează 
această lucrare. Aceasta depinde, obligatoriu, de pregătirea lor anterioară, de interesele 
lor și de locul pe care îl acordă psihologiei. În legătură cu acest punct, autorii au făcut 
un pariu, sperînd că nu vor părea uneori prea didactici, iar în alte momente prea eliptici. 
Mulţi termeni sau noţiuni care apar în acest volum își vor găsi explicația detailată în altele. 
Va fi cu atît mai bine dacă insuficienta explicare a unor termeni va stimula această 
explorare. Lucrul acesta va fi, de altfel, posibil dacă se va recurge la sursele clasice de 
definire și, mai ales, la Dictionnaire de psychologie, publicat în 1991 de aceeași editură, 
sub conducerea lui Roland Doron și Frangoise Parot. 

Ținem să mulțumim lui Andrée Houyoux pentru ajutorul său extrem de eficient în 
alcătuirea acestei lucrări. 


PARTEA ÎNTÎI 


ISTORIC 


I 
Introducere 


„Credeţi oare că științele ar fi apărut și ar fi 
crescut mari dacă magicienii, alchimiștii, astrologii 
şi vrăjitoarele n-ar fi alergat în fruntea lor drept 
înaintaşi, drept aceia care prin preziceri și amăgiri 
trebuiau mai întîi să trezească setea, foamea și 
plăcerea gustului pentru puteri ascunse și 
interzise ? “ 

F. Nietzsche, Știința voioasă 


Se întîmplă adeseori să se descopere ce este psihologia abia după ce a fost 
aleasă pentru studiu. Fără îndoială, același lucru s-ar putea afirma, în anumite 
privințe, și pentru alte discipline, dar psihologia are ceva specific care permite 
ca numai o parte a ansamblului de cunoștințe pe care le acoperă să fie iden- 
tificată a priori ca aparţinînd psihologiei, cum ar fi cazul abordării clinice a 
persoanei. Abordarea experimentală a individului ca membru al speciei pare 
să aparțină unei alte discipline, mai mult sau mai puţin apropiată biologiei, 
iar delimitarea acestor două abordări apare, în primul rînd, ca o modalitate 
radicală celor care se ocupă de psihologie. 

Au fost mulţi cei care au regretat lipsa de unitate a psihologiei și care au 
făcut ca istoria acesteia să înceapă la sfîrșitul secolului al XIX-lea. De altfel, 
chiar ei au creat o aparentă delimitare între o psihologie științifică (în sensul 
care se dă acestui termen la sfîrşitul secolului al XIX-lea) și o altă psihologie, 
despre care se spunea cu dispreţ că ar fi fost „metafizică“. Ne vom îndepărta 
de această concepție și vom admite ceea ce un moment de reflecţie ne va face 
să înțelegem: oamenii nu au așteptat știința pozitivistă pentru a-şi pune 
întrebări în legătură cu ceea ce sînt, să spunem întrebări de ordin psihologic. 

Dar cadrul instituțional și ideologic în care oamenii și-au pus astfel de 
întrebări s-a schimbat de multe ori de-a lungul istoriei. 

Această delimitare esenţială şi regretată, se afirmă adesea, depinde de însăşi 
natura obiectului psihologiei, de persoana umană, de infinita ei profunzime 
sau complexitate ; uneori depinde și de tinereţea disciplinei științifice care o 
studiază: de fapt, psihologia nu este o disciplină „tînără“ decît cu o condiţie: 
să-i reducem existenţa la ultimul secol, secolul „scientificităţii“ afirmate de 
unele din ramurile sale, şi nu să o considerăm în ansamblul istoriei gîndirii, 
alcătuită din întrebări referitoare la natura ființei umane. 

În ceea ce priveşte „profunzimea“ obiectului de studiu propriu psihologiei, 
complexitatea și semnificațiile sale intime, se poate remarca faptul că fiecare 
dintre noi, geograf sau nu, contemplînd un peisaj poate să vadă o vale adîncă 
sub soarele unei toamne melancolice sau chiar tipul de vale glaciară. Privind 
o ecografie, fiecare poate vedea copilul atît de așteptat, surîzînd ușor, sau un 
foetus de patru luni... Orice obiect pe care simţurile noastre îl percep, fiecare 
fenomen poate fi privit ca avînd un sens în existența noastră sau ca un model, 

ca o ilustrare a unui concept ştiinţific. Astfel, fiecare dintre noi reprezintă o 
singularitate, poartă în el semnificaţia profundă a identității sale unice și este 
un exemplar al unui tip abstract, al unei specii. 

Definiția pe care o dăm obiectului unei științe este deci, în totalitate, sub- 
ordonată mediului în care privim acest obiect. Acest mod nu schimbă nimic 
din realitatea care îi preexistă, dar ceea ce se cunoaşte din această realitate şi 
discursurile care se țin pe această temă sînt diferite, heterogene și heteronome 
(ele nu se supun acelorași constrîngeri logice). 

Fiecare din aceste moduri de examinare a fost considerat, pe rînd, ca fiind 
cel mai pătrunzător sau cel mai savant. După ceea ce oamenii așteptau de la 
lume, și unii de la ceilalţi, după ceea ce filozofia și știința îi învățaseră pînă 
atunci, ei au privit aceste fenomene într-un mod sau altul. Şi nu numai 
fenomenele psihologice, ci și realitatea. 

Totuşi, deşi orice obiect poate fi ţinta unui mod diferit de a fi privit, există 
o specificitate ireductibilă a psihologiei: obiectul său este şi el schimbător, în 
funcţie de locuri şi epoci; altfel spus, psihologia participă la construirea unei 
imagini despre om care este caracteristică unei societăţi date și unui moment 
din istoria acestei societăți; se poate spune (cu condiţia de a fi prudent în 
folosirea acestor termeni) că obiectul psihologiei este „ideologic“: omul, adică 
personalitatea umană, nu are același statut social și cultural, el este altul în 
funcţie de societate şi epocă. S-ar putea afirma, fără îndoială, că el este același 
ca organism, în calitate de ființă naturală, ca membru al speciei umane (în 
orice caz după ce şi-a pus problema identității sale), dar una din problemele 
actuale ale psihologiei este, uneori, tocmai aceea de a nu defini omul ca 
organism; dacă se vrea să se admită că el nu este decît un organism, un primat, 
omul devine atunci o ființă schimbătoare în funcţie de circumstanţe, de 
exigenţele lumii care îl înconjoară. 

Poate că omul primilor cincizeci de ani ai acestui secol era o ființă activă 
care acţiona, se comporta, se deplasa, producea, și psihologia comportamen- 
tului era în acest caz „în mod natural“ psihologia dominantă pentru acel tip 
de om; de asemenea, este posibil ca, de cîţiva ani, omul societății noastre să 
fi suferit o schimbare, să fi devenit un sistem de prelucrare a informaţiilor, 
caricatura acestui tip de om ne-ar arăta o ființă imobilă, „bombardată“ cu 
Stimulări pe care, în parte, și le administrează singur... ; în acest caz, psihologia 
cognitivistă devine, în mod inevitabil, mai potrivită. Fără îndoială, este vorba 
aici de o concepţie puţin limitată, exagerată, mecanicistă, referitoare la rapor- 
turile dintre o ştiinţă și obiectul său de studiu; însă pare dificil de negat faptul 
că obiectul psihologiei are o specificitate, că el are un caracter „ideologic“ 
care se schimbă în același timp cu lumea pe care o schimbă: fiecare om este 
un organism mai mult sau mai puțin stabil și este produsul schimbător al unei 
culturi în care el trăiește; în plus, imaginea omului, pe care psihologia o 
construiește, are un impact ideologic, de vreme ce omul este şi o ființă socială, 
un actor al lumii în care trăieşte, o lume care nu este decît una naturală. 

Psihologii nu sînt, întotdeauna, foarte conștienți de această specificitate; 
pe plan epistemologic, ştiinţific, această caracteristică îi confruntă, de fapt, cu 
o problemă importantă: problema sincerității spuselor lor despre om. (Bineînţeles, 

s-ar putea afirma, în urma apariţiei pozitivismului, că ştiinţa nu are de spus 
adevăruri, ci are de enunțat legi care să „meargă“; acest argument, mai mult 
sau mai puțin filozofic, nu poate totuși să facă nimic împotriva reprezentării 
sociale a discursului științific : aici se spun lucruri adevărate — şi nu convingeri 
— despre lume.) Cum să spui adevăruri științifice în legătură cu un anumit 
obiect? În secolul trecut, această problemă a fost rezolvată într-un mod care 
apasă și astăzi asupra criteriului de adevăr în psihologie: s-a considerat că nu 
este adevărat decît ceea ce este obiectiv, adică, de fapt, observabil. Imaginea 
omului (și poate chiar a omului despre el însuşi) a fost, din această cauză, 
sărăcită, de vreme ce acesta era „redus“ la un ansamblu de comportamente 
efectiv observabile şi măsurabile. Apoi s-a constatat că această sărăcire ar 
putea fi evitată cerînd biologiei să verifice spusele psihologilor, inclusiv ceea 
ce ei nu observă în mod direct; aceasta s-a făcut de atîtea ori și atît de bine, 
încât azi se consideră, adesea, cu adevărat științifice numai abordările „biologi- 
zante“: este adevărat că individul acționează într-un fel sau altul într-o anume 
situaţie cînd substratul biologic (oricare ar fi el) este considerat responsabil 
de această funcţionare. Această poziţie, care, la sfîrșitul secolului al XIX-lea, 
părea să permită debarasarea de metafizică, de filozofie, oferă astăzi imaginea 
omului ca organism, și nu ca subiect; ne-am putea întreba ce tip de ideologie 
servește această concepţie şi la ce folosește ea în societate. ` 

Altfel spus, reflecția istorică se impune în acest domeniu chiar mai mult decît 
în alte discipline. Cu o lume schimbătoare de-a lungul evoluţiei istorice, omul 
s-a schimbat, și, o dată cu el, psihologia; este necesar să se cunoască această 
istorie, istoria gîndirii, atît filozofice cît și ştiinţifice, pentru a înţelege de ce fel 
de om se ocupă psihologia astăzi, cu ce exigențe, pentru a afla cum s-au construit 
treptat această concepție despre om şi discursul ştiinţific adecvat ei. 

Mai întîi, este deosebit de important să nu se uite că cea mai mare parte 
a marilor probleme care suscită astăzi dezbateri între psihologi a fost ridicată 
de către filozofi şi că istoria psihologiei trece, în parte, prin istoria filozofiei. 
Dar, noi vom fi constrînşi ca pentru o perioadă lungă din istoria filozofiei, să 
ne referim la istoria religioasă, căci problemele filozofice au fost dezbătute 
de teologi în timpul epocii creștine dintre secolele al VI-lea și al XVI-lea: 
pînă în secolul al XVI-lea, a filozofa însemna, întotdeauna, a face teologie, 
a ţine un discurs despre Dumnezeu și „faptele“ sale. Omul credincios, cu 
adevărat credincios, era, cu siguranță, foarte diferit de omul secolului nostru 
și discursul ţinut în legătură cu el era puternic influențat din această cauză. 

Era necesar să apară filozofii francezi ai secolului al XVIII-lea, filozofii 
iluminiști, pentru ca fenomenul cultural (în sensul larg de sistem ideologic, 
științific și filozofic) să devină laic, nesupus teologiei. Totuși, această tradiție 
laică va rămîne, profund marcată de problemele religioase, dar în sens negativ, 
dînd naştere, printre altele, anticlericalismului francez în secolul al XIX-lea, 
anticlericalism care rămîne o luare de poziție în raport cu religia. Cu toate 
acestea, atunci a apărut omul rațional, omul pe care argumentele de autoritate 
nu-l mai satisfac, omul apt să conceapă că lumea ar putea fi ceea ce dorește 
el să fie şi nu numai ceea ce Dumnezeu a făcut din ea; psihologia devenea, 
astfel, un discurs asupra înţelegerii, confruntat cu dificila sarcină de conciliere 

a rațiunii și pasiunilor. De vreme ce Dumnezeu se retrăgea încetul cu încetul 
de pe scenă, el încetînd să mai fie unicul arbitru al lumii, teologia înceta şi 
ea să mai reprezinte cadrul obligatoriu de reflecţie ; activitatea socială a indivi- 
dului, rolul său de producător al bogățiilor lumii fac din economie și politică 
factori determinanţi ai gîndirii, în locul religiei. 

Astfel, așa cum trebuie să ținem seama de concepțiile religioase pentru a 
înțelege gîndirea occidentală pînă în secolul al XVI-lea, tot aşa trebuie să avem 
în vedere, apoi, concepțiile economice și politice. Desigur, această determinare 
a gîndirii filozofice şi ştiinţifice de către teologie sau politică este complexă 
şi orice simplificare nu poate fi decît artificială; filozofia și ştiinţele intervin, 
în mod deosebit, drept compensație. Dar noi vom recurge la abaterea de la istoria 
unei științe (aici cea a psihologiei) așa-numite epistemologice sau „internaliste“, 
unde fiecare pas în dezvoltare este considerat drept produsul stării precedente 
a științei în discuţie, unde istoria se aseamănă unei geneze, fiecare stadiu dînd 
naștere „în mod natural“ următorului. Vom adopta un punct de vedere „exter- 
nalist“, care ni se pare, în mod deosebit, potrivit pentru psihologie (avînd în 
vedere specificitatea sa, descrisă mai înainte), un punct de vedere conform că- 
ruia starea unei științe este determinată de factori care îi sînt, în bună parte, 
exteriori, factorii politici, religioși, filozofici, pe scurt ideologici. 

De cîte ori se va ivi ocazia, vom raporta una sau alta din concepțiile 
enunțate de-a lungul istoriei la problematica actuală, pentru a arăta statutul 
acestei concepţii în psihologia zilelor noastre (această punere în relație cu 
actualul context va fi prezentată cu caractere mai mici și retras). Astfel, vom 
observa că cea mai mare parte a problemelor care se pun în psihologia contem- 
porană sînt moștenite din dezbaterile care au avut loc de-a lungul istoriei; 
vom putea, astfel, conștientiza motivele și impiicaţiile teologice sau politice 
pe care le-a avut sau ar putea să le mai aibă una sau alta din concepțiile psiho- 
logice. De altfel, vom ilustra trimiterile noastre istorice prin diverse comen- 
tarii din lucrări pe care studenţii sînt astăzi capabili să le citească, arătînd 
acolo și necesitatea unui minim de cultură istorică pentru a înțelege ceea ce 
se citește (aceste ilustrări vor fi prezentate în casetă). 

În prezentarea făcută de noi istoriei ideilor în psihologie, am făcut alegeri 
care, ca și altele, sînt discutabile: am ales etape pe care oricare specialist le 
consideră hotărîtoare, fără însă a le analiza pe toate; pentru fiecare etapă, am 
reținut unii autori în dauna altora care ni s-au părut mai puțin accesibili 
studenților din primul ciclu de studiu, care ni s-au părut mai puțin importanți 
sau, pur și simplu, mai puţin interesanți. De fapt, nu poate fi vorba să se ceară, 
la acest nivel, studierea în ansamblu a istoriei gîndirii ca şi a tuturor auto- 
rilor. Lacunele expozeului nostru vor putea fi acoperite de lecturi comple- 
mentare, pe care le indicăm la sfîrşitul volumului. 

Am încercat să creionăm numai istoria generală a problemelor de ordin 
psihologic, probleme care privesc reprezentările despre om; de aceea, nu am 
studiat în detaliu istoria disciplinelor care s-au folosit de aceste reprezentări 
sau care au contribuit la ele. De exemplu, nu am încercat să prezentăm un 
istoric al psihiatriei; dar, pentru că reprezentarea bolii mentale și cea a omului 
normal sînt foarte strîns legate, ne-am oprit asupra celei dintîi ori de cîte ori 

de-a lungul evoluţiei sale istorice a suferit modificări importante paralele cu 
cele ale omului normal. O boală, mai ales o boală mentală, este legată de o 
întreagă epocă: astfel, schizofrenia este produsul unei culturi, al unui moment 
de cunoaştere care a influenţat atît medicul cît şi conduita „bolnavilor S 
Fenomenele umane, contrar celor fizice, nu sînt imuabile, ele variază o dată 
cu istoria culturală. O boală mentală este, parțial, „construită de medic, dar 
şi de bolnavul care aparţine şi el unui moment istoric. ` l l 

În acelaşi timp, nu ne-am oprit la momentele constituirii fiecărei subdis- 
cipline a științei despre om. Istoricul acestor domenii diferite va fi, în cea 
mai mare parte, abordat în celelalte volume consacrate de această colecție 
omului ca obiect de studiu. Tot în aceste volume vom găsi şi istoria recentă 
a psihologiei. De fapt, ne-am oprit la începutul secolului al XX-lea, mulțu- 
mindu-ne să creionăm, pentru această perioadă, marile curente care s-au 
dezvoltat în diferite țări — sau care, mai tîrziu, s-au stins. 

În sfîrşit, trebuie să adăugăm că nu ne-am referit la istoricul reprezentărilor 
despre om în alte regiuni ale lumii. Pentru acest lucru ar fi fost necesare mai 
multe volume, am fi avut nevoie de accesul la texte care să le prezinte; şi 
probabil ne-am fi convins că în acele locuri nu s-a construit o „disciplină“ — 
psihologia. ONE | l 

Dorința noastră este ca această abordare istorică să permită studentului să 
înțeleagă mai bine pozițiile metodologice şi epistemologice care îi vor fi 
prezentate în partea a doua a acestui volum, ca și conceptele care vor fi expuse 
în celelalte volume. Ambiţia noastră nu a fost deci, în nici un caz, să scriem 
o lucrare erudită privind istoria psihologiei, lucrare care s-ar fi adresat profe- 
sorilor sau cercetătorilor, ci să propunem studenților cîteva repere istorice 
necesare pentru înțelegerea stării actuale a științei despre om. 


II 
Originile problemelor psihologice 


Izvoarele antice și Evul Mediu timpuriu 
Cunoaștere şi raționalitate în Antichitate 


În multe privințe lumea antică și Evul Mediu timpuriu sînt dificil de înțeles 
pentru noi; ele pun în evidență culturi atît de diferite de a noastră, încît, deși 
li s-au consacrat studii cuprinzătoare, ne apar străine, opace. Totuși, teologii 
creștinismului s-au inspirat din sursele antice, au comentat operele filozofilor 
Antichității, ale lui Platon și, mai ales, ale lui Aristotel. Această teologie 
medievală a fost cea care a constituit leagănul în care s-au născut problema- 
ticile și dezbaterile psihologice. Iată de ce ne vom referi, pe scurt, la conceptele 
pe care acești teologi le-au găsit în sursele antice. 

Pentru Platon, ca și pentru Aristotel, lumea reală, Natura, reprezintă mai 
mult decît un ansamblu de fapte observabile: cunoașterea Naturii nu poate fi 
elaborată numai printr-o activitate pe care rațiunea, dialectica o desfășoară 
asupra datelor observate. Din aceasta rezultă, pentru Platon, idei imuabile, iar 
pentru Aristotel idei care se schimbă o dată cu împrejurările. Cunoașterea 
reprezintă deci o înălțare în lumea ideilor, ceea ce ne facilitează înțelegerea 
Mitului peșterii, povestit de Platon în Republica (cartea a VII-a): prizonierii 
aflaţi într-o peșteră nu văd decît umbrele lucrurilor ; datorită unei ascensiuni 
dificile, care simbolizează dialectica, unii dintre ei evadează din peșteră și ajung 
să vadă lucrurile în adevărata lor lumină și soarele care le luminează (binele, 
dreptatea...). Peștera reprezintă lumea experiențelor sensibile, iar adevărul, 
cunoașterea constau într-o lume mai adevărată ca aceea. 

Pentru Aristotel, această lume este ordonată, e opera unei inteligente, a 
unui artizan care, ca şi olarul, prelucrează argila pentru a-i da o formă. Această 
concepție (despre care înțelegem cu ușurință că se referă la un Dumnezeu 
creator și va fi reluată în gîndirea creştină) face din forma unui obiect finali- 
tatea sa, scopul pe care trebuie să-l atingă pentru a ocupa locul ce îi revine 
în Natură. Aceasta din urmă este alcătuită dintr-un ansamblu de forme ` fiecare 
obiect individual trebuie să se „conformeze“ formei sale care, într-o oarecare 
măsură, reprezintă norma, destinul, viitorul său. 

Așa stau lucrurile și în raporturile dintre suflet şi Corp: în timp ce la Platon 
trebuie făcută o distincţie radicală, la Aristotel există o complementaritate, 
sufletul fiind forma care organizează corpul pentru a-l aduce la desăvîrşire ; 
la Aristotel, materia nu poate exista fără formă, dar nici forma fără materie. 

Aristotel consideră că sufletul ar avea următoarea organizare ierarhică: la 
nivelul general, sufletul este vegetativ, el este principiul care penne e ea 
dezvoltarea, nutriția, în acest fel fiind comun vegetalelor, animale or şi omului; 
sufletul sensibil este principiul care permite senzaţia și motricitatea, care pune 
în mişcare materia ce reprezintă corpul, el fiind comun animalului şi omului; 
sufletul intelectiv sau rațional permite numai omului să raționeze. EE 

Deci rațiunea este aici prelungirea celor două etape precedente c e Ge 
este superioară. Vom regăsi la Piaget, bineînţeles după o lungă: perioa e 
aristotelism, o convingere apropiată de teoria lui Aristotel: inteligența este o 
prelungire a adaptării biologice. | 

îndi ică se vede deci luînd formă o distincţie, fundamentală pentru 

ascet sara atei între ceea ce este evident, sensibil şi ceea ce e latent, e 

construit plecînd de la sensibil. Exemplul cel mai cunoscut astăzi, în acest sens, es ; 

teza freudiană privind distincția între conținutul conştient al visului, vădit pentru ce 

care doarme, și conținutul latent care nu poate decît să fie construit printr-un efort, 
plecînd de la conținutul evident; dar, la fel de bine, am putea găsi un exemplu asemănător 
în lucrările privind cogniţia, unde comportamentul manifest şi observabil nu este decît 
un indiciu al structurilor sau operaţiilor cognitive, latente şi inobservabile, dar postulate 
ca fiind la fel de reale ca și comportamentul. Totuşi, această distincţie nu va căpăta în 
teologia creştină un sens apropiat de acela pe care îl are astăzi. 


Bolile sufletului 


Adesea ne reprezentăm „cultura“ greacă îndeosebi ca o lume supusă filo- 
zofiei, regnului ideilor, ca o lume saturată de raționalitate şi logică. Dar chiar 
în sînul școlilor filozofice s-au impus modalități de viață şi practici inspirate 
din credințe mai mult sau mai puţin mistice și iraționale i astfel, alături de 
terapiile medicale rezervate cel mai adesea bolilor organice, în Grecia s-au 
dezvoltat terapii „psihologice“, tratamente ale sufletului, în Aesclepia 
(templele lui Esculap, unul din zeii medicinei). Bolnavii veneau, de foarte 
departe, la Cos (leagănul lui Hipocrat și al școlii sale), pentru a-și regăsi 
sănătatea mentală printr-un procedeu care ar putea fi rezumat astfel: bolnavul 
se culca mai întîi într-o grotă, apoi într-o cameră subterană, după aceea pe 
pămînt şi, în final, pe un kline (care în grecește înseamnă pat, de unde şi 
termenul clinică: ceea ce se practică la căpătiiul bolnavului); acesta este 
pregătit pentru tratament dîndu-i-se să bea apă din „izvorul memoriei. sau 
din cel al uitării, determinîndu-l, probabil, să ia un drog, sau aducîndu-l într-o 
stare comparabilă cu cea hipnotică; şi numai în această stare, contemplind, 
să spunem, spectacolul frescelor care decorau camera, bolnavul avea o „viziune 
onirică“ (despre care nimic nu ne permite să afirmăm că ar fi vorba chiar de 
vis în sensul contemporan al cuvîntului). Apoi, sub îndrumarea preotului 
vindecător, bolnavul lua loc pe „scaunul memoriei“ și povestea ce „ a văzut“. 
Acest tratament liniştea bolnavul. l 

Galien, medicul cel mai cunoscut din secolul al II-lea după Cristos, ale cărui 
practici vor inspira și pe doctorii lui Moliăre, recurgea la acest tip de tratament, 

inspirat și el din practicile Antichității : controlul şi stăpînirea de sine a stoicilor, 
care constau în exerciţii de concentrare și meditație, menite să calmeze emoțiile. 
Ideea că ceea ce este ținut secret se găsește la originea tulburărilor mentale, ideea 
„secretului patogen“, chemată să se integreze în teoria psihanalitică, se dovedește, 
bineînţeles, coerentă cu distincția, explicată mai înainte, între lumea sensibilă, care 


se manifestă la nivelul simţurilor, și lumea latentă, alcătuită din adevărurile unei alte 
ordini superioare. 


Aceste două componente ale lumii antice (raţional şi irațional) vor rămîne 
în istoria gîndirii occidentale. Pe rînd și în funcție de țară, şi una și cealaltă 
vor ocupa primul loc pe scenă, fără însă ca vreodată una din ele să provoace 
dispariţia în totalitate a celeilalte. 


Evul Mediu timpuriu 


Biserica catolică a preluat de la lumea antică aceste două componente. 
Numai preotul era calificat pentru terapia bolilor sufletului: practica confe- 
siunii în fața unui preot, care trebuia să păstreze secretul absolut, a rămas, 
secole de-a rîndul, singurul refugiu al unui suflet tulburat. Atunci cînd preotul 
eșua, chiar diavolul era cel „însărcinat“ cu îngrijirea bolnavului (cel mai 
adesea, a bolnavei), făcînd să fie acuzat de vrăjitorie și ars pe rug. 

Datorită acestor „terapii religioase“, preoţii au fost aceia care au 
acumulat „cunoaşterea psihologică“ și această practică a confesiunii a rămas 
bazată pe convingerea că exista ceva ce bolnavul ascundea (celorlalţi), un 
secret care îl tulbura și care se găsea la originea patologiei sale; convin- 
gerea conform căreia „a se debarasa“ de secretul său aruncîndu-l altora 
avea virtuţi terapeutice. 

Pentru Sf. Augustin, ca și pentru Sf. Toma, care reprezentau cele două 
mari sisteme de gîndire în Evul Mediu, lumea sensibilă, manifestă este ȘI O 
iluzie; percepția noastră ne conduce la o cunoaştere amăgitoare atîta timp cît 
ea nu este iluminată de credință: divinul este latent, dar real. 

Pe plan filozofic, găsim în Evul Mediu timpuriu problematici abordate 
încă din lumea antică. Pentru augustianismul care a dominat lumea creștină 
din secolul al VI-lea pînă în secolul al XI-lea, lumea există pe o modalitate 
sacră; sacrul determină relaţiile dintre ființe dar şi relaţiile dintre acestea şi 
lucruri; izvorul oricărei cunoașteri se găseşte în Evanghelie. Raporturile dintre 
lumea sensibilă „profană“ și lumea religioasă au fost mai întîi realizate prin 
chiar natura persoanei lui Cristos: în același timp om (profan) și Dumnezeu 
(sacru), Cristos reprezintă o dublă natură. Apoi, acest raport între profan și 
sacru a fost instituit, „administrat“ de Biserică: sacramentele, preoții operează 
medierea între cele două lumi. 


Între manifest și latent se instaurează medieri. Acolo se conturează izvorul teologic al 
unei date fundamentale în psihologia contemporană: datele referitoare la structurile 
mediatoare între sensibil și abstract, între senzație şi cunoaştere. 


ORIGINILE PROBLEMELOR PSIHOLOGICE 17 


Evul Mediu 
Reînnoirea cunoașterii 


Elita savantă a Evului Mediu timpuriu s-a format în sfera de influență a 
doctrinei Sf. Augustin; această doctrină își va pierde încetul cu încetul influența 
numai în secolul al XII-lea. Secolul al XII-lea este, de fapt, o perioadă de 
profunde schimbări în viziunea despre lume, chiar în cultura Europei: din cauza 
mutaţiilor economice, dezvoltării considerabile a comerțului care avea dificultăți 
în acomodarea cu legile Evangheliei. Renașterea orașelor, a schimburilor comer- 
ciale, formarea averilor individuale vor necesita elaborarea unui cod al rapor- 
turilor economice, definirea drepturilor personale. Viaţa monahică nu mai putea 
constitui modelul de viață profan, căci acesta pretindea noi exigențe. 

În legătură cu aceasta, secolul al XII-lea este o perioadă de modificare 
a studiilor: deși scopul acestora rămînea contemplarea mistică, ceea ce se 
numea artele liberale sau păgîne (logica, gramatica, aritmetica...) tinde să se 
dezvolte tocmai în funcţie de noile activităţi. Și cu această ocazie se vor 
cunoaște operele autorilor antici. Această perioadă de dezvoltare a artelor 
liberale este cunoscută sub numele de epoca scolastică. Putem rezuma această 
renaştere la ideea unei încrederi care se instalează în puterea cunoașterii 
naturale și nu numai în cea inspirată de lectura Sfintelor Scripturi. Această 
adevărată revoluţie în istoria gîndirii va determina apariția în secolul al XIII-lea 
a universităților scăpate de sub controlul episcopilor, mai ales în acele țări 
unde pătrunsese cultura arabă: la Toledo, în Sicilia, în Bizanţ circulau 
traduceri, făcute de arabi, ale manuscriselor antice, cum ar fi cele ale lui Aris- 
totel. Aceste traduceri vor ajunge și în alte universități, unde se va dezvolta 
studiul textelor profane, ca Paris, Chartres. 

Reînnoirea scolastică s-a lovit, bineînţeles, de opoziția venită din sînul 
Bisericii, mai ales cea a călugărilor franciscani, precum Roger Bacon (asupra 
căruia vom reveni mai jos, vezi p. 20) sau Sf. Bonaventura; ei au luat ati- 
tudine contra acestei recurgeri la inteligență și rațiune, cărora le-au opus o 
întoarcere la litera Bibliei. Textele lui Aristotel au fost interzise, de mai 
multe ori, în Conciliul de la Sens, în 1210. Aceste interdicții au fost repede 
ignorate, iar Roger Bacon însuși, cînd a predat la Paris, nu l-a trecut cu 
vederea pe Aristotel. Nimic nu mai putea sta în fața puterii raționamentului 
profan în secolul al XIII-lea. 


Recurgerea la judecata naturală 


Această putere a raţiunii se găsește în epocă cel mai bine exprimată în 
opera unui dominican (aparținînd ordinului Sf. Dominic consacrat studiului) : 
Toma d'Aquino. Îngrijorat de dezbaterile care agitau Biserica şi conștient de 
forța renașterii gîndirii antice, papa Urban al IV-lea îl cheamă lîngă el pentru 

a depăși aceste dificultăţi și pentru a încerca o sinteză a textelor sacre şi a 
celor aparţinînd lui Aristotel. Sfîntul Scaun nu ţinea să se opună progresului 
rațiunii, dar prefera să-l ţină sub o strictă supraveghere. Şi, în mod abil, îl 
cheamă, în acest scop, pe Toma d'Aquino, a cărui credinţă era ferventă şi 
sigură, dar care în același timp era deja recunoscut ca un maestru în arta 
dialecticii aristoteliene. D'Aquino propunea să se țină seama că, de vreme ce 
rațiunea umană, ca şi Natura, este de origine divină, ea nu poate contrazice 
dogmele Revelaţiei și că, prin urmare, poate fi folosită fără pericol. Papali- 
tatea adăuga la această idee că o astfel de cunoaștere este, fără îndoială, supusă 
greșelii şi că e preferabil ca ea să se supună credinţei. 

Tomismul, conform doctrinei lui Aristotel, ne învaţă că nu există cunoaștere 
adevărată, decît cea provenită din general, din universal; că obiectele indi- 
viduale care se dezvăluie simţurilor noastre nu sînt decît exemple ale formelor 
în care este organizat realul. Obiectele individuale sînt numite „substanțe 
primare“ de vreme ce se oferă imediat observării, iar cele universale „substanțe 
secundare“ la care se poate ajunge printr-un efort dialectic, de judecată. 
Substanțele secundare, ca si cele primare, fac parte din lumea reală. 

Această teză, numită în filozofie realism, este o luare de poziţie în legătură 
cu ontologia (definiţia a ceea ce este real, ontos în grecește însemnînd ființă). 
Ea a intervenit într-o dispută care începuse în secolul al XI-lea („disputa 
universalilor““) şi care a atins apogeul în secolul al XIII-lea, dispută care nu 
este depăşită nici astăzi, după cum o demonstrează unele dezbateri contem- 
porane asupra obiectelor matematice (vezi caseta 1 și pp. 146 şi 220). 

Pentru Toma d'Aquino, în spatele fiecărui obiect singular se află o formă 
pe care o împarte cu alte obiecte de același fel. Lumea nu este, nicidecum, o 
grămadă dezordonată de ființe individualizate, de atomi (în sensul filozofic 
al acestui cuvînt), ci o colecție bine alcătuită şi rațional combinată din genuri 
şi tipuri. Natura presupune clase, ordine, un sistem de relaţii între atomi, de 
forme în care materia se modelează și care există în mod obiectiv. Se ajunge 
la ele printr-un exercițiu intelectual. Natura înseamnă ordine. 

Această idee de ordine imuabilă și fixă a Naturii reprezintă, de altfel, 
condiția renașterii științelor fizice. Cîteva secole mai tîrziu, Descartes va 
afirma că Dumnezeu nu se amuză schimbînd lumea în fiecare dimineață. 
Dacă ar fi făcut-o, dacă ordinea lucrurilor ar fi fost schimbătoare, orice 
ştiinţă ar fi fost imposibilă, orice lege ar fi putut, în fiecare zi, să fie repusă 
în discuţie. Dar în secolul al XIII-lea, această teză, în virtutea căreia 
Dumnezeu nu poate fi capricios, a stîrnit vii controverse. Acestea veneau 
din partea celor care vedeau în ea o ofensă adusă atotputerniciei divine, 
care, conform acestei teze, ar fi fost supusă ordinei naturale imaginate de 
tomiști, măsurii rațiunii umane şi accesibilă ei. Călugării s-au ridicat 
împotriva acestei teze; a luat naștere un curent, într-o oarecare măsură 
„integrist“, care a declanşat o reacție a papalității: operele lui Toma 
d' Aquino, care în 1323 va fi totuşi canonizat, au fost interzise în 1277, la 
trei ani după moartea sa. (Toma d'Aquino devine prin această canonizare 
Sf. Toma d'Aquino; nu trebuie confundat cu Sf. Toma care făcea parte din 

CASETA 1 


Problema realismului obiectelor abstracte nu este închisă. Bineînţeles că ea se pune 
în termeni foarte diferiți de cei ai lui Platon sau Toma d'Aquino, în termeni mai 
compatibili cu progresul ştiinţific. Dar progresul ştiinţific nu este însoțit de progresul 
filozofic; aceleaşi probleme fundamentale revin, desigur, în termeni mereu noi, dar 
de nerezolvat. 

Astfel, recent, o dezbatere a pus faţă în față un profesor de matematică la Collège 
de France, Alain Connes, şi un neurobiolog, bine cunoscut psihologilor pentru o carte 
deja publicată: L'homme neuronal. În această versiune contemporană a dezbaterii 
privind universalul, Changeux joacă rolul unui materialist care afirmă că realul este 
alcătuit din obiecte materiale supuse legilor cauzalității fizice. Alain Connes susţine, 
din contră, punctul de vedere realist: obiectele matematice (numerele întregi, de 
exemplu) există în mod real, independent de creierul uman. Pentru Changeux, creierul 
este cel care le construiește, le inventează; pentru Connes, creierul este cel care le 
descoperă și dovada că ele există este că ele rezistă, nu se lasă percepute și manipu- 
late cu ușurință. Ca și Platon, realistul A. Connes ştie că există un preț de plătit pentru 
această descoperire a unei lumi reale, dar nesupuse cauzalității fizice: „Pe de-o parte, 
există, independent de om, o realitate matematică brută și imuabilă; pe de altă parte, 
noi nu percepem această realitate decît datorită creierului nostru, cu prețul, cum o 
spunea Valéry, unui amestec de concentrare și dorință. (Jean-Pierre Changeux și Alain 
Connes, Matière d pensée, Paris, Editions Odile Jacob, 1989, p. 48.) 


cei 12 apostoli şi care a refuzat să creadă în învierea lui Isus înainte de a-i 
fi atins rănile; lui i s-a atribuit formula „nu cred decît ceea ce văd“.) 
Franciscanii au fost cei care au luptat împotriva concepțiilor sale. 


Opoziția franciscanilor 


Fondat în 1210 de Francisc din Assisi, acesta era un ordin al călugărilor 
care se supuneau Regulei Sf. Francisc, Regulă care impunea, printre altele, 
sărăcia. Franciscanii erau obligaţi să trăiască Evanghelia și nu să o comenteze, 
aşa cum făceau clericii ordinelor savante, căci, scria Sf. Francisc, „dacă s-ar 
permite fraților minori să dispună de cărţi, ar trebui, de asemenea, să li se 
permită să aibă și servitori pentru a le aduce cărțile“, ceea ce contrazicea litera 
Evangheliei. Franciscanii, ca şi dominicanii, nu erau contemplativi, închiși în 
mînăstirile lor; ei aveau un rol de jucat în lume; dar studiile erau interzise fran- 
ciscanilor, ei erau nevoiți să muncească sau să cerșească; dacă, la intrarea în 
ordin, un frate nu știa să citească, după aceea îi era interzis să mai învețe. 

Dar mulți din cei care s-au convertit în anii ce au urmat creării ordinului 
primiseră deja o educaţie şi nu s-au mai dezis de ea; mai mult, acest secol 
aparținea rațiunii, argumentării. Și franciscanii au mînuit la fel de bine ca si 
ceilalți dialectica aristoteliană. Acest aspect al ordinului a fost, cîțiva ani după 
moartea Sf. Francisc, mai mult sau mai puţin neglijat. Universitatea Oxford 
va fi cea care va însemna un cămin al franciscanismului ; ea a fost, în parte, 

impregnată de gîndirea teologilor din Chartres şi Paris și, din această cauză, 
a fost antrenată în lectura textelor profane şi a dialecticii aristoteliene. 


Experienţa față în față cu raționamentul : 
tezele lui Roger Bacon 


Un călugăr franciscan de la Oxford va fi cel care va lua poziţie contra 
recurgerii permanente la Raţiune, aflîndu-se printre primii care vor afirma că 
numai metoda experimentală reprezintă o sursă de certitudine. Există trei 
modalităţi de a accede la cunoaștere: autoritatea, care nu se obosește să se 
justifice şi să explice ceea ce afirmă și care nu conduce decît la credință; 
raționamentul, care se poate învîrti în gol la nesfîrșit și care poate duce la 
eroare; experienţa, ce conduce la fapte, la „liniștea și securitatea spiritului“; 
numai ea dă naştere adevărului (vezi caseta 2). 

Şi pînă la R. Bacon, metoda experimentală, spiritul matematic şi tehnic 
dirijau lucrările inginerilor, arhitecţilor şi meşteșugarilor. Insă această metodă 
nu era considerată de teologi-filozofi ca un mijloc de acces la cunoaştere. 

Se poate vedea deci în opera lui Bacon incriminarea discursurilor raționale 
în favoarea punerii în valoare a faptului experimental; această luare de poziţie 
va influența dezvoltarea științelor. Dar trebuie să ne ferim să asimilăm în 
grabă ceea ce se înțelege astăzi prin metoda experimentală şi ceea ce se 
înțelegea în secolul al XII-lea. Cel care experimentează, „expertul“ secolului 
al XIII-lea, este cel ce ştie să manipuleze forțele oculte și încîlcite, necunoscute 
celorlalți, care guvernează fenomenele sensibile. El se dedică mai mult 


CASETA 2 


În Compendium Philosophiae, R. Bacon scria: 

Metoda cea mai bună constă în a studia, în ordine, părţile ansamblului de 
cunoștințe, adică a se analiza de la ceea ce se prezintă drept principiu la ceea ce se 
raportează drept consecinţă, de la uşor la dificil, de la general sau comun la propriu 
sau particular, de la mai puţin la mai mult, de la simplu la compus etc., ea recomandă 
pentru studiu obiectele cele mai utile, şi aceasta din cauza scurtimii vieții; în sfîrșit, 
ea cere alcătuirea unei ştiinţe în toată certitudinea ei, fără amestec de îndoială şi 
obscuritate. Or, la această ultimă condiție a metodei perfecte, nu putem răspunde fără 
practicarea experienței; căci avem trei mijloace de cunoaştere: autoritatea, experiența 
și raționamentul; dar autoritatea nu ne oferă o explicație pentru ceea ce afirmă, ea 
nu lasă să se înțeleagă nimic, ne face numai să credem; la rîndul său, nici raționa- 
mentul nu poate distinge sofismul de demonstrație ; aceasta s-ar întîmpla numai dacă 
el ar fi verificat, în concluziile sale, de opere care să certifice experienţa, cum vom 
vedea mai tîrziu în legătură cu ştiinţa experimentală. Totuși, în zilele noastre nimeni 
nu este interesat de această metodă sau, mai degrabă, ea nu este practicată decît prin 
ceea ce ea are mai nevaloros și mai nedemn în studiul savantului; de aceea, toate 
secretele, sau aproape toate, și dintre cele mai importante în știință, sînt ignorate de 
mulțimea celor care se consacră cunoașterii. (Citat în R. Carton, L'expérience physique 
chez Roger Bacon, Paris, Nun, 1924, p. 54—55.) 

descoperirii decît controlului faptelor, pentru aceasta fiind condus de o 
experiență interioară, de iluminarea care îl iniţiază în lumea ocultă (ocultism) 
şi obscură (obscurantism). Virtutea și ştiinţa sînt „Tevărsate“ în om prin această 
iluminare; ele sînt deci inaccesibile voinţei noastre şi ne vin din afară; este 
o idee pe care o vom regăsi (bineînţeles sub o altă formă) în empirism (vezi 
p. 47 şi urm.). Bacon era astrolog și studia astrele pentru a înțelege mai bine 
lumea terestră, în virtutea unei analogii fundamentale între macrocosmos 
(cosmosul) și microcosmos (lumea terestră), care este o replică a celui dintii; 
era magician şi cunoştea formule și filtre capabile să schimbe realul; era și 
alchimist, de vreme ce combina tehnicile secrete ale chimiei cu speculaţiile 
mistice (în franceza veche, test, care în engleză înseamnă probă, iar în franceza 
contemporană examen, era vasul de pămînt în care alchimiştii încercau să 
fabrice aurul). Această tradiție alchimistă, în care s-a născut recurgerea la 
experimentare, acțiune asupra realului și în real, o regăsim și la curentul 
romantic, mai ales în Germania (vezi p. 60 și urm.). l l 

Deşi cuvîntul „experiență“, în acest context, acoperă o semnificație mai mult 
sau mai puțin ermetică ce Îl îndepărtează de sensul pe care îl are astăzi, cînd 
R. Bacon vorbește despre experienţă, el se referă, totuși, la constatarea faptelor 
ca mijloc primordial de cunoaştere a naturii plecînd de la observaţii pozitive. 

Înscrierea lui Roger Bacon în tradiția ermetică i-a creat probleme cu ordinul 
franciscan, care îi ceruse în 1255 să nu mai facă referiri la caracterul ocultist, 
referiri care erau neconforme cu credința creștină. Papa l-a condamnat pe 
Bacon şi l-a întemnițat pînă în 1292. E 

"Evident, Biserica a simțit pericolul pe care îl prezentau astfel de concepții. 

Voința lui R. Bacon de a promova o întoarcere la viaţa sacră, lipsită de intelec- 
tualismul și raţionamentul tomiștilor, l-a antrenat în lumea unor poziţii a Căror 
putere devastatoare nu o percepea, poate, nici el însuși. Posteritatea nu s-a 
lăsat înșelată de acest lucru, văzînd în opera sa fundamentul experimentării 
profane și făcînd din el unul din părinții metodei experimentale. Totuși, Evul 
Mediu nu era încă pregătit pentru aceste idei prea moderne (iar R. Bacon nici 
atît): vor mai trece trei secole pînă cînd să apară opera omonimului său, Francis 
Bacon, şi mai ales principiile științei moderne (vezi p. 31 și urm.) pentru ca, 
din nou, să fie promovată recurgerea la manipularea experimentală a realului. 

Franciscanii îşi vor intensifica lupta contra papalității şi vor dezvolta chiar 
în sînul ordinului lor un curent al „Spiritualilor“, care chema la respectarea 
strictă a jurământului de sărăcie; aceştia s-au angajat în dispute fără sfîrşit cu 
Roma. Lupta contra papei era dusă de franciscanul cel mai cunoscut şi, cu 
toate acestea, cel mai deosebit dintre ei: William Occam. 


William Occam, 
inițiatorul gîndirii moderne 


El a fost student și profesor la Oxford unde, printre alţii, l-a avut maestru 
pe Roger Bacon; a fost, înainte de toate, un pasionat cititor al lui Aristotel şi 
un redutabil dialectician. În acord cu Spiritualii ordinului său, s-a plasat pe 

poziţii filozofice menite să impună o atitudine teologică opusă celei tomiste. 
Pentru epoca sa, Occam a fost un reacţionar, ca, de altfel, toţi franciscanii; a 
reacţionat împotriva concepțiilor tomiste care păreau să-l deposedeze pe 
Dumnezeu de unele din puterile sale. Alături de exigența unei întoarceri la 
textul Evangheliei, Occam a dezvoltat şi o argumentare filozofică pentru a pune 
capăt demonstrațiilor și raționamentelor perpetue, care, în concepția lui, ne 
îndepărtau pe de o parte de realitate, iar pe de altă parte de Dumnezeu. 
Filozofia lui Occam a fost numită nominalism. Ea reprezintă, în materie de 
epistemologie (teoria cunoașterii), o luare de poziție în legătură cu problemele 


CASETA 3 


Matematica nu este singura interesată, astăzi, de dezbaterea dintre realism și nomi- 
nalism. Exemplele de luare de poziție în legătură cu această problemă abundă în 
psihologie, chiar dacă nu în termeni foarte clari. 

Există, de exemplu, o versiune puțin simplistă a nominalismului în psihologie, foarte 
îndepărtată de profunzimea filozofică a lui W. Occam, dar care are meritul de a fi 
exprimată foarte clar. Pe de altă parte, ea a avut efecte practice imediate, ceea ce scoate 
în evidență importanţa acestor luări de poziție în dezbateri aparent foarte abstracte. 
Această versiune priveşte concepţia referitoare la boala mentală, mai ales a nevrozei, 
așa cum a fost ea dezvoltată de H. J. Eysenck, un clinician englez. El scne: 

„Deoarece termenul «nevroză» este foarte mult folosit de psihiatri ca și de profani, 
ne-am putea aştepta ca semnificaţia lui să fie clară şi el să se lase definit cu ușurință. 
Dar nu este cazul: de fapt, ne putem îndoi de faptul că există un «lucru» pe care 
să-l putem numi nevroză, şi, dacă el ar exista, ar fi dificil de analizat. Nevroza este, 
bineînţeles, un concept și conceptele nu au o existență reală, în sensul pe care îl 
înțelegem, de exemplu, pentru masă sau scaune, vaci sau porci (...) Inteligența este 
un concept ca și gravitația, căldura sau electricitatea. Astfel de concepte rezumă 
cazuri individuale care au ceva în comun. Conceptul «inteligență» însumează cazuri 
individuale, cazuri individuale în care există o activitatea fructuoasă, sau nu, de 
rezolvare a unei probleme (...) «Nevroza» este un termen folosit curent pentru a 
desemna comportamentul însoțit de o puternică emoție, prost adaptat, care apare 
persoanei ce îl are ca fiind fără sens, neadecvat, ea simțindu-se incapabilă să-l 
schimbe.» (La nevrose et vous, Bruxelles, Dessart& Mardaga, 1979, p. 13). 

Desigur, nu reiese că W. d'Occam ar recunoaşte aici influența sa, dar este, cu 
siguranță, vorba de un nominalism, banalizat, cît mai puţin filozofic cu putință, dar 
eficace. Pentru Eysenck, „nevroză“, ca şi „umanitate“ nu este decît un termen practic 
pentru a desemna suma simptomelor. Astfel, boala nu există în realitate, există numai 
simptomele luate individual. Inteligența noastră este cea care le unește într-un singur 
termen, atribuindu-le chiar o structură, legături pe care ele nu le-au avut în realitate. 

Consecințele practice ale acestei concepții asupra „nevrozei“ ca boală au fost 
aplicate de un curent contemporan : terapia comportamentală. Pentru practicienii săi, 
fiecare simptom trebuie să fie analizat individual, îngrijit izolat, fără a Une seama 
de structura subiacentă a mai multor simptome fictive şi nu reale. Ideea de deplasare 
a simptomelor nu mai are aici nici un sens. Orice practică bazată pe o reprezentare 
a nevrozei dînd naștere unui grup de simptome structurate (ca practica psihanalizei) 
este iluzorie și neştiințifică, de vreme ce ea judecă după entităţi nereale. 

Putem găsi numeroase exemple de concepții nominaliste în lucrările behavio- 
riștilor, şi mai ales la B. F. Skinner. 

universului : contrar lui Toma d'Aquino, Occam afirma că realul, care trebuie 
studiat, nu este alcătuit decît din ființe singulare, izolate, separate, pe care le 
epem prin simţuri. Universalul, umanitatea (de exemplu), nu este un lucru, 
ci o modalitate prin care intelectul poate cunoaşte realul, oamenii în diverse 
circumstanţe, o modalitate de a şi-i reprezenta. Termenul „umanitate“ nu e 
decît un termen, un nume (de aceea această filozofie se numeşte „nominalism 
sau „terminism'“); clasele, speciile, universul sînt lipsite de realitate şi singurele 
substanţe care există sînt lucrurile individuale (Socrate) cu proprietăţile lor 
inseparabile. Nominalismul este deci solidar cu ontologia atomistă, ca şi 
epistemologia: nu există decît ființe separate, izolate, atomi. 
Pentru Occam, cunoașterea provine din acțiunea exercitată de lucrurile 
individuale asupra intelectului: intuirea sensibilă a unui obiect (astăzi 
percepţia) lasă în intelect o urmă a acestuia. Occam a stabilit o diferență între 
cunoașterea confuză, născută numai din raţionament, şi cunoaşterea precisă, 
specifică unei ştiinţe veritabile şi experimentale, atît de dragă franciscanilor: 
de vreme ce, în realitate, nu se află nimic abstract sau general, „știința genera- 
lului“, promovată de Aristotel, nu atinge realitatea, aşa cum este ea, lucrurile 
aşa cum se prezintă ele. Pentru a ține un discurs științific adevărat asupra 
realităţii, trebuie să utilizezi numai cuvinte care semnifică lucruri distincte, 
singulare, care trimit la obiecte reale și tangibile, exterioare subiectului care 


CASETA 4 


Umberto Eco, mare semiolog si deci manipulator de semne, situa evenimentele 
romanului său Numele trandafirului în perioada în care disputa universalilor tulbura 
creștinătatea în care se formaseră clanuri neînduplecate, în secolul al XIV-lea. 

Unul din dialogurile de la începutul cărții ne prezintă despre ce va fi vorba: 
Gulielmo (William în limba lui) din Baskerville, într-un fel o replică a lui William 
Occam, nominalistul (numele pe care Eco l-a ales ne introduce în atmosferă): Occam 
este, ca şi Sherlock Holmes din Cîinele din Baskerville, un anchetator care urmărește 
aflarea adevărului), caută să cunoască adevăratele cauze ale morţilor repetate care 
avuseseră loc într-o mînăstire. Abatele mînăstirii l-a întrebat: 

„— Pentru ce stărui să vorbeşti despre acțiuni criminale, fără să te pronunți asupra 
cauzei lor diavoleşti?“ 

La care Gulielmo a răspuns: 

„— Pentru că a discuta despre cauze și despre efecte este un lucru din cale afară 
de anevoios, şi în această privință cred că singurul judecător poate să fie numai 
Dumnezeu.“(Numele trandafirului, trad. de Florin Chiriţescu, Edit. Dacia, Cluj-Na- 
poca, 1984, p. 31— n.t.) ` 

Iată cheia occanismului și a tradiţiei filozofice pe care acesta a urmat-o: în ceea 
ce priveşte cauzalitatea fenomenelor, trebuie să fim prudenți, să nu apelăm la Diavol 
sau la alți intermediari. Guglielmo va încerca să stabilească faptele, ferindu-se astfel 
de erorile (erori si minciuni, iată de ce se feresc nominaliştii) la care poate duce raţio- 
namentul, munca abstractă a raţiunii umane care vrea să se substituie voinței lui 
Dumnezeu. Totuşi, ca mare dialectician şi cititor al lui Aristotel, Guglielmo nu se 
va lipsi de logică în cercetarea faptelor, în atmosfera cărților profane, interzise și 
ascunse în bibliotecă. Cercetarea lui se va solda cu descoperirea conform căreia 
cărțile, mai ales una dintre ele, au otrăvit și, în final, au pervertit călugării. 

le gîndeşte și independent de el. Această indicație lingvistică privind buna 
folosire a cuvintelor, un adevărat program higienist pentru știință („briciul 
lui Occam“ care face împărțirea), are în față o lungă carieră: o regăsim, de 
exemplu, la Condillac în expunerile sale privind „știința, limba bine făcută“, 
dar şi la unii psihologi (vezi caseta 3). 

Astfel, nominalismul franciscanilor, şi mai ales al lui Occam, este, în același 
timp, o luare de poziţie în ceea ce priveşte ontologia și epistemologia, metoda 
de cunoaștere: în timp ce realismul nu acordă un rol primordial cunoaşterii 
sensibile şi se opune, într-un fel, emergenței metodei experimentale, nominalis- 
mul leagă experiența sensibilă de experiența ca metodă de cunoaştere a lumii. 

Aceste luări de poziție i-au adus lui Occam porecla venerabilis inceptor 
(debutantul dar et inițiatorul respectabil) și au făcut ca occamiștii să fie 
desemnaţi drept moderni, în opoziţie cu tomiștii, care erau numiţi în epocă 
antiqui. Dar acestea i-au atras și probleme cu papalitatea (vezi caseta 4). 

Occam a fost chemat să compară la Avignon, în fața lui Ioan al XXII-lea, 
în 1324. Procesul lui pentru erezie a durat patru ani. Nominalismul implică, 
de fapt, o concepţie puţin ortodoxă despre Dumnezeu: atributele persoanei 
divine, bunătatea, voința, dreptatea, nu sînt decît nume, instrumente care ne 
serversc să ni-l reprezentăm pe Dumnezeu, care nu au însă nici o realitate. 

Pentru Occam, numai credința poate fi o modalitate de accedere la cunoaș- 
terea lui Dumnezeu; rațiunea nu poate permite demonstrarea dogmelor. Aici 
se află paradoxul occanismului : în timp ce, în epoca lui, proslăvea întoarcerea 
la textele sacre, și numai la ele, pentru problemele teologiei, procedînd astfel 
el inaugura secolul laicităţii: cunoașterea lumii trebuie să se bazeze pe 
experienţă și raționament, și nu pe credință. Cunoaşterea nu are finalitate spi- 
rituală, ci numai terestră. Această gîndire laică, degajată de credință, ne vine 
atît de la Sf. Toma cît și de la Occam. Din contră, filozofia modernă datorează 
numai lui Occam individualismul, în virtutea căruia cunoașterea are ca prim 
obiectiv lucrul singular. Fizica modernă, dar și psihologia vor putea să se 
construiască pe acest punct de vedere individualist. 

După patru ani de proces şi temîndu-se de arderea pe rug, Occam a fugit 
la Pisa. Aici l-a întîlnit pe împăratul Ludovic de Bavaria, la care se va instala, 
la Miinchen, începînd din 1330 și pînă la moartea sa în 1349. De fapt, loan 
al XXII-lea a refuzat să recunoască alegerea lui Ludovic de Bavaria, iar acesta 
a susținut lupta franciscanilor. 

Occam a înmulțit textele contra papei și pentru apărarea juridică a ordinului 
său. De fapt, Sfîntul Scaun ar fi vrut ca ordinul franciscan să renunţe, în parte, 
la sărăcia lui pentru a deveni, de exemplu, proprietarul mînăstirilor pe care 
le ocupau călugării şi le întreținea papa; Occam a dezvoltat contra lui o argu- 
mentaţie rezultată direct din nominalismul său: nu se putea cere ordinului să 
fie proprietarul bunurilor sale deoarece ordinul nu acționa, nu mînca, nu 
culegea fructe: călugării erau cei care făceau toate acestea. Nu există un ordin, 
ci călugări care erau nevoiţi să se supună Regulei (acest episod arată, printre 
altele, că istoria psihologiei și dreptului au trecut prin aceleași etape pentru 
că dreptul şi psihologia trimit la o anumită reprezentare despre ființa umană; 
aici, individualismul lui Occam trimite la un individ sursă pentru el însuși ca 
Și sursă de drept). Ordinul nu putea fi deci proprietar. 

În aceste lungi argumentări, Occam a pierdut orice sprijin din partea 
împăratului și chiar din partea franciscanilor. Dar acest om, care a murit 
singur, a tulburat Evul Mediu şi a deschis calea spre modernitate. 


Istoria gîndirii nu este o lungă succesiune de moșteniri. Dacă au existat lungi filiaţii, 
au existat şi rupturi, căi fără ieșire. Occam a provocat o incizie, dar el nu a căzut din 
cer: el s-a format prin studierea predecesorilor lui, dar și a contemporanilor. Cu toate 
acestea, este adesea considerat drept inițiatorul căii moderne, deoarece, cum se va spune 
în alte domenii despre Newton sau Darwin, despre lume nu se va mai gîndi cum se gîndea 
pînă la el. Desigur, el nu a făcut decît să concentreze în scrierile sale ceea ce se putea 
găsi, deja, la alții dinaintea lui, dar, în plus, a sintetizat, a radicalizat la momentul 
oportun: filozofia lui a consacrat, a justificat, poate, tendinţele economice şi ideologice 
ale timpului său. 

Astfel, individualismul lui Occam (pentru a evita orice confuzie cu egoismul, nu ar 
trebui să folosim acest termen; ar trebui, mai degrabă, să vorbim despre atomism, căci 
termenul de individ trimite astăzi la fiinţele umane; dar obiectele individualizate care 
alcătuiesc lumea occamiană nu sînt decît umane: totul este compoziţie de atomi). Această 
ontologie atomistă se va exprima, mai tîrziu, pe plan social, printr-o punere în valoare 
a puterii ființei umane. Individul, natura sa vor deveni sursa dreptului care va enunța 
puterile și obligațiile sale; el va înceta să fie înglobat, uitat, invizibil într-o totalitate, 
lumea cosmică a lui Platon sau Aristotel şi a Evului Mediu timpuriu. 

III 


O perioadă de tranziţie: 
cunoașterea trebuie să fie utilă 


Din secolul al XV-lea pînă în secolul al XVII-lea, Europa a cunoscut, din 
punctul de vedere al dezvoltării filozofice și ştiinţifice, o perioadă de tranziţie; 
istoria religiei a suferit o cotitură importantă care a marcat filozofia și știința. 
Acestea vor cunoaşte o dezvoltare fără precedent, într-o oarecare măsură chiar 
o naştere: ideea esenţială care a caracterizat aceste răsturnări a fost cea a 
utilității; astfel, în timp ce în Evul Mediu credința ducea la contemplația operei 
divine, acum ea se va exprima prin acţiunea asupra regatului terestru. Fără 
îndoială, dezvoltarea economică a Occidentului în timpul acestei perioade a 
contribuit la promovarea preocupării pentru utilitate. 


Reforma 


Răsturnările de ordin religios s-au produs în două etape; au rezultat două 
curente reformate diferite, care nu s-au implantat în aceleași regiuni și au avut 
concepții diferite, lucru care se întîmplă și astăzi. Unul poate fi considerat 
iraționalist, celălalt raționalist. 


Luteraânismul 


Cum am mai afirmat, gîndirea occamistă a început să se răspîndească din 
Bavaria, unde Occam şi-a sfîrșit zilele. Gabriel Biel, nominalist convins, era, 
aici, preceptorul lui Martin Luther, născut în 1483. Reforma teologică a lui 
Luther şi conflictele cu papalitatea pe care le-a implicat îl vor determina să 
ia conducerea unei mișcări de revoltă care va apărea în Germania: ceea ce 
a provocat mînia germanilor a fost, mai întîi, fiscalitatea romană şi, mai ales, 
perceperea unui impozit cu totul aparte: pentru construirea bazilicii Sf. Petru 
din Roma, Biserica vindea indulgenţe care le permiteau credincioșilor să-și 
„răscumpere““ păcatele. Ierarhia catolică era confruntată, în Germania, cu o 
voinţă crescîndă de eliberare din constrîngerile apăsătoare pe care ea le 
impunea. Această voință se va conjuga cu evoluţia religioasă a lui Luther 

pentru a provoca ruptura decisivă de Roma. În 1512, Luther, care era călugăr 
augustin, a avut o „revelaţie“: el află că omul nu este salvat și promis 
Paradisului datorită faptelor sale pe pămînt, ci că el este justificat, salvat 
numai prin credinţă. Luther și-a expus această convingere, care intra în 
contradicţie cu Biserica, şi cînd papalitatea a aflat, în 1519, La condamnat 
printr-un text, o bulă pe care Luther a ars-o simbolic invocînd întoarcerea la 
textul Bibliei. Din acel moment ruptura lui Luther de Biserica catolică a fost 
ireversibilă; el va redacta lucrări în care va defini o credinţă nouă ale cărei 
dogme vor conveni mai mult poporului german istovit de impozitele eclezi- 
astice. Aceste dogme au fost proclamate în 1530 la Confesiunea de la 

Augsburg. 

Imediat, noi școli au luat locul şcolilor catolice. Aici se învăţa o întoarcere 
la credință, credinţa care ea singură poate salva omul. Putem fi indiferenți față 
de morală (Luther ducea, de altfel, o viață cam libertină: pentru „a sfida 
diavolul“ el s-a căsătorit cu o fostă călugăriță). Supunerea față de legea divină 
nu are nimic de-a face cu salvarea fiecăruia; oricum legea lui Cristos nu poate 
fi formulată, ea este interioară și subiectivă, singurul ei conţinut fiind credința. 

Această afirmaţie reprezenta o adevărată revoluţie teologică şi, bineînţeles, 
filozofică: adevărul se găseşte în interiorul fiecăruia și numai printr-o întoarcere 
către sine, în singurătate și în mod liber, se accede la el. Omul interior reprezintă 
aici sursa adevărului și, dacă el nu va cunoaște acest adevăr prin autoritatea 
Bisericii (argument de autoritate), cu atît mai mult nu o va face prin raționament. 
Luther își afirmă aici iraționalismul, neîncrederea față de Rațiunea tomistă, 
conform învățăturii nominaliste a maestrului său (el La calificat chiar și pe 
Sf. Toma drept „mare porc“!). 

Astfel, pe plan teologic, Luther îl face pe omul creștin stăpîn pe el însuși: 
se ajunge la adevăr printr-o întoarcere spre subiectivitate, spre existenţa inte- 
rioară. Dacă nu se află nici o autoritate care să se interpună între Dumnezeu 
Și creştin, adevărul lui Dumnezeu va fi accesibil fiecăruia şi, mai întîi, prin 
lectura Sfintei Scripturi ` adevărului impus de Roma, care se interpunea între 
Dumnezeu și creştin, Luther îi substituia un adevăr direct accesibil în textele 
Sfintei Scripturi, texte care nu necesitau nici o interpretare (astfel de interpretări 
au jalonat istoria creştină), dar cereau o lectură fidelă și imediată; această 
fidelitate faţă de litera Bibliei a determinat, de exemplu, o traducere a ei în 
germană, în așa fel încît fiecare să o poată citi singur, fără a recurge la ajutorul 
teologilor. 

l Dar, pe plan social, Luther avea o atitudine mai puțin grijulie față de 
libertate, în contradicție, de altfel, cu dezvoltarea economică din epoca sa: el 
nu înceta să stigmatizeze comerțul, aflat cu toate acestea în plină dezvoltare, 
ca pe un păcat mult mai grav decît tîlhăria. Şi Luther era mai mult ca orice 
un partizan al ordinei și al exercitării forței. Dacă toţi ar fi fost creştini 
adevăraţi, puterea și forța ar fi fost inutile; dar cum nu era cazul, trebuia ca 
autoritatea să regleze viața socială. Blîndețea Evangheliei nu are sens decît 
pentru viața individuală; conducerea regatului pămîntesc fără a recurge la 
forță ar duce la pieirea lui. De altfel, Dumnezeu ne impune să ne supunem 

puterii lumești (civile, laice sau nu) de care el s-a îngrijit. Dar această autoritate 

terestră, pe care Luther o va susține întreaga sa viață, nu are nici o putere asupra 

conșştiințelor. Ea nu are putere decît asupra actelor exterioare ale omului. 
Astfel, aportul fundamental al Reformei luterane, decisiv pentru psihologie, este sepa- 
rarea între omul interior, cu subiectivitate liberă, și omul exterior, ale cărui acte, compor- 
tamente se găsesc sub controlul puterilor. Această conjugare a libertății interioare şi a 
forței statului, instaurată de Luther, va influența timp îndelungat gîndirea germană. 


Calvinismul 


Un al doilea val al Reformei, calvinismul, va influenţa o altă parte a 
Europei; el continua, dintr-un anume punct de vedere, opera lui Luther: ca 
şi Luther, Calvin propovăduia salvarea prin credință, nu prin fapte, şi nu 
recunoștea decît autoritatea doctrinală a Sfintei Scripturi. Dar calvinismul este 
o reformă intelectuală şi acesta este motivul pentru care ea va influența 
modificările cunoașterii. 

Calvin, care s-a născut în 1509, era și el un francez influenţat de nomi- 
nalism. Era un laic, și nu un călugăr, dar lucrările sale au rămas, bineînţeles, 
teologice. El s-a plasat, ca şi Rabelais, sau Mozart, începînd din 1533, alături 
de religia reformată luterană. Fugind din regatul francez papal, s-a instalat 
la Geneva în 1541 şi, aici, a devenit maestru în aplicarea Reformei, inspirînd 
constituția orașului, legislația şi morala lui. In 1533 a determinat, aici, arde- 
rea pe rug pentru erezie a lui Miguel Servedo, un medic spaniol care criti- 
case posibilitatea misterului Sfintei Treimi, a existenţei a trei persoane în 
Dumnezeu. De la Geneva, Calvin străluceşte deasupra calvinismului francez 
și a lumii reformate. 

Gîndirea lui Calvin era diferită de cea a lui Luther. Calvin era un raționalist, 
voința lui de a distruge ierarhia Bisericii, de a suprima toate sacramentele, 
decurgea, ca o consecință logică, din afirmaţia sa privind întîietatea Sfintei 
Scripturi. Aici, morala nu trebuie să fie inspirată decît din textele sacre și ea 
priveşte toate sectoarele vieții, nu numai pietatea. Prea mulți călugări, prea 
multe precepte ceremoniale și opere pioase care promiteau tuturor salvarea. 
Reducerea instituţiei şi a ritualurilor religioase la minimum posibil are drept 
efect paradoxal faptul că viața în totalitatea ei devine creștină: nu mai există 
frontieră între viața dedicată lui Dumnezeu, viața pioasă şi viața laică. Efectul 
acestei stări de lucruri constă în faptul că viața laică este impregnată de morala 
religioasă. Creştinul nu mai are datorii religioase ritualizate : nici slujbe, nici 
rugăciuni, nici confesiuni. Atunci morala acoperă uniform ansamblul vieții. 

De altfel, Calvin dezaproba ascetismul călugărilor care, în viziunea sa, era 
un adevărat obstacol pentru muncă, pentru îmbogăţire și pentru propagarea 
speciei; Calvin a trăit într-un oraş de agricultori, comercianți, burghezi bogaţi, 
oraș în care comerțul se dezvolta cu repeziciune. Aici, a fost binevenit faptul 
că el a afirmat că Dumnezeu nu impune detașarea de bunurile lumești, ci, din 
contră, fructificarea, multiplicarea bogățiilor. Această justificare a prosperității 
e însoțită de o condamnare a trîndăviei ` toți trebuie să muncească fără încetare. 

Consecințele sociale ale calvinismului au fost, mai ales, o moralizare a 
vieţii economice și instituirea unui adevărat control social: de aici înainte, în 
lumea protestantă, fiecare, fiind propriul său confesor și propriul său stăpîn, 
îşi reglează viaţa privată și publică. Nu mai este nevoie de clerici pentru a 
interveni, sfătui, îndruma sau ierta. Între creştin și credinţa sa, între el şi 
Dumnezeu nu mai e nevoie de nici un intermediar, de nici o mediere. De aici 
provine, poate, convingerea protestanților că sînt „superiori“ catolicilor: 
întoarcerea la izvoarele pure ale Evangheliei așază protestantul deasupra 
celeilalte Biserici, care a abuzat de creştini. De aceea, protestanții vor fi întot- 
deauna, chiar și în zilele noastre, în fruntea luptei anticlericale și laice. 

Protestantul este un militant al lui Dumnezeu, însărcinat să instaureze pe 
pămînt o societate cît mai apropiată cu putință de lumea Evangheliei; el este 
devotat binelui public, serviciului public, el e integru. Principiul moral care 
îi conduce viața este utilitatea pentru comunitate. 

Acest proiect social trece printr-o perfecționare a indivizilor şi raporturilor 
sociale, prin educaţie, pe de o parte, și prin instaurarea unei ordini morale, pe 
de altă parte. Reforma are încredere în educaţie pentru a transforma omul; 
aderînd la o religie a Cărţii Sfinte, el înclină spre lectură și studiu. Evident că 
această nouă religie avea nevoie de un sistem şcolar, distinct de cel al papis- 
taşilor, pentru a-și preda dogmele și morala; în mod tradițional, protestantismul 
și-a exprimat interesul pentru școală. Alături de educaţie, cealaltă grijă a protes- 
tantului este să caute „ușa îngustă“ a adevărului, să refuze minciuna și 
înșelătoria (de care nici o confesiune nu-l va absolvi), să evite măştile și 
deghizările. O dată cu exprimarea întîietății acțiunii asupra contemplaţiei, a mai 
fost exprimat şi adevărul superior al ființei asupra aparenţei. 

Astfel, naşterea protestantismului a inaugurat o concepție privind ființa umană pe care 

o vom regăsi și la unii psihologi: trebuie să controlăm și să transformăm indivizii — chiar 

dacă sîntem neputincioși în ceea ce privește interioritatea lor. Şi principiul care conduce 

acest control este cercetarea utilității pentru binele public. Acest concept al utilității, al 
servirii, pe care reforma calvinistă îl va propaga, se va integra într-o concepție despre 
cunoaştere care va inaugura știința modernă. 


Un program pentru știință 


Tranziţia de la știința aristoteliană, moștenită din Evul Mediu şi care se 
continuă și în epoca Renaşterii, la știința modernă, cea a lui Galilei și Newton, 
va începe în Anglia. 

Anglia rupsese legătura cu Biserica romană la începutul secolului al XVI-lea, 
şi aceasta mai ales din motive economice, ca şi în Germania cu un secol mai 
devreme. Desființarea mînăstirilor şi confiscarea bunurilor Bisericii, care au 
concretizat această ruptură, a permis regatului englez să recupereze trei sfer- 
turi din pămînturile cultivate; încasările coroanei s-au dublat în cîțiva ani. 
Ca şi în Germania, această ruptură a avut consecințe asupra învățămîntului 
şi a modului de gîndire, în general: în timp ce Oxford şi Cambridge aveau, 
încă de la înființare, drept scop formarea de clerici pentru contemplare și 

reflecţie, aceste universități au trecut, ca orice instituție ecleziastică, sub 
suveranitatea regală, altfel spus, sub o putere laică. S-au constituit şi primele 
colegii, mai întîi sub forma unor pensiuni familiale, apoi sub formă de locuri 
de învățămînt. În universităţi, ca şi în noile colegii, se învăţa acum ceea ce în 
Evul Mediu se numea cu un titlu generic arte liberale (lingvistica, aritmetica 
etc.) şi, de asemenea, textele lui Calvin. Se dobîndeau cunoștințe utile care 
puteau permite fructificarea bogățiilor lumii şi creşterea puterii omului. 

De fapt, acest secol vedea constituindu-se o nouă imagine despre cunoaş- 
tere, în care viaţa activă, pusă în serviciul binelui comun, venea să ia locul 
contemplării și înțelepciunii. Interesul moral și politic domina metafizica. 

El purta şi pecetea gîndirii calviniste, în virtutea căreia sporirea bogățiilor 
şi căutarea modalităţilor tehnice de a ajunge la aceasta reprezentau virtuți morale 
pentru că erau interpretate drept semne de alegere divine. Chiar dacă regina 
Elisabeta a impus, în materie de religie, anglicanismul, adică independenţa atît 
faţă de papalitate cît și față de protestantism (sectele protestante s-au înmulțit 
în acea epocă), Anglia elisabetană era influențată de spiritul Reformei. 

În acest cadru a propus Francis Bacon o concepție cu totul nouă privind 
ştiinţa și rolul său în societate; chiar dacă el nu a contribuit la aceasta şi nu 
a început în nici un fel punerea în practică a acestei concepții teoretice, meritul 
său în istoria științei este acela de a fi enunțat a priori ceea ce trebuia să fie 
știința modernă. 

Născut în 1561 într-o familie de „oameni politici“, el a făcut studii juridice 
şi a devenit om de curte. După ce a redactat în 1599 o codificare a legilor 
engleze, a fost numit în 1618 Mare Cancelar, respingînd tendinţele abso- 
lutiste ale regelui Iacob I. O reuniune a Parlamentului, în 1621, l-a constrîns 
să mărturisească că fusese corupt şi că primise bani de la pledanți înainte de 
procese. Atunci, a fost alungat de la Curte şi a murit în 1626, fără să mai 
fie reabilitat. 

Ducînd această viaţă, destul de agitată, de om politic, Bacon a dezvoltat şi 
redactat, ca legislator, o propunere de reformă fundamentală a ştiinţei. Lucrările 
sale cele mai cunoscute sînt Novum Organum (1620) și Noua Atlantidă (1627). 

Principalul aport al lui Bacon în ceea ce privește cunoaşterea ştiinţifică 
constă în faptul că a unit ceea ce înaintea sa era disociat atît în gîndire, cît și 
în societate: știința aristoteliană care făcea speculații privind ordinea în natură 
și o artă a manipulării, cea a tradiţiei alchimiste. Ceea ce Bacon preconiza pentru 
a „schimba știința“ consta în asocierea teoriei cu practica, a facultăţii raționale 
cu cea experimentală. Alchimia, care reprezenta o acumulare de fapte fără 
ordine, nu era o știință; trebuia să se experimenteze cu mintea. Dar rațiunea 
baconiană nu este una a autorităţii, fie ea cea a comentatorilor lui Aristotel; 
de altfel, în epocă, protestul contra autorităţii intelectuale a continuatorilor mai 
mult sau mai puțin fideli ai lui Aristotel, a devenit obișnuit, chiar dacă știința 
care s-a inspirat din el nu era depășită. Pentru Bacon, rațiunea trebuie să se 
deschidă și să admită că natura este guvernată de un ordin care nu este în mod 
direct accesibil, pe care trebuie să-l descoperi prin practica experimentală. 

Aristotelienii pretindeau că obiectele naturale sînt de esență diferită de cea 
a obiectelor pe care le face omul; astfel căldura soarelui este de esență radical 

diferită de cea a căldurii furnalelor. Bacon afirma, din contră, că natura este 
aceeaşi pe pămînt ca și în cer; dar, dacă are dreptate, nu aduce nici o dovadă 
în sprijinul acestei afirmaţii (afirmaţie care aminteşte de altfel de tradiţia 
alchimistă pentru care exista o analogie între microcosmos şi macrocosmos). 
Totuși, Bacon înțelegea această omogenitate între fenomenele naturale într-un 
sens diferit de cel al tradiției ermetice: în timp ce alchimiștii căutau pe pămînt 
magia cerului, Bacon „reducea“ cerul la o lume asemănătoare lumii terestre, 
condusă de aceleași forțe. În mod corelativ, experienţa artificială, cea care se 
serveşte de instrumente și nu oferă acces decît la ce este măsurabil în reali- 
tate, devine un mijloc legitim de cunoaștere a acesteia. 

În funcţie de convingerile sale științifice. Bacon a reabilitat munca de cer- 
cetare, de laborator, spre deosebire de aristotelieni, pentru care știința se făcea 
în cărți. În această direcție Bacon este un om al secolului al XVII-lea: de la 
sfîrşitul secolului precedent, ştiinţa își confecționase într-o oarecare măsură 
„O piele nouă“: alături de marile descoperiri (Galilei, Kepler, Pascal) și de 
noile tehnici (de exemplu luneta astronomică) o nouă privire se îndreaptă 
asupra lumii, a naturii. Unei naturi aristoteliene ordonate, alcătuite din forme, 
substanţe, calități, secolul al XVII-lea îi substituie o lume alcătuită din feno- 
mene definite prin măsuri cantitative, lume care se supune unor legi indepen- 
dente de cel care observă. 

Deși F. Bacon nu a propus nici cea mai neînsemnată lege privind func- 
ționarea naturii, deși nu a luat niciodată în considerare ideea de lege naturală, 
el s-a pregătit pentru aceasta propunînd un nou statut social al științei, și în 
aceasta constă aportul său fundamental: ştiinţa, care reprezintă cercetarea 
cunoștințelor utile, trebuie să se afle la baza vieții sociale, ceea ce el explica 
în Noua Atlantidă. Ştiinţa devine o slujitoare a oamenilor, ea trebuind, în acest 
scop, să fie social organizată, gîndită. 


Știința mecanicistă 
Mecanicismul ca atitudine față de natură 


Ştiinţa modernă care începea în secolul al XVIII-lea se baza pe convin- 
gerea că natura poate fi cunoscută prin instrumentul măsurării, deci cuan- 
tificată (ceea ce reclama o dezvoltare a matematicii). Această convingere s-a 
născut, se pare, în Italia. Aici puterea se afla în mîinile burgheziei îmbogățite, 
precum familia Medici, şi se baza pe comerț și afaceri. Aceşti burghezi erau 
înconjurați de oameni iscusiți care practicau artele (în sensul Evului Mediu) 
şi artele frumoase, pe care profesiunea lor de artizani îi pregătea pentru a 
deveni savanți şi ingineri în același timp; intensa lor activitate se desfășura 
în Arsenalul Veneţiei sau în cetatea Florenței. 

Astfel, Leonardo da Vinci, născut în 1452, studiind zborul păsărilor, pentru 
a-l picta, a dorit să construiască o mașină zburătoare. Vedem exprimîndu-se 
în aceasta ceea ce va fi programul secolului următor: a inventa pentru a 

cunoaște și reproduce, dar și a cunoaște pentru a construi; pentru a înțelege 
„cum funcţionează“ natura să facem mașini care să o imite, maşini care, 
simulîndu-i funcționarea, ne dau şi multă putere. 

Programul mecanicist, care precede era construcției industriale a mașinilor, 
mașinismul, s-a născut din uimirea oamenilor în fața mașinilor. Se descoperea 
că crearea mişcării poate fi și operă umană, nu numai divină. Desigur, oamenii 
Evului Mediu erau mari artizani sau ingineri, ei construiau mașini, dar acestea 
nu conţineau nici un adevăr intrinsec; ele existau dar nu aveau valoare de 
model, nu inspirau o mai bună înțelegere a lumii. Tema unui Dumnezeu 
mecanic are rădăcini antice, dar, pînă în secolul al XVII-lea, omul care 
construia mașini se considera un biet imitator al lui Dumnezeu. În secolul 
al XVII-lea, conform învățăturii lui F. Bacon, diferența dintre creaţia divină 
și cea umană, dintre căldura soarelui și cea a furnalelor se estompează: lumea 
fizică poate funcționa fără intervenţia unui suflet sau a spiritului; animația, 
mişcarea rezultă dintr-un asamblaj de inanimate. Animismul şi vitalismul din 
Evul Mediu și Renaștere au făcut loc, încetul cu încetul, unui mecanicism 
care se va generaliza și în cadrul căruia raportul de cunoaştere se constituie 
între un subiect cunoscător, minte pură, și un obiect material, nelocuit, redus 
la o funcţionare, la un asamblaj. În acest caz, lumea încetează să mai fie 
animată de forțe oculte, materia și forțele care o mișcă sînt transparente pentru 
gîndire. Natura în mișcare, desacralizată, produce fenomene. 

Începînd cu Galilei și savanții mecanicişti, viziunea asupra naturii şi 
cunoașterii va fi bulversată. 


Obiectivitatea, fundamentul științei moderne 


Galilei (1564-1642), matematician și inginer pe lîngă ducele Florenței, 
invita la debarasarea de orice antropomorfism în cunoașterea naturii: ca și 
înțeleptul, natura aristotelienilor dorea odihna și nu mişcarea; ca şi societatea 
antică, ea era puternic ierarhizată și toate mișcările universului tindeau să 
realizeze această ordine. Natura lui Galilei nu iubește, nu crede, nu se consacră. 
Incepînd cu Galilei, s-a instaurat o separare între om şi natură, care îi este 
exterioară; ştiinţa naturii începe printr-o așezare în exterioritate a acesteia: 
într-un fel, omul așază natura sub ochii săi, o priveşte, o studiază ca pe un 
obiect. Astfel, o dată cu Galilei se naște convingerea conform căreia calitățile 
obiectelor pe care noi le percepem sînt relative pentru organele noastre de simţ: 
ceea ce este greu pentru unul poate fi ușor pentru altul, impresia de greutate 
depinzînd deci de cel ce o resimte. Calitățile nu se găsesc în natură, ele sînt 
reacții ale unui organism specific la date cantitative: obiectul cîntăreşte 10 kg, 
aceasta este greutatea sa obiectivă, reală; singurul lucru care este universal 
adevărat e rezultatul unei măsurări. Această realitate măsurată e aceeași pentru 
toți, ea nu depinde de nici unul, în mod deosebit. 

Teza heliocentrismului, susținută de Galilei, fără ca dovezile sale să fie prea 
convingătoare, ilustrează foarte bine această atitudine: privirea pe care o fixăm 
asupra fenomenelor („„mişcarea“ soarelui), „judecata noastră naturală“ în sens 

aristotelian nu ne este de nici un ajutor în a descoperi că Pămîntul este acela 
care se învîrteşte în jurul Soarelui și nu invers. Pentru a depăşi iluziile la care 
ea ne conduce, trebuie să ne folosim de instrumente, şi mai întîi de instru- 
mente matematice. 

În acest punct se manifestă unul din fundamentele „ştiinţei moderne“: 
obiectivitatea, care nu reprezintă ceea ce este dat mai întîi simţurilor, ci, mai 
exact, ceea ce este independent de ele. 


Psihologia avea să aştepte mai multe secole pînă să acceadă la această obiectivitate; și 
numai cînd a ajuns la aceasta, numai atunci a „existat“ ca disciplină „ştiinţifică“. A fost 
meritul lui Watson, care, la începutul secolului al XX-lea, a afirmat că un criteriu de 
validitate, de adevăr al unui fapt științific constă în acordul între mai mulţi observatori 
(nu este adevărat decît ceea ce este constatat de mai mulți observatori), sau al lui 
Bechterev, care a recomandat, pentru studiul bolilor mentale, recurgerea la măsurări 
ale variațiilor corporale care le însoțesc, ca de exemplu temperatura. În această perioadă, 
distincția dintre demersul obiectiv și cel subiectiv va provoca o separare netă între 
psihologia „ştiinţifică“ și cea neștiințifică. 


Dar activitatea lui Galilei, ca şi a savanților secolului al XVII-lea, a produs 
şi o ruptură între natură și creatorul său. Am putea rezuma noua atitudine care 
a apărut afirmînd că Dumnezeu a creat natura şi aceasta „funcționează“ apoi 
fără intervenţia lui. Fenomenele naturale încetează să fie creaţii neîntrerupte 
de origine divină, semne pe care Dumnezeu le trimite în permanenţă și pe care 


„omul trebuie să le interpreteze. (Să amintim că această convingere conform 


căreia fenomenele naturale nu sînt semne ale unui mesaj latent este susținută 
de nominalismul lui Occam.) Știința nu trebuie să se preocupe de un sens 
ascuns al fenomenelor, cunoașterea științifică nu poate avea acces la esența 
lucrurilor, la ceea ce aceste lucruri ar fi „ele însele“; ştiinţa trebuie să renunţe 
la pătrundere: ea trebuie să fie materialistă, să fie cunoașterea materiei și nu 
a spiritului, care îi este subiacent. Pentru știința modernă, nu există intenție, 
nu există finalitate. Natura este pusă în mișcare de un mecanism autohton. Ea 
este redusă la o mașină care produce fenomenele pe care noi le percepem. 


Răspîndirea mecanicismului 


Între 1600 şi 1640, această gîndire mecanicistă s-a răspîndit în toată Europa; 
ea a stat la baza tuturor marilor progrese științifice ale epocii. 

Astfel, medicul W. Harvey demonstra experimental, în 1628, marea 
circulație sanguină. Înaintea lui Harvey, fiziologia era marcată de schemele 
aristoteliene, reluate de Galien în secolul al II-lea d. Cr.: circulația umorilor 
Și mai ales a sîngelui în corp „imită“ pe cea a planetelor pe bolta cerească. 
Aristotel considera inima drept centrul forțelor vitale și locul de trecere pentru 
sisteme de circulaţie, unul arterial, care întăreşte, celălalt venos, nutritiv; 
această distincţie între cele două sisteme părea verificată de faptul că arterele 
cadavrelor erau goale. Harvey a pus în evidență faptul că o singură funcţie 
circulatorie se întinde în tot organismul (Că ea trebuie să fie distinctă de funcția 
respiratorie) și că inima funcționează ca o pompă. 

Din această descoperire medicală, ca și din altele la fel de „mecaniciste“, 
se va ivi o întrebare decisivă pentru istoria Ştiinţei despre om: poate omul 
să fie considerat şi el o mașină? Poate Știința modemă să includă ştiinţa 
despre om? 


Poziţia carteziană 


Opera lui Descartes a constituit un răspuns major la întrebarea privind 
aplicarea gîndirii mecaniciste la ființa umană. Discoursde la méthode a apărut 
în 1637, cu trei ani înainte de moartea lui Galilei; se constată, în această 
lucrare, că Descartes a aderat la concepțiile mecaniciste. Totuşi, în anumite 
puncte, aportul său este foarte diferit de cel al lui Galilei, mai ales în ceea ce 
privește considerarea omului ca aparținînd naturii, Poziţia lui Descartes în 
legătură cu această problemă este exprimată prin doui argumente: distincția 
radicală dintre suflet și corp și cunoaşterea de sine prin cogito. 


Dualismul 


Pentru Descartes era preferabil să se efectueze o distincție fundamentală 
între corp, care aparține domeniului întinderii Ca ceea ct se desfăşoară în spa- 
tiu), şi gîndire, care este produsul sufletului; acesta nu poate fi asimilat unei 
mașini de produs idei și rămîne de esență divină. Sufletul nu este obiectul 
ştiinţei mecaniciste, dar corpul trebuie studiat de fiziologie: legile mecanicii 
pot explica fenomenele organice așa cum explică şi fenomenele fizice: ca și 
acestea din urmă, fenomenele organice pot fi reduse laun ansamblu de figuri 
și mișcări. Gîndirea, raţiunea, care reprezintă specificul substanţei spirituale, 
este caracteristică omului, și animalul, care este lipsit deea, poate fi considerat 
ca o mașină: este vorba de teza animalului-maşină. Animalul nu este decît 
dimensiune fără spiritualitate. El este deci obiectul de sudiu al fiziologiei aşa 
cum numai corpul uman poate să fie. Animalul, ca şi copul uman, este activat 
după modul de acţiune „reflexă“: judecata animalului reflectă în creier, în 
glanda pineală şi, prin intermediul său, sînt activaţi mușchii; această idee, 
puțin acceptată de contemporanii și Criticii lui Descarta, nu va fi cu adevărat 
studiată și aprofundată decît în secolul al SIS Je a de fziologii germani, apoi 
de reflexiologii ruşi. 

Descartes afirma că animalul poate fi în totalitat imitat de o mașină, 
de un automat (în epocă s-a început fabricarea a maimultor astfel de apa- 
rate); dar automatului îi lipseşte rațiunea — aș a cum sexprimă ea în limbaj 
— Pentru a imita omul. Ansamblul conduitelosr qepini deci de organizarea 
sa materială, de corpul său, în timp ce conduit:ele umane există în funcţie 
de puterea raţiunii. Mai mult, ipoteza antrapomorfistă privind existenţa 
gîndirii sau a unui sentiment la animal (destu ] de răsindită în epocă) este, 
pentru Descartes, inutilă, chiar mai mult, inacceptabil din punct de vedere 
teologic: cum să se acorde animalului sensibilitate i deci suferință cînd 

el este neprihănit de păcatul original. Animalul nu e decît natură și, astfel, 

este asimilat unei mașini. 
Această afirmaţie avea, de altfel, avantajul că permitea vivisecția animalelor pentru expe- 
rimentare fără a pune probleme de etică. Ideea diferenţei dintre om şi animal rămîne încă 
şi astăzi destul de mult împărtășită, deşi teoriile evoluţiei au răspîndit ideea conform că- 
reia nu există diferență de natură, ci de stadiu între animal și om, mulți şi, mai ales, mulți 
psihologi au fost convinşi că o schimbare de stadiu a produs o schimbare de natură și 
că se poate, din acest motiv, experimenta pe animal, deoarece morala interzice acest 
lucru pe om (cu o condiţie, și anume ca studiul animalului să permită totuși cunoașterea 
aprofundată a omului); sau că limbajul uman este radical diferit de limbajul animal. 


Cînd trebuie să distingem net două substanţe heterogene, sufletul și corpul, 
cum să concepem relaţiile lor, uniunea și influențele lor reciproce? Cum face 
sufletul să se miște corpul? Cum acționează corpul asupra sufletului declanşînd 
sentimente şi pasiuni? Descartes credea că emoțiile și senzațiile pun în evi- 
den uniunea celor două substanţe și nu pot fi deci cunoscute clar numai 
prin judecată. Sentimentele sînt, ne spune el, percepții confuze. Această 
afirmaţie scoate bine în evidenţă raționalismul lui Descartes: informaţiile 
perceptive (durerea, luminozitatea etc.) sînt „cunoștințe“ inferioare celor 
rezultate din raționament (precum ideile matematice), care aparţin chiar naturii 
sufletului nostru, pe care Dumnezeu le-a pus în noi „clare și distincte“. 
Senzaţia nu este un mijloc de elaborare a cunoștințelor, ea nu ne permite decît 
accesul la calitățile obiectului. Numai ideile, înnăscute, de vreme ce sînt de 
origine divină, ne permit cunoașterea cu adevărat științifică a naturii. 


Metoda lui Descartes: „cogito“-ul 


Metoda carteziană constă în exerciţiul raţiunii: cunoaşterea, pe care mintea 
și-o ia din propria natură și din condiţiile exerciţiului său, cunoaşterea deci 
permite să se vadă că numai mintea (şi nu imaginaţia, memoria sau simţurile) 
poate percepe adevărurile. Aici se afirmă ineismul lui Descartes: există idei 
care permit intelectului să gîndească pentru că el le găseşte în interiorul său; 
ideile înnăscute sînt ca o facultate de înțelegere, ele sînt cele pe care le 
descoperim datorită îndoielii metodice, se înrudesc cu matematica şi exclud 
orice referire la calităţi sensibile, precum căldura, care provoacă idei confuze. 
Ideile înnăscute sînt obiectul unei cunoașteri foarte uşoare, comune, imediate, 
precum cele referitoare la număr, mișcare, spaţiu. Aceste idei esenţiale, 
esențele, nu sînt deci atinse printr-o muncă îndelungată a dialecticii (ca pentru 
aristotelieni), ci sînt sesizate chiar la începutul procesului de gîndire. Prima 
Și cea mai clară dintre aceste idei este cea referitoare la perfecţiune și infinit, 
este credința noastră în Dumnezeu. 

Descartes nu caută să explice ce înseamnă rațiunea, judecata sau cum se 
formează ea, dar se serveşte de ea ca de un instrument. Instrument dat de 
Dumnezeu pentru a-l cunoaşte și pentru a ne cunoaște pe noi înşine, cunoaștere 
care reprezintă metafizica carteziană. Această metafizică, cunoaşterea lui 
Dumnezeu și a sinelui, se bazează pe îndoiala metodică: experienţa sensibilă 
a realului nu aduce nici o cunoaștere sigură și chiar cunoştinţele ştiinţifice, 

matematice ar putea să se dovedească false, dacă Dumnezeu ar fi un geniu 
rău care „se amuză“ să schimbe lumea în fiecare dimineaţă. Singura realitate 
absolută, la care eu acced, este spirituală, este realitatea existenței mele, 
datorită, tocmai, exerciţiului acestei îndoieli, acestei gîndiri: dacă m-aș îndoi 
de propria mea existență, tocmai exercițiul acestei îndoieli m-ar conduce la 
certitudinea că exist; numai o ființă gînditoare poate să se îndoiască și să aibă 
deci cel puţin o certitudine, cea a existenţei sale. Pot avea o idee clară şi dis- 
tinctă despre mine însumi ca ființă gînditoare, fără să fac să intervină, în vreun 
fel, cunoașterea corpului meu, care este o substanţă distinctă, negînditoare. 


Cartezianismul şi boala mentală 


Dualismul lui Descartes, concepţia sa asupra relaţiilor dintre suflet şi corp 
l-au condus să propună o anumită analiză în legătură cu boala mentală. 

Să ne amintim că, în Occidentul creștin, pînă în secolul al XVI-lea, lumea 
sacră, lumea lui Dumnezeu şi a demonilor, comunică, în mod conștient, cu lumea 
reală, îi trimite semne, „emisari“ însărcinaţi să asigure coeziunea, armonia, 
unitatea profundă a celor două lumi. Montaigne a fost printre primii care, în 
secolul al XVI-lea, a făcut o separare între lumea naturală și cea supranaturală 
şi care a adus ceea ce era interpretat drept semn divin sau demonic la dimen- 
siunea umană; „umanismul“ denunța posedarea de către demon, vrăjitoria ca 
imposturi și înșelăciuni, menite să păcălească norodul. Această denunțare a 
intervenţiei demonului este legată de știința galileiană care, cîteva decenii mai 
tîrziu, va renunța să mai vadă în lumea reală intervenția lui Dumnezeu. 

Dincolo de vrăjitorie, existenţa bolii mentale este cea care se află în cauză: 
nebunia, în sensul pe care noi îl înțelegem, nu exista înainte de a fi altceva 
decît un semn de la Dumnezeu sau Diavol, de a fi obiectul unei analize care 
să o deslușească. Nebunia nu era recunoscută ca boală în Evul Mediu: 
sărbătoarea nebunilor, în timpul căreia fiecare renunţa la bunul simț, reprezenta 
o răsturnare în oglindă a lumii, o imagine inversă a ordinii, precum nebunul 
regelui în Renaștere era imaginea inversă a regelui care nu era nebun. 

Această idee că nebunul este inversul omului cumsecade, şi, în această 
calitate, îi seamănă într-un oarecare sens, a început să se estompeze o dată 
cu apariția lui Descartes. Pe de o parte, dualismul cartezian asigură posibili- 
tatea unei medicini mecaniciste ; el a procedat la o „desacralizare“ a corpului 
uman, vidul reprezentărilor mistice care îi erau, în mod tradițional, atribuite. 
Rezultă că sufletul, gîndirea devin refugiul sacrului, al tabuului și obiectul 
posedării de către diavol. 

Pe de altă parte, pentru Descartes, omul care nu vorbeşte coerent nu poate 
să fie decît un posedat, căci Rațiunea este divină și nu poate fi dereglată din- 
tr-un motiv fizic: corpul nu poate antrena în suflet nici o dereglare, căci nu 
putem concepe atingerea organică a facultăţii de a gîndi. Mai precis, Descartes 
arată că exerciţiul îndoielii exclude nebunia: atunci cînd îmi exersez rațiunea 
prin îndoiala metodică, îmi este imposibil să mă întîlnesc cu nebunia, căci ar 
fi fără sens să fiu smintit: rațiunea exclude nebunia. Nebunia înseamnă ne- 
socotinţă, atingere la logică, la ordinea rațională și scandal teologic. 

O dată cu Descartes s-a încetat să se mai conceapă că un corp poate fi 
posedat de demoni. Descartes aşază fundamentul filozofic al excluziunii al 
cărui obiect va fi nebunul: omul secolului al XVII-lea nu mai este, ca cel de 
pînă atunci, ameninţat fără încetare de izbucnirea nebuniei; aceasta nu mai e 
considerată inversul bunului simț. Nebunul este un bolnav. Trebuia să se facă 
un pas, și aceasta s-a întîmplat în secolul următor, pentru ca boala mentală 
să devină o realitate desacralizată şi obiectul unei cunoașteri. 


Bineînţeles, deschiderea concepţiilor carteziene este capitală pentru psihologie. Natu- 
ralizarea ființei umane este anunţată, într-un fel, prin ele, pregătită să fie integrată în 
gîndirea filozofică. Înaintea lui Descartes, medicii afimaseră, deja, că ştiinţa despre om, 
antropologia, după terminologia epocii, se împărțea în fiziologie (care are drept obiect 
de studiu corpul) şi psihologie (care reprezintă un discurs despre suflet). De fapt, sufletul 
încetează, în secolul al XVII-lea, să mai fie, în totalitate, străin de ştiinţele moderne 
al căror imperiu nu contenește să se extindă; și tocmai în acest moment a început să 
se vorbească despre psihologie pentru a desemna un discurs rațional — nu numai 
teologic — asupra sufletului. Dar adeseori, înainte de Descartes, acești medici, la început 
anatomişti, se cantonau în fiziologie, erau prudenți și laconici în privinţa psihologiei. 
Cînd Harvey a demonstrat că inima nu este decît o pompă și nu sediul sufletului, cum 
se crezuse, acesta „mutîndu-se“ și „urcînd“ la creier: sufletul, găsind un loc precis în 
Corp, „se materializează“, se naturalizează; chiar dacă Descartes susținea că numai 
corpul este o mașină, dualismul său a fost repede atacat chiar și pe frontul filozofiei 
de teza omului-mașină, apărată de La Mettrie, în secolul al XVIII-lea, teza conform 
căreia omul în întregul său este asimilabil unei mașini. 

Ceea ce Descartes a inaugurat, de altfel, cu cogito, care, înainte de el era neclar și 
răzleţ: statutul persoanei individuale, văzută în şi prin interioritatea sa în exercițiul 
cunoașterii raționale. Acest rol al interiorităţii va suferi modificări de-a lungul secolelor 
următoare, dar înainte de Descartes, ceea ce am numi astăzi introspecţie, întoarcere 
solitară spre sine, nu era considerat ca mijloc de cunoaștere. Psihologia și psihanaliza 
vor profita de acest aport cartezian. De aici înainte, orice știință carteziană despre om 
va avea o parte de fiziologie, care va studia corpul (mai mult sau mai puţin ca pe o 
mașină) şi o parte, numită, în secolul al XVII-lea, metafizică sau psihologie, care va 
studia sufletul și exercițiul rațiunii. Cum este şi cazul lui Descartes, această știință va 
fi confruntată cu o problemă dificilă: problema relațiilor dintre cele două părți compo- 
nente. In cadrul dualismului, această problemă va primi în secolul al XIX-lea răspunsul 
paralelismului psihofiziologic (vezi p. 114). 


Filozofia carteziană s-a răspîndit în întreaga Europă chiar dacă a întîlnit 
Și obstacole (a fost chiar interzisă în învățămîntul iezuit). Ceea ce s-a răspîndit, 
mai ales, au fost principiile metafizice: natura ideilor, valoarea cunoaşterii, 
comuniunea sufletului și corpului. 

In ceea ce priveşte problema naturii ideilor, a originii și relațiilor lor, 
problemă care va fi pe larg dezbătută începînd cu sfîrșitul secolului al XVII-lea, 
lucrarea lui Isaac Newton va avea un cuvînt greu de spus, strălucirea savan- 
tului englez fiind considerabilă în numeroase domenii. 


Paradigma newtoniană 
Newton (1643-1727) este continuatorul lui Galilei; ca şi acesta, Newton 


proslăvea recurgerea la cuantificare şi măsurare: el reducea corpurile celeste, 
pe care le studia, la masa lor. Ca şi Galilei, Newton socotea calculele ca fiind 

adevărate dacă „ele se potrivesc“, dacă prezic ceea ce se va produce. Geniul 
lui se va releva, mai ales, în domeniul mecanicii: în afara calităţilor sale de 
inginer, de constructor de mașini, Newton a abordat şi rezolvat marile 
probleme matematice şi fizice pe care şi le puneau savanții epocii. De exemplu, 
în 1667, an pe care și l-a petrecut închis în casa părinților săi pentru a se 
proteja contra epidemiei de ciumă, el a inventat metoda calculului infinitezimal, 
a descoperit că lumina albă era compusă din toate razele colorate ale spec- 
trului şi, mai ales, a stabilit legea matematică a gravitaţiei universale și atracția 
între corpuri: toate mișcările care se produc în spaţiu (infinit, omogen și vid) 
pun în evidenţă o atracţie din care rezultă forțe în legătură cu care Newton 
nu s-a pronunțat, ci a făcut numai considerații matematice. 

Descoperirea mecanicii celeste pune în evidență mai mult ca orice geniul 
lui Newton, căci ea se manifesta ca o opoziţie față de ce gîndiseră maeştrii 
săi: pentru fizica mecanicistă de inspiraţie carteziană, care domnea în vremea 
în care Newton își efectua lucrările, era convenabil să se cerceteze cauza unui 
fenomen observat, „imaginînd“ structura mecanică al cărei rezultat este; 
Newton refuză acest gen de explicații deoarece poate conduce la eroare, de 
fapt, la mai multe explicaţii posibile, de vreme ce acelaşi rezultat poate proveni 
din mecanisme diferite. De altfel, el declară că nu propune forța de atracţie 
decît drept un mecanism a cărui cauză nu o cunoaște și nici nu o caută, dar 
despre care ştie că există, de vreme ce îi măsoară efectele. Ceea ce el exprimă 


într-o formulă, rămasă celebră: hypotheses non fingo, eu nu inventez ipoteze 


precum o fac cartezienii, eu nu inventez cauze, care, fără îndoială, explică 
fenomenele, dar care nu sînt în mod necesar adevărate. 

Obosit de nenumăratele dezbateri pe care le suscitau lucrările sale, de fapt 
la fel de pasionat de alchimie, de prezicere (fondată pe analogia dintre micro- 
cosmos și macrocosmos), Newton a refuzat să se mai lase antrenat în noi 
discuţii fără sfîrșit, a abandonat în 1696 carierea universitară și s-a consacrat 
unui post administrativ de director al Monetăriei. Cultul pe care îl aveau 
pentru el discipolii a făcut din el, într-o oarecare măsură, un dictator al ştiinţei. 
Ideea fundamentală a pozitivismului modern, pe care Newton a impus-o, 
conform căreia știința este enunțarea legilor și nu cercetarea explicării 
fenomenelor, a marcat profund gîndirea secolelor următoare. Strălucirea sa a 
fost atît de mare încît el a impus o direcţie de gîndire pentru filozofi ca 
D. Hume, care a vrut să generalizeze în lumea ideilor metoda, demersul pe 
care Newton le-a utilizat pentru lumea celestă. 


Individualismul social al lui T. Hobbes (1588-1679) 


Conjugată cu rolul pe care Descartes îl atribuise conştiinţei reflexive, 
cogito-ului, teoria politică a lui Hobbes, respectiv individualismul său, 
constituie o condiție necesară apariției unei psihologii văzute ca discurs rațional 
referitor la individ. 

In Anglia lui T. Hobbes apăruse o nouă formă de economie: economiei 
statutare, contractuale a Evului Mediu i se substituia o economie de piață; marea 

burghezie făcea comerţ și revendica roluri în societate. Hobbes îi era ostil şi a 
trecut de partea monarhiei tradiționale, contra pretențiilor politice ale burghezilor. 
Dar el nu a putut scăpa influenței unui nou stil de viață pe care comerțul burghez 
îl impunea încetul cu încetul: jocul pieţei, al concurenței. Această atitudine a 
marcat și concepțiile lui Hobbes, în ciuda fidelității față de regat. 

Din punct de vedere politic, sechelele conflictelor religioase ale secolului 
al XVI-lea au provocat o viață agitată, care, în final, a dus la dictatura lui 
Cromwell, în anii 1650. 

În climatul războiului civil, de frică și nesiguranță, Hobbes s-a refugiat în 
Franţa și a continuat să apere cauza absolutismului regal. Și aceasta cu un 
argument despre care am spune astăzi că este de ordin social: nefericiţi în 
anarhia și nesiguranța stării primitive, care însemna violența tuturor contra 
tuturor, oamenii nu dispuneau decît de o cale rațională pentru a scăpa de 
acolo: să se abandoneze printr-un pact, print-un contract, atotputerniciei 
prințului. Nu putem pierde această ocazie pentru a reaminti poziția lui Luther 
și supunerea sa față de forța puterii. Hobbes a cunoscut o Anglie răvășită de 
luptele dintre catolici, anglicani și protestanți; el era fiul unui pastor și cumplit 
de ostil papalității. Ca și Calvin, Hobbes va profesa o antropologie sumbră: 
omul este un păcătos, un lup pentru om, el nu este decît cupiditate brutală şi 
egoism. Omul este jucăria pasiunilor egoiste. 

Pe plan filozofic, ca și Descartes, Hobbes nu s-a situat într-o tradiţie, el 
nu a făcut, pentru aceasta, apel la maeştri, precum o făcuseră scolasticii. A 
fost convins că rațiunea era suficientă pentru a înțelege; el a fost raționalist. 
Totuși, putem să-l înscriem în tradiția nominalistă, tradiție pe care a cunoscut-o 
în timpul studiilor sale la Oxford și care a determinat, între altele, convin- 
gerea sa că noțiunile de echitabil și drept nu sînt decît niște termeni care nu 
au sens decît dacă sînt raportați la voinţă și la dorințe individuale ce reprezintă 
singura realitate socială. 

La Hobbes iese în evidență și influenţa ştiinţei moderne, a lui F. Bacon 
mai ales, pe care l-a frecventat mult şi cu care a împărtăşit ideea unei științe 
utilitare; influența lui Descartes cu care a împărțit gustul pentru ordine; 
influenţa lui Galilei, pe care l-a întîlnit la Padova şi care i-a împărtăşit convin- 
gerile mecaniciste; în sfîrşit, influența lui Harvey, al cărui prieten a fost. 

Toate aceste influențe s-au amestecat și l-au condus la proiectul elaborării 
unei științe moderne a fenomenului social. Astfel, după cum ştiinţa fizică este 
utilitară, așa și știința socială trebuie să caute ceea ce dă naştere păcii sau 
războiului, mizeriei sau fericirii şi să ajute la guvernarea oamenilor. 

Mai precis, Hobbes a folosit următoarea metodă pentru a construi știința 
socialului: metoda descompunerii-recompunerii, apreciată de Galilei, metoda 
conform căreia trebuie să se recurgă la descompunerea unui fenomen în 
fenomene mai simple — aceasta este rezolvarea sau analiza — apoi la recom- 
punerea elementelor (ceea ce corespunde procesului de demontare şi remontare 
a unei mașini). În loc să se analizeze ansamblul şi armonia lui, așa cum făceau 
aristotelienii, el este descompus, redus la elemente simple: societatea, ca şi 
mașina, trebuie să fie descompusă în atomii săi constitutivi, în particule 
elementare: indivizii. Aici, atomismul filozofic, provenit, printre alţii, de la 

Occam, devine un individualism, în sensul uman și social. Astfel, societatea 
este considerată o sumă de indivizi şi poate fi cunoscută pornind de la studierea 
acestor indivizi. Înţelegem că această teză a lui Hobbes îndeamnă la alcătuirea 
unui studiu sistematic al individului, la o psihologie. 

Putem să ne întrebăm cum un sistem filozofic care dă rolul social, politic, 
fundamental individului (pe care o psihologie trebuie să înveţe să-l cunoască) 
poate în același timp să susţină o putere politică absolutistă, care restrînge 
libertățile individuale: „socialul“ este un fenomen general, iar libertățile nu 
sînt decît particulare, ele aparţin persoanelor. În plan public, cel al statului, 
este nevoie de o forță pentru a împăca interesele indivizilor, forță care să le 
oprime. Această problemă a concilierii interesului particular pentru consti- 
tuirea interesului general, care va da naștere reflecţiilor din secolul al XVIII-lea 
pe tema democraţiei, presupune că fenomenul social trebuie, aşa cum afirma 
Hobbes, să fie demontat, descompus în indivizi; este vorba de aplicarea la 
nivelul societății a metodei de descompunere şi recompunere. 

Cînd Hobbes s-a pronunţat în legătură cu psihologia de care avea nevoie 
Știința sa despre fenomenul social, el se situa pe poziţii materialiste care 
constau, într-un fel, în negarea dualismului lui Descartes și în afirmarea ideii 
că orice om nu este decît dimensiune. Fenomenele psihologice trebuie să fie 
considerate ca fiind rezultatul unor pure interacțiuni fizice: studierea lor 
înseamnă analiza succesiunilor și combinărilor de mișcări provocate de mediul 
înconjurător și transformate, în organism, în comportamente observabile. 
Astfel, senzaţia este o mișcare, percepţia e o combinaţie de mișcări; şi 
psihologia înseamnă studierea propagării mișcărilor materiale care acționează 
asupra dispozitivelor fiziologice nervoase și produc, prin intermediul inimii 
și creierului, reacţiile și atitudinile. Psihologia lui Hobbes este o psihofizio- 
logie, ea e mecanicistă și reduce viața psihică la o succesiune de mişcări; 
omul este o mașină în interiorul căreia fenomenele conştiente (cum ar fi 
senzaţia de căldură) nu sînt decît iluzorii și lipsite de interes. 

Această psihologie (în coerență cu medicina mecanicistă a epocii) este 
însoțită de consideraţii privind cauzele activităţii umane, consideraţii pe care 
numeroși filozofi ai secolelor al XVIII-lea și al XIX-lea le vor relua: acțiunile 
care provoacă plăceri vor fi reproduse, celelalte evitate. Afirmarea acestui 
principiu (cunoscut în filozofie sub numele de hedonism) se articulează pe 
concepţia referitoare la guvernarea oamenilor: știința socială a lui Hobbes se 
debarasează de calităţi și valori, care nu sînt decît iluzie, pentru a nu folosi 
decît cantitățile de plăcere căutate de indivizi. Aici, Hobbes refuza conştiinţei 
individuale capacitatea de a judeca binele şi răul, și nu acorda această abili- 
tate decît puterii civile. Această convingere exprimă pozitivismul, aici juridic, 
în virtutea căruia echitabilul se reduce la ceea ce puterea decide legal, la ceea 
ce ea „așază“ ca echitabil în legi. 

Locul pe care ştiinţa socială a lui Hobbes îl lasă lui Dumnezeu este mai 
mult decît redus: de vreme ce omul e ca o mașină, din moment ce nu mai 
este necesar să se presupună că el e determinat de vreo forță transcendentă, 
nu se mai presupune că Dumnezeu intervine în viața socială. Nu pentru că 
Hobbes ar fi fost ateu, dimpotrivă, dar, așa cum natura „funcționează“ fără 

intervenţia divină, societatea, după Hobbes, și toți indivizii care o alcătuiesc 
funcționează fără Dumnezeu și pot fi obiectul unei cunoaşteri independente 
de credință. Hobbes realizează o desacralizare radicală care deschide cîmpul 
unei adevărate ştiinţe despre om, o ştiinţă prea radicală, fără îndoială, pentru 
acea epocă, dar care își va croi drum. 


Răspîndirea ideilor lui Descartes și Hobbes 
în secolul al XVII-lea 


Ideile lui Hobbes și cele ale lui Descartes diferă foarte mult; ele s-au 
răspîndit în același timp și au întîlnit, și unele și celelalte, o puternică opoziţie. 
Ele sînt, unele ca și celelalte, moderne în sensul în care aderă la paradigma 
mecanicistă. De fapt, ele s-au dezvoltat luptîndu-se în legătură cu problemele 
metafizice, și nu fiziologice: pentru Descartes, lumea materială nu reprezintă 
decît o ocazie de a gîndi, ea nu constituie realul, real la care nu se accede 
decît în şi prin gîndire, cogito. Pentru Hobbes, realul se reduce la material şi 
cunoașterea sa reprezintă stabilirea raporturilor de la cauză la efect între 
fenomene ` unul îl provoacă pe celălalt, dacă cel de-al doilea este condiționat 
de primul; impunîndu-se un fenomen, se produce un altul și acest pozitivism 
este suficient pentru a acţiona în lume și asupra ei. 

De fapt, se va înțelege mai bine soarta diferită pe care posteritatea o va 
rezerva ideilor lui Descartes şi celor ale lui Hobbes dacă se vor situa 
concepţiile lor în contextul religios în care au fost exprimate. 

Se consideră adesea că secolul al XVII-lea nu a fost religios, pentru că el 
a reprezentat cadrul dezbaterilor constante asupra raporturilor cunoașterii şi 
ale conștiinței cu credința. Dar secolul al XVII-lea rămîne impregnat de sensi- 
bilitatea creștină chiar dacă locul creștinismului nu mai este același ca în Evul 
Mediu; teologia nu mai e chemată să realizeze sinteza tuturor activităților 
umane, ea nu mai poate să asigure controlul producției culturale şi științifice. 

Aici ar trebui să se stabilească o diferenţă între țările catolice şi ţările cu 
religie reformată. În țările catolice, Conciliul din Trent (1545-1563) a instituit 
seminarii, adică școli de teologie, distincte de universităţi. Primul efect al 
acestei decizii a fost acela că clerul s-a izolat de elita intelectuală și savantă 
a epocii: într-o perioadă în care omul cultivat se îmbăta cu rațiune, cunoaștere, 
facultăţile de teologie părăseau universitățile și se „reculegeau“. Teologia din 
seminare devenea foarte repede un conservator de idei expuse unei scleroze 
rapide, idei care erau predate în latină, într-un timp în care știința începuse 
să abandoneze această limbă. Paralel cu aceasta, știința se laicizează, se rupe 
din ce în ce mai mult de credinţă. 

In țările reformate, din contră, facultatea de teologie a rămas în sînul 
comunității universitare, iar problemele pe care le ridicau savanții secolului 
se discutau cu teologii; exista o „negociere“ permanentă între știința nouă 
Și religie. 

Pe plan religios, diferența ținea de libertatea individului de a gîndi singur 
la religia sa; înțelegem că, pe plan filozofic, această posibilitate de liber 

examen a produs sisteme precum cel al lui Hobbes, sisteme deschise către lume, 
către cunoașterea ştiinţifică și către societate. 


Din acest secol mecanicist, secolul nașterii științei moderne, psihologia va reţine diverse 
moșteniri: 

1) Mecanicismul: de la Pascal sau Leibniz şi mașinile lor de calculat, legătura dintre 
calculul matematic și arta de a inventa, de a combina va fi afirmată fără încetare. Mașina 
va deveni, astfel, un stimulator al gîndirii, care putea atunci să devină un obiect de 
cunoaștere. Lucrările actuale asupra inteligenţei artificiale (vezi vol. HC şi p. 206), se 
bazează pe această metaforă a mașinii: ordinatorul simulează operaţiile intelectuale 
efectuate de om în rezolvarea uneia sau alteia dintre probleme și inspiră, într-o modali- 
tate mai mult sau mai puțin aprofundată, o concepție a gîndirii ca un calcul. 

2) Se adînceşte distincţia dintre omul interior, accesibil numai lui însuși în cogito, 
și omul exterior, ale cărui conduite trebuie să fie educate şi stăpînite, accesibile deci 
controlului făcut de semeni. Această distincție era deja prezentă în reforma protestantă, 
dar s-a accentuat în secolul al XVIII-lea pentru a deveni radicală: omul lui Hobbes, cu 
totul în exterior, în întregime „înhățat“ de modelul maşinii, nu conţine nici valoare, nici 
calitate, nici semnificaţie; nici o forță nu-l transcende, dar nici nu-l depășește. Este 
numai un individ, numai puterea îl supune. Din contră, dualismul cartezian, care va 
cîntări mult mai ales în psihologia franceză, menține ireductibilitatea gîndirii ei a sufle- 
tului, a omului interior. 


IV 
Omul Iluminismului şi omul romantic 


Situația generală 


Mai mult decît secolele precedente, secolul al XVIII-lea a fost teatrul unor 
aprige confruntări filozofice. Extinderea crescîndă a domeniului „științei 
moderne“ a antrenat polemici, campanii violente, nu numai în mediile intelec- 
tualilor erudiţi, ci și în întreaga societate; aceste confruntări filozofice au 
declanșat uneori chiar intervenţia puterii publice și a celei ecleziastice. Noua 
filozofie, cea care anunţa atotputernicia rațiunii ce lumina omenirea, cea a 
Iluminismului în Franța sau Aufklärung în Germania, s-a răspîndit prin pamflete 
şi a trecut prin opinia publică pentru care era destinată. Această filozofie a 
întors spatele manierei scolastice şi a afirmat că orice spirit obişnuit, numai 
să fie bine instruit, poate pătrunde subiectele care privesc omul. Astfel, rolul 
filozofiei s-a schimbat, ea se adresează „publicului“ şi aşteaptă de la el să 
participe. Filozofii s-au schimbat şi ei: pe de o parte, legătura profundă 
dintre filozofie și religie s-a destins; pe de altă parte, filozofii încetează să 
mai fie, în mod necesar, profesori, ei sînt scriitori proveniți din mica nobilime 
sau din starea a treia, mai precis din burghezia devenită stăpînă pe afaceri, 
care își impune ideile și modul de viață. Această burghezie se consacră puțin 
speculaţiei, ea este industrială și comercială, iar punctul său pragmatic de 
vedere o face mai receptivă la preocupările concrete ale noilor filozofi. 

Prima parte a secolului al XVIII-lea a fost luminată de făclia rațiunii ; era 
secolul Luminilor, al înțelegerii care făcea lumea transparentă și limpede, era 
secolul conștiinței luminate şi, în sfîrșit, stăpîne pe ea însăşi. În Anglia, în 
Franţa, ca şi în Germania, știința își întindea imperiul spre studiul fenomenelor 
umane, producea o „știință a înțelegerii“ și o „știință a societăţii“. Filozofii 
interveneau cu mai multă hotărîre decît alţii în acest triumf al rațiunii: 
empiriștii englezi J. Locke și D Hume, senzualiștii englezi și francezi, precum 
E. de Condillac, sau germanul C. Wolff, un discipol al lui Leibniz. 

Această perioadă a Iluminismului s-a caracterizat, în Europa, prin dominarea 
intelectuală a Franței: raționalismul francez exercita asupra filozofilor europeni 
un „imperialism“ bazat pe convingerea universalității rațiunii şi, în consecință, 
pe convingerea egalității între oameni. Această dominare a suscitat, bineînţeles, 
opoziții, mai ales în Germania, opoziții pe care epopeea napoleoniană nu a făcut 
decît să le sporească, în cursul secolului al XIX-lea, provocînd mişcarea de glori- 
ficare a culturii germane, a poporului german și de apărare a specificității sale. 

Aceste lupte pentru influență, strîns legate de luptele politice, erau dublate 
de o opoziţie mai filozofică: în secolul al XVIII-lea, ca şi în secolele prece- 
dente, se menținea, chiar dacă la început în surdină, tradiția mistică şi 
alchimistă, profund iraţională şi ireductibilă. Secolul al XVIII-lea este şi 
secolul Iluminismului, căci această tradiție şi-a găsit întreaga sa vigoare în 
momentul în care filozofii, în Germania mai ales, au contestat omniprezenţa 
raţiunii, pentru a da naștere romantismului. În domeniul esteticii, romantismul 
a fost un răspuns dat clasicismului, o contestare a vocației artei de a exprima 
rectitudinea raţiunii. Dar, cum vom vedea, romantismul estetic, poetic şi, mai 
ales, muzical exprima o atitudine mai generală față de lume, convingerea că 
nu toate adevărurile pot fi descoperite prin iluminarea rațiunii. În Germania, 
romantismul a fost izvorul dezvoltărilor filozofice şi ştiinţifice decisive. 


Franța, Anglia, Germania în secolul al XVIII-lea 


Deși Franţa a rămas în istorie ca țara Luminilor și a Enciclopediei, Anglia 
și Germania au cunoscut și ele Enlightenment şi Aufklärung. Deşi Germania 
este ţara în care a prins rădăcini romantismul, au existat mari romantici și în 
Franța sau Anglia. Fiecare din aceste trei țări, care au dominat gîndirea într-o 
Europă liniștită după războaiele religioase, avea răspunsuri singulare, formulînd 


în diverse feluri și în contexte diferite problema naturii raţiunii, a originii sale 


şi a puterilor ei. 


Anglia 


Chiar și după părerea contemporanilor, Anglia a fost ţara care şi-a adus 
contribuția cea mai strălucită la gîndirea iluministă. În timp ce francezii își 
vedeau recunoscută supremaţia în materie de beletristică sau de bun gust, en- 
glezii au făcut, într-o oarecare măsură, din spiritul iluminist spiritul lor național. 
Efectele Revoluţiei de la 1688 au fost numeroase: opunîndu-se pretențiilor 
absolutiste ale catolicului Iacob al II-lea, englezii au instaurat un nou stil de 
guvernare, prima formă a democraţiilor moderne, în care o adunare a 
reprezentanților, Parlamentul, a ales un monarh (Wilhelm de Orania), şi-a 
rezervat puterea financiară și armata și a acordat judecătorilor independența 
în raport cu puterea politică. Într-un fel, englezii au realizat „contractul social“ 
care leagă, într-un proiect de societate, indivizii, înainte chiar ca J. J. Rousseau 
să fi propus ideea filozofică referitoare la acesta. Englezii au răspuns la 
problema puterii în termenii fericirii individuale: statul este conceput ca un 
agregat de indivizi, și pentru ca viața lor în comun să fie armonioasă Şi stabilă, 
este necesar să-i cunoaștem, să le cunoaștem mai bine interesele individuale, 
ceea ce va constitui psihologia. Individualismului lui Hobbes (societatea este 
o sumă de indivizi; vezi p. 40) i se adaugă ideea conform căreia indivizii au 
drepturi inalienabile care trebuie respectate ca să nu intervină alte tulburări. 

Climatul politico-religios englez era deci pluralist, tolerant. Oricine putea 
să-și exprime opiniile și interesele şi să se simtă reprezentat în stat. Rezultă 

de aici că filozofia Enlightenment-ului se dezvolta chiar în sînul ordinei politice 
şi religioase, şi nu împotriva ei. Filozofii britanici, contrar confraţilor lor 
francezi, au putut să-și vadă ideile realizîndu-se în viața socială şi politică. 

Trebuie să remarcăm că, atunci cînd se vorbește de filozofii britanici ai 
secolului al XVIII-lea, sînt desemnaţi, cel mai adesea, scoțienii ; de fapt, avîn- 
tul comercial, diplomatic şi politic al Angliei nu a fost însoțit și de o dezvoltare 
asemănătoare a vieţii universitare. Scoţia, fidelă calvinismului, cunoştea o 
astfel de înflorire și universităţile sale numărau, în secolul al XVIII-lea, cei 
mai mari filozofi: Adam Smith și Thomas Reid la Glasgow, David Hume la 
Edinburgh. Această „școală scoțiană“ se caracterizează, în mod schematic, prin 
convingerea că omul nu poate fi studiat și înțeles decît fiind raportat la 
contextul istoric, economic şi politic în care trăieşte. 


Franța 


Franţa secolului al XVIII-lea moşteneşte multe lucruri din marele secol al 
lui Ludovic al XIV-lea. Desigur, la prima vedere, există puţine afinități între 
acest suveran despotic și autocrat și spiritul de libertate pe care îl vor insufla 
enciclopediștii. Dar Regele-Soare, exercitînd o putere absolută, a dezvoltat 
organizarea administrativă a țării, cea mai populată din Europa, organizare 
care, ca și clasicismul francez, a fost admirată de întreaga Europă. Această 
strălucire a „stilului de gîndire“ francez va permite, în parte, răspîndirea gîndirii 
enciclopedice, în vreme ce, la moartea marelui rege, Ludovic al XV-lea, care 
i-a succedat, a instaurat o domnie a slăbiciunii și a dezagregării statale în seco- 
lul al XVIII-lea, filozofii francezi (între care nu va figura niciodată un monarh, 
spre deosebire de ce s-a întîmplat în Germania, de exemplu) vor pune întrebări 
şi vor formula răspunsuri care vor intra, la rîndul lor, în asemenea contradicții 
cu structurile de stat (ei vor apela, de exemplu, la ideea interesului general pentru 
a denunța puterea dreptului divin ca fiind o ficțiune), încît Revoluţia, care va 
încheia secolul, va putea fi, într-un fel, considerată opera lor. Ideile lor se vor 
întîlni, aici mai mult ca oriunde în Europa, cu rezistența unei puteri pe care 
Ludovic al XIV-lea o consolidase, putere care, în numele unei ortodoxii politice 
Și religioase, avea obiceiul de a cenzura și de a urmări filozofii pe care alte 
curți regale din Europa îi chema în calitate de consilieri. Din acest motiv, filo- 
zofia franceză a secolului al XVIII-lea va lua culoarea contestării şi va deveni 
în mod natural aliata forțelor care vor pregăti schimbarea regimului. 


Germania 


În multe privințe, Germania prezintă un tablou cu totul diferit. Țările 
germanice erau într-o stare explozivă, ele erau divizate politic și confesional. 
Războiul de 30 de ani, care a pus față în față prinții protestanți ai Uniunii 
evanghelice și prinții catolici din Liga Sfîntă, şi care a răvășit țara din 1618 
pînă în 1648, a reprezentat ultima tentativă de unificare avută de împărații 
germani: Habsburgii dominau în secolul al XVIII-lea Țările de Jos și Ungaria, 
dar nu domneau decît în Austria, ca țară germană. Peste 300 de teritorii 

autonome, exista un singur suveran german, Frederic al II-lea, regele Prusiei. 
Problema unificării politice şi administrative, care nu va fi rezolvată decît în 
secolul al XIX-lea, reprezenta chiar şi pentru filozofi o problemă: ideea univer- 
salității rațiunii va avea dificultăți în a se impune într-o ţară în care se mențineau 
tradiţiile medievale şi un anumit arhaism în gîndire. Sudul şi estul Germaniei 
erau dominate de tradiţionalismul unei aristocrații catolice mai pasionate de 
arta barocă decît de raționalism. Mai degrabă regiunile calviniste și, în parte, 
cele luterane primeau favorabil modul de gîndire burghez și filozofia iluministă. 

În sînul luteranismului s-a dezvoltat un curent religios foarte important în 
istoria Germaniei secolului al XVIII-lea, şi anume pietismul; luteranismul 
părea să fi devenit, de fapt, prea rigid și prea formalist, ceea ce genera o reli- 
giozitate care își căuta izvoarele în tradiția mistică de la sfîrşitul Evului Mediu. 
Pentru pietişti, adevărata credință era credința trăită, credinţa în acţiune, indi- 
viduală, și numai lectura directă și personală a Bibliei putea pune bazele 
moralei interioare. Ei se vor confrunta cu domnia raționalismului în 
universităţi, precum cea de la Halle sau Königsberg, unde Kant îşi va face 
studiile şi, mai tîrziu, va preda. În decursul unei lungi perioade de Aufklärung 
pietiştii îşi vor da osteneala să concilieze credința și rațiunea și se vor implica, 
la fel de mult, şi în tresăririle naționaliste pe care le va cunoaște Germania. 

Universitățile germane erau cele mai însufleţite din Europa secolului 
al XVIII-lea, mai mult chiar decît Oxford și Cambridge, și fără îndoială, mai 
mult decît cele franceze strivite de putere. La Leipzig, apoi la Halle, a predat 
cel pe care putem să-l considerăm inițiatorul iluminismului german (Aufklärung): 
Christian Thomasius, mare teoretician al dreptului și fervent adversar al proce- 
selor de vrăjitorie sau al torturării, în numele înălțării raționale a populaţiei. 
Aufklärung se exprima printr-o viaţă intelectuală intensă, dinamică, afirmată în 
numeroase ziare şi reviste, cum o vor face și ideile romantice mai tîrziu. 

Adevărata patriea Aufklărung-ului a fost Berlinul: curtea lui Frederic 
al II-lea. Ideile iluminismului francez au fost importate şi aici: regele proteja, 
ca despot „luminat“, o academie a cărei limbă oficială era franceza şi al cărei 
președinte a fost Maupertuis, academie care a răspîndit cultura franceză ca 
pe una universală. Această influență hotărîtoare a Franţei a provocat în ultimul 
sfert de secol o mișcare de revoltă, inițiată de tineri mai mult inspirați de 
Rousseau decît de Voltaire: Sturm und Drang (furtună și avînt). Ei au căutat, 
în tradiția populară germană, valorile care ar fi putut să regenereze identitatea 
germană; egalizării rațiunii universale ei i-au opus o infinită paletă de senti- 
mente. Această primă tresărire iraționalistă a creat o criză profundă, conjugată 
şi cu alte influențe: romantismul. 


Unitatea europeană 


În ciuda marilor diferențe, pe care tocmai le-am subliniat, putem afirma 
că una din trăsăturile marcante ale vieţii intelectuale în Europa secolului 
al XVIII-lea era aceea că ideile circulau repede şi bine: cărțile se citeau, filo- 
zofii călătoreau și se frecventau intens: Maupertuis se afla la Berlin, Hume 

stătea mult la Paris, unde un timp a fost prietenul lui Rousseau, romanticii 
germani, englezi și francezi se cunoșteau bine. Evident că ceea ce îi separa 
pe filozofi erau mai puţin frontierele și mai mult ideile. 

Iată de ce am încercat să le prezentăm operele ca aparținînd, înainte de 
toate, uneia din cele două fețe solidare, dar opuse, ale secolului al XVIII-lea: 
Iluminismul și Romantismul. 


Omul Iluminismului 
Iluminismul în Anglia: empirism şi asociaționism 


Premise: John Locke 


Filozoful englez J. Locke a fost cel care, fiind un om al secolului 
al XVII-lea (a murit în 1704), a anunţat primul filozofia lui T. Hobbes, a legat 
rațiunea de acţiune. Ca şi Hobbes, Locke s-a opus gîndirii lui Descartes, mai 
ales în problema originii ideilor. În 1690 a publicat Eseu asupra intelectului 
omenirii, care este o combatere punct cu punct a filozofiei carteziene. Pentru 
Locke, spiritul poate fi comparat cu o foaie nescrisă sau cu tabula rasa, pe 
care senzațiile vin să înscrie ideile (noi am spune reprezentările) simple, care, 
combinîndu-se prin mijlocirea puterilor interne ale spiritului (memorie, atenţie, 
voință), produc idei generale, precum cele ale identităţii sau ale infinitului. 
Astfel, cunoașterea rezultă din experienţa asupra realității prin simțuri: această 
teorie a cunoașterii este empiristă. Numai în percepția lumii descoperim 
adevărurile ei, și nu în noi înşine. 

Istorie naturală a formării ideilor în spirit uman, filozofia lui Locke răs- 
punde fizicii lui Newton: mecanismului gravitaţiei care reglează, după 
Newton, spaţiul, întinderea, raporturile dintre corpurile cereşti, Locke face 


“să îi corespundă un mecanism care fixează raporturile dintre idei: asocierea. 


Așa cum spaţiul din afară (material) este teatrul unui fenomen de atracţie, 
mecanismul universal care este responsabil de mișcările corpurilor, la fel a 
spiritul, care devine, deodată, un spaţiu, un spațiu din interior, este locuit de 
un mecanism: asocierea ideilor. Astfel gîndirea, „viața ideilor“ devin un 
fenomen natural, la fel de puţin divin ca și fenomenele materiale şi despre 
care se poate vorbi, ca şi despre ultimele, în termeni de geometrie și mecanică. 
Locke a construit deci o știință mecanicistă a lumii ideilor, o nouă formă de 
„metafizică“ după același model ca și cel al fizicii newtoniene, supunîndu-se 
astfel (anticipîndu-l, mai exact, de vreme ce lucrarea Principia a lui Newton 
a apărut după ce Eseul lui Locke fusese deja redactat) cerinţei pe care acesta 
din urmă o adresase filozofilor: să se găsească pentru spirit, aşa cum se făcuse 
pentru spațiu, un singur principiu universal de funcţionare. 

Ca și Newton, J. Locke nu se preocupa de cunoașterea spiritului, ci îi 
observa manifestările. Asocierea ideilor este un lucru evident, ea rezultă din 
circumstanțele percepute; astfel, Locke dă exemplul unui tînăr care a învățat 
să danseze într-o încăpere unde se găsea un cufăr vechi și care nu mai 

reușește apoi să execute paşii învăţaţi decît în prezența acestui cufăr. Deși 
Locke utiliza acest exemplu puţin bizar (dar care aparține, spune el, unui 
om de onoare), o făcea pentru a arăta că o astfel de legătură, realizată de 
capacitatea de înţelegere, între un pas de dans şi un cufăr nu rezultă decît 
din circumstanţe, din moment ce nimic din cufăr sau din dans nu implică 
o astfel de legătură. Aceasta rezultă, de obicei, din deprinderea care asociază, 
în acest fel, idei sau senzații, care prin ele însele nu au nici un motiv să fie 
asociate. Rezultă că asocierea este naturală, în sensul în care este și capa- 
citatea de înţelegere, prin acest mecanism, e reflexul naturii, al circumstan- 
telor: ceea ce se petrece în mediul înconjurător se reflectă în intelect. De 
aici ideea că, de la un om la altul, conținutul înțelegerii variază în funcție 
de circumstanţele trăite şi, mai ales, de educaţie. Vedem aici motivele pentru 
care oamenii care se bizuie pe filozofia empiristă vor acorda o importanţă 
deosebită educaţiei copiilor. Bine stăpînită, educaţia formează o bună capa- 
citate de înțelegere. 

Pentru că se vrea, mai întîi, a fi o contestare a ineismului lui Descartes, 
filozofia lui Locke este centrată pe psihogeneza cunoştinţelor, pe istoricul 
formării ideilor. Deşi în empirism capacitatea de înțelegere încetează să mai 
fie de origine divină, şi se alcătuieşte în cursul vieţii unui individ datorită 
mecanismului asocierilor, ea rămîne, totuși, la Locke reglată, rațională. 
Refuzarea ineismului nu antrenează și o respingere a raționalismului: deși 


“raţiunea nu este înnăscută, ea rămîne specifică omului și trebuie să joace un 


rol în practicile lui. 


Legile asocierii după David Hume 


D. Hume, filozof scoţian de formaţie juridică, prieten al lui J. J. Rousseau 
şi acoperit de glorie la Paris, va desăvîrşi opera empiristă. 

Ca şi Locke, Hume a avut ambiția să facă din metafizică o ştiinţă pozitivă, 
pe modelul newtonian; dar Hume a dezvoltat un empirism deosebit. Secolul 
al XVIII-lea reproşa filozofiei lui Descartes faptul că se baza numai pe 
imaginaţie, adică era un sistem „imaginat“ de Descartes, care formulase 
„Viziuni“ în sensul concepţiilor bazate numai pe raționament, fără recurgerea 
la experienţa lumii. Această critică a lui Descartes prin empirism era formulată 
în numele unei rațiuni mai prudente, mai experimentale, mai perspicace şi 
mai puţin „răsunătoare.“ 

Hume a susținut că orice rațiune provine din imaginaţie şi a prezentat o 
concepție radical nouă asupra cunoașterii, ca fiind alcătuită nu din certitudini, 
ci din credință: „examinînd“ și întorcînd pe toate feţele ideea noastră despre 
un lucru, idee care provoacă o alta, scria el, nu descoperim nici un motiv al 
eficacităţii sale în producerea acestui alt lucru, în a avea un efect. Relaţia 
dintre aceste două lucruri nu este conținută nici în unul, nici în celălalt; de 
unde vine oare ideea noastră că unul îl provoacă pe celălalt? Pentru Hume, 
noi imaginăm această relație de cauzalitate, care stă la baza întregii cunoașteri; 
și facultatea de a imagina este alimentată neîncetat de senzaţii, în virtutea 

cărora concepem relaţii, mai mult sau mai puţin probabile, între evenimente, 
forța şi stabilitatea cunoştințelor-credinţelor noastre depinzînd de experienţa 
în legătură cu fenomenele în cauză. 

Această experienţă a lumii, sau „perceperea“ cum o numeşte Hume, este 
de două feluri: impresiile, sau percepțiile puternice, care rezultă din senzații 
(de exemplu, a conștientiza o durere sau o plăcere), și ideile, sau percepțiile 
slabe, care rezultă din imagini construite (a imagina o plăcere sau o durere) 
sau din amintiri, care sînt deci copii ale realității. Studierea impresiilor este 
de resortul anatomiei; studierea ideilor aparține metafizicii, care trebuie să 
studieze cum sînt ele elaborate, plecînd de la impresii, și cum se combină 
între ele. De fapt, Hume îi reproșa lui Locke că nu a acordat importanță 
problemei combinării ideilor simple, pentru a forma idei complexe, că nu a 
studiat mecanismele naturale ale acestei combinări de idei, care constituie, 
în mod precis, cunoașterea. Hume a propus trei tipuri de asociere a ideilor, 
de „conexiune“: 


— contiguitatea: este tipul de legătură între idei, tip care organizează 
memoria: evocarea „mentală“ a unui obiect conduce, natural, la evocarea 
obiectelor care, în realitate, i-au fost învecinate, spaţial sau temporal; 
astfel, evocarea călimarei evocă ideea penei mele și deci aceste idei sînt 
asociate; 


„— asemănarea: această legătură duce de la fiecare exemplar la ideea generală; 


— relaţia cauză-efect: această legătură construieşte cunoaşterea noastră 
practică şi ansamblul de credințe: dacă ne gîndim la o rană, evocăm ideea 
durerii pe care aceasta a provocat-o. 


Deși empirismul lui Hume este original, el nu este mai puţin un empirism, 
de vreme ce credințele, cunoaşterea sînt bazate pe experiența realității. Şi, ca 
și pentru Locke, asocierea întrei idei este, pentru Hume, un mecanism 
universal, natural, principiul general care guvernează lumea ideilor, spațiul 
dinăuntru. El este natura capacităţii de înțelegere umană, principiul naturii 
umane; după opinia lui Newton, nu este necesar să se caute explicarea acestui 
principiu, să se speculeze asupra esenței naturii umane. 


Asocierea este un fenomen fiziologic 


În 1749, deci mulți ani după apariția lucrării lui J. Locke, D. Hartley a 
publicat Observations on man, his frame, his duty, and his expectations, lucrare 
în care a avut ambiția să dea la iveală substratul fiziologic al mecanismului 
asocierii. El a emis ipoteza că senzațiile rezultă din vibraţiile unui fluid conţinut 
în organele senzoriale, în nervi şi apoi în creier, și că cele care se produc în 
creier, „vibrationcule““, se prezintă în aceeași ordine ca și vibraţiile originare, 
cele care se produc în organele de simţ. Ceea ce se asociază în lumea sensibilă 
se află, prin acest proces, în creier. 

Această lucrare, care a cunoscut un impact important pentru că şi ea s-a 
conformat principiilor lui Newton, nu aduce, de fapt, nici o dată de natură 

fiziologică în sprijinul tezei. Dar ea relevă faptul că naturalizarea capacităţii 
de înțelegere este în curs, de vreme ce, de la mijlocul secolului al XVIII-lea, 
se cuvenea să se cerceteze, în corpul omului, structurile anatomice sau 
funcțiunile fiziologice care să asigure funcţionarea spiritului. În această calitate, 
lucrarea sa reprezintă o etapă importantă. 


Iluminismul în Franța : senzualism 
și enciclopedism 


Cunoaşterea se sprijină pe senzație 


Etienne Bonnot de Condillac, abate fără sacerdoțiu, a propus o psihologie 
apropiată de cea a empiriştilor englezi, o psihologie calificată drept senzualistă. 
Deși înțelegea să păstreze intacte, în concepțiile sale, dogmele creștine, acest 
filozof, fără prea multă îndrăzneală, a fost unul din marii inspiratori ai enci- 
clopedismului francez. Proiectul său consta în reconstruirea ansamblului 
cunoașterii după o igienă strictă a conștiinței și a științei: el a propus o analiză 
riguroasă a procesului de constituire a gîndirii, a „generării de operaţii în 
suflet“, ceea ce, după părerea sa, Locke nu încercase. Pentru Condillac, ideile 
și operaţiile (a judeca, a recunoaște, a vedea etc.) provin, în întregime, din 
senzaţie: filozofia lui este un senzualism. Astfel, senzaţia reprezintă faptul 
primar, materia primă în constituirea capacităţii de înțelegere, care nu e nimic 
altceva decît rezultatul unei experiențe sensibile. Așa cum vrea el să ne 
convingă, capacitatea de înțelegere este ca o statuie, inertă înainte de a fi pe 
lume și căreia contactul cu lumea, prin intermediul simțurilor, îi oferă o 
funcționare; mirosul, considerat cel mai puţin „intelectual“ dintre simțuri, este 
cel care îi este dat mai întîi, apoi auzul, gustul, vederea și, în sfîrșit, pipăitul. 
Senzaţiile succesive se dezvoltă izolat, apoi se combină pentru a da naştere 
lumii și omului care o percepe. Cunoașterea reprezintă conștiința datului 
senzorial și munca de înțelegere privind această senzaţie. Ideile sînt senzaţii, 
ele sînt desemnate prin cuvinte care reprezintă lucruri. De altfel, limbajul ar 
trebui să reflecte exact realitatea și Condillac regretă mult că nu se întîmplă 
așa, că folosirea cuvintelor deformează acest reflex, mistificînd realitatea. 
Remediul pe care îl propune Condillac contra acestui efect dezastruos al lim- 
bajului asupra înţelegerii noastre privind realitatea, deci acest remediu i-a 
fost inspirat de tradiția nominalistă, de briciul lui Occam: trebuie ca o igienă 
a limbii să ne apropie de o corelare între cuvinte și lucruri. Este necesar, în 
primul rînd, ca savanții şi filozofii să elaboreze o ştiinţă într-un limbaj bine 
alcătuit, în așa fel încît fiecare să aibă acces la ea, căci un limbaj bine alcătuit 
se înțelege mai ușor. Metoda de utilizat, și anume analiza, aminteşte de Galilei: 
descompunere-compunere ; trebuie să se analizeze conceptele identificînd 
calitățile care le alcătuiesc şi, apoi, să se recompună pentru a înțelege totul. Și 
mai trebuie să se îndepărteze tot ce e vid, care nu acoperă nici o realitate. 

Filozofia lui Condillac și psihologia sa sînt, prin aceasta, mai logice, mai 
normative, mai puţin suple şi deschise decît cele ale lui Locke şi Hume. Ceea 

ce vor reține de la el enciclopedișştii va fi convingerea conform căreia contactul 
cu mediul înconjurător, prin organele de simț, face parte din capacitatea de 
înțelegere şi faptul că ştiinţa trebuie să acționeze prin analiză. 


„Enciclopedia“ 


Din primul sfert al secolului al XVIII-lea în Franţa s-a răspîndit ideea de 
a realiza un ansamblu al tuturor cunoștințelor despre știință și artă. Diderot a 
fost cel care şi-a asumat această responsabilitate, asociindu-și la această acţiune 
pe prietenul său, matematicianul D'Alembert. Din 1751 şi pînă în 1772, au 
apărut 17 volume. Encyclopédie sau Dictionnaire raisonné des sciences, des arts 
et des métiers a avut ca scop înlocuirea concepțiilor tradiționale, de inspiraţie 
teologică, privind omul și societatea, cu un nou punct de vedere general în 
care omul, eliberat de toate interdicțiile religioase ca şi de absolutismul 
monarhic, dobîndeşte puterea de a acționa în vederea progresului. Acest proiect 
imens, care răspundea decăderii puterii regale, care denunța abuzurile 
gestionării regatului, precum cele din ierarhia ecleziastă, acest proiect deci 
era chiar expresia spiritului iluminismului: acţiunea oamenilor, căutarea de 
către aceştia a fericirii trebuie să fie dirijate de cunoaşterea rațională, care se 
bazează pe experienţă și observaţie ; acestea nu trebuie să fie întunecate de 
supunerea în fața dogmelor religioase sau în fața misterelor credinței; de fapt, 
ele nu trebuie să se supună în fața nici unei autorități. Acest apel la libera 
conştiinţă, care făcea trimitere la filozofie, atotputernică atunci în Anglia, 
nu putea decît să atragă asupra enciclopediștilor (printre care Voltaire, 
Montesquieu, Rousseau, D'Holbach) mînia puterii: astfel, partidul evlavios a 
reușit să determine interzicerea Enciclopediei, după apariţia celui de-al doilea 
volum, în 1752. Ea a sfîrşit, de altfel, după cîteva apariții sporadice, prin a fi 
interzisă, printr-o decizie regală, și prin a fi condamnată de papă. 

Totul se petrecea ca și cum puterea regală, cramponată de tradiții, se apăra 


“împotriva apariției unui om nou, nedorit de regat și periculos. Acest om nou, 


eliberat de orice prejudecată, de orice supunere în faţa autorităţii, iluminat de 
o rațiune pătrunzătoare și deschisă, este același pe care Diderot îl descria, 
după ce l-a citit pe Buffon, ca fiind mai apropiat de animal, care nu se află 
sub influența dogmelor religioase, ca fiind pur și simplu mai evoluat decît 
animalul. Ca și oamenii, animalele simt plăcerea și durerea, capătă deprinderi, 
au memorie. Aceste comparații dintre om și animal, premise ale evoluționis- 
mului (vezi p. 87 şi urm.), s-au impus cu greu în Franța catolică, chiar și după 
Revoluţie. 

De la Enciclopedie, posterioritatea va reține acest suflet eliberator și 
profanator, concepția despre om ca cetățean liber, artizan al propriei fericiri 
şi al progresului social, format în acest scop de pedagogi luminaţi. Enci- 
clopediștii, savanți și filozofi, au încercat să scoată la lumina zilei cunoștințele 
pozitive, fără prejudecăţi, sperînd că această epocă a Luminilor va ajunge să 
schimbe lumea. De asemenea, posteritatea îi va socoti răspunzători de 
Revoluţie și, mai tîrziu, de Teroare, ca aplicarea rece a principiilor logice ale 
Raţiunii abstracte. 

Materialismul francez 


Julien Offray de la Mettrie, medic luminat, care a fost elevul olandezului 
Boerhaave, a anunţat, într-un fel, Enciclopedia: el a publicat, chiar înainte ca 
Diderot să o fi plănuit, lucrări care l-au constrîns, după ce fusese surghiunit 
din Franţa în 1746 şi din Olanda în 1748, să-și găsească refugiu pe lîngă 
regele Prusiei, al cărui prieten a devenit. 

La Mettrie este materialist și de aici provin toate problemele sale: sufletul 
nu este cognoscibil fără corp, el e principiul motor al acestuia din urmă, el face 
inima să bată, nervii să simtă și creierul să gîndească. Mai precis, acest prin- 
cipiu motor rezultă din senzaţia care se produce în creier, din organizarea 
materiei cerebrale al cărei studiu ar permite să se înțeleagă geneza tuturor 
conduitelor umane. Rațiunea, proslăvită de Descartes drept produs al sufle- 
tului, nu este decît o stare de organizare a mașinii umane, așa cum el o afirmase 
în 1748 într-o carte pamflet care a provocat un mare scandal, L'homme-machine. 
Acolo unde filozofii precedenţi văzuseră o esență superioară, La Mettrie nu 
vedea decît mecanică. Sufletul are o dimensiune, este material. Materialismul 
lui La Mettrie este un monism filozofic: nu există decît fabulă şi ficțiune în 
distincția dualistă dintre suflet şi corp, dintre materie și spirit. 

Psihologia lui La Mettrie este o știință naturală despre corpurile însuflețite. 
Trimiteri revoluționare, care prelungeau desacralizarea omului, inițiate deja 
de empiriști într-o naturalizare și mai profundă — deoarece e materialistă — 
decît cea a lui Hartley. Aici se exprimă gîndirea radicală care i-a inspirat pe 
enciclopedişti, chiar dacă ei nu şi-au permis niciodată să o formuleze atît de 
clar: gîndirea și acțiunea sînt supuse determinismului mediului înconjurător, 
determinism car : se realizează prin medierea fiziologică a receptorilor senzo- 
riali. Această concepție referitoare la influența mediului înconjurător se aliază 
concepției hedoniste despre viața morală, în virtutea căreia comportamentul 
este reglat de motivațiile organice ce determină căutarea de către individ a 
impresiilor agreabile și evitarea celor neplăcute. Prin materialismul său, 
La Mettrie şi-a afirmat opoziţia faţă de religie și morală: de vreme ce omul 
este un animal, nu există în el nici bine, nici rău, date dinainte de o lege 
divină; omul nu este decît o mașină de bucurat. 

Scrierile lui La Mettrie, în care mari medici și mari teologi celebri la Paris 
erau ridiculizați, l-au obligat să fugă; dar nu a fost suficient pentru a reduce 
la tăcere acest filozof deosebit, care a marcat gîndirea franceză, deoarece el 
exprima în mod radical ei puţin în avans concepțiile încă neclare, dar durabile 
pe care le inspirase Iluminismul. 

Acest curent ireversibil, necontrolabil propunea imaginea unui om cu 
adevărat nou, care încetase să mai fie produsul unei voințe care îi scăpa, 
voinţa lui Dumnezeu, încetase să mai fie rezultatul unor forțe inaccesibile, de 
esență nematerială. Omul este ceea ce oamenii fac din el; ceea ce-l determină 
— mediul înconjurător, educaţia — este la îndemîna puterii sale şi a celorlalți. 
Ideologia Iluminismului este un „environmentalism“, iar pedagogia reprezintă 
prima grijă, instrumentul cel mai puternic pentru a lucra materia maleabilă 
care este omul. Pentru a schimba omul, este suficient să schimbăm lumea. 

D'Holbach, Helvâtius, reprezentanți și ei ai materialismului francez, au propus 
o psihologie şi o morală bazate pe experienţa lumii; ei ne-au prezentat un om 
acționat de interesele sale : căutarea plăcerii, evitarea durerii. De fapt, în această 
configuraţie a filozofiei franceze din secolul al XVIII-lea, un loc important 
au ocupat conceptele de interes individual (vezi caseta 8 despre interes, p. 79) 
şi de nevoie (vezi caseta 5): ele vegheau la comportamentul ființelor vii. 

Sensibilitatea lor fizică este cea care animă vietăţile; omul e, ca şi 
animalul, asemănător unei mașini puse în mișcare de sensibilitatea fizică, 
şi orice guvernare a propriei persoane sau a celorlalţi trebuie să se sprijine 
pe acest principiu. 


CASETA $ 


În tratatul său De /'Homme, de ses facultés intellectuelles et de son éducation, Helvetius 
definea astfel trebuinţele: 

„Foamea, respectiv dificultatea de a satisface această trebuinţă, este cea care, în 
păduri, dă animalelor carnivore atîta superioritate a spiritului față de animalul ierbivor; 
foamea este cea care furnizează primele sute de mijloace ingenioase de atac, pentru 
surprinderea vînatului; foamea este cea care, ținînd sălbaticul şase luni întregi pe 
lac sau în pădure, îl învață să-și încordeze arcul, să-și împletească plasele, să întindă 
capcane pentru a prinde prada; tot foamea este cea care, la popoarele care au atins 
un anumit grad de civilizație, pune în mișcare toți cetățenii, îi face să cultive pămîntul, 
să învețe o meserie și să îndeplinească o sarcină. Dar în îndeplinirea acestei sarcini, 
toți uită motivul care i-a făcut să o îndeplinească; spiritul nostru nu se ocupă de 
trebuință, ci de mijloacele necesare pentru satisfacerea ei. Nu este dificil să mănînci, 
ci să pregăteşti masa.“ (Œuvres complètes, vol. 7, Paris, Imprimerie Didot, 1795, 
secțiunea a II-a, cap. X, p. 2 şi 3.) 


Perturbarea este, în mod fundamental, de natură morală: binele și răul nu 
există în afara oamenilor; o acţiune nu trebuie să fie judecată decît în cadrul 
social determinat și variabil. În ultimă instanță, fiecare acțiune rezultă dintr-o 
plăcere căutată, dintr-o suferință evitată; de altfel, Helv&tius preciza că amin- 
tirea plăcerilor și suferințelor trecute este cea care reprezintă motivația 
acțiunilor noastre, că individul asociază oricărei acțiuni amintirea rezultatelor 
pe care le-a avut în trecut. Educaţiei îi revine sarcina să se folosească de acest 
principiu al naturii umane. 

Această concepție morală ridică o problemă socială cu care se vor confrunta 
toți acești oameni: cum vor intra aceste interese individuale în relație într-o 
Societate? Ne amintim că poziția luată de Hobbes (vezi p. 39) în fața indi- 
vidualismului, la a cărui instaurare a contribuit, consta în preconizarea unei 
puteri autocrate care intervine pentru a frîna egoismul și a armoniza aceste 
interese (făcîndu-le, cel mai adesea, să tacă), putere fără de care societatea ar 
ajunge în stare de război, un război al tuturor contra tuturor. Franța secolului 
al XVIII-lea, epuizată și sătulă de monarhia absolută, nu putea decît să caute 

o altă soluție pentru a armoniza interesele individuale într-un interes general, 
fără însă ca indivizii să fie subjugaţi. Ceea ce se va încerca ă se construiască 
va fi un sistem care să asigure „fericirea cea mare pentn cei mai mulți“. 


Iluminismul în Germania, „Aufklărung “ 


Premise: Gottfried W. Leibniz (1646-1716) 


Acest filozof este, mai fong, matematician, matematicianul care a participat 
la descoperirea calcululu ; diferenţial și integral, care a umărit să realizeze 
două proiecte: proiectul unei ştiinţe universale, enciclopedice, care să facă 
evaluări în orice domeniu (chiar şi în morală, de exemplu) şi care să fie 
demonstrativă; proiectul -unei religii creştine unite Contra Orientului, în care 
luteranii şi calviniştii, pe eje-o parte, şi catolicii, pe de altă pate, să-și păstreze 
identitatea, dar să se reconcilieze. Opera epistemologică a li Leibniz, ca și 
activitatea lui diplomatică răspundeau unei voințe de unificare. 

In principala sa operă filozofică, Noi eseuri asupra intelecului uman, el a în- 
cercat să combată, punct Cu punct, teza lui Locke conform căreia ideile nu sînt 
înnăscute. Convingerea luă Leibniz (aici numai rezumată, căcinu poate fi vorba 
de expunerea ansamblului :său flozofic) era că ceea ce Se află în noi, independent 


„de orice experienţă externă, cea ce reprezintă numai obiectul experienței interne, 


altfel spus, eul cu noţiunile deexistență, substanță, acţiune, ikntitate, pe scurt, 
cu înțelegerea, este înnăsscut. Capacitatea de înțelegere, cxe permite să se 
gîndească informaţiile provenind din circumstanţe, este înnăcută. Înțelegerea 
este formată din idei necesare, are, în contact cu lumea, condurla „reprezentări ““ 
mai mult sau mai puţin Claure, meori întunecate de nevoi şi încinații care provin 
din corp. Spre deosebire de Locke, Leibniz afirmă că înțelegerea nu observă 
întotdeauna foarte clar lurmea înconjurătoare ` există, în orice moment, în noi, 
o infinitate de percepții, dar fără apercepție şi fără reflecţie, am spune fără 
conştientizare. Există schi mbăii, în suflet, de care nu ne dămseama pentru că 
impresiile pe care ele le implică sînt prea mici sau prea simple, imposibil de 
distins, confuze: astfel, cînd cedem că auzim zgomotul mării nu ne dăm, de 
fapt, seama că ceea ce Percepm este zgomotul fiecărui val. 

Această teză a „micilor percepții“ sau a percepți ilor inssizabile vine în 
contradicție cu atotputermicia conștiinței iluminate «de raține, idee pe care 
o promova filozofia empyirisă. Aceasta făcea să pătrund în cîmpul filo- 
zofic convingerea existenţei mecanismelor inconștiente (n sens de „ne- 
observate“) în înțtelegeresa lunii, convingere a cărei influnță se simte în 
istoria psihologiei (vezi wol. DCH, 


Psihologia unui elev al lui IL sit: C. Wolff 


Un elev al lui Leibniz a fot cel care a publicat, între 17 și 1734, două 
tratate avînd titlul de psiiholoie (acest cuvînt a ap Zrut cu mult înainte de 
secolul al XVIII-lea, dar~ stuliul îşi căpăta cu adewărat semnificația chiar 

înainte de secolul al XVIII-lea). Aceste două tratate (scrise în limba latină, 
contrar obiceiului de atunci de a se scrie într-o limbă vulgară“), Psychologia 
empirica şi Psychologia rationalis, au fost, ca şi alte lucrări ale lui Wolff, 
foarte citite și aceasta, în primul rînd, datorită succesului răsunător al sistemului 
său de predare, el fiind unul din puţinii filozofi din epoca aceea care preda 
regulat la Universitate. 

Mai ales pentru comoditatea expunerii, Wolff distinge două tipuri de 
psihologie: una empirică, al cărei scop este să reunească faptele observaţiei 
(interioară sau introspectivă şi externă) privind conduita umană; ea trebuie 
să fie, ca orice știință empirică, bazată pe calcule, pe măsurări: este ceea ce 
Wolff numea psihometrie. Ea trebuie să descopere legile după care se manifestă 
facultățile sufletului, așa cum fizica trebuie să descopere legile care guvernează 
mișcarea. Cealaltă psihologie, cea raţională, încearcă să stabilească a priori 
(fără recurgerea la realitatea empirică) ce sînt caracteristicile sufletului și de 
ce sînt ele astfel. Instrumentul acestei psihologii este rațiunea, dar nu rațiunea 
pură, conform unei distincții pe care o va face Kant (rațiunea pură este alcătuită 
numai din definiții şi propoziţii a priori, adică dobîndite și ele prin raționament, 
precum în algebră sau în geometrie; rațiunea care nu e pură admite, în plus, 
definiţii şi propoziţii cunoscute a posteriori, plecînd de la experiență, ca în 
fizică și astronomie, şi în Psychologia rationalis). Pentru Wolff, experienţă și 
raționament sînt complementare în demersul cunoașterii, se îmbogăţesc 


-reciproc şi trebuie concepute ca fiind unite. 


Immanuel Kant şi știința rațiunii 


Filozofia lui Kant a marcat sfîrşitul mișcării germane Aufklärung ; ea a fost 
consacrată unei constatări și problemei pe care aceasta o ridica: metafizica 
naturii nu este o știință a naturii, o fizică; cum să se facă din metafizică o 
știință? 

Kant şi-a făcut studiile la Königsberg și, de altfel, nu a părăsit niciodată 
acest oraș, în care a și predat, începînd cu 1755, şi pînă la moartea sa, în 
1804. Această universitate era puternic marcată de pietism, deci de problema 
concilierii credinței cu raționalismul lui Leibniz sau al lui Wolff, pe care îl 
regăsim în filozofia lui Kant sub forma unei pretenții de demonstraţie riguroasă 
și precisă, de deducție logică. Această filozofie a beneficiat, într-o primă fază, 
de despotismul luminat al lui Frederic al II-lea, dar, la moartea acestuia, în 
1786, Kant a rămas ţinta criticilor unora dintre elevii săi, precum Fichte, elevi 
care se vor implica în promovarea romantismului. 

Deși nu poate fi vorba de expunerea în totalitate a concepţiilor Kantiene, 
vom reţine din ele ceea ce se mai găseşte şi azi în psihologia contemporană: 
ideea că există concepte a priori, ireductibile în raportul pe care înțelegerea 
îl întreține cu lumea sensibilă şi care preexistă deci (a priori) senzaţiei pentru 
a o organiza într-o reprezentare despre lume; altfel spus, reprezentarea noastră 
despre un obiect nu este niciodată „identică“ cu acest obiect, cu lucrul în 
sine; ea include „în plus“ influența datelor a priori ale înţelegerii noastre; 
tocmai acest „în plus“ determină problema, face diferența dintre obiectul 


56 ISTORIC 


cunoașterii, construit prin gîndire, şi obiectul în sine. Astfel, nici o experiență 
senzorială asupra lumii nu ne poate face să accedem la lumea reală, 
cunoașterea oferindu-ne întotdeauna mai mult despre ea decît experienţa: dacă 
văd un măr căzînd pe pămînt (Kant a fost un înfocat cititor şi un mare comen- 
tator al lui Newton) spun că toate merele cad întotdeauna pe pămînt: acest 
„toate“ și acest „întotdeauna“ sînt adăugate de instrumentul de înțelegere a 
lumii. O dată cu Kant, metafizica (aceasta primise la începutul secolului o nouă 
„definiție“, dată de Locke) se transformă, la sfîrșitul secolului al XVIII-lea, 
în studiul proprietăților spiritului uman prin care el impune şi imprimă 
forma tuturor experiențelor omenirii. „Rațiunea pură“, adică a priori, in- 
dependentă de senzaţie, conţine concepte pe care metafizica trebuie să le 
clasifice; ea trebuie să găsească acele concepte pure care să transforme, după 
legi precise, fenomenele oferite prin experiența sensibilă în obiecte ale 
reprezentării. Aceste concepte, aceste principii, care nu provin din lumea 
sensibilă și constituie cunoașterea „transcendentală“, provin deci din noi, se 
găsesc obligatoriu în noi înainte de experienţa sensibilă: ele sînt universale 
şi necesare ; ele sînt înnăscute, chiar dacă numai experiența sensibilă poate să 
le dezvăluie, chiar dacă ele nu există, nu se se realizează, fără ea. Astfel sînt 
„noţiunile“ intelectuale despre posibilitate, existență, necesitate, cauză etc., 
care nu pot fi extrase din experiență. 

Kant depăşeşte deci, prin această filozofie, „cearta“ dintre raționalişti și 


„empiriști, avînd ca obiect problema izvorului cunoștințelor: el combate teza 


conform căreia numai rațiunea permite cunoaşterea lumii, dar respinge totodată 
ideea că numai senzația permite acest lucru; el preferă o „a treia cale“ care 
le face pe celelalte două indisociabile și pe care el o numește „criticism“: sensi- 
bilitatea ne „dă“ lumea, cu mintea o gîndim. 


CASETA 6 


Psihologia empirică se numeşte, la Kant, »antropologie“ şi el o descrie după cum 
urmează în prefața lucrării sale cu acest subiect: Antropologia din punct de vedere 
pragmatic (1798): 

„O doctrină a cunoașterii omului, tratată sistematic (antropologia), poate fi abordată 
fiziologic sau pragmatic. Cunoașterea fiziologică a omului tinde să exploreze ceea ce 
natura a făcut din om; cunoașterea pragmatică analizează ceea ce omul, ca ființă cu 
activitate liberă, face sau poate și trebuie să facă singur. Cînd se cercetează cauzele 
naturale, ca de exemplu fundamentul memoriei, se poate specula orbește (cum o face 
Descartes) în legătură cu ceea ce persistă în creier, cu urmele pe care senzațiile le 
lasă în el; dar trebuie să mărturisesc că la acest joc sîntem numai spectatorii repre- 
zentărilor noastre; trebuie să lăsăm natura să acționeze, de vreme ce nu cunoaștem 
nervii și fibrele creierului și nu sîntem capabili să le folosim în scopul în care ni-l 
propunem ` orice speculație teoretică în legătură cu acest subiect va fi o pură pierdere. 
Dar trebuie să observăm obstacolele sau stimulentele memoriei, dacă folosim aceste 
descoperiri pentru a o îmbunătăți sau mlădia, să observăm că avem, pentru aceasta, 
nevoie să cunoaştem omul; ele constituie o parte a antropologiei din punct de vedere 
pragmatic...“ (Antropologie du point de vue pragmatique, Paris, Von, 1988, p. 11.) 

„Psihologia“, în filozofia Kantiană, suferă influenţa criticii: pentru Kant, 
există o imposibilitate logică în studierea psihologiei raționale: sufletul nu 
poate fi o substanță simplă, contrar a ceea ce Descartes dedusese din cogito, 
care nu poate fi decît gîndire pură, adică fără intervenția simțului intim (a 
senzaţiei), care, numai el, ne dă accesul la substanță. Pentru Kant, eul se 
cunoaște prin acest simț intim, el este deci pur fenomenal și cunoașterea nu 
poate fi, din această cauză, decît empirică: psihologia empirică este posibilă, 
dar psihologia raţională nu. Proiectul unei „psihologii a raţiunii“ este deci o 
amăgire; numai discursul posibil al raţiunii reprezintă logica (vezi caseta 6). 

Proiectul lui Jean Piaget poate fi conceput ca o tentativă de a depăși împărţirea kantiană 

între antropologie (psihologie empirică) și logică (psihologie raţională), arătînd că instru- 

mentele logice (raționalitatea) se construiesc și ele plecînd de la datele empirice și își 
au originea în acțiunile subiectului. 


Spiritul Iluminismului și boala mentală 


Raționalismul iluminist va prelungi, în materie de medicină, ceea ce se 
produsese deja în secolulul al XVII-lea: dezvoltarea inteligibilității nebuniei 
ca boală și, mai ales, abandonarea interpretării sale în termeni de posedare 
demonică. Pentru aceasta era necesară o schimbare de atitudine în toate 
domeniile medicale. 


Revoluția empiristă în medicină 


Empirismul a contribuit la promovarea unei medicini alcătuite din observații 
minuțioase, bazată pe fapte determinate și judecate; această medicină 
descriptivă este dominată de simțul clinic și de „micile fenomene“. Artizanul 
cel mai activ al acestei mutații a fost Thomas Sydenham (1624-1689), căruia 
Locke, și el medic, îi era prieten și colaborator apropiat. Muncind şi practicînd 
împreună, ei au modificat imaginea bolii și terapiile propuse. Și aşa cum 
Locke a făcut-o pentru studiul minții, așa și Sydenham a apărat, în medicină, 
concepțiile newtoniene : trebuie, scria el, să renunțăm la orice ipoteză şi la orice 
sistem filozofic în tratarea unei boli, trebuie să rămînem empirici, să renunțăm 
la marile discursuri, să observăm și să organizăm sistematic observaţiile. De 
fapt, metoda lui Sydenham se aseamănă cu ceea ce preconiza Wolff: un 
empirism raţional, în care observaţia gîndită trece înaintea doctrinei și pentru 
care experiența trebuie să fie dirijată de rațiune. Într-un domeniu în care 
domnise pînă atunci o mare confuzie, Sydenham a introdus, datorită unei 
descrieri precise a simptomelor clinice, inteligibilitate şi clasificare: o 
nozologie. De altfel, pe plan terapeutic, este preferabil să nu căutăm cauzele 
îndepărtate ale bolilor, ceea ce ar lipsi specialistul de orice putere reală, ci să 
ne consacrăm cauzelor imediate și să intervenim la acest nivel. După un model 
de cauzalitate mecanicist, explicația procesului bolii trebuie să constea în 
punerea în lumină a înlănțuirii cauzelor şi efectelor care produce simptomele. 

Aici Sydenham semnalează adeziunea lui la pozitivismul newtonian. Rezul- 
tatul acestei poziţii a fost introducerea unei medicini experimentale sub forma, 
de exemplu, a campaniilor de vaccinare și abandonarea unei terapeutici retorice 
și raționale în profitul intervenţiei directe asupra corpului bolnavului, de 
exemplu prin palpările de diagnosticare. 

Deși cel care era supranumit un Hipocrate englez se mai inspira încă dintr-o 
teorie a umorilor, el va face o adevărată revoluţie printr-o abordare complet 
nouă a bolii și deci a corpului, abordare necesară, fără îndoială, din cauza 
numeroaselor flageluri (precum epidemia de ciumă care a făcut ravagii în 
Anglia în 1665). Paralel cu aceasta, medicina devenea o afacere de stat, 
scăpa unei întreprinderi private şi milei Bisericii. În a doua parte a secolului 
al XVII-lea, au fost create în Franța şi în toată Europa ospicii, cum ar fi 
Spitalul General din Paris, ospicii în care se va inaugura practica de închidere 
a bolnavilor și mai ales a bolnavilor mentali, a devianţilor pe care maşina 
socială nu putea să-i integreze. 

Așa cum prevăzuse Bacon la sfîrșitul secolului al XV I-lea, revoluția în 
abordarea științifică a fost însoțită de o profundă schimbare instituțională, de 
o nouă organizare a muncii științifice şi a practicii pe care o alimenta. 


O nouă abordare a bolii mentale 


Desigur, o nouă concepție despre rațiune și boala mentală nu putea să 
conducă decît la o nouă abordare a demenței. Pentru a rezuma această noutate, 
nu putem spune decît că, din nesocotință, nebunia devine o boală, adică o 
deviere în raport cu o normă. Totuși, a trebuit să treacă un secol ca să se nască 
psihiatria, cuvînt care a apărut în 1800, în lucrările germanului Johan C. Reil; 
a fost necesar încă un secol pentru ca bolile mentale să fie organizate într-o 
nozologie, într-o clasificare sistematică bazată pe observaţii raționale. Apariţia 
psihiatriei semnalează, desigur, că în secolul al XVIII-lea, atitudinea faţă de 
nebunie s-a modificat profund, a devenit științifică, rațională. 

In cursul secolului, această nozolvygie psihiatrică s-a constituit progresiv. 
Primul pas important a fost renunțarea, în această privinţă ca şi în altele, la 
0 interpretare în termeni religioşi, de posedare demonică. Procesele de 
vrăjitorie, arderile pe rug încetaseră. În privința atitudinii față de isterie: pînă 
in 1650, după cum am văzut, femeile se simțeau (erau convinse să se simtă) 
posedate de Spiritul Răului, mai ales cele a căror credință catolică le convingea 
că au un caracter mai puțin hotărît, ceea ce le făcea mai sensibile la influențele 
Satanei. Isteria reprezenta, așadar, o posedare demonică. Începînd cu secolul 
al XVII-lea, teoria medicală a situat originea tulburărilor maladive chiar în 
corpul bolnavelor, în zona dintre uter Și creier. Sydenham susţinea că este 
vorba de un dezechilibru funcțional al femeii, datorat caracterului delicat al 
uganismului său. Această atitudine, care constă în analiza unei tulburări 
pihice în termeni organici, aparţine psihiatriei. 

Una din aceste „tulburări mentale“ a căpătat un statut deosebit în secolul 
1 XVIII-lea: melancolia. Acest cuvînt a fost împrumutat din teoria umorilor 


a 

şi, din Antichitate, desemna un caracter dominat de sucul biliar negru, una 
din umorile naturale din corp. In mod tradițional, această dezordine a „carac- 
terului“ a fost asociată unei „superiorităţi“ a spiritului, unei vocații eroice, 
geniului poetic sau filozofic. Melancolia desemna plictiseala caracteristică 
meditaţiei, nostalgie, o dorință permanentă de a călători şi cedarea în fața 
răului, care îl macină, a celui care este atins de el. Spunem cedare pentru că 
el își găsea în aceasta autenticitatea, identitatea, particularitatea. In timp ce 
în epoca clasică, carteziană, melancolia era o pasiune a sufletului care producea 
o dereglare nedorită a rațiunii, ea a ajuns să fie la modă în secolul al XVIII-lea. 
Ţara pe care şi-a ales-o a fost Anglia, unde lumea se plictisea mult, plictiseală 
atribuită uneori climei posomorite care predispunea la călătorii şi deci la 
nostalgie. Melancolia devenea un mod de manifestare, o modalitate de 
raportare la lume care vădea vidul şi insecuritatea din interiorul propriului eu: 
existența ajuugea lipsită de sens și de valoare: spleenul se generaliza la clasele 
fără ocupaţie din Anglia secolului al XVIII-lea. 

Melancolia exprima un eșec surd, mai mult sau mai puţin latent, al 
raționalităţii caracteristice secolului al XVIII-lea; ea va fi elementul constitutiv 
al contestării spiritului iluminist, contestare care va da naştere romantismului. 


Se consideră adesea că secolul Iluminismului este cel în care s-a născut psihologia; 
această afirmaţie exprimă de fapt apariția omului ca obiect şi izvor al cunoașterii. 
Noua metafizică este alcătuită din studierea naturii şi capacităţii spiritului, a minţii 
individului, studiu considerat premergător împărţirii cunoașterii în ştiinţe. Această 
metafizică, adică psihologia, a preocupat pe toți filozofii secolului: Locke invita la 
constituirea și la aplicarea ei încă din 1690, în Cuvîntul înainte la lucrarea Eseu asupra 
intelectului omenesc, unde el anunţa cu claritate şi precizie uimitoare ceea ce va 
însemna demersul psihologiei moderne: „De vreme ce gîndirea ridică omul deasupra 
tuturor fiinţelor sensibile şi îi oferă această superioritate şi acest ascendent pe care el 
le are asupra lor, sînt subiecte care, prin importanța lor, merită cu prisosință să ne 
dăm osteneala să le cunoaștem atît cît sîntem capabili de aceasta. Înțelegerea, 
asemănătoare ochiului, ne face să vedem și să ne dăm seama de toate celelalte lucruri, 
dar ea nu se vede pe sine. De aceea este nevoie de artă și grijă pentru a o așeza la o 
anumită distanţă și a face în așa fel încît să devină obiectul propriilor contemplări. 
Dar orice dificultate ar apare în găsirea modalităţii de a începe această cercetare și 
oricare ar fi lucrul care ne ascunde cu atîta putere nouă înșine, eu sînt sigur, cu toate 
acestea, că lumina pe care acest examen o poate răspîndi în spiritul nostru cunoașterea 
pe care am putea-o dobîndi din înțelegerea noastră ne vor da nu numai multă plăcere, 
dar ne vor fi de o mare utilitate în conducerea spre cercetarea multor altor lucruri“ 
(Essais sur l entendement humain, Paris, Vrin, 1972, p. 1). Această artă și grijă 
reprezintă psihologia concepută ca o punere la distanţă, o punere în stare de „a fi străin“ 
a omului față de el însuși. Așa cum observase Galilei, printr-un tur de forță, cosmosul, 
făcînd abstracţie de propria percepție, considerîndu-l exterior si independent de el 
însuşi, Locke a recomandat acest demers pentru spațiul mental, pe care trebuie să-l 
analizăm „punîndu-l în fața ochilor“ ca pe un alt obiect, exterior; acest tur de forță, 
mai exigent poate decît cel al lui Galilei, dar pregătit de acesta, reprezintă adevărata 
revoluție a secolului al XVIII-lea în ordinea gîndirii. 

Psihologia empiristă şi, mai ales, cea a lui Condillac, reprezintă istoricul constituirii 
înţelegerii; metafizica este o epistemologie genetică, ea nu poate cunoaște operațiile 
gîndirii decît recurgînd la o reconstituire istorică a genezei cunoștințelor plecînd numai 
de la senzaţii. Această explicare a gîndirii prin istoricul său nu poate fi cu adevărat 
empirică, în sensul că nici o experimentare nu poate oferi analizei aceste origini și 

dezvoltarea lor. Este vorba de o istorie conjuncturală, imaginată, neobservabilă, dar a 
cărei ipoteză este bazată pe observaţie. Acest caracter imaginar conferă omului din 
această psihologie o aparenţă de ficţiune: statuia lui Condillac reprezintă modelul a 
ceea ce este omul înaintea contactului cu lumea, dar nici un om nu este la nașterea sa 
o statuie. La fel, primul om, după Buffon, ale cărui lucrări au apărut în același timp cu 
cele ale Condillac (1749), nu reprezintă decît momentul zero al omului aşa cum este el 
astăzi, dar nimic nu poate valida ipotezele lui Buffon. Istoria explică prezentul, dar ea 
nu este în esenţă decît ipotetică, reconstruită. Imposibilitatea de a experimenta asupra 
unei istorii care nu se poate repeta ridică o problemă, pe care o va întîlni un secol mai 
tîrziu Darwin (vezi p. 95 şi urm.) prezentînd o versiune a evoluţiei speciilor, versiune 
care nu este decit teoretică, în sensul în care ea nu e direct observabilă; aceeași problemă 
o va întîlni și Skinner: istoria individului, ca și cea a speciei, nu are loc decît o dată, 
şi aceasta, mai ales, cînd este concepută ca fiind în întregime determinată de mediul 
înconjurător, de vreme ce acesta este variabil: cînd istoria este, dimpotrivă, concepută 
ca fiind determinată de factori stabili, patrimoniul genetic, de exemplu, ea „se repetă“ 
și devine atunci o geneză. 

Pentru a depăși această problemă, fiecare a perceput că Maupertuis, filozoful francez 
enciclopedist care prezida Academia de Științe din Berlin, propunea recurgerea la expe- 
rimentarea reală pe copiii crescuți în afară de orice contact, experienţe care, din fericire, 
se pare că nu au fost realizate (proiect coerent cu preocuparea obișnuită pe atunci pentru 
copiii sălbatici, care făceau obiectul a numeroase povestiri, sau cu preocuparea pentru 
educaţia surdomuțţilor sau, în sfîrşit, cu romanele asupra vieţii sălbatice, cum ar fi 
Robinson Crusoe, care apărea în 1719). 

De asemenea, filozofia empiristă suscită opoziții și pentru că omul Iluminismului 
nu este decît o abstracţie. 


Omul romantic 


Psihologia secolului al XVIII-lea nu este numai o psihologie a omului 
Iluminismului, a unui subiect „epistemic“ (pentru a relua un adjectiv care 
califică astăzi subiectul psihologiei piagetiene — vezi vol. HD). Oamenii 
secolulul al XVIII-lea sînt, ca toți ceilalţi, reali, concreți, iar psihologia 
empiristă, raţională, nu permite explicarea existenţei lor. 

Desigur, această psihologie — și tocmai în aceasta constă aportul său decisiv 
și ireversibil — a permis să se pună în evidență faptul că fiecare om este un 
individ, un subiect care nu mai e supus ordinii transcendenţei divine, care nu 
mai e o parte a acestei ordini. Omul secolului al XVIII-lea a devenit, datorită 
aspirațiilor spre un individualism democratic şi controlat, sursa dreptului, după 
cum afirma, la sfîrșitul secolului, Declarația Drepturilor Omului. Această 
înscăunare, pregătită încetul cu încetul încă din secolulul al XIV-lea, era 
condiția indispensabilă a unei psihologii: rațiunea, conştiinţa individuală, 
capacitatea de înțelegere nu puteau deveni obiecte de studiu decît cu condiția 
ca un individ, entitate autonomă și sursă pentru el însuși, să poată fi considerat, 
privit din exterior, așa cum preconiza Locke. 

Această psihologie a avut, în același timp, o virtute politică decisivă: un 
om prețuiește cît și celălalt, omul este un individ, adică un exemplar carac- 
teristic unei specii, avînd valoare universală: rațiunea este lucrul cel mai 


răspîndit din lume, cu condiţia ca o educație luminată să o declanșeze în 
fiecare. 

Rațiunea în Epoca Luminilor este universalizantă şi deci extraordinar de 
eliberatoare: progresul său trebuie să anunţe sfîrșitul aristocraţiilor bazate 
pe legături de sînge și al puterii moştenite de la strămoși. La naștere un 
individ este liber în sensul că nu îi este rezervat dinainte nici un loc în so- 
cietate. Egalitatea între oameni se află la capătul acestui drum și toți 
europenii înțeleg să-l urmeze. , l 

Dar universalitatea, egalitatea se plătesc : ele duc, inevitabil, la naşterea unei 
revendicări a acestor „euri“ brusc promovate la demnitate, la existență: fiecare 
îşi resimte drepturile, și unul dintre acestea este acela de a fi unic, de a fi inat 
drept el însuși şi nu drept altcineva; „Eu este altcineva“, dar nu numai. Jean- 
Jacques Rousseau este unul dintre primii care a exprimat, în Confesiuni, această 
revendicare, această tresărire în faţa pretenţiei de a-i reduce pe toţi la un 
subiect rațional, cunoscător; el îşi începea lucrarea printr-un motto revelator: 
„intus et in cute“, adică „înăuntru şi pe sub piele“. Interiorul corpului, invizi- 
bilul rămîne pentru fiecare intimitatea sa, supusă numai regulilor sale şi astfel 
protejată, păstrată intactă în acest refuz de a fi asimilată, digerată, topită în 
universalismul Iluminismului (vezi caseta 7). 


CASETA 7 


Putem face o paralelă între începutul Confesiunilor lui Rousseau şi un text al lui 
B. F. Skinner. DEEN 

Rousseau scrie: „Încep un proiect care n-a avut model și a cărui alcătuire nu va 
fi în nici un caz imitată. Vreau să arăt semenilor mei un om în tot adevărul naturii 
sale; şi acest om voi fi eu. J ` 

Numai eu. Eu sînt acela care îmi simt inima şi cunosc oamenii. Nu sînt asemenea 
nici unuia dintre cei pe care i-am văzut; îndrăznesc să cred că nu sînt la fel cu nici 
o fiinţă din cîte există. Dacă nu valorez mai mult, cel puțin sînt altfel. Dacă natura 
a făcut bine sau rău spărgînd tiparul în care m-a aruncat, aceasta nu se va putea 
judeca decît după ce voi fi descifrat. DEP ` 

(...) M-am arătat așa cum sînt; demn de dispreț şi josnic, dacă am fost astfel, 
bun, generos, sublim, dacă am fost așa; mi-am dezvăluit interiorul aşa cum l-ai văzut 
tu însuți. A fi etern înseamnă să adun în jurul meu mulțimea nenumărată a seme- 
nilor mei; fie că îmi ascultă confesiunile, fie că gem din cauza josniciilor mele, fie 
că roşesc datorită slăbiciunilor mele.“ (Les Confessions, vol. I, Paris, Librairie générale 
française, p. 5 şi 6.) Ee 

Iar B. F. Skinner scrie: „Este extrem de important ca o ştiinţă a comportamen- 
tului să înfrunte problema universului individual. Ea o poate face fără să renunţe la 
poziția fundamentală a behaviorismului (...) O știință adecvată a comportamentului 
trebuie să țină seama de evenimentele care au loc în planul lăuntric al organismului, 
sub piele, dar nu în calitate de mediatori fiziologici ai comportamentului, ci ca parte 
componentă a comportamentului însuși. Ea poate să trateze aceste fenomene fără să 
presupună că sînt de o anumită natură sau că nu se lasă cunoscute decît prin mijloace 
speciale. Pielea nu e o „graniță“ atît de importantă. Evenimentele publice și eventual 
individuale au aceleaşi tipuri de dimensiuni fizice.“ (L'analyse experimentale du 
comportement, Bruxelles, Dessart, 1971, p. 229-300.) Ke ` 

Astfel, Skinner are pretenţia să integreze în behaviorismul său exact ceea ce 
Rousseau, în Confesiunile lui, credea că scoate în afara analizei psihologice. 

„Sturm und Drang “ sau premisele germane ale romantismului 


O mișcare de revoltă 


Revolta s-a organizat, mai întîi, împotriva Iluminismului ca sistem de 
guvernare, ca instrument de exercitare a puterii: contra Prusiei lui Frederic 
al Il-lea. Această „nemulţumire“, care anunța o criză mai profundă ce va 
marca Europa, a început în anii 1770 şi s-a exprimat, mai întîi, contra impe- 
rialismului gîndirii franceze (şi al limbii franceze)... e cazul lui Herder, elevul 
lui Kant la Königsberg, care a publicat o lucrare despre cîntecul popular 
german, sau al lui Goethe, care glorifica specificul gotic (deci german) al 
catedralei de la Strasbourg. Arma cea mai la îndemînă împotriva imperialis- 
mului francez era naționalismul german. 

Ceea ce susțin membrii mișcării Sturm und Drang este tocmai preponderența 
sentimentului față de rațiune; poziție apropiată de cea a lui Rousseau sau chiar 
a lui Diderot (pentru care pasiunile sînt cele care alimentează înțelegerea), dar 
într-o versiune mai combativă. Ei își adaugă influenţa (Care atunci nu avea o mare 
amploare) aceleia a pietismului: unii opun rațiunii sentimentul, alții credinţa. 

De fapt, această reacţie, în aparență fără consecinţe importante la scara 
societăţii, exprimă o strîmtoare economică și socială care nu atinge încă decît 
provinciile bogate din vestul și sudul Germaniei, care sînt prea populate și 
unde nu oricine are mijloacele de a aspira la acel statut, la acea fericire la 
care filozofii iluminiști i-au dat dreptul; aceşti tineri derutați se revoltă mai 
degrabă împotriva puterii locale, împotriva unor privilegii care persistă, decît 
împotriva unei filozofii. Iar atunci cînd îşi găsesc un rol în societate (Goethe 
devine ministru, Herder superintendent), mînia lor dispare. Criza anunţată 
încă nu izbucnise. 


Autobiografia ca psihologie 


Alianţa pietismului cu această mişcare de revoltă a produs lucrări deosebit 
de revelatoare, ca cele ale lui Karl P. Moritz. Acest predicator mistic, bolnav 
închipuit perpetuu, care a traversat pe jos Germania, Anglia şi Italia înainte 
de a muri de tuberculoză, la 36 de ani (în 1793), a fost fondatorul primei 
reviste de psihologie: Revista pentru cunoașterea experimentală a sufletului 
(a apărut timp de 10 ani, din 1783 pînă în 1793). Ca şi alte numeroase reviste 
care apăreau la acea epocă în Germania, revista lui Moritz a participat la 
mișcarea Popularphilosophie, o filozofie avînd ca scop popularizarea 
cunoștințelor filozofice. 

Această revistă, ca şi celelalte lucrări ale lui Moritz, demonstrează preocu- 
parea pentru explorările psihologice, pentru toate aspectele experiențelor 
personale, inclusiv aspectele patologice. Este vorba de numeroase observaţii 
clinice, texte autobiografice, eseuri asupra memoriei, relatări de vise: tot ceea 
ce, după Moritz, poate să conducă la înțelegerea particularităților umane. 

Parale] cu această revistă, ce se adresa unui public larg, Moritz publica, la 
data la care Rousseau îşi publica Confesiunile, o povestire autobiografică, Anton 

Reiser. Pietismul, la care Moritz aderase, l-a învăţat să se întoarcă spre sine însuși, 
spre interior, pentru a căuta acolo adevărurile despre Dumnezeu. Ceea ce Moritz 
căuta în el însuși, prin autoobservaţii scrupuloase, este de fapt sursa propriilor 
sale slăbiciuni şi greșeli. Opera lui Moritz, ca şi cea a lui Rousseau, e martora 
acelei perioade în care literatura intimă înceta treptat să mai reprezinte căutarea 
lui Dumnezeu, pentru a deveni căutare de sine. Intimitatea încetează să mai 
fie ceea ce era pentru Sfîntul Augustin, un mijloc sacru de acces spre 
Dumnezeu, ea se „desacralizează“, se „secularizează“ ; dintr-o modalitate de 
investigare religioasă, întoarcerea spre sine devine o modalitate de cunoaștere 
psihologică. Autobiografia devenea un gen la modă (Restif de la Bretonne îşi 
publica, de exemplu, autobiografia, între 1794 şi 1797) ca mărturie mai mult 
sau mai puţin îngăduitoare asupra umanităţii, asupra diversităţii infinite a oame- 
nilor. Această mărturie afirmă primatul singularului asupra generalului. 


Atitudinea romantică 


O antifilozofie 


Caracteristica unificatoare a romantismului constă în faptul că este o 
atitudine fără a fi un sistem filozofic. Putem să-i cercetăm cauzele și să-i 
descriem caracteristicile, să-i numim pe cei care o promovează, dar nu putem 
să prezentăm romantismul ca un ansamblu de texte filozofice, pentru că el 
este tocmai un protest contra filozofiei. De aceea, adesea e considerat drept 
un ansamblu de opere de artă, drept o școală „estetică“. Şi dacă această 
atitudine se exprimă prin poeme, fugi și romane, e pentru că limbajul filo- 
zofiei epocii sale, în mod obligatoriu rațional, nu o poate exprima. Roman- 
tismul înseamnă tresărirea iraționalismului la sfîrşitul secolului al XVIII-lea: 
omului iluminist, savantului filozof romanticii îi opun fața ascunsă a omului 
cu o conștiință adormită. 

Mișcarea s-a dezvoltat pornind din Germania, o dată cu publicarea revistei 
Athenaeum, între 1798 şi 1800, de către frații Schlegel. S-a răspîndit repede în 
țară, apoi în Anglia și în Franța, dar sub forme destul de diferite. In Germania 
secolului al XIX-lea, mișcarea romantică se va întări după cuceririle napo- 
leoniene care fac să renască sentimentul antifrancez. Ea va alimenta prin urmare 
poziţii clar naționaliste, va glorifica limba și cultura poporului german. Deruta 
de la Jena și ocupaţia napoleoniană vor provoca un avînt extraordinar al acestei 
literaturi de tip Volkgeist (spirit național), literatură a sufletului națiunii germane. 
Toate aceste concepte vor constitui, în cursul secolului al XIX-lea, o formă de 
alienare a individului, care se va defini prin apartenența sa culturală și chiar 
rasială; deposedat de conștiință, omul devine astfel sediul în care „ceva“ 
(inconştientul, națiunea, Dumnezeu...) vorbește în el, în locul său. 


Somnul conștiinței 
Romanticii au contestat atotputernicia rațiunii și au afirmat existența unor 


forțe viguroase, inaccesibile cunoașterii raționale şi conştiinţei. Aceste forțe 
acționează în afara sferei cunoaşterii sensibile, fără ca individul să conştien- 

tizeze acest lucru și, pentru a le cunoaște, este chiar preferabil să renunţe la 
o conştientizare deplină. Acest abandon al conștiinței, care nu înseamnă și un 
abandon al sufletului, prezent pretutindeni, încurajează o căutare a adevărului 
în actul de a te abandona inconștientului. Somnul conștiinței permite 
sepale la unirea fundamentală a tuturor „bucăţilor de suflet“ într-un 
otaiorgaânismus, organismul pi i ici 

STEE g gigant care alcătuieşte, pentru romantici, 

Aceste binefaceri ale somnului se exprimă în tema nopții care îi inspiră 
pe poeți și muzicieni: nu în lumină, ci în obscuritate se obţine comuniunea 
cu adevărurile universale. Noaptea reprezintă moartea, visele, reveriile. Dacă 
moartea reprezintă dispariția corpului, ea permite sufletului comuniunea 
completă cu tenebrele, și cimitirele devin locuri predilecte de meditaţie 
nostalgică. Moartea este seducătoare pentru că ea înseamnă ruperea conti- 
nuității conștiinței individuale, dar și întoarcerea în comuniunea inconștientă 
a sufletului, care este eternă. Noaptea mormântului devine lumină ; de asemenea 
şi somnul, care ne deschide porțile visului. Visul, căruia controlul critic al 
înțelegerii nu-i poate impune nimic, lasă să se exprime ceea ce veghea reduce 
la tăcere. Concepției raționaliste asupra visului ca nonsens, romantismul îi 
opune pe aceea a visului ca manifestare cu un sens mult mai profund, mai 
adevărat decît acela al existenței lucide. Visele se scufundă în inconştient 
chiar dacă, o dată treziți din somn, noi nu înțelegem sensul acestor vise 
dispărute la lumina conștiinței. 


Somnul rațiunii 


„Eul, instituit de filozofia empiristă, dar eliberat acum de controlul con- 
Științei, devine o forță incontrolabilă. Dacă absenţa rațiunii devine o posibilă 
sursă de adevăr, lipsa de rațiune, cu cortegiul său de nebunii și devieri pretinde 
să preia comanda Și inspiră opere precum cea a lui Sade, în care durerea Și 
moartea devin sublime. Relaţia socială (văzută ca un contract încheiat între 
indivizi pentru a trăi în societate) tindea să se desființeze din moment ce armo- 
nizarea artificială a intereselor (a eurilor) individuale limita prea mult liber- 
tatea fiecăruia prin libertatea celorlalți. Acel „contract“ permitea o distincție 
decisivă între viața în societate, reglementată prin respectivul contract Și viața 
particulară, intimă, reglementată de individul însuși și care se supune regulilor 
rațiunii. Aceste obstacole sînt intolerabile pentru romantici, care deschid calea 
descătușărilor și freneziei. De exemplu, violenţa li se pare, în mod natural 
înscrisă in inima omului şi poate să-l dirijeze cel puțin la fel ca şi capacitatea 
sa de înțelegere. Romanticii fac legămînt de lipsă de rațiune şi, pentru a se 
elibera de alienarea empiristă față de legile rațiunii, ei se lasă pradă unei 
subiecti vități necontrolabile şi unei alienări mentale. 

Oamenii care exprimă revendicarea subiectivității nu exercită decît uneori 
funcții stabile, ca cea de profesor, funcție care le-ar permite să elaboreze opere 
pe termen lung, opere ca cele ale lui Condillac sau Hume. Ceea ce îi define te 
ca romantici este inadaptarea, marginalizarea: ei nu sînt nici taţi de familie 
nici militanți și nici filozofi. Sînt prea exaltaţi, în permanenţă instabili, cel 

mai adesea melancolici şi ipohondri. Unii, precum Hölderlin, sînt reduși la 
tăcere de nebunie, alții, ca Novalis, mor prematur; de asemenea, unii se 
sinucid, ca Nerval şi Kleist. Absenţei unui sistem filozofic îi corespund vieţi 
marcate de eșec; au existat, desigur, și excepții notabile. 
Este deci imposibil să se vorbească de o psihologie propusă de romantici, aşa cum 
vorbim despre o psihologie a empiriştilor; dar, în afara faptului că unii romantici au 
produs texte care prezentau concepții psihologice, romantismul a influențat ca atitudine, 
prin apărarea iraționalului la om, evoluția psihologiei. 


Cunoaşterea sensibilă nu este adaptată la cunoașterea lumii 


Aceşti bărbaţi, care aveau 30 de ani între 1790 și 1800, erau legaţi de tra- 
diția mistică germană, tradiţie care se regăsea la numeroase secte religioase. 
Pietismul, grijuliu cu ordinea și disciplina, era împins în planul al doilea, în 
beneficiul grupurilor secrete, avînd practici înrudite cu cele ale lojilor maso- 
nice, copleşite, la acea epocă, de rituri misterioase şi complicate. Aceste grupuri 
se reuneau în speranța studierii simbolurilor şi formelor mai mult sau mai 
puțin magice şi găsirii în ele a revelaţiei secretelor. În speranţa mai profundă, 
fără îndoială, de a găsi soluţii, chiar nesăbuite, pentru „marasmul“ social care 
se răspîndea ai părea să lovească orbește, ele se întorceau spre credință, spre 
vrăjitorie, spre atingerea miracolului pentru a ieși din mediocritate. De vreme 
ce Aufklärung nu îşi ţinuse promisiunile de progres social, era necesar să se 
caute soluții individuale și chiar cei care primiseră învățătura iluministă 
începeau să se îndoiască de soluţiile care propuneau raționalitatea. Senti- 
mentul, intuiţia deveneau tot atîtea surse de adevăr ca şi inteligenţa, şi aștep- 
tarea miracolului s-a transformat repede în tendința de a vedea pretutindeni 
semnele care îl anunțau. Orice lucru putea deveni, astfel, un mesaj de la 
Dumnezeu care trebuia interpretat. 

Ne amintim că în Evul Mediu se generalizase convingerea conform căreia realitatea este 
alcătuită din semne trimise de creator și cunoaşterea înseamnă interpretarea acestor 
semne. Aceasta era însoţită de o alta conform căreia lumea este animată de forțe obscure, 
oculte, prezente pretutindeni (pe care expertul alchimist medieval are darul să le manipu- 
leze). Această convingere o regăsim şi astăzi, după atîtea „transmutări“, în psihologia 
cognitivă sau în psihanaliză, unde cunoașterea nu poate proveni decît din interpretarea 
fenomenelor observate; aceste curente contemporane sînt, în parte, moștenitoare ale 
acestei tradiții care trece prin romantism. 


Vedem răspîndindu-se practicile de interpretare și certitudinea, contrară 
celei empiriste, care vedea în cunoașterea sensibilă mai mult un filtru ce 
ascunde şi distorsionează realitatea decît unul care oferă acces la ea. Lumea 
în manifestare, perpetuă, nu e decît palida expresie a unei lumi mai adevărate, 
profunde, latente; „nonvizibilul“ trimite semne. 

Sfîrşitul secolului al XVIII-lea vedea înmulțindu-se „iluminaţii“: pentru 
iluminism (vezi R. Bacon, p. 20), unii primesc o lumină interioară care le 
facilitează înțelegerea imediată a lumii, revelația lui Dumnezeu; este exact 
inversul Iluminismului care lumina lumea din exterior. 

„Totalorganismus“ și unitatea naturii 


Simţul interior, intuiţia, mai degrabă decît rațiunea, oferă acces la o lume 
mai adevărată; mai precis, el permite, pentru romantici, sentimentul că totul 
se unește într-un organism gigantic incluzîndu-l pe Dumnezeu, natura 
animată și inanimată, pe toţi oamenii. Romantismul s-a afirmat ca un 
monism, opus bineînțeles monismului lui La Mettrie ; aici nu există frontieră 
între interior și exterior, iar sufletul conţinut „sub piele“ nu este decît o 
parte a totalităţii. In virtutea acestui lucru, obiectele inanimate au un suflet 
poeţii se adresează lacurilor sau arborilor. Diverse lucrări, apărute în această 
epocă, precum Von der Weltseele de Friedrich W. Schelling (1798), prezentau 
creaţia întreagă ca fiind schimbată de forțe identice în toate regiunile sale, 
căci Dumnezeu a dat formă unei lumi armonioase : microcosmosul şi macro- 
cosmosul sînt omogene, analoge, izomorfe (această convingere, care provine 
din filozofia neoplatoniciană, antrenează practici precum astrologia: de 
vreme ce există o analogie, studiul macrocosmosului, al astrelor, relevă 
adevăruri privind microcosmosul, lumea oamenilor). Întoarcerea spre sine, 
introspecţia, ne permite să ne regăsim legăturile originale cu cosmosul; 
simțul interior înseamnă studiul naturii şi al lui Dumnezeu, de vreme ce 
închidem în noi întregul univers: cunoaşterea naturii reprezintă deci 
cunoaşterea lui Dumnezeu. 


Filozofia naturii și nașterea gîndirii biologice 


Pe această bază, curentul romantic va produce Naturphilosophie, filozofia 
naturii, care însemna studiul forțelor (mai mult sau mai puțin vizibile) care 
O parcurg, precum electricitatea, magnetismul, forța vitală. De fapt, roman- 
tismul, ca răspuns la concepțiile mecaniciste, a promovat o abordare viralistă. 
Deja pentru Paracelsius, terapeut german al Renașterii, funcţiile vitale nu 
se impacă cu determinismele materiale. La întrebarea fundamentală de a şti 
în ce constă specificitatea vieţii, G. Stahl, creștin de inspirație pietistă 
chimist și medic care a predat la Halle, a răspuns prin ceea ce el numea un 
„Organism“, sau vitalism, care exprimă o Tuptură radicală între ordinul 
material şi ordinul vital, între fizică și ceea ce se numea atunci medicină. 
Indiciul vieții este tonusul, impulsia. Albrecht von Haller, și el un spirit 
religios, profesor la Göttingen, a extras din această noțiune vagă de toni- 
citate pe aceea de iritabilitate, pe care o va explica mai clar: o fibră nervoasă 
vie reacţionează la o excitație exterioară contractîndu-se şi micșorîndu-se 
cu atît mai mult cu cît excitația este mai puternică. Această „iritație“ trezeşte 
în conștiință o impresie de durere sau de plăcere: sensibilitatea. Lucrările 
lui von Haller au cunoscut o mare popularitate în toată Europa şi au fost 
folosite de romantici pentru a înțelege numeroase fenomene vitale printre 
altele chiar propria lor instabilitate, oscilările lor între absența iritabilității 
ȘI excesul de sensibilitate. 

„Aceste lucrări și-au găsit mulţi adepţi în Scoţia, la Edinburgh, unde 
William Cullen și John Brown aplicau conceptul de iritabilitate la totalitatea 

sistemului nervos; ei au reformat, în parte, nosologia psihiatrică: Cullen, 
creatorul termenului de „nevroză“, a emis ipoteza că tonusul oscilează între 
exces (spasmul) şi lipsă (atonia); Brown a adus o precizare, distingînd stări 
sau persoane stenice, prea excitate, şi astenice, care reacționează puţin, 
sănătatea fiind concepută ca o stare de echilibru. 

Insistența romanticilor de a se preocupa de conceptele care rezistaseră 
concepțiilor mecaniciste, precum cel de viață, a determinat efectuarea unor 
studii și elaborarea unor lucrări care nu mai puteau depinde de fizică şi care 
depășeau practica medicală. Naşterea unui domeniu de studiu care se auto- 
nomiza reclama și o denumire. El și-a găsit un nume la începutul secolului 
al XIX-lea: biologia. 

Astfel, datorită filozofilor Naturii, biologia s-a constituit şi a rămas aceeași 
disciplină unitară de studiu al fenomenului global al vieții, reunind în concepții 
teoretice datele aduse de subdiscipline. 


Romanticii și magnetismul animal 


Un bărbat a exercitat o influență deosebit de importantă în acest domeniu: 
Franz A. Mesmer. Născut în 1734, a devenit medic la Viena în 1766, datorită 
tezei „Despre influența planetelor asupra corpului omenesc“, teză în care 
el a prezentat o idee fundamentală, pe care o va dezvolta ulterior: există o 
forță, purtată de un fel de fluid, care pătrunde în univers și se menţine 
pretutindeni; corpurile animalelor sînt receptive la ea, e vorba de magne- 
tismul animal. Această convingere l-a determinat să folosească o terapeutică 
deosebită: astfel, în 1774, i-a dat să înghită unei paciente, suferind de 
„tulburări nervoase“, un preparat pe bază de fier. Succesul lui este destul 
de greu de apreciat în ceea ce priveşte tulburările în discuţie, dar renumele 
lui Mesmer a crescut şi l-a adus la Paris în 1778. Apreciat de înalta socie- 
tate a aristocraților, el a organizat ședințe colective, în timpul cărora cufunda 
pînă la douăzeci de persoane (adesea femei) într-un hîrdău și le aplica șocuri 
magnetice, considerate salvatoare; unii bolnavi se considerau vindecaţi, se 
atașau de Mesmer, acest bărbat impozant, cu o carismă incontestabilă, care 
a sfîrșit, de altfel, prin a-şi ignora adulatorii, pentru a nu-și folosi decît 
magnetismul. Aceste practici, care i-au adus lui Mesmer onorarii apreciabile, 
dar și gelozia confraţilor, au provocat indignarea unor savanţi, care au ajuns 
să polemizeze cu el în piața publică şi să obțină de la guvernul regal, în 1784, 
constituirea a două comisii de anchetă; una compusă din membri ai Acade- 
miei Regale de Medicină, cealaltă din membri ai Academiei de Științe și ai 
Facultăților de Medicină, printre care Lavoisier, Bailly şi Franklin. Conclu- 
ziile lor au fost negative: practica lui Mesmer nu era o terapeutică; el a 
trebuit să părăsească Parisul. 

Romanticii germani au acaparat concepțiile lui Mesmer, folosind magne- 
tismul ca terapeutică şi, mai ales, menținînd ideea că există în materia vie un 
principiu, nişte forțe care rezistă explicației mecaniciste. 

De fapt, medicina oficială, cea a luminismului, raționalistă și mecanicistă, 
nu a putut găsi ceea ce căuta, să cunoască determinismele mecanice ale acestei 

forțe, înrudită cu electricitatea, nici nu a ajuns să pună în evidență realitatea 
sa fizică; ei au considerat-o deci o pură imaginaţie. 

Lucrările lui Mesmer şi cele ale posterității romantice au pus în evidență 
faptul că pot exista boli fără leziune, care sînt boli adevărate și nu escrocherie. 
De asemenea, lucrările lui Mesmer pot fi considerate ca fiind preistoria 
cercetărilor asupra isteriei. 


Răspindirea mesmerismului și recurgerea la hipnoză 


Unul din discipolii lui Mesmer, A.-M.-]. de Puys6gur, a continuat cerce- 
tările asupra „somnului magnetic“, evitînd recurgerea la orice fluid şi 
exprimînd numai necesitatea voinței magnetizatorului ; el a publicat, în 1784, 
o lucrare care insista asupra naturii patogene a secretelor de care bolnavii nu 
se eliberează decît în timpul acestui somn, pe care el îl compara cu un 
somnambulism artificial; de asemenea, el a declarat că obținuse de la acești 
pacienți o descriere completă a „dezordinilor“ lor, previziunea evoluţiei bolii 
și tratamentul ce urma să le fie aplicat. 

Revoluţia a dorit să pună capăt acestor practici şi l-a închis pe Puys6gur 
pentru doi ani; la data morţii sale, în 1825 (ziua încoronării lui Carol al X-lea 
la Reims), avea totuși discipoli, convinși cu toții de influența spiritului 
asupra bolilor corpului și de ireductibilitatea psihicului cu fizicul. Abatele 
Faria, de exemplu, a predat, începînd cu 1810, magnetismul și a promovat 
o tehnică nouă: el își așeza bolnavul într-un fotoliu, îi cerea să se uite fix 
la o mînă şi îi ordona, cu succes spunea el, să doarmă; Deleuze, în ceea 
ce-l privea, dorea să promoveze o abordare științifică a magnetismului și să 
o debaraseze de orice idee de supranatural. Preceptele lor vor fi reluate, 
printre altele, de Li6bault, apoi de Bernheim în momentul fondării Școlii 
de la Nancy (1879). 

De-a lungul întregului secol, știința oficială franceză, Academia de Științe 
nu au recunoscut niciodată lucrările acestor pseudomedici. Dezvoltarea 
magnetismului a fost extrem de lentă și în Anglia, ca și în Scoţia; James 
Braid a fost cel care a înlocuit termenul de somn magnetic cu cel de hipnoză; 
Anglia a fost țara în care se vor încerca primele operaţii sub hipnoză, fără 
anestezie. 

Bineînţeles, situația era foarte diferită în Germania, unde universitățile s-au 
interesat imediat de magnetism şi unde au fost înființate cîteva catedre de 
mesmerism. Romanticii foloseau magnetismul nu numai cu titlu de terapeutică, 
dar și în tentativele lor de metafizică experimentală; ei vedeau în luciditatea 
extremă a magnetizaţilor un moment de contact cu Sufletul lumii. 


Ceea ce anunța epistemologia romantică era descalificarea conştiinţei psihologice ca sursă 
a adevărului. Ea dădea prioritate concepțiilor străine de cele specifice psihologiei 
empiriste, dar strîns legate de ea: cînd psihologia empiristă enunţa un ansamblu de 
cunoștințe despre capacitatea individuală de înţelegere ca efect al cunoașterii sensibile, 
curentul romantic se amuza și arăta vanitatea unor astfel de iluzii, denunțînd caracterul 
lor reductor; el bănuia, din contră, că adevărurile nu sălășluiesc decît în inconştient, că 
pentru a le descoperi e nevoie să se renunţe la conștiința individuală. Din secolul 

al XVIII-lea, psihologia va avea două fațete: una luminoasă şi rațională, care insistă ca 
esențialul obiectului său de studiu să constea în ceea ce este vizibil, observabil, şi o 
alta sumbră, pe care numai efortul de interpretare permite să o întrevedem, biet care 
îşi ascunde adevărurile în profunzimea unei singularități. Unitatea psihologiei nu se 
poate realiza atîta timp cît dăinuie opoziția — dorită și dintr-o parte şi din cealaltă şi 
aparținînd psihologiei, aşa cum două fețe ale unei monede formează acea monedă — 
dintre latent şi manifest, dintre conştient şi inconştient (în sens larg), dintre general şi 
individual; pentru romantici, de altfel, absenţa unităţii psihologiei nu schimbă nimic din 
profunda unitate a omului. Numai o depășire a psihologiei ca abordare a omului, adică 
dispariția ei ca disciplină, ar putea veni de hac acestei iremediabile divizări. 


V 


Mostenrea Iluminismului: 
omul ca cetățean 


Revoluția franceză a produs o ruptură în modul de a gîndi despre lume. 
Aceasta s-a întîmplat nu numai în Franța, ci în toată Europa și în Statele Unite 
(fără îndoială, țările germanice sînt cel mai puțin afectate). Ea a fost o frontieră 
decisivă între două regimuri, cel vechi Și cel nou, între două lumi, între două 
ere, așa cum fusese Reforma. Revoluţionarii francezi se găseau sub proiec- 
torul istoriei, sub privirea admirativă, pasionată, neliniştită a intelectualilor 
europeni, care vedeau realizîndu-se astfel, în mărime naturală, într-o experienţă 
reală şi concretă, spaţiul mental al Iluminismului. Proiectul acestora va fi 
judecat pe măsura reușitei întreprinderii revoluţionare ; francezul devine omul 
nou, cetăţeanul, fiind produsul secolului precedent: strălucirea sa trebuie să 
ateste puterea și validitatea proiectului filozofic; oricare ar fi rezultatul, fie 
că aceşti oameni ajung sau nu să formeze un alt regim supus exigenţelor 
Iluminismului, nimic nu va mai fi ca înainte: 1789 a fost o ruptură. 

In 1791 eșecul a fost de netăgăduit: acești oameni, purtaţi de istorie și 
conduși de rațiune, se lovesc de contradicţiile cotidiene, contradicții pe care 
nu le pot depăși; ei nu reușesc să domine o realitate socială, în fiecare zi alta. 
In final, iraţionalul Terorii o va răpune, iar pe ei îi va strivi. Tribunalul și 
ghilotina înlocuiesc contractul social. 

` Moștenitorii Iluminismului îl vor susține atunci pe Bonaparte, atîta timp 
cît planurile sale vor rămîne ascunse; ei vedeau în el continuatorul liberal, 
luminat, care ar fi putut frîna alunecarea istoriei. Dar, deși Bonaparte nu a 
reinstaurat vechiul regim, el s-a încoronat ca împărat catolic, a recreat o aristo- 
craţie a noilor privilegiați și a pus la picioarele Marii sale Armate o Europă 
consternată de acest tiran, Europă care va face uneori din el, mai tîrziu, modelul 
unui mare erou romantic. 

Chiar și după domnia sa, Napoleon a reușit să reducă Franţa la tăcere : între 
1815 și 1830 —1840, intelectualii francezi au tăcut pentru că le-a trebuit timp 
să înțeleagă ce a însemnat Revoluţia și Teroarea şi pentru că adevărata lor 
aspirație, Republica, fusese înăbușită. În această sinuozitate, indivizii (francezi 
dar și europeni, la fel de marcați de Revoluţie şi de urmările ei) se vor întoarce 
către ei înșiși mai mult decît către societate, vor aștepta reușita socială din 
propriile ambiţii și din munca lor şi nu din rangul social sau din filozofie. 
Fiecare poate și trebuie să-și asume propriul destin; personalitatea este arma 

acestor cuceriri. Convingerile acestea se vor adăuga moştenirii iluministe 
pentru a alcătui dinamica republicană care se va revigora şi va anima secolul 
al XIX-lea. Idealul democratic al unei societăți fără caste și ordine, care 
garantează accesul tuturor la funcţiile publice, absenţa priorităţilor, onorurilor 
şi prejudecăţilor, acest ideal deci se va naşte din această dinamică. 

Din jocul liber al intereselor individuale, propovăduit de republicanii liberali, 
adepţi ai principiului „laissez-faire“ și ai nonintervenţionalismului statului, 
trebuie să se nască interesul general, grijă majoră a gînditorilor republi- 
cani; tendința radicală va susține, din contră, că statul, prin intermediul arti- 
ficiilor juridice (artificialism), trebuie să intervină pentru a regla, a administra 
jocul intereselor individuale. Aceste două tendinţe, liberală și radicală, se vor 
opune în formarea unei ideologii republicane în secolul al XIX-lea, şi vom 
vedea, de exemplu, radicali englezi, prieteni ai Revoluţiei, oferindu-și serviciile 
de legislatori şi reformatori republicii care urma să se nască (vezi p. 77). 

Filozofia care se va naște în sînul acestei ideologii este pozitivismul, în 
versiunea sa engleză și franceză, convingerea că oamenii acestui secol erau 
destul de însemnați pentru a se lipsi de orice transcendență; omul înceta să 
mai fie obiectul, instrumentul forțelor care îl depășeau, el era actorul propriei 
existenţe ` devenea un cetățean. Republica pozitivistă trebuie să se debaraseze 
de orice recurgere la forțe superioare, transcendente, şi se angajează deci într-o 
luptă anticlericală, care este suficientă uneori pentru a o caracteriza. Teologia 


„trebuia să părăsească scena și după ea metafizica. Libertatea de gîndire trebuie 


să nu aibă nici un obstacol și numai știința reprezintă cunoașterea adevărată 
care poate dirija acţiunile oamenilor. 

Pozitivismul filozofic a triumfat în timpul celei de-a treia Republici a lui 
Jules Ferry. El s-a aliat în acest scop cu o altă mișcare hotărîtoare pentru 
formarea ideologiei secolului al XIX-lea: mișcarea francmasonă. Supraveghe- 
rea polițienească, exercitată în timpul perioadei napoleoniene și continuată 
în timpul Restauraţiei (1815-1830), a favorizat constituirea societăţilor secrete 
şi, mai ales, a lojilor masonice; aceste loji masonice recrutau, mai mult ca 
înainte, elemente ale burgheziei mici şi mijlocii anticlericale ; de aceea franc- 
masonii au fost printre primii care au creat şcoli laice libere (Jean Macé, 
militant francmason, a fost cel care a pus bazele Ligii pentru învățămînt). 
Legăturile lor cu lupta republicanilor pozitiviști se întăriseră la sfîrşitul 
secolului: de exemplu, Littré, scriitor și om politic pozitivist, a intrat, ca şi 
Jules Ferry, în loja Clémente Amitié. 

În aceste loji masonice, un fel de cluburi unde se adunau oameni de aceeași 
condiție, militau catolici, dar și protestanți: spiritul Reformei nu era, în tota- 
litate, străin de convingerile mișcării masonice; și una şi cealaltă erau raţio- 
naliste şi moraliste; Dumnezeu era, şi într-un caz și în celălalt, marele 
organizator al naturii şi al omului. Îi unea credința în progresul umanității şi 
în rolul fiecăruia în acest sens, precum și anticlericalismul; notabilii şi pastorii 
liberali ai secolului al XIX-lea francez erau francmasoni, chiar și atunci cînd, 
după 1880, lojile evoluau spre mai multă ireligiozitate. 

Aceste forțe s-au conjugat pentru a provoca, în domeniul filozofiei, ceea 
ce era considerat în epocă o criză gravă: reducerea filozofiei numai la 

metafizică (acest termen căpăta adeseori o conotaţie dispreţuitoare), căci erau 
sustrase oricărei autorități cunoștințele privind ființa umană; din această 
sciziune „S-au născut“ ştiinţele umane; trebuie însă să ne înţelegem asupra 
acestui termen de naştere, de vreme ce filozofia nu a încetat niciodată să se 
preocupe de înțelegerea fenomenelor umane. De fapt, ceea ce „se năștea“ era 
voinţa de a ţine un discurs ştiinţific — în sens pozitivist — asupra acestor 
fenomene. Vom reveni, desigur, la această problemă. 

A Fără îndoială, această criză se va agrava, iar rezultatul său va fi mai evident 
cînd va creşte influenţa biologiei evoluționiste: în secolul al XIX-lea se răspîndea, 
de fapt, o nouă certitudine: omul este un animal, un animal ca toate celelalte. 
O dată stins scandalul unei astfel de afirmaţii (făcută mai ales de protestanții 
englezi), consecinţele filozofice și Științifice se impuneau și schimbau cu totul 
cunoașterea. Cum vom vedea (vezi p. 95 şi urm.), teoria darvinistă constituia 
a doua revoluţie a secolului al XIX-lea, cel puţin la fel de bulversantă ca şi 
prima. „Științele“ despre om se vor naște cu mai multă ușurință pe un teren 
atit de bine pregătit de biologie, mai ales de biologia germană rezultată din 
romantism: dacă omul este un animal ca şi celelalte, o ființă naturală, atunci 
el poate (și trebuie) să fie obiectul unei ştiinţe naturale. Fără îndoială, nici pînă 
astăzi nu au fost estimate toate consecințele, în reprezentarea noastră despre 
noi înșine, ale acestei modificări radicale în domeniul cunoașterii despre om. 


Ideologia franceză 
Ideologia — mișcare politică 


Ideologia înseamnă știința ideilor; a fost mai întîi o mișcare politică franceză, 
o regrupare de savanți-filozofi preocupaţi de Revoluţie ; politica a fost, în acea 
perioadă, spaţiul obligatoriu de exercitare a filozofiei, şi aceasta nu se putea 
exprima decît într-o activitate politică, într-o mişcare politică. Ideologii, deşi 
erau favorabili lui Bonaparte, în care vedeau continuatorul tradiției iluministe, 
vor suporta din greu legea lui Napoleon. El va rezerva chiar termenului referitor 
la lucrările lor, Ideologie (se obișnuiește să se scrie cu majusculă cînd 
desemnează tocmai această știință și cu literă mică pentru sensul pe care îl va 
căpăta mai tîrziu), o soartă funestă, depreciativă, soarta unei filozofii confuze 
și găunoase. Marx va continua, în acest fel numai, opera împăratului, reproşînd 
(în Ideologia germană) ldeologiei că a pretins să fie o ştiinţă a conștiinței indi- 
viduale în sine, independentă de situaţiile istorice, că a fost deci o falsă Ştiinţă 
deoarece conștiința individuală nu este decît o falsă conștiință ; conştiinţa indi- 
viduală este o cale ocolită, determinată de apartenenţa la clasa socială: în acest 
caz, ideologia devine o viziune a lumii marcată social şi politic. 

In rîndurile ideologilor găsim pe Destutt de Tracy, Cabanis, Condorcet 
Lavoisier, Laplace, Lamarck, Monge, Bichat, Pinel, Broussais. Voltairieni de 
dragul ordinei, condillacieni prin senzualismul şi atașamentul lor la un limbaj 
clar și rațional, ei ocupau locuri în diferitele adunări din timpul perioadei 
revoluționare și unii dintre ei au fost deputaţi în Convenţie. Teroarea i-a trimis 

pe unii în închisoare, dar cînd ea s-a stins, după 9 termidor (27 iulie 1794), 
cînd Convenţia s-a dizolvat și cînd pe 18 brumar (pe care l-au susținut) Bona- 
parte a fost instalat la consulat, ideologii au întreprins ceea ce urma să fie, 
poate, efectul cel mai izbitor al Revoluţiei: instituționalizarea, în mărime 
naturală (o „Enciclopedie vie“ va spune Cabanis), a proiectului educativ al 
iluminiștilor; ei au organizat, în mod deosebit, Institutul Franţei în 1795, unde 
a fost creată o clasă, „Academia de Științe Morale și Politice“, în cadrul 
acesteia s-au constituit șase secții: morală, economie politică, istorie, geografie, 
Științe sociale și legislaţie și o secție „empiristă“, unde se analizau senzațiile 
și ideile. În această clasă se vor încadra ideologii. 

În afară de organizarea Institutului, lor li se datorează şi transformarea 
Muzeului de Istorie Naturală, a Colegiului Franţei, a spitalelor, crearea unor 
școli centrale și a unei catedre de „analiză a operaţiilor gîndirii umane“ la 
Şcoala Normală, care nu va funcţiona decît un an. 

Ei au susținut consulatul pînă cînd Bonaparte și-a dezvăluit adevăratele 
ambiții, mai ales pînă cînd acesta a promulgat o lege privind represiunea 
crimelor contra siguranței statului (un intolerabil căluș pus cetățenilor, deveniți 
liberi de puţin timp). De îndată ce și-au exprimat dezacordul, Bonaparte i-a 
exclus din Tribunat (adunare însărcinată să discute proiectele de lege, înainte 
de votarea lor de către Corpul Legislativ) și a suprimat, în 1803, Academia 
de Științe Morale și Politice. Înfiinţarea Universităţii Imperiale a fost încredin- 
DO adversarilor ideologilor: cum ar fi Fontanès, prietenul lui Chateaubriand. 
Ideologii vor rămîne în opoziție față de Napoleon, care le va face viața dificilă; 
ei vor susține conspirația contra împăratului, lucru de care au fost acuzaţi, 
inaugurîndu-se folosirea cu sens depreciativ a cuvîntului „Ideologie“: „Ideo- 
logiei, acestei tenebroase metafizici care, căutînd cu subtilitate cauzele primare, 
dorea să fondeze, pe aceste baze, legislația popoarelor, în loc să adapteze 
legile la cunoașterea inimii umane și la lecţiile de istorie, trebuie să-i atribuim 
toate nenorocirile pe care le încearcă frumoasa noastră Franță.““ A fonda lumea 
pe sentiment (inimă) mai degrabă decît pe rațiune, iată o ambiţie romantică; 
exprimată de împăratul ce punea Europa la picioarele sale, ea scoate în 
evidență faptul că astfel de ambiţii făceau, în principiu, mai mult jocul 
despoţilor decît al Iluminismului. 


Știința ideilor 


Ceea ce unea pe acești cetățeni-filozofi, pe lîngă lupta împotriva lui Napoleon, 
era, în mod fundamental, adeziunea lor la enciclopedism, la curiozitatea 
universală şi la convingerea că există o înrudire între problemele pe care le 
ridică diferitele discipline cărora le aparțineau. Ei respingeau orice ortodoxie, 
orice preocupare pentru școală și nu căutau decît să stabilească libertatea de 
gîndire și să obiecteze în legătură cu ansamblul de cunoștințe. Aceasta bineînţeles 
în lupta lor contra restauraţiei religioase; Destutt de Tracy scria: „Teologia este 
filozofia copilăriei lumii; este timpul ca ea să facă loc celei a rațiunii; ea este 
opera imaginației, precum fizica rea și metafizica nefastă, care s-au născut o 

dată cu ea în timpuri de ignoranță şi care i-au servit ca bază, în timp ce cealaltă 
filozofie este bazată pe observaţie și experiență.“ Ideologii, convinşi că Republica 
nu se poate baza decît pe educație, au propus o știință a ideilor fără presupoziții 
metafizice, în locul chiar al metafizicii. Ei nu au căutat fundamentul sau 
rădăcinile reprezentărilor, ideilor, ci au încercat să le stabilească succesiunile 
necesare și legile de compunere și descompunere. Ele au fost la ani lumină de 
preocuparea kantiană (care le era contemporană) privind explorarea funda- 
mentelor ideilor, condițiilor universale ale reprezentării. Atunci cînd Destutt de 
Tracy „a inventat“ cuvîntul Ideologie, în 1796-1797, în ale sale Mémoires sur 
la faculté de penser, el a enunțat această definiție ` Ideologia este ştiinţa „care 
ar rezulta din analiza senzației și nu ar căuta cunoașterea omului decît în analiza 
facultăților sale... şi consimţind să ignore ceea ce nu descoperă“. Cercetarea 
metafizică este zadarnică, trebuie să se renunţe la ea. 

Ideologia, ca şi metafizica, are vocaţia de a fi ştiinţa ştiinţelor, studiul 
prealabil al tuturor celorlalte, despre om ca subiect, care simte, gîndeşte, are 
voinţă, studiu destinat să lumineze toate celelalte științe. Acest om gînditor 
este înrădăcinat într-o realitate materială şi nu e decît produsul său, schimbător 
în funcție de mediu. Spiritul Ideologiei se găsește aici, în această viziune 
despre om, care nu interpune nici un principiu universal între observator și 
ceea ce el observă: din cauza aceasta, prin aceasta, oamenii sînt liberi, nimic 
transcendent (care le-ar scăpa) nu-i determină. 

Aportul esenţial al acestei „Psihologii“ ar consta în faptul că studierea 
fizicii omului este la fel de necesară şi moralistului ca și medicului: pentru 
a conduce oamenii spre fericire, trebuie să se cunoască ce le determină actele 
și voința; organizarea fizică este unul din determinanțţii săi puternici, cu 
creierul în interiorul lui, creier pe care Cabanis, de exemplu, îl concepea ca 
pe un „om interior“, care sălășluieşte în omul exterior, se comportă, este dotat 
cu aceleași facultăți ca și el, aceleași afecte, suportă aceleași determinări : 
comportamentul nu face decît să manifeste în afară dispoziţiile interne. Vedem 
apărînd aici, în cadrul unei gîndiri materialiste, un dualism al individului care 
este om interior (creier) și om exterior (comportament). 

Un alt determinant hotărîtor al actelor şi al voinței este căutarea plăcerii 
şi evitarea durerii. Această dorinţă determină omul să facă anumite mișcări, 
în cursul cărora el întîmpină rezistență: din această rezistență la mișcările sale 
se naște, pentru Cabanis, ca şi pentru Destutt de Tracy, conștiința existenţei 
obiectelor, dar și sentimentul eului, distinct de ceea ce rezistă. Voința, „această 
admirabilă facultate pe care noi o avem pentru a simți dorințe“, după Destutt 


de Tracy, este deci constituentă a eului și provine din căutarea satisfacerii 
intereselor noastre. 


Contestarea Ideologiei ; 
Maine de Biran şi Spiritualiștii 


Departe de a avea unanimitate în Franța napoleoniană, apoi în cea a 
Restauraţiei, Ideologia a devenit ținta unor vii opoziții mai ales din partea 
forțelor care reacționau contra ideilor revoluţionare și a aspirațiilor repu- 

blicane; aceste forțe, calificate drept „reacționare“, erau alcătuite din filozofi, 
i Can şi ei în vi olitică. 
e See Chiar în rîndurile ideologilor o „disidenţă”, în mod 
deosebit cea a lui Maine de Biran. Acest francmason, care, îi era foarte ostil 
lui Napoleon, dar pe care îl vom întîlni printre „restauratori“ (cei care doreau 
să reinstaureze valorile, mai ales cele morale), era, după modelul romantic, 
un veșnic bolnav; fragil, el își acorda sieși, simțului său intim, interiorităţii 
sale, o atenţie constantă, despre care nu putem afirma dacă era cauza sau 
consecința sănătăţii sale precare. Acest interes îl va conduce spre o ee 
a eului. Activitatea sa politică i-a lăsat, cu toate acestea, puţin timp liber; 
numai cu ocazia întrebărilor puse la concursuri de academiile din Europa, cea 
de la Copenhaga, dar şi academia ideologilor, el a scris texte filozofice şi a 
cîștigat aceste concursuri. 8 PE 
Maine de Biran a operat o distincție fundamentală între activitate şi pasivi- 
tate, între reflecția stabilă, ca act al spiritului, şi sentimentul variabil şi încercat; 
principalul său aport a constat în afirmarea unității fundamentale a Geen 
şi definirea eului, descoperindu-se în efortul muscular prin care organismu 
rezistă lumii materiale și acționează în ea. Së l 
Adevărata reacție contra spiritului Iluminismului, cea a eclecticilor şi a spi- 
ritualiștilor, va produce o schimbare capitală pentru istoria filozofiei franceze. 
Reacţia va apărea la universitate, și pentru timp îndelungat, sub egida unor 
filozofi politicieni, partizani ai restaurării ordinei morale, ea va produce, i 
cîțiva ani, un decalaj profund între filozofia universitară, oficială, și Pia 
de gîndire care lua o amploare crescîndă în societatea franceză a secolului 
al XIX-lea, și anume ideologia republicană. l l ` ; 
Principalul artizan al acestui decalaj a fost Victor Cousin, care, Al 
cu Laromiguitre, Royer-Collard şi Jouffroy, reprezenta gîndirea reacționară: 
ministru al Instrucţiei Publice, el a impus în materie de filozofie o doctrină 
oficială a universității, care avea atunci, în epoca monarhiei din iulie, 
monopolul predării acestei discipline. Această filozofie, garantată de stat, 
era mai mult o modalitate de a filozofa decît o filozofie adevărată. Ea se spri- 
jinea pe educația pur formală din liceele imperiale, educație care punea în 
valoare mai mult talentul de orator decît ceea ce se spunea, educație străină 
de cultura științifică a epocii. Ea aparținea unui singur principiu, simplu : 
aparență, care definea eclectismul: în filozofie, totul a fost deja spus şi ar fi 
în zadar să se caute construirea unui nou sistem; este mai bine ca, pe calea 
ocolită a studiilor istorice, să se caute în fiecare din sistemele filozofice ceea 
ce rămîne adevărat, ceea ce este „cel mai bun“, alcătuindu-se astfel o filo- 
zofie definitivă şi universală. Această afirmaţie, într-un fel ecumenică, 
adaptată, în orice caz, unui ministru cu vocaţie conciliantă, s-a iile 
imediat cu o problemă de nerezolvat: cine permite să se aleagă, din sistemele 
studiate, ceea ce rămîne adevărat, ce este cel mai bun ? Fie nimic nu permite 
acest lucru, și atunci propunerea eclectică ar fi nerealizabilă, fie un T 
ar permite aceasta, criteriu care alcătuieşte el însuşi un sistem. Se i- 
tatea aparentă a lui Victor Cousin este mai degrabă o dificultate de a lua o 
hotărîre; dificultate pe care Cousin pretindea să o depăşească prin recurgerea 

la o psihologie care ar trebui să-i permită să scoată la lumină credințele 
simțului comun, cele ale întregii lumi, prezente în fiecare om şi deci 
universale. Psihologia eclectică se rezumă într-o teorie a celor trei facultăți, 
sensibilitatea, voința, inteligența, teorie care rezultă din observarea de sine. 
Conştiința, în această întoarcere către sine, accede la rațiune şi la existența 
eului și a lumii fizice. 

Eclectismul, care reprezenta o filozofie de stat, în care se formaseră, ca 
şi cărturarii laici, toți profesorii de filozofie, a contribuit la o nouă admiraţie 
exagerată pentru istoria filozofiei şi la reeditarea cîtorva autori clasici. Ea a 
fost, în același timp, ţinta a numeroase atacuri: cum ar fi acela al socialiștilor, 
care respingeau ideea unei filozofii de stat, sau cel al clericilor, care îi 
reproșau lui Cousin un panteism difuz și care vor provoca o astfel de reacţie, 
în timpul celui de-al doilea Imperiu, încît, spre 1850, filozofia va dispărea 
din instrucţia publică și va somnola timp de doisprezece ani din cauza 
cenzurii, pînă cînd, în 1863, Victor Duruy va restabili predarea ei. Univer- 
sitatea va vedea, atunci, dezvoltîndu-se un curent ostil eclectismului, dar 
străin și el de dezvoltarea științifică, curentul spiritualiștilor mistici, precum 
Ravaisson sau Lachelier. În acest ansamblu de filozofii reacționare s-au 
format, timp îndelungat, filozofii francezi. 


Utilitarismul anglo-saxon 


Istoria Angliei, la sfîrșitul secolului al XVIII-lea și începutul celui 
de-al XIX-lea, a fost influențată de cea a Franţei. Mulţi filozofi englezi 
(T. Payne, J. Bentham) s-au alăturat Revoluţiei; apoi, în timpul perioadei 
napoleoniene, Anglia a rămas spiritul de neînfrânt al rezistenţei şi nu s-a în- 
clinat niciodată în fața despotului. Plecînd de la această rezistență, ea va 
construi un formidabil imperiu economic care, în cursul secolului al XIX-lea, 
și-a exercitat hegemonia în lume: cu ajutorul reformelor și al concesiilor, care 
permiteau să se evite naufragiul revoluţionar, valorile burgheze au triumfat 
Și au făcut să sporească bogăția, productivitatea industrială, activitatea 
comercială și financiară, imperiul colonial. Lumea a devenit o piață. Forţele 
politice care se înfruntau în interiorul regatului au semnat un pact de înțelegere 
(Glorious Comprehensiveness), ceea ce a contribuit la hegemonia Angliei asupra 
Europei: venitul național s-a mărit de opt ori de-a lungul secolului și a devenit 
cel mai ridicat din lume. „Cu vaporii și cu Biblia, englezii au traversat 
universul“ se spunea în acea epocă. Cu Biblia, pentru că diferitele curente reli- 
gioase coabitau şi ele fără probleme majore. 

Bineînţeles, aceste succese economice și aparenta pace socială, care le 
favoriza, erau rezultatul unei exploatări a clasei muncitoare engleze, care avea 
condiții de muncă foarte grele; acestea erau atît de dure şi Contrastau atît de 
mult cu avuţiile individuale ce produceau dezvoltarea economică, încît au 
început să se formeze grupuri de apărare, primele sindicate care reprezentau 
sîmburele ideilor socialiste ce se vor răspîndi de-a lungul secolului. Industri- 

alizarea ei urbanizarea au dat naștere unei noi clase sociale: „masele proletare“, 
care vor fi vectorul acestor idei socialiste și ai căror primi „apostoli“ vor fi 
Owen şi Saint-Simon, apoi Proudhon, Fourier şi Marx. 

Se înţelege că, în aceste condiţii, influența gîndirii religioase asupra 
ideologiei slăbește: goana după fericirea individuală se substituie încetul cu 
încetul ideii de salvare. Maximizarea bogățiilor pentru gloria lui Dumnezeu 
a fost înlocuită de mărirea satisfacţiilor pentru fericirea oamenilor. Fericirea, 
cea individuală sau cea a mai multor indivizi (care nu e decît suma fericirilor 
individuale) devenea un „cuvînt de ordine“, prima grijă a unor filozofi care, 
precum Jeremy Bentham, erau consideraţi „filantropi“ în sensul răspîndit în 
secolul al XIX-lea. 


Radicalii utilitarişti 


Ambiţia lui Bentham era aceea de a propune un sistem social care să 
aducă „cea mai mare fericire pentru cît mai mulţi“: această formulă el a 
împrumutat-o de la Helvâtius (dar ea apărea și la Priestley și fusese deja 
prezentă, în secolul al XVIII-lea, la Hutcheson). Bentham, jurist de formaţie, 
s-a interesat, într-o primă fază, de reforma sistemului penitenciar și a celui 
penal, sisteme care aveau mare nevoie să fie schimbate: închisorile erau 
suprapopulate, pedepsele disproporționate. 

Proiectul de reformă a închisorilor La expus într-o carte puțin citită de 
contemporanii lui, mai ales în Anglia, dar care exprima cu multă claritate 
caracteristicile unei ideologii ce promitea să se dezvolte: această carte, Panop- 
ticon, a fost editată mai întîi în franceză (Bentham era prietenul genevezului 
Etienne Dumont) de revoluționari la ordinul Adunării Naţionale, în 1791, şi 
a fost foarte apreciată de ideologi. 

Închisoarea panoptică se baza pe convingerile empiriste : trebuie să dispui 
de mediul înconjurător pentru a produce asupra oamenilor impresiile şi 
schimbările pe care dorești să le provoci în ei; ea se bazează, mai ales, pe 
convingerea conform căreia cunoașterea omului (și deci puterea) cere o 
observaţie (şi o stăpînire) totală a tuturor faptelor şi gesturilor sale: în 
centrul închisorii, dispusă în formă de cerc, este suficientă prezenţa unui 
singur gardian pentru a supraveghea toți deținuții, fiecare în celula sa, 
pentru a ști totul despre ei, gata de a interveni dacă este nevoie. Acest 
model arhitectural, care pune un singur gardian în postura lui Dumnezeu, 
care vede și controlează totul, permite dominarea, evitarea hazardului în 
determinarea conduitelor (bineînţeles, regăsim aici empirismul: totul este 
determinat „din afară“, de circumstanţe, iar pentru a controla fenomenele, 
trebuie amenajat acest „în afară“ care le determină; acest model implică, 
pentru ca o cunoaștere a determinismelor să fie satisfăcătoare, o înregis- 
trare exhaustivă a tuturor „evenimentelor“ care se desfășoară în fiecare 
celulă. Acest proiect a eșuat deoarece era exagerat; închisoarea panoptică 
nu a servit de model închisorilor europene, pentru că, fără îndoială, nu era 
realizabilă și punea numeroase probleme, printre care: cine controlează 

gardianul? Important e că lucrarea lui Bentham exprimă un proiect de 
control al indivizilor printr-o observaţie minuțioasă a reacţiilor lor, proiect 
pe care îl vom regăsi în psihologia secolului al XX-lea, de exemplu în 
lucrările lui B. F. Skinner. Nimeni nu a exprimat mai bine ca Bentham 
raționalitatea acestui proiect: „A fi neîncetat sub ochii unui inspector 
înseamnă, de fapt, a pierde puterea de a face rău şi aproape și gîndul de a 
vrea să faci rău“, scria el la începutul Panopticon-ului. Solicitudinea 
permanentă a observatorului împiedică oamenii să se lase antrenați de 
pasiuni și le paralizează dorinţa de a se comporta rău. Atotputernicia divină 
este înlocuită cu o activitate gestionară a naturii umane, activitate care 
necesită o cunoaștere fiabilă a acesteia, o adevărată psihologie. 

J. Bentham l-a întîlnit în 1808 pe James Mill care va sprijini proiectele 
lui Bentham pe o psihologie. James Mill, elev, la Edinburgh, al lui Dugald 
Steward, prieten al economistului Ricardo, era un asociaţionist care îşi 
propunea să extindă la domeniul acțiunii principiile asocierii. El a plecat 
de la constatarea că multe din senzaţii ne sînt indiferente, unele ne sînt 
agreabile, iar altele penibile. Oamenii asociază actele lor acestor senzaţii 
şi apoi acționează pentru a căuta plăcerea și a evita durerea. Rațiunea care 
realizează această asociere între un act şi consecinţa lui este „calculatoare“, 
de vreme ce prevede șansele de plăcere și riscurile de durere. Acest fapt 
de bază care definește „motivele“ acţiunii permite găsirea unui echivalent 
material, observabil (conduita, comportamentul) senzaţiilor şi deci, în acest 
cadru empiric, gîndirii. Asociaționismul suferă, aici, o mutație decisivă 
pentru istoria psihologiei: asocierea încetează să se mai „desfășoare“ în 
interior — în creier sau gîndire, cum se va vrea — și deci să fie inacce- 
sibilă intervenţiei, pentru a uni un fenomen intern, senzaţia, cu unul extern 
accesibil, conduita. 


Bentham și Mill şi-au unit concepțiile pentru a propune o reformă a legislației. Aceasta 
ca procedeu de conciliere a intereselor particulare, trebuie să fie eficace; ei vor să R 
facă ştiinţifică și, în acest scop, să o întemeieze pe o cunoaștere adevărată a naturii 
umane. Bentham a redactat o reformă a dreptului penal în aşa fel încît pedepsele să 
nu fie excesive și, în același timp, să compenseze suferința cauzată victimei, de fapt 
plăcerea avută de vinovat. Sistemul penal nu trebuie să sporească suferințele lumii 
printr-o pedeapsă mai consistentă decît plăcerea rezultată din greşeală; ea nu trebuie 
să diminueze „cea mai mare fericire pentru cît mai mulți“. În afară de faptul că, aici 
fericirea se reduce la plăcere și la nedurere (ceea ce e, de asemenea, garantat să op 
rămînă literă moartă), se constată că acest sistem de punere în balanţă a plăcerilor și 
durerilor, sistem care se aseamănă cu unul hidraulic, implică un calcul: ar trebui să se 
ajungă la atribuirea unor valori numerice senzaţiilor pentru a face legislația și morala 
la fel de precise ca și matematica. 


l Pentru a-şi promova convingerile, Bentham şi Mill au creat în 1824 West- 
minster Review, care se opunea conservatorilor din partidul tory, ca și libera- 
lilor din partidul whig, şi a regrupat pe cei care constituiau, sub numele de 
radicali filozofi, o adevărată forță în viaţa politică engleză. Toată activitatea 
lor a constat în a convinge că împăcarea intereselor individuale cere artificiul 

legislaţiei contra celor care, ca și Payne sau Godwin, au susținut că aceste 
interese se armonizează în mod natural şi că orice lege ar fi dăunătoare. 

Contribuţia lui Bentham şi Mill nu a constat în aplicarea imediată a 
concepțiilor lor în domeniul legislativ, ci, mai degrabă, în faptul că, fără a fi 
adevăraţi inițiatori în această direcţie, au raționalizat și aprofundat teza după 
care interesul individual este baza vieţii sociale și singurul motiv al activităţii 
umane. Desigur, nu toţi filozofii au aderat la această afirmaţie, dar unii dintre 
ei au făcut-o, ca de exemplu pragmaticii americani (vezi p. 132), care vor 
dezvolta această filozofie a utilității, în virtutea căreia actele trebuie judecate 
în funcţie de beneficiile care se trag din ele; această concepţie despre om îşi 
va lega, foarte rapid, soarta de teoriile economice, cum ar fi aceea a lui 
Ricardo, care afirma că numai nevoia de a se îmbogăţi motivează acțiunea 
umană (vezi caseta 8) 


CASETA 8 


În sens general cuvîntul interes desemnează ansamblul aspirațiilor umane la care 
rațiunea se străduie, prin calcul și reflecţie, să determine modalităţile de satis- 
facere. Interesul permite, deoarece este dirijat de rațiune, să o împace cu pasiunile, 
care nu au nici o regulă, sînt nesusceptibile la calcul, fiind o sursă de dezordine. 
De la sfîrşitul secolului al XVII-lea, în filozofia lui Hobbes mai ales, interesul 
individual a devenit un determinant al vieţii în societate, ceea ce diferenţiază omul 
de animal: la acesta din urmă, satisfacerea intereselor individuale servește intere- 
sului colectiv; din contră, la om sociabilitatea nu poate să fie decît rezultatul unui 
artificiu politic, care obligă la „tăcere“ unele egoisme. Interesul general (pacea civilă 
a lui Hobbes) nu poate fi identificat în interesul fiecăruia decît printr-un calcul 
rațional și prin artificiul unei legislații. Această noțiune generală de interes conduce 
la următoarea convingere: statul trebuie să stabilească o legislaţie care să armo- 
nizeze interesele individuale, căci este puțin probabil ca fiecare să ţină seama, pe 
baza unui,,sentiment de bunăvoință“, de interesul general cînd acesta intră în 
conflict cu propriul interes. 

Dar în secolul al XVIII-lea, în filozofia anglo-saxonă mai ales, această noțiune 
a interesului a căpătat un sens mai economic: pentru Adam Smith, sîntem necon- 
tenit activaţi de o dorinţă de a ne ameliora soarta pe pămînt, și sporirea averii este 
modalitatea de a ajunge la aceasta pentru cea mai mare parte dintre noi. Ideii de 
reducere a interesului individual în avantajul economic i se asociază cea de interes 
general pentru prosperitate, bogăţie. Aici este vorba de necesitatea sporită a inter- 
vente) statului: necăutînd nimic altceva decît interesul economic particular, oamenii 
fac să crească, în mod mecanic, fără să o știe sau fără să o vrea, bogăţia unei naţiuni. 
Interesele se armonizează de la sine, prin jocul liber al intereselor individuale care, 
aici, devin fundamentul întregii vieți sociale. 


Bentham și Mill au exprimat foarte clar ceea ce era înainte neclar în empirism: 
guvernarea oamenilor necesită o cunoaștere a naturii umane, necesită o psihologie. 
Consecința profundă a acestei afirmații constă în faptul că psihologia devine un ansamblu 
de cunoştinţe nu asupra „experienţei interioare“, sau a „cunoașterii“, sau a „gîndirii“, 
ci asupra omului în acţiune, în mișcare, asupra conduitei, de vreme ce rațiunea de a fi 

a acestei psihologii constă în exercitarea unui control, a unei dominări de sine. În relație 
cu aceasta, fiinţa umană devine mai „vizibilă“, redusă la o sumă de date observabile 
fără a fi necesar să i se presupună un simţ intim. 


Nașterea Statelor Unite 


Influența gîndirii engleze se va dovedi determinantă pentru istoria Statelor 
Unite; această influență se va accentua în secolul al XIX-lea din cauza 
afluxului considerabil de europeni, englezi mai ales, în această țară, care părea 
foarte nouă, deschisă, scutită de apăsarea feudală Şi a vechiului regim: în timp 
ce, în 1790, regiunile aflate sub dominație engleză numărau 4 milioane de 
locuitori (dintre care 15% germani și francezi), înaintea Războiului de sece- 
siune din 1860, în Statele Unite vor fi 35 de milioane de locuitori. Supra- 
popularea țărilor europene, problemele economice ridicate prin industrializarea 
lor și Tepresiunile politice provocau aceste migrări. Oamenii care soseau în 
America aduceau aici convingeri politice Și religioase heteroclite și sectele se 
înmulțeau cu repeziciune, cu atît mai mult cu cît administraţia engleză nu era 
apăsătoare. Războiul de independență, rezultatul a mai mulți ani de agitație 
contra colonizării, s-a terminat în 1783, chiar dacă la 4 iulie 1776 Congresul 
promulgase deja independenţa Statelor Unite ale Americii. 

l Coloniștii au înființat școli și universități pentru educarea tinerilor ame- 
ricani: Harvard din 1636, King’s College (viitoarea Universitate Columbia din 
New York) în 1754; sărace în cărți (în ciuda eforturilor lui Benjamin Franklin 
de a crea biblioteci), ele răspîndeau, prin profesori, mai ales calvinişti, ideile 
lui Newton și Locke sau filozofia scoțiană a simțului comun. La începutul 
secolului al XIX-lea, se dezvolta, mai ales în Noua Anglie şi în afara 
universităţii, în scrierile lui R. W. Emerson, curentul transcendentalist. Emerson 
afirma, spre deosebire de ştiinţa mecanicistă, că natura nu este independentă 
de spirit, că există între ele o unitate care nu ne poate apărea decît grație 
dragostei, prin umanizarea naturii de către cei care se simt în comuniune cu 
ea. Aceste convingeri trădau influența pe care o exercitaseră asupra lui 
Emerson lecturile sale din romanticii germani; ele erau însoțite de o morală 
a efortului continuu de perfecționare, pe care trebuie să şi-l impună fiecare 
individ, Și de dispreț față de etica competitivă şi comerciantă, care cucerea 
pe atunci țara. Emerson s-a implicat în constituirea unei comunități agricole 
de inspiraţie furieristă (Brook farm), unde fraţii James, Henry şi William (vezi 
p. 131) au petrecut cîteva sejururi. 

In anii 1840—1 860, problema aboliționismului domina viața politică şi 
punea în evidență diferenţele, care se adînciseră, dintre statele din Nord, indus- 
trializate, ȘI cele din Sud, cultivatoare de bumbac. Din 1861 pînă în 1865 
Războiul de secesiune a răvășit țara, dar a impus apoi o reconstrucție a Uniunii, 
care a condus Statele Unite spre cea mai mare bogăţie. i 

In această perioadă a apărut prima contribuţie filozofică importantă 
provenind din America, pragmatismul. Această filozofie, care prezintă 
analogii profunde cu utilitariasmul, se sprijină pe afirmaţia că orice concept 


MOȘTENIREA ILUMINISMULUI: OMUL CA CETĂȚEAN 81 


trebuie să fie evaluat în funcţie de efectele sale practice. Iniţiatorii acestuia 
au fost Charles S. Peirce, matematician, logician și filozof, şi William James, 
care a contribuit, în acest cadru, la instituționalizarea psihologiei americane 


(vezi p. 131 şi urm.). 


Omul pozitiv 
Auguste Comte, un marginalizat în instituția universitară 


A. Comte s-a născut la Montpellier în 1798, într-o familie de mici burghezi 
catolici şi monarhiști. El a dezvăluit, încă de la începutul studiilor sale, o 
natură serioasă, de elev strălucit, dar un caracter dificil și contestatar, care nu 
a încetat să-i joace feste. Clasificat primul la concursul de admitere la 
Politehnică, un an înainte de a avea vîrsta cerută, el l-a înlocuit, între 15 şi 
16 ani deci pe profesorul de matematici speciale al liceului din Montpellier 
şi a intrat, în 1814, la prestigioasa facultate pariziană, atunci un focar de 
agitație republicană. Imediat a fost identificat drept conducător şi, după eli- 
minarea colectivă a studenţilor în 1816, nu va mai fi niciodată reintegrat aici. 

După cîteva cursuri de fizică şi chimie la Facultatea din Montpellier, a 
revenit la Paris, unde a devenit secretarul contelui Saint-Simon: acesta profesa 
o credință oarbă în știință ca inspiratoare a politicii; el credea că savanții trebuie 
să organizeze o ierarhie, amintind de o ierarhie catolică, sub conducerea unui 
„consiliu al lui Newton“. Reil, psihiatrul german, propusese deja să se facă 
din știință o „armă naţională“ îndreptată numai spre aplicarea ansamblului de 
cunoștințe, știința pură fiind considerată o activitate de plăcere. Toate aceste 
concepții din știință, care amintesc de acelea ale lui F. Bacon (vezi p. 31), l-au 
marcat profund pe A. Comte; el s-a separat, totuşi, repede de Saint-Simon, 
pentru că acesta îi omisese numele de pe publicaţiile comune. Situaţia financiară 
a lui A. Comte era dezastruoasă, agravată de o căsătorie nefericită, singura 
soluţie fiind să dea lecţii particulare, mai întîi individuale, apoi colective. 
` Această perioadă dificilă a fost o perioadă de intensă activitate intelectuală. 
In aprilie 1826 a ţinut prima lecţie a unui curs plătit, pe care îl organiza 
duminica la el acasă și pentru care a deschis o subscripţie; desigur, a avut 
puţini auditori, dar toți erau intelectuali și savanţi, care îi vor stimula reflecția. 
Acest procedeu puţin comun semnalează, între alte lucruri importante, marea 
originalitate a acestui om. 

A muncit ca un ocnaş timp de optzeci de ore, fără a se odihni cu adevărat, 
încît înaintea celui de-al patrulea curs a fost internat pentru depresie melan- 
colică la celebrul alienist Esquirol. Mai mult sau mai puţin vindecat (după ce 
se aruncase în Sena de pe Pont des Arts în 1827), el şi-a reluat cursul în 1829 
şi l-a ţinut pînă la moarte, în 1857. Cursul lui a fost publicat în șase volume, 
cu titlul Cours de philosophie positive, pînă în 1842. Între timp, în 1832, a fost 
numit repetitor la disciplina de analiză transcendentă și de mecanică rațională 
la Politehnică; a ţinut și un curs gratuit de astronomie pentru proletarii 
parizieni, la primăria celui de-al treilea arondisment, a predat şi geometria. 

Cînd, la 46 de ani, în 1844, a întîlnit-o pe Clotilde de Vaux şi a făcut 
o pasiune pentru ea, opera sa a căpătat o turnură mistică, pe care o anun- 
țaseră deja cîteva semne, dar pe care această dragoste nefericită ei moartea 
Clotildei, în 1846, o vor adînci: a devenit Mare Preot al religiei pozitive 
și mulți din discipolii săi se vor îndepărta de el; îşi pierde postul la 
Politehnică şi moare în 1857. 


Tezele pozitiviste 


Comte era convins, chiar înainte de a începe Cursul, că reorganizarea 
societăţii trece prin lucrările științifice și că trebuie să ia naștere o știință a 
fenomenelor sociale, pe care el o numea fizică socială. Ca Şi fizica cerească, 
aceasta trebuie să stabilească legi, să caute determinisme ale fenomenelor; 
cunoașterea acestor determinisme permite să se prevadă fenomenele, să fie 
modificate, să se intervină în viața socială, pe scurt, să se facă politică. 
Observaţia, demonstraţia riguroasă trebuie să permită regenerarea socialului 
de care epoca lui A. Comte avea mare nevoie: de-a lungul vieţii el a cunoscut 
zece regimuri politice diferite, crize neîncetate, care au rezultat din speranţele 
și decepțiile pe care le generase Revoluţia; burghezia pe care a adus-o aceasta 
la putere nu răspundea revendicărilor din ce în ce mai insistente ale clasei 
muncitoare. Comte dorea să determine o politică de ordine fără conservatism, 
de progres fără revoluţie. Între o democraţie anarhică și o aristocrație 
retrogradă, Comte afirma că numai o unitate de doctrină va ajunge să dea 
naştere indispensabilei unităţi sociale în a cărei construire teologia a eșuat; 
că această unitate de doctrină va fi adusă de pozitivism; că, așteptîndu-și 
înscăunarea, această unitate socială trebuie să fie asigurată printr-o dictatură 
temporară, empirică, fără teorie, destinată numai să lupte contra dezagregării 
anarhice a corpului social. Pozitivismul a reprezentat o nouă religie, dar o religie 
nonteologică, nonrevelată, al cărei scop era să reunească toate individualitățile, 
să regleze jocul naturilor individuale (în limbajul lui Bentham, să împace 
interesele individuale). Această nouă formă de religie va trebui să fie în contact 
cu timpul prezent și, în anii 1830—1840, timpul prezent al lui A. Comte era 
înainte de toate o abundență de descoperiri științifice și de savanți. Misiunea 
lui A. Comte a fost deci să regenereze socialul prin știința concepută ca o nouă 
religie și, mai ales, prin educaţie. Afirmînd că trebuie ca poporul să fie instruit, 
acționînd el însuşi pentru instruirea lui, Comte s-a situat în tradiția iluministă, 
pe care însă în alte puncte o critică din răsputeri. 

Pentru Comte, studiindu-se dezvoltarea istorică a ştiinţelor se ajunge să se 
cunoască ce este „şcienticitatea'“, să se determine ce este științific și ce nu. 
Este ceea ce-și propunea Cours de philosophie positive şi ceea ce trebuie să 
servească drept bază unei sociologii Științifice. 

Prima lege a evoluţiei ansamblului de cunoştinţe pe care a formulat-o 
A. Comte și care a rămas legată de numele său este legea celor trei stări: la 
fiecare vîrstă, inteligenţei umane îi corespunde, în accepțiunea lui Comte, o 
organizare rațională a ansamblului de practici sociale și de gînduri: ordinea 

veche, aristocratică și feudală, corespunde astfel vîrstei teologice a inteligenţei 
umane. Vîrsta metafizică a atacat-o și a distrus-o, criticînd ficțiunile teologice 
precum dreptul divin în ajutorul entităților abstracte, dreptul natural sau suvera- 
nitatea popoarelor; spiritul metafizic, abstract destructiv, anarhic este cel al 
gîndirii iluministe. Pentru a duce la capăt proiectul social al lui Comte, trebuie 
să se treacă la vîrsta pozitivă, cea a enunţării legilor, la care ne abținem de 
la disertații metafizice privind cauzele primare sau scopurile ultime ale 
fenomenelor. Dreptul pozitiv este un excelent exemplu al acestei treceri: este 
necesar să nu ne mai întrebăm ce e just, plecînd de la speculații asupra voinţei 
lui Dumnezeu sau asupra naturii umane; este just ceea ce se enunță (se pune) 
în legi. Justiţia nu există în afara legilor, este o ficțiune. In domeniul ştiinţific, 
este necesar să se renunţe la ipoteze speculative, presupuse a explica feno- 
menele observate; ne amintim de enunţul pozitivist al lui Newton (vezi p. 38): 
hypotheses non fingo, orice ipoteză explicativă ar fi un simulacru, o ficțiune. 
Orice știință ar trebui să treacă prin aceste trei stări, iar starea pozitivă permite 
constituirea unei noi religii, eliberată de orice teologie și de orice metafizică: 


ştiinţa. 


Cazul psihologiei 


În cea de a 45-a lecţie a cursului predat în 1845, Comte a exclus, cu 
fermitate, psihologia din ansamblul științelor pozitive. Această excludere se 
referea la psihologia existentă în epoca sa, psihologia empiricilor, a ideologilor 
și, bineînţeles, a spiritualiștilor. Fundamentul criticii sale consta în faptul că 
nu credea că este posibilă o știință a naturii umane; el a atribuit proiectul 
unei astfel de științe lui Descartes, care a distins o natură specific umană (în 
parte de esenţă divină) limitînd automatismul la animal (animalul-mașină, 
vezi p. 34). Ceea ce contesta Comte era faptul că există o natură proprie 
omului. Asupra acestei pretinse naturi umane nu se pot ține decît discursuri 
metafizice, discursuri în care explicaţia fenomenelor este căutată în entități 
abstracte, precum eul, voința, simțul lăuntric, ideile. Mai mult, psihologia 
recurge la autoobservaţie, metodă pe care Comte o respinge, deoarece ea se 
sprijină pe un sofism: observaţia este un act care, în această împrejurare, 
modifică chiar starea obiectului observat, adică sinele; ea nu aduce decît 
informații fragmentare și nu poate să ne învețe nimic asupra dezvoltării, 
patologiei, concomitențelor organice etc. In sfîrşit, Comte reproşa unei astfel 
de psihologii faptul de a fi subordonat întotdeauna funcțiile afective funcțiilor 
intelectuale, pasiunile rațiunii, de a fi redus aceste pasiuni la un egoism rațional 
(vezi noțiunea de interes, caseta 8). 

Condamnarea pare fără drept de apel; totuși, Comte recunoaște că un 
anumit ansamblu de fapte ar trebui să facă obiectul unei discipline științifice 
deosebite cu un fundament fiziologic, pe care, uneori, el o numea „fiziologie 
intelectuală și afectivă“ sau „frenologie fiziologică“. Un studiu al funcțiilor 
superioare ar fi deci posibil și Comte ia drept exemplu lucrările unui medic 
din Viena, pe care îl admiră, Franz J. Gall. 

Gail a înființat, în ultimii ani ai secolului al XVIII-lea, craniologia, pe care 
alţii au numit-o frenologie. După ce a fost nevoit să părăsească Universitatea 
din Viena din Cauza cursului său, el a efectuat la Paris lucrări de anatomia 
sistemului nervos, emițînd ipoteza că forma exterioară a craniului reprezintă 
forma masei creierului, acesta fiind considerat sediul diferitelor funcţii in- 
dependente. Funcţiile creierului s-ar reflecta în forma sa, deci în forma 
craniului. Gall era un localizaționist: fiecare funcție este localizată Şi, ceea 
ce era de importanţă capitală pentru acea epocă, fiecare funcţie are un suport 
organic, conform tezei fundamentale a biologiei care era pe cale să se nască 
teză ce spunea că nu există funcție fără organ. Această convingere privind 
raportul dintre organul gîndirii și forma craniului nu se datorează lui Gall, dar 
acesta a permis, prin cercetările sale anatomice, supunerea tezei unor verificări 
și, bineînțeles, unor dezmințiri. 

Comte era conștient de numeroasele șarlatanisme la care poziţia lui Gall 
putea da naștere: predicții aventuroase privind facultățile sau caracterul unui 
individ plecînd de la observarea formei craniului. Dar, luîndu-l pe Gall drept 
model, cu prudenţă, el a subliniat ceea ce ar fi trebuit să fie o psihologie 
pozitivă. Frenologia lui Gall este obiectivă, ea ţine seama de diferenţele indi- 
viduale, este funcționalistă; în plus, ea are și un scop practic. Aceste carac- 
teristici, pe care Comte le elogia, obiectivitate, funcţionalism, pragmatism 
erau în mod sigur cele care vor veghea efectiv la constituirea psihologiei 
Științifice la sfîrșitul secolului al XIX-lea (vezi p. 131 și urm.). Prin acest 
demers, psihologia pozitivistă renunță la speculaţii pentru a recurge la „diverse 
perfecționări indispensabile pe care constituirea ei o cere astăzi de urgentă“ 
(Cours, p. 872): mai întîi, analiza anatomică a creierului cu studiul pur fizio- 
logic al diferitelor facultăți elementare; apoi, studiul cazurilor patologice 
dirijat de convingerea — dominantă în epocă — conform căreia „toate stările 
patologice ... (constituie)... o simplă prelungire a fenomenelor stării normale 
exagerate sau atenuate dincolo de limitele lor obișnuite de variație“ (p. 876) ; 
apoi, analiza comparativă a obiceiurilor animalelor, fără a se preocupa de 
„Vane Subtilități metafizice, privind comparaţia dintre instinct şi inteligență“ 
(p. 877) (vezi caseta 9); în sfîrșit, studiul legilor armoniei mentale între 
diferitele funcții intelectuale și între acestea şi afectivitate, sistemul nervos 
trebuind să fie considerat un „intermediar indispensabil“ între acțiunea lumii 
exterioare asupra animalului cu ajutorul impresiilor senzoriale şi acțiunea 
finală a animalului prin contracții musculare“ (p. 88). 

l Acest program, definit de Comte în 1837, este acela al unei psihologii noi 
diferită, deoarece e pozitivă, de cea a empiricilor şi a ideologilor (pe care 
Greg i-a omagiat, totuși: medicul Cabanis și mai ales Destutt de Tracy). O 
ip aici E toată din observaţii, din fapte, şi care va fi, întîi de toate, 

Ceea ce Comte afirma pentru știința despre individ, și anume necesitatea 
de a aduce aici spiritul științific care animă toate științele pozitive are o valoare 
a fortiori pentru fizica sa socială, sociologia (cuvînt pe care îl introduce în 

Cursul său), disciplină care va avea ca scop să dea un sens tuturor celorlalte 
să încoroneze sistemul. A. Comte a enumerat şase ştiinţe fundamentale, apărute 

CASETA 9 


Comte afirma că studiul obiceiurilor animalelor poate să fie bogat în învățături pentru 
„fiziologia intelectuală și morală“. Interesul acestui text, în afară că expune ceea 
ce va fi un demers al psihologiei, optzeci de ani mai tîrziu, constă în faptul că a 
fost scris înainte ca tezele darviniste ale continuității de la animal la om (vezi 
p. 101) să fi fost cunoscute, de fapt chiar în momentul în care însuşi Darwin începea 
să le întrevadă. 

„Dacă natura animală nu ar ști să se facă rațional înțeleasă decît după asimilarea 
fundamentală cu natura umană, în mod proporțional cu gradul de organizare, este la 
fel de neîndoios şi în sens invers, pentru acest ordin de funcțiuni, ca şi pentru cele- 
lalte, că examenul judicios şi gradual al organismelor mai mult sau mai puțin infe- 
rioare trebuie să lumineze mult adevărata cunoaştere a omului: umanitatea și 
animalitatea se servesc, astfel, una pe cealaltă, potrivit cu spiritul general al oricărei 
explicaţii ştiinţifice sănătoase. Ansamblul facultăților cerebrale, intelectuale sau 
afective, constituind întregirea necesară a vieții animale propriu-zise, s-ar concepe 
cu greutate ca toate cele care sînt fundamentale cu adevărat să nu fi fost, chiar prin 
aceasta, în mod riguros comune, într-un grad oarecare, la toate animalele superioare 
şi, poate, la un grup întreg de osteozoare; căci diferenţele de intensitate ar fi, probabil, 
suficiente pentru a da seama de divezrsitățile efective, luînd în considerare asocierea 
facultăţilor şi făcînd, de altfel, abstracţie, în mod provizoriu, pe cît posibil, de orice 
perfecționare a omului prin dezvoltarea stării sociale: analogia puternică pe care o 
furnizează toate celelalte funcțiuni tinde să confirme o astfel de concepţie. Faptul 
că unele facultăți aparțin, într-un fel cu adevărat exclusiv, numai naturii umane, 
aceasta nu se întîmplă decît în ceea ce priveşte aptitudinile intelectuale excepționale, 
care trebuie să corespundă părții anterioare a regiunii frontale: şi chiar și aceasta ar 
apărea destul de îndoielnic, dacă am compara, fără prejudecată, actele maniferelor 
celor mai evoluate cu cele ale animalelor sălbatice cel mai puțin dezvoltate. Este, 
mi se pare, mult mai rațional să ne gîndim că spiritul de observaţie și chiar spiritul 
de combinare există şi ele, dar într-un grad radical inferior, la animale, deși lipsa de 
exerciţiu, rezultînd mai ales din starea de izolare, trebuie să tindă să le amorțească 
sau chiar să le atrofieze organele.“ (Cours de philosophie positive, lecţiile 1- 45, 
Paris, Hermann, 1975, p. 877-878.) 

Este interesant să comparăm acest text cu poziția lui Lamarck prezentată mai 


departe (vezi p. 90 şi urm.). 


succesiv în istoria gîndirii, în funcţie de gradul lor crescînd de complexitate : 
matematica, ce studiază cantitatea ce alcătuieşte realitatea cea mai simplă; 
astronomia, care adaugă forța; fizica, ce tratează în plus calitatea (căldura, 
lumina etc.); urmează chimia, care abordează materia brută; apoi biologia, 
ştiinţa materiei vii organizate; şi, în sfîrșit, sociologia, care studiază și are în 
vedere toate acestea pentru a trata legătura socială între indivizi. 
Vedem că această ierarhie punînd în evidenţă ştiinţe de nivel diferit, fiecare integrând 
cunoștințele precedentei, implică o concepție despre realitate și ea ierarhizată, de la mai 
simplu — cantitatea — la mai complex — socialul. De aici va izvori ideea, hotărîtoare 
pentru istoria ştiinţei secolului al XX-lea, conform căreia fenomenele de la un nivel al 
realității (de exemplu, fenomenele chimice) pot fi explicate recurgîndu-se la concepte 
de la nivelul inferior (aici conceptele fizice). Această atitudine reprezintă reducționismul 
şi, deşi ea este uneori revendicată ca un demers ştiinţific permițind realizarea unor 

adevărate progrese, i se reproșează adeseori că este simplificatoare. Fiind explicate prin 
fenomene considerate elementare, fenomenele complexe sînt reduse, adică reduse „să 
nu De decît“ compuse ale fenomenelor simple: atunci compusul nu este decît suma 
elementelor; astfel, fenomenele chimice nu sînt decît fenomene fizice structurate într-un 
anumit mod. Psihologia, care nu este inclusă, din motive serioase, în sistemul lui Comte, 
este, în primul rînd, interesată de atitudinea reducționistă, care poate antrena poziti- 
vismul: de fapt, astăzi, unii afirmă că obiectele psihologice, cum ar fi conștiința, „nu 
sînt decît“ rezultatul unei anumite îmbinări a materiei biologice. Sau că o nevroză „nu 
e decît“ o sumă de comportamente prost adaptate (vezi caseta 3). În fiecare caz, structura 
care face obiectul unei abordări psihologice, conștiința sau nevroza, este redusă la o 
sumă, la o adunare de elemente, şi nu e util să-i atribui o altă natură. Se înțelege că 
această atitudine este plină de consecințe pentru raporturile dintre diferitele ştiinţe: în 
timp ce fizica socială a lui Comte este dedicată structurării sistemului de ştiinţe, mate- 
matica sfîrșește prin a avea, în realitate, ultimul cuvînt. 

Curentul pozitivist va exercita o influență determinantă asupra dezvoltării științifice 
în secolele al XIX-lea și al XX-lea într-atît încît să constituie o ideologie ştiinţifică. 
Desigur, în această evoluție, filozofia lui A. Comte va suferi modificări, sistematizări; 
în mod deosebit, ea va fi debarasată de prelungirile religioase cu care o înzestrase 
Comte. Măcar că „scienticismul“, atitudine care se răspîndea la sfîrșitul secolului 
al XIX-lea ca o radicalizare a pozitivismului, fusese adeseori denunţat ca o adevărată 
religie a ştiinţei, ca o credinţă excesivă şi oarbă în capacitatea sa de a asigura nu numai 
progresul, ci și de a rezolva orice problemă; scientismul reprezintă afirmaţia că numai 
știința este izvor de adevăruri. 

Astfel, această filozofie, marginalizată de o instituţie universitară izolată de istoria 
ştiinţifică şi ideologică (vezi p. 81) îşi primeşte toată vigoarea în cursul celei de-a doua 
jumătăți a secolului, cînd triumfau ideile de ordine, progres şi eficacitate. Ea impune 
imaginea unui om stăpîn pe sine, ca și pe univers, a cărui putere se rezumă la activități 
productive, utile, eficace, imaginea unui om căruia puțin îi pasă să înțeleagă, fiind 
interesat să poată interveni, să stăpînească, să controleze lumea. Sensul lucrurilor şi al 
său personal, valorile şi teoriile nu definesc omul pozitiv; el nu are explicația lumii, 
dar știe să se servească de ea. 


Înainte de a se putea alcătui o cunoaștere pozitivă în legătură cu acest om, 
înainte ca psihologia „să se nască“ din punctul de vedere al lui Comte, trebuia 
ca acest om să suporte încă o transformare fundamentală, el trebuia să fie 
pregătit pentru a fi privit din punctul de vedere al științelor naturale, al 
„fiziologiei frenologice“ ; trebuia ca omul să devină un obiect natural, obiectul 
biologiei. 


g 


VI 
Evolutionismul: omul ca animal 


Dacă, la începutul secolului al XIX-lea, omul era încă socotit o ființă aparte 
în natură, aceasta se datora, bineînțeles, ponderii convingerilor religioase, care 
îi atribuiau un suflet de esență divină, dar și faptului că nici o teorie generală 
nu permitea să se înțeleagă unitatea ființelor vii. Secolul al XIX-lea va „natura- 
liza“ omul, producînd triumful ideilor științifice asupra ideilor religioase și con- 
struind o teorie științifică ce va face din om un animal ca și celelalte. Desigur, 
iluminismul secolului al XVIII-lea anunţase deja această luptă; cîteva spirite 
pătrunzătoare contestaseră fixismul, adică teza, susținută de autorităţile eclezi- 
astice, după care lumea vie, speciile vegetale și animale, au fost create așa 
cum puteau fi văzute. Printre aceşti îndrăzneți se aflau Maupertuis, Erasme 
Darwin (bunicul lui Charles Darwin), dar mai ales Buffon, care a presimțţit 
mai bine decît oricine altcineva că lumea vie evoluează. l 

Gîndirea creştină impunea, în mod deosebit, convingerea conform căreia 
timpurile istorice sînt scurte și marcate de cîteva evenimente unice, precum 
căderea, mîntuirea sau judecata de apoi. Unii arhiepiscopi din secolul 
al XVII-lea fixaseră deja data creării lumii la 4004 înainte de Cristos. Aceste 
credinţe au fost puse în încurcătură mai întîi de descoperirea fosilelor: 
naturaliștii găsiseră resturi de animale marine în masivele muntoase, urme de 
păduri în adîncurile mărilor etc., ceea ce demonstra transformări ale pămîntului, 
nerelatate de textele sfinte. Iată de ce geologii au fost primii care au repus în 
discuţie versiunea religioasă în legătură cu istoria lumii ; cu ei, susținuți în 
Franța de enciclopedişti, a intrat, mai întîi, în conflict religia catolică (astfel 
Buffon a fost condamnat la Sorbona de Facultatea de Teologie pentru recurgerea 
la cauze ce nu erau de origine divină). Teza creaţiei divine părea abandonată 
în primii ani ai secolului al XIX-lea, cînd Laplace îi răspundea lui Napoleon, 
îngrijorat că Dumnezeu nu intervine nicăieri, în La mécanique celeste: „Sire, 
eu nu am nevoie de această ipoteză“. De fapt, cearta cu reprezentanții creaţionis- 
mului e departe de a se fi terminat, de vreme ce şi astăzi unele state din 
componența Statelor Unite interzic predarea tezelor noncreaţioniste. 

Dacă această actualitate a creaționismului miră, este, în schimb, ușor să 
se înțeleagă incredibila revoluție pe care a provocat-o în reprezentările despre 
lume descoperirea că Pămîntul, apoi universul existau din timpuri ii 
imaginabile ` în cîteva decenii, durata istorică a lumii se va înmulți cu 1 000; 

mai tîrziu, în cursul secolului, cu 6000 000 de ani, pentru a se ajunge la 
4 000 000 000 de ani de existență a Pămîntului. Astfel de multiplicări nu 
puteau să fie fără efect asupra gîndirii și nu puteau fi admise fără rezistență. 

Trebuia, pentru ca astfel de durate să fie luate în considerare într-o teorie 
științifică despre fiinţa vie, să se ajungă la gîndul că o ființă vie nu este decît 
un moment: un moment în cursul unei lungi succesiuni de ființe, un moment 
dintr-o succesiune de transformări pe care le-a suferit pentru a se naşte și a 
se dezvolta. Ideea de timp, de rol cauzal al timpului în legătură cu ceea ce 
este el, antrenează întrebări privind originea, procesul continuității și rupturii, 
determinismul și chiar întîmplarea: a se debarasa de intervenţia divină însemna, 
la urma urmei, a admite că starea lumii nu este rezultatul nici unei intenţii, 
că ceea ce există ar fi putut să nu fie. Va mai trece cel puţin un secol pentru 
ca astfel de întrebări să fie puse și să se realizeze o atît de profundă mutație 
în concepția omului asupra lui însuși și asupra lumii. 


Pămintul și fiinţa vie la sfîrșitul secolului al XVIII-lea 
Și Pămîntul are o istorie 


„Dacă, la începutul secolului al XIX-lea, se admitea că globul terestru are 
o istorie, două poziţii se înfruntau în această problemă: mai întîi cea a „ca- 
tastrofiștilor“, care susțineau, după Georges Léopold Cuvier, profesor de 
anatomie comparată la Muzeul de Istorie Naturală, că, așa cum o demonstrau 
și fosilele din diferitele paturi geologice, unele cataclisme (potop, erupții 
vulcanice etc.) au zdruncinat istoria pămîntului, cataclisme cărora cea mai 
mare parte a animalelor nu le-au putut supraviețui (chiar dacă Cuvier nu o 
scrie, unii dintre elevii săi nu au ezitat să adauge că o creaţie divină a inter- 
venit după fiecare catastrofă). Cuvier ducea o bătălie contra tezelor lui Lamarck 
(vezi p. 90), care susțineau un fixism strict: nu poate exista nici o relație, nici 
o continuitate între aceste animale dispărute şi fauna contemporană. 

Catastrofismul a fost contestat de cei care erau numiţi „uniformitariști“, 
mai ales englezi (pe care religia i-a influențat mai puțin), care susțineau, 
împreună cu Charles Lyell, „principiul cauzelor actuale“: procesele ce au 
declanșat istoria Pămîntului au fost mereu aceleași ca și cele care acţionează 
sub ochii noștri, și sînt deci, aşa cum se poate constata, lente și graduale. 
Această teză gradualistă, care nu presupune existența vreunui fenomen ipotetic 
inobservabil (care nu inventează ipoteze, ar fi spus Newton), afirmă că istoria 
Pămîntului a fost foarte lungă, avînd o durată niciodată imaginată pînă atunci. 


Ideile despre lumea vie 
la sfirșitul secolului al XVIII-lea 


Linné, naturalist suedez, a fost acela care a stabilit, la mijlocul secolului 
al XV III-lea, prima clasificare, utilizabilă în mod real, a ființelor vii, respingînd 
toate analogiile îndoielnice, toate legăturile şi similitudinile invizibile, dar 

presupuse, Între organisme. Istoria naturală nu trebuie să studieze decît 
structura acestor organisme şi să le clasifice; deși naturaliștii împart ființele 
în categorii sau clase, ei rămîn, cu toate acestea, convinşi de continuitatea 
înlănțuirii tuturor ființelor (dar fără o relație de filiație), de faptul că „natura 
nu face un salt“. De fapt, naturaliştii secolului al XVIII-lea erau nominaliști 
(vezi p. 22), conștienți de faptul că genurile sau clasele lor nu reprezintă decît 
rezultatul muncii lor de categorisire; astfel, Buffon scria: „Nu există în natură 
decît indivizi, iar genurile, ordinele și clasele nu se află decît în imaginația 
noastră.“ Clasificarea nu este decît un nomenclator, un sistem de termeni. 

A apărut rapid necesitatea ca rezultatul unor astfel de clasificări să cores- 
pundă, totuşi, unei realități naturale; ceea ce a permis să se facă reale aceste 
clasificări a fost o concepție a speciei: ea încetează să se mai bazeze pe o simplă 
asemănare între indivizi (care ar putea fi construită de observator, fiind deci 
nereală), pentru a se axa pe succesiunea generaţiilor care produc, de fapt, 
întotdeauna o ființă asemănătoare. Pentru Buffon, specia reprezintă un grup 
de organisme în care se observă încrucișări fecunde. Asemănarea produce 
întotdeauna asemănare, ceea ce pare să implice faptul că de la momentul 
creaţiei au existat mereu aceleași specii. 

In centrul definirii conceptului fondator al istoriei naturale a secolului 
al XVIII-lea se află deci reproducerea. Secolul al XVII-lea considerase 
problema organizării materiei într-o ființă ca fiind relevantă pentru cauzele 
primare, adică pentru creaţia divină; germenii erau concepuți ca fiind creaţi 
toți împreună, o dată pentru totdeauna, după același model, cel al speciei; 
germenul, preformat în sămînța genitorului (singurul tată), a fost constituit în 
momentul creației cu toți cei asemănători lui. Fiecare germene conţine ființa, 
care va apărea, în miniatură, cu atît mai mică cu cît momentul în care se va 
naşte este mai îndepărtat; cu timpul ea se dezvoltă în întindere, în spațiu, 
crește. Dacă dintr-un ou se naște o găină, aceasta se datorează faptului că în 
ou se află ceea ce caracterizează o găină, singura sa structură vizibilă. Se 
pare, totuși, că ipoteza preformării conduce la cîteva absurdități, precum 
obligaţia unui germene de a șasea generație să fie mai mic decît cel mai mic 
dintre atomi. 

Dacă materia organică nu a fost preformată, cum s-a combinat ea pentru 
a da naștere unei ființe? După Maupertuis, fiecare sămînță, cea a tatălui și 
cea a mamei, conţine eșantionul complet al diferitelor particule care trebuie 
să alcătuiască organismul ce urmează să se nască; fiecare parte, fiecare organ 
al genitorului concurează deci la producerea seminței; particulele tatălui, avînd 
afinități cu cele ale mamei, se amestecă cu acestea. Această ipoteză a avut 
meritul de a scoate în evidență asemănarea, constatată de-a lungul generațiilor 
şi de a implica ceea ce secolele următoare vor confirma: necesitatea unei 
memorii grație căreia particulele să formeze un organism cu imaginea părinților 
în virtutea, pentru Maupertuis, a unei amintiri, pe care ele o păstrează în 
legătură cu situaţia pe care o aveau în organismul genitorului și pe care o reiau 
în embrion. Totuşi, această ipoteză nu permite explicarea faptului că, dacă se 
amputează un copil, descendentul său nu se va naște mutilat; acest fenomen 
a fost constatat de multă vreme, dar contravenea unei dogme adevărate, unei 

credinţe profunde ` ereditatea caracterelor dobiîndite, în virtutea căreia forma 
caracterele, pe care un individ le dobîndește în cursul existenţei sale, sînt 
transmise descendenţei lui. Această convingere, ale cărei legături cu diverse 
concepții economice se observă imediat, nu va fi repusă în discuţie decît la 
sfîrşitul secolului al XIX-lea, în ciuda unor zeci de experienţe de mutilări de 
broaște sau șobolani, ființe care aduceau, toate, pe lume organisme „întregi“ 

Secolul al XVIII-lea insista în menținerea unor astfel de concepții, chiar dacă 

unele observaţii și experimente răzlețe contraziseseră aceste teze ale preformării 
şi Chiar dacă unii savanți dezvoltau intuiții geniale. Ceea ce lipsea încă pentru 
înțelegerea generației era o teorie unitară despre ființa vie care să explice, între 
altele, legătura dintre fenomenele invizibile și structura vizibilă: biologia. 
A Gîndirea biologică, care apărea la începutul secolului al XIX-lea, datorită 
în parte, lucrărilor medicilor romantici germani (vezi p. 66) şi rezistenţei lor 
la mecanicism, va permite abandonarea tezei preformării şi apariţia embrio- 
logiei. Datorită progreselor microscopului, unei mai mari rigori în observaţie 
şi „Slăbirii“ presiunilor teologice, s-a constatat că oul femelei este fecundat de 
„animalicule “ observate în lichidul spermatic; că apoi embrionul nu reprezintă 
un adult în miniatură, dar se dezvoltă suportînd diverse schimbări ale struc- 
turii sale. Această succesiune de structuri este întotdeauna aceeași pentru o 
specie dată și prezintă similitudini frapante pentru două specii învecinate. Karl 
von Baer, un anatomist rus de origine germană, a stabilit primul legea 
asemănărilor embrionare, în virtutea cărora embrioni aparţinînd unor specii 
învecinate sînt identici la începutul dezvoltării lor. El a observat astfel patru 
grupe de specii (vertebratele, moluștele, articulatele şi radiatele, grupe pe care 
Şi Cuvier le distinsese); dezvoltarea embrionară diferă total de la un grup la 
altul, dar în interiorul unui grup dezvoltarea este similară: trăsăturile generale, 
Comune tuturor speciilor acestui grup, apar înaintea trăsăturilor specializate. 
Inaintea păsării, recunoaștem în embrion vertebratul. Toţi membrii unui grup 
urmează deci același drum și, după von Baer, cele mai puţin perfecționate se 
opresc primele, celelalte îşi continuă dezvoltarea lor embrionară. 

Astfel, timpul dezvoltării individuale, al ontogenezei, studiat de embrio- 
logie, este el însuşi intricat într-un timp mai profund, mai lung, care leagă 
speciile unui grup între ele și le conferă o istorie: dacă se întîmplă ca două 
organisme să prezinte o analogie (aripa păsării şi brațul omului), aceasta se 
datorează faptului că au trecut printr-o etapă comună în seria de succesiuni 
O teorie a acestei istorii a speciilor este, atunci, posibilă și necesară. | 


Jean-Baptiste Lamarck și apariţia biologiei 
Un ideolog împotriva împăratului 
La 10 iunie 1793, Convenţia Naţională a votat reorganizarea Grădinii 


Botanice Şi crearea Muzeului de Istorie Naturală, conformîndu-se mai mult 
sau mai puţin recomandărilor exprimate în 1790, într-un raport remis lui 

Lakanal de Daubenton; acest raport a fost redactat de J. B. Lamarck, botanist 
renumit pe care Buffon, pînă la moartea sa în 1788, l-a încurajat şi protejat. 
Lamarck a fost numit la Muzeu în 1794 la catedra de insecte şi viermi, 
devenind, deci, zoolog. Era republican, şi Convenţia, care a creat şi Institutul 
Franţei în 1795, l-a numit membru rezident al secției de botanică și fizică 
vegetală a primei clase, cea de științe. Botanist sau zoolog (meteorolog în 
timpul liber: el a publicat, între 1800 şi 1810, primele Anuare meteorologice), 
acest om timid, tenace, neobosit, era puțin interesat de onoruri; ceea ce el dorea 
să realizeze era o cunoaştere a legilor generale şi particulare cărora li se 
supune viața organică și care pot explica originea ființelor vii, cunoaștere 
pentru care a creat, în 1802, un nou termen: biologie. 

Opera imensă a lui Lamarck în această materie va rămîne mult timp 
ignorată, poate doar cîțiva prieteni, precum Geoffroy Saint-Hilaire, să o fi 
cunoscut; de fapt, el și-a atras opoziții dușmănoase, în primul rînd pe aceea 
a lui Cuvier, căruia el îi contesta categoric fixismul și recurgerea la ideea 
ipoteticelor catastrofe. Şi-a atras și opoziția împăratului, acest „geniu al 
creștinismului“ (după Chateaubriand) care nu gusta deloc ipotezele lui 
Lamarck şi nici incriminarea a ceea ce afirmase tradiția creştină. O anecdotă 
exprimă genul de interes pe care Napoleon îl acorda lucrărilor lui Lamarck: 
la sfîrşitul anului 1809, în timpul căruia a apărut importanta sa lucrare 
Philosophie zoologique (în care el expunea teoria transformării speciilor), 
membrii Institutului, din care făcea și el parte, trebuiau să-și prezinte lucrările 
şefului statului. Lamarck se găsea aproape de Francois Arago, marele 
astronom; era deja bătrîn și orb. El și-a prezentat volumul. Fără să-i acorde 
cu adevărat atenţie, împăratul, avertizat de suflete caritabile în legătură cu 
opiniile lui Lamarck (dar nu și în legătură cu ce conţinea lucrarea), i-a ripostat 
că această lucrare de meteorologie îi dezonora bătrîneţile și că ar fi fost mai 
bine să se ocupe de istoria naturală! El a adăugat: „Iau acest volum numai 
din respect pentru părul dumneavoastră alb. Clarviziunea despotului în materie 
de ştiinţă era, precum cea a unora din succesorii săi, remarcabilă. Lamarck, 
rămas văduv, de mai multe ori ruinat, orb, a trebuit să-și vîndă ierbarul, la 
sfîrşitul vieții, germanilor; el a murit în decembrie 1829, ignorat de public, 
susținut numai de membrii Institutului. Opera lui a fost ignorată pînă în 
momentul în care Darwin a început să o omagieze. 


Lumea vie se transformă 


Voința de a fonda o biologie se bazează pe ipoteza unei înrudiri între tot 
ceea ce trăieşte și pe conştientizarea rolului organizării materiei: diferenţele 
dintre organisme sînt diferențe de organizare. Lamarck, mare clasificator, a 
observat similitudini de organizare și ireductibile diferențe; el a regrupat 
tipurile de organizare în clase, în „mase principale“: la considerarea acestor 
mase, caracterizate prin niveluri de organizare, se observă un lanț continuu 
de gradări în complexitate. Pentru fiecare regn al corpurilor vii, există o serie 
în dispunerea maselor, cu o compoziție crescîndă a organizării. Fiecare sistem 

de raportări între constituenții unui organism, fiecare organizare se poate trans- 
forma în altul, cu o complexitate imediat superioară; superioară în virtutea 
unei proprietăți a materiei vii, pe care Lamarck o postulase: capacitatea de a 
se „complexifica““, de a se mări și deci de a-şi perfecționa organizarea. Astfel, 
este „balizat“ rolul timpului: ceea ce e mai puțin organizat este mai puțin 
perfecționat și a apărut mai demult, căci un sistem de organizare (o specie, 
dacă vreţi) apărut recent are „în spatele lui“ un întreg lanț de complexificări 
de-a lungul timpului care face din el un organism mai perfecționat, mai adaptat. 
Iată și viaţa definită aidoma: viaţa înseamnă această putere de a se complexi- 
fica în timp (în ciuda declarațiilor materialiste ale lui Lamarck, natura acestei 
puteri, „substratul ei material“ rămîne obscur și recurgerea la forța vitală, 
care rezistă analizei mecaniciste, trădează o formă de vitalism). Ceea ce face 
ca fiinţele organice să nu fi fost întotdeauna ceea ce sînt acum constă în faptul 
că ele trăiesc, că au puterea de a se modifica ele însele, de a se adapta mai 
bine. Desigur, e necesar ca lumea naturală, mediul înconjurător să le dea 
ocazia să se adapteze. Al doilea factor esenţial al modificării ființelor orga- 
nizate îl constituie împrejurările. Imprejurări noi creează nevoi noi; organis- 
mele contractează atunci noi obiceiuri (efectuează noi mişcări), dobîndind 
astfel o nouă organizare. Mai precis, ceea ce face ca un organism să se 
modifice, în urma unor schimbări de circumstanțe, este folosirea sau nefolosirea 
unui organ (sau a unei părți dintr-un organ): un organ de care nu ne servim 
își pierde vlaga, apoi dispare, dar, în caz că ne folosim de el, se perfecționează: 
„la orice animal care nu a depășit deloc termenul dezvoltării sale (Care nu a 
ajuns la maturitate, conform lui Lamarck), folosirea frecventă Şi susținută a 
unui organ oarecare fortifică încetul cu încetul acest organ, îl dezvoltă, îl 
mărește și îi conferă o putere proporţională cu durata acestei folosiri, în timp 
ce nefolosirea constantă a unui organ îl slăbește pe nesimţite, îl deteriorează, 
îi diminuează progresiv puterea, sfîrșind prin a-l face să dispară.“ Astfel, după 
organele pe care este constrîns să le folosească sau să le abandoneze pentru 
a trăi în mediul său, un organism își vede forma modificîndu-se de-a lungul 
existenței sale (vezi caseta 10). 

Numai ea singură, această concepție lamarckiană privind rolul folosirii unui 
organism în forma lui, n-ar putea să constituie o teorie a transformării speciilor, 
dacă nu ar fi însoțită de convingerea pe care Lamarck, după cum am spus-o 
deja, o împărtășește cu mulți dintre contemporanii săi: ereditatea caracterelor 
dobîndite. Pentru ca modificarea, survenită la un individ de-a lungul vieţii, să 
devină o modificare a speciei, trebuie ca acest organism să o transmită 
descendenţei sale: „Tot ceea ce natura a făcut ca indivizii să dobîndească sau 
să piardă prin influența împrejurărilor la care specia lor se găseşte de mult timp 
expusă și, în consecinţă, prin influența folosirii predominante a unui anumit 
organ sau prin nefolosirea constantă a unei anumite părți, este conservat de ea 
prin generare la indivizi noi care provin din această specie, numai că schimbările 
dobîndite trebuie să fie comune celor două sexe sau celor care au produs acești 
indivizi.“ Această teză privind ereditatea a ceea ce este dobîndit este falsă, 
după cum s-a demonstrat la sfîrșitul secolului al XIX-lea; totuși, nu este sigur 
dacă este în totalitate străină modului de a ne reprezenta ereditatea, chiar dacă 

sîntem gata să admitem că un jucător de tenis cu bicepsul stîng ORANDAN din 
cauza exerciţiului, nu dă naștere unor copii cu aceeași asimetrie ! l 
Adesea, lamarckismul a fost redus la această convingere privind ereditatea 
a ceea ce este dobîndit, deci la această eroare; în realitate, este vorba E o 
convingere comună multor biologi din secolul al XIX-lea (şi chiar unora n 
secolul al XX-lea). Dar este adevărat că ea se află în centrul teoriei Se 
Lamarck, că fără ea nu poate exista transformarea speciilor. Lamarckismu 
reprezintă, şi poate într-un mod pregnant, convingerea că lumea evoluează spre 
mai bine, în sensul progresului, astfel, ceea ce proslăvea Republica are un 
fundament în natură, înseamnă o lege a naturii. De aici încrederea pe sie 
secolul al XIX-lea occidental o va afișa în progres; de aici şi convingerea c 
societatea poate și trebuie să evolueze conformîndu-se legilor care preţuiesc 


pentru lumea vie. 


Teoria darvinistă a evoluției speciilor 


Antecedente 


Există tot atîtea diferenţe între teoria lui Darwin şi cea a lui Lamarck cîte 
existau între Anglia anului 1840 și Franţa anului 1800. In timp ce Lamarck, 
ca și națiunea franceză, a rămas marcat de spiritul secolului al XVIII-lea, 
Darwin era „modern“, atît de modern încît o parte importantă a teoriei sale 
nu va fi înțeleasă decît în secolul al XX-lea; este vorba de ip T A 
respingerea oricărui finalism. La Lamarck, organismele reprezintă ocu F 
care se aplică o forță care le depăşeşte și le scapă, care organizează rapo 
lor cu lumea, le transcende: tendința vitală spre adaptarea care conformează 
organismele la exigenţele mediului; astfel, labele raţei se lipesc pentru ca 
să poată înota, gîtul girafei se alungeşte pentru ca ea să poată atinge crengile 
de sus ale copacilor. Funcţia de realizat (a înota, a mînca) precede realizarea 
adaptării și reprezintă finalitatea ; acest mecanism menţine armonia lumii vii, 

î olului al XVIII-lea. 
EE lume în care fiecare era liber să-și regleze raportul cu 
natura și cu Dumnezeu fără a suferi influența vreunei ideologii EE 
apăsătoare. Autonomia gîndirii științifice îi garantează progresele. De altfe ; 
în această Anglie a secolului al XIX-lea, în plin avînt economic, Darwin nu 
era singurul care tulbura ideile primite: în afară de Ch. Lyell, al cărui elev era 
şi care i-a devenit prieten, un pastor al bisericii anglicane profesa convingeri 
care lăsau puțin loc voinței divine și care, cu toate acestea, se vor răspîndi cu 
repeziciune: Thomas R. Malthus. El a publicat în 1798 Eseu asupra legii 
populației şi a cunoscut un mare succes expunind aceste concepții (calificate 
mai tîrziu drept „malthusiene“”): echilibrul unei populații, numărul aproape 
constant de indivizi care o alcătuiesc rezultă din intervenția a două forțe cu 
efecte contrare : una este forța reproducerii, proprie organismelor; cealaltă pi 
dispariția resurselor, proprie mediului înconjurător. Studiile demografice S e 
lui Malthus pun în evidență faptul că efectivul unei populaţii crește după o 

funcție geometrică (se înmulțește cu x la fiecare generație), în timp ce canti- 
tatea de resurse nu creşte decît în funcție aritmetică (i se adaugă x în același 
interval de timp scurs). Sub efectul presiunii demografice, există deci tendinţa 
spre o stare de lipsuri; insuficiența resurselor antrenează o competiţie severă 
între organisme la fiecare generație, competiție care aduce numărul de indivizi 
la o stare de echilibru (între acest număr și resurse), cu prețul triumfului celor 
mai bine dotați și dispariției celorlalți. Dacă, la nivelul populațiilor umane, 
săracii sînt primele victime, aceasta se întîmplă pentru că ei sînt „inapți pentru 
societate“. Malthus considera această luptă pentru existenţă o cauză și în ace- 
lași timp o consecinţă a schimbărilor sociale produse în era industrială. El 
propunea următoarea soluţie : restrîngerea voluntară a nașterilor (pe care numai 
un reprezentant al bisericii anglicane putea să-și permită să o propună). Mai 
tîrziu, Malthus a luat poziție contra măsurilor de asistenţă a celor lipsiţi de 
cele necesare, cu argumentul că nu este indicat ca societatea să-i ajute să 
supraviețuiască pe cei pe care legile naturale îi condamnă. Ideile lui Malthus 
au fost bine primite în Anglia, unde, de fapt, competiţia dintre indivizi 
produsese o marginalizare și o sărăcire a clasei defavorizate, dar și apariția 
măsurilor de asistență socială. 


Apariția ideilor lui Darwin 


Darwin s-a născut la 12 februarie 1809 (anul în care apărea Philosophie 
zoologique a lui Lamarck) la Shrewsbury, în partea de nord-vest a Țării Galilor, 
într-o familie în care toți fuseseră medici din tată în fiu, de multe generații, 
și unde se găseau eminent naturaliști, cel mai cunoscut fiind bunicul Erasme 
Darwin. În mijlocul unor personalități puternice, tînărul Charles nu se prezenta 
ca un viitor geniu. Era un elev mediocru, chiar dacă prezenta un oarecare 
talent la matematică; trăsătura sa cea mai originală era gustul puternic pentru 
colecţionarea de obiecte diverse, dar mai ales de pietre, plante și insecte; era 
pasionat de pescuit şi vînătoare. 

Cum o va mărturisi, mai tîrziu, vărului său Francis Galton, tot ceea ce a 
învăţat a învățat singur, fie la partidele de vînătoare, fie făcînd experienţe de 
chimie împreună cu fratele său mai mare, care i-au adus porecla de „Gaz“. 

In 1825, tatăl său a hotărît să-l trimită la Edinburgh ca să înceapă studiile 
de medicină. Nimic nu lăsa să se prevadă atunci cariera care îl aştepta pe 
Darwin. Nu avea decît 17 ani cînd a avut primul contact cu chirurgia, într-o 
epocă în care metoda anesteziei nu era cunoscută şi cînd terapeutica nu era 
prea eficace. S-a decis destul de repede să abandoneze aceste studii şi să se 
consacre zoologiei și geologiei. Modul său de viață părînd destul de puţin în 
acord cu dorinţele tatălui său, familia a intervenit și l-a trimis pe Darwin la 
Cambridge, pentru a-și face acolo studiile de pastor protestant; dar aici el a 
devenit naturalist. În 1831, la cinci luni după absolvirea universităţii, a primit 
propunerea de a se alătura unei expediţii maritime spre Țara de Foc, pe Beagle, 
sub ordinele căpitanului Fitz-Roy. EI scria atunci: „Începe cea de-a doua viață 
a mea“; avea douăzeci şi doi de ani. 


GE 

ălătorie a fost, fără îndoială, evenimentul cel mai 
Pier SE Se ; căpitanul era un fundamentalist (considera adevărat 
fiecare rînd din Biblie) şi în plus un tory, partizan al sclaviei, pe care Darwin 
o detesta; cu toate acestea ei s-au împrietenit. Pentru acest tînăr, o călătorie 
de cinci ani în jurul lumii era întîi de toate o incredibilă aventură: riscurile 
și frumuseţile naturii, oamenii, tipurile variate de climă, toate acestea i se 
ofereau ochilor; furtuni, cutremure, erupții vulcanice, animale sălbatice din 
pădurea amazoniană cu arbori uriași. El descoperea astfel lumea. | i 
La 2 octombrie 1836, Darwin se întorcea în Anglia. Scrisorile şi colecțiile 
sale îl precedaseră și astfel a fost primit ca un veritabil om de știință. Se 
perioada aceea s-a împrietenit cu Lyell, ale cărui opere le citise în timpu 
călătoriei. Înainte de a pleca, îi citise pe Lamarck şi Malthus, fapt ce îl ajutase 
să facă observaţii punîndu-și întrebări de felul acesta: de ce pe fiecare Siche 
a arhipelagului Galapagos se găseşte o formă deosebită a unei anumite Dës ? 
Întors la Cambridge, va consacra acestor întrebări doi ani de cercetări, timp 
în care Îl va reciti pe Malthus, o lectură importantă, de vreme ce Darwin va 
spune, mai tîrziu, că teoria sa este aplicarea doctrinei lui Malthus la întreg 
i animal. 
BEE A de reflecţie și lecturi s-a născut o teorie a evoluției, pe care 
Darwin a prezentat-o într-un enorm volum ce va deveni On the Origins of 
Species by means of Natural Selection, or the Preservation of F avoured Races in 
the Struggle for Life: acest volum, terminat în 1838, nu a fost publicat decît în 
1859. Totul conduce spre ideea că, de fapt, Darwin a întîrziat publicarea teoriei 
sale ca și cum s-ar fi temut de dezbaterea publică ce i-ar fi be bat 
care devenise în mod discret ateu în timpul călătoriei sale, intuia că ipoteze e 
pe care le formulase nu vor fi pe placul tuturor și vor răni multe conştiinţe. 
Începînd cu această perioadă, Darwin s-a îmbolnăvit, mai mult sau mai puțin, 
de o boală nedefinită, cu simptome vagi şi schimbătoare : migrene, amețeli, 
insomnii. Își purta cu durere vina pînă într-atît încît a declarat în momentul i 
care a predat lucrarea spre publicare: „Am senzația că mărturisesc o crimă. i 
Ceea ce l-a decis, în ciuda atîtor reticențe, să-şi publice totuşi teza a fost faptu 
că un alt naturalist, Alfred R. Wallace, pătruns și el de gîndirea lui Malthus, 
se pregătea să publice o teorie apropiată de a sa. Prietenii lui Darwin, mai SH 
Lyell, au insistat ca el să redacteze în grabă un rezumat şi au reușit să- 
convingă: acest rezumat a fost publicat la 24 noiembrie 1859. Wallace, pe 
care istoria științei îl va plasa în plan secund, a păstrat bune relaţii cu Darwin. 


Teoria darvinistă 


Concepţia lui Darwin se bazează pe patru ipoteze fundamentale, dintre 


care două se găseau deja la Lamarck: l l l 
1) Speciile evoluează neîncetat, unele noi se nasc şi altele dispar; elementul 
viu, precum Pământul, este obiectul schimbărilor care nu datorează nimic 


intervenţiei divine. 

2) Procesele evolutive sînt lente, nu este util să se presupună survenirea 
catastrofelor care ar fi suprimat majoritatea speciilor şi ar fi fost urmate de 
crearea unor organisme noi. 

(Aceste două ipoteze se găseau deja la Lamarck pe care Darwin îl omagiase.) 

3) Toate fiinţele vii au un singur strămoș; este vorba de postulatul ascendenței 
comune, în virtutea căruia viaţa pe Pămînt are o origine unică; în mod deosebit, 
organismul viu care este ființa umană provine din evoluția unui alt animal, în 
acest caz un primat. Regina Victoria, bunică a suveranilor Europei „descindea“ 
şi ea dintr-o maimuţă... Iată crima pe care Darwin ştia că o comite: omul 
devenea un animal, idee pe care o vehiculaseră și alții înaintea lui, precum 
A. Comte (vezi p. 83). Dar Darwin o afirma nu ca filozof, ci ca savant, ca bio- 
log, aducînd și dovezi în sprijinul spuselor sale. Iată de ce, deși scandalul a iz- 
bucnit provocînd reacții numeroase din partea Bisericii, mediul științific a aderat 
rapid la această idee a lui Darwin deoarece ea explica fenomenele constatate 
și înainte, dar rămase neelucidate. Acest postulat avea o mare putere explicativă. 

4) Evoluţia nu rezultă din cîteva tendințe de perfecționare şi de adaptare ; 
ea rezultă dintr-o selecție. Această idee ne amintește, desigur, de convingerile 
lui Malthus și se inspiră din observarea practicii crescătorilor de animale: 
pentru a obţine noi varietăţi sau specii, crescătorii efectuează o selecţionare 
sistematică și prelungită printre organismele create în fiecare generaţie : ei aleg 
în funcție de gusturile şi de nevoile lor. Pentru Darwin, mediul înconjurător 
selecționează ceea ce îi convine cel mai mult, se adaptează mai bine exigenţelor 
sale, după un model asemănător selecției artificiale; aproape că este, totuși, 
vorba de o metaforă atunci cînd scrie : „Mediul selecționează ceea ce îi convine 
cel mai mult“: mediul nu are nici gusturi, nici nevoi, el este aşa cum este, cu 
toate caracteristicile sale (climatice, ecologice etc.); „exigenţele lui“ nu re- 
prezintă nimic altceva decît aceste caracteristici. Pentru Darwin, în natură nu 
există nici o intenție, nici un Scop, nici o forță misterioasă. 

După el, selecția naturală acţionează în două etape: 

— Mai întîi, apariția, la fiecare generație, a unei imense varietăți de orga- 
nisme din aceeași specie care diferă printr-un mare număr de caracteristici; 
originea genetică a acestei variabilități este necunoscută și aşa va rămîne pînă 
la sfîrșitul secolului. Cînd amintește această problemă, Darwin trimite fie la 
generaţia spontană, fie la „acţiunea indirectă a mediului asupra aparatului 
reproducător“, sau la tezele eredității intermediare (caracterele celor doi părinți 
se transmit amestecîndu-se) etc. Pe scurt, el constată această variabilitate, 
această rezervă inepuizabilă de variații într-o specie, îi acordă un rol fun- 

damental, dar îi ignoră, ca și contemporanii săi, mecanismul; 

— Punerea în ordine, apoi, a acestei variabilităţi, datorită luptei pentru viață: 
mulți din cei care se nasc nu pot supraviețui, căci sînt prea numeroși în raport 
cu resursele de hrană. Care vor supraviețui şi se vor reproduce? Aceia care 
posedă o combinaţie de caractere ce le asigură o mai bună apărare în mediul 
înconjurător; aceștia vor scăpa de atacatori, de exemplu, sau se vor hrăni mai 
uşor și vor avea ocazia să transmită descendenților această combinaţie de 
caractere „avantajoasă“, „rentabilă“. Descendenții vor fi, la rîndul lor, supuşi, 
eventual, unei noi „presiuni selective“ din partea mediului înconjurător. Această 

„reproducere diferențială“ ( nu toate combinațiile de caractere duc la apariția 
unor descendenți) antrenează, de-a lungul timpului, schimbări lente în compoziția 
populațiilor de indivizi care aparțin aceleiaşi specii; aici, populația este definită 
ca un grup de organisme trăind pe acelaşi biotop, în acelaşi loc, supuşi, în 
consecință, aceleiaşi presiuni selective; două populații care trăiesc în locuri 
diferite pot fi deci supuse, eventual, unor presiunii selective diferite. Este posibil 
să se producă înlocuirea unei forme vechi a unui organism, „adaptată la (în 
sensul „supravieţuirii în“) un mediu dat, printr-o formă nouă, inițial mai rară, 
dar mai bine „adaptată“ la un mediu nou din cauza modificărilor climaterice, 
de exemplu. Astfel, dacă o populație cunoaşte schimbări importante de biotop, 
ea va dispărea în caz că nici un individ, născut în sînul ei, nu prezintă o 
configurație a caracterelor necesare pentru supravieţuire; dar ea poate de 
asemenea, dacă dă naştere, chiar accidental, unor astfel de indivizi, să se trans- 
forme (în raport cu starea sa iniţială), din moment ce acești indivizi se reproduc 
și transmit caracterele favorabile, au o suită de descendenţi“ (vezi caseta 10); 
noua descendență, adică „tip“ de organisme ale acestei populaţii, poate să fie 
atît de diferită de tipul originar, încît doi indivizi de sex diferit din fiecare din 
aceste tipuri nu se mai pot încrucișa. Atunci apare o nouă specie, rezultată din 
cea veche, dar diferită (criteriul de distingere a două specii fiind acela că doi 
indivizi Care au rezultat din ele nu se pot încrucișa). 


CASETA 10 


Mai multe exemple, rămase celebre, cum ar fi cel al girafei, au fost utilizate de 
Lamarck pentru a-și convinge cititorii. El scria în Philosophie zoologique: naa 

„Relativ la obiceiuri, este curios să li se observe produsul în forma deosebită si talia 
girafei (camelo pardalis): se știe că acest animal, cel mai mare dintre mamifere, trăiește 
în interiorul Africii, în locuri în care pămîntul, aproape întotdeauna arid şi fără ierburi, 
îl obligă să pască frunzele arborilor şi deci să facă încontinuu eforturi pentru a ajunge 
la ele. Din acest obicei, prezent la toți indivizii rasei sale, a rezultat faptul că picioare e 
din faţă au devenit mai lungi decît cele din spate, gitul s-a alungit pentru ca girafa, fără 
a se înălța pe picioarele din spate, să ridice capul și să ajungă pînă la șase metri înălțime 
(aproape douăzeci de picioare).“ (Paris, UGE, „10—18 , 1968, p. 219.) 3 

Darwin, în Originea speciilor răspunde acestei „explicaţii“ a lui Lamarck în 

ătură îtul lung al girafei: Sa 
"WI E cei mai alti şi mai capabili să pască cu un deget sau două mai sus 
decît ceilalți au putut adesea să supraviețuiască în timpuri de foamete; ee ci au 
trebuit să parcurgă ținuturi întregi după hrană. Vom constata în multe cărți de istorie 
naturală care oferă date despre măsurile exacte că indivizi din aceeași specie diferă 
adesea ușor prin lungimea relativă a diferitelor lor părți. Aceste diferenţe, în mod 
proporțional, extrem de superficiale, datorate legilor creșterii şi variației, nu au nici 
cea mai mică importanță sau utilitate la cea mai mare parte a speciilor. Dar (la gira D 
indivizii avînd una sau mai multe părți ale corpului mai alungite decît de obicei au 
supraviețuit. Încrucișarea lor a produs descendenți care au moştenit fie aceleaşi parti- 
cularități corporale, fie o tendință să aibă o variație în aceeași direcție; în timp ce 
indivizii mai puțin favorizați sub acelaşi aspect au fost probabil mai expuşi pieirii. 
(Origine des espèces, Paris, Maspero, ed. a 6-a 1980, p. 240.) 

Marea inovație a lui Darwin constă în aceea de a gîndi transformarea 
speciilor în raport cu populația: unitatea care evoluează este grupul de 
organisme trăind pe același biotop. Această concepţie, numită „populațională“, 
va reclama, începînd cu sfîrşitul secolului al XIX-lea, studii statistice ale 
fluctuaţiilor diferitelor caractere în interiorul unei populaţii. Numai aceste 
studii, solicitate și de progresele fizicii (mai ales de termodinamică, aceasta 
studiind „populațiile“ de molecule de gaz), vor putea să permită cu adevărat 
înțelegerea ştiinţifică a hazardului, să se facă din el un concept statistic. Ele 
vor permite să se abandoneze o concepţie total deterministă (după care o lege 
afirmă că un anumit fenomen provoacă întotdeauna un altul) în favoarea unei 
concepţii probabiliste (legile ştiinţifice afirmă că, în x% din cazuri, un anumit 
fenomen provoacă un altul). 


Evoluţia teoriei evoluției 


Din 1859, teoria darvinistă a fost subiectul a numeroase dezbateri și 
schimbări (pe care nu se pune problema să le prezentăm aici). Apariția geneticii 
şi istoricul ei au reprezentat o sursă hotărîtoare de modificări ale teoriei 
darviniste. 

În 1883, a fost făcută de către un biolog german, August Weismann, o 
descoperire importantă; el a stabilit o distincție radicală în organism între 
două tipuri de celule: celulele germinale, care conțin o substanță capabilă de 
a deveni un individ din aceeași specie, şi celulele somatice, ce constituie corpul 
organismelor şi nu intervin în reproducere. Celulele somatice nu au nici o 
contribuţie în producerea celulelor germinale care nu provin decît din celulele 
germinale ale genitorului. Weismann a dedus de aici că acestea, singurele 
responsabile de ereditate, sînt impermeabile la schimbările ce afectează 
celulele somatice din cauza contactului cu mediul înconjurător; de-a lungul 
existenţei lor, celulele germinale ale unui organism nu se modifică niciodată: 
nu poate exista deci o ereditate a caracterelor dobîndite. Lăsînd neschimbată 
teoria lui Darwin, aceste lucrări ale lui Weismann invalidează deci, în totali- 
tate, explicaţia lamarckiană (de altfel, tezele lui Weismann sînt calificate 
drept „neodarviniste“). Totuși, se mai găseau încă la sfîrşitul secolului 
al XIX-lea, printre biologii francezi mai ales, neolamarckieni care exprimau 
o neîncredere profundă față de lucrările lui Weismann; Alfred Giard, de 
exemplu, susținea că a accepta aceste teze ar însemna respingerea oricărui trans- 
formism pentru că ele implică faptul ca toate variațiile posibile să fie conţinute 
în primele ființe, implică un fel de preformare, de îmbinare a germenilor. 
Acestor biologi francezi (care vor juca un rol important în formarea 
psihologilor secolului al XX-lea, vezi p. 120), foarte pozitiviști, genetica, ce 
se năștea, le apărea ca o întoarcere la metafizică, la teologie: la ideea că totul 
este conţinut de la început, și că timpul nu are altă funcție decît să realizeze 
acest „proiect“. Este motivul principal pentru care genetica nu va fi predată 
în Franța decît după 1920. 

Pasul care a constituit adevăratul act de naștere al ştiinţei eredității a fost 
făcut de Gregor Mendel, călugăr în mînăstirea Brno, din Cehia. Mendel reunea 
două tipuri de cunoștințe: de horticultor (prin copilăria sa la o fermă agricolă) 
și de biologia evoluţiei (prin numeroasele sale lecturi). Folosind sistematic 
metoda hibridării (care va deveni fundamentală în genetică), el a ajuns să 
formuleze legi matematice ce i-au permis să prevadă caracteristicile unei 
descendente (pentru o expunere mai detaliată a geneticii mendeliene, vezi 
vol. HB). Ipoteza sa genială, ca şi observaţiile sale, se refereau la faptul că 
este convenabil să se diferenţieze ceea ce se vede, caracterul, și altceva care 
îl subînțelege ` caracterele observate nu fac decît să exprime prezenţa ascunsă 
a particulelor, a unităților, pe care Mendel le-a numit „factori“ și pe care le 
consideră independente unele de altele, fiecare din ele guvernînd un caracter 
observabil. El presupune că un organism posedă două exemplare din fiecare 
factor, unul provenit de la tată, celălalt de la mamă; un singur element al 
acestei perechi este tras la întîmplare în momentul formării celulelor 
reproducătoare. Astfel, ceea ce transmite ereditatea este o colecţie de unități 
izolate, fiecare putînd exista în stări diferite care dau ocazia apariției unor 
forme diferite. 

Descoperirile lui Mendel sînt, în mod evident, capitale: pentru prima dată se 
demonstrează existenţa, în fiecare organism, a unui program genetic invariant, 
ale cărui caractere vizibile nu sînt decît consecințele. Dar, cînd Mendel şi-a 
expus în 1865 descoperirile în fața a patruzeci de savanţi, nu li s-a acordat 
nici un interes; vor trebui să apară de Vries și alți cercetători, la sfîrșitul 
secolului, pentru ca să se dezvolte o adevărată știință a eredității bazată pe 
lucrările lui Mendel și convingerea că evoluția unei specii echivalează cu o 
modificare a structurii genice în care producerea de noutate rezultă din factori 
aleatori. 

Începînd cu 1930, aceste cunoștințe vor fi integrate în biologia evoluţiei 
care, integrînd și pe cele legate de paleontologie, propunea o teorie sintetică 
a evoluției, de strictă obediență darvinistă (pentru mai multe detalii asupra 
concepțiilor actuale în biologia evoluţiei, vezi vol. HB). În momentul în care 
această sinteză a fost realizată, cea mai mare parte a biologilor evoluţiei i 
s-au raliat; teoria va funcţiona chiar ca o „dogmă“: toți cei, puţini la număr, 
care nu admiteau rolul decisiv atribuit hazardului (vezi vol. HD pentru poziţia 
lui Jean Piaget în această problemă), sau care nu admiteau faptul că procesul 
este gradual, toți aceştia au fost dați deoparte. 


Embriogeneza, ontogeneza şi filogeneza 


Atenţia acordată evoluţiei speciilor exprimă, cum s-a văzut și mai înainte, 
un interes mai general pentru modificările pe care le suportă toate aceste 
fenomene de-a lungul timpului. Dezvoltarea individului însuşi (Ca și rolul său 
în cadrul fenomenelor evolutive) devine obiect de investigație. Embriogeneza 
era, la mijlocul secolului al XIX-lea, perioada cea mai bine cunoscută a 
dezvoltării organismului individual, numindu-se în acea epocă ontogeneză. 

Dezvoltarea care se desfășoară după naştere, copilăria, nu făcea atunci decît 
obiectul unor date documentare, desigur din ce în ce mai precise, uneori foarte 
bogate, dar fără ca o teorie sau un concept ştiinţific să explice diferitele etape 
şi trecerea de la una la alta. De exemplu, Darwin a acordat un interes deosebit 
copilăriei, așa cum arată observațiile minuțioase pe care le-a făcut referitor 
la comportamentul unuia din copiii săi, clasificînd în diverse rubrici activităţile 
acestuia (mînie, afecte, simţ moral). 

Opera unui zoolog german din Jena va exercita o influență hotărîtoare, 
propunînd o ipoteză referitoare la mecanismele care reglează dezvoltarea 
organismului individual. În timp ce fiziologii germani nu manifestau nici un 
interes pentru evoluționism, ci mai degrabă o anumită neîncredere, el a utilizat 
abordarea evoluționistă pentru a studia această dezvoltare. Ernst Haeckel, 
apostol doctrinar al lui Darwin, profesor de zoologie marină din 1862, atît de 
convins de ereditatea elementului dobîndit, încît va deveni un fervent opozant 
al lui Weismann, a propus o ipoteză la care nu era primul autor, dar care a 
rămas legată de numele său: legea recapitulării sau legea biogenetică, după 
care ontogeneza organelor nu e decît o scurtă recapitulare a filogenezei lor; 
filogeneza, cuvînt inventat de Haeckel, desemnează istoria formării unei specii 
și trasează deci seria formelor căpătate de ascendenţii acestei specii. Această 
lege, bazată pe observaţiile numeroase ale școlii germane de embriologie şi 
pe lecturile lui Haeckel din Darwin, afirmă că, în cursul dezvoltării lor, 
organele trec prin faze în care structura lor amintește stările finale ale 
dezvoltării speciilor inferioare. 

Ipoteza în discuţie are un merit: ea propune o teorie a dezvoltării individuale, 
considerînd-o ca fiind dirijată de istoria filogenetică; totuși, ea era departe de 
a provoca unanimitate în rîndurile biologilor contemporani lui Haeckel, care 
îl judecau ca pe un ins puţin prudent, puțin riguros, mai interesat de ipoteze 
îndrăzneţe decît de justețea observaţiilor. Totuşi, legea lui Haeckel a fost 
„populară“: o regăsim pe ici pe colo generalizată, extinsă, de exemplu, la 
ansamblul organismului sau la dezvoltarea spiritului uman. 

Această ipoteză va reprezenta o cotitură în concepţia asupra dezvoltării 
copilului; folosind-o sub una din formele sale generalizate, psihologii 
specialiști în dezvoltarea copilului (cum ar fi Jean Piaget, vezi vol. HD) vor 
asimila uneori această dezvoltare unei embriogeneze, cu unele concepții 
caracteristice pentru explicarea epigenezei care caracterizează dezvoltarea 
embrionului: dezvoltarea unor astfel de caracteristici, ca inteligența, de 
exemplu, s-ar desfășura urmărind o serie de etape nemodificabile, fiecare din 
aceste etape conținînd în germene pe următoarea. 

Teza lui Haeckel servește drept bază de lucru pentru o operă care a marcat 
un pas important în psihologia copilului, și anume opera lui William Preyer, 
profesor de fiziologie la Jena. În 1881, ela publicat o lucrare (/nima copilului ) 
în care retrasează „psihogeneza“ copilului său de la zero la trei ani, după ce 
a notat toate „progresele sale psihice“, afirmînd că, de vreme ce toți copiii 
(ca şi embrioanele) se dezvoltă în același fel, este mai interesant să observi 
unul dintre ei cu minuțiozitate decît mai mulţi într-o manieră incompletă. El 
scria: „Într-adevăr, un copil se dezvoltă mai repede, altul mai încet, se întîlnesc 


EVOLUŢIONISMUL: OMUL CA ANIMAL 101 


diferențele individuale cele mai deosebite chiar şi la copiii acelorași părinţi: 
dar aceste diferențe se bazează mai mult pe perioadă şi pe grad decît pe 
ordinea succesiunii și apariţiei diverselor fenomene ale dezvoltării. Şi esența 
acestora din urmă este identică la toţi“ (L'âme de l'enfant, Paris, Alcan, 1887, 
p. VIII). Putem, să apropiem această afirmaţie în mod avantajos de concepţiile 
lui Piaget privind decalajele în dezvoltarea inteligenței (vezi vol. HD). 

Psihologia copilului, care se va constitui mai ales în Statele Unite, va ști 
să profite de acest ansamblu de convingeri. 


Evoluţionismul şi fenomenele umane 
Studiul continuității activităților mentale de la animale la om 


Chiar dacă Darwin nu a făcut aproape nici o aluzie la evoluția omului în 
cartea sa apărută în 1859, postulatul darvinist ridică o problemă centrală în 
legătură cu ceea ce pare o caracteristică absolută a omului: mintea (am ales 
această traducere a englezescului mind care desemnează ceea ce produce 
activități mentale). Mintea umană este ea oare rezultatul evoluţiei celei animale, 
a animalelor celor mai apropiate în plan evolutiv, maimuţele ? Thomas Huxley, 
un prieten apropiat al lui Darwin, a consacrat în 1862 o lucrare studiului 
asemănărilor anatomice între creierul uman și acela al maimuţelor mari; chiar 
Darwin a publicat, în 1871, o carte consacrată continuității mentale de la 
animal la om: Descent of man. El a prezentat aici numeroase similitudini între 
procesele mentale la animale și la om reținînd numai o diferență fundamentală: 
conștiința morală. În plus, el argumentează că aceasta, ca şi limbajul de altfel, 
poate fi considerată ca inevitabilul răspuns al evoluţiei intelectuale şi al 
socializării pe care a antrenat-o. 

Cartea lui Darwin, chiar dacă nu ajunge să-și convingă contemporanii în 
ansamblu, va servi totuși drept bază pentru lucrările fondatorilor psihologiei 
animale, precum Thomas Huxley, de Romanes sau C. Lloyd Morgan, avînd 
toți convingerea că, de vreme ce există cotinuitate, studiul minţii animalului 
este bogat în învățăminte despre mintea umană. 

Dar în aceeași perioadă în Anglia se ridica o problemă de ordin filozofic, 
o problemă moștenită de la tradiția empiristă: cum capătă individul mintea? 
John Stuart Mill, fiul lui James Mill, era unul dintre acei eminenți purtători 
ai acestei tradiții; el va propune să se adauge la răspunsul empirist dat acestei 
întrebări faptul că ideea compusă, care rezultă din asocierea a două idei simple, 
are proprietăți diferite de acelea ale ideilor simple, așa cum sarea, spune el, 
are proprietăţi diferite de cele ale sodiului şi clorului, metaforă care face ca 
aceste concepte să fie comparate cu o „chimie mentală“. Psihologia empiristă 
a lui Stuart Mill, economist și influent om politic, va fi dezvoltată de unul 
din prietenii săi, profesor de logică la Aberdeen în Scoţia: Alexander Bain. 
Fără a recurge la experimentare (deși îi apreciază meritele), Bain și-a propus 
să descopere „germenul instinctiv al voliției“, originea actului voluntar, căruia 
se pare că tradiția empiristă nu i-a dat o explicație satisfăcătoare: acordînd 

un rol primordial circumstanțelor, ea nu a lăsat nici un loc iniţiativei individuale. 
In mod sigur, problema care se pune este următoarea: cînd un individ rea- 
lizează pentru prima dată o mişcare, o face el oare ca un răspuns la o solici- 
tare exterioară sau această mișcare rezultă numai din exercitarea liberă a 
voinţei sale (cum o afirmau unii filozofi din epocă)? La această întrebare 
foarte importantă, care mai tîrziu va diviza şcolile de psihologie, Bain a adus 
un răspuns original: această „primă dată“ se produce din întîmplare; apoi 
intervine „sancţiunea“ mediului înconjurător: dacă această sancțiune nu este 
agreată, individul nu-și va mai repeta mișcarea, realizînd, eventual, alta; iar 
dacă mediul dă semne că o agreează, el va reînnoi această mișcare. Astfel, 
pentru Bain, o activitate spontană se transformă în activitate voluntară. Pentru 
a desemna acest proces, el a creat expresia „a învăţa din încercări și greşeli“, 
expresie care a rămas foarte folosită în psihologie. Deşi el era convins de nece- 
sitatea de a face din psihologie o știință naturală, fiind preocupat, cum fusese 
și Hartley (vezi p. 49) de exemplu, de mecanismele fiziologice care stau la 
baza proceselor psihologice, Bain nu a făcut nici o precizare în legătură cu 
mecanismul nervos, responsabil al învățării din încercări şi erori. 

Această concepţie amintește de utilitarism (vezi p. 79), apărat de James 
Mill și Jeremy Bentham: o acţiune este judecată chiar de individ, pe baza 
utilității ei, a plăcerii şi neplăcerii pe care o provoacă. Ea amintește şi de 
teoria lui Darwin, care apărea în același moment (cărţile lui Bain apăreau 


„pe la 1850), chiar dacă Bain, ca şi Stuart Mill, nu exprimau nici o preocupare 


în acest sens: Bain și Darwin au afirmat că modificările de-a lungul timpului 
se realizează prin apariția noutăţii şi prin sancţiunea din partea mediului 
înconjurător. Există o comunitate de mecanisme între evoluția comporta- 
mentelor și evoluția speciilor. De fapt, această apropiere pune în evidență 
faptul că și una și cealaltă din aceste teorii exprimă o „ideologie“ deja 
prezentă în momentul în care ele au fost propuse, ideologie care le-a precedat 
şi le-a influențat, chiar dacă şi ele la rîndul lor (mai ales aceea a lui Darwin) 
o vor alimenta. Un om a fost foarte implicat în răspîndirea acestei ideologii: 
Herbert Spencer. 

Acest fost inginer de căi ferate, devenit jurnalist, a fost prietenul lui Thomas 
Huxley (care va deveni unul din cei mai fervenţi darvinişti). Înainte chiar de 
a cunoaște tezele lui Darwin, el a afirmat că nu se poate răspunde la între- 
barea privind originea spiritului decît studiind evoluţia lui (înțeles în sensul 
secolului al XVIII-lea, cel de dezvoltare la nivel individual). Spencer susținea 
că spiritul fiinţelor vii, ca orice aspect din lume, este în permanentă schimbare 
de la simplu la complex. Fiecare lucru evoluează de la o stare de omogenitate 
nediferențiată spre o heterogenitate crescîndă. Aplicînd această teză a evoluției 
prin diferenţiere progresivă, care nu e deloc de ordin biologic, la capacitățile 
mentale, Spencer afirma că evoluţia sistemului nervos rezultă din complexi- 
tatea crescîndă a reacțiilor la evenimentele exterioare: spiritul evoluează 
de la simplul reflex la instinct, de la acesta la memorie, de la memorie la 
raţionament. Legea asocierii este responsabilă de această progresie, e un prin- 
cipiu fundamental al naturii. Ca toți „progresiştii“ secolului al XIX-lea, 
Spencer a aderat în plus și la teza eredității elementului dobîndit, teză în 

virtutea căreia ceea ce un organism dobîndeşte datorită unui contact cu mediul 
înconjurător, descendenţii săi cunosc făcînd economie în ceea ce priveşte 
acest contact: astfel, ceea ce era de exemplu reacţie reflexă la o generație 
devine la următoarea instinct. 

Această concepţie a evoluţiei oricărui fenomen de la omogen la heterogen 
a fost calificată în epocă drept evoluționism. Ea se exprimă în teorii privitoare 
la geneza spiritului uman, dar va atinge și reprezentările despre societate. 


Aplicarea darvinismului 
la fenomenele sociale 


Filozofia lui Spencer se poate rezuma într-o convingere capitală: orice 
fenomen se supune legilor naturale; secolul al XIX-lea va aplica această 
convingere referitoare la fenomenele sociale din necesitatea de a înțelege 
evenimentele care tulburaseră sfîrșitul secolului precedent. Un concept promo- 
vat de Spencer, dar pe care îl găsim și la Darwin și la Malthus, va con- 
centra acest naturalism: cel al supraviețuirii celui mai apt. Spencer era 
convins că toate formele de competiţie între indivizi reprezintă chiar 
condiția progresului social şi, în consecință, trebuie să fie eliberate de orice 
control și chiar încurajate. Teoria lui Darwin venea, după părerea sa, să 
întărească această convingere; teoria lui Darwin, pe care Spencer o va 
răspîndi, în materie de sociologie, era o lectură care îi convenea: ideea de 
progres este, de fapt, absentă din preocupările darviniste, la fel ca și orice 
ambiție de a-și aplica teoria biologică la fenomenele sociale; această lectură 
reprezintă darvinismul social, care a rămas legat de numele lui Spencer. Acesta 
afirma că necunoaşterea biologiei antrenează pe unii filantropi într-o politică 
de asistență socială față de cei defavorizaţi, în timp ce aceasta contravenea 
legilor elementare ale naturii care impuneau, din contră, eliminarea celor 
inapți. Jocul „natural“ nu trebuie să fie deformat de intervenţia artificială a 
unui stat providenţial, care ar încetini răspîndirea „celor mai bune“ elemente 
ale societăţii. Această convingere, care a fost, bineînţeles, însoţită de consi- 
deraţii privind superioritatea rasei europene (mai evoluaţi decît primitivii, 
europenii au rezultat dintr-o lungă serie de diferențieri), este în perfect acord 
cu expansionismul occidental al secolului al XIX-lea și exprimă, de fapt, în 
mod magistral, păreri împărtășite. Tezele lui Spencer au avut un ecou conside- 
rabil, începînd cu 1870, datorită acestui acord și, în acelaşi timp, datorită 
marii productivităţi a filozofului. 

Popularitatea lui Spencer în Statele Unite a fost unul din factorii importanţi 
ai succesului său. În momentul schimbărilor sociale care au urmat războiului 
civil, opera lui Spencer părea să întărească încrederea în progresul social. In 
timp ce în Anglia Spencer recomanda, între altele, o concurență economică 
deja existentă, şi nu făcea decît să o justifice, industrializarea Statelor Unite 
era prea recentă pentru ca astfel de practici să fie deja raționalizate; America 
acelei epoci era ca o caricatură a acestei lupte pentru viața pe care o 

provăduiește darvinismul social; este binevenită justificarea aici a faptului că 
o rasă, în acest caz, descendenți ai europenilor, recurge la decimarea radicală 
a alteia, indienii. 

Darvinismul social va primi, în deceniile următoare, numeroase aplicaţii 
practice și nu va rămîne deloc o „sociologie“ neintervenționistă aşa cum o 
dorea inspiratorul său. Spencer a scris că „nu există o mai mare nenorocire 
pentru posteritate decît faptul de a-i transmite o populaţie mereu crescîndă de 
imbecili, leneși și criminali“; astfel, el a deschis calea programelor „de elimi- 
nare a rebuturilor“. Unul din inspiratorii acestei politici a fost Francis Galton, 
vărul lui Ch. Darwin, care promova în 1883 o Știință a ameliorării rasei, pe 
care o numea eugenie (vezi p. 130): astfel, de la sfîrşitul secolului al XIX-lea 
s-au practicat sterilizări ale indivizilor despre care se considera că nu trebuie 
„Să transmită“ nici un urmaș (între 1899 ei 1912, de exemplu, în Statele Unite, 
au fost efectuate 236 de vasectomii pe înapoiați mintali, în statul Indiana). 
Biologia era chemată să rezolve problemele sociale, rol pe care nu a încetat 
să-l joace nici astăzi. Practicile eugeniste au căpătat diverse aspecte în secolul 
al XX-lea, de la eliminarea sistematică a rasei evreiești și pînă la controlul 
embrionilor fecundaţi in vitro. 


Darvinismul social și concepția eredității caracterelor dobîndite reprezintă, mai mult 
decît teoria biologică darvinistă, cele două elemente fundamentale ale evoluţionismului 
secolului al XIX-lea. Ele vehiculează certitudinea că, de la animal la om, diferenţa este 
neglijabilă, că studiul unuia luminează conștiința celuilalt, că mecanismele care afectează 
existența animalului, mecanismele „naturale“, afectează şi existenţa, atît socială cît și 
individuală, a celuilalt. Omul poate, astfel, să fie comparat cu un animal, este un animal 
ca şi celelalte. Metaforă plină de consecinţe bineînțeles pentru orice discurs asupra 
omului. Pentru ca o psihologie „obiectivă“, „pozitivistă““, „observaţionistă“ să se poată 
constitui ca ştiinţă, era necesar de asemenea să se poată îndrepta asupra omului aceeași 
privire ca ei asupra animalului. 


VII 
Fiziologia: omul ca organism 


Revoluţia franceză nu a beneficiat pretutindeni de o primire la fel de 
entuziastă ca în Anglia; în Germania, mai ales, nu a urmat un astfel de elan. 
Deși epopeea napoleoniană nu a suscitat aici, într-o primă fază, reacţii 
profunde, înfrîngerea armatei prusace la Jena în 1806 a provocat o „tresărire“, 
o conștientizare a identității naționale. Romantismul german a contribuit la 
această trezire naționalistă și atunci a devenit conservator, respectuos față de 
putere. Din 1840 pînă în 1857, Frederic Wilhelm al IV-lea, șef al unui stat 
reacționar, își afișa gustul de un romantism exacerbat, ca și Ludovic al II-lea 
de Bavaria. Cu o atitudine manifestată de Iluminaţii asociali, romantismul s-a 
rigidizat devenind o ideologie a puterii. 

Conform tradiţiei filozofiei naturii (Naturphilosophie), empirismul rămîne 
străin filozofiei germane. Filozofia idealistă a lui Hegel și Fichte, dominantă 
în universităţile prusiene, preconiza, în explicarea fenomenelor, recurgerea la 
înțelegerea logică sau la cunoașterea intuitivă, înțelegerea imediată (Einsicht, 
sau insight, traducere englezească foarte mult utilizată în psihologie). Această 
filozofie îşi arată mai întîi roadele în domeniile istoriei și studiului comparativ 
al limbilor pînă cînd o schimbare instituțională decisivă va permite constituirea 
unor domenii noi, va contribui la apariția unor noi centre de interes. 

În 1810 a fost creat la Berlin un tip nou de universitate care va deveni un 
model pentru universitățile occidentale ale secolului al XIX-lea; aceasta avea 
misiunea să permită Prusiei recîştigarea, pe plan cultural, a terenului pierdut 
pe plan militar. Noua universitate se baza pe convingeri privind rolul a 
funcționarea învățămîntului superior, rezumate în formula „libertăţi acade- 
mice“. Spre deosebire de cea mai mare parte a concetăţenilor lor, profesorii 
germani vedeau atribuindu-li-se dreptul enunțării libere a ideilor, organizării 
cursurilor după dorinţa lor, fără să se preocupe de credinţele religioase. Paralel 
cu aceasta, o mare libertate era lăsată și studenților, inclusiv libertatea de a 
trece de la o universitate la alta. Noua organizare academică era însoțită de 
sporirea numărului de universități de calitate în țările germane, ceea ce 
permitea oferirea unor posturi de cercetare şi de predare (şi o mare mobili- 
tate profesională) studenţilor pe care îi formau. 

Atunci cînd în 1871 Prusia repurta victorii militare asupra Austriei şi 
Franţei, se acorda acest merit, în parte, educaţiei prusace. Aceasta era atît de 

renumită încît se venea din întreaga Europă și în curînd şi din Statele Unite 
să se facă studiile în Germania. Lucrările fiziologilor, mai ales, erau cele care 
exercitau o puternică atracție. 


Dezvoltarea studiilor 
asupra sistemului nervos 


: Incepînd cu 1829, utilitatea experimentării ştiinţifice a fost recunoscută 
în noile universități germane ` la această dată a fost creat la Giessen primul 
laborator de chimie. Activitatea științifică putea, din acel moment, să devină 
o profesie exercitată în grup și să producă cercetări coordonate. Fiziologia 
este, fără îndoială, disciplina care a beneficiat cel mai mult de pe urma 
acestor inovații: în timpul celor cincizeci de ani care vor urma, vor fi reali- 
zate în Germania cele mai mari descoperiri în fiziologie, mai ales în 


fiziologia sistemului nervos, chiar dacă i i 
i A acă Franţa avea și ea o școală importan 
in această disciplină. i l i di 


Şcoala de la Berlin 


Un eveniment s-a dovedit a fi decisiv pentru dezvoltarea fiziologiei: 
numirea, în 1833, a lui Johannes Müller ca profesor de fiziologie la Berlin. 
Müller a fost influențat de filozofia naturii în timpul studiilor făcute la Bonn, 
dar, prin grupul de cercetători pe care îl va reuni în jurul său, el va antrena 
o ruptură profundă a biologiei germane de inspirația romantică. 

Müller profesa un „pozitivism temperat“: în fața incapacității atitudinii 
mecaniciste de a rezolva problema specificităţii ordinului vital, el promova o 
Tecurgere permanentă la fapte și observaţii scrupuloase. Pentru el, ceea ce 
deosebește corpurile organice de cele neorganice este permanența activităţii 
lor și capacitatea de a crea, după normele unui plan finalizat, ca şi în embrio- 
geneză. Intr-un corp viu, părțile sînt ordonate în funcție de întreg, de organism 
Structurile organismului sînt acelea care comandă îmbinarea părților sale şi 
specificul acestui organism este de a avea o activitate autonomă, declanșată 
nu numai din exterior (această ultimă afirmaţie coincide cu cea a lui A. Bain 
vezi p. 102 se pare că Bain fusese inspirat în formularea ipotezei de lectura 
unei traduceri a lucrărilor lui Müller). Ca o consecinţă logică a convingerilor 
sale privind autonomia organismelor, Müller susținea că multe din compor- 
tamentele organismelor nu sînt atît de puternic influențate de mediul înconju- 
rător şi că abilitățile lor sînt mai degrabă înnăscute decît dobîndite (ceea ce 
nu se găseşte la Bain, din contră). 

Müller a reunit la Berlin un grup de tineri fiziologi, puțin dispuşi să se lase 
antrenați în ceea ce ei considerau a fi o „debordare“ vitalistă, tineri cărora 
„duhorile“ romantice li se păreau demodate : romantismul își pierduse farmecul 
atitudinii de sacrilegiu pe care o opunea odinioară puterii Iluminismului 
Aceştia vor studia, ca pozitiviști, activitatea nervoasă pe baza legii energiei 

specifice nervilor, descoperită de Müller în 1838, lege în virtutea căreia un 
nerv dat (de exemplu nervul optic) nu provoacă decît un fel de senzaţie 
(percepția vizuală), ceea ce diferenţiază cele cinci simţuri principale. 

E. Du Bois-Reymond s-a ocupat de natura electricităţii animale, studiată 
înainte mai ales de italieni, dar și de Bell și Magendie, care descoperiseră, 
prin 1810, diferenţa dintre nervii motori și cei senzitivi; acest lucru a permis 
localizarea sediului reflexelor în măduva spinală. Du Bois-Reymond a 
descoperit că fiecare parte a țesutului nervos conţine o forță electromotorie, 
pe care el o numea „potenţial de repaus“. T. Schwann a elaborat o teorie 
celulară după care dezvoltarea unui organism corespunde procesului de formare 
a celulei, inclusiv în sistemul nervos. C. Ludwig și mai ales H. von Helmholtz 
au studiat problema vitezei activităţii nervoase. Helmholtz a izolat un nerv 
motor al unei broaște și l-a stimulat la 5 sau 6 cm de joncțiunea lui cu mușchiul 
care îl comanda; a măsurat timpul care separa această stimulare de contracția 
mușchiulară, măsurare care era prima dintr-o lungă serie de măsurări de timpi 
de reacţie integrate în studiul fenomenelor foarte diverse (vezi p. 123 şi 155). 
Helmholtz, chirurg înainte de a deveni fizician, avea convingeri empiriste 
originale dar puţin compatibile cu nativismul (ineism) maestrului său Miiller: 
pentru Helmholtz, noi percepem lumea recurgînd la „inferenţe inconștiente“ 
care se adaugă analizei nervoase a datului senzorial, inferențe pe care le 
efectuăm pe baza experienței noastre trecute. În sfîrșit, Helmholtz a propus 
o teorie a perceperii culorilor și a rezonanţei în audiție, teorie care mai inspiră 
încă cercetări contemporane (vezi vol. HC). 

In toate cercetările, studiul funcționării sistemului nervos privește mai ales 
măduva spinală și nervii; creierul, miză a dezbaterilor filozofice în care aceşti 
fiziologi aveau oroare să se amestece, rămînea un mister. 

Școala de la Berlin a dobîndit un renume și o putere considerabile, mai 
ales asupra studiilor de medicină în care fiziologii vor ocupa în curînd un 
loc important. 


Influența acestor lucrări asupra fiziologiei ruse 


Numeroși studenţi erau doritori să vină și să lucreze la Berlin, dar și în 
alte universități germane. De exemplu la Leipzig, Ed. Weber făcea în 1845 
o descoperire surprinzătoare: stimularea nervului pneumogastric al broaștei 
îi încetinește ritmul cardiac. Era prima observaţie a fenomenului de inhibiție: 
creșterea activităţii unei părți a sistemului neuromușchiular antrenează o 
diminuare sau o încetare a activităţii într-o altă parte a acestui sistem (astfel 
stimularea unui nerv poate să inhibe activitatea intestinală). Weber nu 
dispunea de nici un cadru teoretic care să-i permită să înțeleagă importanța 
descoperirii sale. 

Primul care i-a perceput semnificația globală a fost un student rus în 
medicină, Ivan Secenov, sosit la Berlin în 1856 pentru a audia (în compania 
unuia din compatrioții săi, S. Botkin) cursurile lui Du Bois-Reymond. El a 
repetat observaţiile fenomenului de inhibiție, apoi, după ce a petrecut un timp 

lucrînd cu Helmholtz la Heidelberg, s-a întors în Rusia. A devenit profesor 
asistent la Academia Militară de Medicină de la Sankt Petersburg; aici a între- 
prins o seamă de lucrări care au pus bazele reflexologiei (vezi p. 126). 

In parte, din cauza situaţiei politice din Rusia la sfîrşitul secolului al XIX-lea, 
aceste opțiuni teoretice ale lui Secenov au fost hotărîtoare. Regimul țarist 
făcuse să domnească de-a lungul secolului teroarea, variind desigur în funcţie 
de țari, dar prezentă în permanență: intelectualii nu se bucurau de libertatea 
de expresie pe care o aveau intelectualii europeni, iar, pe deasupra, religia 
ortodoxă apăsa asupra conștiințelor. Activitatea filozofică în Rusia a fost, totuși, 
intensă; exista mai ales o tendință pozitivistă, inspirată de textele foarte citite 
aparținînd lui Comte, Mill sau Spencer, puternic nuanțate de mecanicism. 
Această filozofie întreținea legături strînse (mai mult decît în Europa occi- 
dentală) cu materialismul, cu care de altfel ea a fost adesea identificată. Mediul 
medical rus, pe care Secenov îl va influenţa în parte, va fi atras de aceste 
tendințe filozofice și tocmai în acest mediu s-a născut psihologia rusă. Sejurul 
lui Secenov în Germania La determinat să refuze, ca şi Du Bois-Reymond sau 
Helmholtz, orice concepţie care ar fi putut apărea ca vitalistă; el a respins, mai 
ales, teza apariției spontane a unui comportament al unui organism, respingere 
care va diferenţia în mod radical psihologia occidentală de cea rusă. Psihologia 
rusă, apoi sovietică, era o psihologie de reacție, termen mai mult sau mai puţin 
fericit înlocuit cu cel de reflex. Secenov a revenit în Germania, convins că 
fiziologia nervoasă trebuia să clarifice studiul fenomenelor mentale și că, de 
vreme ce aceasta se găsea în fazele de tatonare, trebuia să se înceapă prin 
studierea fenomenelor celor mai simple ` fenomenele caracteristice animalelor 
inferioare. Școala rusă și sovietică va fi deci fiziologică şi animală; mecanis- 
mul inhibiției, extrem de important în lucrările acestei şcoli, va fi preferenţial 
studiat la animal înainte de a fi generalizat la om. l 


Persistența vitalismului 


Pe măsură ce creșteau succesul și ecoul lucrărilor lor, fiziologii își accentuau 
ostilitatea față de un curent, în ochii lor prea speculativ, de care maestrul lor 
Müller era mai apropiat, curent care insista în a afirma că ordinea vitală nu 
poate fi redusă la fenomene fizico-chimice. 

De fapt, deși tradiția romantică își pierduse vioiciunea şi atracţia, ea se perpetua 
totuși în lucrările care afirmau că fizica sau chimia nu puteau să ne înveţe nimic 
despre fenomenele vitale, nici să explice specificitatea lor ireductibilă. 


Vitalismul în Franța 


Astfel de afirmaţii aparțineau, în Franța, unui profesor de medicină experi- 
mentală la Collège de France, începînd cu 1855, ale cărui lucrări vor servi 
mult timp drept model: Claude Bernard. Respectînd exigenţa pozitivistă de 
a se ocupa de cauzele secundare (aici ale bolii), de vreme ce nu putem interveni 

decît asupra lor, Claude Bernard nu era un „scientist“ prin faptul că insista, 
spre deosebire de fiziologii berlinezi, asupra autonomiei și spontaneității 
vitalului. Definind organismul prin mediul său interior, alcătuit din sînge și 
limfă, dotat cu mecanisme de funcţionare identice pentru starea normală și 
pentru cea patologică, recomandînd recurgerea strictă la metoda experimentală, 
CI. Bernard va influența considerabil fiziologia franceză (vezi p. 120). 


Vitalismul în Germania 


În Germania, orașul Leipzig va fi locul unde tradiţia vitalistă își va exercita 
influența hotărîtoare pentru istoria psihologiei. 

Herman Lotze a predat aici medicina și antropologia filozofică. Pronun- 
țîndu-se împotriva exceselor romantice, a opus și el ştiinţei mecaniciste speci- 
ficitatea fenomenelor vitale, afirmînd că diferitele părți ale corpului produc, 
prin asocierea forțelor lor, viața totalității, totalitate cu care ele nu au nici o 
urmă de analogie. Organismul este o totalitate, o structură, nu poate fi analizat, 
descompus pentru a fi cunoscut. Decupîndu-l în părți, se pierde specificitatea; 
el nu poate fi conceput decit ca o totalitate. Această convingere, opusă demer- 
sului analitic, agreat de secolul al XVIII-lea, afirmă apartenenţa lui Lotze la 
curentul romantic și la monismul său. 

Un alt bărbat venea, la Leipzig, ca să se alăture lui Lotze: Gustav T. Fechner; 
el va relua unele din lucrările lui E. Weber, profesor de anatomie comparată 
la Leipzig din 1818, care a încercat să determine relaţiile cantitative ce leagă 
conștiința senzaţiei și diversele excitaţii (temperatura, presiunea etc.). Fechner, 
fiul unui pastor, devenit doctor în medicină în 1822, s-a preocupat mai întîi 
de cercetări fizico-chimice, apoi de studiul percepţiei culorilor. Intre 1839 şi 
1842, a traversat o criză de depresie melancolică, însoțită de orbire, care a 
exacerbat tendințele mistice, manifestate deja în 1825, cînd publicase Anatomia 
îngerilor sub pseudonimul Dr. Mises. El a declarat că „văzuse“ în somn 
numărul „77“ şi se convinsese că, după șaptezeci şi șapte de zile de cură pe 
bază de şuncă condimentată (căreia și unul din prietenii săi îi „văzuse“ în vis 
binefacerile), se va vindeca, ceea ce s-a și întîmplat. Gîndirea lui Fechner a 
fost de atunci înainte îndreptată spre inspiraţii mistice și el îşi va schimba 
catedra de fizică cu aceea de filozofie. În 1850, o nouă viziune i-a revelat că 
lumea mentală și lumea fizică sînt bine unite (cum o afirmau romanticii), şi 
aceasta se produce cu ajutorul numerelor. 

Găsim aici credințele numerologiste ale Evului Mediu în virtutea cărora misterele lumii 
pot fi elucidate printr-o manipulare a numerelor; regăsim și convingerile contemporane 
conform cărora operațiile matematice efectuate în legătură cu data de naștere a unui individ 
pot eiis descoperirea numărului pe care el ar trebui să-l joace la loterie. 

mare parte, Fechner este adesea prezentat, tocmai datorită interesului său pentru 
măsurare, drept fondatorul unei psihologii care n-ar fi existat înainte de el. Măsurarea a 
fost, de fapt, în istoria gîndirii, cînd un instrument de cercetare alchimistă, mistică a unor 
forțe oculte care guvernau fenomenele tangibile, cînd garanţia puțin costisitoare a scien- 
tificității (deoarece e obiectivă) unui program pozitivist atît de ambițios încît, în unele 
privinţe, se aseamănă cu cel al alchimiștilor: a înțelege lumea rezumînd-o la cîteva formule. 

= Berté ees această comuniune a spiiritului și materiei, Fechner a 
SC n ica, O disciplină care era departe de a rămîne speculativă și căreia 
a adus metodele experimentale; el i-a deteirminat prima lege care pune 


relaţie intensitatea unei senzații cu intensitatea stimulării care o provoacă 

tate, și ele în evoluție, supuse unei competiții şi selecției. Posteritatea va merge 
departe în acest sens: în secolul al XX-lea, Skinner va asimila apariția unui 
nou obicei, într-o societate, apariției, într-o specie, a unei noi combinații a carac- 
terelor; și una și cealaltă sînt supuse selecției celui mai apt să furnizeze cel 
mai bun raport cu mediul înconjurător; obiceiurile și deci societăţile, ca și 
speciile biologice, evoluează, și selecția „culturală“ este asemănătoare, ca 
mecanism, selecţiei naturale. 

Dar, în cazul lui Spencer, ca mai tîrziu în cel al lui Skinner, comparația dintre 
societate şi organism nu este decît o analogie, adică, într-un fel, o metodă de 
reflecţie, menită să ducă la o mai bună înţelegere a societății; în nici un caz, 
nu este vorba să se afirme că societatea este un organism (vezi caseta 11). 


CASETA 11 


Spencer exprima în 1876 metafora societății ca organism în Principii de sociologie : 

„Societatea prezintă o creștere continuă; pe măsură ce ea creşte, părțile ei devin 
diferite ; structurile lor devin mai complicate, părțile diferite capătă funcţiii diferite; 
aceste funcţii nu sînt numai diferite, dar diferenţele lor sînt unite prin raporturi care 


le fac posibile unele prin altele; asistența mutuală, pe care și-o acordă, aduce o 
dependență mutuală a părţilor; în sfîrșit, părțile unite prin această legătură de 
dependență mutuală trăind una prin alta și una pentru cealaltă alcătuiesc un agregat 
format pe acelaşi principiu general ca și un organism individual.“ (Principes de socio- 


logie, Paris, Alcan.) 


Organicismul s-a constituit în principal pe baza lucrărilor germane, în secolul al XIX-lea, 
chiar dacă suscitase, şi în Germania, opoziții care se vor dovedi fecunde. În mod funda- 
mental, el invită la o privire holistică asupra fenomenelor, la refuzarea oricărui demers 
care reduce fenomenele de un anumit nivel (în fiziologie, viața) la fenomene presupuse 
a fi mai simple (fizico-chimicul). În istoria psihologiei, organismul va reprezenta unul 
din elementele fondatoare ale unuia dintre cele mai determinante curente ale secolului 
al XX-lea: gestaltismul, ca afirmare a faptului că elementul psihologic de bază al perceperii 
realului este o formă globală și nu o sumă de elemente componente ale obiectelor (vezi 


p. 123 şi urm. și vol. HC). 


VIII 
Instituționalizarea psihologiei 


La sfîrșitul secolului al XIX-lea, asistăm la formarea a diferite rețele de 
răspîndire a cunoștințelor, care sînt asamblate acum, cam peste tot, sub termenul 
de „psihologie“. Modernizarea societăților occidentale, apariţia progresivă a unui 
corp de profesori, recrutați şi plătiți de către stat, răspîndirea în marele public, 
prin ziare și reviste, a „noutăților științifice“ concurează la apariția acestor rețele. 
„Inainte de toate, predarea unei discipline este cea care permite dezvoltarea sa. 
In Germania, Statele Unite, Rusia, Anglia și Franța s-a generalizat în cîțiva ani 
prezența cursului de psihologie în programa universitară. Conţinutul acestor cursuri 
varia, desigur, mai ales de la o ţară la alta, dar un lucru, pe care îl identificăm 
pretutindeni drept „aparținînd psihologiei“ se preda unui număr de studenți care 
va spori pretutindeni; de fapt, aceste studii de psihologie erau „la modă“, pro- 
blema minții, a creierului, a cunoașterii... intriga mult pe tinerii studenţi în filo- 
zofie sau științe naturale. Ei așteptau multe de la progresele științifice promise 
prin abordarea pozitivistă a acestor probleme. Mai ales în Franţa, miniștrii au 
intervenit pentru a accelera dezvoltarea psihologiei, atestînd că puterea republi- 
cană aștepta și ea mult de la cunoașterea pe care o distribuia viitoarelor sale elite. 

Paralel cu apariţia sa în învățămîntul superior, psihologia a făcut și obiectul 
creării, în aceste instituții foarte diverse, de laboratoare de cercetare. Pentru 
ca o disciplină să fie predată în universităţi, era necesar un corp de profesori 
calificaţi, adică totdeauna la zi cu dezvoltările cele mai recente ale disciplinei 
ceea ce nu se dobîndea decît în laboratoarele de cercetări. În Franța de 
exemplu, l'Ecole pratique des Hautes Etudes (EPHE) a fost aceea care a 
constituit adesea cadrul creării de laboratoare. Dar crearea instituțiilor de cerce- 
tare influența tipul de lucrări care urmau să se dezvolte. Pentru a o justifica 
într-un fel, pentru a face dovada că psihologia este științifică (şi că astfel de 
laboratoare sînt, în consecință, necesare: nimeni nu revendica atunci crearea 
de laboratoare pentru filozofie), se va extinde construirea și cumpărarea de 
aparate, cel mai adesea inspirate din tehnologia și psihologia germane, deci 
din practicile de măsurare. Altfel spus, exigența pozitivistă a măsurării și 
exigenţele instituționale se amestecau în strînsă legătură pentru a da naştere 
unui anumit tip de psihologie, care să recurgă la un aparataj și la măsurare. 

Dar instituționalizarea unei discipline trece şi prin procese în care statele 
nu au nici o contribuţie: apariția revistelor de răspîndire a cunoştinţelor, a 
cercetărilor și crearea de societăți naționale și internaționale, un fel de 

corporaţii de cercetători sau practicieni, care aveau drept scop punerea în 
comun a informaţiilor privind disciplina psihologică şi organizarea de colocvii 
şi congrese. American Psychological Association a fost înfiinţată în 1892, iar 
Stanley Hall i-a fost primul președinte; Société française de psychologie a fost 
înființată în 1901, iar British Psychological Society în 1912. 

Astfel, s-a organizat la Paris, între 6 și 10 august 1889, primul Congres 
internaţional al acestei discipline, prezidat de Charcot. Au participat la acest 
congres „somităţile“ internaţionale ale epocii, printre care H. Taine, Th. Ribot, 
H. von Helmholtz, V. Bechterev, H. Beaunis, A. Bain, W. James, W. Wundt, 
S. Freud, L. Delboeuf, J. Babinski, C. Lombroso, F. Galton, E. Durkheim și 
Ch. Richet (însoțit de un număr de psihologi care practicau spiritismul). O 
remarcă importantă: el se numea „Congresul internațional de psihologie fizio- 
logică“, ceea ce pune în evidență cu claritate orientările dorite. Dar următorul, 
care s-a ținut în august 1892 la Londra, s-a intitulat „Congresul internațional 
de psihologie experimentală“ şi actele sale nu au fost publicate. Al treilea a 
avut loc la München, în august 1896, şi s-a numit simplu, ca și următoarele, 
„Congres internațional de psihologie“; aici nu s-a mai observat prezența nici 
unui spiritist sau metapsihist: împreună cu Ch. Richet, aceștia s-au reunit mai 
tîrziu într-un alt Congres internaţional care s-a numit de „psihologie experi- 
mentală“. Nu era vorba numai de dispute superficiale privind terminologia; 
alegerea cuvintelor prin care este calificată o disciplină nu este, bineînțeles, 
neutră şi exprimă opțiuni fundamentale. Tergiversările acestor ani (şi 
următorilor) arată că psihologia căuta modalitatea în care să se califice pentru 
a se diferenția de ceea ce o mărginea (şi o amenința). 

Revistele de psihologie au apărut și de-a lungul acestei perioade. Primele 
articole de psiholgie „științifică“ au apărut în revista engleză Mind (condusă de 
A. Bain), începînd cu 1876, apoi în American Journal of Psychology, creată de 
Stanley Hall în 1887, în Année psychologique şi Psychological Review, create în 
1894, în Psychologische Studien, care a apărut în 1903, în Journal de Psychologie 
normale et pathologique şi în British Journal of Psychology, create în 1904. 

Instituţionalizarea psihologiei, un calificativ care i se adăuga, avea loc la 
joncțiunea a două secole. Chiar dacă ea răspundea unei aspirații identice în 
toate țările, chiar dacă va ajunge la o omogenizare a problematicii şi va șterge 
particularitățile naționale, ea împrumută și îmbracă unele caracteristici care 
diferă în funcţie de situaţiile politice, filozofice, științifice. Iată de ce am ales 
varianta prezentării țară cu țară. 


Psihologia în Franţa 
Rolul lui Théodule Ribot 


Specificitatea situației franceze 


În Franţa, mai mult ca în altă parte poate, istoria psihologiei pare să 
conveargă dintr-o dată, la sfîrșitul secolului al XIX-lea, spre un singur om, 
Théodule Ribot. Centralismul statului francez, mai puternic ca în alte părți, 
era fără îndoială răspunzător de existența ideii că un singur om concentrează 

asupra lui soarta unei discipline; el a făcut un bilanț fără concesii și foarte 
informat în legătură cu ceea ce se făcuse pînă atunci, a enunțat consecinţele 
instituționale care trebuiau să rezulte de aici. Bineînţeles, el exprima — și 
nu inventa — ansamblul de idei multiple în care își desăvîrșise formaţia 
intelectuală; a beneficiat, desigur, de învățăturile acelora, filozofi sau medici, 
pe care i-a studiat sau frecventat. Dar, datorită unui caracter perseverent și unei 
mari curiozități, acest tînăr provincial a învățat să cunoască pe cine trebuia 
și la momentul potrivit, pentru a crea o operă înnoitoare şi decisivă. Politic, 
social, ştiinţific, Ribot corespundea perfect tipului de oameni cărora Republica 
franceză le va da putere instituțională. 

Ceea ce va gîndi în legătură cu psihologia timpului său, sfaturile pe care 
le va da elevilor săi, orientările pe care le va imprima instituţiilor vor influența 
psihologia franceză a secolului al XX-lea, îi vor da acea nuanță „republicană“, 
în anumite privințe ambivalentă, care o va diferenţia timp îndelungat de altele: 
psihologia franceză, pe care Ribot a instituționalizat-o prin catedrele de 
predare, prin laboratoare, reviste, reflecta în același timp pozitivismul, ce se 
alia în acea epocă convingerilor progresiste şi spiritualismului moștenit de la 
tradiția filozofică de care Ribot nu a putut scăpa. Ribot şi psihologia franceză 
împreună cu el nu au fost materialişti, precum omologii lor ruși, apoi sovie- 
tici, dar, în unele privinţe, au fost apropiaţi de aceştia; ei nu au încetat de a-și 
pune problema materialismului, spre deosebire de psihologii din țările cu 
tradiție protestantă, americane sau engleze. Pe de altă parte, ideologia burgheză, 
care domina acest sfîrşit de secol, nu cerea constituirea unei reprezentări mate- 
rialiste despre individ (ceea nu înseamna deloc că în Franța nu vor exista 
psihologi materialiști ; ei vor fi însă amenințați cu marginalizarea). Pe de altă 
parte, gîndirea dualistă, de care secolul iluminist (marginalizîndu-l tocmai pe 
La Mettrie, vezi p. 52) nu a ajuns să se elibereze, a continuat să influenţeze 
filozofia franceză. Cînd Ribot și-a adus importanta contribuţie la ceea ce se 
chema „criza filozofiei“, cînd a propus, ca și E. Durkheim, să se sustragă 
Științele despre om puterii metafizicii, el a făcut-o sprijinindu-se pe pozi- 
tivism, dar exprimîndu-se contra unei filozofii spiritualiste, care nu pierduse 
nimic din vigoarea sa în instituția academică. Psihologia pozitivistă va trebui 
să se „combine“ cu această filozofie și îi va păstra amprenta; ea nu va fi, cum 
o declara Ribot, „nici materialistă, nici spiritualistă, ci experimentală“; va 
recurge la „mici fapte“, la observaţii obiective, la metodă (toate lucrurile pe 
care Ribot le-a lăudat, dar nu le-a realizat niciodată). 

De atunci, de cînd Ribot şi-a consacrat reflecția filozofică studiului psiho- 
logic, el s-a confruntat cu greutatea unei alte tradiții: cea a medicilor şi filo- 
zofilor francezi, care, de la Cabanis, se întrebau în legătură cu problema 
raportului dintre fizic şi moral la om; la sfîrșitul secolului al XIX-lea, ei o 
făceau din perspectiva dualistă a unui paralelism între două serii de fenomene. 
Dar această teză a paralelismului psihofiziologic, la care Ribot a aderat, nu a 
fost numai semnul gîndirii franceze. Ceea, ce o caracteriza, mai degrabă, era 
convingerea că studiul patologicului luminează fenomenele normale. Încă la 
începutul secolului al XIX-lea, se constituise, în scrierile lui Pinel, alienistul 
de la Bicâtre, demersul care consta în aplicarea, la omul normal, a cunoștințelor 

fiziologice şi psihologice dobîndite în urma studierii alienaţilor mintali; acest 
demers a fost reluat de Esquirol și, mai ales, de Broussais în 1828 (ale cărui 
lucrări fuseseră lăudate de A. Comte), care a afirmat că boala face parte din 
realitatea fizică și morală a omului normal. Theodore Jouffroy își exprima, 
în 1828, convingerea că facultăţile mentale sînt ierarhizate şi anulate succesiv 
în caz de suprimare a controlului superior, ca în boala mentală. Dar cel care 
a precizat această idee a fost neurofiziologul englez J. H. Jackson: el considera 
boala mentală ca o disoluție progresivă a funcţiilor mentale, ca o analiză a 
vieţii mentale care ne scoate în relief nivelurile de organizare, nedecelabilă 
la un subiect normal. Jackson scria în 1884: „Mă gîndesc de mult că cercetările 
noastre vor fi facilitate dacă vom considera bolile sistemului nervos drept 
regresii ale evoluției, adică niște disoluţii: iau termenul de disoluție de la 
Herbert Spencer ca reprezentînd contrarul procesului de evoluţie.“ 


Școala de la Salpêtrière și dezbaterile în legătură cu hipnoza 


La Paris, în același timp cu Ribot, care relua poziţiile lui Jackson privind 
predarea studiului patologicului, J. M. Charcot afirma că, în ceea ce-l privea, 
boala reprezintă o „experimentare naturală“ asupra vieții mentale. Charcot a 
fost profesor de anatomie patologică la clinica de boli nervoase de la 
Salpêtrière. După ce lucrase cîțiva ani la studiul neurologic al convulsiilor la 
femei, el a ajuns să studieze isteria, asupra căreia își va îndrepta din nou 
atenția; probabil sub influenţa lui Ch. Richet, mare fiziolog și deținător al 
premiului Nobel pentru medicină în 1913, el a folosit hipnoza ca o metodă 
terapeutică; sub hipnoză, femeile studiate au traversat pentru el trei stadii: 
letargia, catalepsia și somnambulismul, fiecare stadiu caracterizîndu-se prin 
simptome determinate. 

Charcot s-a bucurat de un prestigiu considerabil în mediile științifice 
franceze; el făcea parte din înalta societate, ştia să impună administraţiilor 
competente satisfacerea nevoilor serviciului său, îngrijea pe mai marii lumii, 
ținea cursuri remarcabile. In plus, el a dat Franţei, ca și Pasteur, speranța de 
a concura savanții germani. Activitatea sa la Salpêtrière fascina tinerii savanți- 
filozofi francezi care se îmbulzeau și dobîndeau aici formaţia de alieniști, 
cărora Ribot le lăuda meritele. 

În același timp, la Nancy, Liébault, apoi Bemheim, studiau şi ei isteria şi 
hipnoza, intrînd în conflict cu Charcot, conflict în care au fost implicaţi cîțiva 
psihologi europeni. Li6bault, după ce a luat cunoștință de lucrările, mai mult 
sau mai puțin vechi, despre magnetismul animal (vezi p. 68), şi-a tratat bolnavii 
hipnotizîndu-i și convingîndu-i verbal că simptomele lor (oricare ar fi fost, 
reumatisme, ulcere, bronșite) au dispărut. Toţi medicii îl considerau un şarlatan 
pînă cînd Bernheim, profesor de medicină admirat, şi-a declarat interesul 
pentru lucrările lui Li6bault, devenind în 1882 elevul său, în timp ce Charcot 
tocmai făcuse cunoscute Academiei de Științe propriile cercetări în legătură 
cu hipnoza. A rezultat o puternică rivalitate, Bernheim ridiculizînd teza celor 
trei stadii succesive ale hipnozei susținute de Charcot (pe care le califică drept 
artificiale) şi, mai ales, proclamînd faptul că hipnoza nu este o stare pato- 

Ogică caracteristică istericilor, ci o stare de „Sugestibilitate“; pentru Bernheim, 
această stare poate fi obținută fără să se recurgă la hipnoză, printr-o suges- 
tionare în stare de veghe, pe care el o numește „psihoterapie“. 

După ce a petrecut un timp la Paris cu Charcot, între 1884-1885, Freud a 
lucrat cu Li€bault și Bernheim. Charcot și-a atras în jurul său mulţi dintre cei 
care au făcut psihologie la începutul secolului: Alfred Binet, Louis Delboeuf, 
Joseph Babinsky, Henri Piéron, Vladimir Bechterev, Pierre Janet, şi, bineînțeles, 
mulți alții. Cei mai mulți francezi au venit la acest cerc după sfatul lui Ribot: 
pentru ca psihologia să devină ştiinţifică trebuie ca tinerii filozofi să facă studii 
de medicină. Ca rezultat, destul de tîrziu, în secolul al XX-lea, mulți psihologi 
francezi vor dobîndi o dublă formaţie: filozofi şi medici. 


Opoziția: filozofia lui Henri Bergson 


Ca şi Th. Ribot, Bergson era nominalist și profesor de filozofie, și, ca și Ribot, 
a devenit profesor la Collège de France. Dar el a obținut şi Premiul Nobel 
pentru literatură. Nu acesta era spiritul epocii, al sistemului, el demarcîndu-se, 
mai ales, de scientismul general al epocii, revendicînd un demers metafizic 
și recurgerea la introspecţie, în sensul intim al studiului conştiinţei. În L’ évo- 
lution créatrice, el a analizat raporturile acesteia cu viața, aderînd, ca mulţi 
francezi din acea epocă, la teza transformistă şi căutînd semnificația profundă 
a evoluţiei. „Elanul vital“ este pentru el un concept central: filozofia lui 
Bergson participă cu o reacţie vitalistă, decisivă pentru secolul al XX-lea, la 
gîndirea mecanicistă și reductoare care se dezvolta și se impunea la sfîrșitul 
secolului al XIX-lea. Ea era reacția contra practicii măsurării în domeniul 
psihologiei eului și a conştiinţei: aceasta este un flux continuu, nu poate fi 
decupată în stări sau evenimente, este durată pură (în timp ce orice măsurare 
impune recurgerea la spaţializare), de care nu ne putem apropia decît prin 
intuiţie. Pentru a arăta neputinţa teoriilor asociaţioniste, care decupează viaţa 
mentală, Bergson a ales tema memoriei și, mai ales, a uitării: pentru că sîntem 
alcătuiți din organe, nu tot trecutul nostru se află încontinuu în conștiința 
noastră, care trebuie să asigure şi reacţiile noastre la lumea înconjurătoare 
printr-o „atenţie la prezent“. 

Materia și conştiinţa sînt concepute ca independente, și spiritualismul lui 
Bergson îl conduce la respingerea oricărui paralelism psihofiziologic... starea 
nervoasă, materială nu poate impune legea sa spiritului. 

Filozofia lui Bergson, care a fost foarte apropiată de cea a lui Pierre Janet, 
împarte cu filozofia lui William James (vezi p. 132) refuzul faţă de orice 
abordare atomistă și punerea în valoare a caracterului continuu al conştiinţei. 


Opera lui Th. Ribot 


Ambiţia lui Ribot era de a detașa studiul faptelor psihice de domeniul 
metafizicii și a încercat să realizeze aceasta în domeniul filozofiei. EI a oferit 
drept obiect psihologiei pozitiviste, „ştiinţifice“ sau „Doi“, conștiința, cuvînt 
care, spunea el, exprimă, în modul cel mai general, diferitele manifestări ale 

vieţii psihologice. Conştiința este un curent continuu, un val sau un flux de 
senzaţii, idei, voliții, sentimente... care sint regizate de legea asocieriii. 
Conform tradiției atomiste, Ribot afirma că nu există conştiinţă în general, ci 
stări distincte și variabile de conștiință, percepute încontinuu. Pentru a le 
studia, psihologia se poate servi de introspecție, dar Şi de paralelismul 
psiho-fiziologic în virtutea căruia orice stare de conștiință este un eveniment 
complex care se sprijină pe o stare particulară a sistemului nervos: „Oricărei 
stări psihice îi este, în mod invariabil, asociată o stare a nervilor. 

Utilizînd metoda patologică, Ribot şi-a propus să clarifice funcţionarea 
memoriei, a voinței, a personalităţii prin studierea deteriorărilor lor. Lucrările 
sale privind aceste subiecte, care au avut o strălucire deosebită, erau bazate 
pe observaţii făcute de alţii, pe lucrări obţinute de la mîna a doua. Fiind 
conștient de această lacună din demersul său, el își sfătuia elevii să devină ei 
înșiși alieniști. l ) A 

După ce a înființat, în 1876, cu Félix Alcan (pe care îl cunoscuse în urma 
studiilor de filozofie la Ecole Normale Supérieure) Revue philosophique, lui 
Ribot i s-a încredinţat, de către Louis Liard, director al departamentului de 
învățămînt superior în Ministerul Instrucţiei Publice (care a jucat un rol 
hotărîtor pentru instituţiile de psihologie din Franța), un curs de psihologie 
experimentală la Sorbona, din 1885 pînă în 1889; curs pe care nu-l agrea 
deloc, într-atît de puternică era încă filozofia universitară spiritualistă la 
Sorbona. De aceea el a acceptat cu ușurință catedra de psihologie experi- 
mentală și comparată la Collège de France, pe care Ernest Renan (pe atunci 
administrator) o crease pentru el. Datorită acestor tribuni, Ribot a imprimat 
elevilor săi voința de a alcătui o psihologie obiectivă, comparativă și pato- 
logică. Notorietatea lui i-a permis să obțină și pentru unii dintre elevii săi 
posturi cheie în diverse instituții. 


Elevii lui Ribot 


Impactul învățămintelor lui Ribot a fost decisiv pentru psihologie în Franța. 
Opera unora dintre elevii săi care au realizat, fiecare în felul său, programul 
maestrului lor, este revelatoare pentru ceea ce avea să fie psihologia în secolul 


al XX-lea. 


Pierre Janet și psihopatologia 


Licenţiat în filozofie şi normalist, Janet a predat, ca și Ribot ȘI Bergson, 
filozofia într-un oraș de provincie, la Havre; aici el a făcut şi studii de medicină, 
a observat alienații de la spitalul de psihiatrie al orașului și a practicat hipnoza, 
practică la modă pe atunci. Susținut în cercurile filozofice şi psihologice de 
unchiul său, filozoful Paul Janet, a intrat în 1890 la școala lui Charcot; aici 
şi-a continuat lucrările despre isterie, pînă în 1902, dată la care l-a înlocuit 
pe Th. Ribot la Collăge de France (după ce de mai multe ori îl înlocuise pe 
maestru la cursuri), catedră pe care o va ocupa pînă în 1935. 

Ca și Ribot, Janet considera că studiul clinic al bolilor mentale este o cale 
de acces la cunoașterea vieții mentale normale. Totuși, cum A. Comte o 
subliniase deja, studiul psihopatologiei nu se poate baza pe analizele intro- 
spective; Janet a propus ca psihologia să se bazeze pe analiza conduitei, 
definită ca ansamblul actelor unui individ, de la cele mai simple (mișcări) la 
cele mai complexe (raționament), orientate spre un scop și încărcate de sens. 
Acest concept de conduită va fi utilizat de psihologii francezi, spre deosebire 
de cel de comportament, promovat de psihologia americană (vezi p. 133). 
Dest conceptul de conduită, ca obiect al psihologiei, apărea dintr-o dată mai 
puţin obiectiv decît acela de comportament, el va fi central în unele curente 
ale psihologiei franceze pentru că era mai bogat, mai puțin „reductor“, de vreme 
ce lăsa intactă ideea unei structuri a ansamblului activităților individului, deci 
ideea unei personalităţi, a unui eu subiacent autor al acestor activități, orientînd 
şi organizînd conduita; boala mentală este o cale de acces la această structură, 
din moment ce, după Janet, funcţiile inferioare, automate sînt acelea care 
persistă atunci cînd funcțiile superioare sînt deja slăbite. 


Într-o astfel de perspectivă, ca de altfel în psihanaliza care se constituia în aceeași 
perioadă, diferitele comportamente nu mai sînt atunci decît expresia acestei structuri subi- 
acente care este determinantă, ele nu sînt decât semnele acesteia. Inevitabil, această 
atitudine față de individ amintește pe aceea a aristotelienilor tomişti ai Evului Mediu 
(aristotelismul cunoaștea o revigorare la sfîrșitul secolului al XIX-lea), pentru care 
lumea sensibilă, observabilă, nu este constituită decît din semne pe care o altă lume latentă 
ni le trimite și pe care trebuie să le interpretăm pentru a cunoaşte această altă lume. 
Psihologia se bazează, în unele cazuri, pe acest demers interpretativ, de vreme ce 
presupune existenţa unei structuri subiacente și organizatoare de tulburări. 


De-a lungul divergenţelor mai mult sau mai puțin profunde cu Freud sau 
cu alieniștii (vezi vol. HP), Janet a promovat, într-un fel determinant, 
recurgerea la o metodă foarte diferită de cea de laborator, o metodă clinică, 
prin care se procedează la ascultarea subiectului, observîndu-l în cursul 
numeroaselor şedinţe, într-o manieră aprofundată. Această metodă clinică, 
studiu de „caz“ individual într-o perspectivă dinamică, utilizată de Janet, era 


la fel de folosită, în același timp, în Statele Unite de L. Witmer, care a impus 
termenul de „psihologie clinică“, 


Alfred Binet, copiii și inteligența 


Cursul original al lui A. Binet în instituția academică a făcut din el un 
om diferit de colegii săi. După studii de medicină şi drept, care se pare că 
nu l-au pasionat, el a luat cunoștință, în anii 1879—1880, de textele asociaţio- 
niștilor englezi și francezi Și atunci a început să se intereseze de funcționarea 
conștiinței: în această perioadă La cunoscut pe Ribot și a publicat, în 1889, 
în Revue philosophique, un articol intitulat „Viaţa psihică a mMicroorganis- 
melor“, consacrat capacităţilor perceptive ale protozoarelor; această temă, 
influențată mai mult sau mai puţin de gîndirea lui Haeckel (vezi p. 100), a 
fost reluată, în epocă, şi de Fechner în lucrarea lui Sufletul plantelor şi de 
F. Darwin, fiul lui Charles, care atribuia plantelor o conştiinţă. În același 

an 1889, Jacques Loeb a publicat în diana een eg foarte contestată 
i organismele inferioare (vezi p. i l N 
i KEEN e Binet să-și reia studiile științifice, iar unul dintre prietenii 
pe care îi avea la liceul Louis-le-Grand, Joseph Babinsky, l-a introdus la 
Salpâtriăre, la Charcot, unde va lucra cîțiva ani, perioadă în care și-a ui 
şi teza în ştiinţele naturii: „Contribuţie la studiul sistemului nervos subin- 
i i telor“. S 
EE angajat, pe cheltuiala sa, alături de Charcot, în i see 
care îl opunea pe acesta Școlii de la Nancy şi lui Delbæuf, pe atunci profesor 
la Liège, în Belgia, Binet a rupt legătura cu Salpêtrière şi s-a consacrat 
cercetărilor în domeniul științelor naturii. Intr-o zi a anului 1889, pe SI 
peron de gară, l-a întîlnit pe Henri Beaunis, unul din fiziologii Şcolii de î 
Nancy ; deloc ranchiunos, acesta l-a chemat să vină să lucreze cu el la nou 
laborator de psihologie fiziologică de la Sorbona care tocmai fusese creat 
1 EPHE). dée 
sie pe Binet 4 devenit director adjunct al acestui laborator, iar în 1894, 
cînd Beaunis a ieşit la pensie, a devenit director. In 1895, el a creat iii 
psychologique împreună cu Victor Henri, ere r deosebire de cei mai mulți 
i, s-a dus la Leipzig să lucreze cu Wundt. A 
Ge Ee al lui Binet în domeniul psihologiei de laborator constă într-o 
concepție privind inteligența, pe care o opune ideilor atomiste ale lui H. Taine 
de exemplu, admirat de Ribot. In timp ce, pentru Taine, inteligenţa este o 
colecție de imagini independente, Binet afirma, prin conceptul de gîndire fără 
imagine, că trebuie să se încerce înţelegerea ei în ansamblul său, sub E 
tendințelor și schemelor generale. El și-a propus să le studieze cerînd su iee: 
tului să descrie stările mentale pe care le suscita o întrebare care îi era pusă; 
recurgerea la introspecția experimentală scoate în evidență faptul că gîndirea 
este mai mult decît o simplă combinaţie de imagini. Această metodă era folosită, 
vezi p. 123, în același timp, de O. Külpe la Universitatea din Wiirzurg. 
După un timp, Binet a dovedit un interes mai mare pentru probleme e 
practice decît pentru cercetările de laborator şi, în mod deosebit, pentru 
psihologia copilului: de mai mulți ani deja el nota cu minuțiozitate (ca T 
Darwin şi Preyer înaintea lui) observațiile în legătură cu cele două fetițe f 
lui. De atunci, el şi-a neglijat mai mult sau mai puțin laboratorul, deschizîndu- 
numai joia. În 1899, cînd își realizase deja studiile despre inteligență împre- 
ună cu V. Henri, el a făcut cunoștință cu Th. Simon, medic la spitalul de copii 
retardați mintal de la Perray-Vaucluse. De fapt, în acel moment a început 
adevărata carieră a lui Binet: a aderat la o societate, animată de profesori şi 
funcționari din Ministerul Instrucției Publice, pentru a discuta problemele peda- 
gogice care se puneau la acea epocă (în Franţa, ca și în Statele Unite) și care 
erau ridicate din cauza afluxului unui număr foarte mare de copii în școli. 
Acolo Binet era în largul său: el va lucra pentru folosirea psihologiei în scopuri 
pedagogice. Ministerul Instrucţiei Publice a creat o comisie care l-a însărcinat 
să pună la punct un instrument pentru a permite să se diferențieze Ge ce 
pot învăța normal de cei care nu pot face aceasta. Pentru a rezolva pro E 
practică ce i se punea, el a încercat mai întîi să găsească indiciile fizice ale 

diferenţelor intelectuale: studii de cefalometrie, grafologie, antropometrie, 
examinarea tuturor „semnelor“ corporale care ar putea exprima capacitățile 
nevăzute. Nici unul dintre aceste indicii nu s-a dovedit eficace pentru efectuarea 
triajului copiilor; Binet a căutat să pună la punct un test alcătuit dintr-o serie 
de sarcini de efectuat în virtutea principiului: indivizii sînt ceea ce fac. Chiar 
în anul 1905 cînd a publicat, cu Simon, L’échelle métrique de l'intelligence, el 
a înființat și un laborator de pedagogie, pe strada Grange-aux-Belles, într-o 
școală primară din Paris, publicînd Și Les idées modernes sur les enfants, lucrare 
menită să folosească atît părinţilor, cât și profesorilor. Testul lui Binet va fi 
tradus, de numeroase ori schimbat, şi va oferi cadrul folosirii coeficientului de 
inteligență (QI). Aceste instrumente, considerate a fi eficace (avînd în vedere 
ceea ce se așteapta de la ele) au avut, la început, ca rezultat o extindere conside- 
Tabilă a recurgerii la „psihometrie“, la măsurarea prin teste a unui întreg 
ansamblu, foarte variat, de aptitudini sau caracteristici conducînd la 
reprezentarea unui individ printr-un profil, diferit de cel al altui individ, și la 
orientarea lui în instituţiile şcolare sau profesionale. Psihologia diferenţială 
datorează mult lucrărilor lui A. Binet (vezi vol. HP). 

Aceste investiţii ale lui Binet în practică, mai ales în educaţie, nu i-au adus 
o carieră universitară prestigioasă: cînd, în 1901, a candidat la succesiunea 
lui Ribot la Collège de France, Janet a fost cel preferat (fiind susținut de 
Bergson); iar cînd a candidat pentru catedra pe care Janet o lăsase liberă la 
Sorbona, a fost reținută candidatura lui G. Dumas. 


Henri Piéron și psihofiziologia 


În 1898, Picron s-a prezentat la Alfred Binet pentru a intra în laboratorul 
de la Sorbona; primirea care i s-a făcut aici fiind puțin încurajatoare, a preferat 
să i se adreseze lui Edouard Toulouse, medic la azilul Villejuif, care conducea 
un laborator (EPHE) de psihologie experimentală, deschis zi şi noapte. 

In perioada aceea Piéron era încă elev la Louis-le-Grand, un elev răzvrătit, 
ca şi Ribot, care se distingea prin scandalurile contra antisemiților, acţiuni la 
care participa în momentul afacerii Dreyfus (afacere care i-a marcat profund 
pe francezi). Promis de către tatăl său unei cariere în matematică, el s-a orientat 
spre filozofie și curînd va audia cursurile lui Ribot la Collège de France, ale 
lui Janet la Sorbona. Datorită tatălui său a cunoscut pe cei mai mari biologi 
ai epocii: Alfred Giard, Félix Le Dantec şi Albert Dastre, toți neolamarckieni 
convinși, care vor influenţa profund cariera lui Pi6ron: după ce a auzit sfaturile 
repetate ale lui Ribot şi a servit drept secretar lui Pierre Janet la Salpâtriăre, 
Pi6ron a elaborat o teză în domeniul Științelor naturale privind fiziologia 
somnului, sub conducerea lui Dastre (biograf al lui CI. Bernard), pentru care 
a făcut experimentul la Villejuif; el a descoperit prezența, în organisme, a 
toxinelor care, începînd cu o anumită concentraţie, provoacă somnul: le-a 
numit „hipnotoxine“; aceasta a fost o descoperire importantă pentru fiziologia 
somnului. Verile lui Picron s-au consumat în laboratorul de fiziologie marină 
al lui Giard, ceea ce i-a completat formaţia ştiinţifică, el fiind profesor de 
filozofie ; în această perioadă a întreținut o vie polemică asupra tropismelor 

cu J. Loeb, la Congresul internațional de la Geneva din 1909. Această plura- 
litate de abordări şi-a arătat rezultatele cînd Binet a murit pe neașteptate în 
1911: Louis Liard l-a numit pe Picron în locul acestuia, în dauna altor candidaţi 
(Th. Simon, E. Toulouse. P. Janet între alții). In 1912, Picron a devenit şi 
director, timp de 52 de ani, al publicaţiei Année psychologique. | | | 
Datorită îndelungatelor şi numeroaselor sale studii, datorită convingerilor Şi 
militantismului său republican, dar şi datorită mediului său familial (tatăl său, 
profesor agregat în matematică, era inspector general în Ministerul Geert 
Publice), Picron a obținut la 31 de ani o poziție care i-a dat multă putere. ] 
va utiliza această putere pentru a crea organisme de cercetare ȘI de învățămînt 
pentru psihologie: tot prin intervenţia lui Louis Liard, el a obținut în 1920 
aprobarea pentru crearea Institutului de Psihologie, primul institut universitar 
din Franţa (aici s-a înconjurat, între alţii, de E. Rabaud, un alt biolog neo- 
lamarckian). În acest institut, care practica un învățămînt psihologic pluralist, 
locul fiziologiei era important. In 1923, Piéron a fost numit profesor de 
fiziologie a senzaţiilor la Collège de France. El a devenit, în 1925, director 
al Laboratorului de fiziologie a senzaţiilor al EPHE, pe care l-a unit cu labo- 
ratorul de la Sorbona pentru a forma „Laboratorul de psihologie experimentală 
şi de fiziologie a senzaţiilor“, laborator în care vor fi formați numeroși 
cercetători în domeniul psihologiei, de-a lungul secolului al XX-lea. In 1928 
el a creat Institutul Naţional de Orientare Profesională (INOP). l 
În urma creării acestor numeroase instituții (nu am citat decît pe cele mai 
importante pentru istoria psihologiei), Piéron a profesat ideea unei psihologii 
științifice, adică, în viziunea sa, bazată pe o confruntare cu teoriile biologice, 
dar și a unei psihologii practice, în care studiul muncii (concept mai Tom 
fiziologic) a ocupat un loc central: Picron, înconjurat de colaboratori ca 
J. M. Lahy, sau H Laugier, a promovat conceptul ergonomiei, al psihologiei 
muncii, fapt ce deosebea Franța de Statele Unite, unde taylorismul impusese 
concentrarea atenţiei asupra problemelor rentabilității. o 8 l 
Înainte chiar de a fi apărut în 1913 „manifestul behaviorismului“ (vezi 
p. 136), Piéron, în lecţia sa inaugurală de la EPHE, în 1908, atribuia 
psihologiei comportamentul drept obiect de studiu. Deşi, prin aceasta, poate 
apărea ca unul dintre fondatorii psihologiei „obiective“ (şi au existat astfel 
de fondatori pretutindeni în Occident în perioada aceea), ela imprimat totuşi 
psihologiei franceze o specificitate care nu a făcut din ea o „psihologie a 
comportamentului“, din cauza apelului ei constant la fiziologie, lipsită de 
preocupări behavioriste. o l 
Lucrările lui Janet, Binet și Piéron, născute în climatul convingerilor 
exprimate de Ribot, au reprezentat baza dezvoltării psihologiei franceze a 
secolului al XX-lea. Ceea ce o caracterizează cel mai bine este, fără îndoială, 
ceea ce Ribot combătuse cu înverșunare: pe baza unei preocupări de a menaja 
orice convingere, o formă de eclectism în care, în mod sigur, problema unității 
acestei discipline nu putea să fie decît nerezolvabilă. Era imposibil de împăcat 
(sau de reconciliat) convingerile lui Janet, atît de apropiate de acelea ale lui 
Bergson, cu cele ale lui Piron, în anumite privințe reducționiste. Psihologia 
de laborator, aceea pe care instituţiile de cercetare o vor dezvolta începînd cu 

al doilea război mondial şi sub presiunea lui Picron, a devenit, în cursul acestui 
secol, străină în demersurile sale și mai ales prin obiectul său de studiu 
psihologiei născute din lucrările lui Janet. 


Psihologia în Germania 


| Succesele fiziologiei germane vor permite apariţia succeselor psihologiei: 
timp de aproape o jumătate de secol, în Germania, psihologii vor învăța să 
muncească și tot în Germania se vor decide metodele dar Și obiectele de cerce- 
tare care alcătuiesc psihologia. Această dominare nu se referă la psihologia 
experimentală; ea s-a manifestat și dintr-un punct de vedere total străin acesteia 
din urmă, cel al psihanalizei. La cîțiva ani după ce Wundt impusese psihologia 
conştiinţei, după ce Brentano pusese bazele fenomenologiei, austriacul Freud 
descoperea existența inconştientului şi modalitățile de a-l cunoaşte. După ce 
făcuseră călătorii la Leipzig, europenii și americanii vor lua drumul Vienei 
Gîndirea germană va păstra această dominare filozofică pînă ce nazismul, 
care a provocat emigrări masive, a înăbuşit-o. 


Psihologia fiziologică a lui W. Wundt 


Wilhelm Wundt, elev, apoi asistent al lui Helmholtz la Heidelberg în 1857 
a fost fiziolog; din cauza interesului său crescînd pentru psihologie, el va 
deveni repede principalul artizan al instituționalizării psihologiei în Germania 
Plecînd de la convingerea că psihologia, care după el era o Ştiinţă naturală, 
trebuie să ia drept model fiziologia, el a afirmat că ea nu va progresa decît 
practicîndu-se în laborator, măsurînd fenomene, descriind relaţii pe scurt 
fiind experimentală. Iată de ce, după ce optase pentru catedra de filozofie de 
la Leipzig, în 1875, el a înființat în această universitate primul laborator de 
psihologie experimentală din lume, în care numeroși psihologi își vor desăvîrşi 
formaţia de experimentaliști. Această înființare exprima recunoaşterea de 
către o comunitate, a fenomenelor mentale drept obiecte științifice posibile: 
nu se creează un laborator de filozofie. De acum înainte, faptele psihice 
trebuiau să fie studiate ca fapte naturale, cu aparate, de către savanţi; Wundt 
s-a remarcat prin aceasta ca un pozitivist. În plus, laboratorul de la Leipzig 
anunța că el nu realizase acea mutație a interesului acordat faptelor psihologice: 
aicı S-a recurs din abundență la introspecție, chiar dacă anatomia şi fiziologia 
erau studiate cu aceeași atenție. De fapt, obiectul de studiu al psihologiei lui 
Wundt rămînea faptul mental, conştiinţa, care se preta destul de greu obser- 
vaţiei și experimentării directe. Ceea ce se observă și se măsoară sînt numai 
efectele fizice exterioare ale fenomenelor psihice şi cauzele lor care sînt 
manipulabile. Începînd cu aceste două categorii de fenomene observabile i 
pe baza spuselor subiecților antrenați într-un exercițiu introspectiv, psiholo a 
poate să tragă concluzii asupra fenomenelor interne. Se pot culege nai 
percepțiile atestate de subiecți; senzația rămîne în afara puterii de observație. 

De acum înainte, psihologia nu mai trebuie să se mulțumească cu descrieri; 
ea explică și interpretează şi nici un fenomen nu trebuie să fie exclus a priori 
din competențele sale: Wundt a tratat în aceeași măsură natura fizico-chimică 
a senzaţiilor ca şi raționamentul complex, energia specifică a nervilor, dar și 
sentimentele. Wundt și-a consacrat chiar o parte importantă a operei sale 
(10 volume) unei psihologii a popoarelor, în care, conform unei tradiții 
germane, el aborda problemele limbajului, ale mitului, artei, marile manifestări 
de psihologie colectivă; Wundt l-a admirat pe Fechner (vezi p. 109), de la 
care a împrumutat metode și gustul pentru măsură; el a moștenit de la acesta 
şi înscrierea în tradiţia concepției Naturphilosophie. 

In laboratorul de la Leipzig, psihologii vor generaliza studiul timpilor de 
reacție pe baza ipotezei teoretice a unui paralelism între faptele psihologice 
și cele nervoase: timpul, la capătul căruia un subiect produce un răspuns, este 
determinat prin caracteristicile a ceea ce i s-a cerut (care sînt standardizabile) 
şi prin starea sa psihologică. Măsurînd acest timp se pot face deci raționa- 
mente asupra stării sale. Toate lucrările experimentale efectuate la Wundt au 
fost publicate în revista pe care a creat-o în 1881, Philosophische Studien, 
transformată în 1903 în Psychologische Studien. 

Recurgerea la metoda experimentală s-a generalizat într-un ritm rapid; 
pentru că toți vor lucra la Wundt, marii psihologi americani sau ruși o vor 
folosi în cercetările lor drept o incontestabilă garanţie a veridicităţii rezul- 
tatelor lor. Standardizarea situaţiilor, rigoarea datelor relevate de observaţie, 
„repetabilitatea““ experiențelor, totul concură la certificarea adevărului spuselor 
acestor psihologi, la certificarea faptului că ele sînt de natură științifică. La 
origine, acțiunea mentală — deci neobservabilă — constituia obiectul acestei 
psihologii; utilizarea metodei experimentale (cu exigenţele ei) va veni să 
modifice acest obiect şi va îndrepta psihologia spre studierea fenomenelor 
observabile, mai potrivite pentru experimentare. Va fi nevoie, în această 
privință, de lungi ocoluri şi de un alt punct de vedere, mai pragmatic, mai 
puțin preocupat de teoretizări. 


Psihologia fenomenologică 
și Școala de la Würzburg 


Un curent va rezista totuși acestei „puneri în exterioritate“ progresive a 
obiectului psihologiei și va susține că spiritul și activitățile sale trebuie să 
rămînă o preocupare a ei, fie şi cu preţul unei renunţări la „scientificitate“. 
Acest curent a fost inspirat de filozoful german Franz Brentano, în opinia 
căruia conștiința este o relaţie cu un obiect, un „act“, o orientare spre un 
obiect (pe care Brentano o numește intenție): orice conștiință este conștiința 
a ceva; a studia conștiința înseamnă deci a alcătui o „fenomenologie“, o 
știință descriptivă a fenomenelor așa cum apar ele conştiinţei și nu a se 
preocupa de geneza fenomenelor conștiente, de originea lor în senzaţie sau 
în imagine. 

După ce fusese teolog catolic, Brentano a devenit profesor la Wiirzburg, 
în Austria; l-a avut ca elev pe E. Husserl, care va dezvolta filozofia sa feno- 
menologică, și pe Carl Stumpf, care a studiat, dintr-un punct de vedere 
fenomenologic, psihologia muzicii și a condus teza lui Husserl asupra concep- 
tului de număr, înainte de a se duce să predea la Berlin; l-a avut drept coleg, 
începînd cu 1894, pe O. Kiilpe, care fusese colaborator al lui Wundt. Kiilpe 
a reunit în jurul său o școală de psihologie centrată pe studierea gîndirii 
(Denkpsychologie). Opusă abordării asociaţioniste, care recurgea la introspecţia 
experimentală sistematică şi ale cărei afirmaţii se apropie mai mult sau mai 
puţin de cele ale lui Brentano şi Stumpf. 

O serie de elevi ai lui Brentano sau ai lui Külpe, ai lui Stumpf la Berlin, 
printre care C. von Ehrenfels şi Max Wertheimer, vor da acestui curent un 
nou impuls. 


Psihologia formei 


În opoziție cu elementarismul (atomismul) psihologiei asociaționiste 
tradiționale, se va naşte unul din curentele cele mai importante ale psihologiei 
secolului al XX-lea, ale cărui influențe vor depăşi cu mult frontierele tărilor 
germanice. 

Abordarea atomistă, analitică, ce permite explicarea fenomenelor de 
compoziție în percepție, a eșuat totuși în faţa percepției fenomenelor care se 
desfășoară în spațiu şi timp. Pentru von Erhenfels, această percepție nu rezultă 
din combinarea senzaţiilor elementare: astfel, o melodie nu reprezintă o suită 
de note, ci o structură, o organizare de note, care poate fi transpusă în altă 
tonalitate fără ca noi să încetăm să o recunoaștem (cu condiţia ca toate relaţiile 
dintre note să fie păstrate, ca structura să rămînă). Ceea ce noi percepem este 
deci o anumită „formă“, o configuraţie ` Gestalt. Această formă, calitate care 
este percepută și păstrată, este, de fapt, construită de minte, plecînd de la 
elementele care o alcătuiesc. Forma rezultă dintr-o activitate a spiritului. 

M. Wertheimer, Kurt Koffka și Wolfgang Köhler, care fuseseră elevi la 
Berlin (Köhler i-a urmat lui Stumpf în 1922), au dezvoltat aceste concepții, 
afirmînd pregnanţa întregului, a totalității structurii, asupra părţilor care o 
alcătuiesc : forma, căreia nu-i corespunde nici o senzație izolabilă, este un dat 
primar în perceperea unui obiect, o experiență imediată, care trebuie descrisă 
fără a fi descompusă. Cei pe care îi numim gestaltiști, psihologi ai Gestalt-ului, 
au formulat legi de apariție şi de transformare a structurilor perceptive și au 
dezvoltat, o dată cu lucrările lui Kurt Lewin (și el elev la Berlin), noțiunea 
de cîmp perceptiv, destul de repede extins la totalitatea spaţiului trăit. 

Gestaltiștii erau convinşi că misiunea lor era aceea de a se dedica unui „efort 
evanghelic comun pentru a salva psihologia de elementarism, de senzualism 
și de asociaţionism“. Ei au schimbat puncte de vedere de-a lungul multor ani, 
inclusiv atunci cînd Köhler, la sfatul lui Stumpf, a început să studieze, din 1913, 
inteligenţa la. maimuţă. Aceste studii, radical opuse celor ale lui Thorndike 
mai ales (vezi p. 133), aveau o ținută de natură comparativă: de vreme ce 

maimuța este, pe scara evoluţiei, apropiată omului, studierea sa este fecundă 
pentru cunoașterea omului. Studiile despre inteligența animală, care ii 
dezvolta cu repeziciune în es pes al XX-lea, datorează mult acestor lucrări 
ioni inînd lui Köhler. Wi l 

e E Gan să studieze, și prin acest mijloc indirect, actul se ga 
în sine şi în condiții mai bune decît cu omul. Era convins de faptul că era 
necesară o nouă abordare conceptuală pentru a se explica un fenomen pe care 
el îl observase ` apariția brutală, într-o situaţie total nouă pentru animal, a unei 
soluţii sau unei erori care să demonstreze existenţa unei înțelegeri a PE 
El a utilizat termenul de insight sau Einsicht, tradus ca înțelegere imec iată, 
pentru a desemna ceea ce el analiza ca o schimbare în perceperea situaţiei de 
către animal: o restructurare perceptivă. Convingerile lui Köhler erau perfect 
coerente cu cele ale lui Wertheimer, care a dezvoltat, la rîndul lui, teorie e 
empirică despre gîndire în jurul conceptului de gîndire productivă, desemniîn 
activitatea creatoare a unui subiect, activitate care conduce la rezolvarea Weg 
probleme. Pentru Wertheimer, care preda la Frankfurt, era necesar să se stabi- 
lească un paralelism între actul intelectual și demersul logicii. Ss l 
Gestaltiştii au exercitat o influență majoră asupra psihologiei sere 
începînd cu 1933, psihologii gestaltişti, fugind de nazism, au emigrat în i Ge 
Unite ; unii dintre ei erau deja foarte cunoscuți acolo, cum ar fi Köhler. i F e 
lor au găsit ecou mai ales în lucrările behavioristului E. Tolman (vezi p. l ), 
care opunea și el elementarismului caracteristic behaviorismului watsonian R 
concepţie molară a comportamentului, necesitatea de a-l considera în întregu 
său ca fiind diferit de suma compușilor săi și încărcat cu proprietăţi precum 
intenționalitatea (în sensul fenomenologiei lui Brentano). ES 
Cînd concepţiile epistemologiei piagetiene vor începe să se răspîne ească, 
atunci cînd behaviorismul radical al lui B. F. Skinner va fi criticat de 
N. Chomsky, cînd teoreticienii ciberneticii se vor apleca asupra inteligenţei 
naturale, lucrările gestaltiștilor despre activitatea intelectuală vor T 
un punct de ancorare teoretică a unui curent nou în psihologia secolului 

al XX-lea: cognitivismul (vezi vol. HD şi HC). 


Psihologia rusă 


Sfîrșitul secolului în Rusia a fost marcat de o opoziţie crescîndă față ` 
regimul țarist şi față de opresiunea pe care continua să o manifeste SE 
asupra țării. Opoziția, care a favorizat dezvoltarea unei atracții mereu Ge și 
pentru lumea occidentală, practicată de o burghezie cosmopolită, francofi 
mai ales, care călătorea mult. Astfel, lucrările lui Darwin şi Spencer, de 
exemplu, au fost repede traduse și au devenit populare; aceste teorii Deiere 
să întărească o gîndire materialistă, care pusese, încetul cu încetul, s pînire 
pe intelectualitatea rusă, deoarece ea era purtătoarea unui spirit critic era 
față de sistemul politic şi contrazicea ideea transcendenţei puterii ierg ge ` 
tare şi de drept divin. Acest materialism din Rusia nu se opunea, de tfel, 
prea mult religiei: Biserica ortodoxă punea, de fapt, mai mult accent pe mis- 


126 ISTORIC 


ticism şi pe ritual decît pe teologie și, dacă criticile la adresa Bisericii se 
înmulțeau cu repeziciune la sfîrşitul secolului, aceasta reprezintă mai mult 
semnul unei voințe de schimbare a societăţii decît al unei opoziții filozofice 
sau teoretice. 

Această perioadă a fost zdruncinată de perturbări succesive ale sistemului 
educaţional; în 1866, de exemplu, un nou climat de reacțiune s-a instalat din 
cauza tentativei de asasinare a țarului Alexandru al II-lea: contele Tolstoi, 
ministrul Educaţiei, a introdus atunci în școlile superioare de stat o nouă 
programă, care excludea predarea științei; această măsură nu a privit însă 
școlile religioase, în care și-au făcut studiile viitorii fondatori ai psihologiei 
ruse, mai ales Pavlov. Sistemul universitar a fost și el zdruncinat de insta- 
bilitatea politică și de atitudinea ambivalentă a puterii față de învățămîntul 
științific : deși juca un rol vital în modernizarea țării, el antrena destul de des 
şi o atitudine critică față de guvern. Deci, Tolstoi a cerut profesorilor de disci- 
pline ştiinţifice să le impună studenților să facă experiențe (în timp ce se aflau 
în laboratoare nu mai aveau timp de activități extrauniversitare subversive). 
Evident, această politică favoriza dezvoltarea științelor experimentale, în mod 
deosebit în cadrul studiilor de medicină. Dar din 1884, atunci cînd opoziţia 
țaristă a impus o presiune crescîndă, puterea a suprimat libertăţile academice, 
universitățile au trecut sub controlul direct al birocrației de stat și au pierdut 
o mare parte din creditele de cercetare și din studenţii lor. 

Pentru a putea să-și continue cercetările, profesorii universitari erau nevoiţi 
să-și găsească posturi în institute particulare de cercetări. La Sankt Petersburg 
a fost înființat, de către un bogat aristocrat, admirator al lui Louis Pasteur și 
al institutului său parizian, Institutul de Medicină Experimentală destinat 
studierii cauzelor microbiene ale bolilor. Ivan Pavlov a fost aici, în 1890, 
director al departamentului de fiziologie, după ce înainte fusese profesor la 
Academia Militară de Medicină. În aceste instituții se va dezvolta deci 

psihologia rusă. 


Ivan Pavlov şi condiţionarea reflexelor 


Pavlov este adesea prezentat drept un continuator al operei lui Secenov. 
Ca şi el, Pavlov s-a interesat de fiziologia sistemului nervos: ca și el, Pavlov 
a sfîrşit prin a se convinge că putem explica „activitatea nervoasă supe- 
rioară“ în termenii proceselor biologice simple; ca şi el, Pavlov se opunea 
concepţiilor vitaliste. Dar Pavlov a fost în multe privințe o personalitate 
foarte diferită. 

Fiul unui preot de ţară, crescut în credința ortodoxă pe care şi-o va pierde, 
dar care va determina un scientism profund, Pavlov a fost înainte de toate un 
naționalist rus avînd convingeri mai degrabă conservatoare. Deși îl admira pe 
Spencer și cunoştea lucrările lui Darwin, el considera știința mai mult ca un 
sacerdoțiu decît ca o sursă de eliberare sau de progres social. În timpul studiilor 
sale științifice La întîlnit pe Serghei Botkin, care, după ce fusese, împreună 
cu Secenov, studentul lui Du Bois-Reymond, a impus fiziologia experimentală 

CASETA 12 


În conferințele sale despre reflexele condiționate, Pavlov ip bebe 
Fiziologia mai are misiunea să ajungă la găsirea unor so SS ee 

dispune de avantaje incalculabile şi de o putere extraordinară de control al compor- 

(vezi p. 59) 

pentru descoperirea unor astfel de puteri, Lenin a semnat un decret prin care 
i se acorda un tratament excepțional, creînd totodată institute specializate în 
studiul condiţionării, în care punctul de vedere mecanicist al psihofiziologiei 
lui Pavlov va fi aprofundat. 


Reflexologia şi atitudinea obiectivă 
a lui Vladimir Bechterev 


Bechterev a fost, fără îndoială, mai mult moștenitorul lui Secenov decît al 
lui Pavlov, cu care era contemporan. Ca și Secenov, Bechterev a manifestat 
interes pentru multe lucruri, ca şi acesta a fost preocupat de situaţia politică 
şi socială. Licenţiat în medicină la Academia Militară de la Sankt Petersburg 
în 1878, el s-a consacrat psihiatriei, studiind schimbările de temperatură 
corporală în timpul unor boli nervoase. A călătorit în Europa vizitîndu-i pe 
Du Bois-Reymond, Charcot şi Wundt, apoi a revenit în Rusia, ca profesor la 
Kazan pînă în 1893, dată la care a fost numit profesor de psihiatrie la Academia 
Militară din Sankt Petersburg. Activitatea instituțională a lui Bechterev 
aminteşte de cea a lui Stanley Hall (vezi p. 131) sau de cea a lui Henri Piéron 
(vezi p. 120): el a înființat instituții, reviste, societăți. 

Bechterev a încercat să imprime psihiatriei și psihologiei ruse o nouă 
abordare; mai întîi de toate era convins că, în ceea ce privește bolile mentale, 
ar fi putut fi obţinute progrese considerabile dacă S-ar fi renunțat să se ceară 
bolnavilor, în urma şedinţelor clinice, să-și expună sentimetele, tulburările, 
experienţele lor subiective în legătură cu boala; studiul obiectiv al schimbărilor 
care intervin în viața bolnavilor ar fi mai fecund. El a publicat în 1914 un 
articol care apăra acest punct de vedere, intitulat „Psihologia obiectivă“, 
expresie care a rămas legată de numele său, chiar dacă dorinţa de a adopta o 
astfel de psihologie era împărtăşită de mulți psihologi din acea epocă. De 
altfel, el a considerat reflexul ca un concept central al acestei psihologii 
obiective, pe care a numit-o reflexologie. 

Din nefericire, o dispută legată de localizarea centrilor responsabili de 
reflexul salivației l-a opus lui Pavlov începînd din 1906; Pavlov a demon- 
strat justețea punctului său de vedere, iar Bechterev a încetat să se mai implice 
în cercetările asupra reflexului la animal; el s-a dedicat dezvoltării copilului 
şi lucrărilor sale de psihiatrie. 

Psihologia rusă, apoi sovietică, a secolului al XX-lea s-a dezvoltat, mai 
ales la Institutul de Psihologie din Moscova, în jurul studiului reflexului 
conceput ca o reacţie la un stimul antecedent. De-a lungul secolului, au fost 
formulate unele contestări foarte importante față de această abordare meca- 
nicistă, în mod deosebit cea a lui L. S. Vîgoțky (vezi vol. HC). Dar psihologia 
rusă a rămas marcată de vocaţia de instrument de control pe care o percepuse 
și o dorise Pavlov. Aplicațiile reflexologiei în practica controlului social au 
fost numeroase, mai ales în domeniul psihiatriei: ca și în Statele Unite, terapia 

comportamentală a beneficiat din plin de studii asupra comportamentului ei 
de condiţionarea lui în laborator. 

Psihologia engleză 


Revoluţia darvinistă a reprezentat cadrul de dezvoltare al psihologiei 
engleze, care a cunoscut, mai mult ca în alte părţi, dificultăţi de insti- 
tuționalizare. Problematica eredității a dat naștere la două mari categorii de 
lucrări: unele care se ocupau de animal, avînd ca scop compararea capacităților 
sale intelectuale cu cele ale omului, iar celelalte avînd drept subiect ereditatea 
acestor capacități la om şi diferențele lor interindividuale. 


Psihologia animală 


Plecînd de la postulatul darvinist cu privire la continuitatea de la animal 
la om, un anumit număr de cercetători s-au lansat în studierea evoluției 
capacităţilor instinctive ale animalelor şi mai ales a capacităților lor 
învăţare. G. Romanes, prieten şi elev al lui Darwin, a studiat unele animale 
familiare, dar atitudinea sa privind această problemă este impregnată de 
antropomorfism, fapt ce face concluziile sale îndoielnice. C. Lloyd at 
elev al lui Huxley la Londra, a încercat să debaraseze studiile despre anima 
de această atitudine, care își propunea, în primul rînd, să caute la acesta 
urmele unor capacități specific umane. Principiul de interpretare al aptitu- 
dinilor animalului, pe care el îl propunea ca rezultat al observaţiilor sale, 
este cunoscut sub expresia „tunul lui Morgan“ şi recomandă să nu se atribuie 
niciodată unei facultăţi superioare o activitate care poate rezulta dintr-o 
facultate inferioară, dintr-un instinct; una din aceste facultăți inferioare este 
imitarea instinctivă, observată de Morgan în curtea de păsări: cînd o găină 
începe să bea dintr-o cutie, celelalte fac la fel, chiar dacă nu au mai făcut-o 
niciodată înainte. Există și o imitație „intențională“, care presupune un proces 
conștient, prin care animalele învaţă unele din comportamentele lor S 
Pentru Lloyd Morgan, învățarea se realizează atît prin încercări Şi greşe i 
conform principiului lui Bain, cît şi prin imitare; această concepție va SE 
cercetări importante pentru dezvoltarea psihologiei în Statele Unite. A Î 
Anglia, lucrările lui Morgan au avut un ecou scăzut. Psihologia nu făcea 
încă, în cel mai bun caz, decît obiectul cîtorva cursuri în cadrul programei 
de filozofie. McDougall, de exemplu, nu a reușit să devină profesor în Anglia, 
dar va realiza acest lucru la Harvard, în Statele Unite: cu toate acestea, a 
fost unul dintre promotorii unei psihologii sociale bazate pe o teorie a instinc- 
tului, definit ca o predispoziţie înnăscută care condiționează E 
perceptivă şi emoțională şi activitatea organismului. Lucrările ie EN 
psihologi englezi sînt într-un fel premature și nu vor avea un ecou rea x 
dincolo de Atlantic. De exemplu, prima catedră de psihologie experimenta 
va fi creată la Cambridge în 1931 pentru F. Bartlett, în momentul în eco 
Ch. Sperman renunţa la catedra lui de „Mind and Logic“ pentru o cate 
de psihologie la Londra. 

Ereditarea şi diferenţele interindividuale 


Vărul lui Ch. Darwin, F. Galton, a exercitat o influență deosebită în Anglia. 
El era convins că geniul, atestat la unii oameni de excepţie, este ereditar; 
desigur, nu toți oamenii sînt genii, există chiar mari diferenţe între indivizi, 
care este bine să fie studiate şi măsurate. Toate acestea cu un scop practic 
foarte clar: ameliorarea rasei, operarea unei selecţii genetice artificiale, 
științifice, prin care familiile care nu puteau da naștere decît la niște „săraci 
cu duhul“ ar fi fost invitate să se abțină de la procreare. Era necesar ca aceste 
practici să se bazeze pe o știință nouă, pe care el o numea eugenie și pentru 
care a donat în 1904 un laborator la University College din Londra. Aceste 
convingeri, departe de a provoca scandal, au fost rapid împărtășite, într-atât 
răspundeau ele evoluționismului spenserian ambiant, în virtutea căruia 
„sălbaticii“ sau „înapoiații“ nu erau la fel de evoluaţi ca şi Albii civilizaţi, 
normali, și în consecință trebuiau să fie eliminati (așa cum ar face-o selecția 
naturală dacă statul providenţial nu ar împiedica-o cu măsuri demagogice). 
Dar aceste convingeri vor permite, pe de-o parte, crearea unor instrumente 
necesare punerii în evidență a diferenţelor: măsurarea aptitudinilor cu punerea 
la punct a unor teste variate, a unor chestionare, a unor măsurări antropo- 
metrice; pe de altă parte, crearea unor instrumente statistice care permit clasi- 
ficarea indivizilor prin raportarea la o normă şi mai ales detectarea geniilor: 
Galton a pus la punct metoda corelaţiilor pornind de la studiul regresiei la 
jumătate a taliei fiilor în raport cu taţii. Laboratorul de eugenie pe care l-a 
creat a fost apoi condus de un mare statistician, K. Pearson, după aceea de 
R. Fisher, în anii 1930, care a pus la punct, în perioada aceea, tehnica de 
analiză a varianţei. Spearman, format la şcoala germană, a constatat în studiile 
sale asupra inteligenței că rezultatele la diverse teste de capacități intelectuale 
sînt corelate, variază în mod solidar. El desemna atunci inteligența ca o apti- 
tudine generală exprimată printr-un factor unic, factorul g, în analiza factorială 
pe care a pus-o la punct. 

Lucrările lui Galton, ca și descoperirile statistice importante făcute datorită 
lor, au entuziasmat într-atit, încît psihologia engleză a rămas timp îndelungat 
marcată de matematizare și de problemele eredității (a se vedea spre exem- 
plificare lucrările privind studiul asupra gemenilor). Din contră, psihologia 
animală nu a fost decît puţin studiată aici. 


Psihologia în Statele Unite 


Situația universitară 


Situaţia universitară în Statele Unite era foarte diferită de cea din Franța 
sau Anglia: au fost create, după modelul universităţilor germane, numeroase 
universităţi, autonome, moderne, iar universitarii călătoreau adesea de 
la unul la altul, „ducînd“ cu ei şi convingerile lor: astfel, în absența 

centralizării statale, exista o confruntare permanentă de idei, fără să ajungă 
să se impună o veritabilă ortodoxie filozofică. | | 

Filozofi, biologi, medici au creat laboratoare de psihologie aproape 
pretutindeni pe teritoriul Statelor Unite, majoritatea după ce merseseră la 
Wundt la Leipzig ca să înveţe să experimenteze. Ei reveneau, totuşi, din 
călătoria în Europa păstrînd un punct de vedere care găsise puţin ecou la 
Wundt: științele, psihologia în special, trebuie să servească la rezolvarea pro- 
blemelor practice şi mai ales a problemelor create prin afluxul de populaţie 
şcolară (rezultată din imigrările importante de populaţii atrase de succesele 

i Statelor Unite). 
= Stanley Ha a creat un a de psihologie la Universitatea Johns 
Hopkins din Baltimore, în 1883, unde vor veni să lucreze prestigioşi cerce- 
tători, precum Jennings, Baldwin, McKeen Catell. Aceştia din urmă au 
înființat aici, în 1893, Psychological Review. James M. Baldwin a creat un 
laborator de psihologie comparativă, care îi va primi pe Jennings în 1906 şi 
. Watson în 1908. ` 

în SE Hall a venit apoi la Universitatea Clark, din Massachusetts în 1888; 
aici a devenit preşedinte și a înființat un laborator de psihologie. Freud și 
Jung vor ţine aici conferințe în 1909. Stanley Hall, director al publicaţiei 
American Journal of Psychology, a lucrat la constituirea unei psihologii genetice 
articulate în jurul unei teorii a eredității caracterelor dobîndite și al ipotezei 


despre recapitulare (vezi p. 100). El a fondat, în 1892, American Association 


Psychology, care s-a bucurat de o puternică influenţă. | | 
S EE din Chicago a reprezentat, începînd cu sfîrșitul secolului, cea 
mai mare universitate americană pentru studierea psihologiei animale ; Jennings 
şi Loeb au studiat aici tropismele; tot aici Watson și-a pregătit, înainte de a 
pleca la Johns Hopkins, o teză sub conducerea directorului laboratorului de 
psihologie, James Angell (care revenise de la Leipzig). l l 

Universitatea Cornell adăpostea un laborator de psihologie condus de 
Edward B. Titchener, care părăsise Oxfordul pentru a-și lua doctoratul cu 
Wundt la Leipzig și care va rămîne la Cornell pînă la moartea sa, în 1927, 
răspîndindu-și versiunea asupra psihologiei fiziologice a lui Wundt, care va 

i repede marginalizată. l 

K Columbia, în sfîrşit, găzduia un laborator de psihologie condus 
de McKeen Catell, care dorea să dezvolte aici, începînd din 189 1, recurgerea 
la metodele cantitative în psihologie, folosirea testelor mentale și o abordare 
inspirată de aceea a lui Galton. Tocmai în această universitate a sosit în 1897 
Thorndike, după ce își susținuse teza la Harvard, cu William James. 


Cadrul filozofic 


Atunci cînd primii psihologi au înființat laboratoare și cursuri spre SE 
secolului al XIX-lea, pragmatismul filozofic domina gîndirea universitar 
americană. William James, fratele romancierului Henry James, ep un 
moștenitor spiritual și un prieten al lui Ch. S. Peirce; după mai multe călătorii 

în Europa şi studii de medicină, el a devenit profesor de biologie la Univer- 
sitatea Harvard, apoi, începînd cu 1872, a predat aici psihologia și filozofia. 

În 1890, el a publicat Principles of Psychology, în care a prezentat o concepție 
psihofiziologică despre conştiinţă, aderînd la ideea unui paralelism între 
fenomenele mentale și fenomenele biologice ; dar el concepea acest paralelism 
într-un mod diferit de acela al contemporanilor săi, așa cum o arată teoria sa 
asupra emoţiei: el susținea că emoțiile primitive (frica, mînia) sînt sentimente 
resimţite în urma unor modificări corporale, sînt consecințele acestora și nu 
cauzele lor: pentru că tremur în faţa pericolului încerc un sentiment de frică 
(fiziologul danez C. Lange a formulat, în aceeași perioadă, o idee analogă; 
această poziţie este deci cunoscută sub numele de „teoria J ames-Lange asupra 
emoţiei“). Conștiinţa pe care o avem despre schimbările corporale care se 
produc în noi provoacă sentimente pe care le numim emoții. Aici, James ia 
poziţie contra ideii foarte răspîndită în epocă, conform căreia conștiința este 
un epifenomen, un produs secundar. El distingea diferite forme ale eului 
(corporal, spiritual, social) a cărui unitate este exprimată prin conceptul de 
„stream of consciousness“, un val de experienţe trăite, în care este imposibil, 
spre deosebire de ceea ce afirmau concepțiile asociaţioniste, să se decupeze 
stări, senzaţii sau idei simple care s-ar combina pentru a forma stări, senzaţii 
sau idei complexe. În această direcţie, poziția antiatomistă a lui James este 
foarte apropiată de aceea a lui Henri Bergson (v. p. 116). Deși era foarte informat 
în legătură cu dezvoltarea psihologiei şi biologiei în lume, deși a înființat labo- 
ratorul de psihologie de la Harvard (el a fost acela care l-a convins pe elevul 
său Stanley Hall să meargă la Wundt ca să învețe să experimenteze) și i-a 
asigurat de sprijinul său pe tinerii experimentatori, precum Thorndike, James 
a preconizat, pentru studierea fluxului conştiinţei, recurgerea la introspecţie. 

Pragmatismul lui James, exprimat în 1907 în Pragmatism, s-a afirmat într-o 
concepție deosebită, „instrumentală“, asupra adevărului: adevărul nu este 
transcendent, nu este independent de acţiuni, de operaţiile pe care le efectuăm 
pentru a ajunge aici. La fel, o propoziţie (o „idee“) este adevărată dacă este 
eficace (nu numai la nivel material), dacă este utilă. Poziţia pragmatistă permite 
astfel să se tranșeze multe din diferendele filozofice neținîndu-se seama decît 
de „consecinţele practice“ ale ideilor în discuţie; teoriile devin atunci instru- 
mente de acţiune. 

Această concepție asupra lumii şi a cunoașterii ei, bazată pe experiențele 
pe care le avem, va marca psihologia americană. Ea se prelungește la James 
cu dezvoltări privind experiența religioasă care pun în evidență dubla natură 
a acestui filozof straniu, care au avut însă o mică influență asupra curentului 
care urma să domine psihologia în Statele Unite. Ceea ce a influențat această 
psihologie a fost concepția sa funcţională asupra conştiinţei, concepţie bazată 
pe biologia darvinistă: pentru James, conștiința este o activitate a organismului 
care are ca funcţie principală să-l adapteze la mediul înconjurător; fără această 
funcţie, ea nu ar fi supraviețuit în specia umană (în virtutea principiului puţin 
prea radical conform căruia ceea ce supravieţuieşte, ceea ce are urmași, este 
obligatoriu și util). Această convingere a fost răspîndită de doi dintre studenţii 
lui James: John Dewey şi James Angell, care au sosit la Universitatea din 

Chicago în 1894. Dar ea se va lovi de opoziția lui Titchener, care, conform 
psihologiei lui Wundt al cărui purtător de cuvînt a fost în Statele Unite, a 
dezvoltat o concepţie structuralistă a conştiinţei: conştiinţa este o structură 
globală ale cărei stări diferite pot fi studiate, care este subiacentă tuturor 
conduitelor si reprezintă deci singurul și adevăratul obiect al psihologiei. 
Aceasta nu trebuie să aibă un scop practic, ci numai să permită, prin 
introspecţie, o mai bună cunoaştere a conştiinţei; în această concepţie nu 
există nici un loc pentru psihologia animală. Titchener va fi cel care va califica 
poziţia pragmatistă a lui James sau Dewey drept funcționalism. 


Comportamentul ca obiect de studiu 


Legile învăţării 


Un elev al lui W. James de la Harvard, Edward L. Thorndike, a realizat 
sub conducerea sa lucrări care vor produce o ruptură decisivă în istoria 
psihologiei şi, în mod paradoxal, o vor deturna de la studiul conştiinţei 
promovat de W. James. AI 

Thorndike, fiul unui auster pastor metodist, s-a decis, după ce l-a citit pe 
W. James și a audiat conferințele lui Lloyd Morgan, să lucreze asupra 
inteligenţei animale și, în mod deosebit, asupra învățării la găină sau la cîine 
a unor comportamente care nu fac parte din repertoriul lor instinctiv. În pivnița 
lui W. James și cu mijloace pe care le-a găsit în jurul lui, el a construit niște 
cuşti care nu se puteau deschide decît cu un mecanism special, a cărui 
manipulare animalul, înfometat, trebuia să o înveţe pentru a obține hrana 
(aceste cuști erau numite „cutii cu probleme“). Experimentator şi meşter de 
geniu, dar totodată om de știință convins, Thorndike a recurs atunci la 
experienţe standardizate și meticuloase. El plasa un animal în cușcă şi nota, 
la fiecare încercare, timpul care îi era necesar acestuia pentru a acţiona cu succes 
mecanismul de deschidere şi pentru a-și găsi recompensa. Astfel el a alcătuit 
primele curbe de învățare. 

După cîteva experinţe el s-a convins că animalul învaţă să rezolve problema 
pe care i-o pune cușca, asociind răspunsul bun unei stimulări vizuale pe care 
o reprezintă mecanismul ușii: pe măsură ce încerca, aceste „conexiuni ` (este 
chiar termenul lui Thorndike) se stabileau și erau „întărite“ prin obținerea 
hranei (legea exerciţiului și legea efectului). Vedem apărînd aici prima formulare 
a psihologiei stimul-răspuns (S—R), care va fi considerată, pe drept sau pe 
nedrept, inima psihologiei americane a secolului al XX-lea şi prima formulare 
a legii întăririi (a unei legături S—R) printr-o recompensă, lege care va fi 
reluată cîteva decenii mai tîrziu de Burrhus F. Skinner. l 

Thorndike era și el conștient de deschiderea practică a ideilor și lucrărilor 
sale: dacă ar avea dreptate, studiul experimental al învățării și al întăririi ar 
permite psihologiei să-și țină promisiunile și să rezolve probleme concrete, 
de tipul celor pe care le întîlnesc profesorii la clasă. 


134 ISTORIC 


Lucrările lui Thorndike nu au avut, cu toate acestea, la sfîrşitul secolului, 
decît un ecou scăzut: i s-a reproșat că își înfometa animalele, că recurgea la 
experienţe foarte îndepărtate de situaţiile naturale etc. Creditele pentru lucrările 
de experimentare pe animale nu au fost sporite iar Thorndike a încetat să mai 
studieze învăţarea la animal și s-a consacrat problemelor pedagogice; mai 
trebuia făcut un pas pentru ca lucrările sale să devină un model pentru 
psihologia umană. 


Viaţa psihică a microorganismelor 


In 1910 psihologia americană rămăsese o psihologie a conştiinţei, cu 
singuranță îndreptată spre aplicaţiile practice, dar încă introspecţionistă în cea 
mai mare parte din cazuri. 

„Lucrările de psihologie animală erau marginale, excepţie făcînd cele care 
priveau microorganismele : interesul general pentru acest tip de animal venea 
din descoperirile privitoare la rolul lor în boli, descoperiri realizate datorită 
microscoapelor din ce în ce mai puternice. Interesul psihologilor priveşte 
nivelul la care sînt presupuse a apărea calităţile mentale sau psihice pe scara 
filogenetică. Articolul lui Binet (vezi p. 118), care a apărut în 1889, în coerență 
cu ideea lui Haeckel, conform căreia toate organismele au un suflet (și deci 
calități „psihice““), exprima un astfel de interes. Jacques Loeb a dat acestei 
probleme un răspuns care va suscita o importantă polemică internaţională. 
Acest student alsacian, devenit asistent la Berlin, s-a preocupat mai întîi de 
efectul leziunilor localizate ale creierului asupra comportamentului unor 
animale. De altfel, el s-a convins că reacţiile animalelor inferioare şi ale 
plantelor la agenţi precum lumina sînt determinate de factori chimici Şi fizici. 
In 1889 el a propus această explicaţie mecanicistă a tropismelor (sau reacţii 
de orientare). Datorită notorietății lucrărilor sale asupra leziunilor creierului, 
el a ajuns să părăsească Germania (unde evreii aveau din ce în ce mai multe 
greutăți în găsirea unor posturi stabile) și să găsească un post la Universi- 
tatea din Chicago; aici își va dezvolta lucrările asupra tropismelor cu speranța 
de a explica mişcările mai complexe în termenii săi consideraţi de mulți 
drept reducționiști. Un conflict l-a opus atunci lui Herbert S. Jennings: acesta, 
la intoarcerea sa după un an de studii de biologie la Jena, susținea o poziţie 
considerată în acel timp vitalistă, poziție conform căreia un organism nu este 
în întregime pasiv — și deci se mişcă — nici atunci cînd nu este atins de o 
stimulare (se poate să existe o activitate spontană nedeclanșată, conform 
convingerilor lui J. Müller și A Bain). El a observat că o amibă are activități 
foarte diferențiate într-un mediu care rămîne neschimbător şi nu poate deci 
să le provoace. Jennings a afirmat şi că activitatea unui organism, chiar 
inferior, poate fi provocată de starea sa internă, de deficitul sau excesul 
cutărei sau cutărei substanțe, de exemplu. 

Explicaţia lui Loeb, oricît de seducătoare era în ochii biologilor doritori 
să se detașeze de orice vitalism şi să găsească principii puțin numeroase și 
foarte generale, a fost totuși considerată prea simplistă de către fiziologi 
(precum Piron, vezi p. 121) la Congresul internațional de la Geneva din 1909, 

fiziologi care afirmau că organismele vii sînt mult mai complexe decît o 
presupune recurgerea la astfel de principii. În urma acestei dezbateri între 
două atitudini ireconciliabile (nu numai în privința microorganismelor, dar 
mai ales a științei în general), interesul pentru animalele inferioare a scăzut 
rapid. Totuşi, aceste studii au contribuit la formarea unei convingeri care urma 
să se impună curînd în Statele Unite: psihologia animală este o cale de acces 
la cunoașterea generală a legilor de funcţionare a tuturor organismelor. 


Psihologia, știința comportamentului 


Schimbarea profundă care a afectat psihologia americană la începutul 
secolului a fost opera unui bărbat: el va face din psihologie o ştiinţă nu a 
conştiinţei (a funcţiilor şi structurilor sale), ci a comportamentului. 

Pentru a realiza o astfel de „revoluţie“ („revoluţia behavioristă“; behavior 
înseamnă comportament), era, fără îndoială, necesar ca John Broadus Watson 
să fie diferit de contemporanii săi. De fapt, spre deosebire de ei, el venea din 
sudul Statelor Unite; spre deosebire de ei, care erau fii de pastori sau de 
medici, el era fiul unui fermier sărac ; spre deosebire de ei, nimic nu-l destina 
unei cariere universitare. După o copilărie în timpul căreia „a fost la un pas“ 
de delicvenţă, după cîteva studii de filozofie la Universitatea baptistă (mama 
sa, baptistă extrem de evlavioasă, avea o profundă admirație pentru pastorul 
local, John Broadus), el a devenit institutor într-o mică școală, în care s-a 
făcut remarcat datorită talentului său de dresor de șobolani. 

Şobolanul va deveni animalul simbol al psihologiei americane. La începutul secolului 

al XIX-lea se recursese la domesticirea șobolanului brun din cauza popularității luptelor 

dintre șobolani. Printre şobolanii bruni s-au născut şi şobolani albinoși iar crescătorii 
au remarcat că ei erau mai ușor de domesticit, mai puțin agresivi decît şobolanii bruni. 

Şobolanul alb şi-a făcut intrarea într-un laborator ştiinţific în Franţa, în 1860, iar puțin 

mai tîrziu în Statele Unite datorită unui medic elveţian care își făcuse studiile cu 

H. Jackson în Anglia: Adolf Meyer. Sosit la Chicago în 1892, el a cerut să i se trimită 

din Europa șobolani albi pentru a studia sistemul lor nervos. Alţi cercetători au utilizat 

şi ei curînd șobolanul alb pentru experienţele lor în așa măsură încît unii au putut acuza 
psihologia americană că ar fi o ştiinţă a comportamentului șobolanului. 


Watson, care se adresase mai întîi lui Dewey pentru a-i cere să conducă 
studiile sale de filozofie la Universitatea din Chicago, lua atunci cunoștință 
de cercetările pe care Loeb le desfășura în laboratorul de psihologie al acestei 
universităţi, laborator condus de James Angell. În final, Angell va fi cel care 
va conduce teza lui Watson asupra rolului mielinizării fibrelor creierului în 
învăţare. În această teză, care apărea în 1903 sub titlul de Animal Education, 
Watson arată, datorită unei comparații, la diferite vîrste, între diferite stări 
ale fibrelor creierului și capacitățile de învățare, arată deci că animalele pot 
învăța comportamente cu mult înainte ca mielinizarea să fie desăvîrșită. Aceste 
lucrări au reprezentat primele studii de psihobiologie (după un termen inventat 
de A. Meyer). 

Pentru a-și putea continua lucrările privind relaţiile dintre capacitățile și 
stările creierului, Watson va petrece anul 1905 la Universitatea Johns Hopkins 

şi s-a perfecţionat în chirurgie. Aici a făcut cunoștință cu James M. Baldwin, 
care i-a cerut în 1908 să vină să instaleze un laborator de psihologie comparată 
şi să fie profesor. Cînd Baldwin a fost constrîns, în 1909, să părăsească Statele 
Unite, Watson a fost chemat să-i urmeze la conducerea departamentului de 
psihologie și a prestigioasei publicaţiei Psychological Review; Watson avea 
31 de ani. Situaţia sa era paradoxală: el a exercitat de atunci o putere consi- 
derabilă asupra psihologilor care credeau că lucrările lui pun în evidență mai 
mult biologie decît psihologie. În 1913, el a avut ocazia să-şi prezinte părerea 
asupra acestei situaţii în cursul conferințelor pe care era invitat să le susțină 
la Universitatea Columbia. Prima dintre aceste conferințe s-a numit Psychology 
as the behaviorist views it; acest text reprezenta ceea ce s-a considerat a fi actul 
de naștere al psihologiei behavioriste. Era un manifest, o profesiune de credință 
care rezuma și sintetiza poziții răzlețe pînă atunci, susținute ici şi colo de 
cîteva persoane. Argumentaţia lui Watson era simplă: cu omul trebuie să se 
procedeze ca și cu animalul în psihologie, și aceasta din două motive; mai 
întîi abordarea subiectivă (aceea a lui Titchener) nu a permis cunoașterii în 
psihologie să devină științifică și să progreseze de vreme ce datele sale nu 
erau verificabile: ele nu pot face obiectul unui acord între mai mulți observatori, 
criteriu pe care Watson îl consideră un veritabil criteriu epistemologic al 
veracităţii unui fapt. Apoi această psihologie nu a furnizat nici o dată utilizabilă 
în afara laboratorului, în viața practică. Psihologia animală a arătat calea: ea 
s-a lipsit de introspecţie, de conştiinţă, de limbaj, şi totuși a permis să se 
prevadă și deci să se controleze conduitele animalelor. Studierea animalului 
a furnizat cunoștințe fiabile, considerînd „spiritul“ (mind) animalului ca pe o 
„Cutie neagră“, fără a se preocupa de tratamentul pe care acest „Spirit“ îl 
aplică stimulului înainte de a produce răspunsuri. Deci trebuie să se folosească 
în psihologia umană metoda psihologiei animale. 

Desigur, o astfel de recomandare nu putea să aibă decît consecințe care 
depășeau metodologia strictă: a utiliza metoda aplicată în studiul animalului 
pentru a studia omul înseamnă a accepta să nu se studieze în om decît ceea 
ce face ca el să fie și un animal (ceea ce un materialist precum La Mettrie 
exprimase în secolul al XVIII-lea — vezi p. 52). Metodologia behavioristă, 
care se prezenta ca o garanţie de scientificitate binevenită pentru psihologie, 
îi impunea acesteia să-și restrîngă aria de studiu: să excludă din ea tot ceea 
ce face ca omul să nu fie numai un animal (activitățile sale simbolice, 
conştiinţa, subiectivitatea etc.) sau să reconsidere ceea ce îi oferea speci- 
ficitate: astfel Watson propunea, în legătură cu limbajul, o concepţie care îl 
reducea la un comportament „ca şi celelalte“. Ceea ce behaviorismul 
„neutraliza“ era, de fapt, spaţiul interior, postulîndu-l ca strict omogen, în 
favoarea celui din afară, cel al comportamentului observabil: „Vă cerem să 
abandonaţi ideea conform căreia interiorul corpului vostru este diferit sau mai 
misterios decît exteriorul“, scria Watson în Behaviorism). Behaviorismul s-a 
afirmat ca un monism radical, al cărui proiect era să supună interioritatea 
(ideile, sentimentele, toate aceste „ficţiuni“) acelorași predicții şi aceluiași 
control ca și comportamentele „publice“. 

Ceea ce pierdea psihologia comportamentului, cucerind terenul știinţificului 
pozitivist (teren al observabilului, al obiectivităţii etc.), era capacitatea de a 
aborda problema semnificației comportamentelor. De fapt, comportamentul 
devine prin el însuși obiectul de studiu al acestei psihologii, el nu mai este 
considerat ca expresia structurilor psihice sau mentale subiacente pe care 
cealaltă psihologie dorea să le cunoască. De altfel, Watson afirma că psihologia 
nu trebuie să explice; observaţia și descrierea sînt suficiente pentru predicţie 
şi control. A explica înseamnă a arăta sensul unui comportament raportîndu-l 
la altceva decît la el însuşi, înseamnă a interpreta în termenii unei structuri, 
unui ansamblu, de care el depinde, de exemplu conștiința (vezi caseta 13). In 
behaviorism, comportamentul nu se interpretează, el nu este un semn: astfel, 
nevroza este o construcţie a psihologiilor (vezi caseta 3), ea nu există în 
mintea lor decît pentru a explica simptomele observate, ea este deci o ficțiune, 
un concept neștiinţific, chiar dacă este comod. 


CASETA 13 


În legătură cu teoriile despre conștiință, Watson scria cu obișnuitul său EN de 
polemist: „Conştiinţa: da, toată lumea trebuie să ştie ce este «conștiința» ! Cînd 
avem senzaţia de roșeală, o percepție, un gînd, cînd vrem să facem ceva, cînd avem 
intenţia de a face ceva sau cînd dorim să facem ceva, sîntem conștienți. Toţi 
cercetătorii în psihologia introspectivă sînt ilogici. In alți termeni, ei nu spun ce T 
conștiința, ci încep pur şi simplu să aşeze lucruri înăuntru cu ajutorul presupunerilor; 


apoi, cînd întreprind analiza conştiinţei, ei găsesc aici, desigur, ceea ce au pus. 

consecință, în analiza conștiinței, făcută de unii psihologi, veți găsi elemente ca 
senzațiile și fantomele lor, imaginile; la alţii, veţi găsi nu numai senzațiile, dar Și 
așa-numitele elemente afective; iar la alții veți găsi elemente ca actul de voinţă, aşa- 
numitele elemente conative ale conştiinţei. (...) Sute de mii de pagini au fost literal- 
mente publicate asupra analizei minuțioase a acestui ceva intangibil numit 
«conştiință».“ (J. B. Watson, Le behaviorisme, Paris, CEPL, 1972, p. 12; publicat în 


engleză în 1924.) 


Concepția behavioristă asupra realității (răspunsul la întrebarea ontologică: 
ce există?) este aceea a unui atomism şi a unui nominalism secătuite : nu cred 
decît ceea ce văd; nu există decît lucruri tangibile. Cum spunea Watson, într-o 
modalitate imparabilă: „Nimeni nu a atins vreodată un suflet.“ Această sărăcie 
a obiectului psihologiei a constituit sursa a numeroase critici care i-au fost 
adresate de-a lungul secolului. 


Posteritatea behavioristă 


Din 1920 se obişnuia să se spună printre psihologi că toată lumea a devenit 
behavioristă; punctul de vedere al lui Watson cunoștea dezvoltări considera- 
bile: mai întîi experimentale cu un mare număr de cercetări asupra învățării 
şi condiționărilor (în 1914 Watson a luat cunoștință de lucrările lui Bechterev 

și Pavlov inspirîndu-se din ele); apoi de natură practică, deoarece behavio- 
rismul are tocmai vocaţia de a prezice şi controla orice tip de comportament. 
Astfel, se va constitui de exemplu o abordare behavioristă a tulburărilor 
mentale : behavior therapy (vezi vol. HP), sau o abordare behavioristă a peda- 
gogiei. Chiar Watson afirma în Behaviorism că psihologia comportamentului 
este un instrument foarte eficace de educaţie: să i se încredințeze doisprezece 
copii și el se angajează să-i crească pentru a deveni medici, negustori, cerşetori 
etc., fără a se preocupa de antecedentele lor familiale sau de pretinsele lor 
gusturi și capacităţi. 

Totuși și Watson a fost constrîns să părăsească Universitatea Johns Hopkins, 
în 1920. 


Viaţa particulară a acestor psihologi americani de la începutul secolului, a lui 
J. M. Baldwin sau J. M. Watson, nu ar prezenta nici un alt interes decît unul anecdotic 
dacă ea nu ar putea servi pentru o punere în evidență a mediului universitar din perioada 
aceea. Baldwin a fost fotografiat într-o noapte pe cînd ieșea dintr-o casă de prostituție; 
fotografia, păstrată la îndemînă de jurnaliști, a fost publicată cînd el s-a implicat în 
politica educativă din Baltimore. Imediat a trebuit să se exileze în Mexico. În ceea ce-l 
priveşte pe Watson, acesta a fost constrîns să părăsească universitatea cînd soția sa a 
dat publicităţii scrisorile înflăcărate pe care le schimba cu asistenta lui. Instituţia univer- 
sitară, marcată de puritanism, nu putea tolera ca aceste „dovezi“ ale lipsei de valori morale 
să fie cunoscute de publicul larg. 


El s-a reconvertit la activitatea publicistică, activitate în care talentul său 
de a provoca artificial reflexe condiționate va face minuni. Înlăturat din mediul 
universitar, în care socialmer te rămăsese un marginalizat, el și-a continuat totuși 
publicaţiile behavioriste (Behaviorism a apărut în 1924) şi polemicile cu 
psihologi, cum ar fi McDougall, devenit profesor în Statele Unite. 

Ceea ce behaviorismul a modificat în cîteva decenii era de fapt reprezen- 
tarea ființei umane. Desigur, Watson nu a tras toate consecinţele filozofice 
din concepțiile sale (ceea ce-l interesa cu adevărat era să facă experimente pe 
șobolani) și acest lucru le-a expus, fără îndoială, reîntoarcerii mentalismului : 
psihologi (precum E. Tolman) influențați mai mult sau mai puţin direct, 
începînd cu anii '30, de teoreticieni ai Gestalt-ului exilați din Germania (vezi 
p. 125), încercau să umple din nou cutia neagră, propunînd teorii de abordare 
sau de rezolvare a problemelor. Dar behaviorismul a reprezentat, pentru o 
bună parte a acestui secol, filozofia dominantă în Statele Unite în ceca ce 
privește concepţia despre individ. Burrhus F. Skinner, student şi apoi profesor 
la Harvard, a întreprins o acțiune de exprimare a acestei filozofii cu un radi- 
calism care o clarifica și punea în evidență faptul că puterea sa provenea din 
articularea ei profundă pe „ideologia“ şi modul de viață americane. 


Astfel, s-a instalat o separare fundamentală între două atitudini constitutive ale psiho- 
logiei: pe de o parte, interpretarea conduitelor și afirmațiilor, în căutarea sursei lor, un 
subiect unic, o structură nevăzută dar furnizoare de sensuri; această psihologie, într-un 
secol în care „Știința“ pe cît posibil biologică devenise stăpîna adevărului, s-a lovit de 
exigenţele pozitiviste şi s-a văzut deci adesea subapreciată: ea a fost considerată de 
specialişti şi de instituții ca propunînd „adevăruri mai puțin «devărate““, mai puțir sigure 
decît cealaltă psihologie al cărei antidot a fost în final; această cealaltă psihologie, cea 
care măsoară şi validează, cea care verifică şi nu afirmă nimic îndoielnic, nu explică 

nimic, aceea care vede mai întîi în om animalul, comportamentul său şi chiar capacitățile 
sale fără ca sensul acestor activități să fie stabilit prin raportarea la individul însuși, această 
altă psihologie s-a impus ca ştiinţifică și a fost recunoscută ca atare de către instituţii. 
Așa după cum prevăzuseră și doriseră atît Hobbes și Bentham, cît şi Pavlov și Picron, 
ca a propus o reprezentare a fiinţei umane compatibilă (dacă nu fondatoare) cu sisteme 
de guvernare ale oamenilor care au dominat secolul. | 

Secolul al XX-lea a fost traversat de-a lungul unei mari părți a lui de înfruntarea 
politică dintre două ideologii considerate adesea incompatibile: cea a liberalismului și 
cea a comunismului (a artificialismului statal). Lucrul cel mai surprinzător al acestei 
opoziții de neevitat consta în faptul că aceste două sisteme s-au stabilit pe aceeaşi 
concepție despre individ, pe care au răspîndit-o, au generalizat-o într-un asemenea mod 
încît astăzi pare naturală, incontestabilă și inevitabilă: aceea a unui organism maleabil 
în faţa voinţei, ca şi o ceară moale, obiect de control și de stăpînire de sine și niciodată 
subiect pentru el însuși. Pentru Pavlov, ca și pentru Watson, nimic nu mai putea împiedica 
puterea acestei ştiinţe asupra acestui om, nu mai mult ca asupra naturii. Așa cum Skinner 
va scrie cu foarte multă luciditate, lumea este ca un imens laborator în care orice 
experiență psihologică este posibilă și în final permisă. Utopia în care se exprimă adesea 
proiectele de control ale unei societăţi poate deveni realitate de îndată ce ea se bazează 
pe o abordare ştiinţifică; abordare apărată, ilustrată, urmărită în Vest ca și în Est. Utopia 
este un gen literar pentru ambițiile de putere și puterea, în Est ca şi în Vest, s-a instalat 
întotdeauna avînd aceeaşi concepţie despre individ, pe care psihologia behavioristă și 
reflexologia au exprimat-o. 

Ceea ce este absent de pe aceste scene politice este ceea ce iluminismul numise a 
guverna, ceea ce el universalizase, ceea ce psihologia, încă de la sfîrşitului secolului 
al XIX-lea, își luase drept obiect de studiu cu speranţa de a-l stăpîni: conștiința. În 
reflexologie, ca şi în behaviorism, conştiinţa este superfluă, este un accesoriu, cel mai 
adesea incomod. Omul acestei psihologii poate foarte bine să fie conştient, aceasta nu 
prezintă interes; acest om nu mai e un cetăţean. EE 

Alții, de altfel, în aceeași perioadă și cu același succes, au înlăturat conștiința indi- 
viduală: Freud ca și Marx au denunțat-o ca pe o minciună, o falsă conștiință, falsă 
aparență, avînd convingerea că inconştientul sau conștiința de clasă, inaccesibile, și una 
și cealaltă, conștiinței individuale, ascund mai mult adevăr. 


PARTEA A DOUA 


METODE 


IX 
Demers științific și psihologie 


Discurs profan, discurs savant, 
discurs științific 


Așa cum a reieșit din expunerea istorică ce precede această parte, 
psihologia, după ce și-a căpătat statutul științific, își împarte, normal, regulile 
generale de metodă cu alte științe. Acestea se găsesc astăzi din abundență 
analizate şi codificate în tratatele de logică și de metodologie științifică. Ar 
fi important, dacă vrem să evaluăm corect aportul psihologiei, să cunoaștem 
și să înțelegem metodele care au servit acesteia. Totuşi, pentru a degaja prin- 
cipiile esenţiale, în loc să le expunem în forma lor abstractă şi, ca să spunem 
așa, normativă, este mai simplu ai în același timp mai interesant să urmărim 
activitatea oamenilor de știință în evoluţia ei, să vedem cum s-au priceput ei 
să acumuleze încetul cu încetul cunoștințele ştiinţifice. 


CASETA 14 


Karl Popper (născut în 1902), filozof al științei, asociat mai întîi cercului de la Viena, 
şi-a desăvârșit cariera în Anglia. El a marcat epistemologia modernă şi a influențat 
numeroşi oameni de știință mai ales prin lucrarea sa Logik der Forschung, publicată 
mai întîi la Viena, în limba germană, în 1934, apoi la Londra, în engleză, în 1959 
(tradusă în franceză în 1968, la Paris, editura Payot; o ediție ulterioară a fost prefațată 
de Jacques Monod, premiul Nobel pentru medicină), unde el propunea criteriul 
refutabilității (în franceză se spune uneori testabilité) evocat mai sus. Într-o lucrare 
mai recentă, Objective Knowledge, din 1972, el a dezvoltat o concepție evoluționistă 
asupra ştiinţei. Proces de sporire a cunoștințelor în cadrul speciei umane, ştiinţa se 
constituie, după imaginea speciilor vii de-a lungul evoluției biologice, prin selectarea 
dintre ipoteze și teorii a acelora care vor supraviețui în dauna celorlalte pentru că 
sînt mai rezistente la tentativele de respingere, fără ca aceasta să le garateze pereni- 
tatea. Cunoașterea științifică se prezintă astfel ca un obiect distinct de oamenii care 
o fac accesibilă examenului comunității ştiinţifice si formînd cu celelalte produse 
ale creaţiei umane un univers (Lumea 3) ireductibil universului fizic (Lumea 1) ca 
şi universului experienţei psihologice subiective (Lumea 2). Popper a reluat și şi-a 
rafinat tezele într-un dialog cu John Eccles, neurofiziolog laurent al premiului Nobel, 
savant care a revenit la dualismul spiritualist într-un volum intitulat The Self and Its 
Brain (Londra, Springer, 1977), volum ce se înscrie pe de altă parte printre 
contribuţiile la dezbaterea privitoare la raporturile dintre creier și spirit. Ne vom 
referi, pe această temă, la X. Seron (ed.), Psychologie et cerveau, Paris, PUF, 1989. 

Astfel, abordăm o cale care aparține mai degrabă psihologiei decît logicii 
descoperirii. Este vorba aici de o distincţie asupra căreia Karl Popper insista 
la începutul lucrării sale clasice Logik der Forschung, care reprezintă una din 
contribuţiile cele mai importante la filozofia științei. Aici Popper a făcut în 
mod clar împărțirea între cercetarea proprietăților distinctive ale discursului 
ştiinţific — problema epistemologiei şi a logicii științei — și studiul psihologic 
şi sociologic al activității ştiinţifice. Fiind şi el legat de primul din aceste 
domenii, a propus să se vadă în refutabilitate (falsifiability) trăsătura distinctivă 
a enunțului științific. O teorie sau o ipoteză este științifică dacă este formulată 
în aşa fel încît să fie posibil să fie verificată, prin observaţie sau experi- 
mentare. Dacă a fost ușor de aplicat la expunerile științifice din trecut, acest 
criteriu de demarcare, cum îl numeşte Popper, nu se poate aplica fără a ridica 
unele probleme atunci cînd este vorba de o știință pe cale de a se forma. 
Cercetătorii ştiinţifici nu sînt întotdeauna în măsură să-și formuleze ipotezele 
în această formă ideală înainte de a începe să lucreze (vezi cap. XI), așa cum 
vom vedea mai departe, mai ales cînd se află încă în stadiul defrișării terenului, 
cum este cazul psihologilor. 

Ştiinţa, ne place să o spunem, nu este decît o formă de discurs, o moda- 
litate, printre altele, de a folosi limbajul. Dar este un discurs asupra realului 
care se sprijină pe fapte și se supune unei permanente puneri în problemă 
prin fapte. Omul de știință nu se mulțumește deci să peroreze, el culege faptele 
care îi vor susține discursul și apoi acesta se va ajusta fără încetare. Cercetarea 
faptelor nu se reduce nici pe departe la o activitate de limbaj: ea implică 
acțiuni, mai mult sau mai puţin sistematice, și elaborarea din ce în ce mai 
intensă de instrumente capabile să suplinească limitele simţurilor şi organelor 
noastre motorii. 

Intr-un fel, discursul științific preia ștafeta de la discursul cotidian: oamenii 
nu au aşteptat constituirea disciplinelor Ştiinţifice pentru a exprima în limbajul 
lor natural cunoașterea lumii ce îi înconjoară, şi chiar a lumii lor interioare. 
Însăși structura limbii exprimă această activitate de observare, de categorisire, 
de punere în relaţie a datelor realului: lexicul unei limbi trimite la o anumită 
modalitate de a decupa realitatea, de a delimita obiecte, modalitate care 
trimite la rîndul ei la caracteristicile culturii. Termenii care desemnează 
comportamentul și folosirea cămilei sînt numeroşi și diferențiați în limbile 
nomazilor din deşert, dar rari la laponi, și invers în ceea ce privește renii. 
Morfologia și sintaxa reflectă la fel activităţile cognitive de punere în relație 
a lucrurilor sau evenimentelor: sub diverse forme, discursul cotidian prezintă 
instrumente lingvistice specifice pentru exprimarea raporturilor de cauzalitate 
(„pentru că“, „din cauza“), de temporalitate (timpurile verbelor, adverbe şi 

conjuncţii: „înainte ca“, „după ce“, „în timp ce“ etc.), de consecință („dacă... 
atunci“) etc. care ocupă un loc important în discursul ştiinţific. În multe din 
manifestările sale discursul profan al bunului-simț se bazează pe o adecvare 
prealabilă la realitate, pe grija de a comunica fără echivoc ceea ce este de 
spus și pe scopuri practice care își găsesc verificarea în acţiune. Grădinarii 
pot cu ușurință să se pună de acord prin încercarea validității propoziţiilor: 
„Aceste plante nu au nevoie de apă“ și „Dacă lăsăm aceste plante fără apă, 

ele mor“. Viaţa cotidiană este plină de acest tip de discurs, la drept vorbind 
foarte apropiat de discursul științific în esenţa sa, şi în unele privinţe discursul 
propriu diferitelor discipline poate apare ca o specializare din ce în ce mai 
rafinată a limbajului curent. Dar, de dragul acestei specializări, discursul 
ştiinţific se îndepărtează, în general, din ce în ce mai mult de formulările 
inițiale ale limbajului curent: profitînd în același timp de progresele instru- 
mentelor sale (vezi cap. IX, p. 150 şi urm.) şi de elaborarea conceptelor sale 
teoretice (vezi cap. XI), fiecare ştiinţă ajunge la descrieri și explicaţii adeseori 
foarte îndepărtate de cele de la care a plecat; ea își elaborează în acest scop 
propriul său limbaj. 

O evoluţie asemănătoare s-a produs și în alte limbaje specializate, și ele 
foarte îndepărtate de limbajul curent, dar care nu sînt prin aceasta limbaje 
ştiinţifice. Unele din aceste limbaje specializate merită fără îndoială cali- 
ficativul de savante : acesta este cazul limbajului juridic, filozofic, al moralei 
sau al limbajului metafizic. Primul nu este, desigur, scutit de referirile la 
realitate (socială), ca şi cel de-al doilea de altfel, dar nu este vorba de acea 
cercetare sistematică, caracteristică demersului ştiinţific care vizează să 
verifice în realitate, și prin alte mijloace decît cele propriu-zis discursive, vali- 
ditatea discursului. 


Cercetarea logico-matematică 
și cercetarea empirică 


Este totuși preferabil să se clarifice statutul deosebit al unui tip de discurs 
căruia nu i se refuză calitatea de ştiinţific, dar care nu caută în confruntarea 
cu realitatea criteriile de validitate. Este vorba de discursurile specifice disci- 
plinelor formale (logica şi matematica), distincte de științele realului sau de 
cele empirice. Și unele și celelalte avîndu-și locul în metodele de lucru ale 
psihologilor sau în arsenalul lor conceptual (vezi cap. XIII şi XI), ele cer aici 
cîteva comentarii. 

Logica doreşte să pună în formule cît mai sobre cu putință regulile raționa- 
mentului corect. Aceste reguli sînt valabile independent de obiecte, reale sau 
imaginare, verificate sau numai presupuse, asupra cărora se poartă discursul. 
Prin ea însăși logica nu-și caută validarea în realitate: ea se mărginește să 
definească şi să codifice ceea ce stă la baza unui raționament valid pentru ceea 
ce privește consistenţa sa internă. Se înțelege de la sine că un control în rea- 
litate specific disciplinelor empirice ar trebui, pentru a fi convingător, să se 
sprijine pe un raționament logic. Este deci elementar pentru orice om de știință 
să-i cunoască și să-i respecte regulile şi în acest scop este mai bine să-l 
conștientizeze în mod explicit, chiar dacă o parte importantă a lui se găsește 
în mod implicit practicată în raționamentul nostru curent. 

Matematica, ştiinţa numerelor, a cantităților, se consacră, în ceea ce o 
privește, „construirii“ unor obiecte inedite, dar în mod sigur nu unele oarecare: 
plecînd de la propoziţii admise ca axiome, ea derivă propoziții din ce în ce 
mai complexe, respectînd cu o absolută rigoare regulile raționamentului şi 

veghind la demonstrarea fiecărei noi propoziţii avansate. Demonstrarea unei 
teoreme trimite întotdeauna la lucruri demonstrate anterior sau la axiome de 
plecare. Construcţia matematică nu-și găsește deci verificarea sau validarea 
în realitatea empirică. Validarea este în întregime internă. 

La un anumit nivel de generalitate, logica și matematica tind să se confunde 
şi ridică, de altfel, aceleași probleme epistemologice dificile rămase fără soluţie 
definitivă. 


Așa cum s-a făcut deja aluzie în prima parte în legătură cu dezbaterea la care au 
participat realişti și nominalişti (vezi p. 18 şi casetele 1 și 3), se pun, de fapt, două 
probleme importante referitoare la construcţiile logicienilor și matematicienilor. Prima 
ar fi aceea a statului acestor construcții: sînt ele oare pure construcții „inventate“ de 
matematicieni, acumulînd secol după secol, de la începuturile disciplinei lor, elaborări 
din ce în ce mai bogate, produse de propria lor minte, sau, din contră, sînt „descoperiri“ 
de obiecte preexistente, făcînd parte dintr-un univers accesibil numai pe calea foarte 
deosebită a raționamentului matematicianului, dar independent de el? Matematicienii 
se împart încă și astăzi în constructivişti și realiști, primii fiind percepuți ca autorii 
propriilor construcţii, precum arhitecţii și compozitorii sînt autorii construcțiilor și 
compozițiilor lor, în timp ce ceilalți se văd ca simpli descifratori de entităţi care 
populează un univers imaterial, inaccesibil simţurilor noastre, dar, în felul său, foarte 
real. Fiecare își aduce argumentele, mai mult intuitive decît de constrângere, iar alegerea 
rămîne, pînă la noi ordine, o alegere filozofică. 

A doua problemă privește mai direct pe psihologi și, deși ea este independentă de 
problema precedentă, capătă un sens mai clar dacă înclinăm, mai degrabă, spre poziția 
constructivistă. Ea se referă la originile sau geneza construcțiilor logice şi matematice: 
starea lor actuală, mult formalizată, asupra căreia acționează astăzi spiritul specialis- 
tului, şi, într-o oarecare măsură, chiar acela al adultului „civilizat“, al cărui bagaj cultural 
cuprinde elemente mai mult sau mai puțin importante ale acestor cunoștințe, nu are ea 
oare o istorie, atît a individului cît şi a civilizaţiei”? Aparenta detașare de orice realitate 
concretă în care pare să se miște matematica nu este oare un rezultat rafinat și abstract 
al unui demers la origine mult mai comun? Această întrebare se află, evident, în centrul 
preocupărilor istoricilor acestei discipline, devenite formale, care leagă schimbările 
comerciale de originea numerelor sau măsurarea terenurilor de geometrie. O altă cale 
de atac constă în a se întreba în legătură cu originea și dezvoltarea operaţiilor logice şi 
matematice de-a lungul evoluţiei ontogenetice, altfel spus, de-a lungul dezvoltării 
cognitive a copilului. Aceasta este calea pe care a urmat-o Piaget în opera sa, care, așa 
cum o afirma el însuși, a pus bazele epistemologiei genetice și care a fost în același 
timp, poate înainte de toate, o contribuţie la psihologia cogniției. Ideea directoare a lui 
Piaget, făcîndu-se ecoul cercetărilor istorice la care el făcea aluzie, leagă gîndirea logică 
cea mai abstractă, raționamentul matematic cel mai pur de activităţile senzorio-motorii 
ale noului născut, care se dezvoltă progresiv, cu titlu încă de acțiuni interiorizate, spre 
operaţii deja apropiate de forme mai perfecționate de raționament logico-matematic, 
dar cu toate acestea legate de suporturi concrete — de stadiul numit, mai exact, al 
operaţiilor concrete — pentru a se detașa de acestea în sfîrșit la un nivel pur formal. 


Opera lui Piaget ilustrează unul din punctele de joncțiune dintre psihologie 
și logică sau matematică: psihologiei îi revine sarcina de a descrie modul în 
care se constituie la individ competențele logico-matematice și, mai pe larg, 
cum funcționează subiectul cînd îşi pune în acțiune competențele, 
conformîndu-se mai mult sau mai puţin strict unor reguli formalizate, sau 
depărtîndu-se de ele din motive care trebuie identificate. Acesta este unul din 
domeniile privilegiate ale psihologiei cognitive contemporane, despre care 


r 

ghicim fără efort că cere psihologului o informare solidă în logică și 
matematică. Se vor găsi în volumele HD şi HC numeroase exemple de cercetări 
provenind din acest curent. HK? l l 

Este, desigur, o altă formă de întîlnire între discipline formalizate şi 
psihologie. Construite sau descoperite, obiectele formale ale matematicianului 
prezintă această proprietate curioasă de a se potrivi perfect, în anumite cazuri, 
descrierii anumitor aspecte ale lumii reale. Astfel, de-a lungul istoriei sale, 
fizica s-a matematizat din ce în ce mai mult, în așa fel încît astăzi fizica 
teoretică se prezintă aproape ca un exercițiu de matematică pură. Psihologia 
nu a ajuns pînă acolo, dar ca toate științele empirice încearcă, de cîte ori este 
posibil, să-și măsoare obiectele sau să le aplice un instrument matematic. 
Vom reveni mai în detaliu, în capitolul XIII, la măsurare și matematizare în 
psihologie. Este suficient să subliniem, în acest context, importanța cooperării 
care se instalează între știința empirică şi cea formală în exploatarea instru- 
mentelor formale de descriere şi analiză a realităţii; să subliniem faptul că 
instrumentul formal nu se substituie niciodată obiectului asupra căruia se 
aplică şi că el ajută numai la conturarea lui mai exactă. 


Reproductibilitate și comunicabilitate 


Datele empirice cu care oamenii de știință își confruntă discursul, după 
metodele observării şi experimentării, ale căror caracteristici mai importante 
le vom examina mai departe, trebuie să fie reproductibile: un alt cercetător 
trebuie să ajungă la aceleași date, numai să se plaseze exact în aceleași condiții. 
Acestea vor putea primi interpretări teoretice diverse, însă ele nu-şi găsesc 
locul într-o construcție teoretică decît dacă, în prealabil, au fost corect stabilite, 
fapt ce presupune că ele pot fi astfel reproduse. 

La această exigență există condiții evidente ` toate aspectele utile ale situației 
de observare sau experimentare trebuie să fie clar precizate, fie că este vorba 
de caracteristici ale subiecților, ale echipamentului sau materialului folosit, 
de desfășurarea experienței sau observaţiei, de modalitățile de înregistrare a 
datelor, de instrumentele de analizare a rezultatelor etc. Aceasta presupune, 
pe de-o parte, ca cercetătorul să aibă precizate pentru sine însuși toate aceste 
puncte, iar, pe de altă parte, ca el să furnizeze o descriere lipsită de echivoc. 


Ştiinţa se construiește pe propriile achiziții anterioare. Este deci esenţial ca cercetătorul 
să poată să aibă încredere în confrații săi și să ia drept reproductibile datele pe care le 
publică. Această încredere s-a instalat, în general, pînă într-atît încît multe rezultate 
servesc drept bază pentru lucrări ulterioare înainte de a fi fost vreodată reproduse. Este 
adevărat că încercările de reproducere nu sînt întotdeauna multumitoare din cauza 
timpului pe care îl cer și a renunțării la originalitatea pe care ele o implică. De altfel, 
ele sînt puţin compatibile cu ritmul publicaţiilor originale impus de instituţiile de 
gestionare a cercetării. În cea mai mare parte din cazuri, se poate spera ca seriozitatea 
şi competența cercetătorilor să garanteze reproductibilitatea şi să scutească de efortul 
verificării, așa cum era obiceiul în secolul trecut. Totuși, fiecare disciplină își are 
excepţiile sale, datorate cînd erorilor cercetătorului, cînd îndepărtării de la deontologia 
sa. Rătăcirile nu-i pîndesc decît pe debutanţi sau pe neglijenți. Vom cita spre exempli- 

ficare, în dublul sens al termenului, retractarea unuia dintre cei mai eminent 
psihofiziologi americani, Neal Miller, care, după ce şi-a publicat lucrări remarcabile 
privind condiționarea răspunsurilor viscerale la șobolani, nu numai că nu le-a văzut 
niciodată confirmate de alţi cercetători ce au încercat să le reproducă, dar nu a ajuns 
să le reproducă nici în propriul laborator (vezi caseta 15). Fără îndoială, trebuie să 
regretăm că actualmente nu există loc pentru lucrările de reproducere a rezultatelor, 
mai ales în formarea psihologilor. 


CASETA 15 


Un model de onestitate ştiinţifică 


Neal Miller, psihofiziolog american, atașat școlii din Yale, dominată pe atunci de 
Clark Hull, a participat prin anii 1940 la eforturile acestui grup pentru a apropia 
teoria învăţării de teoriile psihodinamice de inspirație freudiană. El şi-a făcut simțită 
prezența prin lucrări experimentale de bună calitate privind învățarea, motivaţia, 
anxietatea. Prin anii '60, atașat de Institutul Rockfeller, el a întreprins cu echipa sa 
un important program de cercetare privitor la posibilitatea de a condiționa după 
modelul numit operant al reacțiilor viscerale; precum accelerarea sau încetinirea 
ritmului cardiac, creşterea sau reducerea contracţiilor intestinale etc. În aceste 
experiențe, realizate pe șobolani, creșterea sau diminuarea ritmului cardiac, de 
exemplu, antrena o întărire pozitivă sub forma unei stimulări electrice în „zonele 
cerebrale ale plăcerii“. Rezultatele pe diverse organe s-au dovedit în întregime 
pozitive. Ele căpătau o faţetă teoretică considerabilă, aducînd o soluție unei vechi 
dezbateri privitoare la zonele fiziologice specifice celor două tipuri de condiționare. 
În plus, ele deschideau o cale nouă de cercetare psihosomaticii experimentale, în care 
s-au angajat de îndată mai mulți cercetători doritori să cearnă, într-un model animal, 
transpozabil la om, raporturile dintre factorii psihologici și funcționarea, eventual 
patologia, organelor interne. Din nefericire, toți au eșuat în reproducerea rezultatelor 
lui Miller. Într-o primă fază, ei au început să se îndoiască de propria competență de 
experimentatori, avînd în față omul de ştiinţă renumit care era maestrul american. 
Acesta s-a lovit și el de imposibilitatea de a-și regăsi propriile date. Acolo unde, din 
păcate, alți cercetători ar fi urmat, discret, o altă cale, lăsîndu-le ghinioniştilor îndoiala 
asupra competenţei personale, Miller și colaboratorul său, Dworkin, s-au înverşunat 
să analizeze cauzele acestui eşec, sau cauzele aparentei reuşite inițiale. Ei au publicat 
rezultatul negativ al lucrărilor lor într-un articol care ar putea să figureze într-o 
antologie a problemelor de etică științifică. (B. R. Dworkin şi N. E. Miller, „Failure 
to replicate visceral learning in the acute curarized rat preparation“, Behavioral Neuro- 
science, 100, nr. 3, p. 299—314, 1986). i 


Reproductibilitatea implică nu numai faptul ca fiecare să poată reproduce 
observația sau experimentul, dar și ca fiecare să-i perceapă rezultatele în 
același mod. Trebuie să existe un acord între observatori diferiți, aşa cum au 
insistat mai mulți dintre marii fondatori în științele experimentale, după cum 
s-a văzut în prima parte a acestei lucrări, printre ei numărîndu-se, în 
psihologie, Watson, după Claude Bernard în fiziologie (vezi p. 136). Acest 
acord, deși se vrea absolut, nu poate fi decît un ideal inaccesibil. Unele 
concepții ale fizicii teoretice pun în discuţie posibilitatea de a construi chiar 
o teorie fizică independentă de observator. Fără a ajunge pînă la aceste 

„amețeli“ epistemologice ale cosmologiei moderne, psihologii au motive 
întemeiate de a se îndoi de ocolişurile observatorului, după cum vom vedea 
mai jos. Totuşi, pentru un scop practic, acordul între observatori este adesea 
adoptat ca un instrument comod în cercetarea psihologică. Se va vorbi despre 
fidelitatea interjudecători atunci cînd, știindu-se că înregistrarea datelor de 
către observator este problematică, se va face apel la mai mulți observatori 
independenţi, cărora, mai tîrziu, li se va măsura convergența. Dacă fideli- 
tatea interjudecători este considerată insuficientă, va trebui să se modifice 
situația pentru a face observația mai obiectivă sau pentru a îmbunătăți 
pregătirea observatorilor în munca lor, precizîndu-se criteriile de notare a 
datelor şi antrenîndu-i în aplicarea lor. Recurgerea la mai mulți observatori 
este curentă, de exemplu, în cercetările de psihologie socială, în care 
observaţia interacțiunilor în mijlocul grupurilor se dovedeşte, în mod deosebit, 
dificilă din punct de vedere tehnic (Chiar din cauza bogăției de evenimente 
de observat) şi distorsionată de ocolişurile observatorului. Această strategie 
se recomandă, mai ales, atunci cînd notarea comportă un aspect legat de 
evaluare. Astfel se petrec lucrurile în situaţiile în care observatorul nu trebuie 
să se limiteze la înregistrarea apariţiei unei reacţii emoţionale, de exemplu, 
dar trebuie să-i aprecieze intensitatea (de exemplu, pe o scală ordinală cu cinci 
trepte). Sau în situațiile practice — învățămînt, angajări de muncitori — unde 
este cazul să se evalueze ansamblul de cunoștințe, competențele, calitățile 


pentru care nu se dispune cu adevărat de un instrument de măsurare obiectiv. 


Docimologia, sau ştiinţa evaluării randamentelor școlare, sugerează să se 
facă apel la acest acord interjudecători de fiecare dată cînd performanţele ce 
trebuie evaluate nu pot face obiectul unei notări obiective: soluția unei 
probleme aritmetice se pretează unei notări neechivoce, dar nu şi studiul 
asupra unei probleme de teorie psihologică. 

Necesitatea reproductibilității este strîns legată de necesitatea comunica- 
bilităţii. Dacă este adevărat că un scriitor, chiar și un filozof, poate, în ultimă 
instanță, să scrie pentru el însuși, munca omului de știință se înscrie prin 
definiţie într-o comunitate, care nu poate primi — şi această condiţie nu este 
întotdeauna suficientă — date şi teorii noi decît dacă acestea nu dau ocazia 
unor interpretări diverse. Textele care constituie astăzi domeniul psihologiei 
nu satisfac toate aceste criterii de comunicabilitate. Unele dintre ele par mai 
degrabă să se preteze unor exerciţii de interpretare decît să impună fără ambi- 
guitate un sens inteligibil. 

Comunicabilitatea nu este, din nefericire, o problemă de tot sau nimic, sau 
o problemă care poate fi măsurată cu uşurinţă. Se înțelege de la sine că ea 
depinde în aceeaşi măsură de cititor (receptor) și de autor (emițător). Deci, 
trebuie să ne așteptăm ca un text științific să fie prost înţeles de către un 
cititor care nu dispune de același „arrière-plan“ ca acela al autorului, care nu 
are instrumentele verbale tehnice cerute pentru a înțelege acest text, sâu, mai 
mult, care nu intră în problematica sa teoretică. Locul pe care îl ocupă 
divergenţele, uneori conflictele teoretice în psihologia contemporană explică, 
fără îndoială, numeroasele dificultăți care mai persistă în comunicarea dintre 
psihologi. 

Accesul la obiect: a) locul tehnicii 
Progresul tehnic și progresul ştiinţific 


Orice știință empirică se loveşte, în demersul ei, de verificarea în realitate, 
de o problemă de tehnică. Ea nu progresează decît dacă dispune de instru- 
mente potrivite pentru a observa şi experimenta ceea ce și-a propus să studieze. 
Ipotezele și teoriile ar rămîne în suspans, modelele formale ar fi fără rost dacă 
nu ar fi disponibile procedeele concrete care să permită verificarea și probarea 
ipotezelor, a teoriilor, ca şi aplicarea modelelor. Punerea la punct a unor astfel 
de procedee depinde în același timp și de ingeniozitatea experimentatorilor 
şi de dezvoltarea, după modalități proprii, a diverselor tehnologii. Cercetătorul 
științific este producător și utilizator de instrumente, nu numai cel care 
formulează ipoteze; bricoler, artizan, tehnician, nu numai producător de 
discursuri raționale; homo faber, ca și homo loquens. O tehnică este un 
instrument concret de control al obiectului de studiu și o condiţie sine qua non 
a descoperirii. De-a lungul evoluţiei lor, ştiinţele ne oferă nenumărate exemple 
privind rolul pe care l-au jucat noutăţile tehnice. În fiziologie, multe din 
probleme n-ar fi putut fi abordate și rezolvate fără tehnicile anesteziei, care 
au permis operaţiile cele mai delicate şi mai lungi in vivo (şi au dezarmat 
obiecțiile, în parte justificate, referitoare la vivisecţie). Progresele tehnologice 
în domeniul electricității au deschis accesul la activitatea electrică a ţesuturilor 
vii, cum ar fi sistemul nervos, prin înregistrarea de suprafață a electroence- 
falografiei clasice, apoi, cu ajutorul electrozilor, prin înregistrarea în 
profunzime, și, în sfîrşit, prin înregistrarea la nivelul unui singur neuron cu 
ajutorul microelectrozilor. 

Progresul ştiinţelor biologice a fost şi el legat de progresul din domeniul 
instrumentelor optice. O parte a explorării științifice vizează compensarea 
limitelor simțurilor noastre, depășirea graniţelor văzului, auzului, pipăitului, 
amplificarea, discriminarea și transpunerea aspectelor lumii reale care scapă 
percepției directe, în așa fel încît să le facă să intre în cîmpul ei — de fapt, 
observatorul sau experimentatorul se raportează, în ultimă instanță, la simţurile 
lor. Semnalul electric al neuronului este amplificat și înregistrat în așa fel 
încît să apară pe ecranul osciloscopului, sau pe traseul unui grafic, sau, 
exprimat în cifre, pe afișajul contorului. Lentila care mărește, apoi micro- 
scopul optic au scos în evidență, în organismul viu, un univers pînă atunci 
inaccesibil și în general nebănuit, depășit curînd de o nouă dezvăluire a celui 
mai mic element datorită microscopului electronic. 

În lipsa unor tehnici noi, o știință empirică bate pasul pe loc, rămîne 
fixată la aceleaşi probleme. În lipsa unor tehnici cu o largă aplicație, ea este 
limitată, problemele abordate rămînînd circumscrise limitelor atribuite de 
procedeele disponibile. Fără îndoială sărăcia acestor tehnici a fost cea care 
a cantonat mult timp psihologia experimentală în studierea anumitor 
probleme — psihofizică, probleme elementare ale învățării, memoria etc. — 

pînă într-atît încît şi astăzi apare adesea mai degrabă ca un domeniu al 
psihologiei decît ca o cale aplicabilă, în mod ideal, tuturor obiectelor de 
care sînt interesaţi psihologii. 


Extinderea aplicării tehnicii 


Se întîmplă rar ca, în practică, o tehnică să se nască pe un teren gol. 
Cercetătorul dezvoltă o tehnică nouă sau are ideea de a o împrumuta și a o 
aplica în domeniul său de activitate, pentru că își pune o problemă. Ar fi deci 
artificial să se expună tehnicile de laborator în psihologie fără a menționa 
problemele în legătură cu care ele au fost puse la punct. Dar, o dată ce există, 
tehnicile se dovedesc adesea, şi uneori mult timp după crearea lor, utile şi 
la alte lucruri. Am putea înmulți exemplele tehnicilor care răspund inițial 
studiului unei probleme anumite și ulterior sînt recuperate pentru a aborda 
probleme cu totul diferite, adesea cu o deschidere mai generală. Să luăm 
două ilustrări, alese dintre fenomenele cele mai elementare care se oferă 
studiului psihologului, și totuși folosite în cercetări asupra proceselor 
perceptive sau cognitive superioare: obișnuința, pe de o parte, timpul de 
reacție pe de altă parte. 


Obișnuinţa: de la învățarea elementară 
pînă la competenţa lingvistică precoce 


Fenomenul de obişnuință, fără îndoială forma cea mai elementară de 
învățare, a fost pus în evidență cu ajutorul tehnicilor care au fost mai tîrziu 
folosite pentru studierea capacităților perceptive, chiar şi cognitive şi 
lingvistice, ale noilor născuți (vezi caseta 16). 

Se vede drumul parcurs, ca și faptul că alți autori mai recenți, care nu se 
interesau deloc de obișnuință, nici de faptul că un nou-născut prezenta tulburări 
de auz, au ştiut să folosească în alte scopuri o tehnică elaborată înaintea lor 
într-un cu totul alt context. Să notăm în trecere că ultima din aceste experiențe 
evocate presupunea și un aparat capabil să producă cu precizie decalajele 
temporale critice atît în zonele frecvenţiale ale sunetelor limbii cît și în acelea 
ale sunetelor de control. Un astfel de aparat este recent şi oricine şi-ar fi pus 
aceeaşi problema acum cincizeci de ani nu ar fi putut să-i aducă o rezolvare 
experimentală, din lipsa unei tehnologii adaptate. 


De la timpul de reacție la cronometria mentală 


Timpul de reacție este timpul minimal care separă o stimulare specificată, 
la care subiectul este invitat să reacționeze, a unui răspuns motric voluntar, în 
general foarte simplu, cum ar fi apăsarea pe un buton de sonerie. Această 
definiție distinge timpul de reacţie de latenţa reflexului, care nu este un răspuns 
voluntar (vom neglija aici problemele pe care le-ar putea ridica termenul 
voivntar, pe care îl vom considera într-un sens cu totul pragmatic: răspunsul 

CASETA 16 


Obișnuirea este reducerea unei reacţii la un stimul povocat de prezentarea repetată 
a numitului stimul. Ea reprezintă forma cea mai elementară a vieţii de relație, un tip 
de învăţare foarte simplu, numit preasociativ, în contrast cu învăţarea prin con- 
diționare. Fenomenul a fost deja pus în evidenţă la organismele cele mai primitive, 
înregistrîndu-se un răspuns motric elementar la o stimulare repetată. Astfel, un stimul 
tactil provoacă o contracție la protozoare. Dacă se repetă stimularea, de-a lungul 
cîtorva încercări, reacția nu mai apare (fig. 1). A apărut o obişnuire, adică o reducere, 
apoi o dispariție a răspunsului ca urmare a prezentării repetate a stimulului. Nu este 
vorba de un simplu mecanism de „obosire“ a reacției, așa cum se poate observa în 
cursul unei perioade refractare a unui reflex, de exemplu. Este, mai degrabă, vorba 
de un proces de economie a reacției la un stimul care se dovedește a fi fără importanţă, 
fără semnificaţie pentru organism. 


ORE 


Fig. 1 — Obișnuirea la un organism elementar, hidra de apă dulce (Hydra 
pirardi Brien). Răspunsul studiat este contracția la un stimul mecanic. Curba 
corespunde (ordonată) procentajului calculat la fiecare jumătate de oră (abciza) 
la animale (în total 1000 de subiecți), prezentînd contracția în funcţie de 
stimulări repetate la fiecare șaizeci de secunde. (Rezultatele obţinute de 
N. B. Rushforth, „Behavioral studies of the coelenterate Hydra pirardi Brien“, 
Animal Behaviour, 1965, Suppl. 1, p. 30—42; după Razran, 1971.) 


Observabilă la organismele cel mai puţin evoluate filogenetic sau ontogenetic, 
obișnuirea se pune ușor în evidență la nou-născuți. Printre tehnicile folosite, suptul, 
așa-numit nenutritiv, a fost utilizat în mod deosebit. Sugarul molfăie încontinuu 
o tetină care i s-a pus în gură. Mișcările de supt, uşor de înregistrat, se întrerup 
dacă un stimul auditiv (de exemplu nota mi) apare în mediul lui înconjurător. 
Repetarea stimulului antrenează obișnuința: mișcările de supt continuă în ciuda 
apariției stimulului. Însă, dacă se prezintă un stimul diferit de primul, de exemplu 
înălţimea tonală re, apare din nou oprirea mișcărilor gurii, demonstrînd că acest 
nou stimul este perceput ca fiind diferit de primul (fig. 2). Această metodă, pusă 
la punct de Bronshteyn şi Petrova (care au publicat-o în revista Institutului Pavlov, 
în 1952), a fost folosită în mod profitabil pentru a măsura pragurile diferenţiale 
ale auzului la copilul foarte mic, mai ales cu scopul de a detecta cît mai devreme 


tulburările de auz și de a preveni repercusiunile acestora asupra dezvoltării, mai 
ales asupra comunicării şi a limbajului. 

Fig. 2 — Obişnuirea cu întreruperea suptului nenutritiv la noul născut. 
În fiecare cuplu de trasee, graficul superior corespunde înregistrării 
activității spontane de supt nenutritiv, traseul inferior prezentării stimulului 
sonor (nota mi a celei de-a doua octave sau re a celei dintîi). La stînga, 
datele obținute la un sugar de patru ore și jumătate; în (a), reacția de între- 
rupere a suptului în urma primei prezentări de stimul; în (b), obișnuirea 
observată la o nouă încercare; în (c), dezobișnuirea la prezentarea notei 
re, atestînd că aceasta este bine discriminată de mi. La dreapta, rezultatele 
unui subiect de şapte zile; în (a), întreruperea suptului la prima prezentare 
de stimul, în (b), obişnuirea la a șaptea încercare. (După A. I. Bronshteyn 
şi E. P. Petrova, Revue de l’ Activité nerveuse supérieure I. P. Pavlov, 1952, 
2, p. 333—343, citat de Razran, 1971.) 


Se vede cum o tehnică, în același timp simplă și circumscrisă, la origine o 
problemă precisă, și anume fenomenul obișnuinţei, se transformă într-un 
instrument adaptat pentru o altă problemă, aici psihofizica subiecților incapabili 
să prezinte verbal „judecăţile“ lor privitoare la stimulările prezentate, problemă 
care își găseşte, de altfel, o aplicaţie practică în examinarea audiometrică a 
sugarului. Se poate merge și mai departe. Aceeași tehnică a fost de exemplu 
reluată de experimentatorii care și-au pus problema naturii predispoziţiilor 
înnăscute sau precoce ale limbajului. Toate limbile naturale sînt bazate pe 
combinaţii ale unui număr destul de limitat de sunete. Fonemele, unități sonore 
constitutive ale lanţului verbal, nu sînt mai multe de cincizeci pentru ansamblul 
limbilor naturale, fiecare din acestea nefolosind decît un număr în jur de patruzeci. 
Sistemul fonologic specific fiecărei limbi exploatează trăsăturile distinctive între 
foneme. Astfel, opoziția surd-sonor deosebește consoanele [p], [t] şi [k], pe de o 
parte, și [b], [d], [g], pe de altă parte. Opoziția se reduce la un decalaj tempora 
între cele două formante principale ale sunetelor în discuție. Sub 25 de milise- 
cunde, sunetul este perceput ca sonor [b], peste 25 de milisecunde, sunetul fiind 
perceput ca surd [p]. 

Sistemul perceptiv uman este oare dotat cu o capacitate electivă de discri- 
minare a acestei opoziții”? Pentru a încerca să răspundă la această întrebare, Eimas 
şi colaboratorii săi (P. D Eimas, E. R. Siqueland, P Jusczyk şi J. Vigorito, 
„Speech Perception in Infants“, Science, 1971, 171, p. 303—306) au supus sugarii 
în vîrstă de o lună la o încercare de obișnuire cu unul din cele două sunete [b] 
sau [p] (fig. 3). Sunetele prezentate au fost produse de un sintetizator de sunete 
vocale, aparat capabil să producă sunetele limbajului. Dezobișnuirea atesta discri- 
minarea. Pentru a se asigura că aceasta conduce electiv la opoziţia surd-sonor, 
specifică limbajului, trebuia să se recurgă evident la un control în scopul de a se 
vedea dacă o abatere fizic echivalentă dar într-o regiune diferită a benzilor de 
frecvență, deosebită de benzile utilizate de limbaj, dădea loc, şi ea, unei 
discriminări. Au fost prezentate sunete care se distingeau printr-un decalaj temporal 
identic celui ce separă surdele de sonore, dar în regiuni frecvenţiale cu totul 
diferite de cele care caracterizează consoanele [b], [p], (d), [t]. Aici experimen- 
tatorii nu au înregistrat dezobişnuirea. Aceste rezultate au adus un altul interesant 
pentru ipoteza existenței predispoziţiilor neuroperceptive specifice în ceea ce 
priveşte caracteristicile sonore ale limbilor naturale. 


+10 mesc. 

CASETA 17 


Cronometria mentală 


subiecţii care prelucrează informația verbală. 

Noizet a prezentat, cu ajutorul unei benzi înregistrate, fraze de tipul: F rederic 
povestea că [avariţia/moştenirea] vărului său ar face din el un om bogat. 

prima versiune, cu [avariţia], fraza este fără ambiguitate (avariţia îl va face pe 

văr bogat); ea este ambiguă în a doua versiune cu [moștenirea]; unde pronumele din 
el poate trimite şi la Frédéric (moștenitorul vărului său) ca și la văr (beneficiar al unei 
moşteniri). De la sfîrșitul frazei-stimul, un cronoscop începe să funcționeze. Subiectul 
este invitat să apese pe un buton, care opreşte cronoscopul, cînd el estimează că a 
înţeles fraza. În prealabil, se va explica subiectului că „a înțelege“ presupune ca el 
să fie în măsură nu numai să reconstituie fraza, dar şi să alcătuiască o parafrază 
pornind de la un cuvînt furnizat de experimentator. Acest început este ales în așa fel 
încât subiectul să aibă de făcut o restructurare sintactică si, în cazul frazelor ambigue, 
să scoată în evidență interpretarea sa. Astfel, în exemplul de mai jos, declanșatorul 
inductor este Vărul lui Frederic... Noizet a obținut un timp de descifrare de 4,4 
secunde pentru frazele ambigue, și 2,97 secunde pentru frazele clare, diferenţa fiind 
semnificativă din punct de vedere statistic. În plus, gradul de ambiguitate diferă de 
la o frază la alta: unele fraze ambigue, necesitînd un timp de înțelegere mai îndelungat 
decît frazele clare, sînt interpretate în același fel de toți subiecţii (ambiguitate 
minimală), în vreme ce alte fraze primesc două interpretări, eventual în părți egale, 
adică 50% din subiecți pentru fiecare interpretare (ambiguitate maximală). Timpul de 
înțelegere este în funcție de gradul de ambiguitate astfel definit. Putem să ne gîndim 
că timpul de înțelegere este mai mare sau mai mic în funcţie de numărul şi/sau difi- 
cultatea operaţiilor care intervin în prelucrarea informaţiei lingvistice prezentate. 
(G. Noizet, De la perception à la compréhension du langage, Paris, PUF, 1980.) 


pe care subiectul este în măsură să-l producă pentru a se conforma instrucțiunilor 
date de experimentator). Ne imaginăm cu greutate, pe versantul eferențelor 
motorii, fenomene mai elementare în afara reflexelor descrise de fiziologi. 


Istoria a vrut ca interesul pentru timpul de reacție să ajungă pînă la aventura, mult ante- 
rioară apariției psihologiei experimentale, astronomului Kinnebrook de la observatorul 
Greenwich, care, la sfîrşitul secolului al XVIII-lea, s-a văzut concediat de directorul 
său, Maskelyne. Observațiile făcute de Kinnebrook erau în permanent dezacord cu 
acelea ale lui Maskelyne, invocînd pentru acestea din urmă o întârziere de 0,1 secunde. 
În ciuda avertismentelor care i-au fost date şi în ciuda eforturilor sale, Kinnebrook nu 
a ajuns să reducă distanța. Incidentul La intrigat pe Bessel, un astronom german, care, 
nevăzînd nici un motiv ca să se îndoiască de seriozitatea tînărului astronom, s-a întrebat 
asupra cauzelor posibile ale discordanței. Astfel, el a pus în evidență ceea ce fizicienii 
au numit ecuația personală a observatorului, adică eroarea sistematică legată de carac- 


+100 msec. 


Fig. 3 — Decalajul temporal între consoane sonore [b] și surde [p]. Sono- 
gramele sînt înregistrări ale sunetelor complexe, ca şi cele produse de vocea 
umană în cuvînt, sau cele care alcătuiesc cîntecul păsărilor. Ordonata, în 
herzi, corespunde frecvențelor sonore care compun sunetul; abciza cores- 
punde timpului. Fonemele se compun din mai multe benzi de frecvenţă, 
denumite formante (FI, F2, F3). Decalajul temporal între începutul lui F2 
și începutul lui F1 caracterizează opoziţia între sonora [b] (graficul de sus) teristicile de funcționare ale individului. 

și surda [p] (graficul de jos). Grafice simplificate după Eimas și al., 1971, Helmholtz (vezi p. 107) a încercat să folosească măsurarea întîrzierii minimale 
citat în text.) dintre stimulare şi răspuns pentru a estima viteza de conducție a fibrelor nervoase la 
om. Subiectul, legat la ochi, este invitat să apese pe un buton cât mai repede cu putinţă, 
după o stimulare cutanată survenind cînd la gleznă, cînd la umăr. Cunoscînd distanța 

care separă glezna de umăr şi diferenţa de timpi de reacție, Helmholtz se ei 
deducă din ele viteza de conducţie. Procede], SE dacă este pie vaz a 
măsurările precise ale electrofiziologiei moderne, procedeul furnizează totuși aproximări 
destul de valabile. În laboratorul lui Wundt, mai ales, s-au dezvoltat cercetările de 
bază privind timpul de reacţie, analizat în esenţa lui. 


Psihologului olandez Donders, prin aceasta precursor al experimentatorilor 
moderni, îi revine meritul de a fi văzut, începînd cu 1868, profitul care ar fi 
putut fi obținut din măsurarea timpului de reacție pentru estimarea complexității 
operațiilor mentale ce intervin în sarcini de complexitate diverse. Lucrările sale 
apărute prea devreme într-o epocă în care psihologii sperau încă să elucideze 
operaţiile mentale prin introspecție, au fost viu criticate, rămînînd subestimate 
Ideea sa a fost reluată și folosită din abundență de specialiștii psihologiei cogni- 
tive. Aceasta se interesează, după cum s-a văzut, de procesele de prelucrare a 
informaţiei care intervin între stimul și răspuns. Aceste procese nu sînt obser- 
vabile în mod direct. Ele trebuie deci să fie inferate, într-o modalitate cît mai 
plauzibilă cu putință, pornind de la măsurările indirecte. Timpul de reacţie, sau 
mai pe larg timpul de prelucrare, reprezintă, în această privință, date prețioase. 
Măsurarea acestui timp de prelucrare a informației va putea, de exemplu, să ia 
forma unui timp de recunoaştere a unui element din memorie, a unui timp de 
identificare a unei fețe, a unui timp de verificare a calității gramaticale a unui 
enunț sau a valorii sale semantice, a unui timp de înțelegere a unei fraze etc. 
Cronometria mentală reprezintă una din tehnicile cele mai utilizate în psihologia 
cognitivă. Vom găsi un exemplu, în acest sens, în caseta 17. 


Accesul la obiect: b) decuparea realului 
Unitatea pertinentă 


Primul demers al unei științe empirice, în explorarea realului, este 
observaţia. In forma sa cea mai elementară, aceasta este mai întîi o simplă 
constatare. Privim un sector al realității şi încercăm să-l inventariem: 
astronomul stabilește harta celestă, botanistul scoate în evidență plantele 
dintr-un teritoriu anume, etnologul reprezintă diversele ustensile folosite de 
o populaţie străină. La prima vedere este vorba aici de un exercițiu foarte 
simplu. Totuşi, practicîndu-l, îi simți complexitatea. 

Dintr-o dată observatorul se găsește confruntat cu o problemă dificilă. Ce fel 
de unități descriptive să adopte? Cum să detașeze realitatea observată într-un mod 
care să fie în acelaţi timp comod și util pentru folosirea ulterioară a faptelor 
culese ? In unele domenii, aceste unități descriptive par să se impună de la sine 
Botanistul care inventariază flora unei regiuni nu are prea mari dificultăţi în a 
decide ce numește el o plantă (cu toate acestea el se va găsi uneori în faţa unor 


cazuri dificile). Dar deseori unitatea semnificativă nu se lasă surprinsă cu ușurință, ` 


gie necesare lungi tatonări pentru a o degaja. Așa s-au petrecut lucrurile în istoria 
iologiei cu celula constitutivă a organismelor vii; în istoria lingvisticii cu unitatea 
fonetică, apoi fonematică, constitutivă a lanţului verbal. 

A trebuit să se aștepte începutul secolului al XIX-lea pentru ca să se impună, încetul 
cu încetul, biologilor, tot mai informaţi prin folosirea eficientă a microscopului, ideea 
că orice ființă vie, plantă sau animal, este alcătuită dintr-o combinaţie de unități 
elementare, din celulele cu aparenţe diverse, participînd la ansambluri cu funcţii diverse, 
construite totuși după un plan fundamental comun. Diversitatea organismelor Şi, în 
cadrul lor, cea a organelor își găseşte principiul unificator fundamental în celulă, adevărat 
sediu al vieţii. Importanța acestei descoperiri a unității de descriere pertinentă nu a 
încetat să se confirme de-a lungul dezvoltării biologiei moderne, de la formularea de 


către Schwann, în 1839, a teoriei celulare. 

Descoperirea unității minimale, pertinente în lanţul vorbirii este la fel de edifica- 
toare, în domeniul lingvisticii, ca și cea a celulei în biologie. Se poate ajunge cel puţin 
pînă la originile scrierii fonetice cu procesul de conştientizare la om a sunetelor — 
consoane şi vocale — constitutive ale limbajului. Analiza multiplelor realizări ale acestor 
sunete și a evoluţiei lor de-a lungul istoriei limbilor a permis lingviștilor secolului 
al XIX-lea să elaboreze o fonetică descriptivă şi istorică. Dar a trebuit să se aștepte al 
doilea sfert al secolului al XX-lea pentru ca, împreună cu lingviștii şcolii de la Praga, 
Trubeţkoi și mai ales Jakobson să conștientizeze faptul că sunetele nu au valoare în limbă 
decît prin raporturile pe care le au cu celelalte sunete. Distincția [t]/[d) nu contează 
decît în măsura în care ton şi don au sensuri diferite. Pentru anglofoni, [s]/[8] se 
deosebesc ca în sick şi thick, în vreme ce pronunţind [ac] pentru [sac] francofonii vor 
manifesta pur și simplu un uşor defect de pronunțare, riscînd puţin să antreneze o 
adevărată confuzie de sensuri. Sunetului luat ca unitate fonetică i s-a substituit sunetul 
luat ca unitate fonologică, încărcată de valoare semnificativă. 


Dar care ar fi unităţile pertinente pentru psiholog? Conduitele se înlănțuie 
cel mai adesea ca un flux continuu; cum să-l subdivizi pentru a vedea clar în 
el? Este oare nevoie să-l subdivizi? Vom vedea în capitolul următor cum au 
încercat metodele de observare să rezolve această problemă. Ea se înscrie în 
cîteva întrebări fundamentale pentru psiholog, pe care este bine să le evocăm 
cel puţin, dacă nu să le aprofundăm — ceea ce ne-ar antrena în dezbateri care 
au străbătut întreaga istorie a psihologiei și care sînt departe de a se fi încheiat. 
Datele le vom simplifica reducîndu-le la trei teme: aceea a nivelului de 
rezolvare a analizei; cea a distincției dintre unităţile structurale și unitățile 
funcționale; în sfîrşit, cea a observabilului și a inferabilului. 


Nivel „molar“ şi nivel „molecular“ 


Problema nivelului de rezolvare a analizei comportamentelor se rezumă la 
a ne întreba pînă în ce detalii este preferabil să le fragmentăm pentru a le descrie 
și înțelege. Două simple exemple vor permite sesizarea importanţei și 
dificultății acestei probleme, la prima vedere neînsemnată. Un animal sălbatic, 
o vulpe, pleacă în căutarea prăzii. Ea își părăseşte vizuina, urmează un traseu, 
fiind dirijată de indicii olfactive, auditive, vizuale care o informează în legătură 
cu eventuala localizare a vînatului ; ea Zei hăituiește prada și, în final, se aruncă 
asupra ei pentru a o mînca. Al doilea exemplu: un pianist se așază în fața 
pianului, se reculege un moment, apoi atacă o sonată de Beethoven pe care 
o execută pînă la capăt. 

Fie că este vorba de vulpe sau de pianist, avem posibilitatea să le percepem 
comportamentul în totalitatea lui sau, din contră, să-l reducem la elementele 

succesive cele mai detailate ; pe de-o parte, să nu se ia î î 
; e a în seamă decît vînătoarea 
alimentară sau executarea completă a unei bucăți muzicale, pe de altă parte, să 


a conduitelor observate, semnificației lor în viaţa individului, fără a se preoc 
de detaliile de execuţie; cea de-a doua accentuează, din contră Se detali, 
al a eventual pînă la a se pierde din vedere semnificaţia de ansamblu. Pentru 
e relua opoziția discutată de mult timp de psihologi, prima este molară, cea de-a 
oua moleculară. Unii au propus să facă din nivelul molar nivelul specific 
psihologiei, molecularul Tămînînd rezervat fiziologiei. Această subdiviziune a 
sarcinilor nu este justificată, căci, dacă analizarea conduitelor în totalitatea lor 
are un sens, este necesar ca mașinăria fiziologică ce le presupune să se supună 
Wee Ce Sg de funcționare globală. De altfel, psihofiziologilor le datorăm 
EE ue cele mai convingătoare ale noțiunii de schemă globală 
Sc Ges? ge ce se numește program motoriu. Revenind la exemplul pianis- 
a » pare imposibil să se analizeze organizarea execuţiei sale reducînd-o 
o tuire de mici mişcări ale degetelor și mîinilor, din care fiecare ar 
reprezenta într-un fel declanșatorul celeilalte următoare — așa cum ar sugera-o 
urale zi termenii de stimul-răspuns. Ținînd seama de rapiditatea pe care 
a. S T sa, această explicație ar provoca constrîngerile aparatului 
idei y ular (şi mai ales durata conducției influxului nervos). Este deci 
ege EE Sg sl an eat ee a execuţiei, un program 
ca un proiect de acțiune, nefiind nevoi 
ata a acestuia să aștepte, pentru a se realiza, încheierea etapei ee 
o e ana centrală care a situat-o în ansamblu încă de la început. I se 
ator mai ales lui Lashley acest concept devenit central în psihofiziologi 
ȘI psihologia contemporană (vezi caseta 18). 


CASETA 18 


nu se găseau nicăieri sau că 
provocată mai degrabă de m 
rcetare inutilă a engramei, 

cortexului cerebral. Neurobio 


reflecțiile sale privitoare la Organizarea 
articol clasic intitulat „The serial order 
sursele majore ale noţiunii de program 
dus la problematica psihologiei cognitive. 

Caseta 19 


Cogniţie, psihologie cognitivă, cognitivism 

De aproape un sfert de secol aceşti termeni au invadat psihologia; cognitivul și 
cogniția au devenit termeni la modă şi în alte domenii ale cunoașterii: se vorbeşte 
de științe cognitive sau despre cognitiviști. d 

Cuvîntul cogniţie înlocuiește adesea cuvîntul cunoaştere. În ciuda rădăcinii latine, el 
provine din engleză. Era foarte rar întîlnit în scrierile autorilor francezi pînă la răspîndirea 
sa datorită progresului psihologiei cognitive. Sucoesul său se explică, fără îndoială, prin 
faptul că el reprezintă o referire la activitatea subiectului care cunoaşte, dobîndește 
cunoștințe, de vreme ce cuvîntul cunoaștere, desemnînd la fel de bine şi înainte de toate 
produsul acestor activități — „toate cunoştinţele noastre despre fizică se găsesc în această 
bibliotecă“ — nu trimite fără echivoc la subiectul care interesează psihologul. 

În sens strict, cogniția desemnează deci activitățile care contribuie, la organisme, 
la mărirea, menţinerea şi utilizarea cunoştinţelor. Vom include aici, în mod normal, 
activităţile perceptive, învățarea şi memoria, modalități de reprezentare simbolică, 
activităţile de rezolvare de probleme, limbajul. Emoţiile, motivația, afectele aparțin 
unui alt registru. Pînă la un anumit punct, putem vedea în folosirea actuală a cogniției 
numai un substitut al termenului inteligență, sau al termenilor de activitate intelectuală, 
cu toate că aceștia desemnau mai îndeaproape activitatea de rezolvare de probleme. 

Cogniţia, definită astfel, nu presupune conștiință: chiar și la om, numeroase 
conduite sau activități mentale care depind de cogniţie nu sînt conștiente. Deşi au 
capacități limitate, animalele sînt dotate cu cogniție. 

Tot ceea ce se raportează la cogniţie este cognitiv. Psihologia cognitivă ar reprezenta 
deci o ramură specializată a psihologiei care studiază cogniţia. De la lucrarea lui Ulrich 
Neisser, Cognitive Psychology, publicată în 1967, psihologia cognitivă apare ca fiind 
mult mai mult decît aceasta, ca o reorientare a psihologiei spre studierea activităților 
interne ale organismului, mentale, în contrast cu activităţile externe observabile direct 
care sînt comportamentele definite în sens strict (de fapt, mulți autori adoptă o definiție 
mai largă a termenului comportament, înglobînd aici activități care nu sînt direct observ- 
abile; s-a relevat adesea legătura dintre această definiție largă şi aceea a cuvîntului 
conduită, pusă la loc de cinste de Janet și larg utilizată de atunci de cea mai mare parte 
a psihologilor francezi). Celebra revistă Cognition reflectă bine deschiderea conceptului, 
primind articole empiriste sau teoretice privitoare la spirit. Psihologia cognitivă se 
afişează deci ca o poziție epistemologică privind chiar obiectul psihologiei, poziție mai 
bine caracterizată prin termenul cognitivism, care, în general, se opune behaviorismului. 
Cognitivismul apare, în general, ca paradigma, cadrul conceptual, dominant de aici 
înainte, care s-a substituit behaviorismului, considerat de unii ca o paradigmă care a 
servit dar şi-a „pierdut suflul“, de alții considerat ca un impas în care psihologii s-au 
aflat timp de mai mult de o jumătate de secol. i 

Nu este nici o îndoială că avîntul psihologiei cognitive şi al modelelor cognitiviste 
a fost puternic favorizat de dezvoltarea calculatoarelor și a informaticii, surse de 
metafore sugestive și de ipoteze de lucru exploatabile de către psihologi. Specialiştii 
în inteligență artificială se consideră în ceea ce-i priveşte, pe drept cuvînt, ca specialiști 
în cogniţie, în sensul că ei caută să pună la punct mașini care acumulează, prelu- 
crează, restituie și folosesc cunoștințe şi care rezolvă probleme. Ele fac parte din 
regruparea pluridisciplinară care desemnează termenii științelor cognitive, unde se 
regăsesc, în afară de psihologi, și neurobiologi, logicieni, lingviști, sociologi etc. 

Expansiunea recentă a psihologiei cognitive nu trebuie să-și mascheze originile 
multiple în trecutul psihologiei, pe care numai o simplificare ar putea să o reducă la 
curentul behaviorist. Numeroși maeștri din trecut și numeroase școli i-au fost precursori. 
Vom cita, printre altele, gestaltiștii (vezi p. 124 și urm.), Piaget, Lashley, Hebb, Chiar ` 
în sînul generaţiei de neobehavioriști, Tolman, și mai aproape de noi G. Miller. 

Deşi nu este justificat să se facă distincția molar/molecular ca teritorii 
aparținînd psihologiei și fiziologiei, ar trebui oare psihologul să facă o alegere 
între aceste două nivele extreme? Evident, nimic nu-l obligă la aceasta, și ar 
fi mai simplu să se conceapă cele două abordări ca fiind complementare. 


Structură și funcție 


Văzută sub un alt unghi, distincţia care tocmai a fost discutată corespunde 
distincţiei clasice care se face în toate ramurile științei despre ființa vie între 
abordarea structurală și abordarea funcțională. Decuparea în mici unități ne 
duce cu gîndul la o disecţie anatomică a comportamentului, și, prin aceasta, la 
o abordare structurală. Luarea în considerare a comportamentului în globalitatea 
sa corespunde unei abordări funcţionale. Aceasta pune accentul pe semnificaţia 
conduitei în existența subiectului, o leagă de nevoia pe care intenționează să o 
satisfacă, îi subliniază desfășurarea finalizată. Ea va relua pe cont propriu în 
unele cazuri vechea distincţie dintre comportamente pregătitoare şi comporta- 
mente consumatoare — distincție ușor de aplicat vulpii noastre, dar nu și pianis- 
tului! Ea ridică problema orientării spre un scop, problemă care a fost adesea 
abordată de psihologiile filozofice şi care a rămas, fără îndoială, una din cele 
mai dificile din psihologia științifică. Readucerea la modă a noțiunii de 
internaționalitate nu poate disimula dificultatea pe care o antrenează, pentru o 
abordare științifică, apelul la o cauzalitate internă corespunzînd intenției, dacă 
aceasta nu este şi ea la rîndul său obiectul unei explicații. 


Comportamente sau procese mentale ? 


Rămîne să ne întrebăm asupra a ceea ce este, cu exactitate, materialul care 
îl interesează pe psiholog şi unde se situează el? Abordăm aici o dezbatere 
care se găseşte în centrul psihologiei contemporane, după ce timp îndelungat 
a fost domolită în favoarea unui consens aparent pentru a defini psihologia 
ca o ştiinţă a comportamentului. Așa cum s-a văzut în prima parte a volu- 
mului de față, această concepţie nu s-a impus la începutul psihologiei ştiin- 
țifice, care, în ciuda ambițiilor sale de rigoare experimentală și a grijii pentru 
măsurare, nu încetase să-și ofere ca obiect de studiu ceea ce am putea numi 
psihism sau viață mentală și să recurgă la introspecție. Mișcarea behavioristă 
a trebuit, la începutul secolului, să deplaseze accentul, propunîndu-și să se 
limiteze la metode obiective și, de vreme ce viaţa interioară nu părea acce- 
sibilă prin mijlocirea acestora din urmă, să se mulțumească cu evenimentele 
observabile, cu comportamentele. Această poziţie, în forma sa strictă, adesea 
redusă la schema stimul-răspuns, adică la analiza input-urilor și oufput-urilor, 
a apărut unora prea restrictivă şi chiar în cadrul behaviorismului s-au dezvoltat 
curente teoretice vizînd, mai ales cu titlul de variabile intermediare, rein- 
Sstaurarea proceselor interne, neobservabile direct, dar care trebuiau să fie, 
pare-se, invocate sau inferate pentru a explica relațiile observate între stimul 

şi răspuns. Pe de altă parte, în măsura în care behaviorismul putea fi considerat, 
înainte de toate, ca un demers metodologic şi nu ca o dogmă, progresul său 
nu putea conduce decît la revenirea la probleme puse între paranteze din lipsa 
modalităţii de a le aborda în mod eficace. Multe cercetări actuale asupra proce- 
selor numite mentale, în domeniul memoriei de exemplu, sau asupra ima- 
ginilor mentale demonstrează existența posibilităţii, legată de procedeele de 
investigare, de a face în legătură cu ele raționamente plauzibile, pe care 
introspecția de odinioară nu le autorizase. Curentul modem al psihologiei 
cognitive s-a născut la convergenţa dintre aceste două ramuri și, în această 
privință, este mult mai mult o evoluţie decît o revoluţie, cum este adesea 
prezentată. Este adevărat că o anumită formă de cognitivism insistă asupra 
unei redefiniri a psihologiei ca o ştiinţă a vieții mentale, în contrast cu compor- 
tamentul și afirmînd o ruptură radicală cu era behavioristă pînă într-acolo 
încît nu se mai vede în comportament decît un simplu indicator al proceselor 
mentale, considerate a fi adevăratul obiect de studiu al psihologiei. Această 
poziție extremă nu poate face să se ignore faptul că activităţile, fie că sînt 
perceptive, motorii sau verbale, reprezintă chiar esenţa vieții de relaţie pe care 
organismele o întrețin cu mediul lor fizic şi social, și că, oricare ar fi importanța 
şi natura proceselor interne pe care ajungem să le invocăm pentru a ne explica 
acest lucru, aceste procese nu au sens decît inserate în aceste activități. 


X 
Observare şi experimentare 


Inventarierea și clasificarea realului 


Orice ştiinţă empirică începe, în mod firesc, prin observarea realității pe 
care şi-o alege ca obiect de studiu. Vom vedea în capitolul al XI-lea că obser- 
varea nu este niciodată ferită de presupoziții teoretice, chiar atunci cînd obser- 
vatorul se crede complet naiv ; dar să lăsăm pentru moment această problemă 
deoparte. 

In stadiul său cel mai simplu, observarea își propune o inventariere a 
realului, transformarea sa într-o schemă. Am văzut în capitolul precedent că 
încă de la acest nivel cercetătorul se lovește de o problemă dificilă: decu- 
parea realității care îl interesează în unități relevante. O altă problemă, de 
altfel nu fără legătură cu prima, se referă la alegerea proprietăților obiectelor 
demne de interes. Observatorul, care are ambiția să descrie și să restituie 
realitatea așa cum este — sau cum apare — sub toate aspectele și în toate 
detaliile şi-ar da repede seama de lipsa de sens a întreprinderii sale: nu numai 
că şi-ar epuiza în această încercare toate forțele, dar, în cele din urmă, și-ar 
da seama că se află exact în punctul de plecare, avînd de observat o replică 
a realului. Ar înțelege atunci că a observa înseamnă a extrage, a desprinde 
anumite proprietăți şi a ignora altele. Pe care să le rețină? Nu există mijloc 
să o ştie a priori. Vor fi tocmai acelea care se vor arăta ulterior utile pentru 
a pune ordine în fapte şi a le înțelege. Istoria ştiinţei, ca şi dezvoltarea gîndirii 
infantile de altfel, arată că izbînzile cunoașterii sînt pe de-o parte legate de 
reperarea anumitor proprietăți esențiale, invariante, aflate printre proprietățile 
secundare și variabile, adesea mai frapante. Culoarea ciupercilor este cea 
care reţine atenţia la prima vedere; cu toate acestea este vorba de o propri- 
etate schimbătoare și care nu poate, în nici un caz, să servească drept criteriu 
pentru a distinge și clasifica speciile. Care sînt pentru psiholog proprietăţile 
conduitelor demne de reținut? Nu există un răspuns simplu și universal la 
această întrebare, dar de-a lungul istoriei psihologiei au existat cercetători 
care au adoptat, în funcție de problemele tratate, una sau alta dintre proprie- 
tățile sau dimensiunile dovedite a fi utile. Am întîlnit deja cazul cronome- 
triei mentale, în care durata ce separa momentul obținerii informaţiei de 
rezultatul observabil al prelucrării sale a fost utilizată cu succes pentru a 
trage concluzii asupra complexităţii proceselor mentale în discuţie. În cu totul 
alt domeniu, psihologia învăţării, Skinner a propus să se adopte, ca mărime 
privilegiată, frecvenţa unui răspuns motoriu considerat pe unitatea de timp 

sau debitul de răspuns. Această alegere s-a dovedit fecundă din moment ce 
a permis să se analizeze relaţiile funcționale multiple dintre comportament 
și consecinţele sale, sau întăriri. Specialiștii în domeniul însușirii limbajului 
au reţinut lungimea medie a enunţurilor (în engleză MLU pentru Mean Length 
of Utterances) pentru că această proprietate a producţiilor verbale infantile 
pare foarte strîns legată de nivelul de dezvoltare al limbajului. Fiecare din 
aceste opţiuni se justifică prin fecunditatea sa, dar asta nu înseamnă că propri- 
etatea reținută nu are anumite limite. Cronometria mentală se bazează pe 


CASETA 20 


Invariantele — să facem cunoştinţă cu Piaget 


Reperarea unui invariant reprezintă întotdeauna o cucerire importantă în istoria unei 
ştiinţe, şi la fel se întîmplă în cazul dezvoltării cognitive a individului. Condus de 
ideea unui paralelism între istoria ştiinţei și ontogeneza gîndirii, Piaget ne-a furnizat 
observaţii remarcabile asupra fenomenului de conservare la copil. Un exemplu clasic 
se referă la conservarea cantităților continue, ilustrată în schema următoare: 


Fig. 4 — Schema unei experienţe clasice referitoare la conservarea cantităților 
continue, realizată de Piaget. Mai întîi (A) se determină copilul să constate 
egalitatea cantităților vărsate în două recipiente identice; apoi i se cere să apre- 
cieze dacă transvazarea conținutului unuia din vase într-un recipient mai mare 
(B) sau mai mic (C) sau în mai multe recipiente (D) modifică această egali- 
tate. 


164 METODE 


Înainte de 6-7 ani, adică înainte de a ajunge la stadiul operaţiilor concrete, potrivit 
lui Piaget, copilul care a recunoscut în A că cele două recipiente conţin exact aceeaşi 
cantitate de lichid afirmă că această cantitate s-a schimbat după transvazarea în B, 
C sau D. El nu va afirma că există o conservare de-a lungul acestor transformări 
secundare decît atunci cînd va înţelege că nu s-a adăugat și nu s-a redus nimic 
(argument de identitate), că se va putea reveni la starea inițială (reversibilitate) și 
că modificările aparente într-o dimensiune sînt compensate prin modificări într-o 
altă dimensiune (compensare). (Pentru mai multe detalii privind demersul lui Piaget, 
a se vedea vol. HD). 

Jean Piaget (1896—1980) este una din personalitățile cele mai marcante din 
psihologia secolului al XX-lea, ocupînd un loc de frunte în cadrul mai general al filo- 
zofiei științelor şi al epistemologiei. Biolog, filozof, psiholog experimentalist, a predat 
în mai multe universități elveţiene şi la Paris. Numele său rămîne legat mai ales de 
Geneva, unde a contribuit, alături de Claparăde, începînd din 1924, la dezvoltarea Insti- 
tutului Rousseau care se va transforma ulterior în Facultatea de Psihologie și Ştiinţele 
Educaţiei. Opera sa experimentală și teoretică şi-a propus mai ales să răspundă la o 
întrebare mai degrabă de ordin epistemologic decît psihologic: care sînt originile 
structurilor și operațiilor gîndirii? În acest scop, el a întreprins o anchetă empirică, 
deopotrivă imaginativă şi coerentă, în perioada de dezvoltare a copilului, făcînd mai 
întfi observaţii referitoare la nou născuți, experimentînd apoi, de îndată ce va fi posibil, 
şi multiplicînd situațiile experimentale cele mai ingenioase. Rezultatele lucrărilor sale 
alcătuiesc substanţa unei opere deosebit de prolifice, depășind 50 de lucrări şi 500 
de articole. Prin bogăția datelor sale empirice, ea constituie o contribuție majoră la 
psihologia dezvoltării, deşi nu aceasta a fost preocuparea prioritară a lui Piaget care 
îşi definea aportul drept o epistemologie genetică. De altfel chiar această expresie o 
reține el, pentru a denumi Centrul Internaţional de Epistemologie Genetică, animat 
de el în ultimii săi douăzeci şi cinci de ani de viaţă şi care va consacra influenţa 
internațională a cercetărilor sale, la care au fost asociați numeroși colaboratori, dintre 
care se detașează numele lui Bärbel Inhelder. 

Teoria sa constructivistă prezintă accesul la formele cele mai elaborate ale gîndirii 
ca o succesiune de stadii, marcate fiecare printr-un palier de echilibru atins în urma 
unui transfer dinamic între subiect și mediul său. Fiind o teorie interacționistă, ea 
face apel la conceptele de acomodare și asimilare, împrumutate din biologie, pentru 
a caracteriza procesele prin care subiectul se schimbă pentru a se ajusta la factorii 
exteriori, sau, din contră, îi încorporează în schemele sale interioare. (Pentru mai multe 
detalii privind demersul lui Piaget, a se vedea vol. HD.) 


postulatul dublu conform căruia procesele mentale de prelucrare a informației 
se înlănțuie secvențial (operează în serie) și au o durată ce este direct corelată 
cu complexitatea lor. Cum numeroase date empirice nu confirmă aceste 
condiții au apărut acele modele care recurg la procese ce funcționează în 
paralel și explică mai bine datele, dar nu mai consideră că timpul de prelu- 
crare este un indice general valabil. Debitul răspunsului operant nu poate 
masca timp îndelungat importanţa structurii răspunsurilor mai ales în raport 
cu repertoriile specifice speciei: experimentatorii care au recurs la tehnicile 
lui Skinner au fost nevoiţi să-și completeze analiza cu un examen al acestor 
structuri. Lungimea medie a enunțurilor constituie un indicator preţios, dar 
insuficient, al dezvoltării limbajului: acesta prezintă aspecte mai subtile care 
pretind să se țină seama de caracteristicile lexicale şi sintactice de care 
aspectul pur cantitativ al MLU se preocupă într-un mod prea rudimentar. 

CASETA 21 


Pentru că am vorbit despre întipărire, să facem cunoștință cu Lorenz 

Observat încă de la sfîrșitul secolulului al XIX-lea de Spalding la puiul de găină, 
fenomenul întipăririi a fost amplu studiat de Lorenz şi şcoala sa. Observațiile 
naturaliștilor arată că bobocii de rață sau de gîscă proaspăt ieşiţi din ou își urmează 
mama și îi răspund la strigăte apropiindu-se de ea. Dacă mama naturală lipsește 
în momentul ieșirii din ou a puilor, aceste conduite caracteristice pot să se mani- 
feste faţă de un obiect de substituție cu condiţia să prezinte anumite proprietăţi 
(mai ales mișcarea). Se cunosc imaginile, intrate în legendă, ale lui Lorenz, fonda- 
torul etologiei obiectiviste, urmat de o ceată de boboci de gîscă pentru care servise 
drept obiect de întipărire. , | | 

Această substituire de către o ființă umană depăşeşte desigur nivelul simplei 
observări pentru a trece la cel de experimentare. Experiențe mai sistematice au 
confirmat fenomenul și i-au precizat natura. Astfel s-a procedat la efectuarea de 
întipăriri artificiale ale stimulilor vizuali sau sonori diferiți de cei furnizaţi de mamă. 
Puii își manifestă conduita de urmărire față de sursele acestor stimuli „contra- 
naturii“ cu condiţia să fi fost expuşi la acestea o scurtă perioadă imediat după 
ieşirea din ou, denumită perioada critică. Noţiunea, lărgită la aceea de perioadă 
favorabilă sau privilegiată, a devenit un concept a psihologiei dezvoltării, inclusiv 
a speciei umane. 

Konrad Lorenz (1903—1989), biolog austriac, aflat multă vreme la conducerea 
unui centru de cercetare al Institutului Max Planck la Seewiesen în Germania, își 
va consacra cariera studiului comportamentelor animalelor în mediul lor natural; a 
fost unul din principalii fondatori ai etologiei moderne. El i-a stabilit locul în cadrul 
biologiei, în clasificările sistematice și în dinamica evoluției şi, lucrul cel mai 
important pentru noi, o va impune atenției psihologilor care vor fi nevoiţi să des- 
copere aici nu numai lecţii de metodică observaţională, ci şi surse de inspiraţie 
teoretică din care a avut de profitat studiul despre om. Astfel cercetările asupra 
întipăririi au stimulat lucrările psihologilor referitoare la originea atașamentului 
afectiv la noul născut; datele etologice referitoare la agresiune au clarificat foarte 
bine aspectele agresivității umane. , 

Influența lui Lorenz a fost, fără îndoială, întărită de calitatea operelor sale scrise, 
dintre care unele, mai ales JI parlait avec les mammifères, les oiseaux et les poissons 
(Paris, Flammarion, 1968), inițiază marele public în cîmpul analizei ştiinţifice a 
misterelor comportamentului animal, iar altele reprezintă tot atîtea contribuții magis- 
trale la teoria psihologică generală (vom semnala mai ales L'Agression, une histoire 
naturelle du mal, Paris, Flammarion, 1969 și Les fondements de l'éthologie, Paris, 


Flammarion, 1984.) 


Aceste două probleme, privind alegerea unității descriptive şi a pro- 
prietăților demne de reținut, arată clar că observarea deschide foarte 
devreme calea spre altceva decît o simplă constatare, invitînd la o punere 
în ordine, la o clasificare. Această ordonare ajunge, de exemplu, pînă la 
sistematici sau taxonomii ale științelor naturale, în care plantele şi animalele 
sînt distribuite în familii, genuri, specii. Descrierea depăşeşte aici, în 
particular, simpla înregistrare a faptelor: ea implică o activitate de 
comparare, o reperare și o ierarhizare a diferențelor şi asemănărilor. O 
clasificare bine gîndită a faptelor corespunde întotdeauna unei ipoteze 

asupra organizării realului, şi adesea se întîmplă ca ea să sugereze o nouă 
ipoteză. Vom avea măsura reală a importanței acestei etape a demersului 
ştiinţific dacă ne vom gîndi, de exemplu, la clasificarea elementelor chimice 
făcută de Mendeleev, sau la clasificarea sunetelor limbajului în sistemele 
fonologice amintite mai sus. 

Dar sarcina observatorului ştiinţific nu se opreşte aici. Evidenţiind şi 
clasificînd faptele, el e curînd frapat de coincidența unora din ele şi reperează 
regularitățile. Din datele observate trebuie deci să extragi legi. Tocmai 
recurenţa periodică a fenomenelor observate îl determină pe astronom să 
formuleze legile mișcării astrelor. Constatarea repetată a unei coincidențe 
între apariţia unor boli și anumite condiţii de viață conduce la ipotezele 
privind înlănțuirea lor cauzală. Observarea gîștelor și a rațelor puţin după 
ieşirea puilor din găoace sugerează instalarea unei legături foarte strînse cu 
mama, legătură ce se manifestă, printre altele, prin faptul că puii o urmează 
sistematic, se reîntorc la ea chiar dacă au fost pentru moment separați, 
reacţionează la apelurile sale etc. E ceea ce conduce la ipoteza amprentei 
(întipăririi) studiată de etologi. 


Proceedee de observare în psihologie 


Observarea directă și observarea mediată 


Procedeele de observare utilizate în cercetarea psihologică au rezolvat în 
felul lor, din motive practice, dificultățile amintite mai sus. Ele pot fi directe, 
observatorul urmărind cu propriii ochi individul sau indivizii de observat, sau 
indirecte, un instrument tehnic ajutînd la înregistrarea datelor care trebuie 
culese. Inregistratoarele de sunete şi imagine de care dispunem astăzi oferă, 
evident, tentaţia de a culege in extenso, în mod continuu, date despre compor- 
tamentele supuse observării. Dar replica integrală obținută astfel trebuie, la 
rîndul său, să fie analizată, astfel că apar aceleași probleme de decupare a 
fluxului comportamental, de alegere a proprietăţilor pertinente, de clasificare 
a datelor. 

Observarea poate, de asemenea, să se înarmeze cu procedee vizînd să pro- 
voace apariția unui material comportamental care nu se prezintă în mod 
spontan. Clinicianul care îşi supune pacientul unui test proiectiv, cum ar fi 
cel al petelor de cerneală din testul lui Rorschach, cerîndu-i să-l interpreteze 
liber, creează condiţiile pentru manifestarea anumitor categorii de comportament 
verbal pe care le va exploata în propria sa analiză asupra problemei propuse. 


Eșantionarea de evenimente 
şi eșantionarea temporală 


Observarea directă a comportamentului spontan sau provocat și examinarea înregis- 
trărilor video-sonore complete cer o decupare în unităţi care să poată fi identi- 

ficate şi un sistem de notare pe care observatorul să-l poată stăpîni. Într-adevăr, el nu 
este capabil să noteze evenimente care se succed cu mare viteză, nici să acorde atenţie 
apariţiei a numeroase categorii comportamentale diferite, sau să observe simultan, fără 
întrerupere, mai mulţi subiecţi care se deplasează unii față de alții. Practica impune 
simplificări şi convenţii. Printre procedurile folosite în mod obișnuit vom găsi 
eşantionările de evenimente și eşantionările temporale. | o. l 

Să le ilustrăm printr-un caz simplu. O persoană prezintă un tic de clipire. Dorim 
să ne facem o idee clară asupra frecvenței acestei mișcări parazite şi variațiilor acestei 
frecvenţe în funcţie de momentele zilei, de activitățile în care este angajat subiectul, 
de prezenţa sau absența altor persoane etc. Fenomenul este simplu de observat și de 
notat ori de cîte ori apare. Va fi probabil dificil, în practică, să se facă observarea 24 
de ore din 24. Se vor alege atunci perioade cu durate rezonabile din diferite momente 
ale zilei și se vor înregistra ticurile în funcție de timpul care se scurge. Astfel, se va 
proceda la o eșantionare a evenimentelor (events sampling), în care va fi reţinută 
fiecare apariție a fenomenelor. Dacă este vorba, ca în exemplul nostru, de un fenomen 
scurt și de durată destul de constantă și dacă, pe de altă parte, nu se acordă atenţie 
decît acestui fenomen, această metodă este, în acelaşi timp, cea mai simplă și mai 
bogată în informaţii. Dar ea poate deveni impracticabilă dacă evenimentele sînt de 
durată variabilă, sau se repetă atît de rapid încît devin dificil de urmărit; sau dacă 
trebuie în acelaşi timp să se acorde atenție și altor fenomene — toate acestea fiind 
circumstanţe care măresc riscurile de eroare. Vom recurge atunci la o metodă mai puțin 
precisă, dar mai comodă, numită eşantionare temporală (time sampling): ne hotărîm 
asupra unei unități temporale, de exemplu zece secunde, și ne limităm la a nota 
prezenţa sau absenţa ticului în cursul tranșelor succesive de zece secunde din timpul 
fiecărei perioade de observare; fie că ticul va apărea o dată sau de zece ori, notarea 
va fi aceeași (1 față de 0). 8 

Şi într-un caz și în celălalt, dacă vrem să controlăm cu o oarecare precizie repartiția 
temporală, va trebui să ne înarmăm cu un dispozitiv, oricît de simplu, care să permită 
observatorului să privească subiectul şi să noteze conduitele fără să se preocupe de 
controlul timpului. Un înregistrator simplu cu derulator de hîrtie constant poate rezolva 
problema — la fel o bandă magnetică — observatorul neavînd de făcut decît să apese 
pe un buton de comandă ori de cîte ori intervine evenimentul sau ori de cîte ori eveni- 
mentul este prezent în tranșa temporală în desfășurare. 

În general, observatorul va fi atent la mai multe categorii de comportament. De 
exemplu, într-o situație de joc liber un sugar fie va manipula obiecte care îi sînt la 
îndemînă, fie se va deplasa de-a bușşilea, își va duce obiectele la gură, își va suge degetul, 
va privi fără a mai face altceva, va gînguri, va plinge etc. 

Pentru a înregistra toate aceste comportamente, dintre care unele pot fi simultane, 
și a ţine seama de durata lor, se va recurge la o grilă de notare în care categoriile 
reținute vor fi codificate, sau chiar, prevalîndu-se de tehnicile actuale, vom dispune 
de o claviatură la care fiecare clapă să corespundă unei categorii de comportamente 
Care va comanda introducerea în memorie a informaţiei într-un calculator, unde ea 
va fi disponibilă pentru a suporta prelucrările analitice dorite. Orele de lucru pentru 
examinarea și prelucrarea datelor pe care le cerea pînă acum observarea comporta- 
mentelor sînt reduse astfel la cîteva secunde. Mai este totuşi nevoie ca, la intro- 
ducerea în calculator, un observator să intervină, să repereze şi să codifice conduitele. 

Constatăm că există limite în ce privește numărul comportamentelor pe care le 
poate reţine un singur observator de-a lungul unei anumite perioade de înregistrare 
(un observator antrenat poate să ajungă pînă la aproximativ douăsprezece). Dacă 
trebuie să se depășească această limită, va fi necesar să se recurgă la mai mulți 
observatori care își vor împărţi sarcina, eventual cu suprapunerea parțială a cate- 
goriilor observate, ceea ce va permite să se aprecieze fidelitatea fiecărui observator 
în raport cu celălalt. 

Domenii de alegere a observării directe 


Anumite ramuri sau orientări ale psihologiei au dezvoltat în mod deosebit 
noile procedee de observare directă. Ele continuă să îmbogăţească psihologia 
contemporană. Psihologia modernă, dintr-un impuls legitim, a căutat să elaboreze 
instrumente care să permită o analiză mai ştiinţifică a comportamentului : testele 
din psihologia aplicată, probele proiective din psihologia personalităţii, ches- 
tionarele din psihologia socială, aparatura din psihologia de laborator constituie, 
în contexte diverse, instrumente avînd ca scop circumscrierea, cu mai multă 
rigoare și pătrundere, a realității psihologice. Aceste instrumente, menite să 
ducă la sporirea informării noastre, în raport cu ceea ce ne oferă observarea 
directă, au apărut, în unele cazuri și pînă la un anumit punct, ca niște ecrane 
care umbreau înțelegerea noastră despre real, sau care mai degrabă o limitau 
decît o îmbogăţeau. Combinate cu explicațiile teoretice premature, ele au devenit 
adesea obstacole majore în fața unei înțelegeri reale a conduitelor, obstacole cu 
atît mai eficace cu cît intervin mai devreme în procesul de formare a psihologului. 
Astfel, s-au putut întâlni psihologi pentru care inteligența se reducea la măsurarea 
IQ-ului (cotientului de inteligenţă), personalitatea la lecturarea formulei lui 
Rorschach, dinamica socială la descifrarea unui sondaj de opinie, comporta- 


„mentul animal la o curbă cumulativă obținută într-o cuşcă de condiţionare 


operantă. Intoarcerea la observare indică faptul că psihologii au conștientizat 
această distorsiune și au dorit să o corecteze. 


Etologia 


Punerea la loc de cinste a observării se datorează adesea etologiei. Născută 
în urma biologiei, etologia este una din ramurile care studiază comportamentul 
bazîndu-se în esență pe observare, de vreme ce ea preferă studiul animalului 
în mediul său natural, cît mai intact cu putință. În acest scop, ea a elaborat 
metode de observare sistematice, cum ar fi stabilirea unei etograme care 
explică detaliat comportamentul animalului și furnizează materialul pentru o 
analiză funcțională. Practicată încă de vechii naturaliști, fără ca ei să se îngri- 
jească să-i codifice regulile, metoda etologică a fost sistematizată mai întîi 
de maeștrii moderni ai școlii obiectiviste (K. Lorenz), apoi ilustrată de 
numeroși cercetători europeni și americani. Ea a fost extinsă, de cîțiva ani, și 
la specia umană — omul nu este în fond decît un animal printre altele — lăsînd 
uneori să se înțeleagă că pînă acum specialiștii în științe umane au neglijat 
observarea. Aceasta nu are evident nici o legătură. Observarea comporta- 
mentului uman are alte rădăcini. 


Psihologia copilului 


| In primul rînd, psihologia copilului, pe care modul de etichetare etologic 
tinde să o considere puțin deschisă observării a fost de la origine, și nu a 

încetat să fie pentru unele şcoli, din plin bazată pe observaţia directă şi 
minuțioasă. Fie că se raportează la remarcabilele observații de lucru ale lui 
Piaget referitoare la stadiul senzorio-motor, sau la cele ale lui Wallon, fie la 
cercetările clasice ale grupului lui Gesell, ne vor convinge de faptul că aportul 
etologic nu era atît de nou pe cît s-ar crede (vezi caseta 22). 


Observaţia clinică 


În al doilea rînd, trebuie să reamintim rolul psihopatologiei clinice în 
punerea la punct a metodelor de observare aprofundată a comportamentului. 
Şi astăzi încă, chiar dacă se recurge la instrumente sofisticate, e greu să se 
rivalizeze cu bogăția observației clinice tradiționale. Operele marilor psihiatri 


CASETA 22 


Observarea în psihologia copilului 


Iată o observare făcută de Piaget referitoare la unul din propriii copii în vîrstă de 
10 luni şi 29 de zile. Este vorba de o ilustrare a conduitei de explorare spontană a 
noutăţii care apărea la acea vîrstă. 

„Obs. 142 — Laurent examinează un lanț de ceas agăţat de degetul meu 
arătător. D atinge mai întîi foarte uşor, fără a-l apuca, îl „cercetează“ doar. El 
declanşează un uşor balans și îl continuă, regăsind astfel o „reacţie secundară 
derivată“, descrisă deja în obs. 138 (schema balansului). Dar, în loc să se 
mulțumească cu aceasta, el apucă lanțul cu mîna dreaptă și îl balansează ntîi foarte uşor, fără a-l apuca, îl „cercetează“ doar. El 
declanşează un uşor balans și îl continuă, regăsind astfel o „reacţie secundară 
derivată“, descrisă deja în obs. 138 (schema balansului). Dar, în loc să se 
mulțumească cu aceasta, el apucă lanțul cu mîna dreaptă și îl balansează cu stînga 
încercînd cîteva combinaţii noi (aici începe „reacţia terțiară“*): îl face să alunece 
mai ales de-a lungul dosului mîinii sale stîngi ca să-l vadă recăzînd cînd lanţul 
ajunge la capăt. Apoi reține o extremitate a lanţului (între degetul arătător și 
degetul mare) pentru a-l face să alunece ușor între degetele mîinii stîngi (lanțul 
este acum în poziţie orizontală și nu obligă așa ca mai înainte); studiază cu grijă 
momentul în care lanțul cade din mîna sa stîngă și reia mișcarea de vreo zece ori. 
După care, reținînd cu mîna dreaptă o extremitate a lanțului, îl scutură puternic, 
lucru care face ca acesta să descrie în aer o serie de traiectorii variate. Ajunge 
apoi să încetinească aceste mișcări ca să vadă cum lanțul se tîrăște pe plapumă 
cînd îl trage. În sfîrşit, el îl lasă la diverse înălțimi regăsind astfel schema dobîndită 
în cursul observaţiei precedente. 

Din a douăsprezecea lună de viață Laurent a multiplicat acest gen de experienţe 
cu tot ce i-a căzut în mînă: carnetul meu, „bile“, panglici etc. El se amuza, fie 
făcîndu-le să alunece sau să cadă, fie dîndu-le drumul din diferite poziţii şi de la 
diferite înălțimi pentru a le studia traiectoria. Astfel, la O; 11 (20), el așază „o bilă“ 
la 3 cm deasupra solului, apoi la aproape 20 de cm, observînd de fiecare dată căderea 
obiectului cu o foarte mare attente", (Piaget, La naissance de l'intelligence, Neuchâtel- 
Paris, Delachaux & Niestl€, 1948, p. 236—237.) 

Se observă minuțiozitatea acestei descrieri, una dintre sutele pe care Piaget şi-a 
bazat analiza stadiului senzorio-motor, acoperind grosso modo primii doi ani de viață. 
Observarea este detailată și precisă; ea este dirijată de asemenea de ipoteze de lucru 
care la observator se constituie pe măsură ce observaţia se îmbogățește și care, la 
Piaget, s-au materializat foarte devreme în demersul său pentru a se consolida, uneori 
pentru a se nuanța, cu timpul. 

şi neurologi ai secolului al XIX-lea oferă o infinitate de ilustrări ale talen- 
tului lor de observatori, dublat de cel de descriptori; fineţea unei observaţii 
are de fapt ca limită fineţea limbajului observatorului. Vom nota că aceşti 
clinicieni erau dezarmaţi în mod deosebit în fața obiectului de studiu poate 
cel mai derutant care se poate prezenta în fața noastră, atît de instrumente 
simplificatoare (teste, scale de evaluare sistematică etc.), cît şi de sisteme 
teoretice în care se refugiază astăzi specialiștii din complezenţă (psihanaliză, 
antipsihiatrie, psihiatrie biologică). Desigur, din acest motiv ei au practicat 
în mod atît de strălucit observaţia. 


Lecţii de antropologie 


În sfîrşit, un loc cu totul deosebit și mult mai important decît cel ocupat 
de etologie revine antropologiei culturale. O extindere a etnologiei (aşa cum 

O observaţie clinică 


Iată observarea domnișoarei F., publicată de Esquirol (1772—1840), elev al lui Pinel 
și, împreună cu acesta, adevăratul fondator al psihiatriei franceze. Precizia descrierii 
conduitei, completată de un stil scurt şi concis, ne aminteşte de La Bruyère. 

„Într-o zi, la vîrsta de 18 ani, fără o cauză cunoscută, ieșind de la o mătușă, a 
fost cuprinsă de temerea că ar fi putut să ia în buzunarele şorțului, fără să vrea, vreun 
obiect aparţinînd mătușii. De atunci încolo şi-a făcut vizitele fără sort, Mai tîrziu, 
cînd făcea socoteli și facturi, pierdea foarte mult timp, temîndu-se să nu facă vreo 
greşeală, greșeala de a lua o cifră drept alta, nedreptățind astfel cumpărătorii, Apoi 
s-a temut ca, atingînd banii, să nu rețină ceva de valoare. Degeaba i se obiecta că nu 
poate lua o monedă fără să-și dea seama de acest lucru, că simplul contact cu degetele 
nu putea altera valoarea banilor pe care îi atingea. Aceasta este adevărat, răspundea 
ca, teama mea este absolut ridicolă și absurdă, dar nu mă pot apăra de ea. A fost 
nevoită să părăsească activitatea comercială. Încetul cu încetul, teama a crescut şi 
s-a generalizat. Cînd domnişoara F. punea mîinile pe ceva, neliniştea sa reapărea: 
îşi spăla mîinile cu multă apă. Atunci cînd hainele ei atingeau ceva, orice ar fi fost, 
ea devenea neliniștită și agitată. Dacă se afla undeva, își concentra toată energia ca 
să nu atingă nimic cu mîinile sau cu hainele. A căpătat un obicei deosebit: cînd 
atingea ceva, cînd hainele sale erau în contact cu o mobilă sau un alt obiect, cînd 
cineva îi intra în casă, sau cînd ea făcea o vizită, își scutura mîinile cu violenţă, îşi 
freca degetele unele de altele ca și cum ar fi trebuit să înlăture de pe ele o materie 
foarte fină ascunsă sub unghii. Această mişcare se reînnoia mereu pe parcursul zilei 
şi la fiecare ocazie. 

Dacă domnișoara vroia să treacă dintr-o cameră în alta, ezita și își lua tot felul 
de măsuri de precauţie pentru ca hainele sale să nu se atingă nici de uși, nici de 
ziduri sau mobile. Se ferea să deschidă ușile, dulapurile etc. deoarece ceva de valoare 
ar fi putut să fie pe cheile sau butoanele care serveau la deschiderea lor și ar fi putut 
rămîne astfel pe mîinile ei. Înainte de a se aşeza, examina cu cea mai mare grijă 
scaunul, îl scutura pentru a se asigura că nimic nu se va lipi de hainele sale. 
Domnișoara tăia tivul lenjeriei sau al rochiei pentru a fi sigură că nimic nu se ascunde 





hrana; camerista ei era obligată să o hrănească... Se trezea la șase dimineaţa, fie 

fusese etologia pentru cercetarea naturalistă), această ramură centrală a 
ştiinţelor umane și care adună toate aspectele din ele a fost elaborată încă de 
la începutul secolului pe baza materialelor adunate din societăţile cele mai 
diverse cu ajutorul metodelor de observație de o mare finețe. Principiile şi 
dificultăţile i-au fost admirabil formulate, printre alții, de Malinowski. Se va 
măsura amploarea sarcinii observatorului dacă se va şti că intenționează să 
descrie cît mai exhaustiv cu putință trăsăturile culturale specifice societății pe 
care o studiază, ceea ce ar acoperi la fel de bine obiectele, ustensilele, 
procedeele tehnologice ca şi miturile și ritualurile, obiceiurile alimentare, 
regulile de căsătorie, ori producţiile artistice și uzanţele politice. Accesul la 
o mare parte din aceste date presupune învăţarea limbii vehiculate și obținerea 
încrederii membrilor care aparţin culturii în cauză. Antropologul nu poate 
spera să adune materialul care îl interesează decît dacă adoptă o atitudine 
participativă, dacă acceptă să trăiască printre oamenii pe care îi studiază 
integrîndu-se în mijlocul lor pentru a ajunge să cunoască acele fapte care nu 


sub el. Pantofii îi erau atît de strîmți încît pielea depășea marginile, picioarele i se 
umflau şi o făceau să sufere mult; această tortură era motivată de faptul că astfel 
împiedica introducerea în pantof a ceva de valoare. Neliniștea atingea cîteodată paro- 
xismul, ajungea atît de departe încît nu îndrăznea să atingă absolut nimic, nici chiar 


vară, fie iarnă; toaleta sa dura de obicei o oră și jumătate, și chiar mai mult de trei 
ore în perioadele de criză. Înainte de a se da jos din pat, își freca degetele zece minute 
ca să înlăture ceea ce ar fi putut să se strecoare între ele sau sub unghii, apoi îşi întorcea 
papucii pe toate feţele, îi scutura şi îi arăta cameristei pentru ca aceasta să o asigure, 
după ce îi examina cu atenție, că nimic de valoare nu se ascundea acolo. Din acelaşi 
motiv pieptenul era trecut de mai multe ori prin păr. Fiecare obiect de îmbrăcăminte 
era succesiv și de numeroase ori examinat, inspectat pe toate pliurile şi cutele duble 
etc. și era apoi scuturat puternic. După fiecare precauţie de acest gen, mîinile erau 
și ele scuturate, iar degetele frecate unele de altele: această frecare a degetelor se 
făcea cu maximum de rapiditate şi se repeta pînă cînd numărătoarea acestor mişcări, 
care se făcea cu voce tare, era suficientă pentru ca domnişoara să se convingă că nimic 
nu rămăsese pe degetele ei. Preocuparea și neliniștea acestei bolnave erau de o 
asemenea intensitate încît în timpul acestei minuţioase analize transpira și era copleșită 
de oboseală; dacă, din anumite motive, aceste precauţii nu erau luate, domnișoara 
era prost dispusă toată ziua... Ea făcea vizite şi, intrînd, se asigura de evitarea oricărui 
contact, se balansa în jurul unui scaun, îl scutura, făcînd acest lucru cu multă 
îndemînare pentru ca ceilalți să nu-și dea seama. Primea vizite, apropia un fotoliu, 
dar imediat își scutura și freca degetele. Făcea călătorii în orașul natal, dar aranja în 
așa fel încît să ajungă dis-de-dimineaţă ca să aibă timp să-și schimbe lenjeria, hainele, 
să se spele înainte de a-și îmbrățișa părinții la trezirea lor. 

„Domnișoara nu divaga niciodată; era foarte conștientă de starea ei, recunoștea 
ridicolul fricii sale, absurditatea precauțiilor, rîdea de ele și glumea pe această temă; 
cîteodată gemea și plîngea din această cauză; nu numai că făcea eforturi să-și învingă 
teama, dar indica mijloacele, chiar foarte neplăcute, pe care le credea potrivite să o 
ajute să-și învingă teama şi precauţiile.“ (Etienne J. D Esquirol, Des maladies 
mentales, Paris, 1838.) 

sînt vizibile unui observator din afară ce păstrează o distanță relativă în inves- 
tigarea ştiinţifică. Această poziţie ne aminteşte de aceea a etologilor, care, 
mult mai tîrziu, au riscat curajos trăind în mijlocul unei societăţi de maimuțe 
mari ca să le poată studia obiceiurile. Dar, fiind vorba de o ființă umană 
printre alte ființe umane, se cere observatorului o formă de angajare care 
depăşeşte întotdeauna scopul strict ştiinţific : un străin nu năvălește într-o soci- 
etate umană luată ca obiect de studiu fără să i se ceară ceva în schimb și fără 
să i se impună să se explice. Antropologul de teren s-a văzut confruntat primul 
cu ceea ce numim astăzi, de exemplu în cercetările educaţionale, cercetare- 
acțiune, juxtapunerea acestor doi termeni punînd bine accentul pe implicaţiile 
muncii științifice și pe tensiunea inevitabilă dintre acești doi poli, uneori dificil 
de împăcat. Vom reveni (cap. XIV) asupra acestei probleme în contextul deon- 
tologiei psihologului (caseta 24). 

Preceptul comun acestor patru domenii este acela că observaţia directă 
în psihologie este de natură să scoată în evidenţă o extraordinară bogăţie 
de material la care instrumente mai mult sau mai puțin complicate nu ne 
oferă neapărat un acces mai ușor şi care pot, dimpotrivă, avînd în vedere 
limitele lor actuale, să ne ascundă unele lucruri. Chiar în aceste sectoare în 
care tehnicile experimentale rafinate au devenit de neînlocuit, observația 


CASETA 24 


Unul din fondatorii antropologiei culturale moderne, B. Malinowski, a pus bazele 
unei metode de observaţie pentru societăţile primitive, metodă care prefigurează, 
prin minuţiozitatea sa și prin luarea în considerare a așteptărilor reciproce ale 
subiectului și observatorului, una din abordările cele mai actuale ale muncii de teren 
în ştiinţele umane şi, mai ales, adaptată exigenţelor „cercetării-acțiune“ (vezi şi 
cap. XVII). 

În lucrarea sa Les Argonautes du Pacifique occidental (1922; trad. franc. 1963, 
Paris, Gallimard) el a consacrat un capitol distinct discuţiei referitoare la metoda pe 
care antropologul de teren trebuie să o abordeze. Iată cîteva extrase din această 
magistrală introducere în domeniul observaţiei de teren, introducere care merită să 
fie citită în întregime: 

„Dar dacă printr-o observaţie adecvată se determină comportamentul real, gradul 
de vitalitate al actului în sine va apărea de îndată cu claritate. Este sigur că, pentru 
toate punctele unei analize sociologice și psihologice sau pentru orice problemă 
teoretică, maniera de acţiune şi diversele sale aspecte nu au o importanță deosebită. 
Comportamentul reprezintă deci un fapt, un fapt util pe care nu l-am putea neglija. 
Ar fi nesăbuit şi miop omul de ştiinţă care, omițînd o întreagă clasă de fenomene 
pe care le găsește la îndemînă, le-ar lăsa să se piardă sub pretex că în acel moment 
nu le vede utilitatea teoretică!“ (p. 77) 

„Nu este greu ca în acest gen de muncă etnograful să abandoneze uneori aparatul 
fotografic, blocnotesul și creionul, pentru a lua parte la ceea ce se petrece. El poate 
participa la jocurile indigenilor, poate să-i însoțească în vizitele și plimbările lor, să se 
aşeze, să asculte, să participe la conversație... Din aceste incursiuni în viaţa indigenă... 
am căpătat sentimentul foarte clar că felul lor de a fi în diverse ocazii de tranzacții 
tribale, conduita lor îmi deveneau mai clare şi mai inteligibile ca înainte“ (p. 78). 

rămîne un exerciţiu fecund şi practicarea sa ar trebui să facă parte din 
formaţia profesională de bază a oricărui psiholog, indiferent care ar fi 
specializarea sa ulterioară. 


Intruziunea experimentală 


Din nefericire, concluziile care se pot trage din acţiunea de observare 
adesea nu îl satisfac pe omul de știință. Se întîmplă rar ca el să le poată 
considera drept verificate, sau să fie capabil să le susţină în faţa unor 
obiecţii. Pentru aceasta, ar trebui să le supună unor încercări pe care mediul 
natural nu i le oferă, de oricîtă perspicacitate ar da dovadă în acţiunea de 
observare. Aici intră în scenă demersul experimental. 


CASETA 25 


Variabile experimentale 


Am văzut că Timpul de Reacţie (TR) se definește ca timpul minim necesar ca să se 
furnizeze un răspuns motoriu voluntar la un stimul specificat. Acesta din urmă este 
denumit stimul imperativ. Pentru ca subiectul să nu fie luat pe nepregătite, căci se are 
în vedere obținerea celei mai bune performanţe cu putinţă, se acționează în așa fel încît 
stimulul imperativ să fie precedat de un stimul de avertizare care să-i permită acestuia 
să se pregătească. Să ne întrebăm dacă TR variază în funcţie de intensitatea stimulului 
imperativ ales din domeniul auditiv, și anume un sunet pur. Această intensitate va fi, 
în experienţa noastră, variabila independentă. Desigur chiar TR este variabila 
dependentă. Vom recurge la o serie de măsurări ale TR ca răspuns la niveluri de inten- 
sitate diferită a stimulului auditiv. Ne vom alege, desigur, echipamentul: sunetul va fi 
produs de un generator de sunete care permite reglarea perfectă a frecvenței şi intensității 
şi va fi transmis la urechile subiectului prin receptoare; vom alege mai multe valori 
de intensitate (să spunem șase valori), de la o valoare apropiată de pragul absolut, 
adică de-abia perceptibilă, pînă la valori superioare; răspunsul cerut va consta în 
apăsarea cu arătătorul drept pe un buton, mîna subiectului fiind așezată cu grijă după 
un reper înainte de fiecare măsurare ca să se menţină constant traiectul falangelor; TR 
va fi măsurat prin intermediul cronometrului furnizat de baza de timp a unui ordinator 
care va înregistra în memorie măsurările făcute în vederea prelucrării lor. 

Vedem că, alături de variabila independentă pe care o facem să varieze permanent, 
se veghează la păstrarea mai multor condiții cît mai constante cu putinţă, cum ar fi 
amplitudinea mișcării implicate în răspuns, pregătirea, receptarea acustică. Aceşti 
factori ar putea într-adevăr să aibă o influență asupra TR, dar ei nu ne interesează 
în această experienţă, iar noi putem să-i neutralizăm menţinîndu-i constanți. Pe de 
altă parte, există alte variabile care ar putea să joace și ele un rol, dar pe care îl 
considerăm nul sau neglijabil — am putea mereu reveni asupra acestei estimări: 
presiunea barometrică, gradul de umiditate al î încăperii, culoarea zidurilor etc. În 
sfîrșit, există variabile despre care avem motive să credem că ar putea fi importante, 
dar nu avem mijloace să le controlăm. Acestea sînt mai ales variabilele inerente 
fiziologiei subiectului, ritmul său cardiac, respiratoriu, fluctuațiile sale de atenţie 
legate de starea de oboseală etc. Vom recurge la neutralizarea lor luînd nu o măsură 
unică a TR pentru fiecare valoare de intensitate a variabilei noastre independente, 
ci o serie de măsurări, din care vom alege valoarea medie ca expresie a variabilei 
noastre dependente. Vom reveni mai tîrziu asupra acestei folosiri a statisticii în 
experimentarea psihologică. 

Trecînd la acest demers mai elaborat, cercetătorul nu se mai limitează la 
scrutarea naturii, el o provoacă pentru a-i smulge un răspuns la o întrebare 
precisă şi, în acest scop, o manipulează între anumite limite, desigur, dar 
riguros. Nu se mai mulţumeşte să lase fenomenele să se desfăşoare sub ochii 
săi, el le controlează pentru a sesiza condiţiile de apariţie, creează o situaţie 
care să permită testarea ipotezei la care l-a condus raționamentul referitor la 
datele observării. Această intervenţie nu are sens decît dacă este riguroasă, 
ceea ce implică, printre altele, punerea în acţiune a procedeelor şi tehnicilor 
cît mai adaptate cu putinţă la problema ridicată. Experimentatorul are, din 
acest unghi de vedere, ceva dintr-un artizan: pentru a-și atinge scopul, el îşi 
creează instrumente pe care va şti apoi să le folosească într-un mod corect. 

A experimenta înseamnă deci a așeza un fenomen sub un control riguros 
cu scopul de a-i determina condiţiile de apariţie. 


Variabile independente și dependente 


În orice experienţă, am defini variabila dependentă ca fenomenul de care 
ne interesăm, căruia căutăm să-i observăm variațiile în funcție de anumite 
condiţii, iar variabila, sau variabilele independente, ca fiind acelea pe care le 
ținem sub control, le modificăm după dorință. Dacă vrem să știm dacă o bară 
de metal își schimbă lungimea în funcţie de temperatură o supunem la tempe- 
raturi diferite şi îi măsurăm de fiecare dată lungimea. Aceasta este variabila 
noastră dependentă, temperatura fiind variabila independentă. Caseta 25 
propune un exemplu de experiență psihologică din care reiese clar această 
distincţie. 


Rezistența la experimentare 


Experimentarea naturală și experimentarea științifică 


Înainte de a urmări mai departe această examinare a metodei experimentale, să ne 
oprim un moment ca să ne întrebăm cum se face că acest demers care prelungeşte 
atît de natural observaţia nu a fost decît tîrziu sistematic utilizat în istoria gîndirii 
umane, de vreme ce ea nu s-a impus, cu puţine excepții, decît începînd cu secolele 
al XVI-lea şi al XVII-lea în fizică și cu secolul al XIX-lea în psihologie. Totuși, este 
evident că experimentarea, ca și observaţia, îşi are rădăcinile în conduite prezente 
de mult la specia umană, fără de care numeroase achiziții decisive ale evoluţiei 
culturale ar fi fost de neconceput. Apariţia şi dezvoltarea tehnicilor artizanale 
presupune o explorare experimentală a realului. Se poate admite contribuția hazardului 
la apariţia metalurgiei, dar aceasta nu explică dezvoltarea diversificată a tehnologiei 
metalelor, care s-a produs în urma revoluţiei neolitice: trebuie invocată o intervenţie 
sistematică, orientată a omului în procesele naturale pentru explicarea punerii la 
punct a aliajelor. Un exemplu nu mai puțin convingător este cel al artei culinare: 
întîmplarea nu este suficientă pentru a explica punerea la punct a numeroase retete 
din bucătăria franceză sau chineză. 

În artizanat, în progresul tehnologiei empirice, reperează astăzi istoricii ştiinţei originile 
metodei experimentale ca instrument de alegere a verificării științifice. Ea nu a rezultat 
din discursul filozofic, savant, dar l-a fecundat din exterior. Discursul savant s-a limitat 
la observaţia rațională — cu succese remarcabile, cum ar fi cunoştinţele astronomice 
ale civilizaţiilor vechi — cu riscul să lase să se desfășoare speculaţiile verbale fără a le 
supune neîncetat la încercarea realității, mulțumindu-se cu coerenţa lor logică. Or, nu 
este suficient ca un discurs să fie logic pentru a fi în acord cu realitatea pe care pretinde 
că o analizează. O încredere excesivă în virtuțile verbului, încredere care ajunge poate 
pînă la practici magice — a numi înseamnă a poseda, sau a domina —, a stat mult timp 
în calea controlului experimental, care cere să se întoarcă spatele discursului, pentru a 
acționa asupra lucrurilor, punîndu-l prin asta în problemă (vezi p. 21). 


Raționamentul verbal și respectul autorităţii 


Valorizarea raționamentului verbal se regăsește accentuat de supunerea faţă de autori- 
tatea maeștrilor trecutului, fără să se țină seama că faptele ar putea influența modul lor 
de a vedea. Se cunoaşte anecdota cu acea adunare de călugări savanţi care s-au întrebat 
într-o zi cîți dinți are un cal. Ei au examinat sursele cele mai prestigioase, aparținînd 
fie lui Aristotel, sau lui Platon, fie Sfîntului Augustin sau Sfintei Scripturi. Toate aceste 
cercetări au fost zadarnice căci ei nu au găsit în ele răspunsul la întrebarea lor și, astfel, 
au declarat-o nerezolvabilă. Nici unul dintre ei nu s-a gîndit să meargă la grajduri să 
deschidă botul unui cal și să-i numere dinții. Istorioara este caricaturală și puțin nedreaptă 
cu eroii săi, dar ea ilustrează o atitudine care a împiedicat recurgerea la experimentare. 


Psihologia nu este în întregime eliberată de acest tip de piedici. Credința 
în puterile magice ale discursului şi argumentul de autoritate sînt încă prezente. 
Astfel, în anumite ramuri ale psihanalizei, se petrece mai mult timp pentru a 
se întreba ce a vrut să spună Freud decît pentru a se întreba dacă ceea ce el 
a spus se verifică. Munca de exegeză a luat locul criticii prin fapte. Aceasta 
nu este prin ea însăși lipsită de interes, dar nu poate ţine loc de cercetare a 
validității teoriei. 

Complezenţa și credinţa în discurs sînt evident căi tentante cînd realitatea 
nu se lasă controlată cu ușurință, cum este cazul în psihologie. Este un motiv 
în plus ca să căutăm să dezvoltăm strategii experimentale, care nu sînt altceva 
decît mijloace de a prinde discursul „pe picior greșit“ (vezi cap. XI). Această 
ambiţie se lovește, totuşi, de anumite limite în virtutea cărora trebuie ca 
cercetătorul să se mărginească numai la observaţie. 


Limitări la folosirea metodei experimentale 


Dimensiunea spaţio-temporală a fenomenelor 


O primă limitare ține numai de dimensiunea fenomenelor. Ea nu este proprie 
psihologiei: aşa cum geologul nu poate face experimente în legătură cu 
formarea scoarţei terestre, la fel și psihologul nu poate experimenta în legătură 
cu fenomene importante de grup, cu ordinea unei întregi culturi, de exemplu. 
Din acest motiv, sociologia și antropologia culturală rămîn, mai ales, științe 

de observaţie. Unele evenimente care intervin la începutul dezvoltării pot avea 
repercusiuni mult mai tîrziu. Dacă longevitatea organismului este de ordinul 
a unul pînă la doi ani, este posibil să se experimenteze. Dacă ea este apropiată 
de cea a experimentatorului, sau o depăşeşte, experimentarea nu este practi- 
cabilă. Numeroase probleme de psihologia dezvoltării care se sprijină pe 
întreaga viață a individului scapă, astfel, metodei experimentale. 


Limitări morale 


Morala impune un al doilea tip de limitare a experimentării psihologice, în 
mod deosebit asupra speciei umane. Fără a intra aici în domeniul mai sensibil 
al relației dintre etică şi cercetare privind comportamentul, relație care va fi 
abordată mai departe (cap. XVII), vom admite că experimentarea nu trebuie 
să antreneze la subiectul, cel mai adesea voluntar, nici o atingere fizică sau 


CASETA 26 


Neuropsihologia 


Neuropsihologia este o ramură a psihologiei care se dedică studiului articulării cre- 
ier-conduită. Ea se situează în punctul de convergență al neurologiei, psihofiziologiei 
şi psihologiei experimentale. Bazată în principal pe metoda patologică — examinarea 
cazurilor de neajunsuri cerebrale datorate bolilor sau unor accidente — ea comportă 
o latură clinică și una „fundamentalistă“, strîns legate una de cealaltă. La rîndul ei, 
latura clinică conţine un aspect legat de diagnostic, examenul neuropsihologic 
impunîndu-se din ce în ce mai mult ca parte componentă a examenului neurologic, 
și un altul terapeutic sau reeducativ, în care neuropsihologul pune în serviciul pacien- 
tului resursele sale de specialist ca să amelioreze, atît cît se poate, conduita perturbată 
de neajunsul cerebral, sau ca să ajute pacientul să compenseze aceste neajunsuri prin 
noi ajustări. Partea „fundamentalistă“ reprezintă, într-un fel, la nivel uman, replica 
laturii psihofiziologiei experimentale care abordează, la animal, problema raportului 
dintre conduită și creier cu ajutorul metodelor lezionale, de neconceput la om din 
rațiuni morale evidente. Fără îndoială, nu este întîmplător faptul că neuropsihologia 
şi-a îndreptat în mod deosebit atenţia spre aspectele specific umane ale conduitei: 
limbaj, procese intelectuale, proces mnezic, gnozii si praxii. Neuropsihologia cunoaşte 
astăzi o dezvoltare deosebită, beneficiind de progresele paralele ale neuroștiințelor 
(astfel numeroase probleme au fost în întregime reînnoite prin tehnica creierului 
dedublat), ale psiholingvisticii (sursă de abordări inedite ale tulburărilor afazice), 
psihologiei experimentale (analiza proceselor de prelucrare a informaţiei oferind 
instrumente de investigare din ce în ce mai rafinate pentru diverse tulburări gnozice). 

Specialitate pe cît de dificilă pe atît de fascinantă, neuropsihologia cere, mai mult 
ca alte ramuri ale psihologiei, o formaţie profesională combinată de experimentator 
şi de clinician, oricare ar fi perspectiva, clinică sau fundamentală, care este adoptată. 
De fapt, oricine vrea să facă experimente avînd ca subiecți pacienţi cu leziuni cere- 
brale nu poate aborda această activitate decît ca un clinician. Şi nu poți fi un bun 
neuropsiholog practician dacă nu pătrunzi în problematica experimentatorilor. 

Mai trebuie să notăm faptul că extinderea domeniului neuropsihologiei face din 
ce în ce mai mult loc cercetărilor efectuate pe subiecți normali, nu numai cu titlul 
de control, ci și pentru că tehnicile actuale permit analizarea cu seriozitate a unor 
aspecte privind raportul creier-comportament în afara patologiei. 

morală. Definirea atingerii fizice sau morale se pretează la numeroase discuţii, 
dar pentru subiectul nostru ne putem mărgini la exemple fără echivoc: nu ne 
vom gîndi la provocarea unei leziuni cerebrale pentru a studia rolul structurilor 
lezate în conduita unei ființe umane; la fel, nu vom priva subiectul de oxigen 
pentru a judeca efectele acestei variabile asupra memoriei sale, sau nu-l vom 
expune unor explozii de bombe pentru a-i analiza emoțiile. 

Nimic nu interzice, totuși, să profităm de cazurile puse la dispoziție de 
accidentele naturale sau de imperfecţiunile societății. Accidentele rutiere sau 
cele de muncă, războaiele produc, din păcate, un lot suficient de atingeri cere- 
brale pentru a da de lucru cercetătorilor care sînt interesaţi de neuropsihologie 
(vezi caseta 26) cărora le permite să elucideze încetul cu încetul raporturile 
dintre creier și comportament. Destule ființe umane sînt expuse unor stresuri 
violente de tot felul pentru a ne permite să le studiem efectele asupra emoțiilor. 
S-a recurs aici la ceea ce Claude Bernard numea experiențe invocate, atunci 
cînd nu ne putem folosi de experienţe provocate. Se vorbeşte de asemenea de 
metoda patologică pentru a desemna această modalitate de compensare a 
imposibilității morale de experimentare utilizîndu-se accidentul sau bolile care 
apar fără intervenția noastră. Boala nu este aici studiată în ea însăși, ea nu 
este decît un mijloc de a înțelege unele fenomene. Totuşi, se înțelege de la 
sine că acest demers este întotdeauna însoțit de un interes pentru bolnav sau 
pentru victimă, că, dacă normalul este clarificat pornind de la patologic, şi 
acesta din urmă este la rîndul său explicat, și că, prin aceasta, se contribuie 
la tratarea lui pe termen lung sau scurt. Metoda așa-numită patologică nu este 
deloc o şiretenie de factură îndoielnică, imaginată de oamenii de ştiinţă pentru 
a ocoli o regulă morală — nu au fost oare acuzaţi uneori aceia care au recurs 
la această metodă că s-au făcut complicii responsabililor de leziunile studiate? ; 
ea se inserează într-o perspectivă de cercetare care vizează să ajute și totodată 
să înțeleagă, intenționează deci să ajute înțelegînd, apărînd astfel, dintr-un 
punct de vedere etic, ca o adevărată datorie. 


Limitări de ordin epistemologie 


O a treia limitare este aceea de ordin epistemologic. Psihologia, ca orice 
Știință a naturii (sau a culturii, care o completează), are ca obiect de studiu 
fenomenele așa cum se desfășoară ele de la sine. Or, intervenția experimentală 
năvăleşte în această desfășurare, o constrînge şi creează la limită un obiect 
diferit de cel pe care ni l-am propus să-l studiem. 

Această problemă nu a scăpat fizicienilor, dar se poate spune că ea nu i-a 
împiedicat să-și urmeze propria activitate; ea i-a condus mai degrabă spre 
ajustarea în consecinţă a ideii pe care și-o făcuseră despre demersul lor; i-a 
determinat să reflecteze asupra statutului epistemologic al metodelor lor, nu 
ca să le schimbe, și cu atît mai puţin ca să le abandoneze. Această problemă 
a rămas acută în psihologie. Subiectul, animal sau uman, nu devine oare un 
subiect artificial din momentul în care trece pragul laboratorului? Nu devine 

el radical diferit de cel pe care ni-l propusesem să-l studiem? Această obiecție 
a fost de nenumărate ori ridicată, de etologi pentru ceea ce ţine de animal, de 
psihologi clinicieni pentru ceea ce privește omul. 

Etologii se situează în tradiţia biologică. Aceasta îi obișnuiește să considere 
fiinţele vii prin referirea la presiunile selective ale mediului care reţine sau 
elimină, favorizează sau exclude una sau alta din morfologii. Comportamentul, 
care este prin excelență interacţiunea organismului cu mediul său, nu poate fi 
înţeles decît dacă este observat acolo unde se desfăşoară în mod obişnuit, în 
mediul natural. Această inserție în mediul natural este indispensabilă în sesizarea 
adevăratelor structuri şi funcțiuni ale comportamentului specific fiecărei specii 
animale. Oricît de puţin ne-am depărta de acesta, transferînd de exemplu 
animalul într-o grădină zoologică sau într-un laborator, comportamentul ar 
deveni anormal și şi-ar pierde semnificația adaptativă. Este clar că mediul 
natural furnizează unor activități vitale precum cuibăritul, reproducerea, îngri- 
jirea puilor, împerecherea, căutarea hranei nu numai un simplu decor, ci o 
rețea de stimulări caracteristice care uneori le declanșează, alteori le reglează 
desfășurarea temporală, le asigură substratul material — după cum o specie 
sapă o vizuină (pentru aceasta este nevoie de pămînt), o alta construiește un 
cuib din ramuri (pentru aceasta trebuie să existe resturi vegetale) etc. 

Etologii vor prefera deci metodele de observare pe teren și vor veghea să 
nu perturbe prin prezenţa lor, pe cît posibil, animalele pe care le observă. 
Totuşi, ca orice specialiști ai unei discipline care se bazează exclusiv pe 
observaţie, ei ajung mai devreme sau mai tîrziu să dorească să experimenteze 
ca să tranșeze mai repede, sau cu mai multă rigoare, o problemă rezultată din 
observaţie. O primă cale care li se oferă constă în introducerea manipulării 
experimentale în mediul natural producîndu-i acestuia o distorsiune minimală. 
Lucrările lui von Frisch privitoare la comunicarea la albine oferă exemple 
clasice ale acestei experimentări pe teren (vezi caseta 27). Totuși, acest lucru 
nu este întotdeauna realizabil, fie pentru că echipamentul curent nu este potrivit 
pentru o instalare în mediul natural, sau pentru că planul experienței nu se 
potriveşte cu evenimentele întîmplătoare ale evoluţiei subiectului în mediul lui 
înconjurător obișnuit. Ar trebui să se renunţe la urmărire sub pretext că s-ar viola 
un principiu? Un astfel de dogmatism metodologic ar fi evident ridicol, iar 
etologii nu ezită să aducă animalul într-o situație experimentală care va fi, 
după caz, o replică acceptabilă a biotopului sau ambianţei aseptizate a labo- 
ratorului de psihofiziologie. Această artificializare, mai mult sau mai puțin 
provocată, nu exclude în nici un fel, așa cum o demonstrează cercetările contem- 
porane de etologie, descoperirile interesante, susceptibile — insistăm asupra 
acestui lucru — să rezolve problemele puse pe teren. Vom reveni mai departe 
asupra diferitelor perspective în studierea comportamentului animal (cap. XIV) 
şi asupra raporturilor dintre mediul natural și cel artificial (cap. XVII. 

Obiecţia clinicianului se referă exclusiv la subiectul uman, dar, în principiu, 
nu este cu adevărat diferită în măsura în care distanța dintre situația de labo- 
rator şi situaţia din viața reală este percepută aici mai degrabă în termenii 
opoziţiei dintre simplificarea exagerată şi complexitate decît în termenii 
opoziției dintre artificial şi natural. De fapt, mediul uman este atît de diver- 

sificat, atît de polimorf, încît am fi în mare dificultate să definim mediul 
natural. Trebuie să fim de acord cu clinicianul, ca și cu etologul, că anumite 
conduite nu se pretează unei analize în afara situaţiilor obișnuite de viaţă și, 
în consecinţă, ele cer punerea în acțiune a unor tehnici adecvate de observare: 
astfel geneza comunicării nonverbale, apoi verbale, la copil este atît de subtil 
integrată în desfășurarea cotidiană a interacțiunilor cu mama în timpul toaletei, 
al meselor, al jocului, încît este inutil să vrei să le sesizezi într-o situație de 
laborator. Vom admite că, în anumite cazuri, o stare oarecare a subiectului 
poate face infinit mai greu să se considere imposibilă ruptura momentană cu 
mediul obișnuit, ruptură pe care o cere o experimentare, chiar şi limitată la 
un domeniu foarte accesibil al comportamentului. lată un exemplu, bine 
cunoscut de psihologii specialişti în psihologia copilului care au ajuns să 
studieze în acea epocă nou-născuțţii (în jur de opt luni) la care se manifestă 
angoasa separării: nou-născutul se teme de străini și, în prezența acestora, 
manifestă o emoție atît de intensă că orice experimentare este imposibilă; 
prezența mamei nu este întotdeauna suficientă ca să neutralizeze frica și, în 
orice caz, introduce în situație o variabilă perturbatoare. Acestea fiind spuse, 
rămîne o infinitate de probleme de psihologie umană în care studiul în labo- 
rator se dovedeşte instructiv, chiar decisiv, şi unde, avînd în vedere unele 
precauții tehnice și etice (vezi cap. XV şi XVII), extrapolarea la mediul real 


CASETA 27 


O experimentare pe teren 


Demontarea mecanismelor de comunicare a informaţiei la albine rămîne un exemplu 
clasic de experimentare în mediul natural. Amenajînd stupul ca să se permită obser- 
varea cercetașelor, însemnate în prealabil, Karl von Frisch, apoi elevul său Martin 
Lindauer, au putut arăta modalitatea în care se codifică, în activitatea motorie, 
informaţiile utile pentru albinele muncitoare referitoare la direcția și distanța față de 
o sursă de hrană. Un dans circular, descriind un cerc pe suprafața fagurelui, semna- 
lizează o sursă apropiată: un dans numit zburdalnic corespunde unei surse îndepărtate. 
În timpul acestuia din urmă, direcția, în raport cu poziția soarelui, este indicată prin 
orientarea adoptată de mesageră în planul zonei căsuței fagurelui, ceea ce presupune 
o transpunere în plan vertical din plan orizontal, orientarea spre înalt corespunzînd 
direcției soarelui, iar abaterile unghiulare simulînd abateri comparabile pe teren. 
Viteza de execuţie a dansului exprimă distanța. Această activitate a cercetaşei 
declanșează o activitate asociată unei „interlocutoare'““, care culege în plus informații 
olfactive prin frecarea antenelor. 

Aceste descoperiri ale etologilor germani sînt, în mod clasic, invocate în dezba- 
terile referitoare la sistemele de comunicare și limbaje, mai precis în legătură cu 
specificitatea limbajului uman. Dansul albinelor prezintă, de fapt, caracteristici care 
trezesc curiozitatea; el este compus din elemente codificate, simbolice, care func- 
ționează drept elemente lexicale; el se sprijină pe evenimente absente în momentul 
în care are loc schimbul de informaţii. Totuși îi lipsesc alte caracteristici ale limba- 
jului uman, mai ales bogăția combinatorică, ce autorizează construirea de enunţuri 
noi la infinit. Dansul a arătat cum, la alte specii decît a noastră și într-un fel mai 
local, strict legat de un context de acțiune, natura a rezolvat problema transmiterii 
informaţiei între congeneri. 

este perfect fondată. Vom adăuga că subiectul uman, prin bunăvoința sa şi 
aptitudinea de a înțelege consemnele verbale, reprezintă, în unele privinţe, un 
subiect ideal de experimentare, un veritabil colaborator uneori al psihologului 
mai degrabă decît un subiect. Aceasta antrenează şi avantaje și inconveniente 
care vor fi discutate mai departe. 


Cauze și efecte 


Știința operează avînd la bază postulatul cauzalității: fenomenele naturale 
nu se supun capriciului, ele sînt ordonate și explicabile prin relaţii de la cauză 
la efect. Științele psihologice împărtășesc acest postulat de bază. In măsura 
în care se admite că fenomenele, inclusiv conduitele sau gîndurile, au cauze, 
se adoptă, într-un anumit fel, o poziţie deterministă. Acest termen poate avea 
totuşi valori foarte diferite. Într-un sens strict și caracteristic al unei concepții 
foarte îndrăzneţe, care prevala, mai ales, în secolul al XIX-lea în siajul pozi- 
tivismului, determinismul afirmă că orice fenomen își poate găsi explicația 
în cauzele sale și că, o dată acestea cunoscute, el poate fi în principiu prezis 
şi controlat. Această concepţie se bazează pe o idee de cauzalitate foarte 
simplificată în raport cu ceea ce însemnă ea în știința actuală. 


De la cauzalitatea simplă la bucla retroactivă 


În entuziasmul lucrărilor experimentale de odinioară, se concepea cu multă 
ușurință cauzalitatea drept o înlănțuire simplă de la cauză la efect, fiecare 
efect avîndu-şi cauza, explicabilă şi ea prin cauza ei şi așa mai departe. Iden- 
tificarea agenţilor microbieni ca sursă de boală a contribuit la întărirea acestei 
concepțiii referitoare la cauzalitatea simplă: tuberculoza are drept cauză bacilul 
Koch. Transpus în universul psihologic, acest gen de propunere ar da loc, de 
exemplu, enunțurilor următoare: depresia are drept cauză eșecul profesional, 
iar reușita școlară o bună ereditate intelectuală. 

Examinînd mai îndeaproape lucrurile, această concepție se dovedeşte a fi 
nesatisfăcătoare, căci cauzalitatea apare infinit mai complexă. Deşi este 
adevărat că tuberculoza implică întotdeauna un atac al bacilului Koch și că 
acesta din urmă reprezintă în consecință o cauză necesară, ea nu devine prin 
aceasta o cauză suficientă. De fapt, multe persoane au venit în contact cu 
același agent microbian fără a contracta însă boala. Înseamnă că şi alți factori 
intră în joc, factori care vor fi, de exemplu, identificaţi în teren, starea de 
sănătate generală, în condiţiile de locuit, de alimentație, climat etc. 

Această complicare a tabloului se impune cu atît mai mult în exemplele 
psihologice. Eșecul profesional poate fi una din cauzele depresiei, dar nu este 
cauza necesară: există oameni care fac o depresie chiar atunci cînd nu au nici 
un eșec profesional, iar alţii care au astfel de eșecuri nu reacționează printr-o 
depresie; de altfel, aceasta poate să decurgă, ca și tuberculoza, din asocierea 
mai multor factori, cum ar fi epuizarea fizică, dificultăţile relaționale cu antu- 


— 

rajul familial, un doliu greu suportat, o alterare a chimiei cerebrale. Reuşita 
şcolară depinde, pînă la un punct, de factorul ereditar, dar acesta nu este o 
condiţie suficientă căci pot fi invocate și demonstrate şi alte „cauze“ care ne 
trimit la mediul sociocultural, caracteristicile instituţiei, profesori, metode 
didactice, relaţii sociale cu ceilalți colegi de clasă etc. 

De la relația simplă de cauzalitate, care leagă un efect de cauza lui, ajungem 
deci la un tablou mai complex, în care cauzele sînt multiple şi se pot găsi în 
interacțiune : combinarea lor nu se reduce la o simplă adunare de cauze luate izolat. 

Ansamblul cauzelor care trebuie luate în considerare poate să fie atît de 
bogat şi de complex, încît nu mai este posibil să se stabilească pentru fiecare 
din ele ponderea precisă și nici să i se caracterizeze importanţa într-un caz indi- 
vidual. Relaţiile de la cauză la efect nu se mai pot exprima decît aproximativ, 
la fel întîmplîndu-se și cu predicțiile. Estimarea diverselor riscuri de către 
companiile de asigurări se bazează pe acest tip de model. Numeroasele fenomene 
de care se interesează psihologii nu se lasă sesizate decît în acest fel. Revenind 
la exemplul depresiei, este posibil, cel puțin în principiu, să se identifice toți 
factorii care predispun și declanșează depresia și să se tragă aici concluzia de 
tipul „un francez din cinci este expus primejdiei de a trece în viață printr-un 
episod depresiv“, dar nimeni nu se va hazarda să prezică pentru un anumit 
individ X că va suferi de depresie într-un anumit moment din existența sa. 

Noţiunea de cauzalitate s-a îmbogăţit cu un concept central în toate ştiinţele 
despre fiinţa vie referitor la cauzalitatea retroactivă sau feed-back. Bucla 
retroactivă se întîlneşte, în tehnologie, la dispozitivele numite autoreglate, 
studiate în cibernetică. Astfel de dispozitive, numite şi servomecanisme, sînt 
construite în așa fel încît funcționarea lor să fie supusă chiar rezultatelor 
acestei funcţionări. Exemplul familiar tuturor, și cel mai simplu, este 
termostatul de ambianţă, al cărui captator de temperatură declanșează oprirea 
aparatului producător de căldură de îndată ce este atinsă o temperatură deter- 
minată. Efectele reacționează aici asupra cauzei lor într-o buclă retroactivă. 
Această schemă este cvasi-omniprezentă în sistemele biologice. Noţiunea de 
homeostazie, propusă de Cannon în fiziologie, furnizează un exemplu clasic: 
organismul este conceput ca o mașinărie ale cărei activități antrenează chel- 
tuieli de energie care, o dată ce este atins un anumit nivel de deficit, 
declanșează semnale de alarmă ce provoacă la rîndul lor activități menite să 
restabilească echilibrul rupt. Transpus în organizarea comportamentului, acest 
model se aplică punerii în acțiune a tuturor conduitelor destinate să satisfacă 
o trebuință biologică, foamea, setea, pulsiunea sexuală. O dată satisfăcută 
trebuinţa, o informaţie în feed-back pune, în mod normal, capăt comporta- 
mentelor care intenționau să o satisfacă. Într-un cu totul alt context, vom 
întîlni bucla în feed-back în activităţile cognitive atunci cînd, spre exemplu, 
subiectul dintr-un experiment de învățare verbală sau motorie va primi o 
informație în schimb în fiecare etapă a performanței sale. Aceasta va permite 
eventual (dar nu întotdeauna) să se ajusteze mai bine urmarea acțiunii. 

Problema cauzalității ia şi o altă turnură în cadrul concepțiilor evoluționiste 
în biologie, concepții care s-au răspîndit din plin în gîndirea psihologică modernă. 
Transformarea formelor vii, apariția speciilor noi îşi găsesc explicaţia în jocul 

selecţiei pe care îl exercită factorii de mediu asupra variațiilor materialului genetic, 
variații datorate mutaţiilor și recombinărilor în sînul unei populații de-a lungul 
reproducerii sexuale. Factorii de mediu nu produc deci schimbări, ei 
se limitează să efectueze triajul. Acest model de cauzalitate a fost reluat în 
psihologie pentru explicarea dezvoltării cognitive de către Piaget, pentru expli- 
carea învăţării individuale de către Skinner, dar și în istoria ştiinţei pentru a 
explica cunoașterea științifică de către Popper (vezi caseta 14, p. 143, şi cap. XIV). 


CASETA 28 


Claude Bernard (1812—1878) 


Numele lui Claude Bernard nu poate fi trecut cu vederea atunci cînd vorbim despre 
cauzalitate sau metoda experimentală în ştiinţele dedicate fiinţei vii. Ajuns la celebritate 
mondială în fiziologie, după câteva vicisitudini personale, Claude Bernard și-a consacrat 
cariera practicării și apărării medicinei experimentale, luptînd pentru o cercetare 
fundamentală care să clarifice practica clinică şi să facă terapeutica eficace cu adevărat. 

măsura în care psihologia se mărginește adesea să reproducă, cu un decalaj în 
timp, ceea ce s-a petrecut în medicină, lecţia lui Claude Bernard poate încă să clari- 
fice gîndirea psihologică asupra articulării cercetării fundamentale pe aplicație (vezi 
cap. XV). Lucrarea sa Introduction à la médecine experimentale (Paris, 1965) rămîne 
o lectură obligatorie pentru oricine se aventurează în ştiinţa vieții. 

Demersul său experimental se ocupa de mecanismele fiziologice care, în timpul 
său, nu puteau fi încă explicate examinînd succesiv efectul unei variabile în acelaşi 
timp. De aici conceptul unei cauzalități care ne apare astăzi simplist, unde fiecărei 
cauze îi corespunde un efect, iar fiecărui efect o cauză. Complexitatea ideilor noastre 
privitor la relaţiile cauzale nu trebuie să mascheze ceea ce această formulă prezintă 
pozitiv în ceea ce priveşte rigoarea cercetării empirice și în administrarea dovezii. 

Lucrările sale de fiziologie l-au condus spre precizarea noţiunilor de mediu 
interior și de echilibru intern, care prefigurează teoriile homeostazice ale lui Cannon, 
din care s-au inspirat în a doua parte a secolului al XX-lea psihologii motivaţiei, cu 
teoriile bazate pe reducerea trebuinței. 

Una din marile descoperiri ale lui C. Bernard, care l-a condus la această concepție, 
a fost aceea a funcţiunii glicogenice a ficatului: dacă organismul suferă de o insufi- 
cienţă de zahăr, ficatul asigură o compensare a acestei carențe, modificîndu-și funcțiile 
metabolice obișnuite pentru a produce zahărul care lipsește. 

Claude Bernard aparține, fără îndoială, marii tradiții științifice franceze, marcată 
de pozitivismul lui Auguste Comte, încrezătoare în progresul științei şi în rolul său 
privind fericirea omenirii. Dacă actualele concepții ale științei sînt mai puțin opti- 
miste ca odinioară, este sigur că beneficiile medicale ale științei care fac parte din 
viața noastră cotidiană nu ar fi existat fără opera lui Claude Bernard. 





Cauzalitate inferioară şi cauzalitate superioară 


Există o altă dezbatere în jurul noțiunii de cauzalitate pe care psihologul 
nu o poate eluda. O anume viziune reducționistă, moştenită și ea de la pozi- 
tivism, tinde să cerceteze cauza fenomenelor complexe în fenomenele cele mai 

simple şi să aducă observaţiile făcute la un anumit nivel la explicări prin ceea 
ce se petrece la nivel inferior. Această viziune își găseşte, desigur, argu- 
mentele în descoperirea faptului că tot ce este viu este alcătuit din materie 
analizabilă prin termeni din chimie și, în ultimă instanţă, prin cei din fizică. 
Este adevărat că organismele vii, devenind mai complexe, dezvoltă structuri 
care prezintă o organizare ierarhizată (ansamblul mușchilor și viscerelor unui 
mamifer se găsește sub comanda unui sistem nervos central) și funcţii cognitive 
în mod deosebit distincte de suporturile lor anatomice, chiar dacă sînt în 
strînsă dependență (folosirea simbolurilor și a limbilor naturale nu ar exista 
fără creier, dar analizarea acesteia este îngăduită la nivelul său specific). 
Aceste niveluri „superioare“ nu mai apar astăzi ca simple epifenomene, ca 
derivate ale chimiei organice, avînd cauze dar nu și efecte. Din contră, ele 
sînt considerate adesea responsabile de unele aspecte ale funcționării nivelurilor 
inferioare sau, mai strict, „organice“. Toţi cancerologii admit astăzi ideea 
conform căreia condiţiile psihologice și, mai ales, reprezentările pe care 
pacientul şi le face despre boala sa și despre șansele de vindecare reprezintă 
un factor important în pronostic. Alături de cauzalitatea de la inferior la 
superior, bottom-up causation, corespunzînd unor determinisme plecînd de la 
evenimente fizico-chimice spre evenimentele psihologice, plecînd de la eveni- 
mente periferice spre evenimentele centrale, se admit și cauzalități de la 
superior spre inferior, top-down causation, în sens opus. Organizarea perceptivă 
furnizează exemple pe cît de frapante pe atît de convingătoare. 

Ochiul nostru percepe ca fiind uniformă o suprafață prevăzută cu puncte 
minuscule alăturate, el neputînd să le deosebească unele de altele dincolo de 
o anumită densitate. Odinioară gravura, astăzi televiziunea folosesc această 
proprietate, în esență, periferică a sistemului nostru vizual: imaginea pe ecran 
este alcătuită din mai multe puncte mici luminoase pe care le percepem ca 
pe niște părți colorate omogene. Nivelul periferic determină nivelul superior 
de integrare (bottom-up). Din contră, dacă ni se arată o față scobită, noi o 
percepem ca și cum ar fi în relief. Sîntem atît de deprinși cu feţele, încît 
redresăm în mod spontan stimulul „contra naturii“ — chiar dacă ştim că este 
vorba de o mască scobită (obiceiul fiind aici natura, așa cum sublinia Pascal). 
Nivelul superior, cognitiv, elaborat de experiență, determină organizarea 
perceptivă (top-down). 


Observatorul observat 


Psihologul care studiază conduita semenilor săi se loveşte de o dificultate 
deosebită, aceea de a aparține aceleiași specii ca și obiectul studiului său. 
Trăsăturile fizice și de personalitate ale astronomului, chimistului sau botanis- 
tului nu au nici o importanţă în munca sa științifică. Nu acelaşi lucru se 
întîmplă, din nefericire, cu psihologul. Fie că observă sau experimentează, 
fie că interacționează a fortiori cu altcineva într-o activitate clinică sau O 
situaţie de întreprindere, persoana sa reprezintă un ansamblu de variabile de 
natură a se repercuta asupra datelor sau rezultatelor acțiunii sale. Chiar şi 


184 METODE 


trăsăturile fizice, talia, aspectul feţei, timbrul vocii pot influența reacţia 
subiecților, constituind cînd un avantaj în instalarea unui climat favorabil 
scopului urmărit, cînd un handicap, în cele două cazuri un mijloc indirect. Un 
copil supus unei experienţe ar putea fi blocat de aspectul fizic al unui expe- 
rimentator solid cu sprîncene stufoase şi cu o mustață de husar, și, din contră, 
ar căpăta încredere la simpla apariţie a unui experimentator cu o față deschisă. 
Caracteristicile psihologice au chiar efecte mai importante și mai subtile. 
Persoana care observă sau experimentează este percepută, fie că vrea sau nu, 
ca avînd un anumit Statut, ca jucînd un anumit rol: subiectul o va vedea ca 
pe un superior, un anchetator, un aliat, sau un adversar, un judecător, un 
examinator care se delectează cu erorile subiecţilor săi. 

In ceea ce-l priveşte, observatorul are propria sa percepție în legătură cu 
subiecții săi, ca și propriile sale anticipări, propriile sale așteptări privind 
comportamentul lor. Ele sînt cel mai adesea inconștiente și, în consecință, cu 
atît mai dificil de controlat și de neutralizat. Or, ele pot influența puternic rezul- 
tatele experienţei sau ale observaţiei. Aceste distorsiuni sau ocolișuri legate 
de așteptările cercetătorului sînt desemnate adesea ca „efect Rosenthal“, de 
la numele unui cercetător care le-a studiat în detaliu prin anii 1960. El le-a 
scos la iveală chiar în experiențe pe animale, ceea ce le pune în evidență 
importanţa. Într-unul din aceste experimente, studenţii care asistau la lucrări 
practice de psihologie experimentală au fost invitaţi să studieze performanţele 
șobolanilor aflaţi într-un labirint. Ei au fost totuși preveniţi că şobolanii făceau 
parte din două grupuri diferite, crescute pornindu-se de la experienţele lui 
Tryon, care recursese la încrucișări selective pe de-o parte între animale care 
excelau în a se descurca într-un labirint, pe de altă parte între cele care aveau 
rezultate mediocre. Această experiență clasică de genetică a comportamentului 
a dus deci la crearea a două grupuri, unul al șobolanilor „inteligenți“ (cel 
puţin în ceea ce priveşte parcurgerea labirintului), celălalt al celor „proşti“. 
Subiecţii încredințaţi studenţilor lui Rosenthal au fost deci foarte clar etichetați. 
Rezultatele obţinute au confirmat în mod semnificativ apartenenţa la unul din 
cele două grupuri, întărind deci criteriile de selecţie stabilite de Tryon. Dar 
iată! In realitate, animalele nu proveneau nicidecum din crescătoriile selective 
ale lui Tryon, ele aparțineau populației amestecate a animalelor din departament, 
atribuindu-li-se eticheta la întîmplare. Aceasta a fost însă suficient ca să creeze 
la experimentatori unele așteptări pe care rezultatele le-au confirmat. Cum 
s-ar putea explica această influență, fiind vorba de mai multe animale? Am 
putea, mai întîi, să ne gîndim la o simplă fraudă, studenții „fardînd“ rezul- 
tatele ca să corespundă celor pe care profesorul le-ar fi așteptat dacă experiența 
nu ar fi fost trucată. Vedem cum așteptările pot să se încîlcească! De asemenea, 
putem invoca o distorsiune, poate naivă și de bună-credință, a observaţiilor 
în așa fel încît rezultatele să meargă în sensul așteptat. Dar măsurarea 
performanţelor într-un labirint sînt relativ obiective şi nu se potrivesc unor 
astfel de erori. Este mai probabil ca așteptările studenților în ceea ce privește 
subiecţii lor să fi influențat comportamentul acestora: să admitem că, apropi- 
indu-ne adesea de animale cu prejudecățile noastre umane, avertizați fiind că 
avem de-a face cu un animal inteligent sau prost, îl vom aborda pe primul cu 

încredere (între ființe inteligente, ne putem înțelege!), pe celălalt cu 
neîncredere, deci crispați (la ce ne putem aştepta de la nişte idioți!). Nu este 
nevoie de mai mult, după cum o știu și amatorii de cîini și cai sau cercetătorii 
care lucrează cu animale, pentru a suscita la subiecți reacţii emoționale care 
să le influențeze performanţele. Ne putem imagina, în vederea simplificării, 
că șobolanii considerați idioţi erau stresaţi de studenţii neîncrezători și, în 
consecință, au parcurs labirintul avînd o stare emoțională defavorabilă reușitei. 
S-au stabilit între om şi animal raporturi de tensiune, de agresiune nema- 
nifestă, sau, din contră, de complicitate, exemplul cel mai celebru fiind în 
analele psihologiei calul savant Hans (caseta 29). 


CASETA 29 


Hans, calul savant: o lecție de metodologie 


La începutul acestui secol, presa berlineză s-a făcut ecoul reuşitelor intelectuale ale 
unui cal aparținînd unui anumit domn von Osten. Animalul dovedea o capacitate 
surprinzătoare în matematică. Adunărilor și scăderilor scrise la tablă de stăpînul său 
el le dădea rezultatul exact, bineînțeles nu scriindu-l cu creta pe tablă, ci bătînd 
pămîntul cu copita de atîtea ori cît indica rezultatul corect. O serie de experți s-au 
dus să verifice prodigiosul animal sau să demaște escrocheria. Printre ei, un director 
de circ, un dresor de cai şi savanți reputați, Dr. Heinroth, directorul grădinii zoologice 
din Berlin și Dr. Stumpf, profesor de psihologie (vezi p. 124). Ei au constatat onesti- 
tatea stăpînului și geniul animalului. Au respins existenţa recurgerii la indicii 
intenționate sau involuntare în mintea celui dintîi. 

Un student al lui Stumpf, Oskar Pfungst, a dus ancheta mai departe. El a controlat 
performanţele calului în absența stăpînului, amestecînd încercări la care „interoga- 
torul“ prezent nu ştia răspunsul cu încercări în care el cunoştea răspunsul. Primele 
au oferit 10% răspunsuri corecte, iar celelalte 90%. Bănuind existenţa unor indicii 
subtile, Pfungst le-a decelat, nu în timpul prezentării întrebării, ci în timpul răspun- 
sului sub forma unei ușoare mișcări de redresare a capului în momentul loviturii de 
copită completînd corect numărul așteptat. Calul îşi oprea copita cu o amînare cores- 
punzînd unui timp de reacţie simplu. Alte indicii — respirație, sprîncene —, de-abia 
perceptibile și trecute neobservate în ochii experților, puteau interveni concomitent. 
Cu titlu de control suplimentar, Pfungst a produs intenționat aceste indicii, cu mult 
succes. A reprodus un scenariu asemănător în laborator luînd locul calului și dînd 
iluzia unui fenomen de telepatie, ghicind numărul pe care „prezentatorul“ său îl 
avusese în cap! Stăpînul fusese totuşi de bună credință. El era un învățător pensionar, 
convins de atotputernicia educaţiei ... 





Ceea ce este mai potrivit pentru interacţiunea cu subiectul animal devine 
mult mai acut atunci cînd este vorba de subiectul uman. Acest lucru nu se 
limitează la situaţia de cercetare: din contră, este mai important și mai dificil 
de rezolvat în intervenţiile practice din psihologia aplicată. Pretutindeni, 
personalitatea experimentatorului, cu propriile caracteristici fizice și psihologice, 
cu așteptările conștiente și inconștiente, intervine ca variabilă pe care, în mod 
ideal, ar trebui să o controlăm. 

O primă precauţie în înarmarea contra acestor ocolișuri constă în neutra- 
lizarea la maximum a surselor lor adoptînd o procedură absolut rigidă, strict 
observată de către cercetător: dacă subiectului îi vor fi furnizate consemne, 
acestea vor fi exprimate în formule clare, neimplicînd nici o problemă din partea 
subiectului; toate detaliile referitoare la primirea subiectului, căpătarea 
încrederii sale, instrucțiunile care îi sînt date, la intervențiile din cursul expe- 
rienţei etc. vor fi codificate cu grijă dinainte. 

O a doua precauţie, mai dificil de respectat, va consta în controlarea oricărei 
reacții emoţionale sau afective în experimentator, ele putînd fi interpretate de 
subiect drept semne de aprobare sau dezaprobare, exceptînd cazul cînd se 
prevăd în mod sistematic, pentru nevoile experienţei, astfel de manifestări (de 
exemplu în cazurile în care se intenționează cu precizie să se studieze efectul 
aprobării sau dezaprobării asupra performanţelor). Acest control al tuturor 
indiciilor vocale, de gestică, de mimică, avînd o valoare de comunicare, nu 
se obţine decît în urma unui lung antrenament, în care continuă să se bucure 
de atenţie imitarea de către ucenicul cercetător a unei persoane deja ruptă de 
această rigoare, îmbogățită eventual prin aportul autoscopiei. Aceasta constă 
în a aduce cercetătorul (sau, într-un alt context, viitorul practician) în situaţia 
de a-și analiza propriul comportament înregistrat pe bandă video în cursul 
experienţei sau intervenției; trebuie să se știe că această analiză conduce spre 
manifestări observabile legate intim de aspectele profunde ale personalității 
„Şi că este preferabil să nu se recurgă la aceasta decît acordînd atenție posi- 
bilei fragilități a candidatului cercetător sau practician. Vom semnala în trecere 
că autoscopia își găsește locul și ea, cu aceleaşi recomandări deontologice, în 
formarea profesorilor şi a personalului de întreprindere. 

Se poate ocoli dificultatea izolînd subiectul, de îndată ce avem 
consemnele, într-o încăpere de experimentare, adică furnizîndu-i consemnele 
printr-un difuzor și automatizînd ansamblul procedurii experimentale. În 
anumite cazuri, la limită, se va merge pînă la a lăsa subiectului grija de a 
descoperi singur ce se așteaptă de la el, așa cum fac în general animalele 
puse într-o situaţie experimentală, cărora nu se pune problema să li se dea 
instrucțiuni verbale. Totuși, vom dori, cel mai adesea, să păstrăm accesul, 
cel puţin vizual, la subiect în cursul experienţei prin intermediul unui 
dispozitiv oarecare de observare cu sens unic ne-ar permite să observăm 
fără să fim văzuţi (în acest scop există diverse procedee speciale de vitraj); 
această procedură ridică, de altfel, cîteva probleme de etică ce vor fi amintite 
mai departe (vezi cap. XVII). 

Izolarea subiectului nu este, evident, o soluţie care să fie generalizată. Deşi 
este în mod obișnuit realizabilă pentru experienţele curente asupra percepţiei 
sau memoriei, de exemplu, cu subiecți voluntari cărora li se explică ușor 
avantajul acestei metode, ea este adesea exclusă din motive care țin chiar de 
natura experienţei întreprinse. Astfel, studiul capacităților cognitive ale 
copilului în perspectiva promovată de şcoala genoveză implică o interacţiune 
puternică între experimentator şi subiect (vezi caseta 30). Astfel, izolarea 
subiectului riscă să antreneze perturbări afective care ar face caduce 
observațiile ` nu este deloc recomandabil, numai dacă dorești să-ți acorzi luxul 

unei răbdătoare familiarizări cu situaţia într-un context cotidian natural, să se 
izoleze un copil de prezenţa unui adult sau a unui partener; uneori, este 
imposibil să se izoleze copilul de mama sa (astfel mulți copii manifestă în a 
doua parte a primului an de viață o adevărată angoasă a separării). 


Efectul Rosenthal intervine nu numai în situaţiile experimentale care incriminează subiecți 
animale sau umani, dar si în situaţii de intervenție practică, mai ales în contextul clinicii 
psihologice şi, pe scară mai largă, în învăţămînt. Specialiștii în educaţie l-au analizat din 
plin sub numele de efectul Pygmalion — aluzie la piesa lui Bernard Shaw, în care un 


CASETA 30 


Metodă de explorare critică 


Metoda de explorare critică este o strategie experimentală promovată de Piaget şi 
şcoala genoveză în studiul dezvoltării cognitive. Numită odinioară metodă clinică, 
ea a fost rebotezată, termenul clinică antrenînd numeroase confuzii cu metodele 
folosite în psihologia aplicată sau în abordările care privilegiau studiul individului 
în globalitatea sa. Ea se îndepărtează din mai multe motive de canoanele obișnuite 
ale experimentării în laborator, ceea ce nu-i reduce cu nimic din fecundiiatea și nici 
din adevăratul spirit experimental. 

Încercarea clasică a conservării numărului ne furnizează un exemplu simplu. 
Subiectul este un copil de patru ani. Acesta este invitat să dea un număr de elemente, 
de furculițe de exemplu, egal cu numărul unui rînd model de cuțite etalate în fața 
experimentatorului. Copilul verifică ușor egalitatea constatînd corespondența element 
cu element între cele două rînduri. Experimentatorul modifică, atunci, configurația 
propriului rînd mărind sau reducînd spaţiul dintre elemente și întreabă copilul dacă 
„fiecare rînd are același număr sau dacă unul are mai puţine elemente decît celălalt“. 
Copilul de patru ani, care, în general, nu stăpîneşte problema conservării numărului, 
va răspunde că sînt mai multe sau mai puţine deoarece rîndul său ocupă mai mult 
sau mai puțin loc (raționamentul putînd, de altfel, să meargă indiferent în care sens: 
rîndul care ocupă mai mult spațiu este perceput ca avînd „mai multe“ elemente 
pentru că este mai lung, sau „mai puţine“ pentru că este mai puțin dens). După 
răspunsurile copilului, experimentatorul va modifica aranjarea, apoi natura obiectelor 
ca să poată discerne bine argumentele invocate, rezistența lor la contrasugestii, 
generalizările în ansambluri diferite — ca și jetoanele prin opoziție cu obiecte de obicei 
împerecheate ca tacîmurile la masă. 

Intervenţiile experimentatorului nu sînt strict definite dinainte: ele se ajustează 
după reacţiile copilului, fie pentru a le preciza sensul ambiguu, fie pentru a culege 
justificările, fie pentru a le încerca soliditatea în fața altor argumente date altui copil. 
Ghicim ce are delicat conduita unei astfel de conversații în care detaliile nu sînt 
neapărat codificate. Iată de ce, poate, învățarea sa a rămas timp îndelungat artizanală 
în cadrul școlii geneveze. Aplicată bine, metoda şi-a dovedit eficienţa, căci princi- 
palele rezultate s-au arătat, în general, reproductibile. In plus, ceea ce ne-a învățat 
referitor la funcţionarea inteligenţei în cursul dezvoltării nu are nimic comun cu ceea 
ce ne-au învățat, de exemplu, rezultatele testelor mentale aplicate într-o perspectivă 
psihometrică (care au desigur certe fundamente metodologice legitime în raport cu 
o finalitate foarte diferită). Fiind vorba de conduite inteligente, există mai multe 
învățăminte care se pot trage dintr-o analiză minuțioasă a tatonărilor subiectului, din 
corectările, reglările sale şi din activitatea sa reflexivă privind propriile progrese ca 
şi din înregistrarea unei performanţe în realizarea sa. 

profesor de lingvistică transformă o tînără provenind dintr-un mediu plebeu într-o doamnă 
din înalta societate. Așteptările unui profesor în legătură cu elevii influențează aproape 
inevitabil evaluarea fiecăruia dintre ei, nu neapărat printr-o distorsiune a judecății în 
momentul acordării notelor, ci mai subtil deviindu-și comportamentul din clasă într-un 
sens care oferă celor mai buni ocazii mai numeroase de a-și afișa cunoștințele și calitățile 
şi îi lasă pe cei mai puţin buni în mediocritatea lor. Aspecte foarte simple ale interacțiunii 
profesor-elev permit decelarea mecanismelor acestui angrenaj: dacă profesorul pune 
întrebări unuia din elevii care ridică spontan mîna și îl felicită pentru răspunsul bun, 
sancționînd pe cel prost, el nu se expune riscului de a sublinia neînțelegerile și neştiința 
celor care, foarte repede, renunţă să se mai manifeste; cei cîțiva elevi care dau răspunsuri 
bune sînt recompensațţi și, curînd, monopolizează renumele de elevi buni, cu atît mai mult 
cu cît un profesor este, în mod normal, și el mai sensibil la răspunsurile bune pe care le 
interpretează drept semne ale succesului său. 

Numai cunoașterea rezultatelor anterioare ale elevilor poate să antreneze așteptări 
pe care comportamentul profesorului le va dirija cu bună credință și inconştiență spre 
confirmare. 


XI 
Ipoteze, modele și teorii 


Asceză și aventură 
Elogiul serendipităţii 


Dacă ne-am ocupat de observaţie şi experimentare, de explorarea realităţii, 
ca de niște demersuri esenţiale într-o știință empirică cum este psihologia, se 
cuvinte să nu ne înșelăm imaginîndu-ne că această etapă este prealabilă oricărui 
exercițiu teoretic sau că a fost vreodată în totalitate naivă, liberă de orice idee 
preconcepută (termenul fiind aici lipsit de orice conotație peiorativă). Omul de 
știință care întreprinde o activitate de observare sau o experiență caută să răspundă 
întotdeauna unei întrebări. Aceasta poate fi extrem de simplă sau să se reducă 
la o explorare cît mai naivă cu putință a realității: „Ce se întîmplă dacă facem 


-asta sau aialaltă?“ Este vorba, deja, dacă vrem, de o ipoteză, formulată însă 


într-un mod rudimentar. Ea conduce la o experienţă de verificare, experiență în 
care cercetătorul nu este ghidat de o viziune teoretică coerentă și complexă, ci 
de o curiozitate pe care am putea să o comparăm cu un fel de hoinăreală științifică. 

Acest gen de experiență de verificare nu este în nici un caz inutil, chiar dacă 
lucrările moderne ale logicienilor și filozofilor științei au comunicat cercetătorilor 
obsesia mai ambițioasă a experienţei cruciale care să vină să confirme sau și 
mai bine să infirme dintr-o dată o construcție teoretică. Din contră, prin legăturile 
lor nesemnificative cu ipotezele favorite ale momentului — paradigmele lui 
Kuhn (caseta 31), experiențele pentru verificare joacă un rol important în 
deschiderea frontierelor admise într-un domeniu al ştiinţei. Pe acest teren nu se 
angajează în general decît spiritele indiferente la sistematizările teoretice în 
vogă, spirite care abordează natura cu o curiozitate etern naivă și care admit 
faptul că teritorii întregi ale realității rămîn de descoperit și că este necesar să 
se aventureze pe ele fără să aducă presupoziţiile teoretice pe care şi le-au făurit 
în teritorii mai bine cunoscute. Acestor experimentatori nu le pasă că rezul- 
tatele merg într-un sens sau într-altul: la început ei nu au nici o preferinţă, nici 
o așteptare. Deci aceştia nu se simt niciodată frustrați de rezultatele negative. 

Amatorii de experienţe de verificare reprezintă, astfel, într-o oarecare 
măsură, un contingent de marginalizaţi care pregătesc reînnoirile, mutaţiile 
metodologice şi teoretice ce jalonează istoria științei. Ar trebui să ne temem 
de faptul că organizarea contemporană a cercetării, care impune cercetătorului 
o planificare detaliată a intenţiilor sale pe mai mulți ani înainte sub amenințarea 
de a-și vedea refuzată orice finanțare, ar putea să antreneze încetul cu încetul 
dispariția experiențelor de verificare şi, o dată cu ele, a unui aspect de curiozi- 

CASETA 31 


Thomas Kuhn (născut în 1922), istoric şi filozof al ştiinţei, își datorează notorietatea, 
în afara cercului său de specialiști în istoria științei, lucrării referitoare la Structura 
revoluțiilor științifice în care dezvoltă conceptul de paradigmă în dinamica istorică a 
ştiinţelor. Îndepărtîndu-se de teoriile evoluționiste ale lui Popper (vezi caseta 14), 
el propune o viziune mult mai haotică. O paradigmă este o concepție dominantă 
într-un cîmp al cunoașterii, fizica de exemplu, căreia i se raliază comunitatea ştiinţifică 
la un moment dat. Ea este, evident, alcătuită dintr-un ansamblu coerent de fapte ei 
interpretări teoretice, consolidat prin factori extraștiințifici și, mai ales, cei ce sînt 
de resortul sociologiei științei — instalarea în posturi cheie a savanților aderînd la 
paradigma în cauză, finanţare privilegiată a cercetării etc. Mecanica newtoniană a 
fost timp îndelungat paradigma fizicii, pînă la prăbușirea sa spre sfîrşitul secolului 
al XIX-lea provocată de noile concepții în termodinamică şi de teoria relativității. 

Paradigmele nu se transformă spontan, pentru Kuhn, în paradigme modificate sau 
diferite, așa cum se succed speciile unele altora în procesul evoluției. Ele sînt, ca să 
spunem așa, răsturnate, așa cum sînt răsturnate guvernele în timpul revoluțiilor, de 
opera oamenilor de știință marginalizați, adesea continuă o perioadă fără sprijinul 
comunității științifice, uneori respinsă de ea. Luată literă cu literă, teza lui Kuhn nu 
explică creşterea cumulativă a cunoştinţelor ştiinţifice. Totuși, ea a sedus specialiștii 
din domeniul științelor umane și al psihologiei, care s-au recunoscut în această descriere 
a propriului progres, în care și astăzi încă oamenii de știință se identifică puternic cu 
modelul teoretic la care ei au aderat. Întâlnim frecvent noțiunea de paradigmă în legătură 
cu revoluţia behavioristă sau cu revoluţia cognitivistă (vezi caseta 19). 





tate științifică a cărei incidență este dificil de măsurat, dar care pare a fi la 
originea a numeroase descoperiri. Adeseori, această receptivitate la neprevăzut, 
această disponibilitate curioasă a termenului serendipitate, transpus din 
englezescul serendipity, este specificată. 

Orice bun experimentator, oricît de precis ar fi prevăzut urmarea demer- 
surilor sale, trebuie să fie deschis la neprevăzut şi gata să-și orienteze cerce- 
tarea într-o direcție nouă, uneori foarte diferită de cea pe care și-a trasat-o 
iniţial. Această disponibilitate este adesea mai decisivă decît respectul 
scrupulos faţă de regulile de procedură, descrise din abundență în manualele 
de metodă experimentală, şi care îl fac pe debutant să se gîndească la faptul 
că este suficient să li se supună pentru a face o bună cercetare. In practica 
laboratorului experiența se prezintă ca o aventură al cărei sfîrşit este, uneori, 
la mii de leghe depărtare de ceea ce se aşteaptă. Nu lipsesc exemplele, în 
istoria psihologiei, de descoperiri care au avut la origine un incident în cursul 
normal al experimentării, un accident în planul stabilit, sau mai simplu atenția 
acordată unui fenomen care nu interesase pînă atunci pe nimeni. 


Salivarea psihică și centrul plăcerii 


Iată cum a descoperit Pavlov condiţionarea: 


Cunoscut deja pentru lucrările sale asupra fiziologiei digestiei, lui Pavlov i-a fost atrasă 
atenţia de către un fapt banal, dar căruia nimeni nu-i acordase importanță. Cîinii pe 
care făcea experienţe începeau să saliveze înainte chiar de a avea mîncarea în gură, 

cînd se auzea pasul celui care le-o aducea. Această activare prematură a glandelor 
salivare reprezenta un incident supărător pentru un fiziolog al digestiei și primul impuls 
l-ar fi putut împinge să se debaraseze de el. Pavlov ar fi putut, de exemplu, să dispună 
depozitarea hranei la îndemînă în sala de experimentare înainte de a introduce subiectul 
în ea, sau să-i ceară aducătorului de hrană să poarte papuci care nu fac zgomot. Din 
contră, el a ştiut să sesizeze semnificația fenomenului — el l-a numit o adevărată „salivare 
psihică“ — și cariera sa de cercetător a luat o nouă direcţie. Deşi laureat al premiului 
Nobel la începutul secolului pentru lucrările sale despre digestie, el este cunoscut astăzi 
în principal pentru cercetările sale asupra condiționării și este unul din cei mai citați 
autori în manualele de psihologie (vezi p. 126 şi urm.). 


În alte cazuri, un ghinion sau o eroare se găsește la originea unei descoperiri. Un 
exemplu clasic în psihologie este cel al descoperirii autostimulării cerebrale de către 
Olds şi Milner în 1953. Olds studia, pe șobolani prevăzuţi cu electrozi cerebrali implantaţi 
şi legaţi la un stimulator, efectul unei stimulări electrice a unei regiuni cerebrale asupra 
comportamentului motoriu întărit de hrană. În ciuda preciziei localizării electrozilor, deja 
remarcabilă în epocă, cu ajutorul aparatelor stereotaxice, se puteau comite erori. Olds, 
care viza formaţia reticulară a trunchiului cerebral a cărui funcţionare activatoare făcea 
obiectul a numeroase cercetări, a comis o eroare de 4 mm. Șobolanul, stimulat în cursul 
unei deambulări libere, manifesta o tendință de a se întoarce în locul în care fusese 
stimulat. Fenomenul l-a intrigat pe Olds, care a încercat să-l reproducă și a stabilit cu- 
rînd caracterul întăritor al stimulării electrice în unele regiuni cerebrale: animalul învață 
să producă un comportament — să apese pe o pîrghie, depăşeşte un obstacol — pentru 
a obține stimularea. Această descoperire a „centrilor plăcerii“, rezultatul unei erori, s-a 
găsit la originea multor cercetări privind aspectele neurofiziologice ale sistemelor 
motivaționale și ale reînnoirilor teoretice în psihologia motivaţiei. 


Evident, nu este suficient să se acumuleze neglijenţe pentru a se face mari 
descoperiri! Receptivitatea la neprevăzut nu scuteşte de rigoare, ea o 
completează. Dacă i-am subliniat importanţa, am făcut-o pentru a îndepărta 
din minte ideea că experimentarea se reduce la o rutină secătuitoare, opu- 

Ivan Petrovici Pavlov (1849-1936), fiziolog rus, format la școala maeștrilor 
fiziologiei germane, şi-a consacrat prima parte a carierei sale, de pe atunci străluci- 
toare, studiului sistemului digestiv, în care s-a remarcat prin eleganța cu care pregătea 
animalele, prevăzute cu fistule instalate chirurgical lăsînd de altfel animalul intact, 
în condiţii de viaţă normală. Reorientîndu-şi lucrările, după cum o indică relatarea 
descoperirii salivaţiei „psihice“, spre procesele de condiționare, nu a încetat niciodată 
să se considere un fiziolog care studiază funcționarea sistemului nervos central. 
Totuși, metodele au fost, exceptînd instalarea fistulelor salivare, exclusiv compor- 
tamentele, ceea ce justifică faptul că este considerat unul dintre maeștrii psihologiei 
secolului al XX-lea. Studiile sale asupra condiţionării grupate în lucrarea sa din 
1927, Lecţii asupra activității nervoase superioare, l-au determinat să-și pună întrebări 
în legătură cu psihopatologia, să elaboreze o tipologie, să exploreze legăturile dintre 
viscere şi controlul cortical superior și, în sfîrșit, să cerceteze raporturile dintre 
mecanismele asociative prezente la animal și limbaj, specific omului, pe care le va 
aborda sub numele de „al doilea sistem de semnalizare“. 

Dacă le-am corecta unele detalii și am depăși unele interpretări teoretice, datele 
lui Pavlov ar reprezenta și astăzi o bază importantă de lucru pentru psihologia învăţării. 

nîndu-se contactului mereu împrospătat cu subiectul individual al abordării 
clinice, de exemplu ideea că de o parte se găsește austeritatea ştiinţei, iar de 
cealaltă farmecul artei. Ştiinţa este creaţie, iar la aceasta participă aceleași 
surse ca în artă și ca și aceasta ea face să izbucnească noutatea peste stăpînirea 
riguroasă a unui material sau instrument. 


Elaborarea ipotezei 


Să revenim la ipoteză. Adeseori, ea capătă o formă mai elaborată decît în 
experienţele de verificare. Ea articulează într-o propoziţie sau într-o serie de 
propoziții coerente date deja cunoscute și deduce din ele prin raționament 
anumite consecințe pe care trebuie să le demonstreze. 

Gradul de elaborare a ipotezei poate fi extrem de variabil. Ipoteza va duce, 
după caz, la un cîmp limitat şi bine circumscris sau la un ansamblu teoretic 
foarte vast. Ea nu este interesată să afle decît dacă se pot muta termenii în reali- 
tatea concretă, adică dacă ei se lasă exprimați în variabile independente și depen- 
dente observabile, controlabile și posibil de măsurat. Acest lucru va fi mai uşor, 
desigur, în cazul ipotezelor limitate decît în cel al propunerilor ambiţioase. 

Astfel, ne putem întreba ce nivel de zgomot ar împiedica inteligibilitatea unei 
„conversații normale, ascultarea emisiunilor de radio, perceperea soneriei de la 
intrare într-o ambianță domestică. Acest gen de întrebare poate fi pus în scopuri 
practice de către un fabricant de aparate electrocasnice preocupat de menţinerea 
zgomotului frigiderelor sau ventilatoarelor sale la un nivel compatibil cu un 
confort acceptabil. De altfel, el poate cerceta independent de riscurile de mascare 
a informaţiilor sonore toleranța/confortul subiectului mijlociu la zgomotul 
aparatelor. Nu este dificil să se transpună aceste probleme în situaţii experi- 
mentale, prima pe modelul experiențelor clasice în materie de mascare perceptivă, 
iar a doua prin supunerea subiecților unui chestionar, sau prin obiectivarea 
reacţiilor lor de atenţie şi emoţionale la diferite niveluri de zgomot. Realizarea 
acestor experiențe va fi numai o problemă de precizie tehnică și nimic mai mult. 

Va fi mult mai dificil să se transpună în experienţă ipoteza conform căreia 
dezvoltarea intelectuală a copilului s-ar face de-a lungul unei succesiuni obli- 
gatorii de etape în care s-ar putea recunoaște jaloanele privilegiate, „palierele 
de echilibru“. Recunoaștem aici una din teoriile lui Piaget. Noţiunea palierului 
de echilibru este mai puţin ușor de transpus în operaţii experimentale conclu- 
dente decît cea a mascării sonore sau a toleranței la zgomot. Pe de altă parte, 
alegerea situaţiilor care sînt considerate ca revelatoare în ceea ce priveşte 
dezvoltarea cognitivă este practic infinită şi trebuie să admitem că o alegere 
diferită ar putea să ducă la concluzii diferite. 

Nu există o relaţie între gradul de elaborare a ipotezei şi interesul expe- 
rienţei care decurge din ea. O ipoteză foarte complicată poate să ducă la 
rezultate nesemnificative, după cum o ipoteză foarte simplă poate să deschidă 
drumul spre fapte de o mare importanţă. 

Statutul și rolul teoriilor 
Sinteza adevărului sau sistematizarea îndoielii 


Ipoteza decurge cel mai adesea dintr-un ansamblu mai vast sau dintr-o 
teorie. Este important să ne oprim un moment asupra a ceea ce reprezintă 
teoriile ştiinţifice şi asupra rolului lor în cercetarea datelor empirice. Pentru 
Claude Bernard, o teorie nu era decît o ipoteză verificată de un număr mai mult 
sau mai puţin considerabil de fapte. Mai trebuie spus că ea este o propunere 
sau un ansamblu de propuneri în legătură cu realitatea care nu a fost infirmat. 
Ea este un discurs coerent, o formulare de relații între fenomene, sprijinindu-se 
pe fapte cunoscute şi pe care nici un fapt cunoscut nu o contrazice. 

Această concepție privind teoria științifică se sprijină pe convingerea că știința se 
construiește printr-un proces de inducție pornind de la fapte, care, o dată stabilite, se 
impun fără echivoc și ar impune cadrul teoretic în care să se înscrie. Acest inducționism 
radical, sau ingenuu, se lovește de dificultăți logice și de obiecții istorice sau psihologice 
care nu au încetat să preocupe filozofii ştiinţei. Obiecţia majoră provine din aceea că 
faptele de observație sau faptele experimentale nu sînt niciodată neutre, în sensul că ele 
nu sînt niciodată stabilite într-un vid teoretic. Ele sînt întotdeauna cercetate și culese de 
un om de ştiinţă avînd propria istorie, într-un moment deosebit al evoluției propriei culturi 
şi prin aceasta dirijat în mod inevitabil de această experiență anterioară încă de la alegerea 
tehnicilor sale de investigaţie şi în orientarea interpretării sale. Pe de altă parte, dacă ele 
pot fi stabilite, tehnic vorbind, într-o manieră solidă, ele nu-și primesc deschiderea științifică 
decît din punerea lor în relație cu alte fapte, punere în relație pe care nu o conţin în ele 
însele, dar care este rezultatul activității teoretice a cercetătorului. În sfîrşit, este banal, în 
istoria oricărei științe, ca un fapt „stabilit“ să-și schimbe statutul în ceea ce privește expli- 
carea sa, altfel spus să nu fie infirmat, ci interpretat altfel. 


Acestei concepţii simple și sigure din teoria științifică, ce îi conferă de 
altfel implicit o validitate definitivă, ar trebui să-i preferăm o viziune mai 
puţin ideală, mai modestă, dacă ne gîndim bine, fără îndoială, mai entuzi- 
asmantă pentru cei care practică ştiinţa. O teorie științifică este mai degrabă 
un discurs organizat în legătură cu o parte a realităţii, desigur bazat mai mult 
sau mai puțin ferm pe date deja dobîndite, dar care rămîne deschis confirmării 
sau punerii în discuţie. Căutînd să codifice această noțiune, Popper a propus 
să se facă din refutabilitate criteriul distinctiv al teoriei științifice: aceasta ar 
trebui să fie formulată în așa fel încît să se poată recurge la încercări 
(observaţii, experimente) care au drept obiect combaterea ei. Această eigent 
apare, fără îndoială, excesivă față de numeroasele teorii ştiinţifice care s-au 
dezvoltat de-a lungul istoriei mult mai spectaculos, văzîndu-se confirmate (Și 
astfel corectate) prin fapte succesive, printr-o acumulare de argumente conver- 
gente, mai degrabă decît prin rezistența la tentative precise de „falsificare“ 
(pentru a traduce mai literal termenul de fa/sifiability pe care îl foloseşte 
Popper). Teoria evoluţiei reprezintă un exemplu de astfel de teorie, rămasă 
timp îndelungat nonrefutabilă în sensul lui Popper. In psihologie, am putea 
acorda același statut teoriei psihanalitice, pe care Popper nu o considera 
științifică, după criteriul său de demarcare. 

În acord cu Popper, totuși, vom admite că teoria ştiinţifică nu a avut niciodată 
o pretenţie veritabilă de adevăr definitiv. Ea nu este decît o etapă, o aproximare 
mai bună, dar de la care se așteaptă să fie la rîndul ei depăşită, într-un proces 
în care erorile de astăzi apar totuși ca o condiţie a adevărurilor de mîine. 

Nu este neobişnuit ca teoriile diferite şi opuse să coexiste timp îndelungat. 
În unele cazuri este vorba de teorii ireconciliabile care se opresc asupra 
aceluiași ansamblu de fenomene fără să fie posibil să se tranşeze în favoarea 
uneia mai degrabă decît în a alteia, din lipsă de mijloace tehnice pentru 
realizarea experiențelor decisive, din lipsa accesului la fenomene cruciale. In 
alte cazuri, este vorba de teorii care apar ca adverse, dar care se dovedesc 
mai tîrziu numai parțiale și complementare. Propunerile lor, uneori prezentate 
ca fiind ireconciliabile de către autorii lor, sînt ulterior reluate și integrate 
unele în altele într-o sinteză la un nivel mai general. Aparenta contradicție 
s-ar fi datorat, de exemplu, unei diferențe de iluminare și de accent, sau, și 
mai mult, unei simplificări prin fiecare din viziunile celorlalți teoreticieni. 


Paradigmă teoretică și stagnare 


Teoria ştiinţifică este deci indispensabilul ferment al progresului cunoașterii 
chiar în măsura în care ea este pusă în discuţie. „De fiecare dată cînd încercăm 
să dăm soluția unei probleme, spunea Popper, ar trebui să încercăm mai degrabă 
să o depășim decît să o apărăm.“ Teoria devine un obstacol în calea acestui 
progres atunci cînd cercetările pe care ea le suscită nu vizează decît să o 
perpetueze. Asupra acestui aspect insista Kuhn în noțiunea de paradigmă (vezi 
caseta 31). Am putea să ne întrebăm de ce teoria poate să devină astfel un factor 
de stagnare dacă știința este chiar acest dialog, acest du-te-vino dialectic între 
discursul reflexiv şi examinarea faptelor. Așa cum paragrafele precedente ne-au 
permis deja să o semnalăm, există mai întîi motive de ordin psihologic şi 
sociologic: teoria are un autor, care adesea se identifică cu ea, care a pus în 
ea o parte din opţiunile sale metafizice și ar vrea să supraviețuiască în ea; 
autorul teoriei sau adepţii săi pot să fi dobîndit o putere care îi face capabili 
să o propage, chiar și să o impună. Cazul lui Lisenko, biolog oficial, care a 
impus mulți ani în URSS concepţiile sale eronate privitoare la transmisia 
genetică, este, fără îndoială, o excepţie. Dar sociologia științei demască acaparări 
de putere mai subtile de către școli care garantau dezvoltarea unei teorii 
punîndu-le pe celelalte în imposibilitate de a se exprima. Numai jocul nomi- 
nalizărilor academice sau longevitatea unui maestru pot fi suficiente pentru a 
crea condiţiile acestui exclusivism. Sînt aici factori care nu au tangenţă cu 
practica științifică propriu-zisă, dar care se repercutează asupra ei. 

Psihologia scapă cu atît mai puţin acestui capriciu pe care psihologii îl 
mai resimt, adesea cu pasiune, şi care personalizează conflictele dintre școli. 
Astfel, s-a văzut, de-a lungul acestui secol, acapararea în unele țări a psiho- 
logiei clinice de către psihanaliști, sau a psihologiei experimentale de către 
comportamentaliști, a psihologiei educaţionale de nondirectiviști. Aceste exclu- 
sivisme au avut uneori o funcție de dinamizare a unui domeniu, dar, în general, 


IPOTEZE, MODELE ŞI TEORII 195 


l-au sterilizat pentru mult timp. Vom reveni la aceasta în legătură cu pro- 
blemele de formare în capitolul XVI. 

Există şi factori interni în perpetuarea teoriilor. Cînd omul de știință își 
proclamă supunerea în faţa faptelor, el nu poate ignora că le priveşte, le culege, 
le caută prin formulările teoretice, ca printr-o lentilă uşor colorată care, chiar 
prin proprietăţile sale, decupează şi colorează realitatea într-un anumit mod. 
Dacă teoria dirijează cercetarea faptelor, la fel de inevitabil o şi orientează; 
ea sugerează sau dictează procedura experimentală la limita unei modalităţi 
care maximizează șansele de a nu culege decît faptele favorabile teoriei. Astfel, 
se instaurează, cu bună credinţă, o adevărată limitare a faptelor, prin subor- 
donarea metodelor de cercetare poziţiei teoretice. 


SS AS A3 


s-a adus nici o structurare deosebită și poate D observat cum se descurcă, cum învaţă (îl 
putem arunca în apă ca să vedem cum învaţă să înoate; experimentatorul care aşază un 
şobolan într-un labirint face aproape acelaşi lucru, avînd totuşi grijă să structureze mediul 
în așa fel încît, fără să favorizeze procesul de învăţare la subiect, ușurează calificarea sa 
de către observator). La cealaltă extremă, este posibil să se amenajeze mediul în aşa fel 
încît subiectul să învețe progresiv ajustîndu-se în funcție de dificultăți eșalonate cu grijă, 
în mod reciproc ajustate la performanţa subiectului ; la limită, o astfel de învăţare „progra- 
mată“ s-ar realiza fără eroare (această strategie, puţin promovată în învățarea intelectuală, 
s-a impus în mod empiric, fără să fi fost nevoie de o analiză științifică, instructorilor 
însărcinați să predea meserii sau sporturi periculoase, cum ar fi pilotarea unui avion sau 
escaladarea unui munte; în laborator ea a fost analizată și utilizată de specialiștii 
condiționării operante și în practica pedagogică de specialiștii în didactica asistată de 
calculator). Cercetătorii genevezi, recunoscînd importanța metodelor de psihologia învățării 
pentru abordarea acestei probleme, au înlăturat deliberat această ultimă cale de abordare, 
în numele concepțiilor lor teoretice de la început. În lucrarea lor, de altfel remarcabilă, 
Apprentissage et structures de la connaissance (1974), Inhelder, Sinclair și Bovet au scris 
în expunerea metodei lor: „Insistăm asupra faptului că nu procedăm deloc după ceea ce 
se numește în general programare ; din contră, căutăm să evităm ca situația experimentală 
să suscite prin ea însăși răspunsurile corecte, ceea ce ar merge împotriva principiului 
necesității unei activități constructive din partea copilului.“ Or, miza teoretică a unor astfel 
de experienţe se sprijină cu precizie, între alte lucruri, pe necesitatea (sau non-necesi- 
tatea) dezechilibrelor în dezvoltarea cognitivă, dezechilibre care par, evident, excluse 
dintr-o învăţare programată. Metoda adoptată a fost subordonată teoriei, iar faptele pe 
care ea permite să le culegem nu vor putea decît să o confirme. Să notăm că strategia 
opusă, care ar consta în utilizarea învățării programate, deoarece, cu siguranță, ea ar avea 
mai mari șanse să prindă teoria pe picior greșit, deci această strategie ar putea să nu 
ajungă la această concluzie. Teoria ar ieși întărită din această tentativă de respingere. 


| 
| 

Astfel, se poate da neapărat dreptate unei teorii selecționînd faptele, 
reținîndu-le pe cele care îi sînt favorabile, neglijînd pe celelalte. Acest procedeu 
este contrar principiilor celor mai elementare ale metodei ştiinţifice. El se 
infiltrează adesea în lucrările ştiinţifice atunci cînd, din motive oarecare, 
dezbaterea teoretică se încarcă de elemente pasionale. Psihologia, mai apropiată 
prin obiectul său de preocupările cotidiene ale vieții sociale decît fizica, este 
în mod deosebit mai expusă acestei alunecări. 

Selecţia se poate realiza dintre faptele deja disponibile. Dacă este adevărat 
că o teorie nu ar trebui să fie în contradicţie cu nici un fapt cunoscut, cu atît 
mai mult trebuie ca „faptele cunoscute“ să fie recunoscute drept pertinente 
în raport cu teoria. În clocotul faptelor risipite care caracterizează unele 
domenii ale psihologiei, există adesea mai multe modalități de triere, de 
apropiere sau de ierarhizare a faptelor şi fiecare teoretician o va alege pe 
aceea care se potriveşte teoriei sale. Numai aceste fapte vor fi prezentate ca 
semnificative, interesante, demne de a fi reținute, faptele care vin în sprijinul 
interpretării teoretice. 

Dezbaterea privind rolul eredității și al mediului în inteligență, dezbatere 
care a început prin 1970 în urma publicării unui raport al lui Jensen (1969), 
oferă o ilustrare bună în legătură cu felul în care părțile implicate, în cazul 
acesta ideologice, pot conduce oamenii de ştiinţă să pondereze în mod diferit 
aceleași date, ca să ajungă la concluzii opuse, în favoarea fie a unui ineism, 
fie a unui environmentalism, la fel de simpliste (caseta 33). 

O formă mai subtilă de selectare a faptelor în numele unei opțiuni teoretice 
constă în întreruperea cercetării în momentul în care rezultatele sînt favorabile 
teoriei, fără să se ia în calcul posibilitatea că o continuare a explorării poate 
să ducă la concluzii diferite. Recoltarea faptelor este trunchiată de unele 
controale pe care un cercetător mai puțin preocupat să demonstreze o teorie 
le-ar întreprinde în mod spontan. Din fericire, se întîmplă ca alți cercetători să 
recurgă la această punere în problemă, demonstrînd că munca ştiinţifică este 
o cauză colectivă, nu numai în sensul că cere adesea, în funcţie de complexi- 
tatea tehnică, cooperarea în sînul unei echipe, dar mai ales pentru că cercetători 
diferiți au mai multe șanse să asigure depăşirea teoriilor pe care cei care le-au 
conceput se înverșunează adesea să le apere ca și cum ar fi proprietatea lor. 

Toate aceste modalități de falsificare, adeseori, o repetăm, de bună credință, 
a interacțiunii dintre fapte şi teorie, în favoarea ultimei, fac parte din tatonările 
şi ciudăţeniile inerente dezvoltării ştiinţei. Aceasta este o activitate umană și 
ca atare nu este la adăpost de imperfecțiuni. Nu este cazul să ne alarmăm, în 
măsura în care corectivele intervin în mod natural în sînul comunității științifice. 
Totuşi, se întîmplă ca părerea teoretică preconcepută să provoace sustragerea 
propunerilor de la oricare demers științific. Teoriei ipoteză, indispensabilă din 
punct de vedere euristic, i se substituie atunci doctrina, lucru care ține de 
credință mai mult decît de verificare. Doctrina se varsă într-o cercetare de tip 
exegetic (sau hermeneutic) care vizează să-i clarifice termenii şi să-i apro- 
fundeze interpretarea, dar refuză orice verificare riguroasă prin raportare la 
real. Incontestabil, în acest sens evoluează unele curente ale psihologiei 
moderne. Nu ne putem împiedica, de exemplu, să nu ne gîndim la anumite școli 
de psihanaliză în care interpretarea o ia înaintea explicaţiei. 

Modele și modelizări 
Modelul machetă 


Termenul de model este unul dintre cei mai în vogă în discursul științific 
contemporan. Sînt multe şanse să-l întîlnim atunci cînd răsfoim o lucrare de 
specialitate, sau şi mai sigur, cînd ascultăm cîteva minute un orator care 
relatează la un congres despre experienţele sale. El apare în contexte foarte 
diferite și uneori cu sensuri diferite. El va fi cînd sinonim cu ipoteza, cînd se 
va reduce la o formalizare matematică. Această multiplicitate de sensuri — o 
caracteristică căreia unele cuvinte la modă îi datorează succesul — expune și 
la alunecări de la un sens la altul și, în consecinţă, la confuzii, mai ales atunci 


CASETA 33 


Dezbaterea asupra eredității inteligenţei 


Problema rolului factorilor ereditari în comportament este importantă atunci cînd se 
caută să se explice diferențele observate între indivizii din cadrul aceleiași specii 
(psihologia diferenţială) ; ea face obiectul unei ramuri specializate a psihologiei sau 
mai degrabă a unei discipline de frontieră între genetică și știința comportamentului. 
Cele mai solide cercetări se opresc asupra animalelor care se reproduc rapid, cum 
ar fi şoarecii, la care se realizează cu ușurință încrucișări selective sau comparări 
aprofundate ale comportamentelor unor descendenţi diferiți și bine cunoscuți. 
Mulţumindu-se şi la om cu experiențele invocate, s-a profitat de gemeni pentru a se 
încerca să se explice rolul eredității în inteligență, sau, mai modest, cotientul 
intelectual (QI), sau unele boli mintale. Această cale de cercetare, dificilă din punct 
de vedere tehnic, a dat ocazia şi unor controverse pasionate, avînd în vedere 
implicaţiile ideologice, în sens divers, pe marginea unui studiu care a ajuns la 
constatarea diferențelor dintre unele categorii de ființe umane. S-a instalat o polemică 
mai ales în urma publicării în 1969, de către un psiholog american, Arthur Jensen, 
a unui raport critic privitor la rezultatele programelor de educaţie compensatorie, adică 
ale măsurilor care vizau recuperarea la populaţiile defavorizate a întîrzierii școlare. 
Luînd cotientul intelectual ca măsură pentru progresele realizate, Jensen s-a întrebat 


unele date din cercetările realizate pe gemeni o indicaseră, QI depinde într-o măsură 
non-neglijabilă de ereditate. În contextul social al Americii din acea epocă, în care 
era delicat să vorbeşti de diferențe posibile între sexe, grupuri etnice sau rasiale, 
numai faptul că se aborda această problemă a trezit pasiuni şi a provocat o explozie 
de lucrări a căror probitate științifică nu a fost întotdeauna calitatea principală. Faptele 
accentuate nu erau aceleași la partizanii și adversarii ereditarismului; distorsiunile 
datelor și conceptelor geneticii și mai cu seamă ale geneticii comportamentului s-au 
multiplicat; acuzațiile de presupoziţii ideologice au devansat adevărata cercetare a 
obiectivităţii. Astfel, s-a pierdut adesea din vedere faptul că un comportament sau 
o performanţă intelectuală sînt întotdeauna rezultante ale interacțiunii dintre un 
organism dotat cu patrimoniul său genetic și mediul său, niciodată simpla actualizare 
a primului; s-a omis faptul că măsurarea rolului eredității, indicele (definit matematic) 
ereditabilității nu are valoare absolută, dar este întotdeauna legat de trăsătura studiată, 
de procedeul folosit pentru a-l măsura, de populația pe care a fost măsurat; s-a 
ignorat că egalitatea între oameni nu este un fapt bine stabilit, ci, așa cum sublinia 
marele genetician Dobzhansky, o cucerire morală a umanității. 

cînd interlocutorii nu au aceeaşi idee despre model. De vreme ce nu luptăm 
contra modei cuvintelor, trebuie să salvăm precizia clarificînd diferitele sensuri 
pe care ele le pot avea. 

Omul de ştiinţă foloseşte cuvîntul model, ca şi profanul, pentru a desemna 
o reproducere concretă, dar, în general, redusă şi, eventual, simplificată, a 
unei realității. Așa cum amatorul construiește modele reduse de avioane sau 
de vapoare, tot așa inginerul va face modelul unui baraj sau al unui nod 
feroviar. Primul acționează în joacă, cel de-al doilea este ghidat de grija de 
a analiza mai bine pe macheta sa factorii dificili de stăpînit în realitate: astfel, 
nu putem aștepta incidente improbabile, dar previzibile, pentru a evalua 
rezistența pe care o va opune în acest caz opera de artă, și nici îmbătrînirea 
şi folosirea repetată ca să apreciem uzura. Modelul, în astfel de cazuri, este 
o situaţie experimentală în care se simulează realitatea, cel puțin acele elemente 
ale realității care sînt considerate pertinente. 

Modelul machetă este adeseori și un proiect, mai degrabă decît o simplă 
transpunere miniaturizată a unei realități deja existente. Prototipurile de avioane, 
automobile sînt încercări succesive în elaborarea unui obiect tehnic nou. Și într-un 
caz şi în celălalt, modelul implică stăpînirea unor relaţii între elementele care îl 
compun, sau, dacă vrem, presupune să se înțeleagă ceva din el. A face un model 
de bicicletă înseamnă să fi făcut anumite ipoteze în legătură cu modalitatea de 
transformare a energiei mușchiulare în mișcarea roților. Și cea mai bună demon- 
strare a validității ipotezei este faptul că bicicleta funcționează. La acest nivel 
foarte concret se observă cu ce valoare explicativă este încărcat modelul. 

Aceasta a condus oamenii de știință la construirea de modele — concepute 
întotdeauna aici ca substitute concrete — nu în relaţie cu problemele de 
aplicare, ci numai în scopul de a înțelege. Modelul se confundă atunci cu 
dispozitivul experimental pe care se vor face manipulări sistematice vizînd 
degajarea de legi. In astfel de cazuri, modelul şi obiectul la care trimite 
prezintă corespondențe evidente; ele aparțin aceluiași univers, modelul fiind 
mai comod datorită mărimii ușor de manevrat și/sau structurii simplificate. 

Dar acest tip de model, familiar inginerului, aparține universului tehnologic, 
universului obiectelor artificial construite. 


CASETA 34 


Figura 3 prezintă modelul hidraulic utilizat de Konrad Lorenz pentru a explica 
dinamica motivaţională a comportamentului. Energia internă care sprijină o acţiune 
specifică este reprezentată de un flux care se acumulează într-un rezervor de apă. 
Dispozitivul de obturare la baza acestuia este constituit dintr-un fel de valvă cu arc, 
a cărei deschidere depinde de presiunea asului pe de o parte, iar pe de altă parte de 


tracțiunea exercitată de greutatea care simulează stimulările exterioare poate contribui 
la declanșarea comportamentului specific în discuţie. Forța acestuia din urmă poate 
fi apreciată după traiectoria jetului care iese din rezervor spre un fel de repartitor. 
Acest model explică — adică ne face să înțelegem într-un mod analogic — expri- 
marea comportamentelor specifice, depinzînd de mecanisme înnăscute de declanşare, 
a căror reglare conjugă factori interni, energia motivațională, și factori externi, sub 
forma unui stimul specific, determinînd momentul declanșării. 

Modelul analogic 


Altceva ar fi recurgerea la un dispozitiv împrumutat din universul tehno- 
logic pentru a reprezenta şi înțelege un sistem viu. Modelul, întotdeauna 
concret, devine aici analogic: aparatul de fotografiat este considerat modelul 
ochiului. Anumite asemănări de structură și de funcţionare pot fi în mod util 
puse în evidenţă, fie şi numai cu scopuri didactice. Un astfel de model își arată 
repede limitele dacă facem efortul de a analiza în detaliu sistemul ocular: 
putem compara într-un mod superficial numai retina cu suprafaţa fotosen- 
sibilă a filmului. Nu riscăm deloc să confundăm ceea ce diferențiază modelul 
de sistemul pe care îl reprezintă, dacă acesta din urmă este la fel de accesibil 
examinării. Dar, adesea, un model analogic este invocat în explicarea 
funcţionării unor sisteme foarte puţin accesibile. Lorenz a aplicat dinamicii 
aflate la baza exprimării conduitelor instinctive un model hidraulic (fig. 5). 





Fig. 5 — Modelul hidraulic al lui Lorenz. Energia internă se acumulează în 
rezervorul R, pentru a se elibera, cînd presiunea este prea puternică asupra 
resortului S, prin deschizătura valvei V. După forța jetului, intensitatea răspun- 
sului, simbolizată prin gradările G și Tr, va fi mai mult sau mai puţin puternică. 
Declanșarea răspunsului va depinde, în afara presiunii din rezervor, de 
ponderea stimulărilor exterioare Sp. 

Astăzi, ordinatorul furnizează un model de funcționare cognitivă. Aici, 
corespondenţa este mai îndepărtată şi, mai ales, mai dificil de testat, decît 
în cazul aparatului fotografic, luat ca model al ochiului. Este mare riscul 

Modelul lui Broadbent şi modelul lui Kosslyn 


Figura 6 prezintă modelul clasic al lui Broadbent reprezentînd procesul de prelucrare 
a informaţiei. De la stînga la dreapta informaţia captată de receptorii senzoriali este 
stocată pentru scurt timp într-o memorie de scurtă durată de unde tranzitează, pentru 
o prelucrare mai elaborată, atît cît admite un filtru selectiv care o orientează, printr-un 
canal cu o capacitate limitată, spre memoria de lungă durată și spre etape de prelu- 
crare care ajung în acţiunea efectorilor, de care nici memoria de lungă durată nu este 
străină. Aceasta din urmă, care adună toată experienţa trecută a subiectului, determină, 
pe de altă parte, considerabil caracteristicile filtrului selectiv (exemplul buclei 
retroactive). 


e —- 

Fig. 6 — Modelul lui Broadbent care arată procesul de atenție selectivă. 
Informațiile exterioare, captate de receptorii senzoriali (RS), sînt pe moment 
stocate în memoria de scurtă durată (MCT), apoi filtrate de filtrul selectiv (FS) 
ca să fie după aceea prelucrate în canalul cu capacitate limitată (CCL), de unde 
vor pleca comenzile efectorilor şi datele de stocat în memoria de lungă durată 
(MLT), din care pleacă tot direct instrucțiuni spre efectori și specificaţii spre 
filtrul selectiv. 





Această schemă a servit la conceptualizarea proceselor de prelucrare a informaţiei, 
şi mai cu seamă a procesului de atenţie, și a putut fi supusă unor teste empirice care 
au condus la nuanțarea acestora și la îmbogățirea structurii demonstrînd prin aceasta 
valoarea sa euristică. 

Figura 7 (adaptată de J. M. Kosslyn, Ghosts in the Mind's Machine, New York, 
Norton, 1983) are o alură mai ambițioasă. Modelul vizează reprezentarea felului în 
care sînt produse (generated) imaginile mentale — un model nu mai puţin complex se 
referă la recuperarea lor (retrieval). Diferitele compartimente ale modelului nu sînt 
desigur pași oarecare, iar analogia cu reprezentarea grafică a unui program de calcu- 

de a da modelului o valoare explicativă excesivă, chiar abuzivă, în raport 
cu valoarea sa euristică, adică abilitatea de a furniza ipoteze verificabile 
și refutabile. 


lator nu trebuie să surprindă. Dar în starea actuală a cunoştinţelor noastre, modelul 
este prea complicat pentru ca să poată fi verificat empiric. 

Fig. 7 — Modelul de producere a imaginilor mentale după Kosslyn. 


Donald Broadbent, lucrînd la un laborator cunoscut al Universității Oxford, reprezintă 
o tradiție specifică psihologiei experimentale britanice, afirmată deja în lucrările lui 
Frederic Bartlett, al cărui dublu merit constă în a fi deschis calea pentru curentele contem- 
porane ale psihologiei cognitive și de a fi înscris cercetarea experimentală într-o interacțiune 
permanentă cu situațiile concrete ale aplicării (vezi vol. HC). 

Modele „scheme de funcţionare “ 


Multe din modelele avansate astăzi de psihologi nu sînt decît reprezentări, 
în maniera informaticii, ale unei secvenţe de operaţii pe care le presupunem 
a fi în acţiune într-o activitate de prelucrare a informaţiei, de exemplu deco- 
dificarea unui enunţ, evocarea unei amintiri, rezolvarea unei probleme, 
producerea unei imagini mentale etc. Aceste reprezentări se situează la nivele 
foarte diferite de plauzibilitate. Fie schematizează operaţii clar atestate de 
datele empirice sau care ar fi în principiu posibil de verificat; fie precizează 
înlănțuiri de etape din care nici una nu se pretează unei transpuneri experi- 
mentale. Caseta 35 furnizează două ilustrări aflate în contrast. Schema, foarte 
sobră, propusă de Broadbent trimite în mod direct la cercetări experimentale 
referitoare la procesele atenţionale. Cel mai ambițios și mai complex model 
al lui Kosslyn privitor la producerea și recuperarea imaginii mentale este, 
pentru cea mai mare parte din cazuri, pur speculativ (vezi caseta 35). 


Modele matematice 


Într-o accepțiune mult diferită de cele precedente, termenul de model trimite 
la formalizări matematice pe care le considerăm ajustări la relațiile între datele 
realității. Instrumentul matematic nu este, în acest caz, un simplu instrument 
de descriere clară (ca atunci cînd se stabileşte distribuția datelor și li se 
calculează media şi abaterea standard — vezi cap. XIII), nu mai mult decît o 
tehnică de analiză a datelor (ca de exemplu o analiză de varianță destinată să 
degajeze rolul care revine diverselor variabile independente și interacțiunii 
lor). El aspiră, mai ambițios, la o interpretare sau explicare a felului în care 
realitatea funcționează sau este structurată. Astfel, analiza factorială, care 
a fost din abundență aplicată la datele adunate cu ajutorul testelor mentale, a 
furnizat adevărate teorii despre inteligență, acordînd o importanță mai mult 
sau mai puțin mare unui factor general (factorul g), presupunînd toate 
activitățile intelectuale, și unor factori de grup, intervenind numai în anumite 
activități (verbale, spaţiale, numerice etc.). 

Teoria Detectării Semnalului (TDS) ne furnizează o altă ilustrare, mai categoric legată 
de domeniul psihologiei experimentale a unui model matematic aplicat funcţionării 
subiectului. Derivată din teoria statistică a deciziei, TDS, introdusă de Tanner și Swets 
în 1954, propunea o nouă abordare a psihofizicii. Abordarea tradițională punea accentul 
pe senzaţie, pe care o lega în principal de puterea de rezolvare a sistemului senzorial. 
TDS acordă o importanţă capitală criteriilor de decizie pe care și le dă subiectul şi care 
rezultă din procesele cognitive, integrînd elemente ca probabilitatea de apariţie a eveni- 
mentului de detectat, sau raportul cost/beneficiu între erori și răspunsuri corecte. Acest 
criteriu de decizie nu presupune în nici un fel ca subiectul să recurgă la o evaluare 
conştientă a situației. De altfel, ea se aplică la fel de bine și la animal. Expresia „mijloc 
indirect de răspuns“ (response bias) este în această privință mai neutră și, poate, 
preferabilă. 

Situaţii 
Semnal+Zgomot Zgomot 
(S+Z) (Z) 


Da Detectare P(Da) 
P(Da/S+Z) 


Răspuns 


Omitere Respingere corectă 


P(Nu/S+Z) P(Nu/Z) 


Nu P(Nu) 








P(S+Z) P(Z) 


Fig. 8 — Matricea cu dublă intrare arătînd cele patru categorii 
de răspunsuri posibile la un stimul în teoria detectării semnalului. 


Să considerăm o situaţie în care subiectului i se cere să detecteze un semnal pe un 
fond de zgomot permanent (dacă sîntem în domeniul auditiv, zgomotul se poate auzi în 
sens propriu: ar putea fi vorba de exemplu de un „zgomot alb“ de o anumită intensitate, 
adică de un zgomot compus din toate frecvențele care se pot auzi, dar termenul zgomot 
se aplică la fel de bine, tehnic vorbind, prin extindere, oricărei alte modalități senzo- 
riale). Atunci cînd un semnal îi este prezentat, subiectul îl poate detecta corect: răspun- 
surile da la semnal sînt detectările. Dacă el raportează prezența unui semnal atunci cînd 
obiectiv nu există nici unul, va comite un tip de eroare, falsele alerte. În absenţa oricărui 
semnal, dacă subiectul raportează corect că nu există nici unul, el furnizează o respingere 
corectă. În sfîrşit, dacă nu raportează prezența unui semnal, el face o omisiune. Aceste 
formă de matrice cu intrare dublă, în care în fiecare compartiment se găsește probabili- 
tatea de răspuns corespondent (fig. 8). 

Se presupune că semnalul (stimulul), constant fizic, se exprimă în sistemul receptor 
al organismului printr-un eveniment care prezintă valori variabile ce se supun unei distribuții 
normale, cu media sa și indicele de dispersie; emitem aceeași ipoteză în legătură cu 
zgomotul. Aceste două distribuții se pot reprezenta ca în figura 9. 

În acest exemplu, vedem că ele se acoperă parțial. Dacă s-ar acoperi complet, am fi 
într-o situație deosebită în care subiectul nu ar putea discrimina semnalul de zgomot şi 
nu ar putea răspunde decît la întîmplare. Cu cît distanța se măreşte între cele două 
distribuții (pe care o presupunem de altfel de aceeaşi dispersie), cu atît semnalul va fi 
discriminabil de zgomot. Această abatere sau distanță între cele două medii, d, reprezintă 
indicele de discriminare (sau sensitivity). Subiectul se comportă ca și cum și-ar situa 
criteriul de decizie sau mijloc indirect de răspuns într-un punct determinat al axei abcisei. 
În exemplul furnizat de figură, observăm că criteriul de decizie justifică răspunsuri de 
tip da pentru o parte importantă a distribuţiei de semnale situate la dreapta f (detectări), 

Fig. 9 — Curbe de distribuție a zgomotului si semnalului în teoria 
detectării de semnal: indicele d’, distanța între medii, exprimă discrimi- 
nabilitatea semnalului și zgomotului. La stînga criteriului de demarcare ß, 
răspunsurile „nu“, reunind omisiunile și respingerile corecte; la dreapta, 
răspunsurile „da“, reunind falsele alarme și detectările; O defineşte 
dispersia fiecărei distribuții. (După G. Tiberghien, Initiation à la psycho- 
physique, Paris, PUF, 1984). 


dar și pentru extremitatea dreaptă a distribuției zgomotului (alerte false). Pentru o valoare 
dată de d”, poziţia lui D va implica o proporţie mai mult sau mai putin ridicată de false 
alerte, dar și de omisiuni. Dacă se deplasează criteriul la dreapta, apare mai riguros faptul 
că el tolerează mai puţin falsele alerte cu prețul, desigur, al unor omisiuni mai numeroase, 
Şi invers, dacă criteriul se deplasează spre stînga, el devine mai tolerant la falsele alerte 
reducînd omisiunile. 

Inţelegem cu ușurință că la indice d’ egal, un acelaşi subiect adoptă un criteriu diferit 
după cum variază beneficiul pentru răspunsurile bune si penalizările pentru alertele false: 
raportul cost/beneficiu va determina un mijloc indirect de răspuns mai mult sau mai puţin 
coerent. Aceasta se exprimă bine în graficul de la figura 10, construit prin dirijarea 
proporţiei detectărilor (ordonată) în funcţie de aceea a falselor alerte (abcisă). Fiecare 
punct al graficului corespunde diferitelor condiții de cost/beneficiu. Curba care se ajustează 
acestor puncte reflectă caracteristicile funcţionării subiectului: este curba ROC, pentru 
Receiver Operating Characteristics, Curbă de eficacitate a receptorului. 

Pentru punctul f,, proporția FA este slabă, dar proporţia de detectare nu este foarte 
ridicată: FA sînt puternic penalizate, iar detectările modest recompensate, subiectul se 
arată extrem de prudent. În B,, proporția de detectări este mai ridicată, dar merge împreună 
cu numeroase FA: acestea sînt puțin penalizate în raport cu beneficiile legate de fiecare 
detectare. Punctele B, și D. corespund raporturilor cost/beneficiu intermediare. 

Alți factori sînt de natură să facă să varieze criteriul de decizie, de exemplu proba- 
bilitatea de apariție a semnalului (cu cît ea este mai ridicată cu atît criteriul devine mai 

Fig. 10 — Curbe de eficacitate a receptorului (curbe ROC) punînd în 
relație probabilitatea detectărilor (ordonată) și falsele alarme (abcisă), 
pentru valori diferite ale indicelui de discriminare d’, indicate pe curbă. 
Indicelui de discriminare O subiectul nu-i poate răspunde decît la 
întîmplare, iar probabilitatea detectărilor o egalează pe cea a falselor 
alarme. Fiecare curbă este generată plecîndu-se de la punctele obținute 
cu criterii de decizie f diferite, indicate numai pe curba d = 2,0, de 
la cel mai exigent HB, la cel mai tolerant D, 


tolerant). La aceeași valoare de discriminabilitate o pot fi asociate criterii de decizie 
diferite. Dacă vrem să vedem în criteriile de decizie un fel de echivalent al pragului, 
trebuie să admitem că pragul variază în funcţie de factorii care nu sînt exclusiv inerenți 
mecanismelor de recepţie senzorială. 

Datele empirice ale psihofizicii se lasă descrise în linii destul de generale și cu ajutorul 
modelului TDS. El are deci statutul de instrument de analiză — aplicabil la numeroase 
fenomene de discriminare, de vigilență, chiar și de memorie — și de ipoteză foarte 
plauzibilă a unui mod de funcţionare a subiectului. Examinarea mai tehnică a lucrărilor 
apărute ca urmare a TDS ar pune în evidenţă, totuși, limite legate fie de condiţiile sale 
matematice, fie de realitatea conduitelor care nu se supun întotdeauna celor prescrise de 
model. Astfel, sîntem conduși, după demersul obișnuit al ştiinţei, la amenajarea sau schim- 
barea modelului. 


Modele animale 


O altă folosire, infinit mai neclară, a termenului de model ne este furnizată 
de experimentatorii care, interesîndu-se de o astfel de problemă de psihologie 
umană, îl studiază la nivelul animalului din motive tehnice sau etice. Astfel, 

psihofarmacologul va adopta un asemenea model al depresiei sau anxietăţii. 
Problemele pe care le ridică această formă deosebită de transpunere analogică 
vor fi discutate mai departe în capitolul XIV. 


Simulările 


Dezvoltarea calculatoarelor a promovat, în toate domeniile ştiinţei, un tip 
de model inedit care a oferit o formă de validare deosebită, modelele simulate. 
În general, ele corespund tipului de modele pe care le-am distins mai înainte 
sub numele de „modele-scheme de funcționare“, dar concepute în așa fel încît 
să se preteze unei simulări pe calculator. Scopul acesteia este verificarea 
faptului dacă acest model „funcționează“, cel puţin în universul artificial al 
constrângerilor provocate de funcționarea calculatorului. Aceasta presupune 
să i se poată atribui, cu titlu de exerciţiu, valorile ipotetice ale diferiților para- 
metri pe care îi include și să se vadă cum se comportă. Dacă valorile concrete, 
puse în evidență în realitatea pe care încercăm să o simulăm, corespund unor 
valori ipotetice testate, modelul va cîştiga în credibilitate. Dar faptul că el 
funcţionează pe calculator nu-i conferă nici o validitate externă, adică în raport 
cu realitatea simulată. 

Punerea în acţiune a modelului simulat pe calculator se poate lovi şi ea de 
dificultăți care vor conduce la modificarea concepției referitoare la el. Fără 
îndoială că tocmai aici modelul simulat își găsește principala sa valoare 
euristică pentru o ştiinţă empirică. Mai întîi, el este, de fapt, inspirat, în general, 
de o ipoteză referitoare la funcţionarea obiectului real, cum ar fi funcționarea 
memoriei. Dacă se întîmplă ca în cursul simulării funcționarea, așa cum a 
fost concepută, să ridice probleme, vom putea, desigur, să pretindem că ne 
situăm în alt univers, acela al calculatorului, şi nu acela al maşinii psihologice, 
că problemele întîlnite privesc calculatorul și nu memoria umană. Dar ne 
putem întreba și dacă dificultăţile de care ne-am lovit nu ne sugerează o 
modificare a modelului memoriei și să verificăm dacă acest model modificat 
nu se potrivește mai bine datelor empirice decît modelul în forma sa inițială. 
Intr-un cuvînt, demersului tradițional, bazat pe pendularea între reflecția 
teoretică și datele empirice, i se substituie un demers în trei etape căruia i 
se adaugă simularea. Aceasta reprezintă un fel de încercare empirică, dar 
într-un alt univers, cel artificial, a unor rezultate ale reflecției teoretice, 
susceptibilă să reorienteze și să conducă la interpretarea diferită a datelor 
empirice. 

Practica modelelor simulate, inspirate din funcționarea psihologică, ocupă 
un loc important în inteligenţa artificială atunci cînd este vorba, de exemplu, 
de construirea unei maşini, a unui robot, capabil, ca şi sistemul vizual uman, 
să recunoască obiectele, chiar și obiectele deosebite cum sînt expresiile feţei. 
Pe baza datelor empirice disponibile, psihologii își construiesc modelul, sau 
modelele, recunoașterii vizuale a obiectelor şi expresiilor. Specialistul în 
robotică îl transpune în universul informaticii și îi simulează funcționarea cu 
scopul practic de imitare : el dorește să construiască o mașină dotată cel puțin 

cu aceleași performanţe. Dacă nu reuşeşte, înseamnă că poate universul său 
robotic prezintă constrîngeri particulare pe care maşina perceptivă umană nu 
le cunoaște; îi revine atunci să cerceteze un alt model, compatibil cu 
constrîngerile specifice domeniului său şi care să ajungă la aceleași perfor- 
mante Dar se poate întîmpla și ca modelul propus de psihologi să nu fie bun; 
în acest caz, aceştia vor găsi în mod firesc important să-l revadă, tocmai în 
funcţie de sugestiile pe care le-ar putea face roboticianul. Desigur, acest 
schimb reciproc dă naștere fecundității raporturilor între specialiștii în 
inteligenţă artificială, și nu ideea că mașinile ar trebui, ca să aducă aceleași 
servicii ca şi creierul uman, să se supună acelorași reguli de funcţionare. 


XII 
Individ, eșantion, populaţie 


Unde au loc conduitele? 


Un vechi conflict opune încă adesea cercetători şi practicieni din domeniul 
psihologiei, primii afirmîndu-și interesul exclusiv pentru legile generale şi 
lăsînd celorlalți grija de a se descurca în problemele individuale; ceilalţi 
replică, nu fără un oarecare motiv, că, dacă se vrea clarificarea practicii datelor 
cercetării, ar fi bine ca aceasta să nu ignore individul. Dezbaterea prezintă 
aspecte care se sprijină pe diferențe de abordare între clinician, care caută 
să-și înțeleagă clientul, și cercetător, care intenționează să explice funcționarea 
psihologică, aspecte despre care vom vorbi mai în detaliu în capitolul XV. 
Cu toate acestea, ea prezintă și o față metodologică mai vulgară, care cere un 
comentariu scurt deoarece se găseşte adesea la originea unei neînțelegeri. 

Este adevărat că lucrările de cercetare în psihologie se prezintă adeseori 
ca niște observaţii sau experienţe pe grupuri, ajungînd la concluzii cu aspect 
general, sprijinindu-se pe una sau alta din caracteristicile funcționării psiho- 
logice, eventual țintește la enunţul de lege. Recurgerea la grupuri se impune 
din motive diverse, dintre care unele au fost discutate în capitolul X, iar 
concluziile care sînt trase din datele astfel obţinute se justifică mai ales prin 
instrumentele de prelucrare statistică folosite (vezi cap. XIII). Totuşi, este 
important să amintim că fenomenele care îi interesează pe psihologi se situează 
la nivelul individului şi că, cercetător fundamentalist sau clinician, psihologul 
nu-l poate pierde din vedere. Aceasta implică, pentru primul, faptul că cerce- 
tările pe grupuri nu sînt niciodată decît mijloace indirecte de analiză a 
funcţionării individului, dacă este imposibil sau dificil să se facă direct la 
nivelul acestuia. Ne putem teme de faptul că anumiți cercetători au pierdut 
din vedere această evidență, pierzîndu-și în același timp şi interesul pentru 
diferenţele individuale, care le apar ca un zgomot ce maschează fenomenele 
importante. Vom reveni asupra diferențelor interindividuale, dar evocăm aici 
importanţa pe care o are în progresul psihologiei ştiinţifice cercetarea asupra 
individului. 

Mulţi din marii maeștri care au creat psihologia ştiinţifică şi-au bazat 
munca lor de observare sau experimentare pe subiecții individuali. Psihofizica, 
de la Helmholtz și Fechner (vezi p. 107 și 109), a împins studiul pragurilor 
absolute și diferențiale, construirea scalelor de senzație, pînă în zilele noastre, 
plecînd de la măsurări făcute pe subiecți puțin numeroși, în general voluntari 

bine antrenați în experienţe adeseori plicticoase si în care colaborarea și 
bunăvoința subiectului sînt, în general, favorabile preciziei căutate. Ebbing- 
haus, căruia îi datorăm punerea la punct a numeroase din procedeele experi- 
mentale folosite încă şi astăzi în studiul memoriei și numeroase din rezultatele 
care au servit ca punct de plecare solid pentru unul din domeniile cele mai 
dezvoltate ale psihologiei cognitive actuale, a realizat majoritatea experien- 
telor chiar pe el. 

Aportul hotărîtor al lui Pavlov la dezvoltarea inițială a lucrărilor referitoare 
la învățare prin condiţionare s-a bazat pe o succesiunea de experienţe indi- 
viduale minuţios analizate şi înlănțuite printr-un rafinament constant al 
ipotezelor. De cealaltă parte a Atlanticului, și în același domeniu al învăţării 
la animal, Thorndike degaja legea de efect, plecînd de la experimente pe pisici 
la care descria curbele de învăţare individuale : după el, Skinner făcea același 
demers pentru a degaja proprietăţile condiționării operante, ignorînd lucrările 
făcute de predecesorii săi behaviorişti privind grupurile de șobolani care 
parcurgeau labirintul. 

În ceea ce-l priveşte, Lorenz a recurs la observaţii minuţioase asupra 
comportamentului animal individual, observaţii care au alimentat prima mare 


CASETA 36 


Sigmund Freud (1856-1936), medic neurolog vienez, este fondatorul psihanalizei. 
După cîteva lucrări de neurologie, printre care un studiu asupra afaziei și cercetări 
privind proprietăţile cocainei, el a început să se intereseze de isterie, stimulat fiind 
de întîlnirea la Paris cu Charcot și la Nancy cu Bernheim, aflați pe atunci într-o vie 
polemică asupra hipnozei. El a publicat în 1895, cu Breuer, Studien über Hysterie în 
care s-au pus bazele tratamentului și ale teoriei analitice, dezvoltate apoi în cele trei 
lucrări clasice: Die Traumdeutung (1900), Zur Psychopathologie des Alltagsleben 
(1901) şi Drei Abhandlungen zur Sexualtheorie (1905). Opera scrisă, monumentală, 
trebuia să se continue în direcţia clinică, analiza de caz furnizînd de altfel materia 
schimbărilor teoretice, dar și o reflecţie care generaliza explicațiile psihanalitice la 
fenomene culturale, mituri, artă, religie, structuri de rudenie (printre multe alte scrieri, 
Totem und Tabu (1912) şi Das Unbehagen in der Kultur (1929). 

Freud atribuia originea nevrozelor apărărilor de natură psihologică, mai ales sub 
forma refulărilor, contra manifestărilor pulsiunilor sexuale, tratamentul psihanalitic 
intenționînd să readucă în conștiință refulatul, descifrat prin vise, asociaţiile libere, 
actele defectuoase. 

Teoria freudiană se articulează în jurul a trei axe principale: determinismul sexual 
al conduitelor, conceptul inconştientului, structura dinamică a aparatului psihic, 
constituit din cele trei instanţe ale ansamblului pulsiunilor instinctive şi inconștiente 
la om, ale eului și supraeului. 

Freud nu s-a limitat la o operă scrisă. El a fondat școala de psihanaliză care şi-a 
atras aderenţi de pretutindeni, fiind la fel de repede prada disensiunilor interne 
marcate de nenumărate ori de rupturi răsunătoare (ruptura lui Jung şi Adler, mai 
ales). Influența sa, care rămîne considerabilă în unele sectoare ale psihologiei clinice, 
a depășit frontierele medicinei și psihologiei pentru a-și pune amprenta pe întreaga 
reflecţie a omului asupra lui însuşi, la începutul secolului al XX-lea, în ansamblul 
științelor umane — antropologie, sociologie, filozofie — ca și în artă și literatură. 

teorie etologică. Piaget, a cărui operă a marcat întreaga psihologie a dezvoltării 
şi inteligenței, nu a recurs niciodată la numere mari de subiecți. Analizele 
sale asupra stadiului senzorio-motor s-au bazat în principal pe observaţii 
minuțioase referitoare la conduitele celor trei copii ai săi. Experiențele sale, 
întotdeauna surprinzător de ingenioase, în legătură cu stadiile ulterioare ale 
dezvoltării cognitive s-au limitat, în general, la șase copii, ceea ce nu l-a 
împiedicat deloc să identifice fenomene cu un mare grad de generalitate și, 
mai ales, să pună probleme cu totul noi. Am putea lungi lista citîndu-l de 
exemplu pe Harlow pentru lucrările sale importante mai întîi asupra curiozității 
Și apoi asupra factorilor de atașament precoce la puii de maimuță; cercetătorii 
care s-au remarcat în studiul potențialităților simbolice și lingvistice ale 
maimuțelor mari, Gardner, Rumbaugh, Terrace, Premack și Paterson (vezi 
cap. XIV); cei care au călcat pe urmele lui Sperry au făcut primele studii 
asupra subiecților cu personalitate dedublată. 

Contribuţia lor la cunoașterea psihologică nu se fixează mai puțin în studiul 
individual decît aceea a marilor clinicieni care, de la Freud (vezi caseta 36) 
la Winnicott sau de la Janet la Bandura, și-au elaborat concepțiile referitoare 
la originile, natura și tratamentul tulburărilor psihologice pe baza observării 
pacienţilor lor. 

Se poate întîmpla ca observaţiile făcute de acești maeștri să se fi dovedit 
în timp mai puţin generalizabile decît se crezuse. Totuși, în mod paradoxal, 
ele au rămas în cele mai multe cazuri și mai mult decît cele acumulate în 
cadrul unui demers de cercetare pe grupuri de subiecți care, cum vom vedea, 
nu rezolvă deloc simplu și definitiv problema generalizării datelor de observare 
Sau experimentare. 


CASETA 37 


Harry F. Harlow (1905—1981), psiholog american, nu și-a legat numele de nici o teorie, 
dar nu a încetat să stimuleze psihologia cu întrebările sale provocatoare şi experiențele 
ingenioase. În anii 1950, a zguduit psihologia motivaţiei, dominată de modelele 
reducției trebuinței împrumutate din fiziologie, reamintind psihologilor că omul și 
animalul nu erau inactivi cînd trebuinţele lor biologice primare erau satisfăcute. Din 
contră, ei se dedică unor activități variate care par să-şi găsească gratificaţia în ele 
însele. El deschidea astfel calea unor cercetări care au reabilitat concepţiile hedo- 
niste ale motivaţiei, cercetări la care a contribuit și el arătînd că maimuţele puteau 
fi recompensate propunîndu-le noi probleme manipulatoare de rezolvat sau permi- 
țîndu-le să contemple un moment lumea exterioară din cușca în care erau închise. 
Se impunea ideea că jocul, stimulările, activitatea, explorarea, noutatea își găseau 
în ele însele finalitatea și erau suficiente ca să întrețină conduitele. 

El s-a angajat mai tîrziu în studii privind geneza legăturilor afective la puiul de 
maimuță, în experienţe cunoscute astăzi de marele public. Folosind înlocuirea mamei 
naturale cu una artificială, a arătat că manechinele de pluș, deşi nu hrăneau, garantau 
conduite normale, spre deosebire de un manechin care hrănea, dar era aspru. El a 
analizat în detaliu condiţiile atașării și securităţii, consecinţele patologice pe termen 

Reprezentativitatea observaţiilor 


Cercetătorul care studiază un grup limitat de subiecți în laboratorul său 
intenționează să descrie fenomene, să degajeze legi care să se extindă la o 
populaţie mai vastă. De la eșantionul pe care l-a ales el înțelege să generali- 
zeze la un ansamblu de subiecți al cărui eșantion este considerat reprezen- 
tativ. Metodologia științifică, asistată de statistică, furnizează reguli exigente 
şi precise pentru alcătuirea eșantionului și pentru generalizarea observaţiei 
la populaţia din care a fost extras. Astfel, sociologul, care recurge la un sondaj 
de opinie, este obligat, dacă doreşte să reflecte întreaga populație a ţării, să 
facă să apară în eșantionul său o proporție de cetățeni de diferite vîrste, de 
diferite categorii sociale, de diferite tranșe de venituri, de sexe diferite, de 
diferite entități regionale etc., corespunzînd repartiției acestor caracteristici în 
cadrul întregii populaţii. Cu toate acestea va fi în pericol să uite una sau alta 
din caracteristicile care ar putea avea, în problema ce îl interesează, o 
importanță deosebită. De exemplu, el ar putea avea grijă să-și echilibreze 
eşantionul în ceea ce privește sexul, dar ar putea neglija, printre femei, 
distincția între femeile salariate și cele casnice, în așa fel încît să nu se găsească 
în eșantion aceeași proporţie ca în populaţia generală. Nici nu ar fi nevoie de 
mai mult pentru ca sondajul să-și piardă reprezentativitatea. 

La fel, psihologul, care pune la punct un test, își dă osteneala să-l etaloneze, 
adică să stabilească o normă de referință, pe un eşantion reprezentativ al 
populaţiei pe care este aplicat. După finalitatea testului, această populaţie va 
fi mai mult sau mai puțin numeroasă. Dacă este vorba să se recurgă la încor- 
porarea ordinară a recruţilor unei armate naționale, un eşantion unic de tineri 
de douăzeci de ani, corect echilibrat ca să reprezinte populaţia generală de 
această vîrstă, ar rezolva lucrările. Din contră, dacă este vorba să se evalueze 
gravitatea unui deficit intelectual sau verbal ca urmare a unei leziuni cere- 
brale, va trebui să se folosească instrumente mult mai discriminative și să se 
alcătuiască eșantioane distincte, de exemplu, pentru diferite nivele de 
școlarizare, diferite vîrste, grupuri culturale sau profesionale. Dacă, pe de altă 
parte, ar trebui să se evalueze dezvoltarea mentală, s-ar ajunge desigur la 
constituirea de eșantioane reprezentative pentru grupe de vîrstă. 

Aceleași reguli de eșantionare se aplică lucrărilor de laborator, în care 
experimentatorul își va alcătui, cu mare minuţiozitate, grupele de control și 
experimentale, cu subiecţi aleși la întîmplare pentru fiecare din grupe, sau 
aleşi riguros ca avînd puncte comune. 

În ciuda acestor precauţii, se întîmplă ca cercetătorii psihologi sau cei 
care le folosesc rezultatele, să dea dovadă de o oarecare superficialitate, 
acordînd observaţiilor lor o deschidere generală, chiar universală. Ei nu ezită 
să discute consecințele rezultatelor lor asupra teoriilor privitoare la memorie, 
percepţie, inteligență, învățare, prezentate implicit ca aplicabile la specia 
umană în totalitatea sa, chiar şi la toate animalele. În ce constau, cel mai 
adesea, eșantioanele studiate? Cum s-a remarcat adeseori, psihologia științifică 
s-a construit pe baza studiului unui număr limitat de specii, şi, în cadrul 

acestora, al cîtorva subgrupuri privilegiate. Specia umană ocupă un loc 
important, dar aproape exclusiv în varietatea sa culturală occidentală. Subiecţii 
experimentelor sînt în proporție zdrobitoare studenţi, cel mai adesea în 
psihologie, din care am ezita să facem martorii speciei umane în ansamblul 
său. Pur și simplu ei sînt cei mai accesibili. Același lucru se petrece și cu 
copiii, subiecţi obligați de oricine se interesează de dezvoltare, desigur, dar 
privilegiați fără îndoială din cauza disponibilității lor. Nu din întîmplare 
studiile pe copii, ușor de supus unor experimente deoarece sînt regrupaţi în 
şcoli, sînt mai numeroase decît cele referitoare la bătrîni, de exemplu. Dar 
Copiii, care s-au remarcat furnizînd datele lor marilor psihologi, aparțin unor 
categorii particulare: copii școlarizați în condiții bune, trăind în oraşe mari, 
în jurul unor institute universitare în care se desfășoară cercetarea. Aşa se 
face că lucrările lui Piaget și ale echipei sale s-au desfășurat timp îndelungat 
aproape exclusiv pe copii genevezi. 

Şi alte cîteva specii au cunoscut favorurilor psihologilor, ca să nu pomenim 
decît şoarecii — cel mai adesea albinosul și aparținînd unor varietăți selec- 
ționate (vezi p. 135). La îndemîna domeniilor de cercetare și a școlilor vom 
găsi şi porumbelul domestic (preferat de specialiștii condiționării operante de 
cînd Skinner îl adoptase din comoditate), cîinele, aproape întotdeauna corcit 
(subiectul preferat al lui Pavlov numai din cauza obișnuinței pe care o dobîn- 
dise în experiențele sale referitoare la fiziologia digestivă), maimuţele, infe- 
rioare (macac roesus, relativ puţin costisitori şi crescuţi curent pentru nevoile 
numeroase din laboratoarele de biologie) sau superioare (cimpanzeii, mai ușor 
de „îmblînzit““) pentru cei care doresc să se apropie cît mai mult posibil de 
om. Putem adăuga aici diverse specii, introduse ocazional în laborator, conside- 
rate mai potrivite pentru abordarea unei probleme precise, sau, uneori, datorită 
capriciului experimentatorului, sau datorită intențiilor mai precise ale 
psihologiei comparate (vezi cap. XIV). 

Pe ansamblu, este destul de puţin, și am putea să ne întrebăm cu ce drept 
experimentatorii se hazardează să generalizeze rezultatele la întreaga specie, 
dacă nu de la o specie la alta, și, culmea aroganţei, de la animal la om. 
Răspunsul este dublu. În primul rînd, generalizările nu au niciodată valoare 
de ipoteză; rămîne să se verifice dacă adulții care nu sînt studenți, copiii 
negenevezi sau neparizieni, membrii altor culturi decît cele occidentale, 
animalele din altă ramură sau altă specie ar furniza aceleaşi concluzii. În al 
doilea rînd, deși controalele asupra noilor populaţii au condus adesea la 
nuanţțarea interpretărilor avansate, uneori la infirmarea lor, miraculos este 
faptul că, în numeroase cazuri, cercetările conduse cu rigoare, uneori pe 
subiecți puţini, se dovedesc valide și reproductibile, cel puţin în aspectele 
lor esenţiale. Acesta nu este un motiv pentru a ne dispensa de verificarea 
generalizării. Totuși, există o indicație ca cercetarea experimentală corect 
condusă pe un eșantion restrîns, fie și puţin reprezentativ, să fie strategia 
euristică cea mai fecundă și de altfel singura realistă. Ar fi zadarnic să se 
încerce prevenirea oricărei restricții eventuale la generalitatea rezultatelor 
noastre alcătuind de la început eșantioane cu adevărat reprezentative pentru 
întreaga specie umană, pentru toate mamiferele etc. Putem întreba 3000 de 


INDIVID, EŞANTION, POPULAŢIE 213 


cetățeni francezi asupra intenţiilor de vot, sau să supunem la un test de apti- 
tudini 5000 de recruți americani; ne putem imagina cu greutate că se poate 
introduce în laborator un număr echivalent de subiecţi pentru experiență ca 
să stabilim scale de senzaţii, să analizăm semnificația comportamentală a 
unei unde electroencefalografice deosebite, sau să aprofundăm analiza 
mecanismelor memoriei semantice. Trebuie să alegem fără să ezităm inves- 
tigarea unui număr restrîns de subiecţi, folosind timpul şi mijloacele 
necesare, căci o experiență detaliată și precisă va reprezenta în orice caz o 
referință solidă în punerea la încercare a testului pe alte populaţii, în timp 
ce o experienţă superficială pe o populaţie incontrolabilă datorită mărimii 
sale nu ne va învăța nimic. 

Oprindu-ne pentru moment la specia umană, demersul cel mai simplu ar 
fi acela de a se emite ipoteza conform căreia concluziile unei experimentări 
în laborator sînt universale. Această ipoteză este ușor de pus la încercare, şi 
eventual de respins, studiind apoi grupuri diferite aparţinînd populaţiei căreia 
i-a aparţinut eșantionul de la început. Evident, ipoteza de universalitate nu 
este decît o ipoteză. Ar fi ridicol să se facă din ea baza unei teorii foarte ela- 
borate, pe care am expune-o de la început prăbuşirii oricît de puţin o altă 
populaţie ar contrazice rezultatele inițiale. Pe de altă parte ar fi de neiertat 
ca pe baza ei să facem aplicaţii care ar risca să aducă prejudicii indivizilor 
pe care eșantionul nu-i reprezintă — membrul unui grup social sau cultural 
diferit de exemplu. 


Elogiul variațiilor 
Psihologie diferențială şi psihologie generală 


Obsesia legilor generale și a studiului pe grupe de subiecţi cu scopul 
degajării acestor legi a antrenat un efect de alterare în ceea ce privește prelu- 
crarea diferenţelor dintre indivizi. Mulţi psihologi, consacrîndu-se cercetării 
fundamentale, ajung să considere variațiile interindividuale drept impurități 
de care nu trebuie să se intereseze. Ei le abandonează psihologiei aplicate, 
care trebuie să se obișnuiască cu ele și să le ia în considerare atunci cînd este 
vorba să dea sfaturi în legătură cu orientarea școlară sau profesională, sau de 
tratament psihoterapeutic, de adaptare culturală sau de educaţie specială. In 
această privință, este semnificativ faptul că psihologia diferențială, care are 
ca scop să studieze aceste variaţii între indivizi, nu și-a găsit nici un loc în 
tratatul de psihologie experimentală publicat sub conducerea lui Fraisse şi 
Piaget, tratat care servește drept referință în franceză, în a doua jumătate a 
secolului acesta, dar a văzut consacrîndu-i-se un volum în tratatul paralel de 
psihologie aplicată coordonat de Pi€ron. . 

Această atitudine decurge din ideea, eronată, conform căreia variațiile 
interindividuale reprezintă fie fenomene auxiliare, pe care am putea, in 
consecinţă, să le neglijăm atunci cînd dorim să ne mulțumim cu legile generale, 
fie fenomene parazite, îndepărtări de la o normă, pe care este preferabil să le 

neutralizăm dacă nu putem să le eliminăm. Este mai potrivit pentru gîndirea 
biologică şi sociologică de astăzi să vadă în variaţii un aspect esenţial al 
realității pe care încercăm să o înțelegem. In această perspectivă, ele nu mai 
sînt considerate ca niște accidente tocmai bune ca să se țină seama de ele în 
practică, ci ca o manifestare fundamentală a realului pe care orice teorie 
explicativă generală este obligată să o integreze. 

Recentele curente ale psihologiei diferențiale tind, din fericire, să-i confere 
această deschidere care i-a fost refuzată în trecut. Astfel, în domeniul 
inteligenţei, examenul fin al strategiilor de rezolvare a problemelor puse în 
acțiune de diverşi subiecți scoate în evidență particularități individuale care 
nu corespund nici nivelurilor ierarhizabile distincte, nici îndepărtărilor în 
raport cu subiectul ideal, pe care teoriile tradiționale le postulau direct sau 
indirect (vezi subiectul „epistemic“ al lui Piaget, sau subiectul dotat cu un 
cotient intelectual de 100 şi cîteva unități ale psihometriei), și nici variantelor 
a căror existenţă în sînul unei populaţii, al unei specii umane în general, 
reprezintă sursa și garanția adaptării la probleme mereu noi. A da diferențelor 
interindividuale statutul pe care îl cer înseamnă a înlocui o cercetare pe 
populaţie cu una normativă. Diversitatea nu mai apare în acest caz ca o 
complicaţie care vine să facă confuză perceperea legilor generale, ci ca o 
condiție majoră a dinamicii adaptative la scala psihologică, precum și la scala 
biologică și culturală. 

Această gîndire populațională s-a impus într-o ramură a psihologiei strîns 
legată de biologie, genetica comportamentului, care studiază factorii ereditari 
ai comportamentului. 


Psihologia interculturală 


Dar diferenţele interindividuale din sînul speciei umane sînt datorate într-o 
proporție deloc neglijabilă diferenţelor de mediu social şi cultural. Psihologia 
diferenţială este în această privință apropiată de unele ramuri ale psihologiei 
sociale și, la scara tuturor culturilor, de antropologia culturală. Psihologia 
interculturală sau transculturală — cross cultural psychology — este în special 
interesată de comparațţiile între membrii aparținînd unor culturi diferite în 
ceea ce priveşte caracteristicile lor psihologice. Ea a ajuns, reluînd sistematic 
datele furnizate de psihologia științifică, plecînd de la omul occidental, să-i 
stabilească, sau, din contră, să-i pună în discuţie universalitatea. 

S-a constatat repede că încercările psihologice, fie că era vorba de teste 
mentale sau de material folosit în laboratorul de psihologie cognitivă, puse 
la punct într-o țară occidentală, nu erau transpozabile fără nici o modificare 
în alte culturi. Cuvinte sau schițe de obiecte, de memorizat sau de clasificat, 
nu au o valoare independentă de contextul cultural familiar; nu este suficient 
să se traducă, trebuie să se transpună și să se substituie cămila renului dacă 
se trece de la o populaţie laponă la una sahariană. Chiar forma încercării 
folosite, uneori specifică obiceiurilor școlare, poate reprezenta o ciudățenie, 
la care subiectul nu se adaptează de la început, într-o cultură puțin şcolarizată. 

Pentru ca să se răspundă acestor diferenţe ireductibile, trebuia, mai întîi, să 
se construiască situații total independente de contextul cultural, care ar fi atins 
aspecte fundamentale ale comportamentelor, neinfluenţate de obiceiurile 
specifice fiecărei culturi şi care ar fi fost într-adevăr universale, culture free. 
Această ambiţie s-a dovedit iluzorie: nu este posibil să se analizeze conduita 
unei ființe umane făcîndu-se abstracție de apartenenţa sa la o cultură, cu atît 
mai mult nu este posibil să se analizeze comportamentul unui animal 
ignorîndu-se apartenenţa lui la o specie anumită (vezi cap. XIV). În loc să se 
cerceteze cu obstinaţie încercări culture free, ar fi mult mai înțelept să se pună 
la punct încercări culture fair, care să țină seama în mod „loial“ de particu- 
larităţile culturale. Desigur, pentru aceasta este nevoie din partea psihologului 
de o cunoaștere aprofundată a culturii căreia îi aparțin subiecții săi, de o 
competență de antropolog de teren, combinată cu cea de psiholog. 

Abordarea conjugată a antropologiei și psihologiei arată pînă în ce punct 
conduitele individuale, fie că este vorba de expresia emoţiilor, de raporturile 
sociale sau de reprezentările cognitive, depind de reguli şi reprezentări 
colective. Antropologi clasici, ca Malinowski, Margaret Mead sau Ruth 
Benedict, combătuseră deja teoriile personalităţii avînd pretenţia de a fi 
universale. Astfel, Malinowski, studiind populaţiile din insulele Trobriand, 
punea în discuţie afirmaţiile freudiene referitoare la universalitatea com- 
plexului lui Oedip; Mead punea față în față concepţiile noastre occidentale, 
în care sînt valorizate afirmarea sinelui şi a competiţiei, cu stilurile de persona- 
litate create de culturi necompetitive; Benedict punea în evidenţă diferențele 
dintre structurile de personalitate produse de culturile americane, mergînd de 
la formele cele mai exacerbate ale competiţiei agresive pînă la formele cele 
mai armonioase ale raporturilor sociale, bazate pe negociere (tribul kwakiutl 
opus tribului navajo, de exemplu). În plan cognitiv, deși am putea crede că 
mecanismele spiritului uman sînt în esență aceleași pretutindeni în lume, 
conținuturile asupra cărora ţintesc pot fi diferite. Astfel, metaforele prin care 
concepem chiar structura gîndirii noastre, sau a relaţiilor cu lumea, sînt adesea 
împrumutate de la niște obiecte care domină activitățile cotidiene, sau care 
fascinează prin eficienţa, eleganța și misterul lor. Noi occidentalii sîntem de 
mai multe secole încîntați de automate și, de la păpușile în mișcare ale 
secolului al XVII-lea pînă la calculatoarele de astăzi, am făcut din ele modele 
ale funcționării noastre ; alte culturi au alte modele, cum ar fi cultura bambara 
din Mali (studiată de Y. Cissé), meseria de ţesător artizanal ale cărei elemente 
diferite trimit, prin funcția și prin desemnarea verbală, la aspecte diverse 
referitoare la persoană și la relaţiile ei cu universul social, adevărat model 
al personalităţii. 

Constatarea diferențelor interculturale nu este mai puțin importantă decît 
cea referitoare la universalitate. Dacă, în cel de-al doilea caz, ne putem gîndi 
la atingerea unui fel de fond comun de origine strict biologică, în primul caz 
sesizăm variantele pe care conduitele umane le pot prezenta în funcție de 
influențele mediului. Această variabilitate nu definește mai puțin natura 
umană decît trăsăturile aparent universale și, de altfel, nu are o semnificație 
biologică mai mică. 

Este deci înșelător să opunem psihologia generală psihologiei diferențiale. 
Am interpreta greșit o psihologie generală care nu ține seama de diferențele 
interindividuale ca de un aspect esenţial. 


Stabilitate și schimbare 


Mulţi oameni visează ca lucrurile să încremenească într-o stare care să le 
convină și pe care o consideră ordinea ideală. Este un vis al multor gînditori 
să definească natura umană o dată pentru totdeauna. Acest vis nu a părăsit 
încă numeroși psihologi care caută în ştiinţă mijloacele pentru această definire. 
Ei se obișnuiesc greu cu o evidență de necontestat: omul trăiește în istorie ca 
individ, el se dezvoltă, trece printr-o lungă fază de creștere progresivă, parcurge 
o perioadă şi mai lungă de vîrstă adultă pentru a-și termina cursa într-o 
bătrînețe mai mult sau mai puţin scurtă. Ca membru al unei societăţi, la un 
moment dat al istoriei, el împarte cea mai mare parte a conduitelor sale cu 
cei care îi sînt contemporani și împreună cu ei se deosebește de oamenii trecu- 
tului și de cei ai viitorului. Unde este „adevărata“ natură umană? În noul 
născut, în copil, în adolescent, în cvadragenar, în bătrînul pe care numai vîrsta 
îl distinge de adult, în senilul care este purtătorul tuturor semnelor de involuție? 
În omul mileniului III, în subiectul pe care îl studiez astăzi în laboratorul meu 
sau pe care îl ascult în cabinetul meu de clinician, în acel vînător preistoric 
care își tăia cremenea sau decora grota Lascaux? 

În vederea stabilităţii, a fost o lungă tradiție, în studiul dezvoltării indi- 
viduale, să nu se caute în copil decît adultul în miniatură, să se vadă în acesta 
din urmă un fel de desăvîrşire căreia i s-ar subordona dinainte tot ceea ce 
precede, și să se considere că bătrînețea, care vine după aceea, nu ar putea 
decît să deterioreze. Aceasta este, în ciuda minuţiozităţii puse să urmărească 
traseul dezvoltării, perspectiva lui Piaget, atunci cînd întreprinde retrasarea 
originilor gîndirii logice de-a lungul etapelor construirii lor la copil: starea 
finală este o realizare, un echilibru definitiv, numai să nu-l vedem „dărîmat“ 
de degradarea bătrîneții. 

Or, un examen mai atent al creşterii a arătat că un copil nu este un adult 
în miniatură, că el nu apare astfel decît pentru că noi îl privim din punctul 
de vedere al adultului. Oricît de puțin ne-am detașa de aceasta, ne dăm seama 
că organizarea conduitelor sale este dotată cu logica sa adaptativă specifică. 
La fel, vîrsta adultă nu apare ca o stare stabilă prelungită, ci ca o succesiune 
de progrese, crize, achiziţii, remanieri care se continuă pînă în inima unei 
bătrîneți cronologice avansate, ce se dovedește adeseori perioada cea mai 
creativă a individului. Tocmai această ființă în devenire trebuie s-o surprindă 
psihologul, în loc să-și facă un soi de model sintetic, ale cărui diferite stadii 
de creştere, iar apoi de involuţie nu ar furniza decît aproximări. 

Nu se petrece altfel cu omul perceput ca o verigă în istoria speciei sale, 
care se confundă în mod natural cu istoria culturii. Psihologul nu poate spera 
să explice natura umană atemporală. Oricîtă importanță am acorda materia- 
lului biologic relativ stabil din care este făcut omul, proprietățile corpului și 

creierului său îi dau capacitatea de adaptare la schimbare şi ar însemna să-i 
scădem din importanţă văzînd în aceasta numai o caracteristică accesorie și 
neglijabilă. Omul nu a mai fost acelaşi după dezvoltarea agriculturii în epoca 
neolitică; sau după inventarea scrierii, care a răspîndit, acordîndu-i un suport 
exterior, capacitatea sa de a stoca şi de a transmite informaţii; sau după 
descoperirea sistemelor de comunicaţie auditivă, apoi vizuală, la distanţă, 
sistem pe care îl cunoaştem astăzi. Aceste jaloane culturale au fost de fiecare 
dată însoțite de o adevărată reorganizare a universului cognitiv al indivizilor, 
dacă nu în mecanismele sale de bază, cel puţin în conținuturile sale. Mai 
profunde sînt poate schimbările care ating ansamblul personalităţii umane și 
relaţiilor cu semenii: omul expus, pe o planetă neîncăpătoare, contactelor 
între culturi și nivelării acestora nu este omul inserat într-o societate limitată 
geografic și, din acest motiv, puternic structurată; omul burgheziei europene 
a secolului al XIX-lea, om la care Freud acorda un loc important refulării, nu 
mai este omul de la sfîrșitul secolului al XX-lea, care trăieşte altfel, cu un alt 
tip de probleme, raporturile dintre sexualitate și societate; omul societăţii 
industriale se distinge de cel aparținînd societăţilor artizanale. Este datoria 
psihologului să se acomodeze de fiecare dată la aceste schimbări. Desigur, ca 
specialist într-o disciplină tînără, el nu poate decît să privească retrospectiv 
îndelungata istorie a umanităţii, iar ceea ce ar putea spune despre aceasta nu 
va influenţa deloc practica sa. Curiozitatea lui științifică îl va împinge totuşi 


să se întrebe ce însemna funcționarea psihologică la oamenii trecutului. Astfel, 


alături de arheologi şi paleontologi, el va căuta să descifreze capacitățile 
cognitive ale omului preistoric, într-o specialitate care a primit numele de 
paleopsihologie: care au fost capacitățile de anticipare reprezentativă la 
„fabricanţii“ de instrumente din piatră, începînd cu materialul brut? Care să 
fi fost la ei rolul activităţii, pe care noi o numim astăzi artistică? Ce nivel 
sintactic avea oare limbajul lor? 

Dar schimbările pe care omul le-a cunoscut de-a lungul unui întreg secol 
de existență a psihologiei ştiinţifice nu sînt pentru aceasta neglijabile. 
Fenomenul megapolilor este inedit; el ridică probleme noi, determină conduite 
noi și le multiplică pe cele excepţionale. Invențiile tehnologice sînt însoțite 
de schimbări ale comportamentelor cotidiene, ale concepțiilor despre lume, 
dau forme noi de expresie tendințelor patologice. Psihologul trebuie să țină 
seama de aceste provocări reînnoite fără încetare. Evoluţia transporturilor 
oferă în acest sens un exemplu simplu şi convingător. Vehicolele inventate 
la începutul erei industriale au modificat radical percepția noastră asupra 
distanţei și a timpului; punerea la dispoziţia fiecăruia a unui automobil a 
provocat un lanț de probleme, pînă atunci necunoscute, și care se vor înmulți 
în ciuda eforturilor diverșilor specialiști, inclusiv psihologi — cărora li 
se acordă prea puţină atenție în acest domeniu: probleme referitoare la so- 
licitarea proceselor noastre cognitive, procese perceptive, atenţionale și 
decizionale, de anticipare, de estimare a riscurilor, probleme privitoare la stres, 
la agresivitate, la responsabilitate, la afirmarea sinelui, la tendinţele de sinu- 
Cidere, de izolare socială etc. Psihologul Evului Mediu, dacă ar fi existat, nu 
ar fi trebuit să se întrebe dacă omul este capabil să se adapteze la mașini care 

cer reacţii extrem de rapide, nici asupra capacităţii sale de a achiziționa 
informaţii noi la vîrsta adultă în vederea unei reconversii profesionale impuse 
de evoluţia tehnologică, nici să se îngrijoreze în legătură cu modul în care ar 
reacționa atunci cînd ar purta un pacemaker cardiac, un rinichi grefat sau, ca 
să luam un exemplu din viitorul apropiat, o inimă de maimuţă. Din toate 
aceste probleme specifice fiecărei epoci este alcătuit omul, și de oamenii astfel 
alcătuiți se ocupă psihologul. Programul lor de lucru nu este deci limitat: prin 
definiţie ei nu vor termina niciodată. 

Trebuie să spunem și că psihologia este în mod necesar o ştiinţă în evoluție, 
în schimbare, o știință diacronică, spre deosebire de cea sincronică ce 
decupează o felie dintr-un anumit timp și se limitează la ea. Concepţiile și 
abordările structurale nu pot deci, în psihologie, să aibă altă valoare decît de 
metodă. Nu este interzis să se recurgă la analiza personalității la un moment 
dat şi să se explice organizarea ei în calitate de sistem structurat. Altceva ar 
fi să se vadă în descrierea acestui sistem ceva imuabil, care ar trimite fără 
prea multă vorbă la o origine congenitală, chiar genetică, unde s-ar găsi 
germenele, dacă nu însăși manifestarea structurii desăvîrşite. Nu est. în preocu- 
parea psihologului o structură fără istoric. După cum nu există o adevărată 
psihologie științifică în afara unei perspective diferențiale, sau, cu atît mai mult, 
în afara unei perspective diacronice, adică filogenetice la nivelul speciilor, 
istorico-culturale la nivelul omului și de dezvoltare la nivelul individului. 


XIII 
Măsură şi matematizare 


Fascinaţia cifrelor 


Este o trăsătură comună, fără îndoială, tuturor științelor ambiția de a măsura 
lucrurile pe care ele le studiază și de a ajunge să le descrie, chiar să le 
„explice“, prin formule matematice. Psihologia nu a scăpat nici ea acestei 
tentaţii; din contră, ea a împărtășit-o din plin. Matematicile, mai ales statistica, 
au ocupat aici, în formarea viitorilor psihologi, un loc pe care ele sînt încă 
departe să-l ocupe în discipline unde joacă totuși un rol foarte important în 
alcătuirea ansamblului de cunoștințe. 

Putem face speculaţii asupra motivelor acestei fascinaţii. Ele sînt, fără 
îndoială, în parte istorice. Trebuie să ne amintim (vezi cap. VII) că primele 
lucrări de psihologie ştiinţifică s-au înscris în cîmpul psihofizicii, cu ambiția 
de a stabili relaţia dintre fenomenele psihice, senzațiile și fenomenele lumii 
fizice. Fizica servea deci drept referință. Progresele sale au permis precizarea 
şi măsurarea proprietăţilor fenomenelor fizice răspunzătoare de senzațiile 
noastre auditive, vizuale, tactile. Aceeași grijă a măsurării trebuia, în mod 
normal, să se îndrepte asupra versantului psihologic al acestei puneri în relație 
a stimulului şi senzației. Aceasta era chiar în logica cercetării întreprinse și 
succesele în această ramură a psihologiei, care se năștea, nu au făcut decit să 
confirme justificarea demersului. Dar în afară de soluţia unei probleme de 
cercetare, putem presupune că atracția pentru măsurare și matematizare, după 
exemplul fizicii, exprimă obsesia psihologiei de a-și afirma caracterul științific. 
Această obsesie există încă și astăzi și se întîmplă des ca cercetătorul psiholog 
să se simtă în largul său cu parteneri ştiinţifici din alte discipline numai dacă 
le propune un model matematic al descoperirilor sale. În fond, descoperim 
aici, în mod confuz, o problemă epistemologică clasică pe care nu este inutil 
să o amintim pe scurt. 

Modalitatea elegantă în care construcțiile matematice, cel puțin unele 
dintre ele, se aplică descrierii lumii reale, mai ales lumii fizice, care face 
obiectul fizicii, este învăluită încă în mister. Matematicienii şi cei care 
folosesc matematica continuă să se împartă în două tabere: cei pentru care 
construcția matematică este un instrument, și nimic mai mult, de care se 
folosesc biologul, sociologul, economistul, și de ce nu psihologul, în felul 
bunilor meseriași, deoarece îi ajută să pună ordine în problemele lor; şi cei 

















220 METODE 


care văd în această adecvare un semn al faptului că entităţile matematice 
corespund unui fel de reprezentare ideală a universului, avînd existență 
proprie în afara minţii matematicienilor (vezi caseta 1), vocaţia științei 
nefiind alta decît aceea de a găsi punctele de întîlnire dintre realitatea 
sensibilă şi replica sa matematică. Nu vom tranga aici această dezbatere, 
evocată deja mai înainte. Ea nu-și maschează acuitatea decît la nivelul 
științelor care, ca și fizica teoretică, se mișcă într-o zonă în care frontierele 
dintre obiectul matematic şi cel fizic, pe care îl descrie, sînt nesigure, şi acolo 
unde spiritul se zăpăcește. Psihologia nu face parte din acestea și, în ceea 
ce o priveşte, sîntem de acord că este mai înțelept să împărtășim poziția 
acelora care nu văd în matematică decît un instrument comod, de care trebuie 
să facă uz ca nişte buni meseriași. 

Insistența în legătură cu matematizarea și referirea la modelul fizic se 
regăseşte și în interiorul psihologiei la cei care apără statutul științific al disci- 
plinei lor în fața acelora care se alătură unor orientări nu neapărat antiștiin- 
țifice, dar diferite (am putea spune „filozofice“ cu condiţia de a da acestui 
termen accepţia bine delimitată și nu peiorativă „care reiese dintr-un mod 
de cunoaştere ce face apel la reflecția sistematică și la rațiune, dar nu se 
conformează metodelor de verificare adoptate de științe“). În măsura în care 
această asimiliare a caracterului științific de către aparatul matematic ascunde 
uneori adevărate distorsiuni chiar și în folosirea numerelor, această poziție 
contribuie paradoxal la adîncirea prăpastiei dintre psihologii care se vor 
ştiinţifici, deci cei care „matematizează fără limite, și psihologii cărora nu 
le pasă de ființă, sau care înţeleg altfel ființa, nu întotdeauna greșit. Este 
deci important, dacă vrem mai degrabă să reducem decît să accentuăm 
ruptura în interiorul psihologiei, să clarificăm rolul, sau mai bine rolurile, 
măsurării şi matematizării. Vom discuta despre adecvarea procedeului de 
măsurare ales la datele care trebuie puse în ordine și prelucrate. Vom vedea 
în cîteva exemple cum problemele întîlnite şi mai ales problemele de 
încercare şi control au condus la folosirea instrumentului matematic. Vom 
vedea la ce se rezumă, în esenţă și intuitiv, procedeele cele mai curente ale 
statisticii descriptive și inferenţiale. În sfîrșit, vom evoca, numai aluziv, 
modelele matematice mai sofisticate, pe care, în cîteva cazuri, psihologii le 
utilizează pe bună dreptate. Acest capitol nu se substituie unui manual, chiar 
şi introductiv, de statistică sau matematică aplicată psihologiei, la care să 
se raporteze evident cititorul. Este mai degrabă o reflecţie generală, destinată 
să înlăture caracterul dramatic acordat locului matematizării în formarea 
psihologului, elucidînd motivele şi stabilind limitele. 


Nivele de măsurare 


Dacă diferitele nivele de măsurare sînt conștientizate, așa cum o recomandă 
orice folosire adecvată a matematicilor aplicate la științele empirice, vom 
vedea că opoziţia, adesea accentuată în psihologie, între o abordare matema- 

tizantă și o alta care nu ar fi de acest gen, îşi pierde orice sens. De fapt, nu 
este posibil să se raţioneze în legătură cu datele empirice fără a apela la unul 
din nivelele de măsurare pe care ni le propun matematicienii şi pe care ei le 
adaptează fiecărui instrument potrivit de analiză a datelor. 


Scala nominală 


Să alăturăm remarcile noastre observaţiei, prima modalitate de punere în ordine a 
lucrurilor şi de clasificare a lor, și să socotim cît din fiecare se găseşte în fiecare cate- 
gorie. Acesta este nivelul scalei nominale, la care trebuie să ne limităm, dar înseamnă 
deja mult să precizăm efectivele clasei, sau frecvențele absolute, convertibile în procente 
ale efectivelor de ansamblu sau frecvenţe relative. Atunci cînd se clasifică locuitorii unei 
țări după religie, profesie, sport favorit etc. se aplică fiecăreia din aceste caracteristici 
o scală nominală (vom avea, de exemplu, pentru religie, următoarele clase: musulman, 
protestant, catolic, ortodox, izraelit, budist etc). Este ceea ce face clinicianul care 
folosește testul petelor de cerneală Rorschach atunci cînd clasifică răspunsurile după 
cum ele sînt determinate de forma petei, de culoarea sau de mișcarea sa; sau după o 
altă dimensiune, printr-un ansamblu, printr-un mic detaliu sau un spațiu alb care separă 
diametrul petei. Este ceea ce face etologul care aranjează comportamentele observate 
la un animal în diversele categorii prevăzute de etograma sa, sau personologul care își 
clasifică subiecţii într-unul din tipurile psihologice pe care i le propune o teorie tipo- 
logică. Categoriile alese nu sînt ordonate între ele: dacă datele sînt prezentate într-o formă 
grafică, putem plasa aceste categorii în orice dispunere. 


Scala ordinală 


De fiecare dată cînd este posibil, se va dori, în mod evident, să se meargă mai 
departe, şi, într-o primă etapă, se va vedea dacă aceste categorii nu se lasă ordonate. 
Se va trece atunci la o scală ordinală. Sergentul, care își aranjează recruţii după 
înălțime, fără să fie incomodat de înălțimea lor precisă, dar fără a se înșela asupra 
aranjării lor, folosește o scală ordinală. Psihologul specialist în dezvoltare care își 
clasifică subiecţii, supuşi unei experiențe piagetiene, într-unul din stadiile sau 
substadiile descrise de Piaget aplică o scală ordinală: aceste stadii sau substadii nu 
pot fi puse într-o ordine oarecare fără a violenta chiar ideea de stadiu; acestea se 
ordonează, ca și obiectele, de la cel mai mic la cel mai mare. La fel se întîmplă și 
cu psihometricianul care aplică un test mental de vîrstă: testele pe care el le foloseşte 
sînt ierarhizate după o ordine care ţine, aici, de dezvoltare. Atunci cînd, într-un ches- 
tionar, se cere subiectului să însemneze pe o scală în cinci puncte, pe acela care 
corespunde evaluării sale subiective a unei trăsături psihologice care îl priveşte 
(„Cum aţi estima capacitatea dvs. de comunicare: excepțională, foarte bună, medie, 
slabă, deficitară“) sau care se referă la altcineva (,, Preşedintele republicii merită: o 
încredere oarbă, vigilentă, temperată, o anumită neîncredere, o neîncredere totală“), 
se practică la fel o măsurare care nu depășește nivelul ordinal. Trăsătura măsurată 
variază după o gradare evidentă. Nu se mai poate spune nimic în plus și totuși, în 
aceste exemple, puţin caricaturale, am putea discuta despre acoperirea posibilă a 
unor categorii ordonate, ca „încrederea temperată“ și „oarecare neîncredere“. Ghicim 
că punerea la punct în mod serios a unui chestionar de acest tip, necesar la o exa- 
minare a personalității sau la un sondaj de opinie, reclamă operaţii minuțioase pentru 
care specialiştii au elaborat reguli. 

Recurgerea la cifre sau la poziţionarea pe o dreaptă gradată, mai degrabă decît la 
descrieri verbale, nu trebuie să înșele: în ceea ce privește un procedeu de măsurare, 
nu ajută nimic mai mult decît o aranjare ordonată. De fapt, se ignoră distanța care 
separă treptele apropiate, din lipsa unei unităţi de măsură care să poată fi aplicată 
întregii întinderi a dimensiunii considerate. Dacă un psiholog evaluează starea de anxi- 
etate a unui pacient pe o scală de cinci puncte și îi atribuie 4, nimic nu permite să se 
decidă dacă acest scor prezintă în raport cu 3 atribuit două luni mai devreme o agravare 
egală cu aceea care l-a făcut să treacă de la 2 la 3. 


Scala cu intervale și scala proporțională 


Pentru aceasta trebuie să se treacă la un nivel mai rafinat pe care îl oferă scala cu 
intervale (se spune şi scala de intervale). Ele ne sînt familiare în viața curentă, de 
exemplu în calendare. Luînd ca referință prin convenție calendarul gregorian curent, 
putem afirma că timpul care s-a scurs între anul 1240 şi anul 1265 este egal cu acela 
scurs între 1910 și 1935, sau care se va scurge între 2000 și 2025. Unitatea de măsurare 
a timpului — an, divizat în luni, săptămîni, zile — este precizată și constantă (anul 
bisect nu schimbă cu nimic problema !). Putem să schimbăm cu ușurință o perioadă 
exprimată în acest calendar într-o perioadă echivalentă din calendarul mahomedan 
sau calendarul evreiesc: aici unităţile sînt diferite, dar transpunerea dintr-un calendar 
în altul nu pune nici o problemă, în timp ce evaluarea anxietăţii pe o scală de cinci 
puncte nu ne poate asigura că 4 atribuit de psihologul X corespunde lui 4 acordat de 
confratele său Y. 

Psihologul nu este întotdeauna în măsură să aplice datelor sale o scală cu intervale. 
Dacă trebuie să se aplice un text logic vizual-perceptiv avînd 40 de întrebări în 
ordinea unei dificultăți crescătoare cărora D se atribuie cîte un punct fiecăreia, nimic 
nu garantează că distanța, diferenţa de dificultate între întrebarea 38 și 39 este egală 
cu distanța dintre întrebările 3 şi 6. Cu atît mai puţin putem trage concluzia că 
diferența dintre un subiect care obține un rezultat de 35 este diferit de unul care 
obţine 30, ca și acela care obţine 15 față de cel care primeşte 10. Psihometricienii 
au elaborat tehnici ca să ocolească aceste dificultăți şi să facă în așa fel încît instru- 
mentele lor să se apropie de calitățile cerute de o scală cu intervale, dar trebuie să 
se știe că aceasta are loc adesea cu prețul unor manipulări matematice sofisticate. 
Atunci s-ar putea admite că între subiecții prezentînd cotiente de inteligență de 60, 
100 și 140 distanţa este aceeași, și anume 40 de puncte, luată convențional ca unitate 
a scalei. 

Nu ne vom hazarda, numai pentru atît, să tragem concluzia că cel de-al treilea 
este de două ori mai inteligent decît primul, așa cum nu vom considera că anul 2000 
corespunde unui „interval de timp dublu“ față de anul 1000. De fapt, dacă trecem 
la calendarul musulman, acest raport nu mai are valoare (vom face același raționament 
în legătură cu termometrele Fahrenheit și Celsius). Ca să putem face raportul de 
acest gen, este necesar ca scala să aibă un punct zero, așa cum este cazul la lungimi 
sau greutăți: 2 m înseamnă de două ori 1 m, și acest raport rămîne adevărat dacă 
traspunem lungimea în cantități foarte mici (inch). Vom atinge astfel nivelul cel mai 
perfecționat al scalei de măsură, numită scala de raport, sau proporțională. Materialul 
de care dispune psihologul nu-l autorizează, ca să spunem așa, să aplice vreodată 
acest tip de scală, în afară de cazul fenomenelor elementare măsurate de mărimile 
fizice la care ea se aplică (timpul de reacţie), sau, după manipulări matematice 
adecvate şi o dată stabilite anumite convenţii, în cazurile scalelor de senzaţie 
construite de psihofizicieni. 

Scale de măsurare 
şi instrumente statistice corespunzătoare 


Aceste nivele de scală se potrivesc unor operaţii de complexitate crescă- 
toare ` simplei etichetări a celei dintîi i se substituie relaţia de ordine a celei 
de-a doua, urmată de posibilitatea de a adăuga și retranșa, a aduna și scădea, 
specifică scalei cu intervale, şi, în sfîrșit, aplicarea în plus a multiplicării și 
împărțirii la nivelul scalei proporționale. Lor le corespund şi instrumente 
statistice specifice, legate atît de descrierea datelor (statistica descriptivă: 
respectiv procedeu, median, medie; media geometrică, de exemplu, în ceea 
ce priveşte indicele numit de tendință), cît și de estimarea semnificației ce se 
acordă efectelor variabilelor pe care ele le fac să apară (statistica inferenţială: 
teste ale ipotezei zero prin X2, U-test al lui Mann-Whitney, Gul lui Student 
sau analiza de variantă ANOV A). Aceste tehnici sînt descrise în lucrările de 
statistică şi ţinem să prezentăm mai jos o vedere intuitivă a ceea ce ar fi 
raţiunea lor de a fi. 


Elemente de statistică intuitivă 


Am atras atenţia, într-un capitol precedent, asupra faptului că ceea ce 
interesează psihologul se axează pe subiectul individual. La prima vedere 
aceasta ar trebui să-i permită să se dispenseze de intruziunea statisticii ale cărei 
dificultăţi a trebuit de bunăvoie sau obligat să le pătrundă de-a lungul formării 
sale profesionale. Ce ar justifica locul pe care această ramură a matematicii 
îl ocupă în disciplinele noastre? 


Neutralizarea variabilelor parazite 


Contrar celor pe care sîntem tentaţi să le gîndim, statistica nu intervine numai 
atunci cînd se lucrează cu grupe de subiecţi. În studierea fenomenelor celor 
mai simple la acelaşi individ, precum studiul timpilor de reacție sau pragurilor 
absolute, ne dăm repede seama că o singură măsurare nu este suficientă. De 
fapt, dacă se repetă măsurarea, nu se obţine în mod riguros același rezultat. 
Măsurarea variază pe de o parte pentru că nu am identificat şi controlat toate 
variabilele care influențează fenomenul luat în discuţie, iar pe de altă parte 
deoarece sistemul pe care îl constituie organismul la care efectuăm măsurarea 
nu prezintă o stabilitate perfectă. Organismul viu, pe care psihologul este 
obligat să-l abordeze în integritatea și globalitatea sa chiar și atunci cînd nu 
se analizează decît un aspect particular al funcționării sale, este sediul unor 
perpetue variaţii. Nu vom atenua deci decît parţial această dificultate încercînd 
să controlăm toate variabilele imaginabile, ceea ce ar fi practic de nerealizat 
şi foarte costisitor (vezi caseta 38): nu ne-am debarasa de variabilitatea 

CASETA 38 


Este permis cercetătorului să ia în calcul, în mod ideal, toate variabilele, externe sau 
interne, răspunzătoare de fluctuațiile fenomenului studiat. Unele dintre ele pot 
prezenta un foarte mare interes, altele pot părea banale. Putem estima că nici unele, 
nici celelalte nu merită să fie luate în seamă într-o experiență dată, și că e reco- 
mandabil să se prefere calea economică, în orice caz de neocolit, a neutralizării prin 
multiplicarea măsurărilor. 


$ BĂRBAŢI 

Fig. 11 — Timp de reacţie, la subiecți de sex diferit, după poziţionarea 
stimulului imperativ în decursul unei bătăi de inimă. Graficul de sus 
schematizează fazele succesive ale undei cardiace. Graficul de jos 
furnizează timpii de reacție medii, în milisecunde (ordonată) măsurați 
plecînd de la stimulii imperativi situați în diferitele faze ale undei cardiace. 
Linia verticală de o parte și de alta a fiecărui punct exprimă indicele de 


Într-o experiernţă veche deja, Requin a putut arăta că una din sursele de fluctuație 
ale timpului de reacție simplu se găsea în poziția temporală a stimulului imperativ 
(stimul la care subiectul trebuie să răspundă cît mai repede cu putință) faţă de bătaia 
inimii. Așa cum ne arată figura 11, timpul de reacție este mai scurt în faza inițială 
P a undei cardiace decît în fazele următoare Q, R, S şi T. Vom nota, pe de altă parte, 
importantele variații interindividuale (J. Requin, „Rolul periodicităţii cardiace în 
latenţa unui răspuns motric simplu“, Psychologie française, 10, 155-163.) 

intrinsecă a sistemului studiat. Este preferabil să ne decidem să compensăm 
aceasta și totodată să neutralizăm variabilele parazite, prin acumularea de 
măsurări. Aceasta explică faptul că în măsurarea unui timp de reacție sau 
determinarea unui prag senzorial se recurge la o serie de măsurări cărora li 
se stabileşte distribuirea, li se calculează media, reținută convenţional ca 
valoare a TR-ului sau a pragului. 


Statistica descriptivă 


Stabilirea acestei distribuiri a valorilor adunate aparține statisticii descrip- 
tive. Aceasta ne oferă instrumentul potrivit, adică cel care corespunde tipului 
de scală de măsurare folosită, pentru a analiza fenomenele pe care le-am clasi- 
ficat sau măsurat. Să luăm exemplul unei distribuții a valorilor obținute cu 
ajutorul unei scale cu intervale, care se aplică justificat TR-ului. Ea s-ar 
prezenta grafic conform schemei de la figura 12. Are aspectul clasic al unei 
distribuiri numite normală sau gausiană, simetrică în jurul valorii medii, care 
corespunde de altfel formei (efectiv cea mai ridicată) și medianei (valoare 
corespunzînd rangului central: a 50-a din 100 de măsurări, al 50-lea din 100 
de subiecți) dacă această distribuție este considerată ca nominală sau ordinală, 
ceea ce nu este interzis, de vreme ce fiecare nivel al scalei posedă proprietățile 
nivelelor inferioare. Medie, formă și mediană sînt indicii ale tendinței centrale. 
Se vede cum această descriere statistică a datelor permite situarea unora în 
raport cu celelalte. Dacă datele constau de exemplu în note obținute de diverşi 
subiecți la un examen, sau la un test psihologic, vom putea situa un anumit 
subiect prin raportarea la tendinţa centrală. Va trebui totuși să se țină seama 
de o altă caracteristică, nu mai puțin importantă, a distribuţiei: repartizarea 
sa în jurul tendinței centrale, exprimată printr-un indice numit de dispersie, 
deviaţie standard sau varianță pentru cazul nostru. Fără a intra în formule, vom 

Fig. 12 — Distribuţia timpilor de reacție simplă la un stimul sonor 


net auzibil la om. Pe ordonată: frecvențele relative; pe abscisă: 

înțelege fără dificultate că două distribuții cu aceeași medie pot prezenta o 


dispersie diferită. 

Iată ce ne fumizează o viziune clară asupra datelor noastre, dar nu este 
suficient ca să ne informeze în legătură cu efectele variabilelor independente 
care ne interesează. 


Statistica inferenţială 


Pentru aceasta, vom ajunge să comparăm observaţiile făcute în mai multe 
condiţii. Să presupunem că ne-am întreba dacă memoria prelucrează mai ușor 
cuvintele limbii, avînd un sens, decît cuvintele create artificial şi lipsite de 
sens (lac sau soc spre deosebire de nac sau ocs). Ar trebui să supunem subiecții 
(să presupunem că avem 100 de subiecți) la o încercare de memorizare a două 
tipuri de material, sub forma a două liste de cîte 20 de elemente. Vom obţine 
două distribuții ale rezultatelor, cîte una pentru fiecare material, avînd propria 
medie și dispersie. Aceste valori vor fi desigur diferite, în favoarea cuvintelor 
cu sens. Dar ar trebui oare să ne încredem în această diferență? Ar trebui să-i 
acordăm importanţă, să-i acordăm o semnificaţie? Tocmai aici intervine 
statistica inferenţială, care ne procură tehnici capabile să ne indice dacă 
diferența observată este sau nu semnificativă. Aceste tehnici se bazează pe 
operații matematice mai mult sau mai puţin complexe, adaptate de fiecare 
dată, așa cum s-a văzut mai sus, la nivelul de măsurare utilizat în recoltarea 
datelor. Ele însă se reduc toate la un raționament comun: ţinînd cont de carac- 
teristicile distribuţiilor datelor, ce risc ar exista ca diferența observată să nu 
poată fi decît efectul întîmplării ? Se emite în general ipoteza conform căreia 
diferența nu este semnificativă. Este ceea ce se numeşte ipoteza nulă, a cărei 
respingere sau reţinere testele de semnificaţie statistică potrivite o permit. 
Respingerea înseamnă stabilirea semnificației diferenței, semnificație care nu 
va fi cu toate acestea exprimată decît în termeni probabili. Vom alege aici 
criteriile sale de exigent: nu ne vom mulțumi cu o şansă din două ca să 
obținem diferența observată; în general, nu vom acorda semnificaţie decît 
dacă se atinge un prag de probabilitate de 0.05, chiar 0.01, ceea ce vrea să 
spună că nu există mai mult de 5 şanse din 100, chiar o şansă din 100, ca să 
se obțină diferența observată „din întîmplare“. 

Trebuie să insistăm asupra faptului că această noțiune de semnificaţie este 
de ordin pur statistic şi că ea se aplică datelor așa cum sînt. Ea nu ne spune 
nimic de validitatea acestor date, de „semnificația“ pur psihologică, nici de 
calitatea mijloacelor folosite pentru culegerea lor. Nu trebuie să confundăm 
demersul tehnic, care asigură o bună observaţie sau o bună experimentare, cu 
demersul statistic, care asigură o bună exploatare a datelor. Aceste două tipuri 
de demersuri, ca să fie distincte, nu sînt independente : pentru aplicarea testelor 
statistice concludente, cercetătorul trebuie să-și conceapă munca de observare 
sau experimentare, de la început, în funcţie de exigenţele utilizării lor. La 
acest lucru răspund planurile de experiență. 

Control și planuri de experiență 


Noţiunea de plan de experienţă este strîns legată de instrumentele statistice 
ce urmează a fi folosite și de problema mai generală a controlului. Acesta 
se poate formula foarte clar într-o manieră intuitivă, fără a se împiedica de 
instrumentele statisticii. Se rezumă la o punere în discuţie constantă a „expli- 
caţiilor“ propuse pentru fenomenele care se studiază, a relaţiilor de cauza- 
litate pe care pretinde să le dezvăluie aici. O mare parte a efortului ştiinţific 
al psihologiei tinde să scape de atribuirile cauzale admise fără spirit critic, 
fără grija unui control. Găsim la Maupassant o lecţie asupra controlului lipsit 
de orice academism (vezi caseta 39). 


Control intrasubiect și grup de control 


Vom distinge cazuri în care controlul efectului uneia sau alteia dintre vari- 
abile se poate realiza pe același (aceiași) subiect (subiecți), și cazuri în care 
în mod obligatoriu sau din comoditate se va recurge la un control pe subiecți 
diferiţi. În primul caz, vom putea recurge la o experiență concludentă pe un 
subiect unic chiar și numai dacă se verifică prezenţa relaţiilor puse în evidență 
și la alți subiecți. În cel de-al doilea caz, vom ajunge, în general, să recurgem 
la grupe de subiecţi, constituiți în grupe de control și grupe experimentale. 

Subiectul poate fi folosit pentru propriul control atunci cînd variabila al 
cărei efect căutăm să-l testăm nu are consecințe ireversibile. De exemplu, în 
acest fel putem studia efectul lipsei somnului asupra performanţelor într-o 
sarcină care reclamă atenţie, deoarece oboseala este o stare reversibilă și este 
deci permisă examinarea aceluiași subiect în mai multe reprize fără privare 
de somn și cu privare de somn. Din contră, dacă se dorește să se știe dacă 
alcoolul afectează învățarea într-o sarcină motorie nouă pentru subiect, de 
exemplu să deseneze conturul unei stele văzîndu-și creaţia reflectată într-o 
oglindă, și inversată deci vizual, va fi necesar să se recurgă la un grup de 
control, căci nu-i este posibil aceluiași subiect să înveţe „pentru prima dată“ 
în cele două situații. 

Alcătuirea grupelor de subiecți, care vor servi drept grupe de control sau 
experimentale, reclamă cîteva precauţii elementare. Nu vom putea să tragem 
nici o concluzie în urma experienței dacă grupele comparate nu sînt echiva- 
lente. Echivalenţa trebuie să fie garantată de procedeul eșantionării subiecților. 
Cercetătorului i se oferă două procedee principale: fie îşi alcătuieşte grupele 
luînd subiecţii la întîmplare într-o populație recunoscută drept omogenă, fie 
este atent ca în fiecare grupă să figureze subiecți cu aceleași caracteristici. 

Cînd un experimentator își propune să vadă dacă sarcina de a rezolva niște probleme 

este afectată de prezența unui zgomot intens, el va putea să aleagă 100 de studenți la 

psihologie, între optsprezece și douăzeci și cinci de ani, și să tragă la sorți 50 de subiecți 
dintre aceștia care vor executa sarcina în liniște, și alți 50 care o vor executa într-un 
mediu zgomotos. 

CASETA 39 


Maupassant dă o lecţie privind controlul datelor 


Într-una din nuvelele sale Maupassant aduce în scenă un grup de prieteni care discută 
despre magnetism și alte fenomene paranormale. Aceste teme alimentau conversațiile, 
fascinația miracolelor se îmbina cu publicitatea făcută lucrărilor lui Charcot, ale 
cărui lecţii le ascultase de altfel și Maupassant. Unul dintre convivi se arată sceptic 
şi prezintă interlocutorilor săi rezervele sale relativ la visele premoniţiale: 

„În satul Etretat, bărbaţii, toți marinari, merg în fiecare an la bancul din Terra- 
Nova ca să pescuiască morun. Într-o noapte copilul unuia dintre marinari s-a trezit 
brusc strigînd că «tata a murit pe mare». Micuţul a fost calmat, dar acesta s-a trezit 
din nou urlînd «tata s-a înecat». O lună după aceea s-a aflat de moartea tatălui smuls 
de pe pod de un val mare. Văduva și-a amintit de trezirile copilului. S-a anunţat mira- 
colul și toată lumea a fost impresionată; s-au corelat datele și s-a descoperit că acci- 
dentul şi visul coinciseseră aproape; de aici s-a tras concluzia că ele avuseseră loc 
în aceeaşi noapte, la aceeași oră. Şi iată un mister al magnetismului.'“ 

Povestitorul s-a întrerupt. Atunci unul din auditori, foarte emoţionat, a întrebat: 
„Și puteţi explica asta?“ 

— Desigur, domnule, am descoperit secretul. Faptul mă surprinsese și chiar m-a 
pus în încurcătură; dar vedeți, eu nu cred din principiu. Cînd alții încep să creadă, 
eu încep să mă îndoiesc; şi atunci cînd nu înțeleg, continui să neg orice comunicare 
telepatică, sigur fiind că numai capacitatea mea de pătrundere este suficientă. Ei 
bine, am cercetat, am cercetat și am ajuns, în urma interogării tuturor soțiilor mari- 
narilor absenţi, să mă conving că nu treceau opt zile fără ca vreuna dintre ele sau 
vreunul dintre copii să nu viseze și să spună cînd se trezea că «tata a murit pe mare». 
Frica oribilă şi constantă de acest accident făcea ca ei să vorbească și să se gîndească 
mereu la el. Or, dacă una din aceste frecvente predicții coincide, printr-o întîmplare 
simplă, cu o moarte, se strigă că este vorba de un miracol, căci se uită deodată toate 
celelalte vise, prevestiri, celelalte profeţii privitoare la nenorocire, rămase fără 
confirmare. În ceea ce mă priveşte, am examinat mai mult de cincizeci dintre acestea 
de care autorii lor nu-și mai aminteau deloc opt zile mai tîrziu. Dar dacă omul murea 
într-adevăr, memoria revenea imediat, se clama intervenţia lui Dumnezeu, după unii, 
iar după alții a magnetismului.“ (Maupassant, „Magnctisme“, 1882.) 

Admiraţia exagerată față de parapsihologie, aşa cum se numește astăzi, nu a 
scăzut, dacă se judecă după locul pe care îl ocupă în mass-media și după recurgerea 
din ce în ce mai frecventă la astrologie, numerologie şi alte practici de acest ordin 
în deciziile luate în întreprinderi sau în politică. Fără îndoială, explicația ar trebui 
să fie căutată în forța de convingere a coincidenței pentru cel care face experiența. 
De fapt, controlul impune o detașare dificilă în raport cu un caz neobișnuit. 

Psihologii sînt obligaţi de altfel să recurgă la un examen de conştiinţă, căci toate 
practicile pe care le oferă publicului nu au fost întotdeauna validate într-un mod mai 
serios decît horoscopul. 

CASETA 40 


Faza A Faza B Faza C 


Grup de control Pre-test sye Post-test 
Grup experimental Pre-test Variabila V Post-test 


Inhibiția retroactivă: reținerea unei liste de cuvinte, de exemplu, este afectată de 
executarea unei sarcini similare, care survine între învățarea inițială și testul de 
reținere. Grupul de control şi grupul experimental învaţă o listă de 20 de cuvinte, 
performanţa lor fiind măsurată în pre-test (faza A). Grupul experimental învaţă în 
faza B o listă diferită, în timp ce grupul de control este invitat să îndeplinească o 
sarcină cu totul diferită care nu are alt scop decît acela de a-l împiedica să repete 
mental materialul învăţat în A. Cele două grupe sînt, în sfîrșit, invitate să reproducă 
cît mai multe elemente posibil din lista învățată în A (faza C). Se va trage concluzia 
unei inhibiţii retroactive (a sarcinii interferente asupra sarcinii inițiale) dacă rezul- 
tatele grupului de control în C sînt inferioare celor obținute în A, corectate prin 
diferența observată eventual între A și C în grupul de control, de exemplu sub efectul 
uitării. 

Aceeași schemă se va aplica în evaluarea unui tratament psihologic: evaluarea 
tulburării va fi efectuată în cele două grupe, apoi tratamentul aplicat numai grupului 
experimental, iar efectul său estimat de o nouă evaluare. Ameliorarea constatată nu 
numai că va fi raportată la evaluarea inițială, dar va fi şi comparată cu o a doua 
evaluare a grupului de control, efectuată după o perioadă identică; de fapt, grupul 
de control poate foarte bine să acuze o agravare sau o ameliorare spontană. Folosirea 
acestui plan de experienţă în studiul eficacităţii tratamentelor sau intervențiilor 
educative ridică probleme deontologice (vezi cap. XVII, pe care le putem ocoli 
folosind planuri cvasiexperimentale (vezi mai jos). 





Planuri de experiență 


Planurile de experienţă nu sînt altceva decît punerea la punct în prealabil, 
înainte de experiență, a organizării acesteia în așa fel încît să satisfacă 
exigenţele controlului. Există numeroase planuri experimentale tipice, adaptate 
la natura și la numărul variabilelor studiate; ele pot atinge un grad înalt de 
complexitate. Nu este util să se incomodeze spiritul debutantului cu descrierea 
lor detaliată; va putea ajunge la asta dacă se va întîmpla să le practice într-o 
zi. Ne vom mulțumi deci aici cu prezentarea cazurilor celor mai simple şi a 
cîtorva indicaţii, încă o dată intuitive, privind cazurile mai complexe. 

In cazurile cele mai simple, avem de-a face cu o singură variabilă indepen- 


Dacă un clinician dorește să pună la încercare eficacitatea unui tratament psihologic 
al agresivităţii la copii care trăiesc într-o instituție, el riscă să se afle în imposibilitatea 
de a reuni două grupe echivalente trăgîndu-le la sorți dintr-o populaţie de care dispune, 
în funcţie de eterogenitatea acesteia, în ceea ce privește diverse variabile pe care el are 
motive să le creadă importante, cum ar fi vîrsta, durata şederii în instituţie, nivelul de 
şcolaritate atins etc. În consecință, el va adopta procedeul împerecherii, care constă în 
a face să corespundă fiecărui subiect din grupul experimental (grupul care va primi 
tratamentul) un subiect din grupul de control care prezintă aceleași caracteristici în ceea 
ce priveşte aceste variabile. 


dentă, care prezintă două stări posibile, fie distincte din punct de vedere cali- 
tativ, fie alese pe un continuum de variație. De exemplu, ne putem interesa 
de randamentul la un text în funcție de sex, variabila independentă prezentînd 
două stări: băieţi şi fete; sau de valoarea timpului de reacţie în funcţie de 
modalitatea senzorială a stimulului imperativ: vizual, auditiv, tactil. Din contră, 
durata stimulului imperativ reprezintă o variabilă continuă, din care putem alege 
două sau mai multe valori, 100, 200, 300, 400 și 500 de milisecunde, de 

exemplu. La fel se întîmplă cu vîrsta, în opoziţie cu sexul: studierea randa- 
mentului în funcție de vîrstă înseamnă a lua o serie de valoare pe o variabilă 
continuă. Se vede fără greutate cum se vor aplica testele de semnificație care 
vor permite testarea efectului variabilei luate în discuţie. Principiul rămîne 
același dacă variabila independentă prezintă mai mult de două stări. 

Efectul unei variabile unice care prezintă o singură stare iese în evidență 
în modul cel mai simplu cu ajutorul unui plan de experiență în care două 
grupe sînt supuse mai întîi unei pre-testări; apoi una din cele două este supusă 
variabilei al cărei efect se caută să se precizeze; cele două grupe sînt în sfîrșit 
supuse unei post-testări (vezi schema în caseta 40). Acest procedeu are în 
plus meritul că ţine cont de evoluția posibilă a subiecților între pre-testare și 
post-testare, independent de acțiunea variabilei studiate. Iată cîteva din exem- 
plele de aplicare. 


Metode transversale și longitudinale 


Alegerea vîrstei ca variabilă independentă se află evident la baza demer- 
sului specific psihologiei dezvoltării (vezi caseta 41). In principiu, se poate 
opta pentru unul din cele două procedee, transversal sau longitudinal, dar 
primul se impune cel mai des din motive practice. În metoda transversală, se 
intenționează furnizarea unei imagini a dezvoltării alcătuindu-se simultan două 
grupe echivalente de vîrste diferite. Se emite ipoteza că subiecții de vîrste 
diferite fac parte dintr-o populație generală, adică subiecții care au astăzi 
15 ani au fost aceiași acum trei ani ca cei care au astăzi doisprezece ani. In 
mod convenţional se ignoră timpul istoric diferit în care au crescut subiecții 
de diferite vîrste. Această convenţie nu este întotdeauna justificată și s-au 
descris efecte de grup care arată importanţa timpului istoric în studiile asupra 
dezvoltării. De exemplu, se va putea falsifica o curbă de dezvoltare a greutăţii 
Şi înălțimii dacă nu ne-am da seama de faptul că, în momentul studiului, 


CASETA 41 


Psihologia dezvoltării 

Această ramură a psihologiei este una din cele mai vechi și totodată cele mai impor- 
tante, atît pe plan teoretic cât și pe plan practic, fie și numai pentru incidenţa sa în 
domeniul educaţiei. Mai întîi ea s-a confundat cu psihologia copilului, dezvoltarea 
nefiind abordată decît în faza creşterii fizice a organismului. De aproape un sfert de 


secol ea s-a lărgit pentru a îngloba toate fazele vieții, vîrsta adultă și mai ales bătrînețea, 
care reclamă o atenție crescîndă în societățile moderne. Unei filozofii care insista asupra 
contrastului dintre fazele evolutive ale copilăriei și adolescenței şi faza de involutie a 
bătrîneții i s-a substituit noțiunea de urmărire de-a lungul întregii vieți a dezvoltării 
persoanei. Se vorbeşte despre psihologia dezvoltării, a vieții întregi sau a unui ciclu întreg 
de viaţă (life span development). Volumul HD este în întregime consacrat acestei ramuri 
a psihologiei şi va furniza detalii în legătură cu aportul și cu problematica ei. 

efectele unei privări alimentare legate de un război care a afectat subiecții 
avînd mai mult de șase ani, şi printre aceştia pe cei care au suferit privaţiunile 
în cursul primei copilării mai mult decît ceilalți. 

Metoda longitudinală urmăreşte aceiași subiecți de-a lungul dezvoltării lor. 
Ea cere o planificare pe termen lung a cercetării și o posibilitate economică 
de a o duce pînă la capăt. Aceste condiţii nu sînt din nefericire întotdeauna 
reunite într-o politică a cercetării marcată de scadențele pe termen scurt. Găsim 
totuși cîteva exemple celebre, mai ales studiul lui Terman asupra dezvoltării 
copilului cu un cotient intelectual superior. 


Interacțiunea dintre variabile 


Foarte adesea avem de-a face cu mai multe variabile independente. La prima 
vedere am putea replica faptul că este suficient să le luăm în considerare separat 
unele după altele, în așa fel încît problema să se reducă la cazul simplu al unei 
variabile independente unice. Astfel, dacă ne interesează rolul posibil, în 
memoria verbală, al sensului, lungimii, structurii fonetice și frecvenţei de folosire 
a cuvintelor de reținut, am putea conduce o experiență în care să ne ocupăm 
de variabila „sens“, o a doua în care să prelucrăm lungimea, o a treia pentru 
structura fonetică și o a patra pentru frecvența cuvintelor în limbă. Acest demers 
pas cu pas se loveşte de două obiecțiuni majore. Prima ar consta în faptul că 
nu este aplicabilă oricum, ci doar atunci cînd se lucrează cu variabile manipu- 
labile de către experimentator: acesta poate de fapt să construiască un material 
corespunzător fiecărei stări a fiecărei variabile luate în discuţie. Dar adesea vari- 
abilele luate în considerare se prezintă astfel încît controlul lor direct este exclus, 
el trecînd neapărat prin eșantionarea subiecților. Dacă ne interesăm de influența 
vîrstei, sexului, mediului socioeconomic, nivelului școlar asupra rezultatelor la 
testele piagetiene, nu o putem face decît alegîndu-ne subiecții pe baza acestor 
criterii. A doua obiecţie provine din faptul că efectele diferitelor variabile nu 
sînt în mod obligatoriu independente ; se observă adesea interacțiuni între vari- 
abile, pe care exminarea lor în serie nu le va dezvălui. Astfel, putem accepta 
că dificultatea unei sarcini prelungite influențează calitatea performanţei susținute 
şi că se întîmplă la fel cu gradul de oboseală în momentul abordării sarcinii 
(gradul de oboseală care va fi controlat cît mai obiectiv cu putință într-o anumită 
durată de privare de somn); putem evalua aceste două efecte separat. Dar este 
adevărat că cele două variabile interacționează și că oboseala și dificultatea 
nu-și adună pur și simplu efectele, ci le multiplică. 


Planuri factoriale 


Planurile așa-numite factoriale sînt în mod sigur destinate să rezolve pro- 
blemele cu mai multe variabile și să pună în evidență nu numai efectele lor, 
Ci și eventualele lor interacțiuni. Şi unele și celelalte se vor degaja din ana- 
lizele statistice potrivite, mai ales cînd este aplicabilă analiza de varianță 

PLAN FACTORIAL 





Fig. 13 — Schema unui plan factorial pentru o experiență care implică 
3 variabile cu cîte 3 stări fiecare. 


(ANOV A), de unde și importanța conceperii planului de experienţă în așa fel 
încît datelor culese să li se poată aplica instrumentul statistic convenabil, și, 
pe cît posibil, instrumentul cel mai puternic. În mod ideal, se va încerca să 
se alcătuiască atîtea grupe cîte sînt necesare ca să fie reprezentate toate 
combinaţiile posibile între valorile diferitelor variabile. 

Dacă avem de-a face cu două variabile avînd fiecare două stări posibile, un 
tablou simplu cu dublă intrare ne va convinge că vom avea nevoie de 4 grupe; 
dacă una din variabile are 3 stări, vom trece la 6 grupe. Să ne imaginăm 3 vari- 
abile şi 3 stări pentru fiecare, vom ajunge la 3 x 3 x 3 adică 27 de grupe şi așa 
mai departe (fig. 13). Ghicim că atît dirijarea experienței, cît și prelucrarea 
datelor vor creşte rapid în complexitate și durată, deşi, fiind vorba de prelucrarea 
datelor, calculatorul a redus din dificultatea lucrului. Totuși este un preț care 
trebuie plătit. În anumite limite, este posibil să se simplifice fără să se piardă 
informaţii esenţiale. Un procedeu clasic de simplificare este oferit de planul în 
careu latin. Să presupunem că am dori să studiem performanţele în lectură (vari- 
abila independentă: viteza de lectură cu voce tare) în funcție de trei variabile 
independente — vîrsta, metoda de învăţare a lecturii, nivelul de complexitate a 
textului — fiecare cu cîte trei stări, respectiv șase, opt şi zece ani; metoda 
globală, analitică sau mixtă; complexitate scăzută, medie și ridicată. Un plan 
factorial clasic ar cere 27 de grupe experimentale. Planul în careu latin permite 
limitarea la 9 după schema următoare în care a treia variabilă este injectată în 
rînduri și coloane făcîndu-se economie de 18 din cele 27 de grupe (fig. 14). 


Efecte de ordine 


Cercetătorul care realizează o experienţă în care aceiași subiecți sînt supuşi 
la mai multe stări ale uneia sau mai multor variabile în cursul unor faze 
succesive trebuie să se îndoiască de efectele de ordine, adică de efectele ce 
decurg din ordinea în care subiecții sînt supuși diferitelor stări ale numitelor 

CAREU LATIN 


Fig. 14 — Planul în careu latin care permite o economie în raport cu planul 
factorial de la figura 13. A treia variabilă este injectată în grupe în aşa fel 
încît cele trei stări ale ei se regăsesc în fiecare coloană și în fiecare șir. 





variabile. Dacă am vrea, de exemplu, să comparăm efectul semnificației asupra 
retenției mnezice şi am decide să supunem aceiași subiecți unei încercări 
privind cuvintele limbii și alteia asupra logatoamelor sau cuvintelor artifi- 
ciale care ar putea exista într-o limbă, ne-am putea imagina că învățarea 
primelor ar favoriza, fie numai și prin obișnuirea cu situația experimentală, 
învățarea celorlalte. Se va evita această cale ocolită utilizîndu-se un plan de 
contrabalansare, conținînd o rotire de ordine: o parte dintre subiecţi va fi 
supusă învăţării cuvintelor semnificative în primul rînd, iar o altă parte numai 
în al doilea rînd. Procedeul se aplică, chiar dacă se complică, unor planuri 
care pun în joc mai multe variabile avînd mai mult de două stări. 


Planuri cvasiexperimentale 


Condiţiile de muncă sau constrîngerile deontologice nu permit întotdeauna 
controlul variabilelor și eșantionului de subiecți în așa fel încît să se satisfacă 
perfect toate exigenţele planurilor experimentale celor mai riguroase. Ar fi inutil 
să se renunţe la orice cercetare prin purism obsesiv. Este mai bine să ne 
acomodăm la reguli mai puţin exigente culegînd totuşi date interesante. Este 
ceea ce se face atunci cînd se recurge la planuri cvasiexperimentale, adică 
aproape experimentale, în sensul că ele nu satisfac toate exigenţele planurilor 
ideale evocate mai sus. Să reluăm exemplul, folosit mai sus, al măsurării efec- 
tului unui tratament: este discutabilă privarea de tratament a unei jumătăți 
dintre pacienți sub pretextul că este nevoie de un grup de control. S-ar putea 

depăşi dificultatea luînd drept grup de control subiecţii care nu au acces la 
tratament deoarece acesta nu este folosit (disponibil) în locul de reședință, sau 
pentru că, pur şi simplu, ei îl refuză. Exigenţa de echivalență a eşantioanelor 
nu este respectată în mod evident, dar o analiză prudentă a datelor va permite 
cu toate acestea să se tragă niște concluzii. De asemenea se poate ca nici un 
pacient să nu fie privat de tratament și să se studieze pe grupuri diferite trata- 
mente diferite, ipotetic la fel de eficace sau ineficace, şi să se compare 
ameliorările relative de la un grup la altul. 

Planurile cu secvențe temporale întrerupte propun o strategie aplicabilă şi 
ea la studiul intervențiilor terapeutice. Ele constau în operarea unei serii de 
observaţii succesive (A) — într-o perspectivă de tip longitudinal — ca un 
control care este întrerupt ca să se introducă variabila tratament (faza B); o 
dată terminată această fază, se reia secvenţa observaţiilor de tip control (faza 
A"). Dacă observaţiile din timpul fazei B exprimă o ameliorare, care dispare 
în A”, vom avea motive temeinice să ne gîndim la o eficacitate a tratamen- 
tului, limitată însă chiar la perioada în care se desfășoară. Vom verifica această 
ipoteză recurgînd la serii de observaţii alternative A—B—A'—B'—A'—B'” 
etc. Dacă ameliorarea se menţine în A”, vom putea să presupunem un transfer 
al efectului dincolo de perioada de intervenţie. Va rămîne să testăm carac- 
terul definitiv al acestui transfer de efect printr-o urmărire (follow-up) a 
subiecţilor. 

Acest gen de schemă se potrivește în mod deosebit studierii cazurilor indi- 
viduale (single case studies) şi, în consecință, verificării efectelor intervențiilor 
în contextul Clinic, nu atît în scopul de a stabili legi generale privind virtuțile 
unui tratament, cît pentru a ne asigura că munca individuală la care recurgem 
prezintă eficacitatea urmărită. Această problematică va fi pusă în discuție în 
mod mai amănunțit în volumul HP. 


Abordarea corelațională Sc 
Legături regulate 


Am văzut mai sus că observaţia conduce foarte repede la întrebarea privind 
regularitatea legăturilor observate între evenimente. Statisticienii au pus la 
punct tehnici destinate să exploreze aceste legături şi să le stabilească 
importanța: acestea sînt diferite metode de calculare a corelaţiilor. Ca şi pentru 
indicii de tendință centrală, indicii de dispersie și testele de semnificaţie, există 
tehnici de corelare adaptate la fiecare nivel al scalelor de măsurare: coeficientul 
de contingență pentru scalele nominale, corelația de rang (p al lui Spearman) 
pentru scalele ordinale, coeficientul Bravais-Pearson pentru scalele de intervale, 
pentru a nu relua decît cîteva din exemplele clasice. Aceste tehnici nu se 
limitează evident la datele observaţiei în sens strict, dar se pot aplica la fel 
de bine datelor experimentale. Psihologia diferenţială a inteligenței şi 

personalităţii le-a folosit din abundență, cu scopul de obiectivare a gradului 
de relaţie între diferitele aspecte ale uneia sau alteia. 


Gradul de legătură astfel calculat se exprimă cel mai adesea nu într-un indice mergînd 
de la —1 la +1 trecînd prin O. Această ultimă valoare exprimă absenţa oricărei relaţii, 
în timp ce +1 corespunde unei relaţii pozitive complete, maximale, iar —1 se referă la 
o relație negativă, inversă, între variabilele considerate (fig. 15). 


CORELAŢII 


Y 0 








X 


Fig, 15 — Exemple de corelaţii între două variabile, X şi Y. De sus în 
jos, dispersia cvasialeatorie a datelor în aria graficului, exprimînd o 
corelație apropiată de zero, concentrarea punctelor în jurul unei linii 
de regresie exprimînd o corelație apropiată de +1 și de —1. 


Astfel, înălțimea şi greutatea prezintă o corelație pozitivă, dar nu egală cu 1 (există 
mici şi graşi, dar și înalți și slabi): ne vom aştepta deci la un indice între O şi +1. Se 
va observa o corelație pozitivă, nonmaximală, între nivelul de studii și nivelul profe- 
sional; între rezultatele obținute la diferite teste de inteligență; între frecvența cuvin- 
telor în folosirea limbajului și ușurința de a le memoriza sau identifica. Din contră, ne 
vom aștepta la o corelaţie inversă, negativă, între viteza de execuţie și erorile într-o sarcină 
care reclamă o atenţie susținută; între emotivitate şi reuşită la examenele orale; între 
rezistența la stres și incidența bolilor psihosomatice. 

Corelaţie şi cauzalitate 


O corelaţie nu exprimă prin ea însăși o relaţie de cauzalitate, în ciuda unei 
tendințe a oamenilor neavertizaţi de a o interpreta astfel. Ea se limitează să 
exprime gradul de legătură între variabile. Nu este exclus ca această legătură 
să reflecte o relaţie de la cauz2 ia efect a unei vari“ibile cu alta, căci în general 
lucrurile nu stau astfel și ar trebui să insistăm în presupunerea existenţei unei 
cauze comune. Dacă se pune în evidenţă o corelaţie între rezultatele la 
matematică și rezultatele la limba maternă, nu vom trage evident concluzia 
că aptitudinea la matematică ar fi cauza aptitudinii la limba maternă, şi nici 
invers. Mai probabil este faptul că cele două competențe depind de factori 
subiacenți comuni. Deci va fi vorba într-o a doua etapă să ne punem întrebări 
în legătură cu acești factori. Demersul poate, în acest stadiu, să rămînă în 
esență empiric: se vor emite ipoteze noi care vor fi testate unele după altele. 
Din contră, acelaşi demers ar putea impulsiona recurgerea la instrumente 
matematice, vizînd, datorită lor, folosirea la maximum a corelaţiilor observate. 
Aceasta este calea urmată de analiza factorială. 

Să presupunem că cercetătorii care se interesează de consecințele psiho- 
logice ale unui exces de plumb în mediul înconjurător recurg la o măsurare 
a randamentelor la teste mentale şi de personalitate la copiii care locuiesc în 
apropierea unei uzine instalate într-o zonă industrială și care emite plumb în 
atmosferă şi în apa de consum. Se presupune imediat existența unei legături. 
Aceasta este confirmată după examinarea unui eșantion reprezentativ de copii 
aparținînd personalului angajat în întreprinderile industriale din zona afectată, 
arătînd o corelaţie inversă între distanța dintre locul de rezidență și zona indus- 
trială: cu cît copiii locuiesc mai departe cu atît mai puţin prezintă deficienţe 
care pot fi atribuite expunerii la plumb. Să ne imaginăm că în acest studiu se 
recurge și la o corelaţie între măsurările psihologice și nivelul socioeconomic 
al familiei. Există multe șanse să se tragă concluzia că există o relaţie pozitivă, 
sugerînd faptul că intoxicația cu plumb afectează copiii aparținînd familiilor 
mai puţin favorizate. Nu trebuie să fii ghicitor ca să presupui că acei copii 
din familiile cele mai sărace nu suferă din cauza consecințelor expunerii la 
plumb pentru că sînt săraci, ci pentru că, fiind sărace, familiile lor sînt obligate 
să locuiască în locuinţe situate aproape de zona industfială, mai puțin costisi- 
toare nu numai în ceea ce privește chiria, ci și costurile deplasării la locul de 
muncă. În acest caz se distinge bine legătura dintre ceile două variabile şi 
raporturile de cauzalitate. Din contră, ar părea la prima vedere rezonabil să 
se admită o relaţie de tip cauzal între distanţa față de uzină, saturația de plumb 
în atmosferă și deficiențele psihologice observate. Totuși, am putea să nu ne 
mulțumim atît de repede cu această concluzie și printr-un studiu atent al 
datelor să constatăm că toți copiii care locuiesc în apropierea uzinei incriminate 
nu sînt la fel de afectaţi. Înainte de a se opri la ideea referitoare la diferențele 
individuale în ceea ce priveşte vulnerabilitatea la plumb, cercetătorii se pot 
întreba dacă aceşti subiecți nu sînt expuşi unor condiţii deosebite, și să constate 
că acei copii care prezintă deficienţe trăiesc în locuințe vechi, în care sînt 

expuşi încă de la naștere unor vechi zugrăveli pe bază de plumb de care au 
fost acoperiţi de-a lungul anilor pereţii locuinţelor. Corelaţia decelată inițial 
a ghidat cercetarea din ce în ce mai riguroasă a factorilor care sînt în mod 
real răspunzători. 


Analiza factorială 


Demersul matematic ne trimite la noţiunea de model matematic discutat 
mai înainte în cadrul noțiunii de model. El constă în aplicarea la corelaţiile 
obținute, în general între un număr mai mare sau mai mic de variabile, a unor 
operaţii matematice care să permită să se conchidă asupra factorilor subiacenţi 
și a părții fiecăruia dintre ei în datele adunate. Aceste manipulări nu ne 
dezvăluie totuși natura acestor factori: aceasta rămîne în seama interpretării. 
In plus, cercetătorului i se oferă mai multe modele matematice, care vor putea 


foarte bine să ajungă la inferenţe diferite referitoare la factorii aflați în acţiune 
și contribuţia lor. 


Exemplul clasic al folosirii analizei factoriale în psihologie privește domeniul inteligenței, 
perceput cu ajutorul testelor mentale, în care ea a înflorit în al doilea sfert de secol. 
După ce eșantioane de subiecți au fost supuse unei baterii de teste variate, s-au calculat 
corelaţiile dintre randamentele la diferite teste. La „matricele““ de corelaţii astfel obținute, 
ilustrate de tabloul de mai jos, se aplică atunci unul din modelele posibile de analiză 
factorială ca să se tragă concluzia în legătură cu o „saturare“ mai mare sau mai mică 
a diferitelor teste în unul sau altul dintre factori. După modelul adoptat se poate găsi, 
ca și la Spearman, un factor care intervine în toate testele, desemnat prudent ca factor 
8, dar în mod tradițional interpretat ca un fel de trunchi comun al inteligenţei generale; 
dar și factori care nu intervin decît într-un grup de teste, pentru aceasta numiţi factori 
de grup v, n, s, m etc., interpretați printr-o reflecţie asupra testelor care sînt cele mai 
saturate de ei, precum factorii verbal, numeric, spațial, memorie. Sau ca Thurstone, 


Matrice a corelaţiilor calculate între fiecare test (dintr-o baterie de şase) 
și fiecare din celelalte teste servind drept bază de calcul a „elementelor 


comune“ sau factori comuni între teste, în cadrul analizei factoriale 
clasice. 





(Exemplu împrumutat de la G. H. Thompson, L'analyse factorielle des 
aptitudes humaines, Paris, PUF, 1950, p. 24.) 

apoi Vernon, numai cu factori de grupuri, cărora li se încastrează factori specifici. 
Diverselor modele le vor corespunde deci teorii diferite ale inteligenţei, dar se vede că 
ele vor fi în fiecare caz raportate la modelul folosit, părții de interpretare pe care cel 
care le folosește le-o face, interpretare derivată din competenţa sa de psiholog, și nu de 
matematician, şi, în sfârșit, la teste și eşantioane pe care au fost calculate inițial corelațiile : 
se riscă puţin să se dea peste un factor specific randamentului matematic dacă nu s-au 
aplicat decît teste verbale. pina | 
Analiza factorială a fost din abundență folosită în domeniul personalității, pentru degajarea 
factorilor care permit reducerea diversităţii trăsăturilor la cîteva componente principale. 
Astfel, H. Eysenck a izolat cele două dimensiuni principale de extraversie-introversie 
şi neuroticism. Rezervele în legătură cu analiza factorială aplicată în domeniul inteligenței 
au desigur aici importanţă. 


XIV 
Uman și infrauman 


Perspective în studierea comportamentului animal 


Folosirea animalului în laboratorul de psihologie a stîrnit întotdeauna și 
continuă să stîrnească obiecții și discuţii, în ciuda locului pe care l-a ocupat 
— sau poate tocmai din această cauză — în elaborarea ansamblului de 
cunoștințe psihologice. Obiecţia principală se referă desigur la generalizarea 
experienţei la om. Oricine pune bazele unei teoreme de psihologie generală 
sau umană pornind de la experimentarea pe animale poate fi expus unor 
proteste de genul „Nu sîntem șobolani!“ Şi în măsura în care psihologii care 
experimentează pe şobolan sau pe orice alt cobai de laborator se prevalează 
de demersul științei, adesea se instalează o confuzie între psihologia ştiinţifică 
şi „psihologia șobolanilor“, care le întărește multora ideea că adevărata 
psihologie — psihologia preocupată într-adevăr de om — nu se situează în 
domeniul științei. Vom încerca să clarificăm această neînțelegere, examinînd 
contextul și finalitatea, diferite şi în același timp complementare, în care se 
situează cercetările psihologice care au ca subiect experimental animalul. 

De cînd psihologia și-a luat drept obiect de studiu comportamentul (ne 
interesează puţin aici faptul că ea, dacă nu a renegat, cel puţin a lărgit acest 
obiect de studiu), ocupîndu-se de el mai mult decît de suflet sau de viața 
mentală, a devenit logic și banal să se înglobeze în cîmpul său de interes 
comportamentul animal, de care s-au interesat numeroși naturaliști, înainte ca 
psihologii și etologii să-și schimbe centrul de interes. O primă modalitate de 
abordare a studiului comportamentului unei specii date constă deci în a vedea 
în asta un scop în sine: este posibil ca în mod justificat să ne interesăm 
de comportamentul veveriței, caracatiței sau furnicii roşii. Aici se oferă 
cercetătorului două căi: aceea a etologistului de teren, care va avea grijă să 
respecte la maximum mediul de viață natural al subiectului său de studiu și 
care, fără îndoială, va avea mai mult noroc prin observaţia răbdătoare de inven- 
tariere a comportamentelor subiectului în toată diversitatea lor; și cea a psiho- 
logului de laborator, care, prin artificializarea deliberată a situației, speră să 
poată vedea mai în detaliu unele capacități ale animalului său, fără îndoială cu 
prețul renunțării la bogăția studiului în teren. Aceste două demersuri, odinioară 
prezentate ca antagoniste, sînt astăzi aproape în unanimitate considerate comple- 
mentare. De fapt, etologul se loveşte de probleme pe care nu le poate rezolva 


240 METODE 


numai prin observaţie și care îl vor conduce la intervenții experimentale ce vor 
fi mai uşor de realizat în laborator fără a-și pierde validitatea. Să presupunem 
că sîntem interesaţi de locul pe care îl ocupă, în comportamentul unui animal, 
informațiile olfactive, a căror importanță a putut fi bănuită în urma unei cercetări 
pe teren. Evident, ne vom pune întrebări referitoare la capacităţile sistemului 
senzorial în discuţie, la pragurile absolute şi diferenţiale ale mirosului: dispune 
oare animalul de un registru de sensibilitate relativ limitat care să capteze în 
mod selectiv unele mirosuri în mod deosebit semnificative pentru supraviețuirea 
sa — precum faimoasa sensibilitate selectivă a căpușei la mirosul acidului 
butiric — sau din contră de un registru larg, pe care îl folosește pentru a putea 
face discriminări alimentare, teritoriale, sexuale etc.? Ca să putem răspunde 
la aceste întrebări, de ce să nu supunem subiectul unei investigații psihofizice 
de laborator? În lumina rezultatelor obținute, va fi mai bine să se interpreteze 
direct unele din datele observaţiei. 

Dacă se întîlnesc specialiști în comportament — ca şi unii zoologi — care 
îşi consacră viața studiului aprofundat al unei singure specii uneori, aceasta 
nu înseamnă că ei nu au scopuri mai largi, în mod sigur comparative. Biologia 
modernă, impregnată în totalitate de darvinism, ne-a obișnuit să ne gîndim la 
ființa vie nu numai în termenii unor Categorii mai mult sau mai puţin apropiate, 
mai mult sau mai puțin asemănătoare, ci și în termenii unei filiații. Din această 
perspectivă, studiile asupra diverselor specii se clarifică unul pe celălalt, se 
integrează într-un tablou general în care fiecare își are particularităţile sale, 
dar și asemănări cu celelalte. Analiza comportamentului și-a găsit, de altfel, 
locul în sistematica zoologică, în care ea furnizează elemente specifice uneori 
în tranșarea raporturilor de stabilit între speciile foarte apropiate. 

Pentru cine se situează în perspectiva psihologiei comparate, problema 
generalizării se pune de la început în termenii diferențelor și asemănărilor. 
Altfel spus, el nu va vedea, a priori, nici un motiv să considere o anumită 
specie ca un model reprezentativ pentru celelalte specii, ci va pleca de la 
ipoteza că există în același timp comportamente specifice speciei şi forme 
sau mecanisme de comportament comune unor ansambluri mai mari sau mai 
mici de specii, sau chiar tuturor speciilor. Se înțelege că nu există psihologie 
generală fără psihologie comparată. 


Abordarea comparativă 

Comparaţiile între specii diferite în Situaţii experimentale ridică, printre 
altele, o dificultate capitală: cum să se asigure o identitate de situații pentru 
diversele specii luate în discuție ? De fapt, dacă această condiție de identitate 
nu este îndeplinită, ce s-ar putea obține din comparații? 

Din punctul de vedere al experimentatorului, ar fi destul de ușor ca anima- 
lele din specii diferite să fie supuse unor situații identice. Astfel, în domeniul 
învățării, o cușcă de condiționare operantă, realizată pentru șobolani, echipată 
cu o pîrghie de răspuns și cu un distribuitor de hrană, pare ușor de aplicat, 
în principiul său, şi pentru pisici sau șoareci: ar fi suficient să i se modifice 

dimensiunile, să fie ajustate la mărimea animalului natura și cantitatea de hrană 
şi forța necesară pentru aplecarea pîrghiei. Ghicim că această ajustare nu este 
atît de simplă pe cît ar părea. Problema se complică dacă se trece la o specie 
de păsări, de exemplu porumbelul, sau de pește. In aceste cazuri nu va fi sufi- 
cient să se ajusteze dimensiunea sau rezistența pîrghiei, ci va fi nevoie să se 
schimbe principiul și să se imagineze un dispozitiv de răspuns compatibil cu 
anatomia animalului: de exemplu, se va propune pentru porumbel un dispozitiv 
de plexiglas pe care el va lovi cu ciocul, iar pentru peşte o suprafață de împins 
cu botul. Răspunsul motoriu în discuţie este desigur diferit de acela pe care îl 
cerea pîrghia pentru şobolan. Am putea să le comparăm în mod justificat? Cum 


DISOCIERE 


CAPACITATE - PERFORMANŢĂ 


FRECVENȚĂ % 

Fig. 16 — Cum apreciază porumbelul durata? Situaţia cere ca el să-şi 
spațieze răspunsurile în 20 secunde ca să fie recompensat cu hrană. 
Graficele (histograma intervalelor interrăspunsuri IRT) de jos arată 
proporția răspunsurilor care survin după intervale mai mult sau mai 
puţin lungi, linia verticală semnalînd întîrzierea critică. O bună estimare 
a timpului se exprimă printr-o distribuţie regulată în jurul acestei 
valori. Se vede că răspunsul prin lovitura cu ciocul antrenează o 
performanță mediocră care nu pune în evidență competenţa reală a 
animalului, mai bine servită de recurgerea la un răspuns de sprijinire 
a labei, şi mai bine de săritura peste bară. 


să ştim dacă aceste două comportamente motorii elementare ocupă, în reper- 
toriul speciei considerate, un loc comparabil — sau cel puţin că diferenţa lor de 
„Statut“ este neglijabilă în raport cu problema de care ne interesăm? Experi- 
mentatorii s-au aplecat cu multă minuţiozitate asupra particularităților unor 
răspunsuri din plin utilizate în laboratorul de condiționare. Interesîndu-se de 
capacitatea animalului de a estima durata și de a-și reține răspunsul pînă la 

epuizarea unei amînări date, ei au pus în evidenţă, folosind răspunsuri clasice 
de apăsare pe pîrghie pentru unul, lovitura de cioc dirijată pe un disc pentru 
celălalt, o capacitate foarte limitată a porumbelului în raport cu a șobolanului. 
Cel dintîi nu se adaptează unei exigențe temporale de mai mult de zece sau 
douăsprezece secunde, pe cînd cel de-al doilea o stăpînește fără probleme, 
acomodîndu-se la această amînare de ordinul minutelor. Dar răspunsul ales nu 
este oare responsabil de diferența constatată mai mult decît capacitatea de reglare 
temporală propriu-zisă? Să-i cerem porumbelului să rămînă pe o pîrghie un 
anumit timp ca o condiţionare a alimentării, şi el se arată perfect capabil să 
estimeze durate de ordinul a șaizeci de secunde (fig. 16). 


Dificultăţi analoge survin în legătură cu stimulii folosiți și de modalitățile de hrănire. 
Astfel, ca să luăm un exemplu extrem, puţin caricatural, o hrănire fracționată în rat) 
mici va fi aplicabilă în cazul unui animal precum șobolanul sau găina care, în mod 
obișnuit, se alimentează de mai multe ori pe zi și prin căutarea hranei răspîndite în jurul 
lor, dar va fi cu totul neobișnuit, artificial, „contra naturii“ pentru un șarpe care este în 
mod normal obișnuit cu mese substanțiale între care se scurg mai multe zile, fiind 
urmate de o digestie lungă. 

Toate aceste dificultăți nu au descurajat cercetătorii care au încercat să supună specii 
diverse unor situații experimentale echivalente în esență. Bitterman a sugerat să se compare 
mai degrabă capacitatea animalelor de a inversa regula unei situații de discriminare (reversal 
learning) decît să se echilibreze perfect detaliile raportate la răspuns, stimul, hrănire. De 
exemplu, doi stimuli colorați, roșu și verde, sînt asociați unul hrănirii (Stimul pozitiv S+), 
celălalt absenței hranei (Stimul negativ, S-). Într-o primă fază a experienței, roșul este S+, 
iar verdele S-. Învăţarea fiind realizată pînă la un criteriu dat, se recurge la inversarea relației, 
roșul devenind S;, şi verdele S+. Se măsoară (printr-un număr de încercări necesare pentru 
atingerea unui criteriu ales dinainte) învăţarea acestei noi relații inițiale și așa mai departe. 
În acest caz este reținută rapiditatea învăţării inversării care poate să se bazeze pe stimuli 
şi răspunsuri diverse, judicios alese pentru specia în discuție, fără însă să se insiste în a 
le face perfect echivalente de la o specie la alta, ambiţie imposibil, poate, de realizat. 

Dificultăţile întîlnite de comparatist în laborator sînt apropiate de cele pe care le 
întilnește specialistul în psihologia diferențială care se interesează de comparaţia unor 
oameni aparținînd unor culturi diferite (vezi p. 214-216). La fel cum acesta trebuie obli- 
gatoriu să-și propună supunerea subiecților săi la încercări și situații adaptate la cultura 
lor (culture-fair) din lipsa capacității de a le alcătui independente de factorii culturali 
(culture-free), specialistul în psihologie comparată este obligat să recurgă la tehnici experi- 
mentale adaptate speciei studiate (species-fair) în loc să le imagineze ca fiind degajate 
de orice constrîngere specifică (species-free). Acesta este un motiv suficient ca să se 
afirme complementaritatea abordării etologice şi a psihologiei comparate de laborator. 


Această discuţie nu trebuie să conducă totuşi la ideea unui relativism specific 
total, care limitează și în același timp face inutilă orice tentativă de a degaja 
legi generale. Din contră, ea face să iasă la iveală necesitatea formulării de legi 
generale pe baza luării în considerare a diferențelor ca şi a asemănărilor. 


Specificitate umană și cogniţie animală 


Văzută în această lumină, problema extrapolării de la animal la om se pune 
într-un mod destul de diferit, mult mai nuanțat, şi pe care în general nu o luăm 
în considerare. Cu toate că ne interesăm în principal de om și în consecință 
dorim să-i reperăm caracteristicile specifice, „natura“ distinctivă, nu putem 

evita o explorare a animalului care are ca scop să se verifice dacă trăsăturile 
pretinse a fi specific umane nu se întîlnesc la alte specii mai mult sau mai 
puţin apropiate. In acest scop, este cu totul justificat să se supună animalul 
unei forme de experimentare care, mergînd dincolo de ceea ce observarea 
comportamentului natural pune în evidenţă, încearcă să-i descopere capacități 
de nebănuit. Din această perspectivă maimuţele superioare au fost supuse unei 
tentative de învăţare a limbajului. Istoria repetată de mai multe ori a acestor 
tentative este edificatoare prin faptul că arată cum experimentatorul care arti- 
ficializează deliberat situația nu este din această cauză scutit să nu ţină seama 
de particularitățile subiectului său, adaptîndu-și în funcție de ele alegerea 
experimentelor. 


Încercărilor naive şi eșuate de a preda o limbă naturală cimpanzeului, întreprinse de 
Kellog în 1936 şi apoi de Hayes în 1951, i-a urmat un al doilea val de cercetări, constînd 
în eforturi mai sistematice, care respectau limitările inerente ale speciei, limitări poate 
fără legătură cu capacităţile cercetate. Aparatul auditivo-fonator, implicat în limbajul 
verbal uman, are la cimpanzeu o structură anatomică rudimentară în comparaţie cu fineţea 
şi complexitatea aceluiaşi aparat la om. La această diferență răspunde ideea recurgerii 
la limbajul gestual (ASL-American Sign Language a surdomuţilor americani) exploatată 
mai întîi de Gardner pe celebra lor maimuţă Washoe, mai tîrziu de către Terrace şi echi- 
pa sa pe maimuța Nim. Cu toate acestea, lanțul verbal — fie sonor, fie gestual —, prin 
caracterul său liniar, este trecător, fiecare element dispărînd pe măsură ce apare următorul; 
chiar și un enunț relativ concis solicită astfel memoria și poate obstacolul principal se 
află tocmai aici: este ceea ce au înțeles Premack și apoi Rumbaugh propunînd elemente 
vizuale stabile — obiecte fixate pe un tablou magnetic la Premack, lexigrame , Yerkish“ 
care apar pe un ecran la Rumbaugh (fig. 17) —, într-un fel un limbaj scris, căruia subiectul 
poate să-i înțeleagă pe loc fiecare componentă. Aceste strategii de cercetare au permis 
stabilirea capacităţilor cimpanzeului de substituire simbolică, el fiind apt să stăpînească 
200 pînă la 300 de „cuvinte“ din lexicul gestual, de exemplu. El ajunge de asemenea, 
producţiile cele mai simple la om, să ordoneze în secvențe cîteva elemente reprezentînd 
o cerere („Maşină care dă biscuiți'“) sau exprimînd o relație (X este asemănător lui Y, 
sau X este diferit de Y). Aceste conduite simbolice instalate în favoarea unei învățări 
prelungite și minuțioase conduse de un experimentator uman, sau, în lucrările lui 
Rumbaugh, de un calculator ar putea fi ele folosite pentru comunicarea cu un congener? 
Deşi se pare că nu există încă o dovadă în ceea ce priveşte transmiterea spontană a 
limbajului învățat — de exemplu la progenitură —, ar fi din contră posibil ca doi cimpanzei 
adulți să fie învățați să stabilească între ei cel puţin la un nivel elementar o comunicare 
simbolică. Este ceea ce au reușit Savage-Rumbaugh și colaboratorii („Symbolic commu- 
nication between two chimpanzees“, Science, 1978, 201, p. 641—644). După ce a observat 
hrana ascunsă în fața lui de experimentator, un cimpanzeu comunică, printr-un sistem 
adecvat, natura alimentului ascuns partenerului său. La rîndul lui, acesta reacționează 
producînd același simbol, după care amîndoi sînt recompensați cu hrană. Într-o altă parte 
a experimentului, un animal produce simbolul corespunzător unui aliment la care numai 
celălalt are acces. Acesta îi procură din el, ocazional, celui care cere. 


Astfel de performanțe pun în evidență capacităţi nebănuite la „vecinii“ 
noștri cei mai apropiaţi, care par să dispună deja de anumite condiţii ale 
limbajului, precum cele întîlnite la specia umană. Ele ne indică şi unele 

exemple de elemente de bază 


E, 


exemple de lexigrame 


în afară num mașină 






Fig. 17 — Una din maimuţele Lana cu care s-a încercat învățarea unui 
cod simbolic apropiat de limbajul uman, sub formă de semne grafice 
elementare combinate în lexigrame. Animalul dialoghează cu semnale 
luminoase controlate de calculator. 


limite, deși rezultate negative nu au fost niciodată dovedite. Nu este imposibil 
ca experimentatori mai ingenioși să ajungă într-o zi să facă un cimpanzeu 
să alcătuiască enunțuri inedite şi diverse, chiar să-l facă să-și scrie autobio- 
grafia. Eforturile făcute pînă acum s-au lovit cu toate acestea de obstacole 
aparent de netrecut ca să se poată trece de la cerință sau de la simpla 
desemnare la compoziţia sintactică. Aceasta reiese, cel puțin, din tentativa 
lui Terrace asupra cimpanzeului Nim şi din analiza critică a datelor lui 
Gardner, interpretate de ei într-un mod puţin prea favorabil în ceea ce-i privea 
(H. S. Terrace, Nim, un chimpanzé qui a appris le langage gestuel, Bruxelles- 
Liège, Mardaga, 1980). 

Este tentant să se interpreteze drept stadiul inițial al capacităților specific 
umane performanțele maimuței superioare, văzîndu-se în aceasta o cucerire 
a primatelor. Omul îşi conservă mai bine umanitatea cedînd o mică parte din 
ea vecinilor săi imediaţi. Astfel putem aplica acestora din urmă, prin antropo- 
morfism, cunoștințe și intenții, chiar şi conștiința propriului eu, așa cum o face 
Gallup, pe baza unei reacţii de reperare a propriului corp în oglindă (prezentă 
la cimpanzeu dar nu la maimuța inferioară, după părerea lui) (vezi caseta 42). 
Dar nimic nu justifică aprecierea lucrurilor astfel, dacă nu s-a explorat posi- 
bilitatea ca o specie mai îndepărtată de a noastră să manifeste și ea capacităţi 
cognitive şi „prelingvistice“* precum maimuţele mari. 

Acest gen de demonstraţie ridică probleme de o mare deschidere. Ar trebui 

oare, regăsind la specia inferioară conduite pe care le-am crezut tipice speciilor 
superioare, chiar și în exclusivitate la om, să se extrapoleze în jos pe scara 
evoluţiei speciilor și să se acorde speciilor inferioare în cauză potențialități 
corespunzătoare? Nu ar fi pentru prima oară cînd știința știrbește amorul propriu 
al umanităţii. S-ar putea oare ca sub aparenţa unei similitudini, la nivelul 
comportamentului observabil, să se presupună mecanisme subiacente diferite? 
Așa cum funcţiile vizuale sînt îndeplinite de centrii corticali la mamiferul 
superior, dar de structuri nervoase mai arhaice la organismele cu un cortex 
puţin sau deloc dezvoltat, tot așa ne putem imagina că forme analoge 
conduitelor sînt susținute de procese diferite. Ar fi totuși preferabil să se 
dovedească acest lucru și, pînă atunci, să se adopte, cu titlu euristic, ipoteza 
reducţionistă, deschisă respingerii. Este indicat oare să se pună în discuție 
modalitatea în care tindem să descriem și să interpretăm conduitele umane, 
să recunoaștem că ea ne incomodează în loc să ne clarifice și să căutăm să 
analizăm aceste conduite prin aceleași demersuri care au fost cu succes aplicate 
la animal — demers care ar consta în demonstrarea variabilelor în funcțiune, 
în loc să se apeleze la conceptele de cogniţie, intenţie, conștiință de sine etc.? 
Tendința actuală, care se ancorează în curentul cognitivist, uzează în mod 
deliberat de termeni și concepte care trimit la stări și procese mentale inferate, 
considerate caracteristici ale psihicului uman. Astfel, sînt repuse la loc de 
frunte noțiunile de imagine mentală și reprezentare. Acest ultim termen, 


CASETA 42 


Conştiința de sine la cimpanzeu 


Gallup a abordat, în mod ingenios, problema originii conştiinţei de sine la animal, 
sau, mai puțin ambițios spus, a recunoașterii de sine. El a testat acest lucru la 
cimpanzei expunîndu-i imaginii lor reflectate în oglindă. Animalul pare interesat de 


imaginea pe care i-o reflectă oglinda. Dar se recunoaşte el oare în aceasta? După 
ce a anesteziat subiectul, Gallup i-a marcat o pată de culoare, pe frunte de exemplu, 
cu ajutorul unei substanţe care nu produce nici o senzaţie cutanată locală. Privindu-se 
în oglindă, animalul observă această pată, duce laba la ea demonstrînd prin asta că 
şi-o atribuie, deci că se recunoaşte în imaginea din oglindă (G. G. Gallup, Jr., „Chim- 
panzees ` self-recognition“, Science, 1970, 167, p. 86—87). 

CASETA 43 


Comunicare simbolică la porumbel? 


Epstein, Lanza şi Skinner („Symbolic communication between two pigeons“, 
Science, 1980, 207, p. 543—545) au avut curiozitatea să transpună la o specie mai 
puțin apropiată omului experienţa citată mai sus, aparținînd lui Rumbaugh et al. refe- 
ritoare la comunicarea simbolică între doi cimpanzei. Atribuind mai multă 
importanță, în cursul interacțiunilor cu mediul, apariţiei acestor conduite neaşteptate 
decît cunoştinţelor sau intenţiilor pe care situația experimentală s-ar limita să le 
pună în lumină, ei au întreprins sintetizarea — de construire artificială, după cum 
un chimist sintetizează o moleculă — aceluiași gen de comunicare la porumbel. Doi 
porumbei, Jack și Jill, au fost așezați în două compartimente alăturate dintr-o incintă 
experimentală, separate de un perete transparent (vezi fig. 18). Compartimentul lui 
Jack este echipat cu o placă de plexiglas translucidă pe care sînt înscrise cuvintele 
„Ce culoare?', reprezentînd o „cheie-răspuns“ care, lovită cu ciocul, închide un 
circuit electric. Exact dedesubt, trei chei-răspuns de culori diferite, roșu, verde şi 
galben. La stînga, o altă cheie care poartă înscrisă expresia Mulţumesc! În sfîrșit, 
pe peretele din stînga, opus peretelui transparent despărțitor, un distribuitor auto- 
matic de grăunţe. În ceea ce privește compartimentul lui Jill, acesta este echipat în 
colțul superior drept al peretelui din fund cu un orificiu mascat de o perdea neagră 
în care Jill își poate băga capul ca să observe culoarea unei lămpi total invizibile 
pentru Jack. La stînga, trei chei-răspuns, dispuse vertical ai purtînd un simbol R, 
G sau Y pentru roşu (Red), verde (Green) ei galben (Yellow). Un distribuitor de 
grăunțe este simetric așezat față de cel al lui Jack. Printr-o învățare sistematică 
progresivă, cei doi parteneri ajung să producă următoarea secvență: Jack loveşte 
cu ciocul cheia Ce culoare? Jill reacționează mergînd să vadă după perdea ce culoare 
s-a aprins. El transmite informația lovind cu ciocul cheia potrivită R, G sau Y. Jack 
confirmă recepţia lovind cu ciocul pe Mulţumesc! apoi „traduce“ mesajul lovind 
cheia luminată de culoarea corespunzătoare. Dacă totul se desfășoară fără difi- 
cultate, cei doi porumbei primesc puține semințe. Se înţelege că acele culori sînt 
prezentate la întîmplare — după ce Jack a pus întrebarea lui. Tipul de interacţiune 
obținut este comparabil cu cel manifestat de cimpanzei. Situaţia este, în mai multe 
privințe, mai riguroasă și mai controlată: Jack, și nu experimentatorul, este cel care 
„decide“ de la începutul încercării, garantînd, cel puţin în ceea ce-l priveşte, o 
atenție maximă acordată sarcinii: procedeul, în întregime automatizat, îndepărtează 
orice risc de semnale umane nebănuite; codificarea simbolică se referă la culori și 


răspîndit în mod deosebit, îmbracă sensuri diverse, referindu-se cînd la o 
imagine vizuală în absenţa unui stimul corespunzător, cînd la o configuraţie 
neuronală ce trebuie încă precizată, dar în strînsă legătură cu o realitate exte- 
rioară, cînd la o replică abstractă a unei astfel de realități pentru care se riscă 
în a i se defini proprietățile. 


Experimentări deosebit de ingenioase, în domeniul vizualo-spaţial, au încercat să dea 
contur noțiunii de reprezentare și să demonstreze corespondenţa dintre operaţiile pe 
care le efectuează subiectul în legățută cu ea și operaţiile efectuate asupra modelului 
real. Shepard a prezentat unor subiecți umani figuri tridimensionale, precum cele din 
figura 19. El le-a cerut să aleagă dintre multe alte fi yuri pe cea care corespunde 
modelului, eventual după o rotaţie, fie în planul figurii, fie în cel al profunzimii. O 
măsurare cronometrică, timpul de reacție, este folosit: drept indice al complexității 

Fig. 18 — Comunicare și cooperare la animal. Cazurile se citesc de la 
stînga la dreapta și de sus în jos. 





nu la hrană, ceea ce le diferenţiază de o cerere simplă de recompensă, în sfîrşit, 
există o codificare, apoi o decodificare, în timp ce cimpanzeul se mărginește să 
reproducă același simbol ca şi partenerul său. 

Aceiaşi experimentatori au aplicat aceste principii la elaborarea la porumbel a 
unui comportament de reperare a propriului corp, comportament a cărui prezenţă la 
cimpanzeu fusese interpretată drept o dovadă a existenţei unei conştiinţe de sine (R. 
Epstein, R. P. Lanza și B. F. Skinner, „Self-awareness in the pigeon“, Science, 1981, 
212, p. 695—696). 


proceselor aflate în acţiune (vezi caseta 17 referitoare la cronometria mentală). Timpul 
de reacție este în funcție de importanța, în gradul unghiului, a rotației suportate şi a 
planului de rotație. Că există o relație între timpul de rezolvare și amplitudinea deplasării 
spațiale o sugerează faptul că aceasta din urmă este într-un fel urmată mental de subiect, 
așa cum ar face-o în spațiul vizual real. R 
Ar fi necesare tehnici sofisticate de laborator modern pentru a interoga animalul în 
legătură cu abilităţile sale de rezolvare a aceluiaşi gen de problemă. Aceasta a fost 
întreprinsă de Hollard și Delius, în studii elegante privind porumbeii. Utilizînd figuri 
analoge celor ale lui Shepard, ei au obținut perfomanţe la fel de bune, chiar superioare, 
celor pentru adultul uman. Nu se vede clar pe ce baze s-ar nega porumbelului mecanisme 
de același ordin ca acelea invocate la om. Dar sîntem obligaţi să precizăm sensul în 
care se foloseşte în legătură cu termenul reprezentare: nici de-o parte, nici de cealaltă, 
de exemplu, nu pare util în acest caz să se amestece o conotație de stare de conștiință, 

Fig. 19 — Sus, modelele folosite de Shepard în studiile sale asupra 
rotației mentale. Jos, schemele experienței lui Hollard şi Delius cu 
privire la rotația mentală la porumbei. Graficele de rezultate arată relația 
liniară, la oameni, între timpul de decizie şi amplitudinea rotației (în 
grade de unghi) şi performanța porumbeilor, care nu este afectată de 
amplitudinea rotației. 

nici chiar de imagine mentală în sensul obişnuit al cuvîntului. Din acel moment, sîntem 
trimişi la un mecanism neurofiziologic de prelucrare a informației vizuale, ca și de 
descriere, dar care nu ar trebui să ridice probleme conceptuale diferite de cele pe care 
le-am întîlnit în descrierea percepției culorii sau profunzimii. 


Aceste exemple, care s-ar putea înmulți în voie căutînd în resursele în 
fiecare zi mai bogate ale cercetărilor pe temele cele mai diverse, arată toată 
complexitatea problemelor care se pun psihologului, fie că adoptă perspectiva 
comparatistului, interesat să precizeze diferențele sau asemănările dintre specii, 
sau a generalistului care are ca scop degajarea legilor celor mai generale ale 
comportamentului, sau pe aceea a specialistului în domeniul umanului, dedicat 
analizei specificităţii esenței propriei specii. 


` K 

Aceste dificultăți, la urma urmelor stimulante, nu exclud posibilitatea ca 
animalul să poată adesea, în cercetarea psihologică, precum şi în alte domenii 
ale biologiei, să ne ofere informaţii referitoare la mecanismele care își vor 
găsi la om mecanisme analoge sau echivalente. Să ne întoarcem acum spre 
acest gen de demers pentru a-i sesiza atît fecunditatea cît și capcanele. 


Modele animale ale comportamentului uman 


Se ştie ce datorează cercetării pe animal biologia modernă, inclusiv în 
aplicaţiile sale cele mai specific umane, de exemplu în medicină. Cuceririle 
chirurgiei sînt rezultatul unor lungi tatonări pe animalul experimental. La fel 
stau lucrurile cu terapeutica. În măsura în care aceasta pune în acțiune sisteme 
funcționale ale organismului care implică aspecte comportamentale, este 
normal ca psihologul, cu metodele sale specifice, să participe la cercetarea 
prealabilă aplicaţiilor clinice. De exemplu, se va testa mai întîi pe animal o 
substanță care are ca scop reducerea durerii. În acest scop, se va recurge la 
măsurări uneori elementare — latența contracției cozii cufundată în apă caldă, 
la şobolan de exemplu —, alteori mai complexe — modificări ale eficacităţii 
unei intensităţi date a unui șoc electric într-o condiționare de evitare. Desigur, 
durerile pe care vom ajunge să le reducem la pacientul uman vor avea o 


origine cu totul diferită. În plus, durerea este un fenomen extrem de complicat 


pe care îl modulează la om numeroase variabile neglijate în experiențele pe 
animal și relative la interpretarea subiectivă pe care bolnavul o face în legătură 
cu durerea sa. Totuși, datele experimentării animale s-au dovedit predictive, 
avînd în vedere, fără îndoială, o comunitate de mecanisme fiziologice funda- 
mentale care sînt implicate. Cînd acestea vor fi elucidate (după cum sînt pe 
cale să fie de exemplu mecanismele de acțiune ale morfinei și analogelor sale 
în urma descoperirii endorfinelor), testul pe animal va oferi o predictivitate 
apropiată de certitudine. Dacă nu se va întîmpla aşa, vom rămîne prudenți și 
ne vom limita să ne hazardăm într-un pariu pe care numai încercarea clinică 
îl va confirma. 

Etapa următoare va consta în a ne pune întrebări în legătură cu o eventuală 
toleranță la substanță : oare o doză, mereu aceeași, continuă să exercite aceeași 
acțiune, sau ar fi necesar să se mărească neîncetat doza cu riscul administrării 
unor cantități toxice ? Ca să răspundem la această întrebare, vom repeta admi- 
nistrarea substanței într-un tratament cronic cu scopul de a releva slăbirea 
efectului, care va cere, pentru a reapărea, creşterea dozei. 

Am putea sugera că, deşi mecanismul de acțiune al unei substanţe este 
bine cunoscut, am putea economisi o experiență referitoare ia comportament 
și am pune în evidență toleranța direct la nivel fiziologic, adică la un nivel 
celular sau molecular in vitro. Aceasta este argumentaţia partizanilor unei 
limitări a experimentelor pe animale în biologia fundamentală sau aplicată, 
partizani care avansează în scopul întăririi poziţiei lor cîteva exemple cu totul 
şi cu totul convingătoare. Psihologii de laborator vor fi primii care vor aproba 

în principiu acest mod de a vedea, dar și de a avertiza în legătură cu tentația 
de a-l generaliza, fapt ce ar conduce la un reducționism simplificator. De fapt, 
luată în chiar litera ei, ar lăsa să se înțeleagă că tot ceea ce se poate petrece 
într-un organism în integritatea lui ar fi previzibil la începutul unei analize 
minuțioase a unor fragmente judicios izolate (de exemplu o cultură celulară) 
(vezi și cap. XVII). Variabilele de mediu luate în considerare în întreaga 
analiză a comportamentului — care este prin definiție o interacţiune a unui 
sistem viu cu mediul său — nu ar avea, în această perspectivă, o importanță 
reală. Or, chiar fenomene precum toleranța medicamentoasă, care, la prima 
vedere, nu este, în ceea ce priveşte mecanismul său, de ordin comportamental 
— chiar dacă o putem pune în evidență la nivelul comportamentului oricît de 
puţin ar exercita substanţa în discuţie un efect măsurabil — sînt supuse 
influenţei interacțiunii subiectului cu mediul. 


CASETA 44 


Experienţa lui Poulos și Hinson ne furnizează o ilustrare care îl intrigă pe reducţionist 


Haloperidolul, o substanţă neuroleptică folosită în tratamentul unor psihoze, provoacă 
la şobolan o suprimare a mișcărilor spontane și o stare cataleptică. Administrarea 
repetată a produsului lasă să apară o toleranță la acest efect. Aceasta exprimă, la prima 
vedere, un fenomen pur farmacologic susținut de o creștere a numărului de receptori 
postsinaptici dopaminergici în creier. La aceasta se poate adăuga, totuși, un element 
de condiţionare pavloviană. 

Două grupe comparabile de 12 şobolani au fost în mod repetat injectate cu 
haloperidol şi o soluţie sărată. Fiecare din aceste injecții era asociată cu un mediu 
deosebit, fie o cameră neagră și zgomotoasă, fie o alta viu luminată și liniştită. În 
funcţie de grup, injecția cu haloperidol era asociată camerei întunecoase, iar cea cu 
soluția sărată camerei luminoase, sau invers. O zi din trei animalul primea haloperidol, 
două zile din trei soluţia sărată, într-o manieră imprevizibilă, pînă la un total de 22 de 
injecții cu neuroleptic şi 56 cu soluţie sărată. La capătul acestui tratament cronic, 
inductor de toleranță, aceasta a fost testată repartizînd șobolanii fie în cușca asociată 
haloperidolului, fie în cușca asociată soluţiei sărate. Un grup de control, care nu a 
primit în 84 de zile de tratament decît apă sărată, a fost și el repartizat în cele două 
medii și injectat cu haloperidol. Măsurarea catalepsiei s-a făcut simplu așezînd șobolanul 
cu labele din faţă pe o bară orizontală, de trei ori la trei intervale diferite după injecție 
(25, 50 şi 75 de minute), şi punînd în evidenţă timpul în care animalul își păstra poziţia 
de-a lungul unei perioade de observare de 60 de secunde (fiecare măsurare avînd în 
vedere trei încercări poate deci să meargă de la 0 la 180 de secunde). Animalele cărora 
nu le-a fost administrat nici un medicament prezentau o durată de răspuns practic nulă: 
de-abia sînt plasate pe bară că o şi părăsesc. Figura 20 rezumă rezultatele. Ea pune în 
evidență un fenomen surprinzător: animalele testate în mediul în care se obișnuiseră 
să primească haloperidolul îşi manifestau toleranța printr-un răspuns semnificativ mai 
scurt decît la subiecţii de control; dar cele care sînt testate în mediul în care primeau 
soluția sărată prezintă un răspuns cataleptic apropiat celui prezent la grupul de control. 
Totul se petrece ca şi cum toleranța nu ar fi datorată administrării repetate a drogului, 
ci unei asocieri a injecției cu mediul dat. Printr-o condiționare pavloviană, animalele 
care primesc drogul într-un mediu în care erau obișnuite să primească soluţia sărată 
se comportă ca şi cum ar fi primit haloperidolul pentru prima dată. Această diferență 

Mergînd mai departe cu ancheta, ne-am putea întreba dacă substanța care provoacă 
toleranța nu determină și o toxicomanie, așa cum stau lucrurile cu numeroase antalgice. 
Este inutil să se comenteze importanţa acestei probleme şi interesul care există este 
ca să se dea, la nivelul animalului, un răspuns predictiv în legătură cu ceea ce se va 
întîmpla la nivelul omului. Specialistul în comportament dispune în acest caz de metode 
extrem de preţioase. Pentru subiectul toxicoman sau dependent, drogul joacă un rol 
întăritor, în sensul tehnic care se dă acestui cuvînt, în terminologia condiţionării 
operante: el va tinde să reproducă orice comportament care l-ar ajuta să-și procure 
drogul. Animalul experimental poate fi determinat să-şi administreze chiar el drogul, 
în loc de hrană. Drogul va fi pus pur și simplu în soluție chiar în apa de băut, sau, în 
tehnici de autoadministrare mai sofisticate, el va fi injectat direct în fluxul sanguin printr-un 
cateter instalat chirurgical şi conectat la o seringă automată în timpul experienţei. 
Subiectul care îşi controlează cantitatea de substanță injectată ne va informa asupra 
evoluţiei toleranţei și dependenţei fizice. Dacă experimentatorul întrerupe primirea 


între subiecţii care anticipează o injecție cu haloperidol și aceia care anticipează injecția 
cu soluția sărată, dar primesc în loc haloperidol, nu poate fi explicată prin modificarea 
receptorilor postsinaptici. Factorii care reies din analiza comportamentului trebuie luați 
în seamă, ei modificînd efectul farmacologic propriu-zis. 

Fig. 20 — Chiar şi la animal, toleranța la o substanță farmacologică 
poate să depindă de factori psihologici. Mediul asociat injecțiilor cu 
neuroleptic la şobolan afectează durata unui răspuns fiziologic, durata 
de imobilizare cataleptică. 

drogului, vom vedea manifestîndu-se sindromul de privare și se vor putea analiza 
modalitățile farmacologice, sau altele, de tratare sau prevenire. 


Metoda experimentală furnizează, în cazurile care au fost discutate, replici 
destul de evidente la ceea ce se petrece cu omul. Ea se pretează la o analiză 
minuțioasă, sistematică a variabilelor al căror rol este bănuit la nivel uman, 
fără a avea posibilitatea să-l precizăm. Aceasta nu vrea să însemne că alţi 
factori, specifici ființei umane, nu ar trebui luaţi în considerare, dar ei vor veni 
numai să complice tabloul, fără a pune în discuţie validitatea concluziilor 
Studiului făcut pe animal. 

Se vorbește cu entuziasm despre asemenea situaţii experimentale, de modele 
animale ale comportamentului uman. Aici există o corespondență destul de clară 
între comportamentul animal și cel uman. Dar nu este întotdeauna așa. Se întîmplă 
ca ea să se bazeze pe o interpretare teoretică pe care trebuie mai întîi să o admitem 
ca să putem considera drept model în mod justificat situaţia studiată la animal. 
Găsim în acest sens exemple interesante în anumite modele psihopatologice, 
cum ar fi resemnarea dobîndită (uneori desemnată ca disperare sau neputinţă 
dobîndită) (learned helplessness) propusă de Seligman ca model al depresiei. 

Se ştie că animalele expuse unor stimulări adecvate ver prezenta în general 
comportamente avînd ca scop sustragerea de la ele. Acestea se lasă cu ușurință 
obiectivate în situații de scăpare-evitare ; trecerea în compartimentul alăturat 
al unei cuști cu două compartimente, apăsarea pe un mîner vor fi, de exemplu, 
folosite ca să se pună capăt unui șoc electric sau ca să i se sustragă antici- 
pativ. Cîini sau șobolani expuși în prealabil unor șocuri electrice inevitabile 
nu prezintă, după Seligman, comportament de scăpare-evitare care sînt 
așteptate în acest caz. În fața stimulărilor adversive, ei au dobîndit o formă 
de pasivitate care îi împiedică ulterior să descopere și să exploateze posi- 
bilităţile de adaptare. Acesta ar fi mecanismul care, tot conform lui Seligman, 
s-ar afla la baza depresiei umane. Pacientul ar fi trăit, în ocazii reperabile sau 
nu, O experiență — brutală sau prelungită — de neputinţă în fața realității, care 
ar fi micșorat apoi cîmpul său de adaptare. 

Aici, modelul se prezintă ca o explicaţie a fenomenului uman la care se 
aplică. Acceptarea modelului înseamnă admiterea faptului că fenomenul uman 
în cauză, depresia, se lasă redus la aceste elemente pe care modelul le ia în 
considerare. Fără să ne aventurăm în complexitatea problemelor pe care le ridică 
o definire a depresiei, vom nota că această reducție nu se impune tuturor. De 
fapt, ea lasă de-o parte elemente considerate importante în multe din depresii: 
simptomele depresive nu par să corespundă neapărat unei neputinţe de a face 
faţă unor situații adversive — mulți dintre depresivi vor admite că viaţa nu le 
este în mod deosebit ostilă, dar cu toate acestea „nu văd mai puțin totul în 
negru“, tulburarea lor depinzînd mai degrabă de registrul emoţiei, al dispoziţiei, 
decît de cel al unor strategii de rezolvare a problemelor; doliul sau despărțirea 
care marchează originea anumitor depresii nu sînt neapărat asimilabile unei 
stimulări adversive inevitabile, aşa cum nici persistenţa și nici amplificarea 
reacţiilor care decurg din ea nu sînt comparabile cu pasivitatea cîinelui sau a 

șobolanului în situaţia în care el poate întrerupe șocul. Animalul lui Seligman 
se găseşte expus, după experienţa sa de neputinţă, unor situaţii analoge; depre- 
sivul nu-și manifestă depresia cu ocazia noilor dolii sau despărțiri, el nu a 
cunoscut decît un doliu sau o despărţire care i-au răvășit într-atît viața încît 
el nu mai găseşte în ea gratificaţiile pe care ea continuă totuși, în mod obiectiv, 
să i le acorde. Chiar limitîndu-se, în legătură cu depresia, la ipoteze formulate 
în termenii unei psihologii a învățării — este opțiunea adoptată de teoreti- 
cienii terapiilor aşa-numite comportamentale —, schema lui Seligman nu este 
singura posibilă şi nici neapărat cea mai bună sau cea mai completă. Ce ar 
valora modelul animal dacă interpretarea pe care o conţine despre depresie 
s-ar dovedi dintr-o dată insuficientă? 

În plus, ar trebui să ne întrebăm dacă analiza propusă a faptelor observate la 
animal este cea mai potrivită. Eticheta care o rezumă (resemnare dobîndită) 
presupune că este vorba de un fenomen original, în sensul că el nu ar putea să 
se reducă la principii deja cunoscute în psihologia învăţării și în legătură cu care 
experimentatorii precedenţi nu au considerat util să recurgă la o etichetă deosebită. 
Ea ne lasă să ne gîndim și la faptul că experiența impusă subiecților conduce în 
mod inevitabil la o neputinţă în fața situațiilor ulterioare. Or, examinarea atentă 
a datelor, atît de către Seligman cît și de cei doi care au încercat să-i reproducă 
experiența, nu confirmă aceste două concluzii. Pe de-o parte, nici un principiu 
inedit nu este indispensabil unei explicări a comportamentelor observate — în 
întregime interpretabile în termeni de rezistență la suprimare, de comportamente 
incompatibile, de generalizare a reacțiilor emoționale etc. Pe de altă parte, 
fenomenul nu este nici general, nici ireversibil; diferențele individuale lasă 
deschisă problema unei eventuale responsabilități a „terenului“ (noţiune care 
trimite la istoria anterioară, necunoscută, a subiecților, sau, mai explicit, la parti- 
cularităţile sale constituționale, chiar și genetice), problemă care rămîne de altfel 
deschisă în psihopatologia umană în legătură cu depresia; mulți dintre subiecți 
învaţă, după un timp variabil (cum ar fi cazul și dacă ei n-ar avea nici o experiență 
anterioară a șocului inevitabil), să se sustragă șocului, atestînd intervenția meca- 
nismelor de învățare cunoscute și nu o misterioasă scutire de o boală deosebită 
a comportamentului. Este permis să se tragă concluzia că, la nivelul animalului 
experimental, modelul reprezintă o abstracţie nejustificată dintr-un context mai 
general, din care numeroase aspecte sînt, fără motiv, neglijate. 

Un astfel de model, discutabil în interpretarea pe care o dă comporta- 
mentului animal, discutabil în interpretarea tulburărilor psihologice umane, 
poate deveni înșelător dacă ar contribui la întreținerea ideii conform căreia: 
1) deținem într-adevăr o analogie animală a depresiei; 2) am înțeles depresia. 
Nici chiar termenul de model, ale cărui ambiguități le-am discutat mai sus, 
nu este străin de această iluzie. Dacă vrem să vedem în el numai un instrument 
de lucru, provizoriu, precum toate ipotezele ştiinţifice, util pentru punerea 
unor probleme importante în legătură cu depresia umană și comportamentul 
animal, „modelul“ lui Seligman se poate dovedi folositor. Dar pentru a-i 
preciza mai bine deschiderea, care este limitată, ar fi mai indicat să se 
vorbească, fără îndoială, despre ipoteză. 


AN 
Cercetare si practică 


Cercetare fundamentală și teren 
Reciprocitate dinamică 


Cunoașterea științifică se caracterizează, din totdeauna, prin urmărirea unei 
duble întreprinderi: cea căreia i se dă numele de cercetare fundamentală, 
numită uneori pură, și cea care primeşte eticheta de aplicativă. Aceste două 
alternative, avînd în vedere momentele istorice, disciplinele interesate, tradiţiile 
specifice diferitelor culturi, se dezvoltă într-o strînsă articulare, cînd pe căi 
paralele, cînd prin intermediul unor interacțiuni haotice. Fizica fundamentală 
și Ştiinţele inginerești se articulează în mod fericit; de altfel, se ştie ce datorează 
cea dintii celorlalte în perioada în care acestea erau încă practicate în stil arti- 
zanal. Tehnologiile moderne își fac loc în cercetarea fundamentală, pe care 
o alimentează cu provocările constante pe care le întîlnesc. Nu există, în aceste 
domenii, o opoziție tranșantă între cele două sfere de activitate, nici un conflict 
major, cu atît mai puţin o declaraţie de izolare sau emancipare. Domeniul 
medicinei este perfect comparabil. Aceasta nu înseamnă că practicienii și 
adepții științei fundamentale se înscriu perfect în aceleași perspective. Primii, 
ingineri, medici, clinicieni, cunosc constrîngerile inerente situaţiilor reale, 
marcate de complexitatea lor ireductibilă și de imperative care îi obligă să-şi 
asume riscul la care adeptul științei fundamentale nu se expune. 

In psihologie, nu de puţine ori această articulare armonioasă, indiscutabilă, 
face loc unei ignoranţe, atunci cînd nu este vorba de un dispreț reciproc. Am 
întîlnit deja unele din argumentele care susţin această tensiune între psihologi. 
Ar fi util să le grupărm aici, completîndu-le. Vedem cum, în cazul adepților 
practicii, realitatea vieţii cotidiene se opune artificialului cercetării funda- 
mentale; validitatea situaţiilor din teren se opune vacuității obiectelor studiate 
în laborator, la organisme care nu funcționează normal; gratuitatea intolerabilă 
a lucrărilor adeptului științei fundamentale se opune problemelor urgente care 
trebuie rezolvate în societate; confortul privilegiat, dar nejustificat, al 
cercetătorului stă față în față cu responsabilitățile celor care pun umărul. 
Adepții ştiinţei fundamentale, în ceea ce-i privește, se află în condiții favo- 
rabile cînd își denigrează colegii practicieni, care nu ezită în a face să treacă 
drept serioase intervenţii pe care le consideră prost argumentate științific ; ei 
apără demersul reducționismului metodologic ca pe o cale obligatorie spre 
înțelegerea realității contra pretenției de a acţiona asupra problemelor care 
sînt prost înțelese; ei preferă simplicitatea, adică simplificarea analizelor lor, 
speculațiilor îndrăzneţe ale consilierilor în orice. 

După caz, practicienii îşi dezvoltă pe terenul lor de aplicaţie chiar propria 
activitate de cercetare, cercetare aplicată care se disociază eventual într-un mod 
din ce în ce mai profund de cea fundamentală, sau, mai rău, ei ocolesc complet 
orice grijă de scientificitate în sensul pe care îl înțelegem aici. 

Această stare de lucruri ar trebui să incite psihologii să se întrebe în legătură 
cu felul lor de a se defini. În sine nu există nimic îngrijorător în coabitarea 
abordărilor diverse ale cunoașterii şi cu ajutorul oricui: practici fără fundament 
științific explicit sau deliberat se pot dovedi utile așa cum au fost din totdeauna 
intervenţiile dictate de solicitudinea unui apropiat sau a unui prieten sau 
propuse de o instituție religioasă. Ne putem imagina că psihologii urmăresc 
traseul unui preot, al prietenului, al comunităţii din apropiere, al rudei, într-o 
societate în care acest sprijin s-a dezagregat. Pe de altă parte, știm că un 
caracter ştiinţific nu este o noţiune lipsită de orice ambiguitate: criteriile 
variază în funcție de timp și de loc, iar partea istorică (cu care s-a deschis 
această lucrare) a fost suficientă ca să facă să apară o evoluție în felul în 
care oamenii de ştiinţă se percep și sînt percepuți de contemporanii lor. 

O dată admis rolul acestor variaţii, ne putem înțelege asupra unor puncte 
ale metodei în afara cărora nu ar fi rațional să se facă uz de știință fără a 
întreține unele confuzii periculoase. Printre aceste puncte, după cum am insistat 
asupra lor, vom găsi confruntarea discursului cu realul, căutarea dovezii, 
exigența comunicabilității, grija controlului. Aceia care se înscriu în afara 
acestor reguli de joc, care, luate ca reguli de metodă, fac loc unor nuanțe 
importante în alegerea epistemologică, nu ar trebui să facă să valoreze practica 
lor făcînd-o să treacă drept ştiinţifică. 

Tabloul pe care l-am schiţat în legătură cu psihologia nu corespunde, cu 
siguranță, ansamblului disciplinei. Din fericire, se găsește aici, ca și în alte 
domenii ale ştiinţelor și tehnologiilor, un curent viguros în care se articulează 
fecund şi reciproc cercetarea fundamentală și aplicaţia. 


Volumele care urmează acestuia atestă această complementaritate în numeroase domenii. 
O vom ilustra printr-un singur exemplu. Psihologii de laborator sînt de mult timp 
interesați de procesele de atenție. În acest scop, au pus la punct tehnici precum detectarea 
stimulului țintă care apare pe un ecran, amestecat eventual cu elemente de distragere a 
atenției. Acest tip de sarcină îşi găsește echivalentul în locuri de muncă, de exemplu la 
supraveghetorii de ecrane radar din turnurile de control pentru traficul aerian, un fel de 
urmași ai santinelelor de altădată. Ne dăm însă seama că situația căreia trebuie să-i facă 
față operatorii din turnul de control este infinit mai complexă decît cea din laborator. 
Procesele atenţionale sînt în acest caz solicitate cu mult mai intens, din cauza, mai întîi, 
a complexităţii, dar și a factorilor care alcătuiesc cu precizie particularitatea contextului 
practic real: operatorul își exercită meseria, se expune unor riscuri personale dacă nu 
se arată la înălțime, miza securității este enormă etc. Acești factori nu pot fi simulaţi 
cu adevărat în laborator, numai poate dîndu-se acestuia toate caracteristicile reale ale 
turnului de control, ceea ce ar fi absurd și costisitor. Este mai simplu să se mute acțiunea 
în turnul de control şi, în colaborare cu responsabilii, să se recurgă aici la experiențe 
care vor urma celor care au avut loc în laborator şi care vor trimite la acesta cînd va 
apare o problemă nouă cerînd, sau autorizînd, o analiză în afara situației propriu-zise. 
Se înțelege de la sine că cercetarea de teren va trebui să se acomodeze tuturor 
constrîngerilor în care se desfășoară activitățile studiate și cărora va trebui să le 
sacrificăm, eventual, purismul planurilor experimentale, dar acesta este prețul pe care 
trebuie să-l plătim ca să putem aborda cu adevărat rolul acestor factori. 

Validitate externă, validitate ecologică 


Termenul de validitate desemnează, în general, calitatea unei propuneri, a 
unui raționament, a unei cercetări care corespund celor pretinse a fi spuse sau 
demonstrate. El se referă, în vocabularul tehnic al specialiștilor, la două noțiuni 
distincte, la fel de importante, după cum se completează cu adjectivul intern 
sau extern. Validitatea internă a unei cercetări trimite la rigoarea demersurilor 
puse în acţiune pentru a o realiza: alcătuirea eșantioanelor, planul experienţei, 
adecvarea instrumentelor statistice ale datelor scalei de măsură utilizate pentru 
culegerea lor, controlul mijloacelor observatorului etc. Poate fi considerată 
validă, în sensul că este dotată cu validitate internă, o cercetare în care nu 
apare nici o lipsă, așa cum este considerat valid raționamentul silogistic „Toţi 
oamenii sînt muritori — Socrate este om — Deci Socrate este muritor“, dar 
nu și „Orice om este un animal — Nici o pisică nu este un om — Deci nici 
o pisică nu este un animal“. 

Validitatea externă, din contră, trimite la corespondența dintre propunere 
sau cercetare, de altfel dotată cu validitate internă, și o realitate care îi este 
exterioară și pe care pretinde că o descrie sau o prezice. Noţiunea de vali- 
ditate externă depinde de problema generalizării, care poate lua mai multe 
forme: putem considera un anumit test psihologic drept un bun predictor al 
unei tulburări de personalitate? Putem considera rezultatele unei examinări 
de selecție profesională drept un bun predictor pentru adaptarea la un post profe- 
sional? Putem considera datele unei experiențe asupra memoriei ca revela- 
toare pentru caracteristicile memoriei în general? Putem considera rezultatele 
acumulate în laborator asupra atenției drept reprezentative pentru procesele 
de atenţie puse în acţiune în realitate? 

Acestor întrebări, și mai ales primelor două, psihologii le-au răspuns de 
mult elaborînd tehnici rafinate de validare a încercărilor lor şi a examenelor 
psihologice. Aceste eforturi de validare au fost în mod deosebit dezvoltate în 
domeniile psihologiei aplicate la orientarea şcolară sau profesională, la selecția 
profesională sau la psihodiagnostic. O strategie clasică constă în calcularea 
corelaţiei între rezultatele la diferite teste și reușita școlară sau profesională. 

Ultimele două întrebări se referă la aspecte mai complexe ale generalizării, 
şi anume, pe de-o parte generalizarea concluziilor unei cercetări cu o noțiune 
mai largă, mai ambițioasă decît ceea ce acoperă în sens strict datele culese, 
iar, pe de altă parte, generalizarea unui context al cercetării la cel al vieții reale 
— care face obiectul reflecțiilor din acest capitol. 

Nu vom mai întîrzia asupra acestui prim aspect: de mult timp, psihologii 
au abandonat ideea conform căreia marile funcții pe care le studiază sub 
etichete împrumutate din limbajul curent — inteligență, memorie, motivaţie, 
emoție — se reduc la ceva simplu și omogen, care s-ar lăsa caracterizat la limită 
printr-o observaţie sau printr-o experienţă unică. Dimpotrivă toate cercetările 
lor i-au condus la recunoașterea exploziei acestor noţiuni, îndemnîndu-i să se 
ferească de a se pronunța, plecînd de la un test sau de la o cercetare circum- 
Scrisă, în legătură cu inteligența, memoria, motivaţia, emoția. Este evident că 

unii utilizatori de mîna a doua ai psihologiei ştiinţifice comit încă frecvent 
această eroare și acordă unor date experimentale limitate o deschidere nejus- 
tificată, o validitate abuzivă. Astfel, în cercetarea actuală de remediere a 
deficitelor de memorie sau inteligență prin produse farmacologice capabile să 
frîneze acest aspect al îmbătrînirii, nu rareori se conchide în legătură cu 
efectele promneziante, adică favorabile memoriei (subînțeleasă în general), 
plecînd de la observaţii limitate la o procedură deosebită, la o specie anume, 
de exemplu evitarea pasivă la șobolanul alb (vezi caseta 45). 

Generalizarea contextului de cercetare la viața reală reprezintă ultimul aspect, 
şi fără îndoială cel mai important, al noțiunii de validitate externă. Astăzi, în 
legătură cu acest subiect se vorbeşte în mod curent mai degrabă de validitate 
ecologică decît de validitate externă, expresie care subliniază bine contrastul 
posibil între situaţia artificială imaginată de cercetător și mediul vieţii coti- 
diene, „naturale“. Ne vom opri asupra a două exemple de validitate ecologică. 


CASETA 45 


În căutarea pilulei pentru memorie 


Progresele în chimia creierului, conjugate cu entuziamul pentru influența substanțelor 
active asupra conduitelor și umorilor noastre, au stimulat căutarea de noi molecule 
cu acțiune psihotropă. Răspunzînd unei preocupări actuale pentru regresul îmbătrînirii, 
cercetarea se centrează întotdeauna mai mult pe procesele cognitive, între care 
memoria ocună un loc prioritar. Pentru că va descoperi produsul care frînează dete- 
riorarea amintirilor, de care sîntem cu toții amenințați, sau chiar, mai bine, va ameliora 
memoria noastră atunci cînd, înainte de vîrsta a treia, o găsim mediocră. 

Se vorbește de evitare în legătură cu situaţiile în care organismul se poate sustrage 
anticipat unei stimulări adversive, adică de care el în mod normal se fereşte, cum 
ar fi stimularea dureroasă, de exemplu. Evitarea este activă dacă subiectul trebuie 
să aibă un comportament ca să împiedice stimularea să-l atingă: de exemplu, un 
şobolan va putea evita un şoc electric pe care i-l anunţă un semnal sonor refugiin- 
du-se într-un compartiment vecin. Evitarea este numită pasivă, dacă, din contră, 
singurul mijloc de evitare a șocului este acela de a nu mișca. De exemplu, șobolanul 
este așezat într-un compartiment luminat, vecin cu unul întunecat, în care poate să 
se ducă în mod liber, ceea ce va și face spontan, șobolanii preferînd întunericul 
luminii; totuși, aici el va primi inevitabil un șoc electric; avînd experiența unei 
încercări anterioare, el va rămîne în compartimentul luminat. Această învățare 
elementară se realizează rapid, adesea numai după o singură încercare. 

Unele substanțe farmacologice favorizează această învăţare pe care o fac mai 
rapidă sau o consolidează. Sînt ele din această cauză indicate ca medicamente prom- 
nezice? Generalizarea ar fi evident prematură. Ea ar presupune, mai întîi, să se 
demonstreze bine că efectul obținut pune în evidență mecanisme mnezice propriu- 
zise, şi nu factori oarecare, dar susceptibili să se repercuteze asupra performanţelor 
mnezice, emoția sau vigilenţa, de exemplu. Apoi, ea ar presupune ca și alte procedee 
experimentale de explorare a capacităților mnezice să pună în evidență proprietăţile 
promnezice ale unor substanțe studiate, fără de care acestea din urmă ar putea cel 
mult să fie propuse la ameliorarea performanţelor în situații de evitare pasivă, şi 
numai la șobolanul alb. 

Ne vom aminti de acest exemplu cînd vom discuta, în capitolul următor, despre 
raporturile psihologiei cu ştiinţele vecine. 

Studiul percepţiei vizuale a fost unul din primele cîmpuri de cercetare ale psihologiei 
experimentale, stimulată foarte devreme de progresele opticii în fizică, rămînînd pînă 
astăzi dintre cele mai productive. Teoriile culorii rețin numele unor savanți precum 
Goethe și Helmholz, în timp ce psihofizicienii măsurau pragurile absolute și diferenţiale 
pentru intensitatea luminoasă și aspectul cromatic, iar psihologii percepţiei descriau 
legile organizării perceptive şi intrigantele iluzii, neurofiziologii demontau puţin cîte 
puțin mecanismul receptorului ocular, apoi al căilor nervoase care conduc pînă la ariile 
de proiecţie a informaţiilor vizuale în cortexul occipital. Multe din aceste date acumulate 
în laborator și-au găsit aplicații: psihofizica va figura, în curînd, în arsenalul de bază 
al diagnosticării deficienţelor de vedere, validitatea acestor măsurări neprezentînd nici 
o îndoială. Mai recent, preocuparea de a veni în ajutorul orbilor şi al celor cu vedere 
deficitară a condus la depășirea simplului transfer al tehnicilor de laborator la o parte 
de evaluare a deficitului, pentru a cerceta, într-un mod mai adecvat, mijloacele de a profita 
din capacităţile de vedere reziduală pentru adaptarea cotidiană a celor cu deficienţe 
vizuale. Astfel s-a dezvoltat o cercetare aplicată vizînd, înainte de toate, o validitate 
ecologică și instalîndu-se în acest scop în mod hotărît pe teren. Fără a neglija nici una 
din resursele tehnice cele mai elaborate atît în laboratorul de psihologie, cît şi în ingineria 
iluminatului, acest curent de cercetare explorează sistematic în situațiile reale de viață 
ameliorările care pot fi aduse în adaptarea subiectului handicapat, alternînd de exemplu 
contrastele luminoase, facilitînd reperarea contururilor obiectelor, estimarea profun- 
zimii, discriminarea zonelor de deplasare etc. Este vorba, în fond de un demers foarte 


CASETA 46 


Ergonomia 


Ştiinţă aplicată avînd ca scop analizarea condiţiilor de muncă și definirea normelor 
lor ideale, ergonomia prezintă un „volet“ psihologic important care justifică faptul 
că ea figurează printre specialităţile care se oferă psihologului de întreprindere. Ea 
s-a născut din grija de a se ține mai bine seama de factorii umani, fiziologici şi 
psihologici, în proiectarea mașinilor ai a locurilor de muncă, odinioară subordonată 
în principal imperativelor productivității erei industriale. De la probleme de oboseală 
fizică, de repartizare a efortului, de expunere la zgomot, de căldură, clasice în indus- 
triile trecutului, ea şi-a lărgit preocupările în funcție de schimbările tehnologice 
moderne în același timp cu evoluţia cercetării psihologice: tematicile sale actuale 
privesc, de exemplu, adaptarea la lucrul cu calculatorul, consecinţele automatizării 
asupra operatorului uman — între altele ne vom gîndi la rolul piloților de linie în 
aparatele cu comandă automată perfecționată, în raporturile sale cu securitatea și cu 
percepția pe care o au piloții despre misiunea lor —, performanţele în situația de impon- 
derabilitate etc. Schimbarea de accent se exprimă adesea prin adăugarea adjectivului 
cognitiv : se vorbeşte de ergonomie cognitivă, expresie justificată dacă ne concentrăm 
pe procesele cognitive implicate în relația om-muncă, sau dacă se adoptă o perspectivă 
teoretică specifică psihologiei cognitive, dar care nu poate determina uitarea aspectelor 
motivaționale sau emoționale din situaţiile profesionale. 

Ergonomia include din ce în ce mai mult interacțiunile sociale printre factorii 
intrînd în sfera de interes pentru ameliorarea condiţiilor de muncă. Ştiinţă a compro- 
misului realist, ea trebuie să țină seama neîncetat de echilibrul dintre productivitate 
și rentabilitate, pe de-o parte, de securitate și satisfacția morală a lucrătorului, pe de 
alaltă parte. 

Ieşind din cadrul întreprinderii industriale, ergonomia s-a diversificat în domenii 
care pot beneficia de metodele sale, școala, viaţa casnică, conceperea transporturilor 
din punctul de vedere al pasagerilor etc. 

apropiat celui al ergonomici, în mod tradițional învecinat mediului industrial, transpus 
de aici înainte în viaţa cotidiană de unele categorii de persoane (vezi caseta 46). Acest 
demers priveşte astăzi nu numai deficienţele de vedere pe care tocmai le-am evocat, ci 
și handicapaţii fizici, bătrînii şi alte categorii. 


Un alt exemplu de preocupare pentru validitatea ecologică a cercetării în 
psihologie ne este furnizat de dezbaterea recentă privitoare la lucrările 
experiementale asupra memoriei. Memoria este una din funcţiile cognitive 
dintre cele mai mult analizate de psihologul de laborator, încă de la lucrările 
de pionierat ale lui Ebbinghaus (vezi caseta 47). 


CASETA 47 


H. Ebbinghaus (1850-1909) s-a distins în psihologia germană de la sfîrșitu: secolului 
trecut ca un pionier în studiul memoriei, temă a unei lucrări fundamentale care a 
apărut la Leipzig în 1885. Fiind, în general, subiectul propriilor experiențe, el a pus 
la punct, pentru a studia performanțele mnezice, mai multe metode rămase clasice 


şi folosite încă și astăzi. A avut ideea folosirii ca material a unor silabe fără 
semnificaţie, pentru a neutraliza factorul semantic în memoria verbală, deszhizînd 
drumul studiilor chiar asupra acestui factor, studii care au căpătat o importanță 
capitală în cercetările moderne. El a măsurat capacitatea de reținere și uitarea, între 
altele, prin metoda economiei, care consta în măsurarea economiei de timp, sau a 
numărului de încercări între o primă învățare și o învățare ulterioară dusă pînă la 
acelaşi criteriu. 
See 





Ea reprezintă un capitol central al psihologiei cognitive moderne, căreia 
i-a adus numeroase concepte teoretice fundamentale. Cercetarea asupra 
memoriei este poate aceea care a dat naştere formulărilor celor mai sofisticate 
ale unor legi generale, ale unor modele descriptive și explicative, ale unor teorii 
concurente. D vom vedea toate ramificaţiile în volumul HC. Mult timp s-a 
considerat că aceste date puteau fi considerate valide, fără a se mai adăuga 
nimic, față de utilizarea resurselor mnezice în situația de viață cotidiană, și 
s-au construit, între altele, instrumente psihometrice de evaluare a memoriei 
pe modelul tehnicilor folosite în laborator, analizînd rînd pe rînd memoria 
verbală şi nonverbală, memoria vizuală sau auditivă, memoria elementelor 
nerelaționate sau memoria de ansamblu etc. 

În 1978, Neisser a tulburat această tradiţie senină interpelînd specialiștii 
în memorie printr-o întrebare provocatoare: „Memoria: care sînt problemele 
mai importante?“ (Memory: What are the important questions? în M. M. 
Gruneberg, P. E. Morris şi R. N. Sykes (ed.), Practical Aspects of Memory, 
Londra Academic Press). El îi încuraja să se îndrepte spre aspecte ale memoriei 
pînă atunci neglijate de cercetările de laborator, și fără îndoială imposibil de 
realizat aici, aspecte de un interes practic mult mai mare: de ce există oare 
limite în ceea ce priveşte amintirile noastre din copilărie? Cum am putea 
explica uitarea frecventă a unei întîlniri? Cum am putea găsi drumul familiar 

în urmă cu 30 de ani şi totuşi nestrăbătut de atunci? Ce reținem din eveni- 
mentele frapante și de ce? De atunci s-a născut un curent nou în psihologia 
memoriei, consacrat memoriei autobiografice, funcționării mnezice în situaţia 
de viață reală în opoziţie cu situația din laborator; amintirilor de tip 
străfulgerare (flashbulb memories) reprezentate de evenimente de tipul asasi- 
natului președintelui Kennedy sau discursului din 18 iunie al generalului de 
Gaulle; memoriei prospective, care se referă mai degrabă la lucruri pe care 
le-am proiectat să le facem decît la trecut; reţinerii prelungite, în ciuda absenței 
practicii, a cunoștințelor dobîndite într-o limbă străină. Aceste cercetări au adus 
date noi care nu ar fi putut fi culese în laborator din motive tehnice, pe care 
le-am menţionat deja: nu se reconstituie în laborator simularea unei vieţi 
întregi ca să se studieze memoria autobiografică, nici învățarea mai veche a 
unei limbi străine pentru a o evalua timp îndelungat după cercetări. Ele au 
confirmat unele legi generale degajate din cercetările clasice, consolidîndu-le 
validitatea externă. Au pus în evidenţă factori nebănuiţi. Deci, ele se justifică 
incontestabil în cadrul acestei relații dinamice între laborator și teren pe care 
am apărat-o mai sus și care și-a dovedit eficacitatea mai cu seamă în știința 
ființei vii. Este interesant de semnalat că ele au făcut, cu toate acestea, loc 
unei dezbateri caracteristice dezbinărilor în psihologie, declanșată de un articol 
al lui M. R. Banaji și R. G. Crowder intitulat „Falimentul memoriei coti- 
diene“ (American Psychologist, 1989, 44, p. 1185—1 193) care îi neagă interesul 
în numele unui purism metodologic încă actual, negînd orice valoare faptelor 
care nu au fost demonstrate în laborator și în conformitate cu exigenţele stricte 
ale metodologiei experimentale. Replicile publicate puțin după aceea în aceeași 
revistă reflectă argumentele în favoarea complementarității abordărilor; ele 
subliniază de asemenea imposibilitatea, în psihologie, de a se înțelege marile 
funcţii pe care le studiem fără a lua în seamă conținuturile în diversitatea lor 
Şi nu numai a proceselor eliminate. 


Utilitatea inutilului 


Armonioasa articulare a cercetării fundamentale cu practica trebuie să 
conducă oare la acceptarea cercetării fundamentale numai atunci cînd este 
legată de viața reală? Mulţi oameni judecă, de fapt, ştiinţa în funcție de uti- 
litatea ei, şi la acest sfîrşit de secol XX aceasta este poziția pe care o adoptă 
din ce în ce mai mult responsabilii politici însărcinaţi să ia decizii în ceea ce 
priveşte finanțarea cercetării. Ea nu este cu adevărat lipsită de sens, dacă 
admitem că știința a contribuit din plin la rezolvarea problemelor de adaptare 
a umanităţii la mediul său ambiant, dar defavorizează adesea științele umane, 
ale căror recăderi practice apar, la prima vedere, mai puțin numeroase și mai 
puţin interesante decît cele ale științelor fizico-chimice sau biologice. Este 
dificil să se sesizeze dimensiunile actuale ale problemelor de adaptare întîlnite 
de specia umană, probleme de care ştiinţa este de altfe! în parte responsabilă 
Şi care nu-și vor găsi soluția decît printr-o mai bună înțelegere a conduitelor 
umane. Vom examina acest aspect în secțiunea următoare. 


pă 

Cu toate acestea, ar fi periculos să se excludă orice activitate ştiinţifică ce 
nu s-ar justifica prin utilitatea imediată şi vizibilă. De fapt, știința ocupă, în 
cultura umană, un loc în anumite privințe asimilabil aceluia al artelor și inde- 
pendent de recăderile sale tehnologice posibile. Cunoașterea, ca o plăcere 
artistică, își găseşte scopul în ea însăși, în așa fel încît, dacă se vrea lărgirea 
noțiunii de utilitate la tot ceea ce alcătuieşte cultura umană și care îi determină 
valoarea, vom găsi oarecare utilitate în orice cercetare științifică, oricît de 
„inutilă“ ar fi ea, oricît de puţin ne-ar îmbogăți ea ansamblul de cunoștințe, 
pentru plăcerea noastră (și sub rezerva bineînțeles ca ea să satisfacă etica 
noastră — vezi cap. XVII). Această „justificare“ se aplică în mod deosebit 
psihologiei, căci dacă ne-am putea îngrijora în legătură cu riscurile unei 
manipulări a forțelor naturale de către spiritul faustian, ce am găsi de obiectat 
în legătură cu eforturile unei științe care vizează chiar cunoașterea noastră, 
care nu face decît să prelungească sau să completeze prin căi oarecum puţin 
diferite întreprinderea seculară urmărită de filozofie, literatură și artă? 

In plus, chiar dacă ne limităm la o definiție restrînsă a utilității, trebuie să 
fim atenți la faptul că nici un criteriu nu permite să apreciem, cel puțin pe termen 
lung, ceea ce, în știință, este util sau nu. Istoria științei abundă în exemple 
referitoare la această imposibilitate de predicție. Ceea ce astăzi pare inutil, ar 
putea să se arate util mîine, sau să conducă la o altă cercetare utilă. Această 
sentință de inutilitate poate de asemenea să reflecte numai caracterul limitat 
şi parțial al celor care judecă: multe cercetări sînt în avans pentru timpul lor, 


A 


rămînînd -timp îndelungat ignorate, pînă în momentul în care evoluţia 
cunoștințelor sau schimbărilor survenite în societate le acordă deodată un loc. 


Astfel studiul detaliat al comportamentului insectelor a fost mult timp considerat ca 
un amuzament la naturaliștii cam visători, pe care nimeni nu se gîndea să-i 
contrarieze, în măsura în care ceea ce făceau era puţin costisitor. El s-a dovedit apoi 
de o importanță capitală în lupta contra paraziților în agricultură, oferind o alternativă 
la folosirea pesticidelor. 

Cercetarea asupra timpului în lumea vie şi, mai ales, asupra ritmurilor biologice, a 
fost timp îndelungat opera pionierilor, luaţi puţin în serios, adică marginalizați cu 
adevărat de colegii lor biologi. Nu se vedea la ce putea să servească aceasta. De treizeci 
de ani, cunoaştinţele acumulate de mai multe generaţii de cercetători obscuri au sfîrșit 
prin a se impune, iar cronobiologia şi-a găsit locul în cercul disciplinelor biologice, cu 
un „volet“ psihologic important pe care îl integrează cîmpul psihologiei timpului (crono- 
psihologia). Motivul acestui reviriment al istoriei constă mai ales în faptul că crono- 
biologia a putut deodată să-și dovedească utilitatea, în sensul strict al termenului, pe 
mai multe terenuri diferite. Ritmurile circadiene, acordate periodicității de 24 de ore 
căreia i se supun organismele terestre, reglează fluctuaţile funcțiunilor fiziologice şi 
psihologice. Ele trebuie luate în considerare, de exemplu, în descrierea unor medica- 
mente a căror eficacitate terapeutică sau toxicitate poate varia de la simplu la dublu după 
momentul în care sînt administrate în ciclul zilnic. Mai aproape de preocupările psiho- 
logului, se regăsește importanţa lor în organizarea muncii la poștă, în care salariaţii sînt 
supuşi unui orar fluctuant în trei schimburi; sau și în trecerea rapidă a mai multor fuse 
orare pe care extinderea aviației a banalizat-o. Nimeni nu ar fi prezis, acum două secole, 
faptul că observaţiile botaniștilor care studiau deschiderea și închiderea corolelor în 
cursul zilei vor cunoaște mai tîrziu acest destin și vor ajunge pe un teren pluridisci- 
plinar al ştiinţelor aplicate. Celor care critică cercetarea inutilă nu trebuie decît să li se 
pună în față aceste numeroase exemple ale unei utilități nebănuite mult timp. 

Psihologie și cerință socială 


Păstrarea unei zone de cercetare „gratuită“ (care poate fi cea mai scumpă) 
nu poate servi drept alibi pentru cercetătorii care nu vor să se compromită în 
afaceri concrete. Știința este un aspect al activităților din spațiul cultural în 
care trăim și este normal ca ea să răspundă unor aşteptări în ceea ce o privește. 
Psihologia este, în mod deosebit, confruntată cu unele cerinţe sociale care fie 
D sînt explicit adresate, fie rămîn în așteptarea unei formulări, revenindu-i ei, 
psihologiei, sarcina să o facă. În ciuda accentului pus de mass media pe 
cerințele orientate spre științele medicale sau ştiinţele fizice — lupta contra 
cancerului, punerea la punct a unui vaccin anti-SIDA, controlul tehnologic al 
fuziunii nucleare, protejarea stratului de ozon — științele psihologice sînt 
acelea care ar trebui să fie cu prioritate solicitate, inclusiv în exemplele care 
au fost menționate. În așteptarea punerii la punct a unui vaccin, lupta contra 
maladiei SIDA este în esență o problemă de comportament. Protecția mediului 
înconjurător depinde în mod obligatoriu de comportamentul a milioane de 
ființe umane care contribuie la degradarea sa. La fel stau lucrurile cu 
numeroase alte probleme majore ale societății contemporane. Explozia 
demografică, datorată parțial progresului medicinei și agriculturii, nu poate 
fi frînată decît dacă se ţine seama, înainte de toate, de factorii psihologici. 
Abuzul de droguri pune aceşti factori pe primul plan, fie că este vorba de 
ajutorarea toxicomanilor, de prevenire, sau de lupta contra traficanţilor. 
Ajutorul în dezvoltare, politica de sănătate, educaţia, protecţia copilului, secu- 
ritatea urbană, integrarea handicapaţilor și multe alte domenii reclamă atenția 
psihologilor. Lor le revine sarcina să răspundă la provocare cînd se apelează 
la ei și să semnaleze resursele ştiinţifice de care dispun cînd se omite 
recunoașterea nu a importanței sau respectabilității lor profesionale, ci a 
utilității posibile a contribuției lor. 

In perspectiva acestui răspuns la cerințele sociale s-au constituit de-a lungul 
timpului activități diversificate în care psihologul are rolul de consilier, de 
persoană care dă soluții, adesea în sînul unei echipe pluridisciplinare. Vom 
urmări, în acest sens, exemple în capitolul XVI. 


Singularul și generalul 
Norma, excepția, anormalul 


După o veche formulă, nu ar exista știință decît pornind de la genera! 
Aceasta este una din sursele neînțelegerilor, chiar şi ale opoziţiilor dintre 
psihologii care se dedică cercetării și cei care, în practica lor, sînt confruntati 
cu subiectul singular. 

Am subliniat deja mai sus (vezi cap. XII) că cercetarea psihologică s-a 
aplecat, în mod tradițional, pe căile cele mai imaginative și mai fructuoase, 
asupra subiectului individual, chiar dacă regula generală rămîne ambiția 

finală. Pe de altă parte, am făcut să reiasă deschiderea diferenţelor interindi- 
viduale, care nu trebuie nicidecum considerate simple devieri de la o normă, 
ci o stare de lucruri, o proprietate inerentă ființelor pe care le studiem. Este 
deci preferabil să demistificăm opoziția adesea invocată cu scopul de a întreține 
şi justifica o delimitare între cercetare și practică. 

O mare parte a confuziei subiacente acestei dezbateri provine din sensurile 
diferite pe care le ia în psihologie cuvîntul normă. Am văzut ce trebuie să 
înțelegem prin normă în cadrul statisticii: este o tendinţă centrală a unei 
distribuții care ne permite, în scopuri practice, să situăm un element al 
eșantionului, sau al unei populaţii comparabile, în raport cu o medie, o 
mediană, ținînd cont de dispersie. Un rezultat la un text psihologic poate fi 
astfel cu ușurință raportat la o distribuţie de referință și declarat apropiat de 
normă sau, din contră, excepţional într-un sens sau în altul, excepționalul 
fiind aici cel mai puţin frecvent. Statistica nu ne spune nimic despre inter- 
pretarea calitativă a excepționalului. Cunoașterea noastră în legătură cu textul 
şi aprecierea referitoare la validitatea lui externă vor fi cele care ne vor permite 
să tragem concluzia unui deficit sau a unui avantaj, a unui caz de excepţie 
sau a unei devieri patologice. Ceea ce se îndepărtează de la norma statistică 
nu reprezintă cel mai adesea decît o variantă printre altele posibile. 

Altceva este însă noţiunea de normă ca o referire la o stare calitativă care 
ar opune normalul anormalului, sănătosul bolnavului, „adaptatul social“ 
„deviantului““ sau „delincventului“. Facem aici un raționament care merge 
dincolo de descrierea variațiilor interindividuale și care presupune existența 
unei teorii a normalității. Exemplul distincției sănătate-boală ilustrează în 
același timp simplicitatea distincţiei și complexitatea ei. Simplicitate pentru 
că ea nu poate să se confunde cu norma statistică, iar complexitate pentru că 
apare foarte repede la examinarea cazurilor concrete, ca exprimînd cele două 
extreme ale unui continuum, cu toate nuanțele intermediare, mai degrabă decît 
ca o opoziţie clară şi tranșantă. Într-o situație obișnuită, distribuţia unui indice 
fiziologic care servește simptomul, temperatura corpului de exemplu, va avea, 
în cadrul unei populaţii date, o anumită evoluţie, distanțele care depășesc o 
anumită valoare în plus sau în minus semnalînd stări patologice. Dacă asupra 
unei populații se abate o epidemie de gripă, distribuţia se va schimba radical, 
valorile extreme apărînd mai înainte ca o normă statistică, iar nu, bineînţeles 
ca o normalitate medicală. De altfel, în general, aceasta nu este la fel de ușor 
de definit ca în cazurile unei maladii virale cu manifestare rapidă, precum gripa. 
Diverse semne au valoare de alertă în bolile cardiovasculare care permit esti- 
marea subiecților așa-numiţi cu risc înainte ca boala să se manifeste în mod 
evident. În ce moment trecem de la normalitate la anormalitate? Decizia, 
acolo unde nu se dispune de un criteriu radical, va fi, aproape întotdeauna, o 
problemă de probabilitate. 

Normalitatea psihologică este un lucru ai mai greu de analizat și se 
dovedeşte mult mai dificil de folosit numai termenul fără să se infiltreze 
conotaţii ale unei normalități morale. Psihologul, care face parte chiar el din 
societatea căreia îi aparţin cei cărora le vine în ajutor, se degajează greu de 
morala în vigoare. Unele practici sexuale considerate acum un secol în 

Occident perversiuni au devenit mai apoi aici banale fiind diferit abordate de 
psihologi. Chiar noţiunea de boală mintală a făcut obiectul unor critici care 
au încercat să o reducă la o construcţie ce justifică, prin categorizarea pato- 
logică, respingerea morală și excluderea socială. Incriminatul, în funcţie de 
epocă, de loc, de şcolile de gîndire, va fi perceput cînd ca un pervers, cînd 
ca un bolnav sau ca un deviant — cineva care se îndepărtează de la o regulă 
socială; el va fi abordat cînd în dezechilibrul structurii sale de personalitate, 
cînd în funcție de gradul de periculozitate. Nu există, pentru psiholog, abordare 
univocă sau unidimensională în raport cu norma. 

Această constatare nu are nimic contradictoriu cu o atitudine științifică, nici 
Chiar practica orientată spre ajutorarea persoanei. Curiozitatea pentru legile 
universale nu se abate deloc de la singularitatea individuală. Biologia ne învață 
că, în afara ființelor asemănătoare genetic, care sînt gemenii veritabili, nu 
există două ființe umane identice. Această individualitate universală se verifică 
și mai mult la nivelul psihologic: gemenii veritabili, după cum a arătat Zazzo, 
se străduiesc, ca să zicem așa, mai ales dacă sînt crescuți împreună şi nu 
separat să-și specifice individualitatea respectivă; neputînd fi diferențiați fizic 
și fiind apropiaţi în performanţele lor intelectuale, ei își construiesc 
personalități distincte şi stabilesc între ei raporturi nesimetrice. 


A explica și a înţelege 


O modalitate devenită clasică de a opune scopurile cercetării și intenția prac- 
ticii — mai ales aceea a clinicianului — constă în distincția dintre a explica 
și a înţelege. Cercetătorului ştiinţific îi revine sarcina demontării mecanis- 
melor, a punerii în evidenţă a relațiilor dintre fenomene, a construirii unor teorii 
care să aibă ca scop să facă inteligibile conduitele. În ceea ce-l privește, prac- 
ticianul ar avea vocaţia de a răspunde cerinței din partea persoanei care vine 
la el, să-i descifreze sensul, să o înţeleagă — cum se spune despre un prieten 
aflat în suferință pe care îl înțelegem. Pentru cercetător ar fi vorba de explo- 
rarea în mod activ, punînd în acţiune toate mijloacele pe care metodologia 
ştiinţifică le pune la dispoziţia sa, în căutarea de explicații din ce în ce mai 
profunde și mai rafinate. EI nu ar înlesni relaţia cu subiectul său de experiență 
sau de observaţie decît în măsura în care calitatea bună a contactului ar fi o 
condiție a bunului mers al cercetării. 

Clinicianul și-ar asculta subiectul — luînd acest cuvînt într-un sens foarte 
diferit de altfel de cel pe care îl dă confratele său cercetătorul. EI ar fi 
disponibil, printr-o atitudine de empatie, să acorde clientului său sprijinul de 
care are nevoie pentru depășirea problemei care La adus la psiholog. 

Astfel formulată, disponibilitatea de înțelegere corespunde concepţiilor 
intervenţiei psihologice de tradiţie nondirectivă, care pun accentul pe procesul 
prin care subiectul realizează un efort personal în măsura în care terapeutul 
îi creează un climat de ascultare, de libertate în exprimarea de sine, lucruri 
pe care nu le întîlnește în altă parte. Această abordare își găseşte unele dintre 
rădăcinile sale în psihanaliză, a cărei folosire s-a prelungit din ce în ce mai 

mult de-a lungul timpului. Alte rădăcini se găsesc în fenomenologie, care, 
începînd cu secolul al XIX-lea, a subliniat contrastul dintre cercetarea simțului 
în abordarea subiectului uman în singularitatea lui şi întreprinderea pozitivistă 
a psihologiei ştiinţifice, situată pentru ea pe un cu totul alt plan. In general, 
ea este adoptată de diversele forme de psihologie așa-numite umaniste care 
s-au dezvoltat, pe de-o parte, față în față cu tradiţia psihanalitică, iar pe de 
altă parte cu tradiția comportamentalistă. 

Pusă în termeni tranșanți, este oare fondată opoziția? Am putea să ne 
întrebăm de ce aceste două atitudini nu ar fi mai degrabă complementare decît 
opuse. Înțelegerea, care nu poate rămîne pur contemplativă, ci are drept scop 
ajutorarea unui client, s-ar putea ea concepe fără să se bazeze pe explicație? 
Sau, dacă nu, cum s-ar justifica prestigiul de specialist pe care îl are psiho- 
logul? Dacă el susține că intervenţia sa datorează puţin cercetărilor funda- 
mentale, care nu au nici o legătură cu problemele pe care i le prezintă subiecţii 
săi, Şi că recurge, în legătură cu aceştia, la o reflecţie sistematică ce îi permite 
să stabilească reguli de acțiune provenite din experienţa sa, aceasta se întîmplă 
pentru că el însuși, pe terenul său specific, este angajat într-o acţiune de 
explicare. Şi, dacă nu este cazul, rămîne să ne întrebăm dacă este justificată 
„împodobirea“ cu garanții științifice, liniștitoare, pe drept sau pe nedrept, în 
ochii publicului, a practicii care, de fapt, nu cercetează nici una din bazele 
sale. Atingem aici probleme de etică ce vor fi abordate în capitolul XVII. 


Be 


XVI 
Domeniile psihologiei 


Teritoriile psihologiei 
Un decupaj multidimensional 


Psihologia a devenit o ştiinţă cu multiple fațete, rezultate din dezvoltarea 
sectoarelor sale de cercetare şi diversificarea domeniilor sale de aplicare. 
Profanul sau debutantul încearcă uneori o oarecare dificultate în a vedea clar 
lucrurile, deoarece domeniile psihologiei nu se organizează după aceeași dimen- 
siune ci conform unei irerarhii stabilite, ca și un copac, al cărui trunchi — care 
ar putea fi psihologia generală — s-ar ramifica în ramuri, apoi în crengi. În 
psihologie persistă obiceiul de a clasifica fie în funcţie de metodă, fie în funcție 
de obiect, sau de cădrul teoretic, fie în funcţie de distincția dintre cercetarea 
fundamentală și aplicaţii. Pe de altă parte, chiar complexitatea obiectului 
psihologiei, mai ales al psihologiei umane, îi creează acesteia necesitatea de 
a se alimenta la o serie de alte discipline pînă în punctul în care s-ar putea 
vedea în ea o ştiinţă prin definiție pluridisciplinară. Vom examina aceste aspect 
particular în secţiunea următoare. Să încercăm, mai întîi, să facem ordine în 
teritoriul specific psihologic, ignorînd pentru moment vecinătăţile sale. 


Clasificare după metodă 


Clasificînd domeniile psihologiei după metode, vom distinge, între altele, 
psihologia experimentală, psihologia dezvoltării, psihologia comparată, 
psihologia diferenţială şi psihologia clinică. 

Psihologia experimentală este ramura psihologiei care se definește prin 
recurgerea la metoda experimentală şi se confundă, în bună parte, cu psihologia 
de laborator. Cîmpul său nu este fix, din moment ce metoda experimentală a 
putut fi aplicată, de-a lungul timpului, la probleme din ce în ce mai numeroase 
și mai variate. În acest sens, am văzut anterior diverse exemple. Studiului 
psihofizic al senzaţiilor și măsurării reacţiunii motrice elementare i s-au adăugat, 
datorită progreselor tehnice şi ingeniozității cercetătorilor, lucrări privind orga- 
nizarea perceptivă, procesele de tratare a limbajului, mecanismele memoriei, 
emoțiile, afectivitatea, formele cele mai elaborate de raționament și rezolvare 
de probleme. Această extindere nu are motiv să nu se continue, fie și numai 
din motive etice sau practice care au fost deja prezentate (vezi cap. X). 

Expresia „psihologia experimentală“ este adeseori înlocuită, de circa 
douăzeci de ani, cu aceea de „psihologie cognitivă“. Această substituire este 

mai mult un efect al modei decît o schimbare motivată. Raportîndu-ne la caseta 
19 (p. 159), vom rezerva psihologiei cognitive ceea ce acoperă termenul 
cogniție, înțeles în sens larg, și, în consecinţă, o vom așeza printre domeniile 
psihologiei clasificate după obiectul lor, și nu după metoda lor. În ciuda 
importanţei acordate studiului cogniţiei în laboratoarele de psihologie contem- 
porane, a confunda psihologia cognitivă cu psihologia experimentală înseamnă 
a lua partea drept întreg și a ignora faptul că numeroase alte teme de cercetare 
(referitoare la emoții și, mai ales, la motivaţie), departe de a fi epuizate, continuă 
să rețină atenţia experimentatorilor. Dacă înțelegem prin psihologie cognitivă, 
într-un sens care ar fi mai corect exprimat drept „cognitivistă“, o orientare 
teoretică generală care ar privi ansamblul psihologiei, este preferabil atunci să 
o situăm printre domeniile psihologiei definite după cadrul lor teoretic. 

Psihologia dezvoltării a fost anterior definită (vezi caseta 41). Să subliniem 
numai Că ea poate să fie înțeleasă și practicată punînd accentul pe metodă sau 
pe obiect — ceea ce o trimite în clasificarea după obiect pe care o avem în 
vedere mai departe. Metoda dezvoltării abordează studiul funcțiilor psiho- 
logice trasîndu-le evoluţia în cursul ontogenezei, cu ipoteza generală că această 
abordare are valoare explicativă, cu alte cuvinte, că se înțelege mai bine o 
stare oarecare a unui organism atunci cînd se dispune de o descriere a etapelor 
anterioare. Aceasta a fost partea abordată de Piaget (vezi caseta 20). 

Abordarea dezvoltării contribuie în mod obligatoriu la cunoaşterea noastră 
despre om în diferitele stadii ale creșterii, de la naștere pînă la moarte. Ea 
alimentează deci psihologia copilului, psihologia adultului, psihologia bătrîneţii 
(sau gerontopsihologia). Şi invers, specialiștii care se interesează cu prioritate 
de una din aceste etape nu o pot face decît cu ajutorul metodei dezvoltării. 

Metoda comparată abordează problemele psihologice acaparîndu-le pentru 
specii diferite, acordînd atenție asemănărilor și diferențelor, referindu-se la 
modelele evoluţiei biologice ca să le explice, în plan teoretic, şi, eventual, să 
sugereze filiații și ierarhizări între specii. Ea nu se confundă cu psihologia 
animală, în ciuda unei suprapuneri evidente, și se propune fără ezitare ca o cale 
de acces spre psihologia generală. In măsura în care își găsește datele empirice 
în studiul unor specii diferite, ea le culege fie cu ajutorul metodei experimentale, 
fie cu cel al metodei observaţiei în teren, specifică etologiei (vezi cap. X). 

Metoda diferenţială abordează datul psihologic începînd cu variațiile 
interindividuale, după cum s-a arătat mai sus (vezi cap. XII). 

Metoda clinică, pe care o putem concepe în serviciul cercetării funda- 
mentale ca și în acela al intervenţiei (deși, în general, ea este legată de acest 
ultim context), vizează analizarea subiectului individual prin mijloace ce 
aparțin cînd psihologiei diferenţiale (teste mentale), cînd explorării 
personalității (anamneze, chestionare, teste proiective, conversații) sau 
psihologiei sociale (jucarea unui rol, dinamica de grup). 


Clasificare prin obiect 


O clasificare după obiectul specific pe care și-l atribuie una sau alta din 
ramurile psihologiei ar conduce la distingerea, în primul rînd, a cîmpurilor ce 
corespund unor categorii de indivizi. Printre ele, cîmpurile deja menţionate ale 

psihologiei copilului, adultului, bătrînului, și, în plus, psihologia patologică, 
psihologia handicapatului (senzorial, motor, mental, social), iar, dacă oamenii 
sînt abordaţi în interacțiunile lor cu ceilalți, psihologia socială. Toate aceste 
categorii pot, o dată în plus, cuprinde sub-categorii experimentale, observaţionale, 
diferenţiale, clinice. Şi ele se subîmpart în numeroase cîmpuri specializate, 
unde, de altfel, se regrupează după alte criterii ramurile distincte în ceea ce 
priveşte obiectul lor. De exemplu, psihologia delicvenţilor (sau a delicvenţei, 
în funcţie de cum se pune accentul pe indivizii delicvenți sau pe fenomenul social 
a căror expresie sînt) se va înscrie, în mod evident, în psihologia socială, dar, 
după vîrsta subiecților în discuție, ea va fi apropiată de psihologia copilului, a 
adolescentului sau a adultului, sau va avea un aspect clinic. 

O ramură a psihologiei poate lua drept obiect de studiu mai degrabă indivizi 
într-o situație dată, școală, muncă, sport, familie, decît o categorie de indivizi. 
Aceste situaţii se întîlnesc în viața reală, cîmpurile psihologiei vor fi 
confruntate cu probleme ridicate de cercetarea de teren (vezi cap. XV şi XVID 
Și vor avea, aproape întotdeauna, o vocaţie practică, specifică psihologiei 
aplicate (vezi caseta 48). 

In sfîrșit, obiectul circumscris poate fi şi o funcţie: psihologia limbajului, 
psihologia inteligenţei, psihologia motivaţiei, psihologia învățării; sau o 
regrupare de funcţii, și revenim la unul din sensurile psihologiei cognitive; 
sau mai mult o organizare globală a ansamblului de funcţii în individul pe 
care îl are în vedere psihologia personalității. De asemenea, el poate fi o cate- 
gorie de activităţi: psihologia muzicii, psihologia artei. Aceste domenii vor 
fi cînd compartimente foarte specializate, de exemplu, ale psihologiei expe- 
rimentale, cînd cîmpuri de convergență a abordărilor fundamentale şi aplicate, 

Psihologia sportului ` un exemplu de psihologie în situație 

Dezvoltarea activităţilor sportive a făcut din acestea un obiect de interes din ce în 
ce mai sistematic pentru psihologi. Iată o expunere sumară, neexhaustivă, a pro- 
blemelor care se tratează aici. 

Primul obiect de interes este chiar sportivul în funcție de cum își mobilizează el 
capacităţile fizice şi cognitive uneori la maximum în vederea atin gerii de performanţe 
care să-l claseze eventual printre campioni și în funcţie de cum trebuie el, în acest 
Scop, să-și administreze resursele fiziologice şi psihologice în timp. Pentru specia- 
listul în psihomotricitate este un subiect inegal, oferindu-i acestuia cazuri de programe 
motorii dificil de simulat în laborator. El nu este mai puțin interesant pentru psiho- 
logul personalității, care găsește în el posibilitatea de a analiza procesele motivaţionale 
legate de desăvîrșirea de sine. Sportivul beneficiază, la rîndul său, de o mai bună 
cunoaștere a performanțelor sale şi a modalităţii de a le obține, datele psihologului 
contribuind la strategiile de antrenament. Sportul în echipă este locul de studiu al 
psihologiei sociale asupra cooperării, asupra conducerii echipei, asupra competiţiei, 
din care antrenorii echipei pot profita. 

Psihologia sportului se interesează, în plus, de spectatorul de sport, de comporta- 
mentul său individual, de fenomenele de identificare, de participare, dar și de compor- 
tamentul de grup, cu fenomenul de mulțime, emoţii colective, panică, explozii agresive. 

CASETA 49 
De la cognitiv la psihoterapie : psihologia muzicii 
Psihologia muzicii oferă un exemplu tipic al cîmpului de studiu şi de aplicaţie cu 
fațete multiple. Din anii 1970 ea a cunoscut o dezvoltare și o reînnoire extraordinare, 
după ce, timp îndelungat, își limitase interesul la percepţia muzicală, ramură 
specializată a psihoacusticii și la repartizarea aptitudinilor muzicale în perspectiva 
psihologiei diferențiale. i 

Domeniul percepției şi execuţiei muzicale s-a îmbogăţit cu abordări noi ale 
psihologiei cognitive, care găsește aici, în acțiune, la un nivel deosebit de elaborat, 
funcţiile superioare ale psihicului uman, îmbinînd combinările materialului sonor 
formalizabile în modul cel mai abstract cu efecte emoționale dintre cele mai rafinate. 
Lucrarea muzicală, care denotă o bogăție și o complexitate ce nu sînt fără legătură cu 
cele ale limbajului, propune psihologilor produsul unei activități pe care nu este rațional 
să ne-o imaginăm preprogramată în creierul nostru, așa cum am putea gîndi despre 
limbaj, dar care este, totuşi, sub o formă sau alta, aproape universal prezentă în culturile 
umane. Psihologul doritor să studieze în detaliu unele din proprietăţile sistemelor 
cognitive, disociindu-le de domeniul verbal, găsește în muzicianul avertizat, în instru- 
mentist, în numărul mare de oameni care ascultă o operă, subiecte privilegiate. 

Condiţiile de achiziționare a unei competenţe muzicale reprezintă o altă temă în 
care ipoteza tradițională referitoare la o aptitudine repartizată inegal se nuanţează astăzi 
printr-o cercetare a condiţiilor personale și culturale ale apariţiei talentelor. Această 
anchetă se termină în mod normal cu recomandări didactice și de politică culturală. 

Rolul muzicii ca limbaj, ca mijloc de exprimare de sine, ca un sistem de comu- 
nicare s-a aflat la originea unui curent de aplicare la intervenția psihoterapeutică: 
muzicoterapia înregistrează succese crescînde în educația copiilor handicapați mental, 
în tratamen autismului, în ameliorarea tulburărilor depresive. 





normale, diferențiale şi patologice. Astfel, psihologia limbajului își va avea 
latura ei experimentală, latura ei privitoare la dezvoltare (însuşirea limba- 
jului), latura patologică (tulburări de limbaj), și ea cu trimiterile clinice şi 
terapeutice (de exemplu reeducarea dislexiilor), educaționale (limba maternă 
și a doua limbă). Psihologia învăţării se va ancora în cercetarea experimentală 
de laborator, la animal ca și la om, dar îşi va găsi prelungiri aplicate în 
psihologia educaţională, în psihoterapie, în psihologia sportului etc. 


Clasificarea prin orientare teoretică 


Nu rareori se întîmplă în psihologie să se eticheteze drept o ramură a 
psihologiei ceea ce nu este decît o opțiune teoretică particulară. Se va vorbi 
despre psihologia formei sau de Gestalt, de psihologie behavioristă, de psiho- 
logie umanistă, de psihologie psihanalitică, de psihologie cognitivistă etc. Nu 
trebuie să ne înșelăm: ne găsim în acest caz în prezenţa școlilor de gîndire 
și nu a ramurilor cunoașterii psihologice. Aceste „psihologii“ abordează în 
realitate aceleași obiecte, avînd cadre teoretice diferite. Totuși, influența lor 
în unele momente sau în unele arii geografice poate consta în asimilarea lor 
psihologiei. De exemplu, psihologia clinică a putut să se îmbine cu psihanaliza 
sau să se reducă la ea; psihologia experimentală a fost asimilată celei gestaltiste 

(în Germania, între 1910 şi 1930), celei behavioriste (în America între 1915 
şi 1950), sau psihologiei cognitiviste (începînd din anii 1960). Sîntem în 
prezența paradigmelor — din care nici una nu a avut desigur statutul, ca să 
zicem aşa, universal al marilor paradigme în fizică — pe care nu trebuie să 
le confundăm cu domenii de cercetare sau de intervenție, chiar dacă li se 
întîmplă psihologilor să se identifice, prioritar, mai degrabă cu una din aceste 
şcoli decît cu un cîmp de studiu sau de practică. 


Zone de frontieră: infiltrare sau dizolvare ? 


Am lăsat de o parte în secțiunea precedentă numeroase discipline de 
frontieră, în care „psiho“ se asociază oricărui alt domeniu al cunoașterii. 
Complexitatea omului reclamă această interacțiune între specialități. Ca ființă 
biologică, omul nu este înţeles decît prin referirea la biologie. Ca ființă socială, 
el nu este înțeles decît prin raportare la sociologie şi la antropologie culturală. 
Ca ființă vorbitoare, el ne trimite la lingvistică; ca ființă gînditoare, ne trimite 
la logică; ca ființă creativă, ne trimite la artă. Avîndu-și rădăcinile, pe de o 
parte în biologie, pe de alta în științele sociale, psihologia își stabilește rapor- 
turile sale cu unele sau cu celelalte cu o anumită ambiguitate. Vom încerca 
să le clarificăm pe scurt. 

Mai întîi, această dublă înrădăcinare în biologic și cultural nu este o 
problemă de gust, dacă se recunoaște că omul nu scapă, prin faptul că trece 
în registrul culturalului, de apartenenţa sa la lumea biologică. Constrîngerile 
organismului său continuă, nu să apese asupra lui, ci să-i definească 
potențialităţile. Cu toate acestea, el nu are existență, supraviețuirea sa indi- 
viduală este pur şi simplu de neimaginat în afara grupului social, şi, de vreme 
ce la specia noastră aceasta corespunde întotdeauna unei culturi, cu meca- 
nismele sale de transmitere şi dezvoltare proprii, trebuie să abordăm omul 
pentru ceea ce este: un animal cultural. Acest lucru fiind admis, raporturile 
dintre psihologie şi științele sociale, pe de-o parte, și biologice, pe de alta, 
devin evidente. 

Și mai ales, devine posibilă evitarea riscurilor reducționismului la biologic 
ca și a amenințărilor cu dizolvarea în social. Disciplinele de graniță sînt, prin 
urmare, percepute mai degrabă ca locuri de articulare și de integrare ale 
cunoștințelor decît ca zone de anexare. 


Psihologie și biologie 


Să vedem mai întîi articularea la biologie. În mod clasic, psihofiziologia 
era aceea care se dădea drept ştiință-interfață între biologie, sau mai restrictiv 
fiziologie, şi psihologie. Fiziologia s-a subdivizat, datorită progreselor sale, 
iar unele din ramurile sale contribuie într-o măsură destul de importantă la 
înțelegerea conduitelor pentru justificarea unei diversificări paralele a disci- 
plinelor de frontieră, pe care astăzi le așezăm sub eticheta generală de psiho- 
biologie (sau biopsihologie, această problemă de întîietate lexicală neavînd 

de fapt nici o importanţă). Se înţelege de la sine că ştiinţele biologice care 
au drept obiect sistemul nervos și, mai ales, creierul îmbracă o semnificație 
deosebită pentru psihologie, şi ea o ştiinţă a interacțiunilor cu mediul, care 
nu au loc decît în favoarea sistemelor de recepţie senzorială, a instrumentelor 
de motricitate şi a centrilor nervoși care le administrează funcţionarea și co- 
ordonarea. Neuropsihologia, pe care am definit-o în caseta 26, ocupă deci o 
poziţie centrală. Rolul hormonilor în comportament şi, mai ales, în procesele 
emoţionale și motivaționale explică dezvoltarea unei psihoendocrinologii sau 
neuropsihoendocrinologii. Recurgerea, generalizată începînd cu anii 1950, la 
medicamentele psihotrope, care acționează asupra sistemului nervos și 
influențează prin aceasta comportamentul, a antrenat dezvoltarea unei psiho- 
farmacologii, din care am avut ocazia să extragem exemple și care înglobează, 
mai ales, problema dependenţei. 

Vechea dezbatere în problema înnăscutului și dobînditului nu poate, evident, 
să continue fără întoarcerea spre ramura biologiei ce se ocupă de procesele 
de transmitere ereditară, genetica, ale cărei progrese extraordinare de-a lungul 
ultimilor ani se cunosc. Genetica unor comportamente, numită uneori psiho- 
genetică, are ca scop analizarea contribuţiei factorilor genetici în conduitele 
şi caracteristicile psihologice. Ele se organizează, în principal, pe datele 
obținute din experimentarea animală, infinit mai riguroasă decît metodele 
folosite la subiectul uman, mai ales metoda gemenilor în studierea rolului 
eredității în inteligență sau boli mentale. 

În toate aceste „aventuri“ interdisciplinare, specialistul în aspectul compor- 
tamental ni are nici un motiv să se simtă ameninţat de reducționism, şi, de 
altfel, se întîmplă rar, astăzi, să fie chiar ameninţat. Spectrul reducționismului 
biologic nu mai obsedează decît pe psihologii cărora le lipseşte formaţia 
biologică. Din contră, biologii înşişi se întreabă în legătură cu factorii psiho- 
logici care acţionează pînă și în aspectele funcţionării biologice ce par cele mai 
îndepărtate de aceștia; aceasta în parte datorită întîlnirii lor cu psihologii, în 
parte pentru că s-au lovit de probleme care i-a incitat pe terenul propriu. Astfel, 
de puțin timp, s-a constituit o disciplină dedicată studiului interacțiunilor dintre 
sistemul imunitar și factorii psihologici, psihoimunologia, sau mai corect 
psihoneuroimunologia. Ea analizează încetul cu încetul modulările apărărilor 
imunitare, a căror importanţă în patologia canceroasă și în deficiența imunitară 
dobîndită (SIDA), apărută mai recent, o cunoaștem, prin condițiile psihologice, 
experiența și rezistenţa la stres, asocierile condiționate. 

În planul aplicațiilor, medicina modernă, care se alimentează din progresele 
ştiinţelor biologice, face un loc din ce în ce mai mare problematicilor psiho- 
logicului în îngrijirea bolnavilor. Vom vorbi despre aceasta mai pe larg în 
legătură cu profesiunile. 

O mai veche problemă, precum aceea a monstrului din Lochness, a traversat 
raporturile psihologiei cu biologia, problemă care reface neîncetat terenul, și 
se apropie de reducționismul ce se pune în termeni destul de diferiți: este 
vorba de specificitatea psihologiei, în ceea ce privește metodele şi modelele 
explicative, prin raportarea la cele de care uzează biologia. Dacă se favorizează 
abordările specifice ştiinţelor de graniță n-am risca oare inevitabil să 

abandonăm autonomia unei psihologii stăpîne pe metodele şi teoriile sale? 
Psihologii au apărat adesea specificitatea teritoriului lor de cercetare, şi-au justi- 
ficat uneori indiferența față de neurofiziologie afirmînd că munca lor constă 
în precizarea relaţiilor funcţionale dintre informaţiile pe care organismul le 
captează din mediul său şi acțiunile pe care el le execută în acest mediu, iar 
nu în descrierea mașinii nervoase care asigură legătura dintre intrări și ieșiri. 
Aceasta este poziţia pe care a luat-o Skinner, acuzat de a fi construit o 
psihologie a cutiei negre. El se justifica replicînd că cel mai bun serviciu pe 

B. F. Skinner (1904—1990) și-a petrecut cea mai mare parte a carierei sale la Univer- 
sitatea Harvard, în Statele Unite, mai întîi ca student, apoi, începînd cu 1948, ca 
profesor de psihologie experimentală. El este considerat ultimul dintre marii 
reprezentanți ai behaviorismului american, lansat de Watson în 1913 (vezi p. 135 şi 
urm.). Opera sa, influentă începînd de la publicarea lucrării The Behavior of 
Organisms, în 1938, prezintă trei aspecte, în spiritul său specific, strîns legate între 
ele, dar care pot fi perfect disociate. 

Pe plan metodologic, îi datorăm punerea la punct a unei tehnici de laborator, cușca 
de condiționare operantă, care a eliminat labirintul aflat la loc de cinste în epocă din 
studiul învățării. Situaţia de labirint eliminată, cuşca lui Skinner prezintă, în prin- 
cipal, un dispozitiv de răspuns şi un distribuitor de consolidare; exploatînd toate 


diversele programe de intensificare din abundență explorate de Skinner și școala sa, 
această tehnică, de altfel repede automatizată în anii 1940, își găseşte astăzi locul 
în toate laboratoarele care folosesc animalul, permițînd studierea nu numai a proce- 
selor învățării, dar și a capacităților senzoriale, a potenţialităților cognitive, a sensi- 
bilității la substanţe psihotrope etc. Am văzut în capitolele precedente mai multe 
exemplificări ale acestei tehnici cu o foarte largă aplicare. 


plan teoretic, Skinner a elaborat o concepție axată pe noțiunea de control al 
comportamentului prin consecințele asupra modelului proceselor de selectare în acțiune 
în evoluţia biologică. Behaviorist radical, el a rămas legat de definirea psihologiei 
drept o știință a comportamentului, respingînd orice recurgere la mentalism, care 
interpretează conduitele prin intermediul proceselor sau entităților inferate. Din această 
perspectivă, el a luat poziţie pînă la capăt contra cognitivismului. 

In sfîrșit, el şi-a consacrat o parte importantă a operei sale filozofiei sociale, mai 
ales într-un roman utopic, Walden Two, şi într-un eseu, tradus în franceză: Par-delă 
la liberté et la dignité, Paris, Laffont, 1972. Aici el demontează mecanismele de 
control al comportamentului prin consecințele sale așa cum acționează în societăţile 
umane, exploatate de diverși agenţi aflați la putere, într-un sens adesea contrar atît 
dezvoltării și fericirii individuale, cît și supraviețuirii speciei. 

De asemenea, Skinner a jucat și un rol de precursor în domeniul psihoterapiei, 
în care specialiștii în metodele comportamentale fac uz de teoriile sale, dar şi în 
acela al educaţiei, în care mașinile sale de învățat au precedat predarea asistată de 
calculator. 

O sinteză a ideilor sale se găseşte în două din lucrările lui traduse în franceză, 
L'analyse experimentale du comportement, Bruxelles, Dessart-Mardaga, 1971, şi 
Pour une science du comportement: le behaviorisme, Neuchâtel- Paris, 
Delachaux& Niestl€, 1979. 

care psihologia îl putea face fiziologiei nervoase era acela de a-i furniza o 
descriere şi o analiză funcțională serioasă la nivelul strict comportamental. 
Problema s-a acutizat în mod deosebit de-a lungul ultimilor ani în prezența 
progresului neuroștiințelor. Dezbaterea asupra raporturilor dintre psihologie 
şi biologie s-a cristalizat în termenii creier-minte. Psihologia cognitivă nu mai 
este o psihologie a cutiei negre, în măsura în care ea se interesează în prin- 
cipal de procesele mentale; dar procedînd astfel ea umple cutia neagră cu 
fenomene imateriale, de software, ca să reluăm copleșitoarea metaforă infor- 
matică, fără să ne îngrijim neapărat de mașinăria materială pe care o explorează 
neurobiologii. Această poziţie, numită funcționalistă, merge de fapt mult mai 
departe în autonomia analizei psihologice decît mergea Skinner, a cărui 
indiferență față de neuronal nu aparținea decît metodei. Asistăm la un fel de 
reducționism invers, care ar subordona fiziologicul psihologicului. Acestei 
disocieri, mulți specialiști în neuroștiințe, şi printre ei şi psihologi, îi preferă 
calea dialogului interdisciplinar și cercetarea unei adevărate integrări, plecînd 
de la postulatul conform căruia abordările diferite nu au nimic ontologic, 
nimic care să fie legat de natura profundă a lucrurilor, dar aparțin ordinei 
circumstanțialului, rezultată din vicisitudinile metodelor și teoriilor. 

Dacă dezbaterea la care ne referim prezintă încă atîta acuitate, aceasta nu 
este, dacă ne gîndim bine, decît un avatar al vechii dispute dintre materie și 
spirit, dintre monism și dualism, dintre concepţiile filozofice care postulează 
două substanțe distincte, una materială, cealaltă spirituală, și cele care 
postulează existența unei singure substanțe, fie materie, fie spirit. Dezbaterii 
nu-i lipsește asemănarea cu aceea care a agitat odinioară biologia şi a opus 
vitaliștilor, care invocau un principiu de viață inexplicabil prin științele 
materiei, pe aceia care pariau pe apariţia vieții pornind de la anorganic, și, în 
consecință, pe o continuitate între niveluri și pe o omogenitate a explicaţiei. 
Asemănarea nu este bineînţeles prin ea însăși garanţia unei soluţii identice. 


Psihologia și științele sociale 


Problemele sînt mai puțin acute în ceea ce privește științele sociale. Dar, 
în mod simetric, trebuie să se pună problema posibilităţii de a întemeia o 
sociologie, o antropologie, o economie care să nu țină seama de funcționarea 
individului, știindu-se că nu există ființă umană în afara unui corp social, dar 
Şi invers că acesta este întotdeauna alcătuit numai din indivizii care îl compun. 
Sistemele sociologice sau economice au ignorat adesea psihologia, construind 
astfel universuri în care omul este centrul, dar un om abstract, un fel de model 
ad-hoc fabricat în funcție de constrîngerile introduse în sistem. Exemplul cel 
mai izbitor este acela al lui homo oeconomicus din sistemele economice bazate 
pe postulatul raționalității agentului economic. Psihologia ne învață că această 
ființă considerată raţională se comportă în realitate adoptînd tot felul de căi 
ocolite atunci cînd trebuie să decidă, să estimeze riscurile, probabilitățile 
producerii de evenimente. Ca individ, el nu se supune perfect legilor 
optimizării, formulelor utilității pe care eonomistul le aplică în analizarea 
fenomenelor economice globale. 

Printre științele sociale, sociologia şi antropologia culturală reprezintă 
domenii de referință obligatorii pentru psiholog. Individul, care face obiectul 
său de studiu, nu este comprehensibil dacă se face abstracție de societatea în 
care trăiește, de istoria şi de limba comunităţii sale, de clasa sau de casta 
căreia îi aparține, de situaţia economico-profesională pe care o are, de religia 
la care aderă sau căreia i se opune, de curentele de opinie care îl influențează 
şi la formarea cărora contribuie, de credințele şi miturile care îi modelează 
viziunea despre lume. Toate aceste variabile, a căror listă ar putea fi continuată, 
intervin în explicarea individului şi în analizarea diferenţelor interindividuale. 

Antropologia culturală, rezultată din tradiția etnologiei lărgită prin aportul 
sociologiei, lingvisticii şi psihologiei, ocupă un loc deosebit în raport cu 
psihologia. Fiind o ştiinţă comparată a culturilor, care visează și o teorie 
generală a culturii umane, ea s-a alimentat, de la începutul acestui secol, din 
studiul minuţios al culturilor neeuropene, din păcate pe cale de dispariţie, 
zdruncinînd etnocentrismul de care gîndirea occidentală a reuşit cu greutate 
să se debaraseze. Preocupată, în primul rînd, de structurile culturale care 
conferă societăților umane caracterele lor distinctive, ce fac din ele adevărate 
sisteme, antropologia s-a interesat mai ales de marile schimbări sociale care 
au urmat marilor descoperiri și pe care lumea contemporană le prezintă poate 
într-o fază terminală, de procesele de contact între culturi, aculturaţie, 
anculturație, deculturație. A fost marele merit al antropologiei culturale faptul 
că a integrat în cercetarea sa dimensiunile psihologice, mai ales psihologia 
personalității, ca să explice articularea reciprocă a culturalului şi individu- 
alului. Această orientare s-a dezvoltat în mod deosebit în Statele Unite, în al 
doilea sfert al secolului, sub impulsul unor maeştri ca Ralph Linton, Clyde 
Kluckhohn, Ruth Benedict și Margaret Mead. Şcoala franceză, al cărei pres- 
tigiu este legat de numele lui Claude Lévi-Strauss, prin poziţia sa structuralistă, 
își găseşte mai degrabă afinități psihologice cu psihologia cognitivă. 


Psihologia și științele partenere 


Mai simple, la prima vedere, sînt raporturile psihologiei cu ştiinţe care par 
mai degrabă auxiliare, sau partenere naturale pentru abordarea aceluiași obiect 
pe căi diferite. Dacă lăsăm la o parte matematica, o știință auxiliară prin 
excelenţă, despre care am vorbit în capitolul XIII, ne rețin aici atenţia cazul 
lingvisticii și cel al logicii. 

Psihologul care se interesează de limbaj nu poate ignora cunoştinţele 
lingvisticii care, de la începutul secolului trecut — și mult înainte dacă ținem 
seama de lucrările gramaticienilor —, s-a ocupat de limbă mai întîi în evoluția 
ei (lingvistica istorică sau diacronică), apoi în structura ei, mai ales după opera 
fundamentală a lui Saussure (lingvistica sincronică). Lingvistul este interesat 
de limbă așa cum se prezintă ea independent de ceea ce caracterizează subiectul 
care o vorbeşte, știindu-se că el operează acolo o abstractizare. El are argu- 
mente valabile ca să recurgă la această disociere de activitatea subiectului 
vorbitor și a sistemului pe care îl utilizează, limba naturală. Psihologul, în ceea 
ce-l priveşte, se interesează în mod precis de ceea ce se petrece la subiectul 

care vorbește sau ascultă și înțelege limbajul. Am putea, reluînd distincția 
pusă la loc de cinste de Saussure, să definim sarcina sa, prin contrast cu aceea 
a lingvistului, spunînd că el studiază vorbirea, pe cînd acesta din urmă studiază 
numai limba. Nu este posibilă studierea subiectului care produce sau înțelege 
enunţurile fără să cunoască ceea ce lingvistul afirmă despre limbă; dar aceasta 
nu este suficient, căci lingvistul nu ne învață nimic, sau prea puțin (şi aceasta 
cînd se transformă în psiholog), în legătură cu procesele psihologice de tratare 
a informaţiilor verbale și de producere a enunţurilor. Cele două discipline sînt 
chemate, fără îndoială, să fuzioneze într-o zi, fuziune pe care Saussure o 
prevedea atunci cînd prezenta o ştiinţă generală a limbajului numită de el 
semiologie și care se născuse deja sub numele de psiholingvistică, dacă vedem 
în aceasta o disciplină integrînd aspecte ce în mod tradiţional sînt tratate 
separat de cele două discipline asociate. Această asociere a cunoscut totuşi 
unele tensiuni, condiţie, poate, a unor manifestări dintre cele mai decisive. 
Astfel, în momentul în care psihologia limbajului încerca să se revitalizeze, în preajma 
anilor 1960, lingvistul Chomsky, de orientare mai ales formalistă, a exercitat asupra ei 
o influență apropiată de fascinație, antrenînd-o pe calea verificării modelelor formale 
ale limbii în activitatea psihologică a subiectului vorbitor. Această cale s-a dovedit un 
impas, psihologii întorcîndu-se atunci spre concepţii pragmatice, mai bine adaptate la 
studiul vorbirii. Chomsky provocase totuși un șoc salutar, pentru care psiholingvistica 
actuală, deşi destul de îndepărtată de tezele sale, îi este încă datoare. 


Cazul logicii nu este mai puțin exemplificator, deși în alte privințe. !.ogica 
are ca sarcină-să codifice, într-o modalitate cît mai lipsită de ornamente cu 
putință, regulile raţionamentului just, care permite să se tranșeze în ceea ce 
privește valoarea adevărului propoziţiilor. Ea este o știință formală şi, spre 
deosebire de lingvistică (distinctă prin aceasta de gramatica prescriptivă), este 
o știință normativă. De unde vin oare regulile pe care le formulează ? Sînt ele 
niște a priori de tip Kantian, elemente constitutive ale spiritului uman? Sau 
nu sînt decît rezultatul unor lungi tatonări ale culturii intelectuale, ai cărei 
protagoniști au căutat să înțeleagă, ca să le controleze, propriile lor procese 
de gîndire? Psihologiei i-a revenit sarcina să exploreze această posibilitate, 
retrasînd progresarea spiritului uman de-a lungul dezvoltării sale, de la acțiunile 
senzorio-motorii ale nou-născutului pînă la raționamentul logic pe suport pur 
simbolic al adultului, atunci cînd el raționează corect — ceea ce este departe 
de a fi întotdeauna cazul. Cunoaștem deja rolul determinant pe care Piaget 
l-a avut în această întreprindere. Psihologia cognitivă contemporană, în ceea 
ce o priveşte, încearcă să descrie arhitectura gîndirii, modalitatea în care, de-a 
lungul ezitărilor și ocolișurilor sale, se construiește eventual un model meta- 
cognitiv care ia, la rîndul său, controlul activității raționale a subiectului. 
Logica nu este un dat din plecare al spiritului uman, ea este o construcție, 
mai întîi istorică, apoi de dezvoltare, căreia fiecare i se conformează numai 
aproximativ. De altfel, ea nu are valoarea adaptativă în orice împrejurare. 
Logicienii, care nu pot să se împiedice să privească spre oamenii reali, și-au 
dat seama de aceasta; ei au întreprins, după ce au codificat logica adevărului, 
descrierea altor logici, mai ales logica argumentării, care constă mai degrabă 

în convingerea celuilalt cu argumentele noastre decît în stabilirea valorii lor 
de adevăr. Sînt oare acestea logici? Sau ne aflăm în domeniul psihologicului? 
Mai semnificative sînt eforturile logicienilor contemporani pentru descrierea 
formală a cvasilogicilor, a logicilor vagi, a mereiologiilor, care răspund 
preocupării de a nu se limita la reguli ideale, ci de a îngloba funcționarea 
reală a subiecţilor gînditori în formalizările lor. Este o evoluţie care exprimă 
exact ce reprezintă integrarea pluridisciplinară, fecundarea reciprocă dintre 
psihologie şi o altă știință, „plecată“ pe alte căi spre același obiect. Psiho- 
logul nu poate decît profita de pe urma acestor „aventuri“ solidare. 


Unitate sau explozie ? 


Această panoramă a cîmpurilor actuale ale psihologiei, totuşi departe de 
a fi completă, ar putea sugera că această știință nu este decît o juxtapunere 
de domenii specializate, o risipire de cunoştinţe locale, şi că ea nu a reușit 
să-și găsească unitatea. Mulţi psihologi sînt afectaţi de acest lucru, împărtăşind 
vechiul vis al psihologului-psihanalist francez Lagache în legătură cu unitatea 
psihologiei. Dar ce ar trebui să înțelegem prin unitatea unei științe? Şi merită 
oare să fim afectați că nu o putem păstra? 

Vom regăsi în această noțiune de unitate căutarea stabilității, a definitivului, 
pe care le discutam mai sus într-un alt context. Deşi unitatea căutată este aceea 
a unei teorii generale unificatoare, știm că în psihologie nu ne vom apropia 
deloc de ea, dar mai știm și că astfel de teorii, atunci cînd există — mecanica 
lui Newton a fost un exemplu în acest sens —, nu sînt decît construcții provi- 
zorii, expuse zdruncinărilor pe care le provoacă cercetări ulterioare. Nostalgia 
psihologilor i-ar conduce mai degrabă spre teorii-doctrine sau teorii-sistem 
care au jalonat istoria filozofiei, dar ar însemna să se uite că nici una dintre 
ele nu a reușit vreodată să se impună și că dezbaterea a rămas deschisă. Nu 
întorcîndu-se numai la reflecția filozofică pot spera psihologii să regăsească 
unitatea pe care nu au cunoscut-o cu adevărat niciodată. 

Singurul lucru care conferă unitate unui cîmp științific sau, mai amplu, 
cîmpului științelor în ansamblul său, este un consens asupra metodei, cu carac- 
teristicile pe care i le-am recunoscut mai sus. Dacă există în psihologie un 
obstacol în fața unității, acesta se situează pe acest plan. Cercetătorul care 
studiază organizarea mnezică în laboratorul său și neuropsihologul clinician 
care încearcă să analizeze deficitele mnezice ale unui pacient cerebrolezat și 
să le compenseze, experimentatorul care se apleacă asupra învățării prin 
imitație la şobolan și psihologul social care încearcă să descurce tensiunile 
în interiorul unei întreprinderi nu sînt mai îndepărtați unii de alții decît 
botanistul care manipulează în eprubetele sale formula genetică a vegetalelor 
de agronomul care face eforturi să crească randamentul pămâînturilor neproduc- 
tive, după cum nu este mai îndepărtat biologul expert în imunologie funda- 
mentală de medicul generalist în luptele cu epidemiile de gripă, numai să se 
pună de acord asupra criteriilor comune ale cercetării și acțiunii lor, sau, dacă 
astfel de criterii nu li se par întotdeauna că se impun — ne vom gîndi la 

conflictul dintre abordările etologice şi experimentale la comportamentul 
animal, la opoziția epistemologică între punctul de vedere behaviorist şi cel 
cognitiv, la contrastul dintre orientarea umanistă și comportamentalistă în 
psihoterapie —, asupra stării de incertitudine în care se găsesc. 

Abandonînd o himerică unitate, psihologii ar trebui să se bucure de vitali- 
tatea pe care o exprimă diversificarea cîmpurilor lor de activitate, care nu are 
nimic dintr-o explozie, nefiind decît un reflex al diversității situaţiilor în care 
trăiesc oamenii şi al faptului că științele psihologice pot să ofere aici elemente 
de răspuns. 

Diversității cîmpurilor cunoașterii îi corespunde, fără a coincide strict cu 
ea, diversitatea activităților profesionale. 


Profesiile psihologice 


Nu se poate pune problema inventarierii aici într-o modalitate exhaustivă 
a activităţilor profesionale ale psihologilor așa cum nu se pune nici pentru 
subdiviziunile domeniului științific. Printre cei care au vocaţia de a asigura 
învățămîntul şi cercetarea, vom găsi desigur un număr de specialiști echivalent 
cu numărul cîmpurilor de specialitate care s-au constituit, acest număr 
continuînd să crească o dată cu progresele obţinute în domenii noi. Marea 


majoritate a psihologilor lucrează în situaţii practice. Sarcinile lor şi contextul 


în care ei le îndeplinesc au evoluat numai în cursul ultimei jumătăți de secol. 

Odinioară psihologii erau în cea mai mare parte pe orbita școlii, între- 
prinderii, medicinei, dar cu misiuni bine circumscrise şi, pe scurt, destul de 
limitate. Psihologul şcolar are în principal misiunea să evalueze capacitățile 
intelectuale ale elevilor şi să sfătuiască în materie de orientare. Psihologul 
industrial are responsabilități de selectare la angajare. Psihologul clinician, care 
lucrează în mediu medical, își găsește cel mai adesea locul în cadrul unui 
serviciu de psihiatrie, unde aduce diagnosticul psihologic. In aceste contexte 
diverse, el lucrează în general relativ autonom, avînd un rol de sfătuitor al 
părinților şi profesorilor, al directorilor de întreprindere, din care destinatarii 
trag profitul pe care îl doresc. 

Aceste trei locuri de activitate au rămas dominante pentru psihologii 
contemporani, dar rolul lor s-a modificat aici. 

Psihologul școlar nu mai este un simplu evaluator specializat. El are 
misiunea de a repera dificultățile individuale, de a propune sau de a aduce 
remedii. Cel care odinioară aplica teste face loc unui clinician atent la multiplii 
factori responsabili de dificultățile școlare și din care mulți își au originea în 
afara școlii, dar şi unui specialist care dialoghează cu profesorii, cu părinții, 
cu autoritățile școlare, în vederea reducerii dificultăților. 

Psihologul de întreprindere vede lărgindu-se rolul său, dincolo de 
selectare, la probleme de motivaţie în muncă, de eficiență, de satisfacţie, de 
comunicare. El intervine în gestionarea conflictelor, în pregătirea pentru 
schimbare, în formare, chiar și în pregătirea pentru pensionare sau pentru 
concediere. Şi aici rolul său a devenit mai complex, s-a nuanţat și implică 

mult mai mult decît în trecut o abordare orientată spre individ și spre grup. 
Ergonomia, în ceea ce o priveşte, s-a transformat în funcție de mutaţiile 
tehnologice şi s-a rafinat în procedeele sale și în felul de a pune problemele 
în favoarea inserţiei sale în curentul psihologiei cognitive contemporane 
(vezi caseta 46). 

Evoluţia este şi mai izbitoare în domeniul medical. Izolat odinioară în 
rolul auxiliar de psihiatru, mai rar de neurolog, psihologul este acum solicitat 
în specialităţile medicale cele mai diverse, în care medicii au devenit din 
ce în ce mai conștienți de importanța problemelor psihologice care nu ţin, 
evident, de patologia mentală. Psihologia medicală, numită uneori medicină 
comportamentală (traducerea expresiei behavioral medicine), îşi centrează 
interesul pe problemele psihologice pe care le întîlnesc pacienţii, normali 
de altfel din punct de vedere psihologic, confruntați deodată cu experiența 
bolii, a traumatismului în urma unui accident, a invalidităţii. Astfel, psiho- 
logul se găsește alături de cardiolog, de chirurg, de oncolog, de neurolog, 
de reumatolog etc. ca să ajute pacientul să înfrunte o operaţie grea, să-și 
asume o boală cronică, să suporte o durere persistentă, să se obișnuiască să-și 
îngrijească un handicap pentru care nu era deloc pregătit, să accepte moartea. 
In toate aceste situaţii de viață, psihologul apelează la competențele sale 
clinice, care sînt atente la particularitatea fiecărui caz, şi la competențele 
sale de terapeut şi reeducator. Psihologia medicală în sensul modern al 
termenului a devenit în unele țări unul din cîmpurile de activitate cele mai 
importante pentru psihologi. Ea a reușit aceasta în favoarea renunțării la 
rigiditatea opțiunilor teoretice care a marcat uneori psihologul clinic. Ea 
este dublată de un aspect de prevenire din ce în ce mai accentuat, care 
exprimă bine tendinţa de înlocuire a expresiei psihologia sănătății cu aceea 
de psihologie medicală. 

Psihologii practicieni intervin masiv în tratamentul obezității, tabagismului, 
alcoolismului, stresului. 

Aceste trei domenii profesionale sînt exemplare și prin contactul inter- 
disciplinar pe care ele îl implică cu profesorii și educatorii, cu angajaţii între- 
prinderii și inginerii, cu medicii şi personalul de îngrijire. Psihologul este din 
ce în ce mai puţin specialistul izolat în cabinet. 

Psihologul clinician — termenul fiind întotdeauna înţeles în sensul cel mai 
larg — găsește alte puncte de inserare în consilierea cuplului și a familiei, în 
ajutorarea persoanelor de vîrsta a treia, în asistarea delincvenților, a persoanelor 
handicapate de toate categoriile. Evident, rămîne un loc pentru practica clinică 
privată individuală. 

Competenţele psihologului, format după caz în psihologia experimentală, 
socială, clinică, industrială, sau într-o combinare a acestor specialități, au 
posibilitatea să se arate în domeniul sportului, traficului rutier, publicității, mar- 
ketingului, protecției mediului, criminologiei etc. Se deschid și alte căi pentru 
viitor, pe care ni-l putem imagina identificînd domeniile în care pare anormal 
să ne privăm timp îndelungat de sfaturile psihologului, sfaturi care nu vor 
rezolva totul, dar ce profesioniști, care pretind că au o formație științifică, au 
răspuns la toate? Revine psihologilor sarcina de a-şi pune în valoare şi de a 

face să le fie recunoscută competenţa. Oare am pierde dacă i-am consulta în 
materie de urbanism şi de locuinţă, de televiziune, de crize între comunități, 


de strategie economică? 
Cea mai mare parte a ţărilor în care se predă și se practică psihologia ştiinţifică s-au 
dotat cu organizaţii profesionale, mai mult sau mai puţin structurate, care au printre alte 
scopuri pe acela de a defini criteriile de acces la profesiune și de a-i garanta o 
recunoaştere legală oarecare. Aceste organizații au de asemenea ca misiune definirea 
unui cod deontologic (vezi cap. XVII) şi precizarea prerogativelor psihologilor prin 
raportarea la alți specialiști care intervin pe acelaşi teren ca și ei. Această ultimă problemă 
este deosebit de complexă în ceea ce priveşte colaborările sau concurența cu medicii, 
şi mai ales cu psihiatrii, în măsura în care intervențiile lor prezintă recuperări. Echipa 
pluridisciplinară reprezintă răspunsul cel mai potrivit pentru acest tip de problemă. 
Recunoașterea legală şi protejarea titlului și profesiei nu au găsit încă, de la o țară 
la alta, o soluție omogenă. În anumite ţări, oricine poate să-și atribuie titlul de psiholog, 
fie şi numai pentru a practica astrologia sau cartomancia. Această carenţă este 
surprinzătoare, căci ea nu este numai dăunătoare pentru psihologii serios pregătiţi, ci 
abuzează de public și contribuie la întreţinerea confuziilor care persistă în mod curios. 
Ne întrebăm, la acest sfîrșit de secol care se vrea în atîtea privințe rațional, cum se 
explică succesul practicienilor în artele oculte, pe care nu ezită să-i consulte persoane 
avînd responsabilități, formale, de altfel, în propria lor sferă, cu o anumită exigență 
ştiinţifică. Conducători de întreprindere, politicieni, cadre administrative, avînd o formație 
universitară, recurg la astrologi, numerologi şi alți magicieni în momentul luării deciziilor 
sau angajării de personal. Se întîmplă aceasta pentru că psihologii profesioniști nu au 
reuşit să răspundă așteptărilor lor? Pentru că au aşteptat de la ei miracole pe care aceştia 
nu erau în măsură să le facă şi de care etica profesională le interzicea să se prevaleze? 
Sau pentru că anumiţi psihologi exercită o practică uneori greu de distins de aceea a 
rivalilor lor,-prezicători de lucruri bune? Aici este o altă temă de reflecţie pentru 
apărătorii unei psihologii ştiinţifice. 


Formarea psihologilor 


Dezvoltarea unei discipline științifice și a activităților profesionale care 
derivă din ea nu se poate disocia de concepţiile și de exigenţele formării. 
Acestea sînt variate, în ceea ce privește psihologia, atît în direcția conținutului 
cît și a volumului şi metodelor. Nu poate fi vorba să trecem aici în revistă 
formulele diverse aplicate în diferite țări, deși o astfel de inventariere ar putea 
să se dovedească utilă pentru studentul european care se va confrunta cu o 
piaţă a muncii lărgită la orizontul Europei. Ne vom limita, ca și în secțiunile 
precedente şi în capitolul următor, la o reflecţie generală. 

Orice formaţie universitară ridică problema cunoștințelor de bază indis- 
pensabile. Două filozofii continuă să rivalizeze: conform uneia, orice psiholog 
trebuie să posede un bagaj de bază în disciplinele în care își are rădăcinile 
psihologia şi o cultură destul de solidă și deschisă pentru abordarea omului 
sub toate aspectele sale; conform celeilalte, psihologia are totul de cîștigat în 
afirmarea specificităţii sale, după cum formarea acordă de la început avantaje 
cunoștințelor strict psihologice. În cazul primei filozofii, științele biologice, 
pe de-o parte, şi științele sociale, pe de altă parte, reprezintă cei doi piloni pe 
care se construieşte apoi formaţia ulterioară; mai trebuie să se adauge o 

deschidere către marile domenii ale culturii, istoria, filozofia, arta și litera- 
tura, lingvistica. În cazul celei de-a doua filozofii, psihologul în formare 
trebuie să intre imediat în tehnicitatea disciplinei sale, ba chiar să aleagă ceea 
ce corespunde cel mai bine opțiunilor sale profesionale, dacă acestea sînt deja 
definite. Dezbaterea reflectă o alta mai generală și priveşte toate formaţiile 
universitare, dar semnificaţia ei este fără îndoială mai acută în psihologie, 
căci opţiunea care se va face va influența chiar concepția epistemologică a 
psihologiei. Astfel, eliminarea uneia din cele două discipline de bază — bio- 
logia sau sociologia și antropologia culturală — va orienta inevitabil spre o 
îngustare a cadrului explicativ și, în plan practic, nu va pregăti interacțiuni 
pluridisciplinare. Se înțelege de la sine că un psiholog a cărui formaţie 
biologică și psihobiologică este săracă va fi „handicapat“ în cîmpul psihologiei 
sănătății. Şi invers, o carenţă în formarea în domeniul științelor sociale va 
reprezenta un handicap în contextul întreprinderilor. Sau, mai corect, dacă 
recunoaştem unitatea omului, orice formaţie unilaterală îl va dezarma pe 
psiholog în cele două domenii alese ca exemplu: numeroase aspecte din 
psihologia sănătății depind de științele sociale, așa cum ţin de disciplinele 
biologice numeroase aspecte ale psihologiei de întreprindere. 

Modalitatea de introducere a formării în disciplinele de bază și momentul 
introducerii acestora țin de programul de studii, iar pe această temă putem 
discuta mult și divers, ţinînd cont mai ales de tradiția universitară căreia îi 
aparținem. Construcţiei carteziene a formării profesionale, în care au priori- 
tate ştiinţele de bază, urmînd, apoi, ramurile specializate, îi putem prefera 
apelarea la științele de bază și la ştiinţele auxiliare pe măsură ce se simte 
nevoia. De exemplu, în loc să pregătim printr-un curs de logică sau de 
lingvistică studiul ulterior al psihologiei limbajului și al psihologiei inteligenței, 
introducem logica şi lingvistica în momentul în care ne lovim de probleme 
imposibil de tratat fără ajutorul lor în cele două domenii specializate ale 
psihologiei; examinarea factorilor ereditari în psihologia diferențială oferă 
ocazia de a introduce genetica; îngrijirea bolnavilor de cancer sau de SIDA 
obligă la documentarea asupra factorilor psihologici care interacționează cu 
sistemul imunitar și duce la descoperirea psihoimunologiei. Cele două strategii 
presupun ca cei care predau discipline de bază sau discipline auxiliare să se 
întîlnească cu preocupările studenţilor în psihologie, iar aceasta nu se poate 
face fără o înțelegere cu colegii lor psihologi, înțelegere care, la rîndul ei, nu 
este posibilă decît dacă aceștia din urmă au fost pregătiți pentru o deschidere 
pluridisciplinară. În orice fel am întoarce lucrurile nu există o bună psihologie 
şi, în consecinţă, un bun psiholog decît în pluridisciplinaritate. 

Durata formării psihologice este un alt subiect de discuţie. Ea variază, de 
fapt, după ţară și specialități, nefiind întotdeauna controlată strict de organizații 
profesionale, universităţi sau prin dispoziţii legale. Cu titlul indicativ, Federaţia 
Europeană a Asociaţiilor Profesionale ale Psihologilor recomandă o durată 
de minimum șase ani de formare universitară pentru a accede la practicarea 
psihologiei. Această perioadă trebuie, evident, să conţină o adevărată pregătire, 
de-a lungul stagiilor, în domeniul de aplicaţie ales. Se insistă din ce în ce mai 

mult, de altfel, pe necesitatea unei reciclări permanente, sub controlul aso- 
ciaţiilor profesionale. 

Se pune o întrebare în legătură cu formarea în unele practici: unde trebuie 
ea făcută ca să fie recunoscută? De fapt, multe din metodele de intervenţie 
s-au dezvoltat în afara contextului universitar, recunoscut de obicei ca fiind 
garantul formării în celelalte domenii ale aplicării ştiinţifice, cum ar fi științele 
aplicate inginereşti, medicina, economia. In unele cazuri, explicația se găsește 
pur și simplu în carenţele universității, care nu a ştiut să facă față, uneori din 
lipsă de mijloace, evoluţiei practicilor. Dar în alte cazuri, putem bănui o justi- 
ficată reticență a universităţii în ceea ce priveşte includerea în programul său 
şi sub garanția sa a unor forme de practică a căror seriozitate științifică nu 
este stabilită (practicile psihoterapeutice individuale şi de grup, ale căror 
ședințe nu sînt întotdeauna verificate). Totuși, există o motivaţie istorică mai 
profundă în ceea ce priveşte metodele de intervenţie clinică în general: una 
din orientările cele mai influente timp îndelungat, psihanaliza, s-a disociat 
întotdeauna, în mod deliberat, de controlul universitar, rezervînd formarea 
viitorilor psihanaliști societăților psihanalitice. Argumentul care susține acest 
obicei, din punctul de vedere al psihanaliştilor, nu este corporatist, ci legat 
chiar de conceperea tratamentului analitic, care presupune o întîlnire voluntară 
între un analizat și un analist şi acceptarea și de către unul și de către celălalt 
a vicisitudinilor relaționale prin care îi va face să treacă peste analiză (mai 
ales în transfer). Această angajare este, de altfel, întărită de o angajare 
financiară obligatoriu individuală. Durata analizei aşa-numite didactice 
(prealabilă dreptului de a o practica tu însuți, în contrast cu analiza tratament) 
nu este determinată dinainte și se poate întinde pe mai mulţi ani. Cîștigînd 
adesea o influență considerabilă în învățămîntul universitar, psihanaliștii și-au 
limitat activităţile în planul învățămîntului teoretic, sustrăgînd formarea 
practică oricărei ingerințe a universităţii. Fără îndoială că acest exemplu s-a 
generalizat şi în alte practici, care nu pot totuși să argumenteze cu aceleași 
motive. 

De soluţia care va fi dată acestei probleme importante vor depinde în mare 
parte viitorul psihologiei, credibilitatea celor care o practică și șansele folosirii 
diplomelor în diferite țări europene, dintre care unele au adus răspunsuri mai 
coerente decît altele. 

In sfîrșit, rămîne să punem o ultimă întrebare: cui trebuie să predăm 
psihologia? Sau, mai precis, este necesar să se tindă spre formarea de psihologi 
din ce în ce mai specializați, sau, din contră, spre formarea de specialiști din 
alte domenii pentru o psihologie din ce în ce mai dezvoltată? In măsura în 
care psihologia şi, mai mult, aplicaţiile sale sînt pluridisciplinare, și în măsura 
în care credem că problemele psihologice sînt omniprezente, unii estimează 
că cea mai bună strategie, ca să i se propage cunoştinţele și binefacerile, 
constă în difuzarea lor în cea mai mare diversitate de formaţii profesionale. 
La limită, orice medic, orice educator și profesor, orice magistrat şi avocat, 
orice inginer și arhitect, orice angajat de întreprindere, orice administrator și, 
de ce nu, orice politician pot fi dublaţi de un psiholog. Nu ar fi de fapt mai 
Simplu ca decît să se muncească excesiv într-un dialog interdisciplinar, care 

adesea se transformă într-un dialog al surzilor, să se pună mai degrabă cele 
două competenţe „în aceeaşi piele“? Ar exista desigur riscul diluării respon- 
sabilităţilor, riscul superficialităţii și, bineînţeles, riscul prăbușirii unei profesii 
care a întîlnit unele dificultăți în a se stabili și a se face recunoscută. Dar, în 
fond, dacă psihologia priveşte toată lumea, nu ar fi convenabil să se meargă 
pe această cale, refăcînd din ea moștenitoarea unei înțelepciuni de care 
odinioară filozofia recomanda tuturor să fie impregnați ? Problema merită să 
rețină atenţia celor care abordează psihologia în cadrul mai general al ştiinţelor 
umane, dar fără să se știe încă dacă ei vor face din ea o profesiune sau dacă, 
pur și simplu, vor urmări să tragă un profit de pe urma ei, în felul omului 
onest pe care îl definea Pascal. 


XVII 
Deontologie 


Acest capitol nu intenționează să trateze în detaliile şi subtilitățile lor 
tehnice problemele deontologice pe care le întîlnesc în activitatea profesională 
diferiți psihologi. O astfel de analiză ar fi prematură pentru studentul din 
primul ciclu, student care nu abordează în mod obligatoriu psihologia cu 
scopul de a-și face din ea o profesie. Din contră, o reflecţie generală asupra 
raporturilor științei cu morala și asupra aspectelor particulare pe care le îmbracă 
aceste raporturi în cîmpul psihologiei ar reprezenta o completare la expozeul 
despre istoric și metode, dacă dorim să menţinem psihologia științifică în 
tradiția umanistă care a văzut-o luînd naștere. 


Etică și caracțer științific 
Etica științei şi influența științei asupra eticii 


Atunci cînd abordărn raporturile dintre știință și morală, tindem adeseori 
să le luăm în considerare unilateral. Se observă în știință o întreprindere 
oarbă din punct de vedere moral, pe care etica trebuie să o disciplineze 
impunîndu-i constrîngeri care, fără să-i refuze binefacerile, îi limitează 
posibilele efecte negative. Atunci, pare ușor să se impună științei prin- 
cipiile unei morale absolute care ar defini fără echivoc ce e permis şi ce 
este interzis. 

In realitate, lucrurile nu se prezintă sub această formă simplă. Fără să 
postulăm o etică transcendentă și imuabilă — ceea ce fac unele religii fără să 
recunoască întotdeauna că și ele au un destin istoric —, vom admite că morala 
se schimbă în funcție de multiplii factori constitutivi ai culturilor. Printre 
aceștia, știința nu a contribuit mai puțin, în societățile noastre moderne, la 
reajustarea moralei. Problemele neprevăzute ridicate de biologia contemporană 
— grefe de organe, geniul genetic, controlul fecundării in vitro — uimesc în 
mod deosebit publicul contemporan. Iar psihologia nu a rămas datoare recon- 
siderărilor de-a lungul secolului al XX-lea. Psihanaliza a zdruncinat desigur 
codurile moralei sexuale și a jucat rolul, dacă nu de cauză exclusivă, cel puţin 
de factor capital în dislocarea interdicțiilor în moralele europene, fie că a fost 

vorba de cea a burgheziei vieneze care i-a furnizat lui Freud primii pacienţi, 
de cea a Angliei victoriene sau de cea a tradiţiei catolice. 


D 


Morala și cauzalitatea conduitelor 


În general, o privire științifică asupra conduitelor umane, în mod sigur 
orientată spre cercetarea proceselor, relaţiilor cauzale, se lovește de vechea 
problemă — care nu a încetat să se afle în centrul reflecțiilor morale — a 
liberului arbitru opus determinismului. Psihologii pot să ofere soluții diverse 
la această problemă, dar nu o pot eluda. Este neîndoielnic, de exemplu, că 
psihologia a influenţat evoluția concepţiilor noastre juridice asupra respon- 
sabilității: actul comis nu mai este suficient în stabilirea și aprecierea ei, de 
altfel nici intenţia, ci în acest caz trebuie să se examineze determinanţii, uneori 
îndepărtați, care explică procesul angajat pînă la delict. Fără îndoială că pentru 
o mai bună înțelegere noi avem astăzi mecanisme psihologice și fiziologice 
pentru explicarea abuzului de droguri şi a factorilor care îi explică persistența; 
trebuie să substituim concepției asupra toxicomanului ca delicvent o concepție 
care să vadă în el mai degrabă o victimă sau un bolnav. 

Cercetarea relațiilor cauzale, a factorilor explicativi, este, așa cum am văzut 
în capitolul XV, baza cea mai sigură pentru o mai bună înțelegere a subiec- 
tului, de ascultarea căruia se ocupă practicianului psiholog. Dar, să o reamin- 
tim, această integrare a abordării obiective şi a respectării subiectului, prima 
clarificînd-o pe cea de-a doua, nu este în mod unanim recunoscută de către 
psihologii contemporani. Mulți dintre ei renunță să mai rezolve antinomia 
dintre omul obiect al ştiinţei și omul subiect, preferînd, ca practicieni, să se 
intereseze exclusiv de acesta din urmă. Dacă se merge la fondul lucrurilor, 
trebuie să ne întrebăm dacă ei o pot face, și într-un fel care să aducă în final 
ajutorul care le este solicitat, fără să îndrepte ei înșiși această privire exte- 
rioară asupra subiectului, fapt ce îl transformă, orice s-ar zice, în obiect. 

Deși se ridică adesea problemele de morală în știință, pentru a aminti acesteia 
că nu trebuie să se sustragă regulilor de etică pe care și le-a stabilit societatea 
în care ea se exercită, omitem să punem problema și invers: este oare societatea 
în drept din punct de vedere moral să nu folosească mijloacele pe care i le oferă 
știința ca să rezolve problemele de care pretinde că este preocupată chiar în cadrul 
moralei sale ? Problema se pune într-un mod destul de simplu în ceea ce privește 
sănătatea. Jurămîntul lui Hippocrate, care obligă medicii să-și pună cunoştinţele 
în serviciul bolnavilor, şi o anumită concepție a drepturilor omului și cetățeanului 
se unesc pentru ca orice descoperire nouă în medicină să fie pusă în practică 
cît mai rapid cu putinţă: igiena a devenit o regulă în spitale, antibioticele reușesc 
să controleze numeroase infecții, poliomelita a cedat în fața vaccinului și se 
așteaptă tratamentul contra maladiei SIDA, cu asigurarea că, de îndată ce va fi 
pus la punct, va fi aplicat în numele unei morale care, în acest domeniu, nu 
pune în discuţie oportunitatea exploatării fără amînare a datelor științei. Rezul- 
tatele cercetării psihologice nu fac obiectul unei astfel de promptitudini în 
acţiune. Poate că ele sînt mai nesigure și se preferă să se lase lucrurile în voia 
lor decît să se aplice mijloace care riscă să le înrăutățească. Este adevărat că 

psihologia nu are des de oferit cunoştinţe care să fie la fel de clar aplicabile ca 
în medicină şi că problemele care aparțin psihologiei nu par a avea același grad 
de urgență precum bolile fizice. Totuşi, există domenii în care cunoștințele de 
psihologie ştiinţifică sînt destul de sigure și în care ar părea că se impune moral- 
mente să se facă uz de ele. Ar putea fi întocmit inventarul acestor domenii; el 
ar fi edificator în ceea ce privește teritoriile pe care societatea le ține la adăpost 
de propriile reguli morale, sau, mai simplu, de pretențiile sale de eficacitate. Să 
ne limităm la cîteva exemple. 


În societăţile occidentale moderne se instalează cu o insistență crescîndă ideea conform 
căreia cunoașterea limbilor străine este în același timp o bogăţie culturală (care ar fi 
preferabil să fie răspîndită la cît mai mulți) şi un atu profesional (care ar părea important 
din punct de vedere moral să fie între cele dintîii remedii contra șomajului). Psihologia 
limbajului a confirmat, în cursul ultimilor 25 de ani, pe de-o parte, caracterul esenţial 
pozitiv pentru individ al bilingvismului şi multilingvismului (vechea concepție după 
care bilingvismul precoce este o sursă de tulburări de personalitate nu mai stă în picioare), 
pe de altă parte, faptul că învățarea unei a doua limbi, ca şi dobîndirea limbii materne, 
este bine să se facă în primii ani de viață, într-o perioadă așa-numită favorabilă care 
nu se întinde dincolo de șapte ani pentru unii, sau de unsprezece ani, pentru alții. În 
ciuda acestei convergente evidente dintre preocuparea socială şi datele științei, se perse- 
verează, în cele mai multe țări dezvoltate, să nu se înceapă învăţarea limbilor străine 
decît în adolescenţă, într-un moment în care se știe totuși că aceleaşi eforturi nu vor 
produce decît rezultate mai mult decît mediocre. 

Într-un alt domeniu, care clarifică în mod deosebit ambiguitățile moralei, acela al 
accidentelor rutiere, studiile psihologice și sociologice au identificat un anumit număr 
de factori responsabili de numărul de accidente grave, cum ar fi excesul de viteză, 
consumul de alcool la volan, eroarea umană de tip „distragere“, supraîncărcare cu 
resurse de atenţie în circulația contemporană, stresul, oboseala etc. Nici unul din acești 
factori nu este poate atît de simplu de controlat cum este o boală infecțioasă de către 
antibiotice, dar cu toate acestea este posibil să-i controlăm mai bine decît o facem acum, 
fie și numai dacă am incita în mod serios la orientarea activității publicitare și a normelor 
tehnice către alte lucruri decît viteza sau aspectul mașinii, cum ar fi gradul de pericu- 
lozitate, mai puțin atractiv cu siguranță. 

Protecţia mediului, a cărei importanță pentru binele viitor, respectiv pentru 
supraviețuirea speciei noastre, a sfîrșit prin a se impune, cel puțin la nivelul discursului, 
aparține în mare parte comportamentului. Sîntem în măsură, dacă aplicăm cunoştinţele 
noastre psihologice, să favorizăm comportamentele care contribuie la conservarea 
mediului. Or, în loc să o facem intensiv, ne limităm la un simulacru de acțiune constituită 
adesea din eforturile educative destinate conştientizării acestui lucru. 

Ar putea fi multiplicate exemplele care arată că raporturile dintre știință și morală 
nu se limitează la întrebarea : respectă știința morala? Dar ele cuprind şi o altă întrebare 
nu mai puţin importantă: folosește societatea știința care se află la dispoziția ei așa cum 
o recomandă morala? 


Etică și cercetare 


Deși nu am încetat să insistăm asupra strînsei interpenetrări a cercetării şi 
aplicaţiei, problemele de etică se pun în termeni în parte diferiți și ar fi 
preferabil să nu le confundăm aici. Cercetarea și practica fac, de altfel, obiectul 
unor coduri deontologice distincte acolo unde legile și organizaţiile profe- 
sionale le prevăd. În cadrul cercetării, vom distinge în plus probleme și reguli 

referitoare la folosirea subiecţilor animali, dar și reguli și probleme referitoare 
la subiecţii umani. Fiind vorba de aceştia din urmă vom ţine cont de cercetările 
de teren, care să ne apropie de condiţiile caracteristice ale practicii. 


Animalul, subiect de cercetare 


Am văzut în capitolul XIV care ar putea fi rațiunile științifice de supunere 
a animalului experimentării psihologice. Ne rămîne să ne întrebăm în ce limite 
sîntem, din punct de vedere moral, autorizaţi să o facem. 

Concepţiile referitoare la folosirea animalelor în laboratoare și, în general, 
la drepturile animalelor au variat mult şi pînă acum nu au ajuns la o poziţie 
unanimă. Mișcările pentru apărarea animalelor s-au arătat de cîțiva ani mai 
combative ca în trecut, întreprinzînd cîteodată acțiuni de eliberare a animalelor 
de laborator, acţiuni care au ridicat, la rîndul lor, probleme de etică. 

Psihologii care lucrează pe animale aparțin unei tradiții comune diverselor 
ramuri ale biologiei, ale căror lucrări nu au putut progresa decît datorită 
folosirii animalului pentru experienţe. De fiecare dată, cînd a fost posibil, 
soarta acestor animale a fost ameliorată: astfel, primele lucrări de vivisecţie 
au fost evident mai crude decît cele efectuate după descoperirea tehnicilor de 
anesteziere (așa cum a fost cazul, să nu uităm, cu chirurgia umană). Opozanţii 
cei mai radicali ai continuării acestui tip de cercetare susțin că oamenii, dacă 
cor să-și ofere cunoştinţe care să le fie utile, nu au decît să le obțină experi- 
mentînd pe ei înșiși, nu pe animalele care nu au nici o putere și nu profită cu 
nimic din aceasta. Nu putem decît să le cerem să renunțe, adoptînd logica 
poziţiei lor, pentru ei înşişi şi pentru cei apropiaţi lor, la beneficiile cotidiene 
ale cercetărilor pe animale, mai ales în domeniul medical. 

O obiecție mai recentă, sprijinită adesea de specialiști, tinde să convingă 
în ceea ce priveşte posibilitatea înlocuirii cercetării în eprubetă cu cercetarea 
pe organism. Acest argument are valoare pentru unele din domeniile biologiei 
și, fără îndoială, numai într-o fază de tranziție anumiţi cercetători se lipsesc 
încă de tehnici mai simple şi mai „curate“: nici un biolog nu are motive 
serioase să se murdărească lucrînd cu șobolani şi şoareci dacă poate manipula 
eprubete. Cu toate acestea, este o amăgire să se creadă că această soluţie se 
aplică tuturor problemelor pe care dorim să le studiem: psihologul, mai ales, 
nu poate studia comportamentul în eprubetă; prin definiție, acesta se desfășoară 
la organismele complexe și într-un timp real. 

S-a propus să se limiteze folosirea animalului la cercetări a căror utilitate 
este în mod clar demonstrată. Am văzut în capitolul precedent că noțiunea de 
utilitate nu este simplă și cu greutate poate trece drept criteriu definitiv al 
activității științifice. Probabil că se vor admite cercetări care să folosească 
animalul pentru detectarea proprietăților toxicomanogene ale unei substanţe 
noi, candidată la o folosire terapeutică. Dar ce utilitate se va găsi unei cercetări 
asupra cogniţiei animale? Dacă se aplică un alt criteriu, acela al bunăstării 
subiectului, respectiv al suferinţei, se va accepta mai ușor cercetarea asupra 
cogniției animale decît cercetările ce folosesc animalul reclamînd, poate, o 
intervenţie chirurgicală, și în orice caz inducerea unei posibile toxicomanii. 


DEONTOLOGIA 287 


Deși s-a căzut de acord să se minimalizeze tot ce ar putea provoca un 
neajuns animalului sau l-ar putea face să sufere, după cum o recomandă, în 
mod explicit, codurile deontologice, nu este întotdeauna ușor să se aprecieze 
limitele de toleranță în scopurile urmărite. Se ignoră adesea faptul că animalele 
de laborator sînt, în general, bine îngrijite, nu pentru motive de etică, ci mai 
întîi din interes: nu se fac experimente bune cu animale stresate, iar orice 
tratament dăunător echivalează cu un stres. Acest lucru este mai adevărat și 
mai important în psihologie decît în domeniile clasice ale biologiei. De 
asemenea se uită, luînd drept ţintă animalele de laborator, că milioane de 
animale sînt supuse unor tratamente mult mai contestabile în creşterea lor și 
că între a alege să-și petreacă viaţa în laborator sau ca animal de companie, 
multe animale ar alege probabil, dacă s-ar putea exprima, prima posibilitate. 

Reacţiile la cercetările pe animal sînt atinse de antropomorfism și trădează 
frecvent mai degrabă problemele psihologice ale celor care le manifestă decît 
o preocupare dezinteresată pentru animale. Acţiunile de eliberare a animalelor 
de experiență s-au manifestat asupra maimutelor, pisicilor, porumbeilor, mai 
rar asupra șobolanilor și șoarecilor, cu care „eliberatorii“ nu se „identifică“. 

In sfîrşit, trebuie să notăm că multe din speciile folosite în laborator nu-și 
au echivalentul sălbatic: șobolanii și șoarecii aparțin aproape întotdeauna unor 
varietăţi produse la origine pentru laborator și crescute exclusiv în acest scop 
de decenii; ele nu au nici o adaptare „naturală“ la un alt mediu. 

Avînd în vedere aceste remarci, orice cercetător va admite fără greutate 
să se conformeze recomandărilor codurilor în domeniu. Ele insistă, mai ales, 
asupra utilității cercetării, înțeleasă în sens larg, sens ce include utilitatea 
pentru progresul cunoașterii ca şi utilitatea practică; asupra datoriei de a trata 
animalele cu umanitate ; asupra renunțării la procedee care antrenează suferinţa, 
sub orice formă ar fi ea, de fiecare dată cînd este posibil să fie evitată prin 
recurgerea la o altă soluție. Astfel, se pot studia capacităţile de discriminare 
cu ajutorul tehnicilor de condiționare făcîndu-se să intervină stimulări adversive 
(de exemplu, se pedepsește fiecare eroare cu un şoc electric și se recompen- 
sează fiecare răspuns corect cu puţină hrană); dar procedeele de condiţionare 
cu întăriri exclusiv pozitive sînt disponibile și ar fi cu atît mai de neiertat să 
nu fie folosite cu cît rezultatele lor nu sînt contaminate de interferența reacțiilor 
emoționale. 

Ne putem debarasa de problemele de etică pe care le ridică experimentarea 
pe animal întorcîndu-ne exclusiv spre subiecții umani, soluție cu atît mai rațională 
cu cît experimentatorul se declară în principal interesat de psihologia umană. 


Subiecții umani 


Sîntem niște virtuali călăi? 


Studiul psihologic al subiecților umani se loveşte la rîndul său de probleme 
de etică, probleme care, pentru a se pune în interiorul propriei noastre specii, 
nu sînt mai puţin delicate. De la început le sesizăm complexitatea raportîndu-ne 
la un caz clasic, acela al experienţelor lui Milgram (vezi caseta 51). 

Rezultatele acestor experienţe sînt surprinzătoare. Nu ne place să ni se 
demonstreze cît de fragilă este autonomia noastră şi cît de nesigur raţiona- 
mentul nostru în ceea ce priveşte limitele răului pe care îl putem face altuia. 
Avem însă oare dreptul să realizăm astfel de experiențe? Desigur, subiecţii 
se oferă voluntar, o condiţie pe care o vom discuta mai departe. Cu toate 
acestea ele sînt victimele unei păcăleli din partea experimentatorului, căci 
scenariul este trucat. Este oare permis să înșelăm astfel subiecţii? 

Codurile deontologice în cercetarea pe subiecții umani prevăd, în general, 
datoria cercetătorului în psihologie să pună la curent în mod cinstit subiecții 


CASETA 51 


Etica cercetării asupra subiecţilor umani : experienţa lui Milgram 

Milgram, specialist american în psihologia socială, a invitat subiecţii, printr-un anunţ 
în ziare, să participe ca voluntari la o experienţă. Psihologul a primit în același timp 
doi dintre candidaţi și le-a explicat ce se aștepta de la ei. Unul urma să fie elevul 
supus învăţării unei liste de perechi de cuvinte și la fiecare răspuns greșit urma să 
primească un ușor șoc electric. Celălalt urma să fie profesorul însărcinat să furnizeze 
partenerului primele cuvinte ale fiecărei perechi și mai ales să-i administreze pedeapsa, 
în caz de nevoie. Elevul a fost instalat într-un compartiment experimental, legat solid 
de un scaun şi prevăzut cu electrozi la încheieturi; profesorul a fost instalat în compar- 
timentul său de supraveghere, în spatele unui geam de observare cu sens unic și cu 
comenzi ale unui generator de șocuri, permițîndu-i să dozeze pedeapsa trecînd 
progresiv de la 15 la 450 de vol pe măsură ce subiectul comitea erori. 

La primele erori, subiectul a primit șocuri cu o intensitate minimală fără reacții 
marcate, dar a trecut rapid la o tresărire, apoi la manifestări de durere din ce în ce 
mai intensă și la protestări verbale din ce în ce mai vehemente, implorînd clemența 
călăului său, pe măsură ce acesta din urmă, fidel instrucțiunilor care îi fuseseră 
date, mărea intensitatea șocurilor, atingînd eventual maximul autorizat de aparatul 
generator în ciuda indicaţiilor de risc posibil menționate în fața comenzilor cores- 
punzătoare. 

Dintre cei doi protagonişti, numai profesorul era un subiect voluntar recrutat; 
„elevul“ era un figurant al experimentatorului, antrenat să joace comedia suferinţei 
la primirea şocurilor imaginare: generatorul comandat de subiect nu trimitea nici 
un șoc. 

Marea majoritate a subiecților lui Milgram nu au ezitat să folosească, şi adesea 
pînă la maximul posibil, puterea care le era acordată pentru pedepsirea partenerului 
lor (65% i-au trimis șocuri de 450 de vollt, Manifestau ei predispoziţii agresive 
care zăceau adormite și nu așteptau decît pretextul ca să se exprime? Erau ei 
preocupaţi numai de reușita în sarcina cerută, adică să-și determine elevul să învețe 
lista de cuvinte? Doreau ei să se conformeze pur și simplu autorității cercetătorului 
ştiinţific care îi recrutase şi îi plătise pentru colaborarea lor? 

Milgram a analizat numeroasele variante ale acestei situaţii, scoțînd în evidență 
ușurința cu care subiecți normali se abandonează fără a obiecta acestei curioase 
complicități. El a arătat de asemenea că prestigiul cercetătorului și al instituției sale 
nu era străin de această supunere : dacă experimentul are loc nu în laboratorul celebrei 
universități Yale, ci în localuri private aflate într-o stare jalnică și într-un orășel, sub 
conducerea unui experimentator cu o ținută puţin liniştitoare, procentajul subiecților 
care se supun scade considerabil. 

(S. Milgram, Soumission à l'autorité, Paris, Calmann-Lévy, 1974.) 

în legătură cu natura experienței. Dacă trebuia să se respecte literalmente 
această regulă, experiența lui Milgram nu ar fi putut, pur şi simplu, avea loc: 
ea presupunea de fapt ca șocurile să fie fictive, ca elevul să fie un figurant 
comediant, ca subiecţii să ignore ceea ce se petrecea în realitate şi, mai ales, 
ceea ce se încerca să se pună în evidență. În consecință este oare nevoie să 
se renunţe la acest gen de experiment? Nu ar fi mai util, totuşi, să ne 
cunoaștem mai bine ca să putem preveni această formă de derivă care apare 
ocazional în societățile noastre aparent civilizate? Dar nu ar trebui să ţinem 
seama de șocul moral pe care l-ar putea antrena chiar la subiecți faptul de a 
fi servit experienţei? 

Să vedem mai îndeaproape cum încearcă regulile deontologice să răspundă 
acestor probleme şi să definească marjele de libertate ale psihologului. 


Subiectul voluntar 


O protejare, la prima vedere evidentă şi elementară, contra abuzurilor 
constă în limitarea cercetării psihologice la subiecţi voluntari. Această precauție 
pare esenţială atunci cînd experiența comportă riscuri fizice sau morale, 
neplăceri sau chiar și suferințe. Ne imaginăm cu greutate supunerea unor 
subiecți, care nu ar fi voluntari, la cercetări asupra efectelor de izolare 
prelungită în absenţa oricărui reper temporal sau la cercetări asupra 
performanţelor în stare de imponderabilitate. Sportivii amatori de provocări, 
precum speologii Siffre sau Mairetet, sau candidații la zborurile spaţiale oferă 
ocazii pe care psihologul este cu atît mai justificat să le sesizeze cu cît subiecţii 
de acest tip se vor dedica oricum faptelor lor. Într-un context mai banal, 
recrutarea miilor de studenți în psihologie care au participat la cercetări cu 
titlu de subiecți, studenți care în general nu au fost obligați deși au fost adesea 
incitați la aceasta: nu este întotdeauna o strategie bună pentru student să nu 
răspundă la apelul unui cercetător care își asumă de altfel responsabilitatea 
în evaluarea sa. Multe din datele experimentale au fost culese pe subiecţi care 
își execută lucrările practice de psihologie: o ia exigența formaţiei înaintea 
noțiunii de voluntariat în întregime liber? 

Ce devine această noțiune în cazul cercetării pe copii, condiţie a psihologiei 
dezvoltării? Are sens să se vorbească de voluntariat atunci cînd cercetătorul 
se prezintă într-o clasă de copii în vîrstă de 7 sau 8 ani pentru a recurge aici 
la experienţe asupra dezvoltării cognitive? Copilul este expus în acest caz 
unor Situaţii substanţial diferite de cele care caracterizează şcoala? Am putea 
eluda problema răspunzînd nu şi asimilînd cercetarea unei activităţi școlare 
(instituţia luîndu-şi responsabilitatea), sau răspunzînd da și deplasînd volun- 
tariatul la nivelul părinților. 

Aceste soluţii nu sînt mai aplicabile dacă se dorește să se ia ca subiecți 
ființe cu care comunicarea minimală, necesară pentru punerea problemei 
voluntariatului, nu este posibilă: subiecți handicapaţi sau cu deficienţe. Ne vom 
priva de aportul metodei patologice, de experienţele invocate sub pretext că 
acești subiecți nu se pot pronunța asupra adeziunii sau refuzului lor? Îi vom 

priva de beneficiile pe care le vor antrena poate rezultatele experienţei în 
ameliorarea stării lor? După cum se observă, noţiunea de voluntariat nu este 
atît de simplă cum ar părea la prima vedere. 

Ea se complică şi prin eşantionare. De fapt, subiecţii care se prezintă voluntar 
reprezintă autoselecția unui grup particular. Prin definiţie, ei nu reprezintă un 
eșantion ales la întîmplare din cadrul unei populaţii. Această cale ocolită poate 
fi neglijabilă, dar ea poate de asemenea să fie foarte importantă. În studiile efec- 
tuate în situaţii extreme, cum ar fi șederea timp de mai multe luni în fundul 
unei peșteri sau expunerea la starea de imponderabilitate, se înțelege de la sine 
că se are de a face cu subiecți excepționali. Ne vom putea acomoda cu aceasta 
în măsura în care în astfel de situaţii nu se vor găsi decît subiecți excepționali. 
Dar trebuie să se ştie că cercetarea nu ne va învăța cum va reacţiona subiectul 
mediu dacă va fi expus unor astfel de situații — sau multe din situațiile extreme 
pot deveni, în urma unor catastrofe naturale sau sociale, lotul format dintr-un 
număr mare de oameni medii. Este necesar oare să se prevadă reacţiile „„muri- 
torilor de rînd“ la o catastrofă într-o centrală nucleară? 

În cercetări mai obișnuite, contrastul va apărea mai puţin evident, dar nu 
va lipsi. Copiii unei clase primare care se oferă voluntar pentru o experiență 
pot fi cei care se afirmă social cel mai mult, cei care cer aprobarea profeso- 
rilor, cei care văd în acest experiment o ocazie de a scăpa de la oră etc. Toate 
acestea pot foarte bine să influențeze datele. 

Recrutarea voluntarilor este adesea însoțită de plata unei modeste indem- 
nizaţii financiare. Subiecţii tentaţi de acest tip de mici cîştiguri sînt obli- 
gatoriu recrutaţi dintr-o anumită populaţie — există puţine șanse să se prezinte 
oameni foarte ocupați și foarte bine plătiți în profesia lor. Un contract 
prevăzînd plata în bani este de natură a predispune subiectul să răspundă 
așteptărilor experimentatorului mai mult ca de obicei, de unde și elabo- 
rarea ipotezelor asupra scopurilor experienței și strategiei cu intenţia de a 
se conforma acesteia. 

În sfîrşit, voluntariatul este însoțit în mod normal de libertatea lăsată subiec- 
tului, explicit menționată înaintea experimentului, de a renunța la el oricînd 
dorește. În multe din cazuri subiecţii nu uzează de această libertate, nevăzînd 
nici un motiv să nu ducă la bun sfîrşit contractul încheiat cu cercetătorul. Dar 
se întîmplă ca ei să nu reziste stresului sau neplăcerilor situației şi să simtă 
nevoia de a renunţa. 


În experienţele clasice asupra privării senzoriale și sociale, subiecții se oferă voluntar 
să trăiască izolaţi în camere confortabile, dar total rupp de lume și într-o ambianță 
săracă în stimulări (lumină constantă prin geamuri translucide care limitează perceperea 
obiectelor, zgomot care camuflează monotonia etc). În ciuda unei indemnizaţii finan- 
ciare considerabile, cea mai mare parte a subiecților au cerut să părăsească camera după 
două sau trei zile, mult înaintea duratei totale prevăzute de experiență. Știind că această 
formă de privare este perturbatoare, are cercetătorul dreptul să-l determine pe subiect 
să-și asume riscul, subiect care, din nevoia de bani, datorită preocupării de a colabora 
în mod cinstit, sau din lăudăroșenie, se încăpățînează poate în detrimentul echilibrului 
său? Trebuie să-l oprim pentru ca să-l putem distinge de subiectul care rezistă bine 
acestei situații? Trebuie să-l lăsăm să continue spunîndu-ne că daunele vor fi fără îndoială 
tranzitorii (dar putem fi siguri de asta)? Sau să presupunem că și în viaţă acționează în 

acelaşi fel şi că nu se cîștigă nimic scutindu-l de cîteva zile dintr-o experiență ale cărei 
elemente echivalente le cunoaştea, şi în cel mai rău caz, poate, din existenţa sa cotidiană 
pe parcursul trecerii anilor. 


Subiectul informat 


Adevăratul voluntariat presupune evident ca subiectul să fie în măsură să 
aleagă, deci să înțeleagă exact la ce se angajează. Este deci o altă regulă, 
subliniată adesea, şi anume informarea subiectului asupra naturii și scopurilor 
experimentului, asupra consecințelor care ar putea decurge din acesta pentru 
el. În numeroase cazuri, informarea precisă a subiecților nu ridică nici o difi- 
cultate, desfășurarea experienței și rezultatele ei neputînd fi afectate de aceasta. 
Din contră, în multe din situaţiile experimentale, un subiect bine informat 
devine un adevărat colaborator al cercetătorului şi contribuie la validarea 
datelor sale. O experienţă de psihofizică, avînd ca scop determinarea pragurilor, 
va beneficia de un subiect voluntar perfect informat. 

Dar, aşa cum am văzut în legătură cu experimentul lui Milgram, infor- 
marea prealabilă nu este întotdeauna compatibilă cu experimentul avut în 
vedere. Se întîlnesc numeroase cazuri de acest tip care nu pun problemele de 
etică pe care le ridică experimentul lui Milgram. De exemplu, în experimente 
curente asupra memoriei sau atenţiei, este frecventă expunerea subiectului la 
stimulări pe care el nu le percepe în mod conștient, sau cărora nu le acordă 
atenţie, pentru punerea în evidență cu precizie a efectului acestor „ademeniri“ 
asupra memoriei sau detectării ulterioare a stimulilor identici sau apropiați. 
Se înec de: la sine că experimentul nu are nici un sens dacă i se explică 
dinainte subiectului, ceea ce îl conduce să acorde atenție tocmai acelui fapt 
pe care vrem să-l ignore. Nimeni nu obiectează la acest gen de cercetare, 
admiţînd că este datoria cercetătorului să estimeze limitele dincolo de care el 
nu mai poate lua asupra sa responsabilitatea informării în prealabil și trebuie 
deci, în mod logic, să se renunțe la experiment. 

Dacă el își asumă această responsabilitate, își va face o regulă din furnizarea 
mai tîrziu a informaţiei pe care nu a putut să o furnizeze mai înainte. În 
experiențe asupra amorsării cognitive, această fază finală a experimentului 
nu va reprezenta mai mult decît o explicare de curtcazie față de subiectul 
care a colaborat. Dar într-un experiment precum cel al lui Milgram, ghicim 
că poate fi vorba de mult mai mult şi că într-o conversaţie trebuie să se ajute 
subiectul în risipirea anxietăţii, culpabilității, agresivității, pe care a putut să 
le suscite în el participarea la experienţă sau cunoașterea rezultatelor sale. 
Cercetătorul trebuie să dovedească aici calitățile unui bun clinician, ceea ce 
sugerează că orice psiholog, chiar dedicat cercetării fundamentale, trebuie să 
aibă o oarecare formaţie clinică, formaţie care să-l facă apt pentru această 
parte delicată a activităţii sale experimentale, sau, în lipsa acesteia, să fie 
destul de avizat ca să discearnă tipurile de experimente în care este preferabil 
să nu se angajeze. 

Dreptul subiectului la informare prealabilă sau, dacă nu, posterioară 
experienţei, apoi asupra rezultatelor sale este dublat de dreptul la confiden- 

ţialitate. Cercetătorul nu este autorizat să folosească datele decît în scopuri 
ştiinţifice şi nu are voie să le comunice nici chiar comunităţii ştiinţifice pe 
calea obișnuită a publicării, decît complet depersonalizate. Orice raport 
asupra datelor individuale va fi prezentat în așa fel încît identificarea subiec- 
tului să fie imposibilă. O derogare de la aceste reguli nu este admisibilă 
decît cu acordul subiectului: acesta are dreptul să autorizeze, dacă nu să 
revendice, folosirea datelor care îl privesc pentru a clarifica, de exemplu, 
autoritatea școlară în deciziile sale sau pentru a servi drept mărturie într-un 
scop de prevenire. Un subiect care s-ar fi supus unei cercetări asupra 
deteriorării psihologice decurgînd din abuzul de alcool sau de tutun poate 
foarte bine să dorească ca faptele care îl privesc, identificate nominal, să 
fie publicate în cadrul unui program de educare. 


Cercetare de teren și cercetare-acțiune 


O soluţie de schimb paradoxai 


Unii cercetători convinși de imoralitatea experimentelor care implică 
înșelarea subiecților, ca în experiența lui Milgram, au propus transpunerea 
ipotezelor lor în situații de viață reală şi observarea, fără să se desconspire, 
a unor subiecți anonimi care reacționează la situaţii în aparenţă naturale, dar 
în realitate înscenate. Astfel, pot fi plasate într-un loc de parcare mașini mai 
mult sau mai puţin luxoase sau deteriorate și să se simuleze tentative de furt, 
prin intermediul unor figuranți cu aspect mai mult sau mai puţin corect, și să 
se observe modul în care reacționează trecătorii martori la forțări de broaște 
şi alte efracții; se poate simula o cădere din cauza unei indispoziţii ca să se 
observe dacă trecătorii se oferă să acorde ajutor sau își văd mai departe de 
drum; se poate simula o cerere de asistență la marginea drumului ca să se 
înregistreze comportamentul automobiliştilor. Este ceva în felul metodei 
camerei de luat vederi invizibile, la modă datorită televiziunii. Ceea ce nu pare 
să provoace proteste cînd este vorba să se amuze publicul pune probleme de 
etică atunci cînd este vorba să se culeagă informaţii ştiinţifice. Acest gen de 
procedee a suscitat mai multe obiecții. În primul rînd, ele implică, în general, 
o înșelătorie, singura diferență față de experimentarea cu un subiect voluntar 
fiind că acestuia din urmă i se dau informații false, în timp ce trecătorului 
ocazional, care reacţionează la montarea într-un loc public, nu i se spune 
nimic. De vreme ce nu i se spune nimic nu este mințit. Nuanţa ține puțin de 
cazuistică. In al doilea rînd, experiența realistă violează intimitatea subiec- 
tului, și este cu atît mai grav cu cît aceasta se face fără avizul lui: trecătorul 
observat nu știe ce se petrece. Cercetătorul poate, desigur, să-l abordeze mai 
tîrziu ca să-i explice, cum se întîmplă de regulă în farsele cu o cameră video 
ascunsă, iar el este în drept să fie de două ori lezat. În al treilea rînd, se joacă, 
fără să le controleze, cu reacţiile emoționale ale subiecților ale căror carac- 
teristici personale, care ar recomanda prudenţă, nu au putut fi evaluate — ceea 
ce face în mod normal un bun experimentator cu subiecţii voluntari. 

Se va replica faptul că situaţiile înscenate simulează cu fidelitate situaţiile 
pe care aceleași persoane le pot foarte bine întîlni în deplasările lor: putem 
cu toții să întîlnim pe marginea drumului pe cineva care cere un ajutor, ne 
putem găsi față în față pe culoarele metroului cu un epileptic în timpul 
convulsiei, cu o persoană murind din cauza unei crize cardiace, cu un hoț de 
buzunare. Ce rău ar putea provoca în mod conștient, în scopuri ştiinţifice, 
situații analoge, cu gîndul ascuns de altfel de a profita din asta, nu numai 
pentru a ne clarifica semenii în ceea ce priveşte sentimentele lor, spaimele, 
altruismul, eficiența lor, ci şi ca să-i ajutăm să reacționeze mai bine. 

Ar fi mai moral să ne mulțumim să observăm, fără să fim văzuţi, situații 
reale de același gen? Este suficient să stai într-un loc de parcare riscant, ca 
să reluăm exemplele folosite, într-o stație importantă de metrou, pe marginea 
unui drum frecventat, pentru ca aceste cazuri să apară de la sine cu o anumită 
probabilitate. Aceasta ia mai mult timp și cazurile vor fi şi mai variate. 

Se pune aici, la limită, problema dreptului de observare a oricărei persoane 
în raporturile sale cu scopurile urmărite, mijloacele folosite și respectarea 
vieții private sau a intimității individuale. Ar fi desigur absurd să se refuze 
psihologului dreptul de a observa oameni, de vreme ce ei nu încetează să se 
observe unii pe alții în toate circumstanţele vieţii curente, şi foarte adesea ca 
să acţioneze unii asupra altora. Ne observăm interlocutorii ca să ne punem în 
valoare punctul de vedere în conversaţie, ne observăm vecinii de compar- 
timent ca să ne amuzăm, ne observăm copiii ca să intervenim în educaţia lor 
(aşa ne închipuim noi), toate acestea fără a-i preveni sau a le cere permi- 
siunea. De cenar putea și cercetătorii-psihologi să se dedice aceleiaţi activități 
în scopuri profesionale? De altfel, ei nu sînt singurii care observă datorită 
profesiei — ne gîndim la jurnalişti, magistrați și anchetatori, la vînzătorii 
instruiți în observarea clienților lor, la fotografi și cineaști, și la mulți alții —, 
dar poate că sînt singurii care își pun cu multă acuitate probleme de etică în 
ceea ce privește această conduită absolut firească, transformată în procedeu 
profesional. Au ei dreptul să observe fără ca cel observat să o ştie? Dar ce 
valoare ar avea altfel observaţia? Se ştie că cel care se simte observat nu mai 
acționează în același fel. Eibl-Eibesfeldt, un etolog discipol al lui Lorenz, 
care dorea să transpună abordarea etologică la grupurile umane, a mers să le 
observe în insulele Pacificului, explorate odinioară de Malinowski. Ca să 
sesizeze în toată autenticitatea lor reacțiile indigenilor, el s-a echipat cu o 
cameră trucată, prevăzută cu prisme care permiteau filmarea oamenilor avînd 
aerul că filmează peisajul cu un decalaj unghiular de 90 de grade. Viola el 
dreptul subiecților de a ști că el îi observa? 


Cercetare — acțiune 


Un curent de cercetare în științele umane proslăvește, ca să iasă din aceste 
dificultăți de etică, formula cercetării-acțiune. Orice cercetare asupra omului, 
mai ales cînd se desfășoară într-un grup, şcoală, uzină, cartier, comunitate 
culturală, ar trebui întotdeauna nu numai să-şi dezvăluie în mod cinstit natura 
şi scopurile, ci și să accepte să răspundă așteptărilor actuale pe care grupul este 

în drept să le aibă în legătură cu cercetătorii. În această optică, o cercetare 
aplicată nu ar consta, așa cum accepta o concepţie tradițională, într-o cerce- 
tare realizată în condiţiile impure ale unui domeniu de aplicare și cu scopul 
de a servi într-o zi la ameliorarea unui aspect sau a altuia. Ea ar implica o partic- 
ipare angajată în problemele imediate ale oamenilor. Astfel, un cercetător în 
psihologie școlară nu ar fi îndreptăţit să pătrundă în școli pentru a recurge la 
comparații între metodele didactice folosite sau pentru a inventaria corelaţiile 
dintre nivelul socioeconomic al elevilor și reușită, ca apoi să meargă să-şi 
redacteze raportul; el ar avea datoria să aducă ceva în schimb, să modifice 
obiceiurile profesorilor pentru ca aceştia să adopte metoda cea mai fructuoasă 
sau să pună în acțiune programe de compensare care ar permite copiilor defa- 
vorizaţi să reușească. Astfel, un cercetător care se interesează de adaptarea la 
mediul urban sau rural a emigranților în masă nu ar putea să se mulțumească 
să observe, el ar trebui să aducă soluţii la problemele practice cele mai urgente. 

Am văzut în capitolul X, în legătură cu metodele de observare, că o 
observaţie validă implică adesea această participare a observatorului, în măsura 
în care observaţia fină și prelungită a indivizilor cere stabilirea unei încrederi 
între ei şi observator. Așa cum sublinia justificat Malinowski (vezi caseta 24), 
se poate face, fără a se trece la stadiul participării, inventarul caselor şi al 
obiectelor celor mai vizibile; nu se poate spera să se descopere obiectele cele 
mai personale sau obiectele sacre, nici să se culeagă legende sau cunoștințe 
secrete. Filozofia cercetării-acțiune merge mai departe, făcînd din această 
atitudine de participare a cercetătorului mai degrabă un imperativ etic decît o 
simplă condiţie de validitate. Ea este, la prima vedere, seducătoare prin genero- 
zitatea sa, prin afirmarea unei misiuni sociale în orice cercetare de teren. Cu 
toate acestea ea reclamă cîteva reflecții. Oare preocuparea de a răspunde 
așteptărilor subiecților studiați nu ar risca să abată complet cercetătorul de la 
scopul inițial sau să-l determine să-şi schimbe meseria într-o alta, folositoare 
fără îndoială dar pe care nu o va putea exercita fără să se deghizeze mai întîi 
în cercetător? Este cercetătorul intotdeauna dotat cu competențele sau cu puterea 
care i-ar permite să servească comunitatea într-un mod cu adevărat eficace şi, 
dacă nu este cazul, nu ar fi mai bine să nu amăgească oamenii? Pretenţia sa 
de a aduce ceva folositor, care apoi s-ar dovedi nesemnificativ, ba chiar nefast, 
nu ar tăia calea spre cercetări ulterioare? Facem vreun serviciu lăsînd să se 
creadă în puterea unei soluţii şi în intervenţia cercetătorilor, cînd aceştia știu 
cît de modest este ansamblul lor de cunoștințe şi cît de îndepărtată folosirea 
lui practică? Atitea întrebări care nu-şi pot găsi răspunsuri generalizabile. Ele 
vor depinde, mai întîi, de contextul cultural: într-o societate ca a noastră, în 
care tradiţia ştiinţifică este de mult timp instalată, iar vulgarizarea demersului 
ştiinţific deja foarte extinsă, este relativ ușor — dest depinde mai mult sau mai 
puțin și de subpopulațiile luate în discuție — să se admită demersurile specifice 
Ştiinţei, și preocuparea care poate exista de a se evita orice aplicare pripită 
pentru a se acționa mai tîrziu în adevărată cunoștință de cauză. Ele depind de 
tipul de problemă studiată și de constrîngerile tehnice: este rațional să se aducă 
o contribuţiie concretă la soluționarea unei probleme legate de educarea copiilor 
în mediul școlar, dar este fără îndoială utopic pentru un cercetător care ar 

studia comportamentul economic al unei comunități din cartiere sărace să spere 
că poate stabili moduri de gestionare casnică pe termen lung. În primul caz, 
lucrînd cu profesorii, se pot obține multe progrese; în al doilea caz, ar trebui 
să se controleze numeroși factori asupra cărora cercetătorul nu are nici o 
influență, de exemplu toate anunţurile publicitare care incită la consumare 
imediată prin cumpărarea în rate. 

Problematica cercetării-acţiune se apropie prin forța împrejurărilor de aceea 
a intervenţiei psihologice, cu excepţia că în primul caz plecăm de la un proiect 
de cercetare și ne facem o datorie din a-l lega de o acţiune; în al doilea caz, 
ne propunem să intervenim, și sîntem obligați, în această perspectivă, să ne 
întrebăm asupra problemelor specifice de etică. 


Deontologia intervenției 
Practică, etică și știință 


În multiplele forme de practică psihologică, reprezentînd activităţile marii 
majorități a psihologilor, continuă să se pună în plan etic problema funda- 
mentului ştiinţific al intervenţiei. Cea mai mare parte a codurilor deontologice 
cu care s-au dotat asociaţiile profesionale ale psihologilor menţionează în mod 
explicit această datorie a ancorării practicii pe o bază ştiinţifică scoasă fără 
încetare la iveală. Așa cum am văzut în partea istorică a acestui volum și în 
contextul mai restrîns al psihologiei moderne, în discuţia, din capitolul XV, 
asupra opoziţiei dintre a explica și a înţelege, psihologii nu sînt întotdeauna 
de acord asupra a ceea ce este un demers științific. Pentru unii dintre ei, atașați 
valorii încercării și controlului, aceasta implică, mai ales, ca orice intervenție 
să facă obiectul unui adevărat efort de validare; de exemplu, alegerea unei 
forme de tratament psihologic într-o anumită categorie de tulburări sau de 
probleme se bazează, în măsura posibilului, pe studii comparate asupra 
eficacității terapeutice, și nu asupra opțiunilor și preferințelor teoretice ale prac- 
ticianului. Se observă, fără greutate, în domeniul clinic, implicaţiile acestei 
poziţii: cercetarea sistematică obiectivă asupra rezultatelor diverselor forme 
de intervenţie, asupra contribuţiei care revine metodei — psihanalitică, compor- 
tamentală, sistemică etc. —, personalității clinicianului, caracteristicilor indi- 
vidualităților şi tipurilor de probleme tratate, în sfîrșit, evoluţiei spontane a 
tulburării; acceptarea de către practician, în funcție de concluziile acestor 
cercetări, de limitele posibile ale metodei sale, eventual de renunțare la ea, pe 
care ar cere-o etica profesională. Dar pentru alții, mai puţin încrezători în 
criteriile științifice, sau mai puțin preocupați să li se conformeze, și care pun 
accentul pe libertatea clienţilor lor de a se supune tipului de intervenţie care 
le convine, esenţial este să-i asculte, fără a căuta să justifice intervenţia prin 
criterii de reușită fals obiective, criterii care nu pot să fie obiective decît cu 
prețul pierderii chiar a substanţei întîlnirii acestor practicieni cu persoana care 
le cere ajutorul. Nu trebuie să se disimuleze complexitatea acestei dezbateri, 
care continuă să opună școli divergente în cîmpul intervenției psihoterapeutice 

şi în care etica serveşte fie la recuzarea criteriilor științifice obișnuite, fie la 
impunerea lor. Se vede bine cît de important este în psihologie să se reflecteze 
continuu asupra raporturilor dintre ştiinţă și etică și asupra problemei de a st 
dacă, la urma urmei, se adoptă o definiţie ştiinţifică a psihologiei şi care ar fi 
exigenţele în acest sens. Nimic nu poate împiedica persistența unor practici 
neștiințifice — succesul astrologiei o demonstrează —, dar nu se poate tolera 
din punct de vedere etic ca ele să fie propuse publicului sub cauțiunea științifică 
a metodelor de intervenţie care nu se pot prevala de ea. 


Asistenţă şi contract 


Intervenţia psihologică se concepe cel mai adesea ca un răspuns la o cerere, 
formulată de către un individ sau un grup care vor să se elibereze de o 
problemă sau sînt în căutarea unor satisfacţii noi, de către un anturaj preocupat 
de comportamentul aproapelui, de către o instituție sau întreprindere într-o 
perspectivă de ameliorare a performanțelor sale sau a bunăstării membrilor 
săi, de către o organizaţie în căutarea unui sfat în problemele cele mai variate, 
mergînd de la angajarea și promovarea personalului pînă la cea mai bună 
formă dată unui mesaj publicitar sau electoral. Psihologul, neintervenind decît 
ca răspuns la o cerere, nu se impune deci niciodată. El respectă, astfel, liber- 
tatea acelora care apelează la competența sa. 

Cu toate acestea el nu poate eluda o distincție care este evidentă: între 
persoana care consultă spontan clinicianul pentru a găsi asistență în căutarea 
unei soluții la dificultăţile psihologice personale și șeful de întreprindere care 
cere concursul psihologului pentru a-şi putea motiva mai bine personalul (şi 
eventual pentru a determina creșterea productivităţii fără creşterea salariilor), 
miza libertăţii clientului nu mai este aceeaşi. În primul caz, raportul se 
limitează la psiholog și la cel care îi cere ajutorul; în al doilea caz, cererea 
vine de la un individ care o formulează avînd toată libertatea, dar cu scopul 
de a acționa asupra altuia. Între aceste două exemple se pot prezenta toate 
nuanțele. Oare părinţii care consultă psihologul pentru copilul lor sau ruda 
care îl consultă pentru un alt membru adult al familiei au dreptul sau datoria 
să o facă? In ce măsură ar trebui psihologul să accepte cererea şefului de 
întreprindere sau de agenţie publicitară, dacă scopurile urmărite i se par a fi 
contestabile din punct de vedere moral? Cum își va fixa el criteriile de accepta- 
bilitate? Pe ce baze își va permite el să refuze să intervină? În profitul cui 
trebuie să se producă ameliorarea căutată? Pînă unde este necesar să se întrebe 
asupra consecinţelor negative ale intervenției pentru alte persoane decît cele 
care fac cererea? Trebuie să se preocupe el de soțul şi copiii unei cliente care 
vine să-i ceară asistență într-o luare de decizie de despărțire? De angajaţii supuși 
unor antrenamente pe care nu le-au ales, destinate să-i facă mai eficienți, dar 
în același timp mai stresaţi, mai anxioși sau mai puţin individualizați ? 

La aceste întrebări dificile psihologii nu pot răspunde decît oferind nu 
reguli simple și stricte, ci orientări sau ocrotire. De exemplu, el nu va acţiona 
decît după ce a încheiat un contract cu clientul, contract care formulează clar 

cererea și arată în ce va consta intervenţia. În general, ajutorul oferit se va 
materializa într-un sfat, decizia aflîndu-se în mîinile clientului. Totuşi această 
împărțire a responsabilităților poate apărea într-un fel utopică, dacă se cunosc 
ambiguităţile inerente oricărei relații nonsimetrice de competenţă și de putere. 
Și această relație apare imposibilă din acel moment în care psihologul se 
găseşte activ angajat, aşa cum este din ce în ce mai des cazul, într-un rol de 
persoană care intervine direct, şi nu de consilier, pur şi simplu, din umbră, în 
cadrul unei întreprinderi sau instituții. 

În cursul ultimilor ani s-a afirmat o tendință de abordare a problemelor puse 
în contextul lor global și de implicare în intervenţie sau consiliere a tuturor 
celor care sînt interesaţi, mai degrabă întreaga familie decît numai individul 
care a consultat inițial psihologul, mai degrabă funcționarii care vor trebui să 
suporte deciziile șefului de întreprindere decît numai acesta din urmă. Acest 
tip de abordare, care se vrea sistemic, este, fără îndoială, de natură să rezolve 
o parte din dificultățile etice ale abordării individuale. Ea protejează persoanele 
de o manipulare fără ştirea lor; mărește șansele de succes ale intervenției în 
măsura în care succesul depinde de implicarea sau adeziunea unui grup mai 
larg. Ea poate fi uneori resimțită ca o intruziune nelegitimă în viaţa persoanelor 
care nu au cerut nimic. 

Contractul preliminar va putea fi mai mult sau mai puțin precis în ceea ce 
priveşte obiectivele urmărite, durata intervenţiei, metodele și mijloacele 
folosite. Acesta ar trebui să se refere de asemenea și la probabilitatea succe- 
Sului. Dacă se referă la o intervenţie care implică alte persoane, străine de 
cererea făcută, aşa cum este cazul salariaţilor unei întreprinderi pentru care 
conducerea a cerut o evaluare în vederea unei promovări sau niște stagii de 
pregătire avînd drept scop creșterea motivaţiei, este esențial să se precizeze 
faptul că psihologul va livra informaţiile culese întreprinderii care îl consultă 
și îl plătește și le va furniza eventual persoanelor care vor face obiectul exame- 
nului său ori al intervenției psihologice. Este o regulă, din motive evidente, 
să nu se livreze decît informaţiile strict utile ca răspuns la întrebarea pusă, 
ele fiind lăsate la aprecierea psihologului. Să reluăm exemplul simplu al 
consilierii pentru promovarea cadrelor: psihologul va fi obligat să recurgă la 
o investigare aprofundată a personalității reale a fiecăruia, investigație în 
cursul căreia va culege date asupra vieţii private a candidaţilor, asupra atitu- 
dinilor lor față de membrii conducerii etc. Aceste date pot contribui la ela- 
borarea opiniei sale asupra celor mai buni candidați de propus direcţiei, dar 
avizul final nu trebuie evident să se bazeze pe aceasta. Sfatul dat nu poate să 
încalce dreptul la confidențialitate. Dar și aici se ghicesc dificultățile care pot 
apărea în fiecare din cazurile concrete. 


Psihologie și bani 
Contractul dintre psiholog și clientul său prezintă adesea un aspect financiar. 


Acesta nu ridică, în unele dintre domeniile de intervenţie, nici o problemă 
deosebită: este normal ca expertiza psihologului solicitat de o întreprindere 

să fie onorată așa cum ar fi cea a unui inginer-consilier. Intervenţiile indi- 
viduale în domeniul clinic suscită probleme mai delicate. Se obișnuiește, la 
psihanalişti, să se plătească ședințele înainte; această practică se sprijină pe 
argumente teoretice privind derularea tratamentului și nu pe argumente de 
ordin strict financiar. Ar trebui să nu se vadă în aceasta decît o raționalizare 
din partea terapeuţilor a interesului lor material imediat? S-a dezbătut mult 
şi durata tratamentelor analitice, ale căror criterii de realizare nu sînt întot- 
deauna clare și nici explicite. Intr-un fel mai puțin acut, sau mai puțin cunoscut, 
se pot pune probleme analoge pentru alte tipuri de intervenţie. In funcţie de 
țară, o parte mai mult sau mai puţin importantă a intervențiilor psihologice 
sînt plătite din asigurările de sănătate. Această soluție aduce o reglare a 
costurilor şi garantează faptul că banii nu sînt criteriul principal de acces la 
ajutorul psihologic. Dar ea are drept consecință asimilarea acestuia din urmă 
cu ajutorul medical și deci considerarea problemelor şi tulburărilor care conduc 
la consultarea psihologilor ca în cazul unor patologii. Acest punct de vedere 
poate să se justifice, fără îndoială, în anumite cazuri, așa cum reiese din capi- 
tolul precedent, dar expune la o extindere discutabilă a conceptului de boală 
la situaţii care fac parte din viața curentă, rezultate ale unor împrejurări 
educative, familiale, profesionale diverse. A le patologiza înseamnă inevitabil 
a ajunge să nu vedem în viața oamenilor decît o mare boală. Mai multe curente 
ale psihologiei aplicate se opun acestei derive și insistă, de exemplu, cum e 
cazul în orientarea numită umanistă, asupra cererii de asistență psihologică 
legată nu de o dificultate sau o problemă, ci de dorința realizării de sine, a 
creaţiei, a unei mai mari deschideri către altul. Ar fi amăgitoare deghizarea 
acestui gen de cerere sub mantaua unei patologii şi ar fi mai ales nonetic să 
se facă acest lucru pentru a-i asigura finanțarea de către asigurările de sănătate. 

Patologizarea abuzivă a dificultăților psihologice ridică, în plan etic, și o 
altă problemă. Ea conduce la focalizarea psihologilor mai degrabă asupra trata- 
mentului, a „remedierii““ decît asupra prevenirii. Este o veche tentaţie a profe- 
siilor cu vocaţie de vindecare fizică sau socială perpetuarea supărărilor din 
care „trăiesc“, adică să le întrețină înmulțindu-le. Avocaţii au interes ca oamenii 
să continue să intenteze procese, medicii ca un virus să-l alunge pe celălalt, 
psihologii ca să se continue să se caute ajutorul lor de către elevi cu eșecuri 
şcolare, de copii cu dificultăţi în învăţarea cititului, de cadre stresate din între- 
prinderi, de instituții pradă conflictelor interne etc. Tendinţa este omenească, 
dar adesea se găseşte în opoziţie cu exigența etică ce recomandă specialiștilor 
să caute mai degrabă să prevină decît să vindece, acceptînd la limită propria 
lor dispariție. Prioritatea prevenirii se impune mai ales în psihologie, în măsura 
în care numeroase dificultăți care sînt de resortul lor îşi au sursa în factori 
identificabili adeseori în condiţiile de mediu. Ne vom convinge de aceasta prin 
examinarea rapidă a cîtorva exemple lipsite de tehnicitate. 

Se ştie că multe din problemele psihologice apar la persoanele în vîrstă ca 
urmare a izolării și insuficienței activităților motivate. Creşterea procentului 
de îmbătrînire în populațiile moderne face de neconceput ca, pe termen mediu, 
să se dea fiecărui individ un ajutor psihologic pentru rezolvarea unor probleme 
care, în cazul unei amenajări diferite a mediului ambiant, ar putea fi evitate. 

Eșecul şcolar nu încetează să sporească și să alimenteze, cu tot cortegiul 
său de complicaţii psihologice, consultațiile psihologilor. Cauzele acestui lucru 
sînt din ce în ce mai bine cunoscute și deci ar fi posibil, în principiu, să se 
pună accentul pe prevenire, psihologii putînd mai degrabă să joace un rol mai 
util pe termen lung, alături de educatori şi de responsabilii cu politica de 
educaţie, decît să încerce găsirea unor remedii tulburărilor individuale — ceea 
ce desigur ei nu pot să nu facă atîta timp cît există. 

Se cunoaște, pînă la un anumit punct, rolul condiţiilor de locuit în geneza 
stărilor depresive, a delicvenţei, a toxicomaniei. Este necesar ca aceste probleme 
să fie tratate, dar, pe termen lung, este mai importantă o reexaminare a 
concepţiilor urbanistice, iar sfatul psihologilor va găsi în acest domeniu mai 
multă deschidere decît intervenţiile actuale, adeseori fără efect din cauza 
neputinței lor de a modifica aceste condiţii de viață care sînt totuşi determinante. 

Etica intervenţiei psihologice, ca și etica medicală, comportă o intenţie de 
suprimare a profesiei, sau cel puțin de schimbare a rolului său, trecînd de la 
remedierea neajunsurilor la prevenirea lor, de la tratamentul individului la 
examinarea condiţiilor care îl fac să aibă nevoie de el. 

În acest capitol au fost omise, după cum s-a putut remarca, o mulțime de 
probleme. Acest lucru este deliberat și corespunde atit naturii problemelor 
etice care se pun astăzi în fața psihologului, cît și preocupării noastre de a-i 
stimula pe studenți mai degrabă să reflecteze decît să-și exprime adeziunea 
la vreun cod care i-ar scuti de reflecţie. De fapt, problemele nu vor înceta să 
se schimbe, omul fiind înscris în istorie, care îl confruntă neîncetat cu probleme 
noi. La fel stau lucrurile cu metodele psihologiei ştiinţifice, care ne plasează 
în perspective etice inedite, deși o fac într-un mod mai puţin spectaculos decît 


să evolueze. 

nu i-am abordat, cum ar fi Berkeley sau Spinoza, studentul poate apela la unul din cele trei 
volume din Histoire de la philosophie, publicată de Emile Bréhier la PUF (1981) în colecția 
„Quadrige““; sau la cele trei volume din Histoire de la philosophie publicate sub coordonarea 
lui Yvon Beleval în Pléiade, la Gallimard (1974); sau, în sfîrșit, la Histoire de la science, 
publicată tot în Pléiade de Maurice Daumas, la Gallimard (1957). 


2) Pentru istoria psihologiei clinice și a psihanalizei, se poate citi, A la découverte de 
Pinconscient de Henri F. Ellenberger, apărută la Simep Editions (1974) care dă multe 
indicaţii bibliografice suplimentare. De asemenea, se poate citi Nouvelle histoire de la psychi- 


atrie de J. Postel şi C. Quetel, la Privat (1983). Ar trebui evident să se citească și Histoire 


de la folie à l'âge classique, de Michel Foucault, apărută în colecţia „Tel“ la Gallimard 
(1972). 


3) Pentru istoricul biologiei şi al teoriilor c voluţiei, cea mai bună lectură, aproape indis- 
pensabilă pentru un student în psihologie, este La logique du vivant ; une histoire de l’ hérédité, 
de Frangois Jacob, în colecția „Tel“, la Gallimard (1970); se pot citi cu mult folos lucrările 
lui Jacques Ruffi€, mai ales De la biologie à la culture, apărută la Flammarion, colecția 
Champs", în două volume (1983); sau cartea lui Edgar Morin, Le paradigme perdu, la nature 
humaine, apărută la Seuil, colecția „Points“ (1973). Se vor găsi și extrase din texte celebre 
în Théories de l’évolution, aspects historiques, editată de J.-M. Drouin și C. Lenay la Press 
Pocket (1990). 


4) Despre psihologia franceză de la sfîrșitul secolului al XIX-lea se va găsi un număr 
special din Bulletin de Psychologie din aprilie-mai 1988; cartea recentă a lui J. Carroy, 
Hypnose, suggestion et psychologie, apărută la PUF în 1991, aduce numeroase informații în 
legătură cu psihologia secolului al XIX-lea. Despre psihologia americană se poate citi 
lucrarea lui André Tilquin, Le behaviorisme, origine et développement de la psychologie de 
réaction en Amérique, la Vrin (1950), care nu se găsește din nefericire decît la bibliotecă; 
se poate consulta și cartea recentă semnată de Geneviève Paicheler, L’ invention de la 
psychologie moderne, apărută la Harmattan, 1992. Referitor la psihologia Gestaltului este 
obligatoriu să se citească cartea lui Paul Guillaume, La psychologie de la forme, apărută la 
Flammarion în 1937. 


5) O culegere de extrase foarte scurte din texte care privesc științele umane se găseşte 
în Anthologie des sciences de P homme, de J.-C. Filloux şi J. Maisonneuve, la Dunod (1991). 


6) Dar lectura extraselor sau manualelor nu o poate înlocui pe aceea a textelor celebre. 
Printre acestea, putem recomanda: L'homme machine, de Julien de La Mettrie, editată (în 
1981) în biblioteca Médiations la Denoël (prezentată de P.-L. Assoun); Le cours de 

philosophie positive de Auguste Comte, mai ales lecţia 45; dar aceasta nu este în prezent 
disponibilă decît în ediţia completă a Cursului, la Hermann (1975) (Prezentare de M. Serres). 
Studentul poate citi şi textul lecţiilor 1 și 2, în colecţia „Les IntEgrales de philosophie“, 
la Nathan (1989). În aceeași colecție se poate citi Prefaţa la ediția a doua din Critique de 
la raison pure a lui I. Kant (1989). Un student din ciclul întîi poate citi din acelaşi filozof 
Anthropologie du point de vue pragmatique, apărută la Vrin în 1988. Este necesar să se 
citească lucrarea lui Th. Ribot, La psychologie anglaise contemporaine (1871) şi La 
psychologie allemande contemporaine (1879), amîndouă apărute la Alcan, dar dificil de găsit 
în afara bibliotecii. 

În general, lucrarea noastră a avut drept ambiţie fundamentală să provoace la studenți 
dorința de a citi textele originale ale marilor autori din istoria științei despre om și să le 
ofere certitudinea că sînt capabili să le citească şi să le înțeleagă cu folos. 


PARTEA A II-A 
METODE 


1) Şi aici se va beneficia de lectura cîtorva clasici în materie de metodă științifică şi 
epistemologie, mai ales lucrarea lui Claude Bernard, Introduction à la médecine expérimentale 
(reeditată în Livre de poche de Garnier-F!ammarion, Paris, 1863); din Karl Popper se poate 
citi La logique de la découverte scientifique, la Payot (Paris, 1978) sau Objective Knowledge. 
An Evolutionary Approach, la Clarendon Press (Oxford, 1972), din Thomas S. Kuhn ar 
trebui să se cunoască lucrarea La structure des révolutions scientifiques (Paris, Flammarion, 
1972), iar din J. Eccles, Le mystère humain (Bruxelles, Mardaga, 1981), care oferă un 
exemplu de poziție spiritualistă în cadrul neuroștiințelor moderne. 


2) Începătorul în psihologie nu trebuie să ezite să citească cîteva din operele marilor autori 
care au marcat gîndirea științifică a disciplinei noastre. Prin claritatea și soliditatea gîndirii 
lor, aceste opere sînt adesea mai accesibile decît comentariile care se fac în legătură cu ele. 

Vom da prioritate mai degrabă lui Freud decît comentatorilor săi, lui Freud ale cărui 
lucrări există de mult timp traduse în franceză, dar ale cărui Opere complete fac acum 
obiectul unei traduceri în întregime noi la Presses Universitaire de France. Cititorul îşi va 
face propria alegere în această producție foarte vastă; el va dori să înceapă, poate, cu Totem 
et tabou (Payot, Paris, 1971) sau cu Trois essais sur la théorie de la sexualité (Gallimard, 
Paris, 1945); sau cu Psychopathologie de la vie quotidienne (Payot, Paris, 1963), sau cu 
lucrarea mai tîrzie Malaise dans la civilisation (Paris, PUF, 1971). 

Din Pavlov, studentul în psihologie ar trebui să citească Leçons sur l'activité du cortex 
cerebral, a cărei traducere în franceză datează din 1929 (Paris, Legrand) şi care nu este de o 
calitate excelentă (o altă traducere mult mai bună a apărut în fascicole din 1952 pînă în 1956, 
în Les Cahiers de Médecine soviétique, la Paris; traducerea în engleză aparținînd lui Anrep 
este mai accesibilă (Londra, Dover, 1960); aceste Leçons prezintă o ilustrare, care a rămas 
magistrală, de punere în acțiune a metodei experimentale în domeniul comportamentului. 

Piaget oferă posibilitatea unei alegeri la fel de vaste ca și în cazul lui Freud. Pentru a 
pătrunde în demersul său empiric, se va aborda, de exemplu, La naissance de l'intelligence 
(Neuchâtel, Delachaux & Niestlé, 1936) sau La construction du réel chez l enfant (Neutchâtel, 
Delachaux E Niestlé, 1946). Texte scurte, dar foarte dense, furnizează o adevărată intro- 
ducere în orientările principale ale teoriei sale: La psychologie et l'enfant (cu B. Inhelder, 
Paris, PUF, „Que sais-je?“, 1966); L'€pistEmologie génétique (Paris, PUF, „Que sais-je?*, 
1970). În sfârşit, dintre lucrările cele mai revelatoare cu privire la filozofia sa despre ştiinţă, 
se va citi Biologie et connaissance (Paris, Gallimard, 1967) sau Le structuralisme (Paris, 
PUF, „Que sais-je?“, 1968). 





li 


DEONTOLOGIA 303 


Opera lui Skinner nu este decît parţial accesibilă în franceză. Concepţiile sale Sînt 
prezentate într-un mod foarte concis în Pour une science du comportement, le behaviorisme 
(Neuchatel și Paris, Delachaux & Niestl€, 1979); L'analyse experimentale du comportement 
(Bruxelles, Mardaga, 1971) oferă o reflecţie mai aprofundată asupra unor probleme teoretice 
centrale. Filozofia socială a lui Skinner este expusă în Par-delă la liberté et la dignité (Paris, 
Laffont, 1972); asupra lui Skinner, se va consulta cartea lui M. Richelle, Skinner ou le péril 
behavioriste (Bruxelles, Mardaga, 1978). 

Din opera lui K. Lorenz, cele două lucrări fundamentale, L'agression, une histoire 
naturelle du mal (Paris, Flammarion, 1969) şi Les fondements de l'Ethologie (Paris, Flam- 
marion, 1984) reflectă admirabil gîndirea teoretică și cunoașterea directă a comportamen- 
tului animal. | 

Printre clasicii antropologiei culturale, vom alege dintre lucrările lui B. Malinowski: 
Les argonautes du Pacific occidental (Paris, Gallimard, 1963) şi La sexualité et sa répression 
dans les sociétés primitives (Paris, Payot, 1967); pe cea a lui C. Kluckhohn, Initiation à 
l'anthropologie (Bruxelles, Dessart) sau cea a lui R. Linton, The tree of culture (New York, 
Knopf, 1957) sau Claude Lévi-Strauss pentru antropologia structuralistă franceză, Anthro- 
pologie structurale (Paris, Plon, 1958). 


3) Pentru îmbogățirea informaţiei și prelungirea reflecţiei asupra metodelor, vom recurge 
la Manuel d études pratiques en psychologie (J.-L. Beauvois, J.-L. Roulin, G. Tiberghien, 
Paris, PUF, 1990); la La psychologie expérimentale (P. Fraisse, Paris, PUF, „Que sais-je?“, 
1966); la L'observation (M. P. Michiels-Philippe (ed), Paris, Neuchâtel, Delachaux E 
Niestlé 1984); la Fondements et étapes de la recherche scientifique en psychologie (M. Robert 
(ed.), Montreal, Chenelière și Stanké și Paris, Maloine, 1982) şi la /nitiation à la 


psychophysique (G. Tiberghien, Paris, PUF, 1984). 


4) În legătură cu diversitatea modelelor explicative şi cu problemele epistemologice 
centrale care frămîntă psihologia, se va consulta M. Richelle şi X. Seron (ed.) L'explication 
en psychologie, Paris, PUF, 1980, şi M. Siguan (ed.), Comportement, Cognition, Conscience, 
Paris, PUF, 1987. 


5) În legătura cu modelele animale ne vom documenta prin culegerea editată de 
R. Chauvin, Les modèles animaux du comportement humain (Paris, Editions du CNRS, 1972) 
şi prin excelenta lucrare a lui J. Vauclair, L'intelligence de l'animal (Paris, Seuil, 1992). 


6) În sfîrşit, în legătură cu raporturile dintre laborator și teren, dintre cercetarea funda- 
mentală și aplicaţie, putem consulta numărul special al revistei Cahiers de psychologie 
cognitive (1982, 2). 

